
Cuvînt înainte 


Doamna dr. Anneli Ute Gabanyi este o excelentă cunoscătoare a istoriei recente a României. 
Originară din ţara noastră, d-sa s-a preocupat profesional de România, după emigrarea în Germania, 
dînd dovada unei serioase competenţe, în cadrul Departamentului de Cercetare al postului Radio 
Europa Liberă. A rămas, totodată, profund legată de lumea din care se strămutase, înfelegînd şi 
descifrînd ca puţini alţii mecanismele de funcţionare ale regimului din acea vreme. Îi datorăm cărţi 
şi studii remarcabile, în care se evidenţiază procesele complexe ale perioadei totalitare şi sînt 
înfăţişate personalităţi ale vremii. Doamna Gabanyi este neîndoielnic unul dintre cei mai buni 
specialişti ai perioadei amintite, care are şi meritul — rar în vremea noastră — de a nu judeca decît 
în temeiul izvoarelor istorice şi de a nu se lăsa antrenată în aprecieri politizante. 

Acest nou volum - publicat în 2000 de Fundaţia Culturală Română - apare acum în traducere 
românească, ceea ce îl va face mai accesibil unui public larg. Cartea tratează cu precumpănire 
problema cultului lui Ceauşescu, treptata creştere a puterii sale, urmărită, între altele şi prin 
succesivele sărbătoriri ale zilei de naştere a dictatorului ; totodată, ea reprezintă o radiografie a 
regimului totalitar, dar şi a societăţii româneşti din deceniile opt şi nouă, realizată pe viu, chiar în 
acea perioadă. Autoarea rapoartelor care - asamblate - au format volumul în cauză le-a realizat cu 
acribie, între 1978 şi 1987, urmărind procesele interne ce aveau loc în România acelor vremuri. 
Citindu-le - la distanţă de cîteva decenii -, rămiîi cu impresia seriozităţii demersului, dar şi a 
implicării autoarei, aproape cu pasiune, în realizarea lor. 

Cultul personalităţii lui Nicolae Ceauşescu ocupă o poziţie precumpănitoare în rapoartele 
din volum, el fiind urmărit în evoluţia şi dezvoltarea sa, ca şi în reflectarea sa în toate domeniile. 
De asemenea, este înfăţişat rolul crescînd al familiei dictatorului şi mai ales cel al Elenei Ceauşescu, 
vorbindu-se la un moment dat - în 1985 - chiar de un „cult paralel al personalităţii”. Megalomania lui 
Ceauşescu, servilitatea anturajului, mergîndu-se pînă la retuşarea fotografiilor sale, situarea dictatorului 
deasupra criticilor, pe care le exercita împotriva tuturor, dar niciodată asupra sa proprie, sînt tot 
atitea fenomene sesizate de atenta examinatoare a realităţilor româneşti ale acelei vremi. 

Volumul oferă o imagine asupra funcţionării aparatului de partid din acea vreme, mai ales a 
vîrfurilor sale. Sînt urmărite lucrările plenarelor şi mai ales ale Congreselor, neîndoielnic avîndu-se 
în vedere mai ales persoana şi poziţia lui Ceauşescu, dar şi făcîndu-se unele analize extrem de 
interesante referitoare la problematica vremii şi la diverse personalităţi. Nu este uitată nici rotația 
cadrelor, înfăţişată cu exemple concrete, mijloc de dominare a unui partid alcătuit din milioane de 
oameni, dar care în imensa lor majoritate nu aveau decît un rol figurativ, reprezentînd o cifră 
pasivă, în timp ce deciziile aparţineau unui grup restrîns, iar înăuntrul acestuia dictatorul fiind cel 
care hotăra, deseoţi de unul singur ori cel mult sub influenţa soţiei sale. î 

Regăsim în volum şi alte fenomene ale epocii anilor optzeci: protocronismul, tracomania, 
relaţia conducerii de partid cu scriitorii (Congresele educaţiei politice şi culturii socialiste, inclusiv 
cel din 1987), poziţia ostilă faţă de religie. Nu sînt uitate nici aspecte ale politicii externe, 
avîndu-se în vedere şi certele succese repurtate pe acest plan, într-o perioadă anterioară, de 
regimul analizat, dar şi erodarea pe care o suferă acţiunile întreprinse de Ceauşescu, mai ales în 
ultimulideceniu al regimului său, cînd economia României a intrat, în paralel, într-o gravă criză. 

Sînt urmărite tentativele de înfruntare a „marelui frate” sovietic, prin adoptarea unei atitudini 
diferite faţă de situaţia din Polonia (care se va schimba însă radical în preajma căderii zidului 
Berlinului, cînd Ceauşescu cerea intervenţia în Polonia ! ), prin participarea la Jocurile Olimpice 
din Los Angeles (1984), prin respingerea Doctrinei Brejnev ori printr-o intensificare a relaţiilor 
cu China. Însemnătatea vizitei lui Mihail Gorbaciov în România din martie 1987 este şi ea sesizată 
şi mai ales evidentele discordanţe prezente cu acel prilej. 

Rapoarte din ultimul deceniu al fiinţării regimului şi mai ales din ultimii săi ani înfăţişează 
accentuarea dictaturii absurdului, a restricţiilor, munca obligatorie - definită în acea vreme ca 
„voluntară” ! -, măsurile de control al folosirii maşinilor de scris, reprimarea „mişcării transce- 
dentale”, încălcări ale drepturilor omului, mai ales în ceea ce-i privea pe intelectuali, respingerea 
adoptării unei direcţii de reforme, campanii antioccidentale, dar evident, în paralel, fenomene de 
rezistenţă, în primul rînd acţiunile muncitoreşti din 1987, mai ales cele de la. Braşov, dar şi acţiuni 
„intelectuale” (între altele, şi publicarea în România literară, în septembrie 1987, a articolului 
celui care avea să devină preşedintele României). 

Volumul reprezintă în ansamblul său un preţios mijloc de informare, avînd în vedere că fiecare 
dintre materialele sale a rezultat dintr-o sîrguincioasă examinare de către autoare, la timpul 
respectiv, a unui ansamblu de surse, multe din ele astăzi dispărute sau inaccesibile. În paginile 
cărţii este evocată o etapă din cele mai grele ale istoriei noastre, încercîndu-se descifrări, în cele 
mai multe cazuri reuşite, alteori fiind vorba de supoziţii neconfirmate ulterior. Oricum, în volum 
se face o operă de resurecţie a unor momente şi situaţii, sînt înfăţişaţi oameni, autoarea strădu- 
indu-se să discearnă cît mai limpede şi exact într-un furnicar de contradicții. Deseori, înțelege 
mesajele indirecte, cele care nu erau şi nu puteau să fie transmise direct, în condiţiile riscului 
represiunii, dar care exprimau stări de fapt şi atitudini, mai ales cînd proveneau de la actori 
inteligenţi. Totul este, neîndoielnic, dominat de cultul personalităţii lui Ceauşescu, devenit dictator 
„ubuesc”, înfăţişării şi analizei căruia le este consacrat prioritar volumul. De fapt, rapoartele 
înfăţişează drama unui popor, dar în subtext cititorul simte cum se pregăteşte, într-o atmosferă 
internaţională favorizantă, ieşirea din „fundătura de istorie” în care se ajunsese, nu atît prin 
comploturi, cît mai ales printr-o progresivă atingere a insuportabilulului care, în mod necesar, 
trebuia să conducă la extraordinara explozie socială din decembrie 1989. 


Acad. Dan Berindei 
ianuarie 2003 


Prefaţă 


Cumplita reputaţie cu care Nicolae Ceauşescu a intrat în istorie contrastează puternic cu 
speranţele ce au însoţit venirea sa la putere în 1965, speranţe ce păreau a deveni realitate în primii 
săi ani de conducere. Era destul de tînăr (avea 47 de ani), liber de povara aşa-numitului stalinism, 
dar avînd o certă experienţă politică şi aparent radiind un aer reformist. 

În 1965 procesul de „distanţare” de Uniunea Sovietică - aşa-zisa deviere românească - era în 
plină desfăşurare, iar Ceauşescu se afirma deja ca una dintre forţele sale motrice. De fapt, el 
devenise cunoscut în 'Vest prin discuţiile aprinse cu liderul sovietic Nikita Hruşciov în timpul 
vizitei acestuia din urmă din 1962 în România. Hruşciov încerca să îşi convingă gazdele de 
beneficiile unei „diviziuni internaţional-socialiste a muncii” care ar fi împiedicat dezvoltarea 
industriei grele în România. (Privind retrospectiv, se pare că ideile lui Hruşciov ar fi fost o 
binecuvîntare pentru România, însă la vremea respectivă ele erau văzute ca o subminare a 
idealurilor socialiste şi o ofensă la adresa ambiţiei naţionale.) 

Ceauşescu nu-numai că a început să extindă şi să accentueze direcţia naționalistă deja iniţiată ; 
el dădea şi semnale de relaxare în interiorul ţării. L-a demis pe Alexandru Drăghici, ministrul de 
Interne, un nume asociat cu excesele staliniste anterioare, şi a dat afară mulţi dintre acoliţii săi, 
care aveau aceeaşi mentalitate. De asemenea, a renunţat la presiunile conformiste exercitate asupra 
intelectualilor şi a permis o oarecare libertate culturală. Încă şi mai semnificativ, el părea să reducă 
presiunile asupra minorităţii maghiare. Unii minoritari unguri, care au asistat la drastica erodare 
a Regiunii Autonome Maghiare şi la demolarea Universităţii maghiare din Cluj în timpul lui 
Gheorghiu-Dej, aşteptau acum zile mai bune în epoca Ceauşescu. (Ei au fost probabil primii care 
aveau să îşi vadă speranţele spulberate.) 

Occidentul I-a luat repede în braţe pe Ceauşescu, admirînd faptul că acesta încălcase Pactul de 
la Varşovia prin iniţierea, în 1967, a relaţiilor diplomatice cu Germania Federală. Cel mai mult 
admira la Ceauşescu (şi îl răsplătea pentru aceasta) condamnarea invaziei sovietice a Cehoslovaciei 
în 1968. Unii observatori occidentali exultau pur şi simplu. Unul dintre aceştia a asemănat noua 
conducere cu aceea a lui Kennedy. Un altul a prezis că România va atinge pînă în 1972 acelaşi grad 
de libertate culturală ca Elveţia ori R.F.G. 

E uşor acum să fim cinici cu privire la aceste iluzii. Dar la sfîrşitul anilor '60, România lui 
Ceauşescu părea să se îndrepte spre o nouă eră, mai bună. Părea să se mişte înspre un echilibru 
între „naţional” şi „civil” în viaţa publică. Şi acela care întruchipa şi alimenta această promisiune 
era chiar Ceauşescu. 

Ce anume nu a funcţionat aşa cum trebuia? A fost oare Occidentul cel care s-a înşelat, 
demonstrînd încă o dată incapacitatea de a judeca realist evoluţia lumii comuniste, pe care o 
percepea la modul naiv ? 

Tot ce se poate. Însă, după toate probabilitățile, a existat o schimbare politică fundamentală a 
politicii la începutul anilor '70. Orice încercare de a găsi echilibrul între „naţional” şi „civil” a fost 
abandonată. Începînd din acel moment, România a prezentat lumii faţa de neacceptat a naţionalismului 
comunist. Pe măsură ce, în interior, tirania lui Ceauşescu se înăsprea, în afară repulsia generală 
faţă de el s-a accentuat. Ca o ironie, singura ţară care a profitat de această deteriorare rapidă a fost 
Uniunea Sovietică. Pentru Occident, Ceauşescu s-a transformat dintr-o binecuvîntare într-o 

pacoste. Pentru români, speranţa a devenit disperare. Aşadar, probabil că nu ar trebui să afirmăm 
că Occidentul a judecat greşit, ci, mai degrabă, că Ceauşescu l-a linguşit, sfîrşind prin a-l înşela. 

Iată de ce trebuie să căutăm alte explicaţii. Una dintre acestea, atît de mediatizată în anii '70, 
nu era propriu-zis o explicaţie, cît mai degrabă o scuză. Sfidarea Moscovei de către Ceauşescu a 
condus la sporirea încercărilor de subversiune din partea Uniunii Sovietice. De aici nevoia unui 
control mai strict şi chiar opresiv în interiorul ţării. Nu trebuie să desconsiderăm în totalitate o 
astfel de părere, dar nici să o împingem prea departe. Dincolo de orice altceva, această recunoaşte 
rigiditatea mentalităţii comuniste clasice a lui Ceauşescu, precum şi faptul că el a fost victima, 
chiar dacă într-o mai mică măsură, a psihozei care i-a afectat atît pe Lenin, cît şi pe Stalin, potrivit 
căreia represiunea era esenţială deoarece pericolul străin ameninţa necontenit, iar lupta de clasă se 
înteţea în loc să contenească. Şi o dată aleasă calea guvernării paranoice, e greu să mai renunţi la 
ea. Represiunea atrage după sine şi mai multă represiune. 

În aceasta a constat adevărata tragedie a regimului Ceauşescu. Dacă politica internă ar fi fost 
mai blindă, populaţia ar fi răspuns cu mai mult entuziasm la politica sa externă şi ar fi acordat mai 
mult credit conducerii sale. Şi dacă ar fi dat românilor mai multă libertate economică, ei s-ar fi 
dovedit mai productivi. Dar flexibilitatea îl depăşea. Să facem o comparaţie cu Jânos Kâdâr în 
Ungaria sau chiar cu Todor Jivkov (Bai Tosho) în Bulgaria ! Aceştia doi aveau, fiecare în felul său, 
geea ce orice conducător trebuie să aibă : abilitate politică, bun-simţ şi un aer de om simplu. 

Pe măsură ce conducerea lui Ceauşescu devenea din ce în ce mai bizară, se năştea o întrebare 
inevitabilă, pusă în mod deschis în Occident şi pe ascuns în ţară: era el oare un caz patologic? 
Nu cumva puterea l-a corupt, ba mai mult, i-a luat minţile ? Se considera el oare un Kim Ir-Sen al 
Europei, iar ţara sa un fel de Coree de Nord europeană ? Unii comentatori avizaţi cred cu tărie acest 
lucru. Dacă au dreptate, atunci Ceauşescu nu numai că era nebun, dar germenii nebuniei sale existau 
cu mult înainte de vizita la Phenian, în 1971. Iar asemănările sale cu Caligula, potrivit zvonurilor 
din capitală, erau izbitoare. (Poate că o comparaţie cu Domițian ar fi fost totuşi mai potrivită.) 

Să n-o uităm nici pe Elena. Ea constituia un factor esenţial în ecuaţia Ceauşescu. Kipling a 
anticipat corect figura Elenei, atunci cînd a scris că „femela unei specii e mai periculoasă decît 
masculul”. Cei care i-au cunoscut pe soţii Ceauşescu şi s-au aflat în preajma lor nu aveau nici o 
îndoială că ea era aceea care domina şi deţinea de fapt puterea. Este foarte posibil ca ea să fi grăbit, 
dacă nu chiar a iniţiat, drumul pe care l-a apucat conducerea soţului său. Ceauşeştii constituiau de 
fapt una dintre acele dictaturi bicefale care au pătat regimurile comuniste din Balcani. În afară de 
ei, să-i amintim soţii Hodja din Albania şi bineînţeles familia Miloşevici din Serbia. In Bulgaria 
putem menţiona duocraţia tată-fiică Jivkov. Şi în toate aceste patru cazuri partea feminină a fost (şi 
este) dacă nu cea mai periculoasă, atunci măcar cea mai pregnantă. 

O precizare legată de Elena : chiar înainte de execuţia sa, ea a strigat către soldaţii din plutonul 
de execuţie : „Giîndiţi-vă, copii, că douăzeci de ani am fost ca o mamă pentru voi. Nu uitaţi tot ce 
am făcut pentru voi”. Aceştia i-au ciuruit pe amîndoi cu aproape două sute de gloanţe. 

Probabil că nu vom şti niciodată adevăratele motive ale deteriorării mentale a lui Ceauşescu. 
Poate că nici nu mai contează. Dar Ceauşescu, el însuşi, a contat fără îndoială. El a rupt unitatea 
Pactului de la Varşovia, a sfidat Uniunea Sovietică cu abilitate şi curaj şi a făcut din România o 
mică excepţie în strucțpra relaţiilor dintre Est şi Vest în timpul Războiului Rece. Dar şi-a distrus 
toate realizările pe plan internaţional prin fanatismul de care a dat dovadă în interiorul ţării. În cele 
din urmă, şi-a îndemnat propriul popor la revoltă, cel care a şi devenit, de altfel, călăul său. El 
constituie, astfel, un obiect de studiu din punctul de vedere al naţionalismului, diplomaţiei, 
tiraniei şi psihologiei. Viaţa şi moartea sa constituie materia unei drame. 

Din acest motiv colecţia de eseuri şi analize ale postului de radio Europa Liberă este atît de 
importantă. Ele oferă un comentariu neîntrerupt cu privire la o perioadă instructivă, intensă şi 
tragică din istoria României. Autoarea lor, Anneli Ute Gabanyi, a fost analist în cadrul Departamentului 
de Investigaţie şi Analiză al REL într-o perioadă cînd mai mulţi analişti de marcă îşi sporeau 
propria reputaţie internaţională, precum şi pe aceea a Departamentului. Ea nu este cu nimic mai 
prejos decît aceştia. E o onoare pentru mine să scriu această prefaţă şi doresc acestei cărţi succesul 
pe care fără îndoială îl merită. 

J.F. Brown 


Oxford, august 2000 

Nicolae Ceauşescu şi cultul personalităţii 


Cu ocazia aniversării lui Nicolae Ceauşescu de pe 26 ianuarie, maşina românească de 
propagandă funcţionează la turație maximă, încercînd să depăşească excesele din ce în ce 
mai groteşti în omagiile aduse acestuia în ultimii ani. Înainte de a examina noile hiperbole, 
s-ar putea dovedi util să ne oprim puţin asupra personalităţii şi carierei omului care, după 
ce a condamnat ferm cultul personalităţii lui Stalin în 1961!, şi-a creat unul propriu 
comparabil doar cu acelea ale lui Stalin, Mao Zedong, Enver Hodja ori Kim Ir-Sen. 

Cînd a devenit Secretar-General al P.C.R. în iulie 1965, Ceauşescu a anunţat că „nu 
trebuie să permitem ca principiul muncii colective să fie încălcat sau deformat în vreun fel”, 
pentru că aceasta ar putea deveni o sursă de „greşeli şi decizii arbitrare”. Este evident că 
deciziile politice arbitrare, voluntariste din „anii luminoşi” ai „epocii Ceauşescu” au agravat 
slăbiciunile inerente comunismului şi au condus la criza energetică, alimentară şi financiară 
a României : pe scurt, au determinat boala României. Însă, cu cît situaţia era mai dezastru- 
oasă, cu atît mai deşănţate deveneau laudele aduse „meritelor şi realizărilor” lui Ceauşescu. 
Există într-adevăr o diferenţă uriaşă între respingerea categorică a „oricăror idoli” în 
19682, cînd a afirmat că „marxism-leninismul respinge şi a respins astfel de concepții, 
ca străine ideologiei clasei muncitoare”, şi acceptarea comparaţiilor sale cu „Iulius 
Cezar, Alexandru Macedon, Pericle, Cromwell, Napoleon, Petru cel Mare şi Lincoln”?, 
precum şi a desemnării sale drept „zeul nostru secular, inima partidului şi a naţiunii”?. 

În ultimii ani, istoricii şi propagandiştii români s-au ocupat cu rescrierea biografiei lui 
Ceauşescu şi, de fapt, a istoriei mişcării comuniste din România, începînd din anii '30; 
ei au accentuat presupusul rol vital jucat de Ceauşescu în sînul acesteia, punînd în umbră 
contribuţia altor lideri comunişti activi la acea vreme. De exemplu, sărbătorirea de anul 
trecut a grevei ceferiştilor de la Griviţa în 1933 a fost oficiată practic fără a se menţiona 
rolul central jucat în aceasta de Gheorghe Gheorghiu-Dej, cel care l-a pregătit pe 
Ceauşescu drept succesor şi care a fost repudiat mai tîrziu ca stalinist şi ca lider care s-a 
dedat cultului personalităţii. Casa din Scorniceşti (Olt), în care s-a născut Nicolae 
Ceauşescu (într-o familie de ţărani săraci cu zece copii), a devenit acum casă memorială 
unde se organizează pelerinaje. Mai mult decît atît, Scornicești, cunoscut ca „Scorniceşti- 
-două-biserici”, primeşte toate fondurile de care administratorii locali (care întîmplător 


Scînteia, 13 decembrie 1961. 

Ibid., 27 aprilie 1968. 

Ibid., 29 noiembrie 1974. 

Săptămîna, nr. 477, 25 ianuarie 1980. 

sînt cu toţii înrudiţi, într-un fel sau altul, cu familia Ceauşescu) cred că ar avea nevoie 
pentru a construi moderne complexe industriale şi agricole, dar şi pentru a înfiinţa o 
echipă de fotbal, pe care alte echipe se tem să o învingă în campionatul naţional. 

Se scriu cărţi şi articole cu privire la amănuntele „tinereţii revoluţionare” a lui 
Ceauşescu, la presupusa lui implicare, la vîrsta de 11 ani, în politica socialistă (a intrat 
în P.C.R. în 1936), la activităţile ilegale, la condamnările şi detenţiile sale, precum şi la 
rolul proeminent pe care se presupune că l-a jucat în lupta împotriva conducerii României 
în timpul celui de-al doilea război mondial, dar şi în pregătirile pentru lovitura de stat de 
la 23 august 1944. Primeşte de asemenea omagii din belşug pentru activitatea sa ca 
secretar al U.T.C. din august 1944 şi ca ministru adjunct al Agriculturii (1948-1950). 
Anul trecut, cînd au circulat zvonuri despre o lovitură de stat eşuată a unor generali de 
armată, sătui, după cîte se pare, de politica lui Ceauşescu, de vederile sale cu privire la 
controlul armelor şi la cheltuielile pentru apărare, precum şi de rolul pe care l-a atribuit 
armatei, s-a accentuat în special activitatea sa ca vice- şi prim vice-prim-ministru al 
Forţelor Armate şi de şef al Direcţiei Politice Superioare a armatei la începutul anilor '50. 
În ultima vreme s-au făcut eforturi pentru a i se crea o imagine de lider „liberal” şi 
grijuliu faţă de naţiune, care s-a străduit, după cît se zice, să corecteze politica „dogmatică 
şi antinaţională” inspirâtă de Uniunea Sovietică a anilor '50, nemulţumit de refuzul lui 
Gheorghiu-Dej de a-şi recunoaşte „greşelile staliniste”. Adevărul este totuşi că, în calita- 
tea sa de al doilea om în partid (Ceauşescu a fost numit în iulie 1957 secretar al C.C. 
însărcinat cu organizarea şi cadrele de partid), el a fost puternic implicat în demersurile 
politice ale mentorului său de care acum s-a debarasat. 

Cu toate că distanţa între imaginea reală şi cea proiectată e uneori mult prea mare, 
majoritatea analiştilor se pun de acord în privinţa realizărilor sale reale în cel puţin două 
domenii: politica de forţă şi propaganda. Oricît de mari ar fi inconsecvenţele politicii 
sale ce are drept scop consolidarea şi perpetuarea puterii personale, el a reuşit întotdeauna 
să justifice ceea ce face prin propagandă. În ciuda faptului că linia autonomă pe care s-a 
înscris politica externă românească a fost stabilită încă dinaintea „declaraţiei sale 
independenţă” din aprilie 1964, în epoca lui Gheorghiu-Dej şi Ion Gheorghe Maurer, 
acum se spune că aceasta ar fi fost de fapt iniţiată de Ceauşescu la Congresul Partidului 
din iulie 1965. Ceauşescu este doar continuatorul nu numai al politicii externe a lui Dej, 
ci şi, pînă în 1968, af tendinței de a garanta o mai mare libertate intelectuală şi culturală, 
dar din motive personale. Pentru a scăpa de principalii săi oponenți - Gheorghe Apostol, 
Chivu Stoica şi, mai ales, Alexandru Drăghici -, Ceauşescu şi-a proiectat pentru o vreme 
imaginea de „liberal”, denunţînd abuzurile poliţiei secrete româneşti şi reabilitindu-l pe 
Lucrețiu Pătrăşcanu, comunistul aruncat în închisoare şi în cele din urmă executat în 
1954 pe baza acuzaţiei de naționalism. În această perioadă de început, inaugurată de 
venirea lui Ceauşescu la putere în iulie 1965, care a culminat (şi a luat sfîrșit) cu discursul 
dramatic din ziua cînd ţările membre ale Pactului de la Varşovia au invadat Cehoslovacia, 
a existat şi un scurt moment amăgitor de relativă descentralizare economică, care însă 
avea să se destrame curînd. 

„Adevăratul Ceauşescu” a ieşit mai clar la iveală după 1968. Ceauşescu a urmărit 
constant o politică externă bazată pe interes naţional mai degrabă decît pe loialitate faţă 
de blocul comunist, fără a fi capabil, bineînţeles, de a ieşi din situaţia geopolitică a ţării 
ori de a părăsi statutul de aliat (ceea ce explică numeroasele variaţii tactice ale acestei 
politici). Accentuînd faptul că opţiunea României pentru comunism este ireversibilă, 

Ceauşescu a încercat să-şi cîştige spaţiu de manevră prin declararea României drept „ţară 
socialistă în curs de dezvoltare”. Pe lîngă teza politică implicită în sintagma respectivă, 
de aceasta se leagă şi avantajele economice de care Bucureştiul a încercat uneori să 
profite. Proiectele de industrializare temerară implementate la începutul anilor °70 şi 
bazate pe legături mai strînse cu sistemele economice occidentale (România se alăturase 
F.M.I.-ului şi Băncii Mondiale şi a refuzat să se alăture Cartelului petrolului înfiinţat în 
urma Programului General al C.A.E.R. din 1971), în speranţa de a obţine tehnologie 
occidentală plătită tot de Occident, au eşuat. Criza petrolului, războiul dintre Iran şi 
Irak, precum şi repercusiunile evenimentelor din Polonia asupra credibilităţii României 
au constituit factori externi care au afectat rezultatele politicii economice a lui Ceauşescu. 

Nu există totuşi nici o îndoială că principala cauză a bolii preşedintelui se găseşte în 
conducerea inflexibilă şi centralizată a unui singur om, care descurajează iniţiativa şi 
responsabilitatea individuală şi acordă o atenţie excesivă creşterii şi investiţiilor econo- 
mice în detrimentul împlinirii unor nevoi minimale de consum ale populaţiei, precum şi 
tratamentului preferenţial al industriei în defavoarea agriculturii. Se poate spune că 
reacţia faţă de aceste eşecuri dezvăluie multe în privinţa mentalităţii doctrinare a lui 
Ceauşescu ; după părerea sa, nu sistemul rigid al economiei planificate ar fi cauza 
eşecurilor sale (şi cu atît mai puţin propriile decizii), ci lipsa de „ordine şi disciplină” — 
cuvintele sale magice - în implementarea deciziilor sale, de altfel corecte. Credinţa sa în 
capacitatea nelimitată a poporului român de a accepta orice i se spune este, se pare, de 
nezdruncinat, iar abilitatea cu care inventează perdele ideologice menite să ascundă 
adevăratul caracter al deciziilor sale punitive rămîne aceeaşi. Astfel, sub vălul creării 
instituţiilor de stat „care să se autofinanţeze”, costurile suportate anterior de bugetul de 
stat sînt acum aruncate pe umerii poporului. Muncitorii sînt obligaţi să cumpere „acţiuni 
sociale” în întreprinderile în care lucrează, într-o încercare clară de a reduce puterea de 
cumpărare a populaţiei. Mai recent, stabilirea salariilor în funcţie de realizarea „acordului 
global” în întreprinderi, fără a se acorda totuşi vreun drept muncitorilor în procesul 
industrial foarte strict centralizat, a devenit doar un alt mijloc de a le micşora salariile. 
Mai mult, rațiile alimentare ce-au condus practic la înfometare sînt cinic prezentate în 
forma unui „program nutriţional ştiinţific”. 

Reacţia populaţiei variază de la apatia generalizată la greve sporadice şi nici campa- 
niile pentru „ordine şi disciplină”, nici propaganda sporită nu par să aibă vreun impact 
asupra acestei stări de spirit. Chiar dacă Ceauşescu s-a lovit de rezistenţa şi critica 
aparatului de partid şi de stat, el a reuşit să le contracareze prin rotația cadrelor de 
conducere şi prin dezmembrarea, separarea ori combinarea ministerelor. În ultimii ani, 
tulburări majore printre liderii din partid şi guvern au devenit tot mai frecvente. Poate că 
acuzaţiile publice aduse lui Ceauşescu, la congresul partidului din noiembrie 1979, de 
către veteranul comunist Constantin Pîrvulescu, precum şi refuzul lui Virgil Trofin, 
văzut ca unul dintre posibilii succesori ai lui Ceauşescu, de a-şi asuma responsabilitatea 
pentru politica energetică total eronată născocită de Ceauşescu constituie doar vîrful 
aisbergului. Liderul P.C.R. întîmpinase dificultăţi şi din partea forţelor de Securitate 
(trădarea lui Pacepa şi poate chiar aşa-numita „Meditaţie transcendentală”), precum şi a 
celor militare. Reacţia sa la acestea a constat într-o sporire a încrederii în membrii 
propriei familii, pe care i-a instalat în poziţii-cheie de partid şi de stat: soţia sa, Elena, 
în guvern, supervizînd ştiinţa şi cultura şi funcţionînd ca şef al Comisiei de cadre ale 
partidului ; fiul său, Nicu, secretar al Marii Adunări Naţionale, de curînd numit secretar 

general al Uniunii Tineretului Comunist (U.T.C.) şi ministru al Tineretului ; fratele său, 
Ilie, ministru adjunct al Apărării şi şef al Consiliului Politic al Forţelor Armate ; un alt 
frate, Nicolae A. Ceauşescu, consilier al ministrului de Interne ; şi fratele Ion Ceauşescu, 
vicepreşedinte al Comitetului de Stat pentru Planificare. 

Dată fiind impunerea nemiloasă de măsuri politice nepopulare, ne întrebăm cît timp 
va mai trece pînă cînd va izbucni o revoltă socială. Mai mult, se pare că o oarecare adiere 
de schimbare se răspîndeşte în România, de vreme ce Nicu Ceauşescu este format pentru 
a deveni succesorul tatălui său, iar anumite figuri politice precum Dumitru Popescu, 
fostul promotor principal al cultului lui Ceauşescu, par să se pregătească pentru era 
post-Ceauşescu (aşa cum reiese din al treilea volum al romanului Pumnul şi palma, 
apărut către sfîrşitul lui 1982). 


Romanian Situation Report/12, Radio Free Europe Research, 30 ianuarie 1984 


Aniversarea lui Ceauşescu 


Sărbătorirea celei de-a 60-a aniversări 
a lui Ceauşescu 


Secretarul general al P.C.R. şi preşedintele Republicii Socialiste România, Nicolae 
Ceauşescu, şi-a sărbătorit a 60-a aniversare pe 26 ianuarie; aceeaşi zi marca pentru el 
45 de ani de „neîntreruptă activitate revoluţionară”. Festivităţile au luat chipul unei 
sărbători populare de proporţii la care şi-au adus omagiul muncitori, ţărani şi intelectuali, 
statul, partidul şi organizaţiile publice, toţi exprimîndu-şi „în formă poetică” admiraţia 
pentru Ceauşescu şi opera sa, precum şi sprijinul lor devotat pentru politica de partid şi 
pentru liderul acestuia. 

Două direcţii principale s-au manifestat în cadrul acestor acţiuni festive: omagiul 
adus militantului care a luptat pentru comunism de la o vîrstă fragedă, ca organizator al 
U.T.C., şi acela adus ideologului politic şi economic, autor a paisprezece volume de 
cuvîntări - dintre care unele au fost traduse în numeroase limbi străine. Vorbind în 
numele membrilor de partid care au fost activi în perioada ilegalităţii antebelice, 
Constantin Pîrvulescu l-a numit pe Ceauşescu „cel mai autentic conducător popular 
din îndelungata istorie a poporului român”, în vreme ce, într-o emisiune dedicată 
secretarului general, Radio Bucureşti a declarat emfatic : „Noi, oamenii timpului prezent, 
sîntem mîndri de a fi contemporani cu cel mai de seamă bărbat de stat din istoria noastră 
modernă”f. 

Mesajul trimis de C.C. al P.C.R. şi guvern către Ceauşescu sintetizează omagiul adus 
militantului politic : 


Dorim să exprimăm cea mai profundă şi înaltă cinstire, admiraţie şi preţuire pentru strălucita 
activitate pe care o desfăşuraţi în fruntea partidului şi statului, pentru contribuţia inestimabilă 
ce o aduceţi la făurirea destinului nou socialist al României, la cauza progresului şi civilizaţiei 
epocii noastre, epoca cea mai fertilă, mai bogată în realizări şi succese măreţe din întreaga 
existenţă milenară a poporului român’. 


Elogierea politicianului Ceauşescu a culminat cu ceremonia la care i s-a decernat 
ordinul „Victoria Socialismului” pentru „merite excepţionale în activitatea revoluţionară 


5. Scînteia, 26 ianuarie 1978. 
6. Radio Bucureşti, 18 ianuarie 1978. 
7. Scînteia, 26 ianuarie 1978. 

consacrată eliberării sociale şi naţionale a poporului român” şi la care a primit, pentru 
a doua oară, „titlul de onoare supremă” de Erou al R.S.R. (Scînteia, 26 ianuarie 1978). 

În ceea ce-l priveşte pe ideologul comunist Ceauşescu, principalele instituţii de 
învăţămînt şi cultură din ţară - Universitatea din Bucureşti, Academia „Ştefan Gheorghiu”, 
Institutul Central pentru Cercetare Economică, Institutul Politehnic, Institutul Agronomic 
„Nicolae Bălcescu” - au organizat sesiuni speciale în onoarea sa, la care subiectul 
principal de discuţie a fost contribuţia lui Ceauşescu la progresul ştiinţei şi învăţămîntului 
în ultimul deceniu. Pe 24 ianuarie, meritele ştiinţifice ale lui Ceauşescu au fost oficial 
recunoscute - Academia „Ştefan Gheorghiu” l-a făcut doctor în ştiinţe politice, iar 
Academia de Studii Economice l-a făcut doctor în economie, drept recunoaştere a 
eforturilor sale pentru eliberarea socială şi naţională a poporului român. Potrivit ministrului 
Educaţiei şi Învățămîntului, Suzana Gâdea, lucrările lui Ceauşescu „întruchipează 
marxism-leninismul creator în România” şi „oferă partidului, naţiunii noastre socialiste, 
o gîndire de mare amploare, originalitate şi profunzime privind conţinutul şi căile 
progresului multilateral al patriei, întărirea independenţei sale, o concepţie clară asupra 
epocii contemporane şi asupra căilor de edificare a unei lumi mai drepte şi mai bune”®. 

Mai mult, au fost accentuate în mod corespunzător meritele lui Ceauşescu ca 
figură internaţională şi om de stat, ca lider al ţărilor socialiste şi al mişcării inter- 
naţionale comuniste şi muncitoreşti. Mesajul sovietic, cel chinez şi cel iugoslav prezintă 
un interes special printre multele mesaje sosite din întreaga lume. C.C. al P.C.U.S. şi 
Prezidiul Sovietului Suprem au subliniat contribuţia lui Ceauşescu la dezvoltarea priete- 
niei şi cooperării tradiţionale între popoarele sovietic şi român, contribuţie pentru care 
Prezidiul l-a răsplătit cu Ordinul „Lenin”, acordat doar liderilor comunişti care au avut 
un rol de seamă în mişcarea comunistă internaţională. Ştirea că lui Ceauşescu i s-a 
decernat Ordinul „Lenin” a fost anunţată în U.R.S.S. pe 25 ianuarie’, dar nu a fost 
difuzată de presa românească pînă pe 27 ianuarie, aceasta nedînd semne că s-ar grăbi să 
publice vestea”. 

Mesajul chinez, semnat de preşedintele Hua Kuofeng, în numele C.C. şi al Consiliului 
de Stat, a înşirat numeroasele merite ale lui Ceauşescu: 


Aţi condus poporul român susţinînd plin de curaj independenţa naţională şi suveranitatea de 
stat, luptînd hotărît împotriva imperialismului şi hegemonismului. Poporul chinez manifestă 
cea mai profundă admiraţie pentru eroismul României în înfruntarea forţelor potrivnice". 


La Peking, Asociaţia Poporului Chinez pentru Prietenia cu Țările Străine a organizat o 
recepţie la Marea Casă a Poporului, la care s-au prezentat lideri politici chinezi de marcă, 
precum vicepreşedintele P.C.C. şi viceprim-ministrul Consiliului de Stat, Li Sien-Nien ; 
un membru a Biroului Politic al P.C.C., Keng Piao, şef al Departamentului de Relaţii al 
C.C. al P.C.C. ; Ministrul Afacerilor Externe, Huang Hua ; Ministrul Comerţului Exterior, 
Li Chiang ; adjunctul şefului Marelui Stat Major al Armatei de Eliberare a Poporului 
Chinez, Yang Yung. Adresîndu-se acestei Adunări, Wang Ping-Nang, preşedintele Asociaţiei 
Poporului Chinez pentru Prietenia cu Ţările Străine, a subliniat că Ceauşescu a condus 


8. Ibid., 25 ianuarie 1978. 

9. TASS şi Radio Moscova în limba română, 25 ianuarie 1978. 

10. Radio Bucureşti, 27 ianuarie 1978, şi Scînteia, 28 ianuarie 1978. 
11. Hsinhua în limba engleză, Peking, 25 ianuarie 1978. 

P.C.R. şi poporul român „într-o luptă curajoasă pentru păstrarea independenţei naţionale 
şi a suveranităţii statului, opunîndu-se ferm imperialismului şi hegemoniei străine” 2. În 
terminologia comunistă chineză, cuvintele „imperialism” şi „hegemonism” sînt folosite 
de regulă pentru a desemna „cele două superputeri” - S.U.A. şi U.R.S.S. 

În sfirşit, mesajul aniversar al lui Tito elogia rolul jucat de Ceauşescu în stabilirea 
cooperării internaţionale pe bazele „libertăţii, independenţei şi egalităţii”, iar iugoslavii 
i-au acordat lui Ceauşescu Ordinul „Eroul Muncii Socialiste” ”. 

În discursul pe care l-a ţinut după ce a fost făcut Erou al Republicii Socialiste 
România, Ceauşescu şi-a trecut în revistă viaţa, fără mai adăuga nimic nou (a se vedea 
„The Romanian Party Leadership”, RAD Background Report/4/Romania!). 

Nicolae Ceauşescu, fiul unor ţărani săraci din satul Scorniceşti, judeţul Olt, este un 
politician care a acumulat mai multe funcţii şi putere decît orice alt personaj din istoria 
recentă a României. Aceasta explică declaraţia sa că, dacă şi-ar mai putea trăi o dată 
viaţa, ar urma fără ezitare aceeaşi cale a luptei revoluţionare pentru „apărarea demnităţii, 
libertăţii şi fericirii naţiunii mele”!5. 

În timpul festivităților, Ceauşescu s-a întors — pe 28 ianuarie - în satul său natal, unde 
şi-a vizitat casa şi mormintele părinților’ — vizită cu scop atît sentimental, cît şi 
propagandistic. Pentru a conferi politicii actuale româneşti rădăcini cît mai adînci, 
Muzeul Scomniceşti etalează tot felul de exponate - de la rămăşiţe arheologice găsite în 
sat pînă la documente ce atestă rolul locuitorilor în Revoluţiile de la 1821 şi 1848, în 
Războiul de Independenţă din 1877 şi în Răscoala ţărănească din 1907. 

O altă expoziţie, de data aceasta la Muzeul de Istorie din Bucureşti, pune în lumină 
rolul Secretarului General în pregătirea şi introducerea programului de dezvoltare 
multilaterală a României socialiste!”, în vreme ce o emisiune TV a povestit viaţa şi 
faptele lui Ceauşescu!8. În fine, s-au făcut eforturi considerabile de a-l ridica în slăvi pe 
Ceauşescu, descris drept un gînditor român de marcă ce a adus contribuţii originale în 
diverse domenii ca ideolog marxist, economist, savant, educator, teoretician al relaţiilor 
internaţionale, strateg etc. S-a mers pînă la a se spune că nu există sector de activitate în 
care Secretarul General al P.C.R. să nu fi deschis noi drumuri”. 

„(Contribuţia sa de o inestimabilă valoare la dezvoltarea socialismului ştiinţific, gîndirii 
materialist-dialectice” constă în aplicarea marxismului la condiţiile concrete din România, 
precum şi în transformarea acestuia într-un marxism creator. După ce a fost făcut Erou 
al RSR pentru a doua oară, Ceauşescu a afirmat că pericolul cel mai mare pentru orice 
partid revoluţionar este acela de a deveni prizonier al unor premise învechite şi dogmatice, 
care ţin de un anumit timp şi de un anumit loc şi care nu pot fi considerate mereu 
valabile”, concluzie ce cu greu poate fi privită ca fiind originală. 


12. Ibid., Peking, 25 ianuarie 1978. 

13. Radio Bucureşti, 26 şi 27 ianuarie 1978. 

14. 30 martie 1973. 

15. Scînteia, 25 ianuarie 1978. 

16. Ibid., 29 ianuarie 1978. 

17; Ibid., 28 ianuarie 1978. 

18. Jbid., 30 ianuarie 1978. 

19. Constantin Pîrvulescu, în Scînteia, 26 ianuarie 1978. 
20. Scînteia, 24 ianuarie 1978. 

21. Ibid., 26 ianuarie 1978. 

În privinţa economiei, Ceauşescu îşi face un titlu de glorie din a pretinde că a gîndit 
el însuşi politica de dezvoltare accelerată prin investirea a mai mult de o treime din 
venitul naţional în fiecare an. Secretarul general nu face însă altceva decît să repete şi să 
extindă întru câtva teoria marxistă potrivit căreia un venit naţional mai ridicat şi un consum 
mai mare depind de volumul şi rata acumulării. Totuşi, în măsura în care dezvoltarea 
economică a R.S.R. rămîne în urmă, aceasta poate fi compensată doar prin eforturile şi 
sacrificiile generaţiei actuale, care devine astfel victima unui nivel scăzut de trai. 

Cealaltă premisă a lui Ceauşescu, care garantează naţiunii un rol semnificativ nu doar 
în trecutul istoric, ci şi în viitor, pare mai originală, din moment ce afirmă că întărirea 
naţiunii este un factor major în crearea unei societăţi socialiste şi comuniste, fapt ce 
conduce la ideea unei colaborări echitabile între aceste ţări. Unii teoreticieni consideră 
că afirmarea „identităţii româneşti în conştiinţa lumii constituie cea mai bogată şi 
originală contribuţie a comuniştilor români la teoria şi practica revoluţionară”?. Doctrina 
susţinerii existenţei libere şi suverane a naţiunii socialiste române, care se cheamă acum 
„Doctrina Ceauşescu”, pare a fi concepută pentru a contracara doctrina suveranităţii 
limitate, cunoscută drept „Doctrina Brejnev”. Accentuînd preeminenţa suveranităţii naţio- 
nale, este clar că această teorie comunistă românească are multe în comun cu cea a Ligii 
Comuniste din Iugoslavia. 

Sesiunea specială ţinută la Academia Militară din Bucureşti a scos în evidenţă 
contribuţia decisivă a lui Ceauşescu la planul de: implicare a tuturor cetăţenilor în 
apărarea patriei”. De fapt, ideea provine, între alţii, de la Mao Zedong şi Ho Şi Min, dar 
mesajul C.C. al P.C.R., al Consiliului de Stat şi al Guvernului au ridicat-o la rangul unei 
„noi doctrine militare revoluţionare”. 

În ultimii ani, rolul de ideolog al lui Ceauşescu a fost consolidat de onorurile cu care 
a fost copleșit. De exemplu, în iulie 1976, a fost făcut şef al Comisiei Ideologice a C.C.%. 
De cînd l-a înlocuit pe Gheorghiu-Dej, cu mai bine de un deceniu în urmă, Ceauşescu 
a devenit treptat purtătorul de cuvînt al partidului şi al statului în toate chestiunile ; cel 
mai adesea, declaraţiile sale sînt adoptate pur şi simplu ca documente oficiale de partid. 

Efortul propagandistic de a dovedi, la aniversarea lui Ceauşescu, originalitatea gîndirii 
şi hotărîrea lui în acţiune reprezintă doar încununarea unei străduinţe îndelungate de a-l 
prezenta pe secretarul general drept un bun de preţ pentru România de astăzi. Încă de la 
al XI-lea Congres al Partidului, la sfîrşitul anului 1974, Ceauşescu a fost supranumit 
conducător a cărui statură este comparabilă cu aceea a unor figuri istorice măreţe 
precum Iulius Cezar, Alexandru cel Mare, Pericle, Cromwell, Napoleon, Petru cel Mare 
şi Lincoln”. Aceasta contravine unui discurs pe care l-a ţinut Ceauşescu la trei ani după 
moartea lui Dej, în care a declarat: „Noi nu avem nevoie de idoli. Noi nu avem nevoie 
să facem din oameni port-drapel. Marxism-leninismul respinge şi a respins astfel de 
concepţii, ca străine ideologiei clasei muncitoare”? . Totuşi, în anii care au urmat, a 
ajuns să accepte elogiile, în ciuda incongruenţei, în mod just subliniată odinioară de 


22. Radu Pascal, „Forţa ideilor novatoare”, în Lumea, nr. 4, 1978. 

23. Scînteia, 20 ianuarie 1978. 

24. Ibid., 26 ianuarie 1978. 

25. A se vedea Secţiunea românească, „Ceauşescu's Ideological Role I Strenghtened, RAD Background 
Report/167 (Romania), Radio Free Europe Research, 29 iulie 1976. 

26. Dumitru Popescu, „Cuvântare la al XI-lea Congres al Partidului”, în Scînteia, 29 noiembrie 1974. 

27. Scînteia, 28 aprilie 1968. 

către Ceauşescu însuşi, între concepţia comunistă clasică despre rolul maselor în istorie 
şi accentuarea exagerată, cu ocazia recentei aniversări a 60 de ani de la naşterea sa, a 
rolului personalităţii în istorie. 


Scriitorii români şi ziua de naştere a lui Ceauşescu 


În cadrul festivităților populare organizate la scară naţională în onoarea celor 60 de 
ani de la naşterea lui Ceauşescu şi care au durat aproape trei săptămîni, artiştilor români 
şi în special scriitorilor li s-a atribuit un rol important. Poeţii au compus versuri 
hiperbolice închinate preşedintelui ţării şi secretarului general al partidului, care au 
monopolizat practic paginile ziarelor şi ale revistelor literare şi culturale şi au fost 
recitate la radio şi televiziune, precum şi la numeroase şedinţe cu şcolari, muncitori, 
ţărani, soldaţi etc. Actorii şi compozitorii au fost şi ei convocați, desigur, să recite aceste 
poeme, dintre care unele au devenit cîntece, iar mulţi artişti au contribuit cu picturi, 
busturi în marmură, tapiserii, medalii şi portrete în ceramică ale preşedintelui şi, uneori, 
şi ale soţiei sale Elena. (Printre aceştia, se numărau Constantin Piliuţă, Sabin Bălaşa, Ion 
Jalea, Ion Irimescu, Cornel Brudaşcu, Gheorghe Rădulescu, Wanda Mihuleac şi mulţi 
artişti amatori.) 

Şi scriitorilor li s-a trasat sarcina de a deschide întreaga campanie a celebrării zilei de 
naştere printr-o vizită de două zile la Scorniceşti, pe 2 ianuarie 1978. Cu foarte puţine 
excepţii, cei care au participat la excursia organizată de conducerea şi biroul de partid al 
Uniunii Scriitorilor sînt scriitori de mîna a doua şi a treia, dintre care mulţi au intrat în 
viaţa literară în ultimii zece ani. Surprinzător era faptul că nici preşedintele, nici vreun 
alt membru al Uniunii Scriitorilor nu s-a alăturat excursiei delegaţiei scriitorilor, cu 
excepţia vicepreşedintelui Laurenţiu Fulga. Şi mai uimitor a fost că nu s-a prezentat nici 
unul dintre cei douăzeci de scriitori membri ai C.C. 

Totuşi, chiar şi atunci cînd festivitatea a atins apogeul (spaţii largi din reviste erau 
dedicate preşedintelui), cîţiva scriitori de marcă au reuşit - după cum se poate deduce 
din presă şi emisiunile radio - să evite alăturarea la corul de laude pentru Ceauşescu. 
De fapt, în mod surprinzător, puţini scriitori de reputaţie internaţională au scris poeme 
ori articole de slăvire a lui Ceauşescu : printre aceştia se număra poetul şi traducătorul 
Alexandru Philippide, căruia i s-a decernat de curînd premiul special al Uniunii Scriitorilor, 
ca şi alţi asemenea scriitori consacraţi, cum ar fi Şerban Cioculescu, Edgar Papu şi Geo 
Bogza. Dintre cei aparţinînd generaţiei '60, ne surprinde colaborarea la campanie a 
Constanţei Buzea. Declaraţia lui Nichita Stănescu, făcută la Radio Bucureşti?, potrivit 
căreia Ceauşescu este „cum toţi ştim, cel mai muncitor dintre muncitori şi cel mai ţăran 
dintre ţărani”, sună la fel de ambiguu ca şi mărturisirea lui Şerban Cioculescu că „am 
fost atras mai ales de marele său talent de vorbitor”?. 

Multe articole din presa cotidiană sau culturală se pun de acord asupra unui număr de 
aspecte recurente cu privire la rolul şi la realizările lui Ceauşescu pe plan cultural. 
În primul rînd - la fel ca în domeniile politic, economic etc. -, „epoca Ceauşescu” 
este prezentată ca o perioadă complet diferită sub aspect calitativ şi cantitativ de era 


28. 19 ianuarie 1978. 
29. Radio Bucureşti, 22 ianuarie 1978. 

predecesorului Gheorghiu-Dej (care, totuşi, nici măcar nu este menţionat vreodată). 
Unii artişti pretind că fac parte parte din „generaţia Ceauşescu” (Mihai Bandac) şi că 
„toţi trăiesc unanim în dimensiunea Ceauşescu”%. Se spune că Nicolae Ceauşescu s-a 
aplecat cu mai mult interes şi cu o mai mare înţelegere asupra operei, nevoilor şi 
problemelor scriitorilor şi artiştilor şi că i-a înzestrat cu o nouă şi mai bună conştiinţă a 
misiunii lor. Numeroase lucrări au fost scrise spre a slăvi „democratizarea” vieţii culturale 
sub Ceauşescu, cu referire specială la festivalul „Cîntarea României”, lansat la congresul 
cultural din 1976. (De fapt, trebuie să observăm că absenţa contribuţiilor celor mai mulţi 
dintre autorii binecunoscuţi la elogierile din presa scrisă cu ocazia zilei de naştere au fost 
contrabalansate de participarea unui mare număr de scriitori amatori, de muncitori, 
ţărani şi elevi.) Ceauşescu este neîncetat lăudat pentru a fi redat conştiinţei poporului — 
şi în special artiştilor — sentimentul respectului naţional de sine, cunoaşterea şi credinţa 
în istoria naţională, precum şi în cultura trecutului. Scriind în Flacăra” un lung poem în 
onoarea lui Ceauşescu, Adrian Păunescu îl elogiază pe conducătorul de partid deoarece 
„lumea el vrea să nu se-mpartă / În zone influente strivite de tirani / Să-şi aibă orice ţară 
cea mai cinstită hartă”. Ceauşescu este preamărit ca un nou Bălcescu (poetul Damian 
Ureche) ce a redat României întreaga istorie, altădată uzurpată de alţii (poetul Miron 
Scorobete). Mulţi dintre cei care au contribuit la campanie au insistat asupra faptului că 
Nicolae Ceauşescu s-a născut „într-un moment simbolic”, în 1918, anul unirii celor trei 
ţări române, iar istoricul Dan Zamfirescu a aşezat chiar importanţa lui Ceauşescu atît 
pentru România, cît şi pentru istoria universală, pe faptul că data lui de naştere cădea 
între Revoluţia Rusă din Octombrie 1917 şi evenimentele din de :embrie 1918 în România. 

Folosirea sintagmei „cultul personalităţii” e, poate, justificată în cazul recentei 
campanii închinate lui Ceauşescu, deoarece, pe lîngă admiraţia constantă pentru „perso- 
nalitatea puternică şi completă” (Suzana Giîdea), au apărut în ultima vreme şi reflecţii 
teoretice despre rolul personalităţilor în istorie. În discursul laudativ ţinut la Academia 
„Ştefan Gheorghiu” cu ocazia acordării titlului de doctor în ştiinţe politice, rectorul 
Leonte Răutu a subliniat contribuţia lui Ceauşescu la „problemele metodologice ale 
cunoaşterii istorice, ale rolului maselor şi personalităţilor în istorie”. Această nouă teorie 
despre personalitate, aşa cum a fost ea elaborată de către cîţiva activişti literari şi scriitori 
linguşitori, îl prezintă pe Ceauşescu drept simbolul şi reprezentantul maselor populare, 
din care s-a ivit şi pe care le întruchipează cel mai bine. Biografia lui Ceauşescu este 
văzută“? ca o versiune distilată a dezvoltării sociologice româneşti în secolul XX, iar 
viaţa sa este considerată o repetiţie în miniatură a evoluţiei recente a ţării : 


“Ceauşescu s-a născut ŢĂRAN... a devenit MUNCITOR... a învăţat, a învăţat îndîrjit. E un 
INTELECTUAL... această triplă apartenenţă - ţăran, muncitor, intelectual — iată ceea ce ni se 
pare a fi „cheia” care „descifrează” marea personalitate a tovarăşului Nicolae Ceauşescu. 


Ion Brad, fost vicepreşedinte al Consiliului Culturii şi Educaţiei Socialiste, acum 
ambasador al României în Grecia, explica „rolul personalităţilor” spunînd că, fără 
acestea, „fără geniul lor creator de direcţie, nici ţările, nici culturile nu-şi capătă relieful 
normal, rîvnit îndelung, obținut dificil”. S-ar părea că, prin contrast cu elementul 


30. George Ivaşcu, director al revistei România literară. 

31. Nr. 4, 26 ianuarie 1978. 

32. Într-un editorial publicat în Contemporanul, nr. 3, 20 ianuarie 1978. 
33. Scînteia, 19 ianuarie 1978; 21 ianuarie 1978. 

reprezentat de mase, asociat concepţiei determinismului istoric, personalitatea istorică, 
şi, în special, cea a lui Ceauşescu, este văzută ca elementul ce adună laolaltă acţiunea, 
opțiunea şi instinctul**. 

Acest element de materialism istoric este departe de a fi singurul ce apare în campania 
propagandistică cu ocazia zilei de naştere a lui Ceauşescu, care nu are nimic de a face cu 
marxismul, fiind de fapt caracteristic slăvirii eroilor şi liderilor din toate timpurile. 
Comparaţia cu Decebal, Mircea cel Bătrîn, Ştefan cel Mare ori Mihai Viteazul, faptul că 
a fost numit un nou Bălcescu, Cuza ori Tudor Vladimirescu, toate acestea nu ne mai 
stîrnesc uimirea. În prezent, se accentuează caracterul legendar al acestor personalităţi 
sau, după cum a afirmat Laurenţiu Fulga, vicepreşedinte al Uniunii Scriitorilor, ele se 
află „în însăşi mitologia românească”. Cînd grupul de scriitori a vizitat locul naşterii lui 
Ceauşescu, aceştia s-au întîlnit cu diverşi locuitori din Scorniceşti care le-au relatat 
„evenimente” din prima tinereţe a lui Ceauşescu. Ilie Purcaru, reporter la Flacăra”, a 
aflat că micuţului Ceauşescu nu îi era niciodată frică de lup cînd se ducea în pădure. Mai 
mult, se spune că la şcoală îi plăceau în special jocurile istorice, punînd în scenă pe 
terenul de joacă faptele de arme ale lui Mircea cel Bătrîn sau ale altor domnitori, „jocuri 
în care noi, ceilalţi, îl alegeam căpătenie”, după cum scrie Purcaru, citînd un fost coleg 
de şcoală. Caracterul hagiografic al acestor legende iese clar la iveală într-o scrisoare 
trimisă lui Ceauşescu de un ţăran de 106 ani din zona Vrancei, care îl asigura că „în mai 
fiecare casă de vrîncean, portretul Dumneavoastră stă alături de chipul slăvitului şi 
viteazului Vodă Ştefan”35. 

Venerarea lui Ceauşescu ia uneori proporţii religioase: Demiurgul României noi 
(titlul unei cărţi despre Ceauşescu publicate de autorul grec Theodoros Katrivanos), 
numele îi este scris adesea cu litere mari, prezentat ca un fel de încarnare christică a 
poporului, drept „trup din trupul poporului, suflet din sufletul poporului”. Iată cum 
povesteşte naşterea lui Ceauşescu la Scomniceşti tînărul scriitor clujean Vasile Sălăjan : 


Un pămînt binecuvîntat: Scorniceşti ; o gură de rai [...] Ca sunetul dulce de orologiu, o zi de 
ianuarie de-acum şaizeci de ani a binevestit naşterea iubitului fiu [...] Cerul pogorîse blînd 
peste toată suflarea Scorniceştiului cînd casa harnicului gospodar Andruţă Ceauşescu şi a 
bunei mame Alexandrina s-a fost umplut de veselia, bucuria şi nădejdea venirii pe lume a 
băiatului Nicolae... 


Sălăjan continuă să descrie cum copiii din Scorniceşti au fost „încurajați de îndemnul 
care şi astăzi îşi păstrează nedezminţită actualitatea: «Mergeţi cu mine. Nu vă fie 
teamă !»”. Articolul se sfirşeşte cu o ultimă evocare a „pămîntului binecuvîntat” de la 
Scornicești, „pămîntul natal al conducătorului şi astfel scump fiecărui român”. 

O analiză a stilului folosit în toate poemele şi articolele dedicate zilei de naştere a lui 
Ceauşescu, dacă le vedem ca pe o gigantică odă, arată că Virgilii României lui Ceauşescu 
sînt tributari din greu mijloacelor şi artificiilor literaturii şi retoricii clasice. Aceste texte, 
fie ele poezii sau proze, abundă în invocaţii şi exclamaţii, efluvii retorice, hiperbole şi 
antiteze. Epitetele ataşate numelui lui Ceauşescu variază de la destul de sobra sintagmă 
„omul legendar”, „reformatorul României”, „OMUL - măsura tuturor lucrurilor şi 


34. Dan Zamfirescu, în Contemporanul, nr. 4, 27 ianuarie 1978. 
35. Nr. 3, 19 ianuarie 1978. 

36. România liberă, 19 ianuarie 1978. 

37. Tribuna, nr. 4, 26 ianuarie 1978. 

fiinţelor din această vatră binecuvîntată care e România” (Corneliu Vadim Tudor), pînă 
la „torţă” şi „stegar”. Metaforele sînt alese din zona astronomiei („stea de ianuarie”), 
din botanică („stejarul de la Scornicești” şi „cel mai semeţ brad al ţării”) sau din 
zoologie, atunci cînd Ceauşescu, precum Stalin înaintea sa, este numit „şoim”. 

Superlativele sînt foarte frecvent folosite. Iată o selecţie : „primul muncitor al ţării”, 
„primul soldat al partidului şi al patriei”, „cel mai mare politician din istoria României”, 
„cel mai muncitor dintre muncitori”, „cel mai ţăran dintre ţărani, după cum toţi ştim”, 
„unul din marii ţărani ai Umanității” (aceasta din urmă îi aparţine lui Giancarlo Vigorelli, 
citat de Dan Zamfirescu). 

Expresii antitetice sînt foarte des întrebuințate pentru a descrie „personalitatea 
multilaterală” a lui Ceauşescu, constituită din antinomii în mod normal ireconciliabile. 
Astfel, el este deopotrivă „pater patriae” şi „fiul patriei sale”, „soldatul iubitor de pace”. 
O temă predilectă este „tinereţea eternă” a lui Ceauşescu. Precum eroii tradiţionali ai 
basmelor româneşti, Ceauşescu „pare a fi înzestrat de natura patriei noastre cu misteriosul 
dar al tinereţii fără bătrîneţe”. Alături de menţionarea tinereţii sale, se fac referiri la 
dinamismul şi elanul său ca „revoluţionar de profesie”, lăudîndu-se neîncetat înţelepciunea, 
omniprezenţa şi omniscienţa sa. 

Aşa cum au declarat deschis că o vor face, scriitorii români participanţi la campania 
de celebrare a aniversării, merg înainte „fără teamă de hiperbolizare”. Uneori epicul 
eroic virează totuşi periculos înspre stilul (involuntar) eroicomic, ca de exemplu în 
elogiul închinat lui Ceauşescu de Traian Coşovei. În acest poem, Ceauşescu este numit 
„fiu iubit, providenţial al României şi al lumii”, „mărul de aur al tuturor eforturilor şi 
luptelor milenare ale României”, a cărui gîndire este caracterizată printr-o metaforă 
destul de neobişnuită : „Transfăgărăşanul sufletului nostru”. Iată cîteva citate : 


Suflu dialectic, forţă care ne sorbi înainte, lumină care străbaţi munţii, fulger binefăcător care 
topeşti ghețarii lumii - şi toate popoarele lumii te încununează cu florile cele mai curate şi mai 
aprinse ale libertăţii şi ale primăverii lor. 

Splendidă furtună care împrăştii negurile ; fluviu de umanitate care sfărîmi inerţiile, trezeşti 
la viaţă pustiurile, eliberezi spiritul, înaripezi omul... 

Transfăgărăşanul sufletelor noastre - Nicolae Ceauşescu, cel mai bun fiu al patriei - să răsune 
tunetele uriaşei primăveri istorice a României moderne, comuniste. 


Romanian Situation Report/13, Radio Free Europe Research, 9 februarie 1978 


Ceauşescu zeificat la cea de-a 62-a 
aniversare 


Rezumat : Cultul personalităţii lui Ceauşescu a atins culmi fără precedent cu ocazia 
celei de-a şaizeci şi doua aniversări din ianuarie, liderul de partid şi de stat fiind 
ridicat la rangul de „zeu secular”. Deşi cultul a servit în mod evident pentru o 
vreme la întărirea poziţiei lui Ceauşescu şi la sporirea prestigiului său atît în ţară, 
cît şi peste hotare, accentuarea sa cu această ocazie ar putea semnala conştiinţa 
posibilului pericol la adresa politicii autonome a României implicat de invazia 
Afganistanului de către sovietici şi de o anumită nesiguranţă internă. 


okok 


Pentru cei care au remacat laudele îmbelşugate aduse lui Ceauşescu cu ocazia celei 
de-a şaizecea aniversări din ianuarie 1978 şi care au reprodus în presa locală“ cultul 
personalităţii, acestea păreau să fi atins culmi imposibil de depăşit. Totuşi, în campania 
naţională de linguşeală şi devoțiune organizată în ultimele şase luni, se acreditează ideea 
că sculptura lui Constantin Brâncuşi „Coloana Infinitului” ar oferi un simbol potrivit al 
cultului Ceauşescu în România. 


Campania ia avînt 


În septembrie 1979, o campanie propagandistică în cinstea aniversării a 400 de ani de la 
întemeierea satului natal al lui Ceauşescu, Scornicești, era deja în plină desfăşurare în 
presa românească. Preşedintele şi soţia sa participau la ceremonii, făceau vizite nostalgice 
la casa lui Ceauşescu şi se întîlneau cu oameni de seamă ai Scorniceştilor. O lună mai 
tîrziu, valurile propagandistice s-au învolburat din nou cu ocazia celei de-a 40-a aniver- 
sări a alegerii lui Ceauşescu în conducerea U.T.C. Imediat după aceea au avut loc pe tot 
cuprinsul ţării şedinţele pregătitoare pentru cel de-al XII-lea Congres al P.C.R. la care, 
după cum a afirmat C. Pîrvulescu'?, principala chestiune pe ordinea de zi era campania 


38. Vezi Romanian Situation Report, Radio Free Europe Research, 9 februarie 1978, Itemii 1 şi 2. 

39. Veteranul comunist de 84 de ani care a lansat cel dintîi atac verbal la adresa lui Ceauşescu la un 
congres al P.C.R. (23 noiembrie 1979). Pentru detalii, vezi Patrick Moore, „The Romanian 
Communist Party's 12* Congress: A Preliminary Reviews; RAD Background Report/263 (Romania), 
RFER, 20 noiembrie 1979. 

pentru realegerea lui Ceauşescu în funcţia de secretar general al partidului. Toţi cei care 
urmau să vorbească la congresul partidului trebuiau să îşi aducă contribuţia la elogierea 
celui mai iubit fiu şi tată al ţării şi uneori chiar a mamei Elena. De fapt, e foarte posibil 
ca măcar un delegat la acest congres, jurnalistul maghiar Gy6z6 Hajdu, să îşi datoreze 
alegerea în C.C. (pentru care nu fusese propus la nivel judeţean) tocmai elogierii 
îmbelşugate a lui Ceauşescu în discursul său din congres. Mai mult, majoritatea scrii- 
torilor prezenţi, inclusiv Adrian Păunescu, au făcut mari eforturi de a inventa noi forme 
encomiastice. 

Realegerea lui Ceauşescu ca lider al P.C.R. a declanşat bineînţeles un nou val de 
entuziasm „spontan”. Cel puţin unul dintre scriitorii „cultului Ceauşescu”, tînărul poet 
Corneliu Vadim Tudor, şi-a permis exagerări nemaiîntilnite, inaugurînd chiar mitul 
zeificării lui Ceauşescu. Poemul său Nicolae Ceauşescu“ abundă în laude excesive, 
făcînd aluzii aproape explicite la presiunile sovietice şi la cazul Pirvulescu, personaj 
care, după cum sugerează el, îl obligase să iasă din tăcere şi să-l elogieze pe liderul de 
partid cu voce tare: 


Aş fi dorit, fireşte, să laud în tăcere, 
făptura ta turnată în bronz roman şi dac, 
dar epoca e aspră şi cugetul îmi cere, 

să ies din contemplare, să ard şi să nu tac... 


Fără îndoială că Tudor se referea la dificultățile trecute şi prezente întimpinate de 
România în relaţiile cu U.R.S.S. atunci cînd avertizează împotriva „răspîndirii urii” şi 
continuă prin a spune: 


Noi am plătit prea multe : petrol, şi grîu, şi peşte, 
şi munţi masivi de aur, şi codri sfinţi de brazi... 
ne-au sîngerat barbarii, ne-au bîntuit fantome 

iar lacoma lor ciumă o resimţim şi azi 


Vorbind despre „ţara asta mică” care „vezi, doamne, trebuieşte/doar grîne să producă, 
şi carne pentru tun”, el se referea în mod evident la planul Valev şi la dezacordul dintre 
România şi U.R.S.S. în privinţa Pactului de la Varşovia. Poetul ridică în slăvi „frăţia asta 
de sacră-nţelepciune” între Ceauşescu şi popor, ce nu putea fi tulburată de cei care mai 
împroaşcă „venin de şarpe”. 

Poemul lui Tudor culminează cu o apoteoză mesianică a lui Ceauşescu, foarte stranie 
dacă ne gîndim la virulenta campanie anti-religioasă care se desfăşoară în ţară? : 


Aducem istoriei străbune imn şi ambră 

că te-a purtat în pîntec, întreg, pînă la noi, 
ivirea ta sub soare e laica minune 

ce-o aşteptau românii din veac, flămînzi şi goi. 


Nici nu se domolise bine entuziasmul declanşat de alegerea lui Ceauşescu, cînd, pe 
6 ianuarie 1980, propagandiştii de partid s-au folosit de a 61-a aniversare a naşterii 


40. Săptămîna, nr. 469, 30 noiembrie 1979. 

41. O diviziune a muncii în Comecon propusă de Hruşciov la începutul anilor '60, prin care România 
trebuia să ofere produse agricole şi materie primă. 

Elenei pentru a-l slăvi indirect pe liderul de partid printr-un cult paralel al personalităţii 
soţiei sale. Poeţii de curte (acei scriitori specializaţi în compunerea de imnuri la comandă) 
au reacţionat la timp, iar pictorii au produs un nou set de portrete, ce l-au elogiat pe 
„primul tovarăş” al ţării chiar mai înfocat decît în anul precedent. Ea este văzttă ca: 


Totdeauna în luptă, totdeauna veghind 
Pe cel ce străjuie a ţării frunte dreaptă, 
Prezenţa ei menită-i a-nflori şi a străbate 
Cu grai de iubire în faptă... 


Florin Costinescu o descrie ca „fiică între fiicele de seamă ale acestui popor, 
imagine-simbol de femeie-cetăţean, de femeie-patriot, de femeie-savant, de femeie-revo- 
luţionar, de femeie-mamă...”4%. Iar Mara Nicoară se referă la ea pur şi simplu ca la un 
„simbol al femeilor române - tovarăşa Elena Ceauşescu”%. 

Presa românească a continuat să însufleţească sentimentele populare de mîndrie faţă 
de conducătorul ţării, în momentul realegerii sale în funcţia de preşedinte al F D.U.S. la 
mijlocul lui ianuarie, însă acesta a fost doar preludiul grandioasei opere : ziua de naştere 
a lui Ceauşescu de pe 26 ianuarie. Merită să notăm că aniversarea celor 62 de ani ai lui 
Ceauşescu (şi celor 61 ai Elenei) a fost sărbătorită cu o pompă care înainte era rezervată 
doar vîrstelor „rotunde” (50, 55 şi 60 de ani), sporindu-se astfel considerabil cultul 
personalităţii. Faptul că propagandiştii de partid sînt conştienţi de această situaţie reiese 
din diversele lor încercări de a o justifica - şi nu o dată apare sugestia că elogierea 
conducătorilor e un obicei naţional tradiţional al românilor“5. Alţi comentatori susţin, în 
încercările lor de a explica existenţa unui cult al personalităţii în România, că, în vreme 
ce pretutindeni există „crize de conducere” ori „crize de conducători”, România este 
norocoasă să aibă un lider perfect, pe care poporul îl apreciază şi, drept urmare, îl laudă 
pe măsură. Eugen Florescu ridiculizează chiar statele democratice din Occident pentru 
că îşi „atacă, defăimează, subminează, dispreţuiesc şi îşi înlătură” conducătorii şi pentru 
că promovează aceste acte ca fiind acceptate „în baza şi în numele «democraţiei» lor”. 


Mize politice ale cultului 


Mizele politice ale cultului personalităţii au devenit şi mai evidente în timpul aniversării 
din 1980. Reiese clar din mulţimea de articole şi poeme sărbătoreşti că Nicolae Ceauşescu 
este un lider carismatic, întruchipînd toate virtuțile umane şi împlinind aspiraţiile 
naţional-istorice ale poporului român. El este prezentat ca o figură simbolică, garant al 
continuității unei politici care ar salvgarda demnitatea şi independenţa naţională. Alături 
de patriotism, cultul personalităţii în România este pus în slujba realizării a ceea ce se 
numeşte în mod oficial „unitatea moral-politică a poporului ”%, printr-un demers logic şi 
sentimental deopotrivă. Este exploatată şi magia datelor şi a figurilor, cu scopul de a 

demonstra predestinarea conducerii lui Ceauşescu. Cîteva articole au ocupat spaţii foarte 
mari în încercarea de a arăta „corespondenţa tot mai exactă şi perpetuă a marilor 
evenimente din viaţa ţării cu datele sale biografice”. Mai mult, acest simbolism magic 
este prezentat ca un mecanism tipic marxist : 


Materialismul dialectic şi istoric ne învaţă că nimic nu este întîmplător şi adevărul acestei 
teorii se verifică integral dacă scrutăm datele biografice ale personalităţii preşedintelui nostru 
care s-a format sub incidenţa unui şir de factori profund semnificativi în finalitatea lor’. 


Printre corespondenţele simbolice enumerate în presa românească, se află şi faptul că 
anul naşterii sale, 1918, coincide cu anul cînd s-a înfăptuit statul naţional unitar român 
(România Mare), precum şi acela că naşterea s-a petrecut în ianuarie, luna în care 
principatele române ale Moldovei şi Munteniei s-au unit (24 ianuarie 1859): semnificativ 
este considerat a fi şi faptul că, în satul său natal, s-au găsit de curînd rămăşiţe dacice. 

Într-un editorial, Scînteia”! rezuma teoria din spatele mitului : 


Tovarăşul Nicolae Ceauşescu a devenit simbolul celor mai nobile idealuri de libertate, pace şi 
progres ale partidului şi poporului nostru. Mai mult, pentru toţi comuniştii, pentru toţi 
cetăţenii ţării, prezenţa în fruntea partidului şi statului a tovarăşului Nicolae Ceauşescu 
înseamnă garanţia sigură că aceste idealuri şi năzuinţe se vor înfăptui ; înseamnă certitudinea 
drumului mereu ascendent; înseamnă convingerea fermă că victoriilor de pînă acum li se vor 
adăuga altele, mereu şi mereu mai bogate, că România va înainta neabătut pe calea jalonată de 
Programul partidului, calea socialismului şi comunismului. 


Selecţia de poeme şi reproducerea, în aceeaşi ediţie a Scînteii, a altor picturi şi scupturi 
dedicate lui Ceauşescu stau sub titlul „Aducem "nalt omagiu pentru acel pe care/ Îl 
denumim simbolic «Stejar de Scornicești» ! ” Într-unul dintre aceste noi tablouri ale lui 
Florin Ionescu, Ceauşescu apare în colţul din dreapta al pînzei, partea din stînga conținînd 
portretele marilor eroi naţionali din istoria României. Într-un mod destul de interesant, 
pictorul a ales să reprezinte doi regi daci, Burebista şi Decebal, adăugînd portretele 
voievozilor Ştefan cel Mare şi Mihai Viteazul, cele ale revoluționarului paşoptist Nicolae 
Bălcescu şi Alexandru loan Cuza, care a unificat cele două principate române în 1859. 
România liberă“? a reprodus o fotografie a unui ansamblu şocant de statui, plasat într-un 
semicerc în jurul bustului lui Ceauşescu, fiecare încununată de o arcadă, înfăţişîndu-i pe 
Decebal, Mircea cel Bătrîn, Ştefan cel Mare, Mihai Viteazul şi Alexandru Ioan Cuza. 

Nu numai că aceste picturi şi busturi ale lui Ceauşescu sînt extrem de idealizate, dar 
chiar şi fotografiile reproduse în ziarele româneşti sînt retuşate într-o asemenea măsură 
încît faţa sa apare atît fără umbrele adînci de sub ochi, fără ridurile şi petele ce se pot 
vedea într-o fotografie neretuşată din revista iugoslavă NIN” , cît şi fără personalitatea şi 
caracterul care îi sînt proprii. Întrebarea este dacă Ceauşescu însuşi solicită ca fotografiile 
sale ce apar în presa românească să fie retuşate, ori dacă fotografii săi se pretează la 
aceasta în mod automat, pentru a-l flata. 

În elogiile cu ocazia celei de-a 62-a aniversări, scriitori profesionişti s-au întrecut cu 
poeţi amatori din toate mediile sociale. Virgil Teodorescu, fostul preşedinte al Uniunii 
Scriitorilor, înlăturat nu numai din consiliul de conducere al Uniunii, ci şi, mai nou, din 
C.C. al P.C.R., încă îl mai adulează pe marele conducător, în ciuda obstacolelor de care 
s-a izbit: 


Unire şi-nfrăţire e scris pe tricolor. 
Dar cine contopeşte voinţa naţiunii 
Şi-nsufleţeşte tinerii, bătrînii ? 
Cine-i acel semeţ cutezător ? 


Nu are de primejdii a se teme 

Căci tot poporu-n jurul său stă roată, 
Mai liber, mai unit ca niciodată, . 
Învingător, cu fapta lui, prin vreme. 


Totuşi, ţărani precum Gheorghe Mateescu-Argeş şi muncitori precum Horia Gruia 
jonglează la fel de bine cu astfel de clişee. Gruia îi urează lui Ceauşescu „La mulţi ani! ” : 


Destinele ţării au unit 
pe Burebista, pe Mihai Viteazul, pe Alexandru loan Cuza 
Cu Nicolae Ceauşescu, ctitorul României de azis5. 


Iar Mateescu-Argeş îşi exprimă „recunoştinţa” faţă de Ceauşescu astfel : 


Dar mai presus trăiască-ne eroul 
Venit dintre eroii din istorii 

Să tălmăceasă pentru noi ecoul 
Trecutului cel încărcat de glorii. 


Cutezător la vorbă şi la faptă 
Fiu gliei şi părinte al dreptăţii 
Ne-ai făurit o ţară înţeleaptă 
Ce poartă-n lume facla libertăţii 


Îți datorăm neobosit cîrmaci 
Recunoştinţă. Şi să ne trăieşti! 

De aur viitorul să ni-l faci 

Stejar român din satul Scornicești ! 56 


Totuşi, tributul pe care i l-a adus lui Ceauşescu poetul Corneliu Vadim Tudor, într-un 
articol publicat în Săptămîna” , pentru a sărbători cea de-a şaizeci şi doua aniversare a 
preşedintelui, întrece toate panegiricele care i-au fost dedicate pînă acum. „Eroul nostru 
naţional” este „întruchiparea supremă a binelui” ; „gigantica statură morală” a „acestui 
om unic”, ne-a „scos definitiv din relaţiile ancillare cu alţii”. Pînă mai ieri, „lăcomia 
altora mai putea smulge din trupul patriei, experimentînd pe noi conversiunea tragică a 
«forţei dreptului» în «dreptul forţei»”. Datorită „vocii cu răsunet planetar a preşedintelui 

său [...] el a ridicat patria noastră, cea fără de moarte, pe înălţimi de unde o pot vedea 
ambele emisfere ale Planetei”. Dar, mai presus de toate, „el este zeul nostru cel laic, 
inima partidului: şi a naţiunii, omul pentru istorie şi eternitate pe care-l vom urma cu 
credinţă în tot ceea ce face pentru idealurile de bronz ale României şi umanităţii ! ”. 
Scriitorii care îl vor ridica în slăvi pe Ceauşescu în anii ce vor urma vor putea cu greu 
să atingă un asemenea nivel. 


De ce acum ? 


Se pune acum întrebarea de ce se acordă cultului personalităţii o atît de mare greutate în 
propaganda de partid şi de ce anume a luat el acum o asemenea amploare. Cultul 
personalităţii, alături de patriotism, este văzut ca un dispozitiv folosit pentru a obţine un 
răspuns emoţional de la popor, pentru a-l lega strîns în jurul partidului şi al programului 
său, dar şi pentru a întări poziţia lui Ceauşescu în interiorul partidului. În cursul unui 
interviu acordat biografului său francez Michel-Pierre Hamelet, Ceauşescu definea cultul 
personalităţii care i se pregătea în România drept „o problemă de organizare şi de 
clarviziune”58. Ceea ce nu a spus însă era dacă lui personal îi plăceau laudele oferite cu 
atîta generozitate ori dacă chiar credea în ele cu adevărat. 

Mai mult, cultul personalităţii serveşte la accentuarea prestigiului lui Ceauşescu (ca 
ideolog marxist-leninist inovator, ca lider politic) în lumea întreagă. În ultimul an au 
continuat să fie publicate scrierile lui Ceauşescu în România în două serii: una, cu titlul 
mai general România pe drumul construirii societăţii socialiste multilateral dezvoltate, 
conţine discursurile şi articolele sale, în timp ce al doilea volum, Din gîndirea social- 
-politică a preşedintelui României, include opere alese ce se ocupă de anumite teme 
precum democraţia, problema naţionalităţi şi umanismul socialist. În 1979, cinci volume 
de scrieri ale lui Ceauşescu au apărut în Grecia, câte două în Italia şi India, una în Egipt, 
una în Pakistan şi încă una în China - aceasta din urmă coincizînd cu ziua lui Ceauşescu. 
Tot cu ocazia aniversării sale, un volum intitulat România şi conducătorul ei a fost 
publicat la Atena şi conţinea articole despre Ceauşescu scrise de Konstantinos Tsatsos, 
preşedintele Greciei, prim-ministrul Konstantin Karamanlis şi mulţi alţi politicieni, 
scriitori şi artişti. 

Cei aflaţi la conducere ar putea foarte bine să aibă şi alte motive pentru intensificarea 
acestui cult în momentul de faţă. Se poate să fi simţit o ameninţare la adresa politicii 
autonome româneşti în invazia sovietică a Afganistanului nealiniat, cu posibile implicaţii 
europene. Mai mult, după cum reiese din articole şi poeme, ideea duşmanilor din 
interior şi a trădătorilor conducerii Ceauşescu pare de asemenea să joace un rol în 
situaţia complexă din România zilelor noastre. 

Aniversarea congresului partidului 
din 1965: punctul culminant 
al cultului Ceauşescu 


Rezumat: În prima parte a lunii iulie, o festivitate destul de curioasă - a 17-a 
aniversare a celui de-al IX-lea Congres al P.C.R. din 1965, care inaugurase „epoca 
Ceauşescu” - a fost punctul central al unei campanii propagandistice concertate în 
presa românească. Cu această ocazie, cultul personalităţii, care s-a dezvoltat 
„Sspontan” în jurul liderului de partid şi de stat, a atins o nouă culme. Cum ţara 
trece printr-o criză socială şi economică, propaganda pro-Ceauşescu încearcă să 
dovedească faptul că măsurile politice gîndite în 1965 au fost corecte, că rezultatele 
lor sînt demne de laudă şi că omul care le-a iniţiat merită recunoştinţa întregii ţări. 
De fapt însă, această campanie este doar o altă dovadă a incapacității conducerii 
partidului de a-şi adapta la realitate vederile (de exemplu, cele privind creşterea cu 
orice preţ a productivităţii şi a investiţiilor) şi de a reconcilia retorica de multe ori 
bombastică privind democraţia şi guvernarea colectivă cu tot acest cult al persona- 
lităţii şi neglijarea drepturilor omului. 

Dacă este corectă presupunerea că acel cult al personalității pregătit „spontan” 
pentru Ceauşescu de către presa românească devine cu atît mai insuportabil cu cît nivelul 
de trai se deteriorează, atunci condițiile de viaţă în România trebuie să fi atins în 
momentul de față punctul cel mai de jos : cultul lui Ceauşescu a ajuns la zenit o dată cu 
celebrarea plină de aroganță şi exagerat de entuziastă a celei de-a 17-a aniversări a 
Congresului al IX-lea al P.C.R., ţinut între 19 şi 24 iulie 1965. Faptul că s-a acordat unei 
aniversări oarecare (nici a 15-a, nici a 20-a) o importanță atît de mare ar putea fi un alt 
indiciu al caracterului imperios al situației. Aceasta nu este prima festivitate ciudată în 
onoarea lui Ceauşescu care se organizează în ultimul timp : anul aniversar a început cu 
sărbătorirea celei de-a 65-a zile de naştere a Elenei, la începutul lui ianuarie“, urmată 
de aniversarea celei de-a 64-a zile de naştere a lui Nicolae, în aceeaşi lună“. Apoi, 
propagandiştii oficiali au profitat de cea de-a 60-a aniversare a întemeierii U.T.C. pentru 
a elogia „tinereţea revoluţionară” a conducătorului de partid şi de stat; cu această ocazie 
au fost prezentate „primului cuplu” certificate şi insigne, iar în presă a fost adusă în 

discuţie tradiţia de familie ferm împămîntenită, care, într-o succesiune aproape dinastică, 
îl includea pe Nicu, fiul celor doi. Puțin după aceea, s-a acordat un interes ieşit din 
comun altei sărbătoriri ciudate : a 8-a aniversare a „alegerii” lui Ceauşescu în funcţia de 
preşedinte al ţării (această dată a fost deosebit de importantă pentru artiştii români, care 
au putut de atunci să îl picteze pe Ceauşescu cu sceptrul prezidenţial, simbol ce apare şi 
în telegrama de felicitare pe care pictorul spaniol Salvador Dali i-a trimis-o lui Ceauşescu 
cu acea ocazief!). 

Aceste aniversări nu erau singurele ocazii ce provocau invazii de telegrame din toate 
colţurile ţării, exprimînd aprobarea cuvintelor şi faptelor lui Ceauşescu. Aşa s-a întîmplat 
şi în cazul tuturor călătoriilor sale peste hotare şi al discursurilor ţinute în acest an. Mai 
mult, prestigiul internaţional aj, familiei a fost şi mai mediatizat graţie următoarelor 
evenimente : reuniunea internaţională a ziariştilor pentru dezarmare, securitate şi pace“? ; 
şedinţa Biroului Executiv al Oamenilor de Ştiinţă pentru Pace, sponsorizată de către 
Elena CeauşescuS? ; şi, mai recent, masa rotundă organizată sub auspiciile U.N.E.S.C.0O., 
cu tema „Tineretul anilor '80”%, care a oferit un teren de manevră lui Nicu Ceauşescu. 
În cele din urmă, „poporul român”S5 (adică 18 milioane din totalul de 22 de milioane, 
consideraţi a fi educați) a trimis, în manieră stalinistă, un apel la dezarmare Sesiunii 
Speciale a O.N.U. pentru Dezarmare şi, pentru a doua oară, o obscură asociaţie indiană 
l-a declarat pe Ceauşescu „omul anului 1981766. 


Idealizare în loc de realism 


În ciuda faptului că au trecut doar cîteva săptămîni de cînd Ceauşescu a indicat în mod 
critic pericolul inerent reprezentării „idealizate” a socialismului în general şi a variantei 
sale româneşti în particular, campania de presă care a început în a doua săptămînă a lunii 
iulie a adoptat un aer de festivitate necritică şi de nerealism cras şi a întins în mod evident 
coarda cultului personalităţii, după cum o arată şi următorul comunicat de presă: 


Marcînd, în aceste zile, împlinirea a 17 ani de la istoricul forum al comuniştilor români din 
iulie 1965, poporul nostru aduce o caldă şi vibrantă cinstire tovarăşului Nicolae Ceauşescu, a 
cărui puternică personalitate şi-a aşezat adînc pecetea pe hotărîrile congresului desfăşurat 
acum 17 ani, pe întreaga epocă inaugurată atunci [...] „epoca Ceauşescu”f”. 


Multă cerneală a curs în timpul acestei campanii pentru a-i convinge pe cetăţenii 
români că „epoca Ceauşescu” a fost „cea mai fertilă epocă din istoria patriei”, de vreme 
ce în această eră România s-a transformat într-un „uriaş şantier de efervescentă creaţie 
politică, economică şi socială”. După cum consideră un alt ziar“, raportul lui Ceauşescu 

la congresul din 1965 a fost un adevărat hrisov de voinţă naţională care a marcat 
începutul unei veritabile renaşteri naţionale în toate dobeniile vieţii. i 

Au fost exprimate laude aproape nelimitate la adresa „epocii Ceauşescu”, cu toate că 
presa românească şi Ceauşescu însuşi au recunoscut, în ultimii doi ani, existenţa unor 
neajunsuri în diverse domenii, şi asta în ciuda demiterii, în aceeaşi perioadă, a mai 
multor miniştri din poziţii economice cheie. (Numai în 1981 au fost eliberaţi din funcţie 
ministrul Muncii şi Comerţului, Emil Bobu, preşedintele Comisiei pentru Planificare, 
Nicolae Constantin, ministrul Finanţelor, Paul Niculescu, ministrul Energiei, Gheorghe 
Cioară, ministrul Agriculturii, Angelo Miculescu, şi ministrul Petrolului, Minelor şi 
Geologiei, Virgil Trofin.) Aceste schimbări au culminat cu marea rotaţie a cadrelor din 
Guvern din mai 1982, cînd s-a efectuat chiar înlocuirea premierului Ilie Verdet cu 
Constantin Dăscălescu”. Plenara C.C. din noiembrie 1981 a fost dedicată în întregime 
criticii nerealizărilor la toate nivelurile, în special la cel al producerii de energie şi al 
sectoarelor de export” ; iar cifrele realizărilor pe anul 1981, făcute publice la începutul 
lui 1982, au confirmat problemele : venitul naţional al ţării înregistra cea mai scăzută 
rată a creşterii de pînă atunci (2,1% în loc de 7%, cum fusese planificat) şi, pentru al 
doilea an la rînd, obiectivele vizate în ceea ce priveşte agricultura nu au fost atinse. 
În 1980, recolta a fost cu 5% sub producţia din 1979, iar în 1971 s-a constatat o scădere 
a acesteia cu 2,2% în locul creşterii planificate cu 9%. Ceauşescu însuşi a admis cu 
diferite ocazii că anumite aspecte ale sistemului economiei planificate din România, cum 
ar fi subvenţionarea preţurilor, risipirea resurselor, absenţa profitului şi productivitatea 
scăzută”, au împiedicat producerea de mărfuri de calitate care să fie competitive pe 
pieţele străine. El a fost nevoit să recunoască chiar că industria petrochimică (inaugurată 
la congresul din 1965 şi considerată „copilul de suflet” al „epocii Ceauşescu”) nu 
funcţiona cu profit şi că întreaga capacitatea de rafinare din România (aproximativ 
13 000 000 de tone pe an) nu putea fi folosită la maximum. 

Ceauşescu a învinovăţit de această dată guvernul, adică statul, pentru toate neajun- 
surile din ţară, absolvind partidul şi pe sine de orice vină (aceasta a fost semnificaţia 
discursului său la plenara C.C. din 1 şi 2 iunie 1982) ; festivitățile cu ocazia aniversării 
lor şi laudele aduse „epocii Ceauşescu, miracolul românesc”'5 nu sînt întunecate nici 
măcar de cea mai mică referire la greşeli ori dificultăţi de vreun fel. Doar în Scînteia'$ 
am întîlnit o vagă referire la „un număr de dificultăţi” cu care s-a confruntat ţara în 
această perioadă. Chiar şi aceste greutăţi însă sînt de un anumit tip: în primul rînd, 
„calamităţi naturale” ; apoi „chestiuni subiective”, adică „persistenţa mentalităților 
retrograde” ce predomină într-un „număr de unităţi şi ramuri economice”, care se fac 
vinovate de faptul că „rezultatele economice nu s-au ridicat la standardele bazei tehnico- 
-materiale existente” ; şi în al treilea rînd criza economică mondială, în special „resurecţia 
politicilor protecţioniste”. Ziarul cel mai important, România liberă” a ales un ton 

neobişnuit cînd s-a referit mai realist la „problemele” care persistă în economia României 
de astăzi: uneori forţa de muncă nu are gradul de calificare necesar pentru noua 
tehnologie ; în unele zone se face simțită lipsa materiilor prime ; cîteodată obiectivele 
proiectate nu au fost îndeplinite ; încă mai există fluctuații în asigurarea stocurilor de 
energie electrică... 

Chiar şi măsuri precum raţionalizarea pîinii şi cerealelor, introducerea sistemului de 
autoaprovizionare la nivel local şi de autofinanţare instituţională, precum şi cinicul 
program de alimentaţie publicat recent sînt recunoașteri tacite ale neputinței regimului de 
a oferi oamenilor alimentele de bază. 


1965-1982: megalomania şi fetişismul galopant 


Comparînd raportul lui Ceauşescu de la cel de-al IX-lea congres al P.C.R., în care el a 
fost ales lider de partid (după moartea lui Gheorghiu-Dej la începutul lui 1965), cu 
direcţia campaniei neîncetate de propagandă (precum şi cu încercările de la plenara C.C. 
din iunie 1982 de a justifica principiile aflate la baza politicii sale), este uşor să detectăm 
un număr de trăsături fundamentale care persistă, în ciuda experienţelor negative din 
ultimii 17 ani. 

Mai întîi, în 1982, ca şi în 1965, s-a insistat pe cantitate şi pe creştere, în ciuda 
faptului că, între timp, „modelul nostru de creştere economică”% a fost doar aparent 
reorientat către o mai mare atenţie acordată calităţii, începînd cu Congresul al XII-lea. 
Totuşi, putem citi nu numai în discursul din 1965 al lui Ceauşescu despre ajungerea din 
urmă şi depăşirea statelor capitaliste din Vestul Europei la anumite capitole. Chiar şi în 
recentul număr aniversar din Scînteia”, unde se afirmă că „România a ajuns sau chiar a 
depăşit o serie de ţări cu veche tradiţie industrială în ce priveşte producţia pe cap de 
locuitor la o serie de produse: oţel (Suedia, Marea Britanie, S.U.A., Olanda) ; cauciuc 
sintetic (Cehoslovacia, Italia, Marea Britanie) ; fire şi fibre sintetice (Austria, Canada, 
Cehoslovacia, Franţa) ; aparate de radio (Canada, Cehoslovacia, Italia, Marea Britanie) ; 
ciment (R.F. Germania, Marea Britanie, Olanda, Norvegia).” 

Indicatorul de bază pentru această creştere prevăzută, în 1965, ca şi în 1982 (lecţia 
poloneză nu l-a determinat pe Ceauşescu să îşi schimbe în mod real politica în această 
privinţă), este rata acumulării. În 1965, Ceauşescu nu a fost foarte clar în legătură cu 
aceasta, afirmînd că „mai mult de un sfert” din venitul naţional ar trebui reinvestit, în 
vreme ce „aproape” trei pătrimi trebuie alocat fondului de consum. Mai tîrziu, această 
rată a acumulării a atins o treime din venitul naţional, alături de o reducere corespun- 
zătoare a fondului pentru consum. 

În al doilea rînd, Ceauşescu continuă să insiste pe industrializare ca „factorul decisiv 
pentru păstrarea independenţei şi suveranităţii naţionale”, cu un accent special pus pe 
industria grea şi pe cea chimică. În raportul din 1965, a ieşit în mod clar la iveală obsesia 
de a obţine producţie înaltă de oţel pe cap de locuitor („acest important barometru al 
potenţialului economic”). Astăzi, se bate încă monedă pe „factorul de independenţă” pe 
care îl constituie industrializarea, în ciuda faptului că România trebuie să importe 80% 
din minereul de fier necesar industriei grele şi că a devenit din ce în ce mai dificil pentru 

ea să-şi vîndă oţelul de calitate scăzută pe pieţele mondiale suprasaturate. În plus, industria 
petrochimică, creată printr-o decizie luată la cel de-al IX-lea Congres, s-a dovedit a fi 
cea mai grea povară pentru economia românească. Diminuarea propriilor resurse de 
petrol, alături de preţurile crescînde ale petrolului pe piaţa internaţională, pe care a 
trebuit să îl importe în cantităţi uriaşe pentru industria petrochimică supraextinsă, nu 
numai că a contribuit la sporirea datoriei externe uriaşe a României (1140 000 000 de 
dolari datorie la sfîrşitul anului trecut), dar a contribuit şi la penuria alimentară, deoarece 
statul a trebuit să exporte alimente în încercarea de a achita presanta datorie externă. 

Articolele ce aniversează acum congresul P.C.R. din 1965 oferă totuşi cu greu un 
indiciu despre aceste consecinţe negative neprevăzute ale politicii de industrializare 
nechibzuite şi nemăsurate a lui Ceauşescu. Cititorului i se va spune, dimpotrivă, că 
produsele româneşti sînt extrem de competitive pe pieţele vestice şi că ele stabilesc chiar 
recorduri internaţionale (de exemplu, pentru forare la mare adîncime cu echipament 
petrolier românesc%) ; sînt date ca exemple concrete maşinile pe care românii le pot 
construi mai ieftin şi cu un consum de metal special mai scăzut decît în Occidentf!. Mai 
mult, un alt document publicat în Scînteia afişează preţurile (în dolari) pe care România 
ar fi trebuit să le plătească pentru a importa din Occident produse precum televizoare, 
tractoare, locomotive, maşini şi îngrăşăminte, dacă nu ar fi existat decizia înţeleaptă din 
1965 de a fabrica asemenea lucruri în România. 

Ne vine greu să credem că pînă şi conducerea P.C.R. încă mai are optimismul afişat 
în 1965 faţă de problemele din agricultură. Ceauşescu a prezis că pînă în 1970 vor fi în 
mare măsură rezolvate problemele legate de mecanizarea şi folosirea chimicalelor în 
agricultură ; şi că productivitatea muncii va fi sporită motivîndu-i pe ţărani prin creşterea 
veniturilor şi prin susţinerea iniţiativei particulare acolo unde nu a ajuns colectivizarea. 
Totuşi, ratele creşterii negative din agricultură şi din industria alimentară vorbesc de la 
sine, ca şi afirmaţia lui Ceauşescu potrivit căreia agriculturii nu i s-au acordat atenţia şi 
investiţiile pe care aceasta le merita. Astăzi, criza energetică şi penuria de carburanţi fac 
imposibilă folosirea unui mare număr de tractoare care, altfel, ar sta la dispoziţia 
ţăranilor ce muncesc în cooperative şi întreprinderi agricole de stat. Îngrăşămintele s-au 
dovedit de asemenea o sursă de valută forte consistentă (ele se exportă în parte în Africa 
de Sud), dar aceasta a condus de asemenea la lipsuri în interior. Mai mult, folosirea 
nepotrivită a îngrăşămintelor şi proasta irigare au redus potenţialul biologic al unor 
varietăţi de culturi şi animale şi este foarte probabil ca erorile umane să fi condus la 
astfel de rezultate negative în agricultură, care au trecut totuşi neobservate în campania 
aniversară. Există un puternic contrast între pretenţia cu totul nerealistă ca întreaga 
campanie agricolă de vară să poată fi terminată în circa zece zile cu tehnologia disponibilă 
în prezentë, în vreme ce pe prima pagină a aceluiaşi ziar se precizează că recolta de vară 
este cu mult în urma planificării. În 1965, mutarea populaţiei din zone rurale în centre 
urbane, potrivit tendinței de industrializare, a fost prezentată drept un fenomen normal 
şi dezirabil ; în ultima vreme, efectele foarte reale şi negative ale migrării, în special 
dezechilibrul în privinţa vîrstei şi a sexului, care a marcat populaţia rurală rămasă în 


80. România liberă, 13 iulie 1982. 

81. Scînteia, 4 iulie 1982. 

82. Frankfurter Allgemeine Zeitung, 13 februarie 1982. 
83. Scînteia tineretului, 15 iulie 1982. 


38 CULTUL LUI CEAUŞESCU 


zonele rurale, precum şi depopularea anumitor zone, ca de exemplu Munţii Apuseni, au 
devenit atît de evidente încât nici măcar presa nu le mai poate trece cu vederea. Numai 
articolele festive de la congresul din 1965 păstrează tăcerea în privinţa lor. 


De la conducerea colectivă la cultul personalității 


Dacă reciteşti paginile din raportul lui Ceauşescu din 1965, dedicat problemelor de 
organizare şi de ideologie ale partidului, se poate observa că terminologia s-a schimbat 
oarecum în ultimii 17 ani. Termenul „marxism-leninism” nu a mai fost folosit, de 
exemplu, în discursul lui Ceauşescu de la plenara C.C. din iunie 1982, fiind înlocuit de 
„materialismul dialectic şi istoric” sau „socialism ştiinţific”. Mai mult, termenul clasic 
„internaţionalism proletar” a fost substituit de ceva vreme de alte concepte, precum 
„internaţionalism socialist” sau chiar „internaţionalism de tip nou”. Partidul nu mai 
este considerat „avangarda proletariatului”, ci a devenit mult lăudatul „centru vital al 
naţiunii”. Aceste schimbări de terminologie sînt totuşi minore în comparaţie cu discre- 
panţa dintre intenţiile proclamate în 1965 cu tata la principiile ce ar trebui să guverneze 
viaţa partidului şi evenimentele ulterioare. În raportul din 1965, de exemplu, Ceauşescu 
a declarat că „nu ar trebui să permitem ca principiul muncii colective să fie încălcat sau 
deformat în vreun fel”, pentru că o astfel de transgresiune ar putea deveni sursa „greşeli- 
lor şi deciziilor arbitrare”. În contrast cu acest principiu, abia dacă se mai ia vreo decizie 
în orice domeniu de activitate din România care să nu fie explicit atribuită lui Ceauşescu. 

Mai mult, raportul din 1965 stipula că membrii de partid nu ar trebui să deţină mai 
mult de o funcţie de conducere în partid ori stat şi că „orice tendinţă subiectivă” ar trebui 
eliminată în evaluarea funcţionarilor de partid. Ce diferenţă faţă de acumularea de funcții 
de către Nicolae Ceauşescu şi soţia sa şi faţă de criteriile total arbitrare (în special 
nepotistice) luate în calcul la promovări ! 

Alte promisiuni făcute în 1965, dar niciodată onorate, au fost redactarea unei istorii 
a partidului şi promisiunea făcută cercetătorilor şi artiştilor români că vor avea mai multe 
posibilităţi de a călători în străinătate şi de a stabili relaţii cu străinii. 


„Campion al păcii” - doar o vorbă în vînt ? 


Deşi unele zone menţionate de Ceauşescu în raportul din 1965, precum educaţia, cultura şi 
„democratismul”, sună destul de vag, dacă avem în vedere dezvoltările ulterioare înregistrate 
în aceste sfere, teoria lui Ceauşescu despre politica externă s-a schimbat într-adevăr foarte, 
putin în ultimii 17 ani. De curînd, s-a petrecut totuşi o schimbare în felul în care unii 
politicieni occidentali privesc această politică externă în lumina regimului represiv din care 
emană. O astfel de perspectivă nouă şi mai nefavorabilă asupra jocului politicii interne 
şi externe ale lui Ceauşescu a fost de curînd exprimată de senatorul democrat din North 
Carolina (S.U.A.) Jesse Helms, care a iniţiat în Senat o rezoluţie ce se opune înnoirii clauzei 
naţiunii celei mai favorizate pentru România de vreme ce „comerţul trebuie legat de îmbună- 
tăţirea circumstanțelor politice, în special acelea care au în vedere drepturile omului”. 
În chestiuni de politică externă, propagandiştii oficiali ai P.C.R. s-au simţit în mod 
evident mult mai în largul lor, lăudîndu-l cu exuberanţă pe Ceauşescu, „primul dintre 
români”*, pentru realizările sale în acest domeniu, mai ales că puteau cita elogiile pe 

care şefii statelor străine le-au adus lui Ceauşescu, precum „ilustru politician al epocii”, 
„campion al păcii” sau „mare personalitate a lumii”$5. E interesant să observăm că un 
articol din Scînteia, referindu-se la doctrina despre pace a lui Ceauşescu, afirmă că 
„popoarele care luptă pentru libertate şi independenţă, cum ar fi poporul namibian, au 
dreptul de a utiliza toate mijloacele, inclusiv recurgerea la arme”. Există aici o legătură 
cu declaraţiile pro-Hanoi şi anti-S.U.A. din raportul de la congresul din 1965. 
Referindu-se la relaţiile României cu ţările în curs de dezvoltare, România liberă a 
accentuat meritul special al lui Ceauşescu de a fi propus, deşi activa într-un domeniu 
nou, o concepţie foarte bine pusă la punct despre rolul progresist al acestor state. Sînt 
citate date statistice pentru a se dovedi realizările deosebite atinse în timpul epocii 
Ceauşescu în acest domeniu : din 1965 pînă în 1982, numărul ţărilor în curs de dezvoltare 
cu care România are relaţii diplomatice a crescut de a 34 la 99; România a semnat tratate 
de prietenie şi cooperare cu 10 astfel de ţări; România participă la 130 de proiecte 
economice, 27 de societăţi mixte de producţie şi 3 societăţi comerciale mixte cu ţările în 
curs de dezvoltare ; România a trimis 15 000 de ingineri, tehnicieni ş.a.m.d. pentru a 
lucra în ţările în curs de dezvoltare şi pregăteşte 11000 de specialişti din aceste ţări. 
Cînd se discută realizările (bineînţeles, glorioase) ale epocii Ceauşescu în relaţiile cu 
ţările socialiste, se pune accentul pe probleme economice care, se spune, ocupă „un loc 
central”E. Un număr de realizări bi- şi multilaterale sînt atribuite „iniţiativei lui Ceauşescu” : 


[Ceauşescu] a iniţiat cele mai importante forme ale colaborării şi cooperării economice dintre 
ţara noastră şi ţările socialiste şi a formulat obiectivele majore privind nivelul şi structura 
schimburilor economice care trebuie realizate în diferite etape cu fiecare stat socialist. 


De asemenea, „din iniţiativa tovarăşului Nicolae Ceauşescu au fost realizate sau sînt 
în curs de realizare prin eforturi comune cu alte ţări socialiste, în primul rînd cu ţările 
vecine, mari Gbiective economice de importanţă deosebită”, iar „ample acţiuni de 
cooperare în producţie, în cercetare şi în tehnologie” se înfăptuiesc „pe baza indicaţiilor 
secretarului general a partidului”. Pînă şi comisiile mixte de colaborare culturală, 
comisiile mixte de istorici se spune că au fost create „din iniţiativa României”. 

În mod similar, se elogiază „dinamismul” imprimat politicii externe româneşti de 
către preşedintele Nicolae Ceauşescutf; stabilirea relaţiilor diplomatice cu R.F.G. în 
1967 este etichetată drept un eveniment politic remarcabil în analele europene ; s-au 
făcut referiri şi la „binecunoscuta şi multapreciata” contribuţie a României la iniţierea, 
desfăşurarea şi finalizarea cu succes a Conferinţei pentru Securitate şi Cooperare în 
Europa. În acest articol care se ocupă de relaţiile României cu ţările capitaliste, se pune 
un accent deosebit pe Europa, cu referire la relaţia economică specială dintre România 
şi Comunitatea Economică Europeană (CEE) şi la reînnoitul şi de acum binecunoscutul 
apel pentru o Europă unită pe baza respectului pentru independenţă naţională şi suverani- 
tate şi de ordin socio-economic. 

Această campanie de presă pentru elogierea lui Ceauşescu a atins fără îndoială 
apogeul într-un articol din România liberă, care are în vedere aşa-zisa confirmare de 

către evenimentele ulterioare a principiilor şi analizelor întregii politici externe a lui 
Ceauşescu. Un fragment relevant din acest articol merită citat în întregime : 


Este mai mult decît evident că multe pierderi şi traumatisme suferite de omenire în perioada 
care a trecut de atunci [de la raportul lui Ceauşescu la Congresul din 1965] ar fi putut fi evitate 
dacă în soluţionarea problemelor litigioase, a conflictelor, a problemelor aşezării relaţiilor 
interstatale, a relaţiilor economice, s-ar fi pornit de la astfel de concluzii. N-ar fi existat nici 
războiul din Vietnam, nici războaiele din Orientul Mijlociu, .nici criza petrolului, nici acumu- 
larea atîtor arme de distrugere, nici posibilitatea încălcării în picioare a visurilor şi speranţelor 
atîtor popoare, năzuind la o existenţă de sine stătătoare, nici criza monetară, nici adîncirea 
cumplită a decalajelor economice. 


Research and Analysis Department Background Report/136 (Romania), 
Radio Free Europe Research, 1l august 1982 


Cultul personalităţii 


Extravaganţă la ziua de naştere 
a lui Ceauşescu 


Relatările din presă despre festivitățile organizate cu ocazia aniversărilor lui Ceauşescu 
au devenit deja o temă constantă şi profitabilă pentru ziariştii în căutare de poveşti 
senzaţionale. După cum era de aşteptat, excesele din acest an în privinţa cultului lui 
Ceauşescu le-au întrecut cu mult pe cele anterioare, depăşind orice închipuire, nu doar 
pentru că a fost a 65-a aniversare a lui Ceauşescu (şi sărbătorirea a 50 de ani de aşa-zisă 
activitate revoluţionară, de care onoare omologul său cehoslovac Gustâv Husâk avea să 
se bucure abia la vîrsta de 70 de ani), ci şi deoarece popularitatea sa reală a atins punctul 
de jos din cauza situaţiei economice dezastruoase din ţară. 

De vreme ce ritualul şi litania elogierii cu această ocazie festivă nu constituie ceva 
radical nou în fiecare an (cum ar putea fi !?), e interesant să examinăm aspectele noi sau 
particular semnificative ale ceremoniei grandioase din acest an dedicate lui Ceauşescu. 


Un eveniment la scară naţională 


Festivităţile aniversării din acest an au ţinut ocupată națiunea pentru trei zile, începînd pe 
25 ianuarie cu o şedinţă a C.C. al P.C.R., a Consiliului de Stat şi a Guvernului. Premierul 
Constantin Dăscălescu a ţinut o cuvîntare ; alţi demnitari din aparatul de stat şi de partid 
au citit mesaje adresate lui Ceauşescu, care a ţinut la rîndul lui un discurs. Ceauşescu a 
fost răsplătit cu o medalie onorifică turnată special pentru a celebra ziua sa de naştere. 
Pe avers se află profilul lui Ceauşescu înconjurat de cuvintele „Socialism, Independenţă, 
Libertate, Pace” şi un cuvînt neclar, iar pe revers frunze de laur stau alături de data celei 
de-a 65-a aniversări a lui Ceauşescu. O asemenea medalie ce onorează un lider comunist 
în viaţă este ceva unic în blocul comunist. Nu e poate o coincidenţă în faptul că unul 
dintre scriitorii cei mai apropiaţi lui Ceauşescu, Eugen Barbu, l-a lăudat pe acesta ca pe 
un conducător comunist-filozof de tip nou, făcînd o paralelă deliberată cu Lenin, a cărui 
orînduire (sovietică) se află la mare preţ în rîndul mişcării comuniste mondiale. 

Chiar de ziua lui Ceauşescu, pe 26 ianuarie, C.C. al P.C.R., Consiliul de Stat şi 
Guvernul i-au oferit acestuia o „masă tovărăşească”. La Palatul Republicii, în al cărui hol 
a fost organizată o expoziţie de flori în cinstea zilei lui Ceauşescu, acesta i-a primit pe 
conducătorii misiunilor străine acreditaţi la Bucureşti. El s-a întîlnit, de asemenea, cu 
ambasadorul Bulgariei, într-o audienţă specială de felicitare. În fine, a doua zi, Ceauşescu, 

împreună cu soţia sa şi cîţiva înalți activişti de stat şi de partid au tăcut, cu elicopterul, 
un „pelerinaj” în satul său natal, vizitînd mormintele părinţilor săi din cimitirul satului 
şi un număr de unităţi agricole de producţie, unde Ceauşescu a admirat în mod special 
un grajd în care vitele şi puii de găină creşteau laolaltă. Vizita lui Ceauşescu la Scorniceşti 
a fost precedată de o vizită a unei mari delegaţii a Uniunii Scriitorilor, condusă de 
preşedintele acesteia, D.R. Popescu, care s-a întîlnit cu oficiali locali ai partidului, a luat 
parte la un festival al cîntecului şi al poeziei în onoarea „marelui fiu” al Scorniceştilor 
şi, în cele din urmă, a vizitat cimitirul din sat pentru a depune o coroană la mormintele 
părinţilor prezidenţiali. 

Deşi absenţa unui număr considerabil de artişti de marcă de la zgomotoasele festivități 
ale aniversării, care au ţinut ocupată presa românească pentru practic întreaga lună 
ianuarie, a fost evidentă, grupul scriitorilor şi artiştilor „naţionali-dogmatici”, precum şi 
majoritatea scriitorilor tineri şi a celor amatori au produs o mare cantitate de poeme, 
cîntări, picturi şi filme tv care îl serbau şi îl omagiau pe Ceauşescu. În ciuda penuriei de 
hîrtie şi de fonduri de la bugetul de stat, scuza cea mai comună pentru republicarea 
operelor scriitorilor şi artiştilor, o cantitate impresionantă de texte au fost totuşi publicate 
în onoarea lui Ceauşescu. Uniunea Scriitorilor a editat o carte intitulată Omagiu, precum 
şi un număr necunoscut de volume similare publicate de către asociaţiile locale ale 
scriitorilor şi de către unii scriitori precum Corneliu Vadim Tudor şi Ion Crînguleanu. La 
Editura Militară au apărut trei volume de poezie scrise în cinstea lui Ceauşescu. Mai 
mult, Casa de discuri Electrecord a imprimat cinci discuri intitulate Partidul, Ceauşescu, 
România şi care conţin 48 de piese muzicale şi poeme dedicate lui Ceauşescu. La Sala 
Dalles din Capitală a fost organizată o expoziţie cu titlul „Partid, popor, o singură 
voinţă”. Aceasta a găzduit picturi, sculpturi şi gravuri ai căror autori au găsit „expresii 
senine, calme, înălţătoare, pline de sensibilitatea trăsăturilor umane ale unei personalităţi 
unice”%. Se spune că Ceauşescu ar fi făcut dovada acestor expresii în diversele sale 
ipostaze de lider şi bărbat, de promotor al unei gîndiri novatoare, în vizitele sale pe 
şantierele patriei şi pe platformele industriale şi agricole, în mijlocul poporului, ascultîndu-l 
sau dînd sfaturi, îmbrăţişat de copii, alături de Tovarăşa Elena Ceauşescu, portretul său 
devenind o întruchipare a unor simboluri umane, sociale, ideologice şi istorice. 


Ca o încununare a tuturor acestora, au fost turnate două filme în onoarea lui Nicolae 
Ceauşescu: un „documentar-artistic” intitulat Omagiu, care a şi fost dat pe postul de 
televiziune, şi un „documentar poetic” intitulat Al patriei erou între eroi. 


Elogii vechi, cuvinte noi 


Cu greu va rata un „Ceauşescolog” ocazia de a căuta noi metafore, hiperbole nemaifolosite, 
imnuri neruşinate de laudă special create pentru fiecare nouă aniversare. lată cele mai 
preţioase „perle” colectate dintr-o mulţime de elogii binecunoscute şi fatalmente repetate : 


Ion Brad (poet şi ambasador al României în Grecia) : 
Personalităţile mari, adevărate, ca să nu mai vorbim de cele de excepţie, nu pot fi inventate. 
Niciunde şi de nimeni. Ele se nasc, se formează şi se afirmă. [Ceauşescu] este primul dintre 
A :91 
români” . 


90. Contemporanul, nr. 5, 26 ianuarie 1983. 
91. Ibid. 


NICOLAE CEAUŞESCU ŞI CULTUL PERSONALITĂȚII 43 


Ilie Purcariu (scriitor) : 


Ales făclier între făclierii conştiinţei naţionale... figura sa detaşîndu-se, în galeria marilor figuri 
ale românilor, unică şi impresionantă ca şi un pisc... omul care ilustrează cu geniu cele mai 
nobile însuşiri ale neamului - dragostea fierbinte de ţară, legătura nestrămutată cu ţara, uriaşa 
capacitate a sintezelor, forţa demiurgică a muncii, dăruirea generoasă, clarviziunea, polivalenţa”?. 


Corneliu Vadim Tudor: 
Pretutindeni m-au impresionat atît clarviziunea gîndirii sale, polivalenţa cunoştinţelor şi setea 
de a-i învăţa pe alţii, dar şi de a şti, continuu, lucruri noi, rezistenţa sa morală şi fizică de-a 
dreptul fabuloasă [...] aceeaşi sfintă modestie”. 

Ion Arieşeanu : 
Colosala lui forţă... personalitatea sa complexă, pătimaşă şi atît de acut fascinantă”. 


George 'Țărnea : 


Atoategînditorul... mai drept şi mai semeţ decît un munte”. 
Mihai Beniuc : 


Tu, care muncitor te vrei, nu zeu !% 


Nicolae Dragoş : 


...manete mînuind, cu demiurgic semn... 


Viorel Cozma : 
Cel mai iubit al patriei bărbat’. 


Nicolae Petru Vrînceanu : 


Părinte drag şi deopotrivă frate...% 


Ion Machidon: 


venit din străbuni cu dragoste de glie 
erou de seamă dintre eroi şi fraţi — 
coloană vertebrală istoriei moderne 
deschizător de drumuri de înalte glorii 


el e vestitul nostru tril de leagăn 

e ziua de care ne rezemăm cu spice 
el e Ceauşescu - şi-i spunem Nicolae 
el e vatra noastră cu pîine de griui%. 

Valentin Tudor : 
Bărbatul de legendă ne-a dat un nou renume. 
Prin strălucirea minții, lumina României... 
Eşti om, sculptînd în pîine, realizări prezente. 


Ilie Purcaru : 
Ctitor de țară nouă, fiul cel mai iubit al acestui pămînt!?. 


George 'Ţărnea : 
„„„arhitect al păcii... 1% 


Cristian Popişteanu (doctor în istorie) : 


...a făcut din lupta pentru pace a tuturor oamenilor muncii din această ţară o cauză revoluţio- 
nară [...] de cînd se află în fruntea partidului şi statului nostru”. 


Ion Gheorghe : 


Ceauşescu este ceea ce nu i se poate lua poporului, 
Ceauşescu este unde-a ajuns poporul şi nimeni nu-l mai poate întoarce!%5. 


Dan Zamfirescu (istoric literar) : 
Preşedintele Nicolae Ceauşescu este şi va rămîne în istoria şi viaţa poporului român ceea ce 


[George] Washington a rămas în aceea a poporului american : simbolul unei naţii şi al idealului 
istoric al unui popor. 


Omagiu de peste hotare 


Cultul personalităţii lui Ceauşescu pare a fi o boală contagioasă la care nu sînt expuşi 
doar românii. La a 65-a aniversare, aceasta i-a contaminat şi pe studenţii străini din 
România, mai ales pe cei din Lumea a Treia. Nidal Omar din Iordania îl numeşte 
„ilustrul conducător” ; Marwan Abou Mehri din Liban declară că „visul meu se cheamă 
Ceauşescu” ; iar potrivit lui Sabah Baghdadi din Irak, „Epoca Ceauşescu nu va cunoaşte 
sfîrşitul”, Flavien Ranaivo, unul dintre membrii delegaţiei Academiei Simba din Roma 
care veniseră în România pe 4 februarie pentru a-l felicita pe liderul român a scris un 
poem în onoarea lui Ceauşescu. 


Mesajele aniversare pe care Ceauşescu le-a primit de peste hotare, în afara faptului de 
a fi contribuit la dosarele cultului personalităţii lui Ceauşescu în străinătate, prezintă un 
deosebit interes pentru observatorii politici. Atât foştii şi actualii conducători mondiali 
care i-au transmis urări liderului român, cît şi cuvintele şi laudele pe care aceştia le-au 
ales sînt extrem de semnificative. Preşedintele pakistanez Zia-Ul-Hag, de exemplu, a 
elogiat „conducerea înţeleaptă şi dinamică”! a lui Ceauşescu, în vreme ce preşedintele 

filipinez Marcos (care se bucură el însuşi de un cult al personalităţii, dimpreună cu 
îngîmfata sa soţie) a ridicat în slăvi „progresele fără precedent” înregistrate de România, 
precum şi „drumul nou, curajos urmat în arena internaţională” sub „conducerea clarvăză- 
toare” a lui Ceauşescu. Alain Poher, preşedintele Senatului Franţei, i-a cerut preşedintelui 
român „ca prieten ce vă sînt” să-i permită să laude în el „liderul care a reuşit să asigure 
României — prietena tradiţională a Franţei — pacea şi independenţa” ; şi dorea ca „scumpa 
ţară [a lui Ceauşescu] să cunoască, încă mulţi ani de acum înainte, sub înalta dumnea- 
voastră conducere, o eră de prosperitate şi securitate într-o Europă în sfîrşit reconciliantă 
cu ea însăşi” 109. 

Ceauşescu a primit două telegrame! interesante din S.U.A. Cea primită de la 


Richard Nixon sună după cum urmează: 


Încă de prima dată cînd ne-am întîlnit şi am discutat împreună în 1967, am urmărit evoluţia 
dumneavoastră ca om de stat. Vigoarea, spiritul independent, inteligenţa ascuţită şi în special 
priceperea dumneavoastră de a acţiona cu măiestrie atît în problemele interne, cît şi internaţio- 
nale vă situează în primele rînduri ale liderilor lumii. 

Spun aceasta acum, deoarece în momentul cînd veţi sărbători aniversarea zilei de naştere veţi 
atinge acea culme proprie oricărui mare lider. La 65 de ani, majoritatea oamenilor sînt gata de 
pensionare, dar pentru mulţi dintre cei mai mari lideri ai lumii anii cei mai eficienţi şi mai 
productivi încep de acum încolo. 

Sînt sigur că cele mai bune momente pentru dumneavoastră vor veni în a doua decadă ca 
preşedinte, continuînd acelaşi curs îndrăzneţ şi independent pe care l-aţi hotărît pentru poporul 
dumneavoastră. 

Domna Nixon mi se alătură, trimiţîndu-vă cele mai calde felicitări şi cele mai bune urări 
dumneavoastră, soției şi capabilei dumneavoastră tovarăşe [sic, n.a.] Elena şi celorlalţi membri 
ai familiei. 


Edward Kennedy l-a felicitat de asemenea pe Ceauşescu, asigurîndu-l de „puternicul 
meu angajament privind îmbunătăţirea relaţiilor dintre ţările noastre în anii ce urmează” 2. 


A existat şi un mesaj interesant din partea lui Sam Nujoma, Preşedintele S.W.A.PO., 
care îi mulțumea lui Ceauşescu pentru „sprijinul concret material, diplomatic şi militar 
acordat de poporul român, sub conducerea dumneavoastră” 113 acestei organizaţii de 
gherilă, şi un altul de la Siriamavo R.D. Bandaranaike, Preşedinte al Partidului Libertăţii 
din Sri Lanka, ce conţine o perspectivă interesantă cu privire la poziţia românească 
asupra nealinierii văzută de către un politician nealiniat : 


Foarte puţini au fost conducătorii din Europa răsăriteană care au luptat cu consecvență 
împotriva dogmatismului în teoria politică şi au adoptat măsuri care să răspundă cerinţelor 
societăţii în diverse perioade din istoria ţărilor lor. Unul dintre aceşti conducători a fost 
regretatul mareşal Tito. În prezent, Excelenţa Sa Nicolae Ceauşescu s-a ridicat ca personalitatea 
cea mai proeminentă în acest sens. 

În cadrul comunităţii socialiste de naţiuni, dumneavoastră susţineţi cu tărie principiul neali- 
nierii şi vă opuneţi tuturor formelor de dominație. Această atitudine a făcut din dumneavoastră 

un prieten adevărat al ţărilor nealiniate. Pentru dumneavoastră, independenţa şi suveranitatea 
naţională au o valoare mult mai mare decît o prosperitate cîştigată prin pierderea autorespectului 
naţional!!4. 


Rezumînd, Ceauşescu pare să aibă mare nevoie de sprijin pentru politica sa. Pe lîngă 
faptul că a primit laude de la susţinători din propria ţară (deşi intelectuali români de 
prestigiu nu figurează totuşi printre cei care îi doresc numai bine), el a fost capabil, de 
asemenea, să mobilizeze mulţi prieteni vechi din afară. Avînd în minte afirmaţia lui 
Bandaranaike, ar fi interesant să vedem ce poziţie va adopta România la următoarea 
conferinţă a ţărilor nealiniate, prima de după moartea lui Tito, cu care Ceauşescu a fost 
comparat, spre satisfacția sa, şi pe ale cărui urme i-ar plăcea cu siguranţă să calce. 


Ceauşescu şi armata 


Pe 7 februarie 1983, media occidentale” dădeau glas unor zvonuri despre o lovitură 
militară eşuată care ar fi avut chipurile loc în România la sfîrșitul lui ianuarie şi despre 
care se ştiu extrem de puţine. Nu este totuşi pentru prima oară în acest an cînd chestiuni 
militare au atras atenţia observatorilor României. 


Cult al personalităţii cu nuanţe marţiale 


Printre diversele ciudăţenii ale prezentei sărbătoriri a zilei de naştere a lui Ceauşescu, pe 
26 ianuarie, există izbitor de frecvente şi noi referinţe la liderul român de partid şi de stat 
ca figură militară. Mai întîi de toate, iconografia: niciodată în presa românească nu au 
apărut atîtea imagini în care Ceauşescu este reprezentat în uniformă. În acest an au 
existat totuşi cîteva situaţii. Pentru început, Contemporanul! a tipărit o fotografie a lui 
Ceauşescu în uniformă de general-maior, ţinînd un discurs pe 9 mai 1950. Dar mai sînt 
multe altele. România literară! a reprodus o pictură a lui Mihai Mustaţă, intitulată 
„Dimineaţa în sărbătoare”, înfăţişindu-l pe Ceauşescu salutînd steagul în faţa unui grup 
de soldaţi înarmaţi. Mai sînt şi două picturi, dintre care una îl arăta pe Ceauşescu într-o 
inspecţie în timpul unor manevre militare, alături de membri marcanţi ai statului major!!S, 
şi o alta în care apare alături de cei mai înalţi comandanţi ai armatei, la Canalul 
Dunăre-Marea Neagră, construit în mare măsură cu ajutorul armatei!!?. 

Numeroasele poeme publicate cu ocazia acestor sărbătoriri ale zilei de naştere 
confirmă ceea ce picturile au reprezentat şi ceea ce fotografiile au arătat: o insistenţă 
aparte asupra capacităţilor şi meritelor lui Ceauşescu drept figură militară. 

O campanie în forţă pro-Ceauşescu a fost declanşată în preajma Conferinţei Naţionale 
a P.C.R. din decembrie trecut, cînd „în toate unităţile şi instituţiile militare”!20 au fost 

organizate şedinţe şi proiecţii de filme elogiind înfăptuirile epocii Ceauşescu şi „legătura 
indestnuctibilă dintre armată şi popor”. Serbările din unităţile militare şi asociaţiile 
culturale ale armatei au continuat în ajunul festivităților legate de cea de-a 35-a aniversare 
a republicii, cum ar fi festivalul „Avem un steag, avem o ţară, avem un comandant 
suprem”, relatat de către ziarul de partid Scînteia!?!. 

Aceste demonstraţii au atins culmea cu ocazia celei de-a şaizeci şi cincea aniversări 
a lui Ceauşescu. Editura” Militară a scos trei volume de poezie dedicate conducătorului 
român, scrise fie de către poeţi de profesie, fie de către poeţi soldaţi, volume intitulate 
Sentimentul patriei şi Onor Comandantului suprem. Unul dintre poeme sună după cum 
urmează: „Aliniaţi sub drapele/ Să prezentăm onor/ Îi sîntem toţi ostaşi deopotrivă”!2. 

Nuanţele marţiale din comentariile şi în metaforele despre Ceauşescu sînt greu de 
trecut cu vederea. În elogiul pe care îl face poetul Adrian Beldeanu, Ceauşescu este 
numit „fiu al partidului (care) se consideră în cele mai importante funcţii în primul rînd 
un ostaş ce are datoria de a se afla mereu în cele mai înaintate tranşee de luptă”!%. 
Despre „spiritul de justiţie” al lui Ceauşescu se spune că se împarte „unic şi indivizibil” 
deopotrivă soldaţilor şi generalilor. Articolul se sfirşeşte cu o apoteoză a lui „Ceauşescu 
cel Mare” care „înaintează plin de hotărîre în măreţia sa, invincibil”. 

Nu ne surprinde astfel faptul că „erou” este cel mai frecvent epitet folosit pentru 
Ceauşescu în această campanie aniversară. La Braşov, o piesă ce vorbeşte despre faptele 
sale din tinereţe se numeşte Primăvara eroului!?%. „Alăturea de dînsul contemporan erou/ 
ne vom zidi de-i cazul în hotare/ nici un duşman nu va putea, din nou/ să ne mai calce 
tara viitoare”, scrie poetul soldat Emilian Marcu!” . Adrian Păunescu, „poetul de curte”, 
a republicat unul dintre poemele sale anterioare pentru ziua de naştere a lui Ceaușescu’. 
El îl numeşte aici pe Ceauşescu „Erou al ţării noastre” care, „deşi nu e supraom”, este 
totuşi în faptele de arme „cel dintîi soldat”. Poeţii români nu visează numai la viitor („E-n 
oameni uriaşa lui putere/ Şi gîndul lui înalt e gîndul lor/ Şi-ntotdeauna-l vor urma iubindu-l/ 
Această ţară şi acest popor” 27 ci şi la trecut, cînd, li se spune cititorilor români, 
Ceauşescu era deosebit de talentat în a-i cîştiga pe soldaţi pentru cauza sa, salvînd astfel 
mulţi comunişti de la persecuție şi chiar de la moarte!?5. O altă bucată de proză! descrie 
în detaliu picturile din biroul lui Ceauşescu : o pictură de Dimitrie Stoica reprezentîndu-l 
pe voievodul Mihai Viteazul intrînd în oraşul Alba-lulia în 1599, după ce a capturat 
steagurile lui Andrei Báthory. Întrebaţi despre Ceauşescu, foşti militari au cuvinte mari 
despre calităţile lui de conducător!*. După toate acestea, nu ne surprinde să citim un vers 
ce aduce oarecum cu alte culturi ale personalităţii: „Conducător iubit, noi te urmăm”. 

Această imagine mai curînd marţială a lui Ceauşescu e în oarecare contrast cu 
reprezentarea sa ca erou al păcii care poate „să topească tunuri şi buncăre atomice”!?!. 

Acest exemplu ambiguu nu numai că i-a determinat pe anumiţi poeţi să dea glas unor 
sloganuri mai degrabă pacifiste, cum ar fi „să facem din armă/plug roditor şi daltă (sic)”1%2, 
dar scriitori care au vizitat unităţile militare de muncă de la Canalul Dunăre-Marea 
Neagră au lăudat de asemenea în mod copios misiunea de pace a soldaţilor de acolo: 
„Să fii ostaş, dar să construieşti, nu să distrugi [...] ce simţămînt înălţător [...] sabie 
împotriva sabiei, dar şi plugul împotriva sabiei ! »133, 


Frecvenţă neobişnuită a şedinţelor în unităţile militare 


În ultimele cîteva săptămîni, au avut loc în România un număr relativ însemnat de 
întîlniri la nivel înalt ale diverselor servicii militare, paramilitare şi de securitate, ceea ce 
a semănat aproape cu o campanie. Au fost ţinute numeroase sesiuni în noiembrie şi la 
începutul lui decembrie, avînd ca temă rolul decisiv al lui Ceauşescu în conturarea 
doctrinei militar naţionale a României!%, iar altele l-au comemorat pe Aurel Vlaicu, 
pionierul aviaţiei româneşti, la care a fost accentuată în mod corespunzător contribuţia 
lui Ceauşescu la renaşterea şi dezvoltarea aeronauticii româneşti şi evoluţia ei înspre 
cosmonautică!*5. Au mai avut loc o şedinţă a activului de bază al statelor majore ale 
gărzilor patriotice! ; o întîlnire a lui Ceauşescu cu generali şi ofiţeri din armată şi din 
forţele de Securitate care fuseseră avansați!” ; o întîlnire a activului de partid şi de 
comandă din cadrul Departamentului Securităţii Statului!*% ; o întîlnire a activului de 
partid şi de comandă din cadrul Ministerului de Interne!% ; o plenară a Consiliului 
Politic superior al armatei ; o plenară a Consiliului Politic al Marelui Stat Major cu 
activul, precum şi sărbătorirea zilei de naştere a lui Ceauşescu organizată la Ministerul 
Apărării cu participarea ofiţerilor superiori din garnizoana Bucureşti!“!. La toate aceste 
întruniri a fost exprimat acordul pentru doctrina militară a lui Ceauşescu şi pentru 
aşa-numita directivă a sa cu privire la pregătirea militară şi politică a armatei!“ pentru 
întreaga activitate în perioada 1981-1985 şi pentru hotăriîrile luate la Conferinţa naţională 
a P.C.R. din decembrie 1982. Pe scurt, festivitățile legate de aniversarea lui Ceauşescu 
au avut un puternic aer marţial. 


Propaganda militară şi naţională 


România susţine şi ideea unei prezenţe mai active a armatei în viaţa intelectuală a ţării, 
ca simbol al identităţii de interese între naţiune şi armată. În ultima vreme, reprezentanţi 

ai armatei au fost surprinzător de activi în controversele istorice în care România este 
actualmente implicată cu U.R.S.S. şi cu alte ţări-surori, precum Ungaria. 

Într-un articol din Viaţa militară'%, general-maior dr. Ilie Ceauşescu (promovat apoi 
de către fratele său Nicolae la rangul de general-locotenent), autor al unei cărţi naţiona- 
liste despre istoria războaielor româneşti!, i-a atacat pe acei pretinşi istorici care se 
ocupă cu „falsificarea adevărului obiectiv” : „în diverse locuri se formulează uneori tot 
felul de interpretări denaturate, falsificatoare ale unor procese şi realităţi istorice, în 
scopul justificării unor stări de lucruri inechitabile atît din trecut, cît şi din prezent”. 

Ilie Ceauşescu i-a criticat pe unii istorici sovietici (nenumiţi) care au prezentat 
„istoria dominaţiei imperialiste, colonialiste, politica de asuprire şi jefuire a altor 
popoare” drept „manifestări progresiste” : 


Dezmembrarea unor state, divizarea arbitrară a unor popoare sînt prezentate, de asemenea, 
drept expresii ale unor necesităţi istorice [anexarea rusă şi apoi sovietică a Basarabiei în 1812 
şi 1940), iar rezultatele unor asemenea situaţii artificial create sînt teoretizate şi interpretate ca 
un proces firesc de formare a unor naţiuni distincte [moldovenii în U.R.S.S.]. 


Ca să arate cât se poate de clar că istoria românilor a făcut şi încă mai face obiectul 
unor astfel de practici, istoricul-soldat Ceauşescu s-a pronunţat împotriva „«justificărilor» 
de natură socio-economică a cunoscutelor rupturi teritoriale impuse poporului români 
de-a lungul secolelor”. El a contracarat şi alte teze predilecte ale sovieticilor, cum ar fi 
„Caracterul imperialist” al participării României la primul război mondial şi relativa 
lipsă de importanţă a participării României la lupta antifascistă după lovitura de stat din 
august 1944. În încheierea articolului său, Ilie Ceauşescu a exprimat clar faptul că astfel 
de practici „ce duc la denaturarea adevărului istoric” şi „încălcarea grosolană a princi- 
piilor ştiinţifice şi morale nu pot servi drept cauza prieteniei şi conlucrării active între 
popoare”. S-a spus că respectul pentru adevărul istoric reprezenta un mijloc important în 
lupta pentru independenţă şi împotriva unei politici de forţă şi dominație. 

Nu poate trece neobservat faptul că acest purtător de cuvînt al unei tendinţe naţiona- 
liste din armata română aparţine de asemenea clanului Ceauşescu, fiind deci unul dintre 
oamenii în care „comandantul suprem” are cea mai mare încredere. În acelaşi timp cu 
promovarea lui [lie Ceauşescu la rangul de general-locotenent în armată, un alt frate al 
conducătorului de stat şi partid, Nicolae A. Ceauşescu, a fost avansat la gradul de 
general-locotenent în Ministerul de Interne. 


Romanian Situation Report/3, Radio Free Europe Research, 19 februarie 1978 

Aniversarea zilelor de naştere 
ale cuplului Elena şi Nicolae Ceauşescu 


Ianuarie, şi nu aprilie — pentru a-l parafraza pe T.S. Eliot — este cea mai crudă lună 
pentru români, din cauza sărbătoririi celor două zile de naştere : cea a Elenei şi cea a lui 
Nicolae Ceauşescu, pe 7, respectiv 26 ianuarie. E o lună de chin nu numai pentru 
publicul larg, care este copleşit de poeme şi portrete, cîntece şi scenarii elogioase 
preamărind aşa-zisele virtuţi ilustre ale perechii prezidenţiale, ci şi pentru propagandiştii 
de partid, care lucrează într-o tensiune imensă pentru a inventa noi metafore şi hiperbole 
proaspete în fiecare an. Deşi în repetarea destul de frecventă a elementelor campaniilor 
din trecut legate de cultul personalităţii se citesc unele semne evidente de încordare, 
anumite adăugări recente merită a fi amintite. 


Semizeu sau zeu 


Cea de-a 66-a aniversare a lui Nicolae Ceauşescu a fost gîndită ca o apoteoză. În ciuda 
eforturilor disperate făcute de ideologii şi ziariştii ţării, festivitatea de anul acesta a fost, 
într-o oarecare măsură, tot un exerciţiu de propagandă defensivă. Cu siguranţă, a existat 
etalarea obişnuită de portrete şi sculpturi ale lui Ceauşescu în combinaţie cu tablouri 
înfăţişînd fabrici construite în „epoca Ceauşescu” şi ţărani ale căror recolte se dublaseră 
chipurile în „anii luminoşi” ai „strălucitului ctitor al noii Românii... iubit cu-nflăcărare 
de mame şi copii”!%5. Ca de obicei, s-au compus cîntece pentru a-l sărbători pe „primul 
cetăţean al patriei noastre”!%5, „impecabilul om de geniu”, „veşnică stea pe cerul 
românesc” 8, „piscul de granit de unde-n zorii zilei/ se vede comunismul tot mai 
clar”!%. „Laudă bărbaţilor aleşi să poarte sceptrul! ”, titrează Scînteia tineretului!“, 
cotidianul U.T.C., organizaţie condusă de un tînăr - fiul lui Ceauşescu, Nicu Ceauşescu - 
care s-ar putea să îşi dorească pentru el acele însemne ale puterii. Ziarul îl descria pe 
Ceauşescu ca pe un „vizionar apărător de simboluri, soldat şi înţelept” şi, totodată, un 
„erou nemuritor, una cu steagul naţional”. 

Cu ocazia aniversării din acest an, pentru „Eroul Naţiunii..., cel mai brav dintre 
oameni... omul care poartă în suflet un popor... cel mai mare dintre toți Carpații istoriei 
române” !5!, s-a inventat o nouă formulă: pe lîngă recepţia dată de Comitetul Politic 
Executiv, Ceauşescu a primit şi felicitări din partea unui număr de delegaţii (a Guvernului, 
a Consiliului pentru Ştiinţă şi Tehnologie, a Armatei, a Ministerului de Interne, a 
Comitetului de Partid al Municipiului Bucureşti, a Consiliului Femeilor, a U.T.C., 
condusă de fiul său Nicu). Dezamăgitoare a fost însă lipsa unei clarificări definitive a 
chestiunii legate de natura divină a lui Ceauşescu în acest an. Viața militară!’ , revista 
lunară a Ministerului Apărării, l-a numit semizeu, iar România literară!* i-a atribuit „un 
suflet de zeu” ; totuşi, poetul Mihai Beniuc, admirator declarat al defunctului Iosif 
Stalin, l-a lăudat pe Ceauşescu pentru dorinţa „de a fi muncitor, nu zeu”15%, 

În ciuda acestor fapte, se pare că a existat o încercare de a-l asemăna cu împăratul 
roman Augustus. Într-unul dintre cele mai izbitoare articole publicate de la începutul 
cultului personalităţii lui Ceauşescu, scriitorul Eugen Barbu!S5 a dezvăluit faptul că modelul 
pentru unele proiecte arhitecturale actuale din Bucureşti l-a constituit forul roman al lui 
Augustus. După Barbu, centrul administrativ al Bucureştiului, aflat acum în construcţie, va 
avea, asemenea modelului său roman, o alee de statui reprezentîndu-i pe cei mai de seamă 
conducători şi scriitori ai patriei. Pentru a accentua afinitatea dintre epoca lui Augustus 
şi aceea a lui Ceauşescu, Barbu se întreba: „Ce era poemul lui Horaţiu Carmen Seculare, 
ca şi Eneida a lui Virgiliu, decît tot un fel de Cîntare a României ?... Fastele lui Ovidiu 
nu amintesc ele de elogiile pe care poeţii noştri le fac Preşedintelui nostru ? ”. 


În apărarea cultului personalităţii 


Potrivit unui articol scris de Ion Coman, secretar al C.C., anumite dezvoltări în istoria 
unei naţiuni trebuie să fie accelerate şi încurajate, iar în asemenea vremuri este nevoie de 


personalităţi dotate cu capacitate superioară de a înţelege legile obiective şi condiţionările 
subiective, de a descifra tendinţele, de a-şi asuma iniţiativa rezolvării cerinţelor noi [...] în 
măsură să unească eforturile întregii colectivităţi naţionale, să le îndrume spre realizarea 
scopului comun. 


O altă revistă aminteşte 


fericita identificare [...] între opţiunile reale ale contemporaneităţii socialiste, între idealuile 
sacre ale progresului social, ale independenţei şi libertăţii naţionale pe care le nutreşte organic 


poporul român şi voinţa creatoare a personalităţii alese de mase, de popor’. 


Începe să se contureze întrebarea dacă nu cumva „dinamismul” personalităţii lui 


Ceauşescu, programele sale economice grandioase, precum şi lipsa lui de înţelegere pentru 
modestele nevoi de consum ale populaţiei au împins ţara spre catastrofă. Chiar şi cei mai 

entuziaşti susținători ai politicii lui Ceauşescu de impunere a unor rate sporite ale investiţiei 
şi de promovare a industriilor zilnice nu pot să nu recunoască faptul că starea actuală a 
economiei şi condiţiile zilnice de trai ale populaţiei nu sînt în nici un caz fericite şi „de 
sacrificiu” ; „climatul de austeritate”, aşa cum este numit în mod eufemistic, care 
domneşte acum în România se datorează „moştenirii trecutului” (cu alte cuvinte, exploa- 
tării de către puterile străine), precum şi „recesiunii mondiale”!57. Mai mult, se sugerează 
că „greutăţile pe care le mai întîmpinăm sînt preţul libertăţii noastre”, acesta fiind 
motivul pentru care oamenii le acceptă!55. România, se spune, ar fi şi mai înapoiată dacă 
nu ar exista capacitatea ţării de a ne „regla nevoile”. Într-unul dintre discursurile sale, 
Ceauşescu însuşi a dat tonul aprecierilor optimiste cu privire la capacitatea sa de a 
domina „furtuna” crizei ce bîntuie România. De aceea el este numit „luntraş peste talazuri 
agitate”, în stare să „biruie-n furtună”, „urgiile să-nfrunte/ grăbind reverberarea aurorei "150. 


Proiecţia oficială a meritelor lui Ceauşescu 


Este evident că propagandiştii se aşteaptă ca românii să treacă cu vederea penuria de 
alimente şi sistările de energie şi să se entuziasmeze de meritele lui Ceauşescu de 
„patriot, apărător al idealurilor naţionale şi al independenţei României”, „umanist”, 
„liberal” şi „erou al păcii”. Potrivit lui Corneliu Vadim Tudor, unul dintre cei mai 
stridenţi apărători ai lui Ceauşescu, România a cunoscut mulţi conducători în istoria ei, 
însă în memoria colectivă a ţării au rămas doar marii patrioţi. Spre deosebire de 
Napoleon, care nu „a rămas între limitele graniţelor etnice şi lingvistice” ale naţiunii 
sale, Ceauşescu, „tribunul” care „din balconul de vară al lunii August (referire la 
discursul său ţinut în 1968 la invadarea Cehoslovaciei) proclamă independenţa noastră 
eternă”!S! va rămîne întotdeauna în Panteoriul naţional românesc. 

Despre Ceauşescu „patriotul”, „omul pe care l-am văzut sărutînd cu ochii scăldaţi în 
lacrimi stindardul țării” !6?, se afirmă şi că a combătut „poziţiile retrograde ale dogmatis- 
mului şi conservatorismului politico-ideologic”, a elaborat „teze noi, originale, care au 
îmbogăţit patrimoniul socialismului ştiinţific” prin adaptarea marxismului la „cerinţele 
naţional-istorice ale revoluţiei sociale”1%. Se pretinde cu seriozitate că Nicolae Ceauşescu 
a fost dintotdeauna un promotor al „liberului schimb de opinii”!5 şi campion al 
„considerării trecutului istoric, [care] fusese frînată de dogmatism şi concepţii eronate, 
uneori chiar de idei false, duşmănoase adevărului istoriei noastre”!65, 

Într-un efort evident de a spori singularitatea lui Ceauşescu nu doar ca lider patriot, 
ci şi ca pretins ideolog de filiaţie marxistă, presa abundă în referinţe la „glorioasa epocă 
Ceauşescu” şi în explicaţii legate de „doctrina Ceauşescu de politică externă” !66, 

„doctrina sa militară”! , „doctrina sa de pace”, „conceptul românesc al securității 
europene” şi „conceptul românesc al unei noi ordini mondiale” (ambele elaborate, după 
cum se ştie, de nimeni altul decit Nicolae Ceauşescu) şi chiar „conceptul filozofic şi 
politic de... Ceauşescu”!%, ce guvernează viaţa culturală a României. 

Principala trăsătură a festivităților din acest an ale cultului Ceauşescu a fost totuşi 
insistența pe acţiunile sale de „erou al păcii... în avangarda mişcării pacifiste mondiale” 1%. 
Au existat zeci de articole, poezii şi cîntece pe această temă. De exemplu, suplimentul 
literar al Scânteii tineretului!” a publicat un poem dedicat „Eroului Epocii şi Preşedintelui 
Păcii” de către un student italian educat în România. El se bucura de faptul că atît „ai 
Romei bravi oşteni”, cît şi „soțiile lor dace” fuseseră animați de aceeaşi dorinţă de pace. 
Nu America a fost „Lumea Nouă”, susţinea el, ci „România ca o floare”. Văzută într-o 
perspectivă mai largă, manifestaţia din acest an a cultului personalităţii demonstrează 
încă o dată că este vorba despre o campanie de propagandă în întregime planificată şi 
concertată, croită după circumstanţele interne curente al României, precum şi după cele 
internaţionale. Pe lingă apelul la sentimente naţionale, cultul personalităţii este menit şi 
să mobilizeze publicul, care nu a putut fi cîştigat de partea marxismului şi, în acelaşi timp, 
a fost deposedat de cele mai multe dintre valorile tradiţionale în cursul proceselor de 
modernizare şi îndoctrinare din ultimii treizeci de ani. Problema este dacă acest cult 
al personalităţii lui Nicolae Ceauşescu, dublat în ultima vreme de cel al soţiei sale şi, 
într-un stadiu incipient, de acela al fiului Nicu, nu va dăuna cumva scopului de a dovedi 
singularitatea „Conducătorului”!”! şi de a consolida astfel puterea sa politică ? Aspiraţiile 
dinastice ce se întrevăd din ce în ce mai clar în cultul personalităţii lui Ceauşescu („în 
sceptrul fără de moarte al patriotismului românesc, predat din tată în fiu, din generaţie 
în generaţie, preşedintele Ceauşescu a incrustat piatra prețioasă a personalităţii şi 
eroismului său”!72) ar putea să acţioneze, în cele din urmă, în detrimentul întregii 
strategii. 


Romanian Situation Report/2, Radio Free Europe Research, 14 februarie 1984 

Ceauşescu la 68 de ani 


Rezumat : La o primă vedere, laudele oficiale aduse lui Ceauşescu la cea de-a 68-a 
aniversare par să se desfăşoare potrivit unei linii prestabilite. Totuşi, la o cercetare 
mai atentă, se poate deosebi o uşoară schimbare de optică : adulările se concentrează 
mai puţin pe triumfurile actuale şi se referă mai degrabă la realizările pe care 
„legenda vie” şi „epoca sa de aur” le vor lăsa posterităţii, reflectînd, poate, 
conştiinţa sporită a stării de sănătate evident şubrede a lui Ceauşescu. O altă 
noutate a fost nota neobişnuit de critică pe care Ceauşescu a dat-o discursului său. 
Alături de recenta sa cuvîntare la şedinţa Comitetului Politic Executiv al C.C., 
tonul său a sugerat o separare tot mai pronunţată între Ceauşescu şi partid. 


XXX 


„Dator mă simt să te slăvesc şi tîmpla-ţi s-o sărut”, scria poetul Dumitru Brădescu în 
săptămînalul cultural timişorean Orizont”, cu ocazia celei de-a 68-a aniversări a lui 
Ceauşescu ; şi mai există încă multe asemenea cuvinte în revista cu pricina. Foarte puţin, 
totuşi, au produs scriitorii consacraţi. Doar cîţiva cavaleri ai cultului Ceauşescu, precum 
Virgil Teodorescu sau D.R. Popescu, preşedintele Uniunii Scriitorilor din România, s-au 
găsit printre numele cunoscute care au plăsmuit versuri în acest an. Eugen Barbu, bardul 
de încredere al lui Ceauşescu la multe ocazii similare din trecut, i-a dedicat acestuia un 
articol în Scînteia, cu ocazia zilei de naştere ; prin aceasta, autorul a făcut figură aparte, 
apărînd noul centru civic din Bucureşti, care a fost construit cu preţul distrugerii unei 
părţi a nucleului istoric al oraşului. Barbu lăuda „acest Acropole al nostru” drept o 
„realizare urbană revoluţionară” şi s-a declarat extrem de entuziasmat de faptul că a fost 
eliminat „un pitoresc insalubru, expresie şi generator de inegalitate” "4. 

Deşi potopul anual de cărţi, filme şi emisiuni laudative s-a revărsat asupra lui 
Ceauşescu, iar busturi, picturi şi gravuri reprezentîndu-l pe acesta (unele chiar şi pe soţia 
sa, Elena, ori pe fiul Nicu) au fost expuse în marile expoziţii din Bucureşti, lipsa de 
entuziasm naţional creativ a fost evidentă, iar presa s-a văzut nevoită să reînvie cîteva 
opere mai vechi (unele scrise de autori decedați între timp) pentru a contribui la festivitățile 
aniversare. Acest apel la trecut poate avea o anumită semnificaţie în contextul sănătăţii 
problematice a lui Ceauşescu; cuvinte precum cele care îi urează „viaţă îndelungată, în 
deplină sănătate şi putere de muncă”!5 sînt încărcate de o oarecare ironie. 

Ceea ce s-a scris sună eroic şi hiperbolic. Inspirîndu-se din cultul eroilor naționali ai 
României, poeții l-au supranumit pe Ceauşescu „Cel Bun”, „Cel Viteaz”, „Cel Mare” 
ori „Cel Drept”. Epitetele se întreceau care mai de care în a aduce elogii, numindu-l 
„Strateg neîntrecut între strategi”, „titan ales între titani”, „eroul păcii de pe planeta 
Pămînt”, „vizionar”, „geniu polivalent”, „erudit gînditor umanist”, „personalitate 
exponențială, personalitate-simbol” 6 etc. 


A lăuda ca garanţie pentru viitor ? 


Chiar şi poezia şi proza proaste pot fi relevante. Totuşi, modelul din acest an pare să 
conţină un nou aspect, care a pus un mai mare accent pe rolul jucat în trecut şi pe 
moştenirea lăsată viitorului de Ceauşescu, mai degrabă decît pe triumfurile prezente. 
O imagine predilectă a fost cea a lui Ceauşescu drept „întemeietor” al „împlinirilor” 
româneşti postbelice în rolul său de înnoitor revoluţionar şi apărător al valorilor naţionale. 
S-a spus că acest om, care „corectase erorile politice şi ideologice” ale primilor ani 
„dogmatici” ai regimului comunist postbelic, a fost „liberalizatorul” ce „a introdus un 
climat de libertate, de dreptate şi echitate socială” în România. Se spune că acest „cel 
mai român bărbat” a fost „întîiul mare şi adevărat profesor de istorie a naţiunii” şi este 
lăudat pentru a fi „umplut Pantheonul neamului aproape golit o vreme... cu mari figuri 
politice, istorice” !”. 

Sensul timpurilor trecute şi al darurilor lui Ceauşescu către posteritate a devenit mai 
evident atunci cînd au fost depuse eforturi pentru a-l înregistra ca legendă vie. Ceauşescu 
a fost numit „legendă vie dintr-o legendă mare, cel dintîi dintre eroii ţării”. Prematură a 
părut mai ales includerea sa printre „martirii” cărora li se datorează „eterna nemurire”. 
S-a spus că numele lui Ceauşescu „trăi-va-n veci, cît lumea va fi lume” şi va fi „în 
decenii cel mai iubit cuvînt”. Sculptorul român Ion Irimescu, care a realizat un bust al 
eroului, a abordat şi un unghi retrospectiv asupra prezentului, ca să spunem aşa. După 
ce a asemănat „secolul de aur” al lui Ceauşescu cu „epoca lui Pericle”, el a susţinut că 
„epoca Nicolae Ceauşescu va rămîne în viitor ca momentul crucial al păşirii României în 
marea familie a celor mai civilizate, mai cunoscute şi mai stimate ţări din lume” 1%. 


Sprijin pentru minimalizarea lui Ceauşescu ? 


Nu numai artişti care, precum Irimescu, datorează mult din succesul lor lui Ceauşescu 
personal, ci şi, poate chiar în mai mare măsură, activişti de partid identificaţi cu numele 
Ceauşescu au un interes mascat în a se asigura că legenda sa îi va supravieţui. Cei care 
mizează pe „Dinastia Ceauşescu” vor fi cei mai feroce în a stabili un temei mitic pentru 
aceasta. Gh. Rădulescu, membru al C.P.Ex. şi vicepreşedinte al Consiliului de Stat, l-a 

numit pe Ceauşescu „chezăşia prezentului şi cea a viitorului patriei”! ; susţinătorii cei 


mai fervenţi ai lui Ceauşescu din elita de stat şi de partid văd în numele lui şi un străjer 
al propriilor destine politice. 

Doar următorii membri ai C.P.Ex. au publicat articole laudative cu ocazia zilei de 
naştere în presă: Mihai Gere, Nicolae Giosan, Manea Mănescu, Gh. Oprea, Dumitru 
Popescu, Gh. Rădulescu şi Ion Ursu. Emil Bobu, care, în calitate de membru atît al 
Biroului Permanent al C.P.Ex., cît şi al secretariatului C.C., deţine cea mai puternică 
poziţie instituţională din P.C.R., i-a înmînat lui Ceauşescu scrisoarea de felicitare oficială 
din partea conducerii de partid şi de stat, în timpul festivităților de pe 26 ianuarie. 
Este imposibil să ne dăm seama cine a fost prezent şi cine nu la această recepţie la nivel 
înalt. Spre deosebire de anii precedenţi, ziarele nu au oferit o listă a invitaţilor; iar 
fotografia suvenir care îi arată în jurul lui Ceauşescu (însoţit de Elena şi de Nicu, aflat 
de asemenea în primul rînd) este de o calitate prea proastă pentru a face posibilă o 
identificare completă. 

Ceea ce se poate observa totuşi din scrisoarea de felicitare este importanţa mai mică 
decît în trecut acordată aşa-zisului rol al lui Ceauşescu de iniţiator al politicilor majore 
din România postbelică ; în schimb, s-a accentuat mai degrabă rolul P.C.R. în ansamblu : 


În istoria României nu a existat niciodată un partid politic care să fi servit cu atîta devotament, 
fermitate şi abnegaţie interesele patriei, ale independenţei şi suveranităţii sale, ale bunăstării 
şi fericirii întregului popor! 


Extinzînd lauda astfel încît să includă rolul partidului, doc mentul obţine efectul — 
intenţionat sau nu - de a elibera partidul de destinul personal al lui Ceauşescu. În plus, 
în vreme ce obişnuita telegramă de felicitare din 1985 se încheia prin a transmite urări 
din suflet atît lui Ceauşescu, cît şi „tovarăşei sale de viaţă şi de luptă, mult stimata 
tovarăşă Elena Ceauşescu - militant de seamă al partidului şi statului nostru”, telegrama 
din anul acesta se referă la Elena doar atunci cînd transmite urări familiei Ceauşescu. În 
contextul evoluţiei recente a carierei politice a Elenei Ceauşescu, în special de la 
Congresul Ştiinţei şi Învățămîntului, această omisiune ar putea fi interpretată ca un 
indiciu al faptului că o succesiune pretinsă de ea nu ar beneficia de susţinere unanimă din 
partea conducerii ţării. Omisiunea devine cu atît mai izbitoare cu cît cel puţin un 
membru de seamă din elita Ceauşescu, Manea Mănescu, membru C.P.Ex. şi vice- 
preşedinte al Consiliului de Stat, o asigură de susţinerea sa ferventă cu ocazia aniversării 
soţului ei!%. Potrivit lui Mănescu, Nicolae şi Elena au fost „totdeauna uniţi în gînd şi 
faptă pe drumul luminos al.revoluţiei”, iar el le transmitea „calde omagii pentru 
activitatea titanică pe care o desfăşoară pe plan intern şi internaţional”. 


Discursul lui Ceauşescu la aniversarea sa: un rămas-bun mînios ? 


Judecînd după tonul discursului, omiterea soţiei din felicitările cu ocazia zilei de naştere 
nu a fost singurul motiv de enervare pentru Ceauşescu. Discursul pare a fi fost scris pe 
fondul unei distanţări evidente între Ceauşescu şi elementele din conducere. Exprimîndu-şi 
hotărîrea de a folosi „toată forţa şi fiinţa mea” pentru a continua îndeplinirea sarcinilor, 

Ceauşescu a dat, intenţionat sau nu, tonul de rămas-bun al unui om care e hotărît să cadă 
luptînd. A fost un discurs mînios, plin de critici la adresa membrilor de partid şi a făcut 
evidente dezacorduri pe un număr de probleme organizaționale şi ideologice, cum ar fi 
chestiunea dacă P.C.R. reprezintă „avangarda proletariatului” (fiind astfel o organizaţie 
elită, „de clasă”) sau dacă este „centrul vital al naţiunii” (caz în care interesele naţionale 
ar avea întiietate faţă de obligaţiile internaţionale). Ceauşescu i-a criticat (fără să-i numească) 
pe unii membri ai partidului pentru a fi susţinut un grad sporit de autonomie al întreprin- 
derilor industriale, tendinţă pe care a etichetat-o drept anarho-socialistă. A solicitat 
insistent o mai mare disciplină de partid la toate nivelurile şi şi-a exprimat speranţa în 
sprijinul din partea „întregului Comitet Central şi al Comitetului Politic Executiv”. 

Faptul că două discursuri recente ţinute de Ceauşescu în faţa C.P.Ex. au fost publicate 
sugerează şi că au apărut rupturi în cadrul conducerii. Al doilea dintre acestea, cel de pe 
6 februarie 1986, a fost ţinut în timpul evaluării destul de pozitive de către C.P.EX. a 
rezultatelor planului pe 1981-1985; Ceauşescu a folosit totuşi un limbaj neobişnuit de 
aspru, criticînd partidul şi guvernul pentru eşecul în realizarea sarcinilor lor. Aparent, ca 
răspuns la acuzaţia că şi el trebuie să-şi asume responsabilitatea pentru condiţiile 
economice sumbre ale ţării, Ceauşescu a încercat să arunce vina şi acuzaţia de iresponsa- 
bilitate asupra guvernului, admiţînd că „toţi purtăm răspunderea”. Ne amintim că, în 
1981, fostul ministru al Minelor, Petrolului şi Geologiei Virgil Trofin a fost admonestat 
la o plenară a partidului nu doar pentru eşecul sporirii producţiei româneşti de petrol, ci 
şi pentru refuzul său de a-şi face autocritica şi de a se oferi drept ţap ispăşitor pentru 
greşelile pe care le făcuse Ceauşescu personal. În 1986 a crescut, se pare, numărul 
acelora care au refuzat să îşi asume vina pentru măsurile politice iniţiate de altcineva. În 
acelaşi discurs ţinut în faţa Comitetului Politic Executiv, Ceauşescu a spus că proasta 
gestionare, atît din industrie, cît şi din agricultură, va fi discutată la următoarea şedinţă 
a C.C. El a sugerat şi că s-ar putea face unele schimbări suplimentare în aparatul de stat 
pentru a-i spori performanţa. 


Romanian Situation Report/3, Radio Free Europe Research, 24 februarie 1986 


Cultul personalităţii lui Ceauşescu - o analiză 


Cultul personalităţii de care s-a bucurat Nicolae Ceauşescu la cea de-a 69-a aniversare 
a sa a atins proporţii atît de mari încît un linguşitor experimentat ca Eugen Barbu, 
scriitor şi fost membru al C.C. al P.C.R., a spus că ar asemăna moralitatea acestui 
„filozof (şi) om de stat (care fusese de asemenea şi un atlet)” cu aceea a unui sfint, dacă 
„nu s-ar teme de (violarea) canoanele marxiste”!8!. Şi totuşi, la numai cîţiva ani după ce 
a ajuns la conducerea P.C.R., Ceauşescu însuşi a declarat: „Noi nu avem nevoie de 
idoli. Marxism-leninismul respinge şi a respins astfel de concepţii ca străine ideologiei 
clasei muncitoare”!*2. El a luat în 1968 această poziţie decisivă împotriva cultului 
personalităţii pentru a-şi consolida statutul în P.C.R. Aceasta, precum şi denunţarea 
invadării Cehoslovaciei de către sovietici au făcut ca popularitatea lui Ceauşescu în 
rîndul poporului român să atingă apogeul. 

Luna de miere nu a ţinut mult. Aşa-numita „minirevoluţie culturală” din 1971 a 
început să ia locul politicii culturale mai liberale a anilor '60, iar industrializarea 
excesivă, însoţită de neglijarea dezastruoasă a agriculturii au condus la înstrăinarea tot 
mai pronunţată a lui Ceauşescu de poporul său şi la izolarea sa în interiorul P.C.R. 
Pentru a compensa pierderea progresivă a susţinerii reale şi a autorităţii sale, Ceauşescu 
i-a pus pe propagandiştii săi să îl transforme în centrul unui cult al personalităţii. 
Datorită intensității acestuia şi a gradului de adulare personală, cultul a fost adesea 
comparat cu cele ale lui Stalin, Mao, Tito şi Hodja ; singurul său corespondent contempo- 
ran este cultul personalităţii lui Kim Ir-Sen din Coreea de Nord. 


Modele de elogiu 


Ritualul bine pus la punct organizat în fiecare an în cinstea zilei de naştere a lui 
Ceauşescu a pierdut în prezent orice urmă de spontaneitate. Elogiile adresate lui 
Ceauşescu urmează aceleaşi linii strict prestabilite. „Marele Conducător” şi „Multiubitul 
Fiu al Patriei” este, de exemplu, portretizat ca o figură providenţială, parte a „mitologiei 
româneşti”, întruchiparea tuturor virtuţilor naţionale şi culme istorică a aspirațiilor şi 
ţelurilor naţionale. Adulatorii săi îl prezintă drept un om cu însuşiri supraumane, dacă nu 
chiar divine : epitete precum „Geniul”, „Titanul” ori chiar „Semizeul” indică aspectul 
clar hagiografic al cultului lui Ceauşescu. Locul său de naştere, Scorniceşti, a devenit 
ţinta pelerinajelor naţionale, ceea ce subliniază nota cvasi-religioasă a cultului. Campania 

direcţionată de partid este, după cum Ceauşescu însuşi i-a mărturisit biografului său 
francez Michel-Pierre Hamelet, „o chestiune de organizare şi perspicacitate”1% ; este 
evident că aceasta încearcă să atingă sentimente naţionale adînc înrădăcinate, aliniindu-se 
la cultura politică a unei societăţi rurale care s-a înscris pe calea modernizării. 

Toate elementele clasicei elogieri a eroilor pot fi identificate în cultul ridicat lui 
Ceauşescu : laude pentru marele om de stat, care e asemănat cu „Iulius Cezar, Alexandru 
Macedon, Pericle, Cromwell, Napoleon, Petru cel Mare şi Lincoln”!%, alternînd cu 
clamarea pretins mondială a „eroului păcii” din România. Pentru a accentua „dimen- 
siunea planetară” a personalităţii lui Ceauşescu, maşina de propagandă a P.C.R. caută 
din ce în ce mai mult elogii externe. Orice referinţă pozitivă la el din partea oricărui 
politician din Occident sau din Lumea a Treia, chiar dacă acesta are parte de o reputaţie 
proastă, este reprodusă cu atenţie într-un lung şir de broşuri şi cărţi, alături de elogii din 
partea unor ziarişti obscuri, a căror unică marcă de „distincţie internaţională” este aceea 
de a-l fi lăudat şi plăcut pe Ceauşescu. 

Ca o reamintire a devotamentului conducătorului P.C.R. faţă de ideologia comunistă, 
propagandiştii lui Ceauşescu i-au exagerat rolul de revoluţionar (a trebuit să fie revizuită 
pe larg istoria mişcării muncitoreşti şi comuniste din România) şi au accentuat statutul 
său de ideolog major în cadrul mişcării comuniste internaţionale. 


Un posibil protest ? 


Încercările de a exagera rolul istoric al lui Ceauşescu, corelate cu diminuarea rolului altor 
personalităţi din istoria P.C.R., precum şi folosirea cultului personalităţii pentru a împiedica 
orice posibil competitor, au condus în mod evident la o distanţare din ce în ce mai mare a 
lui Ceauşescu faţă de aparatul de partid. El i-a înlocuit pe cei mai mulţi dintre acei activişti 
care i-au sprijinit ascensiunea la putere cu mai bine de 20 de ani în urmă ; iar nou-veniţii, 
prinşi într-un proces de rotaţie frecventă a cadrelor, depind în întregime de Ceauşescu în 
privinţa poziţiilor şi a privilegiilor. Excesiva promovare a soţiei sale, Elena, şi a unei 
serii întregi de rude constituie deopotrivă o cauză şi un efect al izolării şi distanţării lui 
Ceauşescu. Semnificativ este faptul că, într-un discurs ţinut celor mai apropiaţi colaboratori 
de partid şi de stat la recenta sa aniversare’, Ceauşescu şi-a ameninţat subalternii că 
plănuieşte să-i trateze cu „o mai mare exigenţă revoluţionară” şi cu „fermitate”. 

E clar că există o teamă generală nu numai în rîndul publicului, dar şi al membrilor 
de partid cu privire la cultul personalităţii lui Ceauşescu, asociat în special cu (şi deseori 
blamat pentru) situaţia economică sumbră a României. Mai mult, -noua conducere 
sovietică, decisă să elimine vestigiile cultului Brejnev în U.R.S.S., a dat, mai mult sau 
mai puţin discret, semne de dezaprobare a cultului lui Ceauşescu şi a problemelor pe 
care acesta le-a provocat. Între timp, Ceauşescu elaborează culturi ale personalităţii 
pentru Elena şi Nicu, poate în speranţa că, prin rămînerea lor la putere, propriul cult va 
supravieţui dezavuării crescînde din interiorul şi exteriorul ţării. 


Romanian Situation Report/1, Radio Free Europe Research, 6 februarie 1987 
183. Le Figaro, 24 august 1976. 


184. Scînteia, 29 noiembrie 1974. 
185. Radio Bucureşti, 26 ianuarie 1987. 


CULTUL PERSONALITĂȚII 
LUI CEAUŞESCU PESTE HOTARE 


Cultul lui Ceauşescu peste hotare 


Fostul preşedinte al Greciei, Konstantinos Tsatsos, avea dreptate: „Personalitatea 
preşedintelui Ceauşescu, care se identifică cu România, a depăşit graniţele ţării sale”!. 
În cei 17 ani de exerciţiu al puterii, Ceauşescu a făcut 103 vizite în străinătate ; a primit 
110 oaspeţi oficiali din ţările pe care le vizitase deja ori urma să le viziteze ; a semnat 
20 de tratate de prietenie şi cooperare, 43 de declaraţii comune oficiale, precum şi 52 de 
declaraţii comune?. El a depăşit într-adevăr frontierele înguste ale politicii interne pentru 
a deveni o figură publică de dimensiuni cu adevărat planetare. După cum afirmă Pietro 
Longo, secretar general al Partidului Socialist Democrat Italian, „prestigiul preşedintelui 
Nicolae Ceauşescu a depăşit de mult graniţele României şi ale Europei”? : nu doar 
personalitatea lui Ceauşescu, ci şi cultul personalităţii sale a trecut graniţele vechii Dacii 
şi ale statului modern ulterior. Cultul personalităţii lui Ceauşescu în străinătate este 
promovat în special de două tipuri de figuri publice : politicieni şi ziarişti. 


Politicienii : înşelaţi sau doar politicoşi ? 


În cursul celor 103 vizite în străinătate şi în perioada în care i-a primit pe cei 110 oaspeţi 
oficiali, Ceauşescu a adunat o mulţime de fraze politicoase de Ia gazdele ori vizitatorii 
săi, care şi-au găsit în cele din urmă locul în literatura cultului personalităţii lui 
Ceauşescu. Cetăţeanul român de rînd, de un scepticism moderat, a fost evident impre- 
sionat la auzul afirmației prim-ministrului britanic Margaret. Thatcher: „M-a impresionat 
personalitatea preşedintelui Ceauşescu şi rămîn cu impresii deosebite despre cel ce se 
află la conducerea României”f. 

Cetăţeanul de rînd ar putea fi şi mai surprins la vederea declaraţiei fostului preşe- 
dinte al S.U.A. Richard Nixon, menţionată în memoriile sale, cu ocazia vizitei în 
România în 1969 : 


În momentul în care am început, în anul 1969, turneul în jurul lumii, am spus dr. Kissinger şi 
celorlalţi care se ocupau de pregătirea vizitei că o etapă a acestuia trebuie să fie România. 
Kissinger m-a întrebat : de ce România? Am spus : pentru că acolo este preşedintele Ceauşescu 
şi noi acolo am putea învăţa ceva. Consider că nu este doar un simplu compliment afirmînd că 


România liberă, 30 decembrie 1982. 
Ibid. 
Cronica, nr. 50, 10 decembrie 1982. 
România liberă, 30 decembrie 1982. 

preşedintele Ceauşescu, prin înţelegerea atît de profundă a marilor probleme ale lumii, poate 
contribui şi contribuie la soluţionarea problemelor globale celor mai arzătoare ale omenirii’. 


În cei 17 ani cît a stat la putere, Ceauşescu a primit un număr considerabil de ordine, 
medalii, premii, titluri academice onorifice, listă care umple aproape trei pagini din 
Magazinul istoricS. Ele variază de la Legiunea de Onoare Franceză la Ordinul Cavalerilor 
Trandafirului Alb finlandez, de la Ordinul Naţional al Leopardului din Zair la Ordinul 
Leului de Aur al Nassau-lui din Luxemburg şi Ordinul Elefantului Danez, de la Ordinul 
Bath britanic la o grămadă de ordine Lenin, Karl Marx şi Steagul Roşu din ţările 
comuniste. Există diferenţe semnificative în privinţa numărului de grade onorifice şi 
medalii adunate în fiecare an, cotele maxime fiind atinse în anii în care a călătorit cel mai 
mult. I s-au acordat două premii în 1965, unul în 1966, nici unul în 1967, trei în 1968, 
două în 1969, patru în 1970, două în 1971, şase în 1972, cincisprezece în 1973, 
treisprezece în 1974, şaisprezece în 1975, patru în 1976, trei în 1977, şase în 1978, şapte 
în 1979, nouă în 1980, trei în 1981 şi trei în 1982. Se pare că numărul călătoriilor făcute 
şi al oaspeţilor lui Ceauşescu a scăzut direct proporţional cu prestigiul său de la mijlocul 
anilor *70. 


Lumea - o scenă pentru Ceauşescu 


Reputația internaţională pe care şi-a construit-o în străinătate conducătorul român de 
partid şi de stat se bazează nu doar pe „renumele” său de mare, inspirat şi curajos om 
de stat ; el se pretinde a fi, totodată, „un umanist şi un filozof””, precum şi un gînditor 
comunist exemplar. Potrivit personalităţilor indiene de marcă, în rîndul cărora Ceauşescu 
pare a se bucura de o mare popularitate, „România sub conducerea preşedintelui Nicolae 
Ceauşescu reprezintă un model de dezvoltare socialistă”, pentru că „România a atins 
într-o perioadă scurtă de timp culmi înalte ale dezvoltării economice ; şi a demonstrat 
întregii lumi ce poate face un partid comunist pentru om şi progres”8. De aceea, dacă 
este să dăm crezare altui panegirist indian, M.N. Seth (secretarul asociaţiei de prietenie 
româno-indiene), „Ceauşescu a devenit o legendă chiar în timpul vieţii, fiindcă epoca pe 
cart a creat-o va fi înscrisă cu litere de aur în istoria omenirii”. 

Din 1970, 125 de cărţi referitoare la Ceauşescu şi opera sa au fost publicate în 34 de 
ţări şi 21 de limbi”. Numărul lor a crescut de la o carte în 1970 la 18 volume publicate 
în 10 ţări în 1981. Potrivit aceleiaşi surse, aproximativ 20 de volume referitoare la 
Ceauşescu vor fi publicate în viitorul apropiat. De-a lungul anilor, expoziţiile de carte 
românească din străinătate au devenit, treptat, în special sau chiar exclusiv etalări de 
cărţi despre sau de Ceauşescu, cărora li se alătură în cel mai bun caz scrieri ştiinţifice 


5. După cum se citează în Cronica, nr. 50, 10 decembrie 1982. Textul nu apare totuşi nici în 
memoriile lui Nixon şi nici în cele ale lui Kissinger. 

6. Nr. 1, ianuarie 1983. 

7. Neuer Weg, 22 ianuarie 1983, citindu-l pe profesorul indian dr. Lokesh Chandra într-un raport 

` referitor la lansarea la New Dehli a ultimei cărţi indiene despre Ceauşescu, în onoarea celei de-a 

şaizeci şi cincea aniversări a acestuia. 

8. Ibid., potrivit lui E. Balodan, un membru al Parlamentului şi al Biroului Politic al Partidului 
Marxist Indian. 

9. Magazin istoric, nr. 1, ianuarie 1983. 


CULTUL PERSONALITĂȚII LUI CEAUŞESCU PESTE HOTARE 65 


publicate sub numele Elenei Ceauşescu, de asemenea traduse în multe limbi străine. 
Faptul că acest cult propagandistic al lui Ceauşescu în străinătate ia asemenea proporţii, 
în ciuda creşterii datoriei româneşti în valută, nu a fost trecut cu vederea de scriitorii 
români, pentru care dreptul sau chiar posibilitatea de a-şi publica şi traduce operele a 
fost drastic redusă, din pricina aşa-zisei lipse de hirtie şi valută. 

Există un model mai mult sau mai puţin standard pe care îl urmează operele lui 
Ceauşescu sau biografiile sale megalomane. De obicei, publicişti şi jurnalişti iniţial 
necunoscuţi sînt cîştigaţi pentru această întreprindere. Figuri politice de seamă (ale 
prezentului sau ale trecutului), precum cele care urmează, şi-au pus semnătura pe astfel 
de proiecte în ţările respective : Preşedintele Senatului Francez Alain Poher ; politicienii 
greci Konstantinos Tsatsos, Evanghelos Averoff-Tossizza şi Andreas Papandreou ; Luigi 
Longo şi Giulio Andreotti din Italia ; vice-preşedintele Consiliului de Miniştri al Belgiei, 
Willy de Clercq, care a fost recent ridiculizat pentru participarea sa! ; şi fostul preşedinte 
argentinian Arturo Frondizi. 

Este interesant să grupăm cărţile publicate de şi despre Ceauşescu după regiune şi ţară. 
În primul rînd, nu există nici o ţară în Europa Occidentală, în afară de Spania, Norvegia 
şi Luxemburg, unde „marele fiu al poporului român” să fi fost ignorat. Recordul în 
această zonă este în mod clar deţinut de Italia, cu 15 volume, urmată de Marea Britanie 
cu 5, apoi Belgia şi Franţa cu cîte 2 volume fiecare. În Balcani, Grecia a scos 9 volume, 
în vreme ce Turcia rămîne în urmă cu numai 5. În Orientul Mijlociu, Egiptul şi Israelul 
au fiecare cîte 2 volume şi a existat cîte unul în Kuweit şi în Liban. În fruntea cultului 
lui Ceauşescu pe continentul asiatic se află India, cu 13 volume, publicate începînd din 
1978, urmată de Pakistan cu 8 şi de Japonia cu 3. Interesul pe care politicianul român îl 
trezeşte în Africa pare a fi destul de slab (doar în Maroc a văzut lumina tiparului un 
singur volum referitor la personalitatea lui Ceauşescu) ; însă emisfera vestică a publicat 
ceva mai mult, şi anume un volum scos de emigrantul român Nicolae Bucur în 1981 în 
S.U.A., Romania's Ceauşescu, a Champion of Peace ; cîte trei volume în Argentina, 
Brazilia şi Mexic; şi un volum în Peru. Destul de interesant, Magazinul istoric nu 
enumeră nici o carte de sau despre Ceauşescu tipărită în U.R.S.S., amintind doar cîte 
una în Ungaria, Polonia şi R.D.G. Cîte două cărţi au fost publicate în China şi Iugoslavia. 


Ziariştii : linguşitorii linguşiţi 


Dacă politicienii, în calitatea lor de autori de introduceri sau de vorbitori la prezentările 
de cărţi, joacă un rol important în acest proiect de relaţii publice menite a promova faima 
lui Ceauşescu peste hotare, munca de bază e realizată de către ziarişti. Oricît de 
nesemnificative ar fi rolurile lor în ţările de unde provin, ei sînt ridicaţi în România la 
rangul de personalităţi de marcă. Recent, doi dintre biografii occidentali ai lui Ceauşescu, 
supusul britanic Robert Govender şi francezul Michel Pierre Hamelet, au acordat 
interviuri săptămînalului cultural Contemporanul. 

Govender, care a scris de curînd o carte intitulată Nicolae Ceauşescu şi calea româneasă 
spre socialism, a fost prezentat cititorilor români drept un prestigios ziarist britanic de 
origine indiană, născut în Africa de Sud şi emigrat mai tîrziu în Marea Britanie”. Pentru 


10. La Libre Belgique, 13 ianuarie 1983. 
11. Contemporanul, nr. 39, 24 septembrie 1982. 


66 CULTUL LUI CEAUŞESCU 


Govender, Ceauşescu este „ún conducător cu o gîndire foarte originală... unul din cei mai 
mari lideri ai epocii noastre... un foarte mare om de stat”. Jurnalistul britanic crede cu 
fermitate în „originalitatea căii româneşti de dezvoltare şi în valoarea ei”. El admiră în 
România lipsa şomajului, „un sistem foarte bine pus la punct de educaţie şi asistenţă 
medicală”, instituţiile aşa-zis democratice ale ţării, politica de pace a lui Ceauşescu şi 
aşa mai departe. 

Michel-Pierre Hamelet s-a întîlnit cu Ceauşescu în 1967, cînd, în calitate de şef de 
departament la ziarul Le Figaro, a luat parte la primul schimb jurnalistic est-vest, iniţiat 
între ziarul său şi România liberă în 1965. EI a scris o carte şi pregăteşte o alta despre 
conducătorul român. Hamelet!? este chiar mai subtil decît Govender şi atacă în mod 
agresiv presa occidentală care se arată critică la adresa lui Ceauşescu şi a realizărilor 
sale. După ce aparent ia distanţă faţă de regim - „nu sînt comunist, deci nu trebuie să 
judec personal nici ideologia preşedintelui, nici regimul din România” -, Hamelet a 
revărsat cea mai bogată laudă asupra lui Ceauşescu: conducătorul român este „un 
filozof”, „părinte al virtuţii”, care „nu admite să se comită greşeli grave pe plan 
moral” ; este un patriot fervent şi un internaţionalist ferm : 


Acest patriot înflăcărat este deci şi un om politic de mare fineţe. Curajos, el este în acelaşi timp 
de o rară supleţe realistă, marcată de profunzimea trăsăturilor sale de patriot revoluţionar. Este 
un conducător din marea tradiţie a voievozilor şi domnitorilor români care au strălucit în 
istoria luptei pentru fiinţa naţională, pentru existenţa independentă a acestui popor. Am 
explicat adeseori în Franţa că este firesc ca o naţiune ca a dumneavoastră să transfere asupra 
unei asemenea personalităţi idealul ei de libertate, de suveranitate naţională, de progres 
revoluţionar, făcînd din ea întruchiparea năzuinţelor ei istorice legitime. 


Hamelet, a cărui a doua carte despre Ceauşescu va purta titlul România de la 
independenţă la suveranitate, atacă 


propaganda răuvoitoare din Occident [care] încearcă să acrediteze ideea că dificultăţile de care 
astăzi nu e nimeni scutit ar avea aici un efect de tensionare. [...] Or, deşi am venit de două ori 
în România în decursul ultimelor două luni, nu mi s-a părut că oamenii ar fi tensionaţi, abătuţi. 
Aş spune chiar că, dimpotrivă, constat o participare mai activă la abordarea problemelor 
economice şi sociale interne [...). 


După ce citeşti aceste declaraţii, nu te surprinde faptul că interlocutorii români ai lui 
Hamelet aşteaptă cu „mîndrie patriotică” publicarea cărţii sale în 1983. 

Cultul personalităţii lui Ceauşescu îşi are dublul său istoric şi, în ambele cazuri, se 
pune problema cine anume e de vină: Ceauşescu, pentru că stoarce laude de la oficiali 
şi intelectuali occidentali, ori aceşti occidentali, pentru că îl aclamă? Caligula, fiindcă 
încearcă să-şi facă adorat calul pe care l-a numit consul, sau romanii, deoarece aduc 
omagii unui patruped ? În orice caz, nu trebuie să uităm că împăratul Caligula şi-a găsit 
în cele din urmă sfîrşitul, cînd a încercat să-şi ridice statuia în Marele Templu din 
Ierusalim. 


Romanian Situation Report/2, Radio Free Europe Research, 29 ianuarie 1983 


12. Ibid., nr. 43, 22 octombrie 1982. 


Vizita lui Ceauşescu în Coreea de Nord - 
o vizită a superlativelor 


După ce şi-a încheiat vizita în China, Nicolae Ceauşescu şi delegaţia sa au făcut o 
vizită în Coreea de Nord (între 17 şi 21 aprilie). Aceasta a marcat sfîrşitul celui de-al 
treilea turneu al lui Ceauşescu în Asia (primul a avut loc în 1971, iar al doilea în 1978). 
„În primii ani de după înfiinţarea Republicii Populare Democrate Coreene, relaţiile 
dintre cele două ţări au fost de solidaritate militantă, România oferind bani Coreei de 
Nord!5, contribuind astfel la reconstrucţia economiei naţionale a acestei ţări asiatice. De 
atunci s-a dezvoltat o legătură sui generis între cele două ţări, graţie afinităţii politice şi 
personale existente între cei doi lideri, Kim Ir-Sen şi Ceauşescu. Se pare că accentul pus 
de Ceauşescu pe dreptul fiecărei naţiuni de a-şi stabili în mod independent politica, pe 
nevoia României de a realiza o autarhie economică şi pe susţinerea (în special în timpul 
întrunirii de la Moscova din noiembrie 1978 a Pactului de la Varşovia) dreptului exclusiv 
de decizie al conducerii militare naţionale în privinţa armatei române nu este departe de 
conceptul de chuch'e al lui Kim Ir-Sen, stipulînd independenţa politică a Coreei, 
autodeterminarea sa economică şi puterea militară independentă. Atît România, cât şi 
Coreea sînt ţări mici şi se consideră afine mişcării de nealiniere. (Diferenţa dintre cele 
două concepte se bazează doar pe faptul că România este membră a Pactului de la 
Varşovia, pe cînd Coreea de Nord deţine o poziţie neutră între U.R.S.S. şi China.) 

Kim Ir-Sen a vizitat România în 1956 şi 1975. Relaţiile politice dintre cele două ţări 
au atins o nouă etapă o dată cu încheierea Tratatului de Prietenie şi Cooperare!*. S-au 
dezvoltat şi relaţiile economice dintre cele două state”. 

„Relaţia specială”!$ dintre România şi Coreea de Nord este întărită de perspectiva 
comună a celor doi conducători privind rolul personalităţii în istorie şi, de asemenea, 
gradul de afecţiune care trebuie să guverneze relaţiile între membrii familiilor (comuniste 
conducătoare). Atît Kim (care deţine întîietatea în această privinţă), cît şi Ceauşescu 


13. România liberă, 25 octombrie 1953. 

14. Vezi secţiunea românească, „Kim Il-Song in Romania”, RAD Background Report/96 (Romania), 
Radio Free Europe Research, 6 iunie 1975. i 

15. Volumul total al schimburilor bilaterale (în lei româneşti) s-a ridicat de la 127 000 000 în 1977, 
la 216 000 000 în schimb bilateral, totalizând 343 500 000 lei (a se vedea Anualul Statistic al 
R.S.R., 1981, p. 531). Cifrele pentru 1981 nu au fost încă stabilite de Phenian (a se vedea Scînteia, 
19 octombrie 1980). 

16. Kenneth Jowitt, „Political Innovation Romania”, în Survey, toamna 1974. 

şi-au stabilit un cult al personalităţii din ce în ce mai exagerat în ţările lor, vizitele 
reciproce fiind, astfel, foarte profitabile. Pe lîngă aceasta, ambii au fost extrem de atenţi 
să găsească posturi potrivite în partid şi guvern pentru cît mai mulţi membri ai familiei 
şi ambii au manifestat recent aspirații dinastice pronunţate pentru primul născut. În cazul 
lui Ceauşescu, grija dinastică a devenit evidentă o dată cu rapida şi constanta ascensiune 
în funcţiile de partid şi de stat a soţiei Elena, în vreme ce Kim a avut grijă mai întîi să 
creeze un cult revoluţionar de adoraţie post-mortem pentru prima sa soţie decedată, 
mama lui Kim Jong-Il, înainte de a face paşii decisivi pentru a stabili ceea ce pare să 
devină prima succesiune comunistă din lume. Recent, Eugen Florescu, adjunct de şef de 
secţie la Secţia de Propagandă a C.C.!”, scriind despre cea de-a 60-a aniversare a 
întemeierii U.T.C., l-a elogiat pe Nicu Ceauşescu pentru continuarea „valoricei linii a 
dăruirii şi succeselor obţinute în acţiunea revoluţionară, la nivel naţional”, care a fost atît 
de strălucit ilustrată de părinţii săi, în tinereţe. Nicu întruchipează pentru acesta (Florescu) 
„linia marii continuităţi, în timp, a spiritului revoluţionar, patriotic” al lui Nicolae şi al 
Elenei Ceauşescu. 

Din motive necunoscute, agenda turneului asiatic al lui Ceauşescu a făcut imposibilă 
prezenţa la festivitățile aniversare în onoarea lui Kim Ir-Sen de pe 15 aprilie. Liderul 
român a trimis totuşi o telegramă din China, iar la Bucureşti au avut loc mai multe 
şedinţe festive pentru omagierea lui Kim. Cu toate acestea, Ceauşescu a reuşit să se 
întîlnească în ziua sosirii sale cu doi dintre oaspeţii internaţionali care participaseră la 
sărbătorirea zilei lui Kim : şeful statului Mauritania, Mohamed Khouna Ould Haidalla, 
şi un consilier al preşedintelui egiptean, Mamdouh Salem. 

După cum era de aşteptat, vizita lui Ceauşescu a fost una a superlativelor. Ceremonia 
de primire de pe aeroportul din Phenian a fost descrisă drept „deosebit de caldă”!t, s-au 
tras 21 de salve de artilerie, iar miile de coreeni adunaţi i-au întîmpinat pe cei doi lideri 
cu ovaţii, în timp ce Kim Ir-Sen l-a primit cordial pe „iubitul conducător al poporului 
român... dragul său prieten”. În drum spre Capitală, cei doi lideri s-au oprit nu doar la 
diferite intersecţii, unde au fost puse în scenă spectacole muzicale şi sportive, ci şi la 
diverse statui dedicate cultului personalităţii lui Kim, inclusiv recent inauguratul Arc de 
Triumf. Întîlnirile oficiale dintre Ceauşescu şi Kim au fost aproape umbrite de festivitățile 
şi paradele grandioase organizate în onoarea ambilor lideri, începînd cu dimineaţa zilei 
de 18 aprilie. Ceauşescu i-a acordat lui Kim cel mai înalt ordin, „Steaua R.S.R., clasa 
întîi, cu eşarfă” — pentru a se fi dovedit un militant de seamă şi unul dintre marii prieteni 
ai poporului român. Ceauşescu a lăudat de asemenea relaţiile româno-coreene ca 
reprezentînd un exemplu al tipului de relaţii stabilite între popoare libere şi independente 
ce cooperează şi se ajută frăţeşte în construirea noului sistem”. 

În după-amiaza aceleiaşi zile, Ceauşescu şi soţia sa au fost sărbătoriţi pe stadionul din 
Phenian în cadrul unui festival cultural-sportiv la care au luat parte 50 000 de tineri 
coreeni, în vreme ce 100 000 de coreeni au umplut tribunele. În ziua următoare li s-a 
prezentat un alt spectacol, „Cîntec de glorie”, elogiind realizările construcţiei socialiste 
coreene sub Kim Ir-Sen. Elena a fost plimbată prin Phenian şi a vizitat alte monumente 
ale lui Kim (printre care şi vestitul Chuch'e), precum şi Palatul Educaţiei Poporului. Aşa 


17. România liberă, 29 martie 1982. 

cum s-a întîmplat şi în China, ea a primit o delegaţie de oameni de ştiinţă şi de cultură 
coreeni care i-au lăudat realizările din domeniul chimiei macromoleculare şi grija sa 
pentru întreaga viaţă culturală şi ştiinţifică din România. Ceauşescu a vizitat uzina de 
maşini grele Dean din portul Nampo şi metroul din Phenian. 

În ciuda importanţei acordate în presa românească şi coreeană etalării acestor două 
culturi paralele ale personalităţii, consideraţiile economice - adică „nevoia de a ridica 
relaţiile economice bilaterale la acelaşi înalt nivel atins în relaţiile politice”? dintre cele 
două partide - par totuşi să fi fost obiectivul principal al acestei vizite. Pe 20 aprilie, 
Ceauşescu şi Kim au semnat Declaraţia comună a R.S.R. şi R.P.D. Coreene, precum şi 
un acord referitor la directivele principale pentru dezvoltarea cooperării economice şi 
tehnico-ştiinţifice dintre cele două ţări. La nivel guvernamental, s-au mai semnat şi alte 
acorduri : cel referitor la cooperare în domeniul extragerii de minereuri neferoase, cel 
care privea cooperarea în folosirea energiei nucleare în scopuri paşnice (la fel în cazul 
Chinei), precum şi programe de aplicare a acordurilor privind chestiuni culturale, de 
securitate socială şi de sănătate. 

Declaraţia comună publicată după întoarcerea lui Ceauşescu la Bucureşti? ridică încă 
o dată în slăvi „relaţiile minunate” dintre cele două ţări şi susţine că în timpul întîlnirilor 
oficiale a fost atinsă o „identitate de opinii”. Ea vorbeşte despre nevoia unei cooperări 
economice mai strînse în ceea ce priveşte materia primă, energia, tehnologia şi echipa- 
mentele moderne, precum şi bunurile de consum. Declaraţia reiterează binecunoscutele 
poziţii ale ambelor partide în privinţa independenţei de stat şi de partid, nevoia abolirii 
blocurilor militare şi susţinerea reciprocă a politicilor adoptate. Declaraţia face apel la 
întărirea unităţii internaţionale şi solidarităţii partidelor comuniste, socialiste şi social- 
-democrate, a mişcărilor de eliberare naţională şi a tuturor forţelor progresiste şi 
democrate cu condiţia respectării independenţei fiecărui partid”. 

Liderul coreean Kim Ir-Sen, precum şi conducătorul de partid chinez Hu Yaobang au 
răspuns favorabil invitaţiei lui Ceauşescu de a vizita România. 

Este greu - mai greu chiar decît în cazul Chinei - să ne dăm seama care ar fi 
beneficiile economice pe care România le-ar putea obţine de fapt din cooperarea cu 
Coreea de Nord, o ţară ce se luptă cu aceleaşi probleme. Impactul diverselor declaraţii 
privind dreptul fiecărei ţări şi fiecărui partid la „independenţă şi autonomie” şi-a pierdut 
mult din atractivitate datorită poziţiei mai puţin ambigue şi mai legate de clasă pe care 
o are regimul Ceauşescu cu privire la Polonia „Solidarităţii”. 


Romanian Situation Report/8, Radio Free Europe Research, 4 mai 1982 


20. Radio Bucureşti, 19 aprilie 1982. 
21. Agerpres (în engleză), 21 aprilie 1982. 
22. Radio Bucureşti, 21 aprilie 1982. 


Ceauşescu îşi afirmă sprijinul 
pentru planurile de succesiune 
ale lui Kim Ir-Sen 


Nicolae Ceauşescu, conducătorul statului şi partidului român, a susţinut fără echivoc 
planurile de succesiune ale liderului nord-coreean Kim Ir-Sen, atitudine care s-ar putea 
reflecta foarte bine în planurile lui Ceauşescu pentru propriul său succesor. După ce a 
primit o delegaţie de tineri nord-coreeni care i-au adus „un cald şi prietenesc salut” de 
la Kim Ir-Sen şi „de la tovarăşul Kim Jong-Il, membru al Prezidiului Biroului Politic şi 
Secretar al C.C. al Partidului Muncitoresc Coreean”, Ceauşescu a transmis la rîndu-i 
felicitări ambilor Kim. De ce anume l-a recunoscut efectiv Ceauşescu pe Kim Jong-Il ca 
al doilea om în stat şi posibil viitor conducător al Coreei de Nord vedem din modul în 
care presa a reflectat evenimentul : imaginile îl arătau pe Nicolae flancat de oaspetele 
său coreean şi de fiul său Nicu, evident doritor ca aceleaşi onoruri îngrămădite asupra lui 
Kim junior să se reverse şi asupra sa”. 

În timpul unei întâlniri de prietenie româno-coreene la Muzeul R.S.R. (unde este 
etalat un adevărat regal al cultului personalităţii de care se bucură familia Ceauşescu), 
tînărul conducător coreean s-a străduit să accentueze rolul pe care-l joacă tinerii atît în 
România, cît şi în Coreea de Nord în construirea socialismului. Într-un discurs ţinut la 
un miting din timpul vizitei şi publicat doar de ziarul U.T.C., Scînteia tineretului”, Nicu 
Ceauşescu a încercat să proiecteze imaginea de potenţial conducător a cărui politică de 
dezarmare, de exemplu, să fie chiar mai intransigentă decît cea propusă de către tatăl 
său, solicitînd „încetarea producerii şi amplasării de noi arme nucleare pe continent [cel 
european], retragerea şi distrugerea celor existente”. 

Recunoaşterea de către partea română a succesiunii coreene oferă o posibilă explicaţie 
pentru hotărîrea subită a lui Kim Ir-Sen, în timpul unui turneu întreprins în U.R.S.S. şi 
în ţări din Europa de Est, de a face o vizită neanunţată în România. România nu a fost 
inclusă iniţial în itinerariul lui Kim, deşi ea este ţara cu care Coreea de Nord are cele mai 
strînse relaţii, precum şi cele mai frecvente summit-uri în estul Europei. Anunţul privind 
iminenta sa „vizită oficială de prietenie” în România, între 18 şi 21 iunie, a fost făcut pe 
13 iunie 1984, în momentul încheierii vizitei în Iugoslavia şi înaintea vizitei în Bulgaria. 


23. Scînteia, 17 iulie 1984. 
24. 18 iulie 1984. 

Numărul din Scînteia” în care a fost comunicată vizita lui Kim a publicat şi o relatare de 
călătorie în Coreea de Nord, în care Kim Jong-Il era amintit ca un conducător de partid 
ale cărui „activitate dinamică, îndrumare permanentă” configuraseră chipul prezent şi 
viitor al oraşului istoric Kesong, reconstruit de către tatăl său după războiul coreean. 
În Coreea de Nord, Kim Jong-Il a fost de atunci declarat în mod oficial „unicul 
succesor al marelui nostru lider Kim Ir-Sen”%, lucru la care Ceauşescu încă mai tînjeşte. 


Romanian Situation Report/13, Radio Free Europe Research, 20 septembrie 1984 


25. 14 iulie 1984. 
26. AFP, citînd Radio Coreea de Nord, 6 august 1984. 


Ministrul de Externe chinez 
vizitează România 


Între 31 martie şi 2 aprilie 1984, Wu Xuegian, consilier de stat la Consiliul de Stat şi 
ministru de Externe, a făcut o „vizită oficială de prietenie” în România, ca răspuns la 
invitaţia făcută de ministrul de Externe român Ştefan Andrei predecesorului lui Wu, 
Huang Hua”, în iunie 1981 (Ceauşescu s-a întîlnit cu Hua la Moscova în noiembrie 
1982, în timpul funeraliilor lui Brejnev). Vizita lui Wu în România face parte dintr-un 
turneu pe care acesta îl întreprinde în Iugoslavia, Austria, Franţa, Tunisia şi Kuweit. 
Aceasta este a doua vizită a unui ministru de Externe chinez de la venirea lui Zhou Enlai 
în iunie 1966; predecesorul lui Andrei, George Macovescu, fusese la Beijing în august 
1974. 

Articolele din presa românească consacrate discuţiilor lui Wu cu Ştefan Andrei, 
Nicolae Ceauşescu şi cu prim-ministrul Constantin Dăscălescu nu au prea amănunțite. 
Scînteia a menţionat doar faptul că Wu şi Andrei au discutat despre „construirea 
socialismului” în ţările lor şi despre relaţiile bilaterale şi extinderea lor şi că au avut un 
schimb de păreri asupra „unui cerc larg de probleme ale actualităţii politice inter- 
naţionale”, fără să aprofundeze aceste aspecte. Nici numele oficialilor români şi chinezi 
care au asistat la convorbire (desfăşurată, aşa cum se menţionează, „într-o atmosferă 
caldă, tovărăşească, de stimă şi înţelegere reciprocă”), şi nici toasturile ţinute de Andrei 
şi Wu la dineu nu au fost date publicităţii. 

Cu Dăscălescu, Wu pare să fi discutat în special chestiuni legate de cooperarea 
economică şi de comerţ pe baza acordurilor bilaterale existente. Presa românească a fost 
mai directă în articolele dedicate întîlnirii dintre ministrul chinez şi Nicolae Ceauşescu%, 
deşi tonul a fost mult mai puţin strident decît în ocaziile similare precedente. Atmosfera 
întîlnirii la care au luat parte şi Ştefan Andrei, şi ambasadorii a fost descrisă ca 
„tovărăşească, de caldă prietenie”, iar imaginile au arătat un Ceauşescu radios şi un Wu 
zîmbitor. A fost accentuată „dorinţa şi hotărîrea” părţilor română şi chineză de a 
dezvolta o cooperare prielnică între cele două partide. Pe viitor, a fost reafirmată voinţa 
celor două ţări de a „întări conlucrarea pe arena internaţională pentru reducerea încordării 
şi reluarea politicii de destindere, colaborare şi independenţă a tuturor popoarelor”. 
A fost totuşi curioasă absenţa referinţei standard la nevoia de a respecta principiile 


27. A se vedea Romanian Situation Report/12, Radio Free Europe Research, 29 iunie 1981, Item 1. 

independenţei şi suveranităţii naţionale, neamestecului în treburile interne, nerecurgerii la 
folosirea forţei şi ameninţarea cu folosirea. forţei, al dreptului sacru al fiecărui popor de a se 
dezvolta liber, corespunzător propriilor năzuinţe, 


aşa cum s-a afirmat în timpul discuţiilor lui Andrei cu omologul chinez Huang Hua şi cu 
Deng Xiaoping în timpul vizitei sale la Beijing în iunie 1981. Mai mult, nu numai că s-a 
accentuat nevoia de a „aprofunda şi extinde” cooperarea româno-chineză în „plan politic, 
economic, tehnico-ştiinţific şi cultural”, dar s-a făcut referire şi la posibilitatea de a aduce 
relaţiile economice la nivelul „relaţiilor politice de stimă, prietenie şi solidaritate” dintre 
cele două partide şi popoare. Nu este prima dată cînd se face aluzie la dificultăţile dintre 
cele două ţări, în special în domeniul cooperării şi al schimbului economic. 

În timpul convorbirilor lui Wu cu Ceauşescu au fost discutate cîteva chestiuni 
internaţionale nespecifice (ministrul chinez a discutat cu gazdele iugoslave probleme din 
Asia de Sud-Est, din Orientul Apropiat şi Îndepărtat, din America Centrală şi din 
Pacific). E posibil ca referirea la „nevoia de soluţionare a tuturor problemelor litigioase 
dintre state pe cale paşnică, prin tratative” să fie o aluzie la dezacordul lui Ceauşescu cu 
privire la disputele de frontieră ale Chinei cu Vietnamul, care au izbucnit chiar în ziua 
discuţiilor dintre Wu şi Ceauşescu. 

Cît despre problema Euromissile, nu a fost relatată în Scînteia nici o discuţie despre 
cauzele care au declanşat cursa înarmărilor (aşa cum s-a întîmplat în discuţiile cu 
iugoslavii), însă ambele părţi par a se fi pus de acord asupra formulei româneşti de 
„postdesfăşurare” ce solicită un moratoriu atît asupra desfăşurărilor militare ale S.U.A., 
cît şi asupra contramăsurilor sovietice, ca o modalitate de a relua negocierile de la Geneva, 
care, în schimb, trebuie să conducă la eliminarea tuturor focoaselor INF din Europa 
(inclusiv ale SS-20). Nu există nici o menţiune în Scînteia asupra acordului sau dezacordului 
dintre Ceauşescu şi Wu, ultimul fiind cel care ajunsese la o „similitudine sau identitate 
de vederi” în discuţiile cu secretarul federal iugoslav pentru Afaceri Externe, Lazar Mojsov”. 


Punctul de vedere chinez 


Ca de obicei, declaraţiile chineze şi comentariile presei la întruniri au fost mai informative. 
Într-un interviu la Radio Bucureşti*, care nu a fost reprodus în presa cotidiană, Wu 
Xuegian a vorbit despre „convorbiri îndelungate, deosebit de cordiale” şi despre caracte- 
rul deschis al convorbirilor cu Ceauşescu. El a spus că 


poziţiile clarvăzătoare şi strălucite expuse de tovarăşul Nicolae Ceauşescu în problema asigurării 
stabilităţii, securităţii [...] şi problema amplasării rachetelor cu rază medie de acţiune se 
bucură de sprijinul ferm al poporului chinez, de admiraţia deosebită a popoarelor lumii întregi. 


În ceea ce priveşte relaţiile bilaterale, Wu a spus că „propunerile foarte bune, 
concrete” făcute de Ceauşescu, pe care l-a descris ca fiind „conducătorul iubit al 
poporului român”, vor fi studiate cu atenţie de către conducerea chineză. Au existat largi 
posibilităţi de prietenie şi cooperare între cele două ţări, a spus Wu, care a considerat că 
vizita sa a fost „încununată de succes”. 


29. Tanjug, 30 martie 1984. 

Presa chineză a fost ceva mai explicită în relatarea convorbirilor. Potrivit ziarului 
Xinhua, Andrei şi Wu „au ajuns la păreri comune” în timpul discuţiilor. Radio Beijing? 
în limba română a spus ascultătorilor săi că, într-o alocuţiune, Andrei a ridicat în slăvi 
„unitatea româno-chineză”, în vreme ce Wu ar fi afirmat că „practica luptelor îndelungate 
demonstrează că relaţiile dintre cele două partide, ţări şi popoare ale Chinei şi României 
sînt foarte apropiate”. 

Nicăieri în relatările presei din cele două ţări nu a apărut cuvîntul „hegemonie”, 
folosit adesea de chinezi cu referire indirectă la ambițiile U.R.S.S. ; fapt cu atît mai 
surprinzător cu cît comentatorii politici din România nu s-au sfiit în ultima vreme să facă 
uz de acest termen cu referire la nenumite „mari puteri”*. 


Presiuni sovietice sau pragmatism chinez ? 


Se pune întrebarea ce anume a determinat tratarea oarecum temperată a vizitei ministrului 
de Externe chinez în România, mai ales dacă ţinem cont de faptul că, după vizita de anul 
trecut din mai* în România a secretarului general al C.C. Hu Yaobang, a avut loc un 
schimb fervent de delegaţii între cele două ţări, multe dintre ele la nivel înalt, în timpul 
cărora multe lucruri au fost spuse pe şleau, mai ales din partea chineză”. 


O posibilă explicaţie ar putea fi puternica presiune sovietică asupra României în 
ajunul summit-ului miniştrilor de Externe ai Pactului de la Varşovia, care se va desfăşura 
la Budapesta la sfîrşitul lunii. Chiar în ziua sosirii lui Wu în România, Ceauşescu a avut 
o întrevedere cu ambasadorul U.R.S.S. în România „la cererea acestuia din urmă”, după 
cum aflăm din Scînteia. În ziua plecării lui Wu din Bucureşti, şi-a început vizita în 
România o delegaţie la nivel înalt a Adunării Naţionale a Vietnamului, inclusiv preşedin- 
tele corpului legislativ şi şeful al Comisiei pentru Afaceri Străine. Ceauşescu a primit 
delegaţia la o săptămînă după sosirea acesteia, pe 9 aprilie, vorbindu-le despre „impor- 
tanţa rezolvării tuturor problemelor dintre state doar prin intermediul negocierilor” şi 
despre „dreptul fiecărui popor la o dezvoltare liberă, independentă”? , o frază standard 
care ar putea fi foarte bine aplicată totuşi şi în cazul Cambodgiei. Pînă acum, s-a făcut 
mult tapaj cu privire la dezaprobarea sovietică şi vietnameză a ultimului raid de „acţiuni 
punitive”3 împotriva Vietnamului, pe care China l-a întreprins probabil cu scopul de a 
preveni concentrarea tuturor eforturilor militare vietnameze pe atacuri asupra taberelor 
khmerilor roşii localizate lîngă frontiera thailandezo-cambodgiană. 

Dacă admitem că o anumită valoare simbolică poate fi asociată acestui soi de vizite 
şi apeluri diplomatice, atunci şi vizita iniţial neanunţată a lui Lawrence Eagleburger, 
fostul subsecretar de stat al S.U.A. pe probleme politice (care făcuse înainte o vizită de 

adio în Iugoslavia, unde l-a întîlnit pe Wu Xuegian), pe 3 aprilie, precum şi vizita unei 
delegaţii a National Defense University a S.U.A pot fi foarte bine interpretate ca un 
semn al sprijinului american. 

O altă posibilă explicaţie pentru minimalizarea acestei vizite ar putea fi căutată în 
politica externă mai pragmatică a Chinei, care are ca scop conservarea legăturilor 
economice profitabile şi a condiţiilor internaţionale favorabile pentru tendinţa ei spre 
modernizare. Această situaţie presupune o îmbunătăţire a relaţiilor cu ţările din Est şi din 
Vest: cu S.U.A. şi Japonia, pe de o parte, şi cu U.R.S.S. şi ţările est-europene, pe de 
alta. Autorităţile române sînt pesemne foarte conştiente de această reorientare a politicii 
externe chineze. Săptămînalul de politică externă Lumea”, relatînd despre un interviu 
acordat de prim-ministrul chinez Zhao Ziyang unui grup de ziarişti americani şi canadieni 
la începutul acestui an, cita afirmaţiile acestuia potrivit cărora principiile fundamentale 
ale politicii externe chineze au rămas neschimbate, dar poziţia Chinei cu privire la 
probleme specifice se va schimba în funcţie de anumite situaţii concrete. China promo- 
vează o politică externă independentă, după cum afirmă acelaşi Zhao citat de Lumea, şi 
nu ţine cu nici una dintre marile puteri, nu practică o politică a echidistanţei şi nici nu 
plasează toate ţările pe aceeaşi treaptă. Aceasta ar putea însemna, cu referire la „relaţia 
specială” a României cu China, că, în ciuda normalizării legăturilor chino-sovietice şi 
chino-est-europene (în special legături economice şi de schimb, aşa cum a demonstrat-o 
vizita recentă a unei delegaţii chineze în Ungaria, Bulgaria şi Cehoslovacia), ea va 
continua să atribuie o importanţă deosebită legăturilor sale cu acele ţări „plasate în afara 
sferei de putere sovietică sau care cel puţin nu sînt aliaţi loiali ai U.R.S.S.”%. 


Filiera „dinastică ” 


Poate că o influenţă asupra articolelor de presă care au relatat vizita lui Wu au avut-o şi 
anumite circumstanţe curioase ce au implicat o delegaţie la nivel înalt de 10 tineri 
chinezi. Delegaţia a fost condusă de Wang Zhaoguo, secretar general al C.C. al Uniunii 
Tineretului Chinez, iar omologului său român, Nicu Ceauşescu, secretarul general al U.T.C., 
i s-a acordat o atenţie deosebită. De exemplu, două din cele trei mari cotidiene româneşti, 
Scînteia şi România liberă, care au relatat, pe 28 martie 1984, despre întrunirea lui 
Nicolae Ceauşescu cu membri ai delegaţiei chineze (întîmplător aceasta a avut loc de 
ziua aniversării a 66 de ani de la unirea Basarabiei cu România, pe 27 martie 1918), au 
publicat o fotografie înfăţişîndu-i pe Ceauşescu şi pe Wang în faţa unei mese şi pe Nicu 
stînd singur la altă masă. În fotografie nu apare Vasile Bontaş, secretar al U.T.C., 
prezent de asemenea la întîlnire. Scînteia tineretului, ziarul U.T.C ., a publicat o fotografie 
a lui Ceauşescu cu întreaga delegaţie chineză, cu Nicu şi Bontaş, precum şi cu ambasa- 
dorul chinez în România. 

După întîlnirea cu Ceauşescu, grupul de tineri chinezi a fost însoţit de Nicu pînă la 
centrul industrial al Transilvaniei, Braşov, unde a fost organizată o adunare la care ambii 
au ţinut cuvîntări. Şi aici au existat diferenţe considerabile în relatarea evenimentelor 
între Scînteia şi România liberă, pe de o parte, şi Scînteia tineretului”, pe de alta. Doar 


39. Nr. 3, 12 ianuarie 1984. 
40. Frankfurter Allgemeine Zeitung, 6 aprilie 1984. 
41. 30 martie 1984. 

acesta din urmă a publicat o amplă relatare a cuvîntărilor, inclusiv privind condamnarea 
de către Wang a „politicii imperialiste, colonialiste şi neocolonialiste, de forţă şi dictat”. 
Nicu Ceauşescu a făcut apel la „oprirea amplasării rachetelor cu rază medie de acţiune 
în Europa” (referire clară la rachetele americane Pershing II şi cele de croazieră, precum 
şi la rachetele sovieticele SS-20) şi la „retragerea şi distrugerea celor existente” (iarăşi 
o referire la rachetele INF ale U.R.S.S. şi ale S.U.A. deja amplasate). 

Este prima dată cînd se face uz de formula standard a dezarmării, folosită de 
Ceauşescu în perioada premergătoare desfăşurării primelor rachete Pershing II şi de 
croazieră în Europa de Vest. Date fiind noile circumstanţele internaţionale - continua 
desfăşurare sovietică de rachete SS-20, contradesfăşurarea americană, precum şi contra- 
-contradesfăşurarea sovietică de rachete în Cehoslovacia, R.D.G. şi în alte zone -, sensul 
formulei lui Nicu apare cumva diferit, dar nu mai puţin disonant în urechile sovieticilor. 
Se pune desigur întrebarea dacă vizita ambasadorului sovietic Tiajelnikov la Bucureşti a 
fost legată doar de vizita ulterioară a ministrului de Externe chinez, sau dacă nu cumva 
oficialul sovietic avea şi el ceva de spus în privinţa întîlnirii româno-chineze de la Braşov 
care i-a precedat venirea. Reacţia chineză s-a făcut simțită sub forma unei invitaţii de a 
vizita China adresate lui Nicu, fapt relatat de Radio Beijing în limba română pe 6 aprilie. 
Nu a fost fixată nici o dată a călătoriei, deşi, după cum afirmă Radio Beijing, ea a fost 
acceptată „cu plăcere”. Cu toate acestea, nu a existat nici o menţiune a sa în presa 
românească. 

Un recent compromis între China şi Coreea de Nord i-a făcut pe diplomaţii occidentali 
să se întrebe“? dacă nu cumva conducătorii chinezi se îndreaptă către recunoaşterea 
succesiunii la conducerea Coreei de Nord a fiului lui Kim Ir-Sen, Kim Jong-Il, potrivit 
unui anunţ oficial chinez care afirmă că liderii de partid au acceptat o invitaţie de-a vizita 
Coreea de Nord, venită din partea „preşedintelui Kim Ir-Sen şi a tovarăşului Kim 
Jong-Il”. (Presa românească, în special organul teoretic de partid Era Socialistă, a 
acordat o atenţie sporită cuvintărilor şi scrierilor tînărului Kim, republicîndu-le pe 
larg“). Se aşteaptă oare Nicolae Ceauşescu ca partea chineză să reverse asupra lui 
Nicu aceleaşi onoruri simbolice ? A avut oare întîlnirea ce a precedat întrunirea lui Wu 
cu Ceauşescu, Andrei şi Dăscălescu scopul de a spori în ochii asiaticilor imaginea 
tînărului Nicu, sau a fost o piatră de încercare în ajunul mult mai importantei întilniri 
româno-chineze ? 

Cel mai probabil, întregul „joc dinastic” e pur şi simplu întîmplător, misterios 
rămînînd motivul tonului moderat în care a fost prezentată vizita ministrului de Externe 
chinez în România. 

SUCCESIUNEA COMUNISTĂ 
DINASTICĂ: CULTUL ELENEI 
ŞI AL LUI NICU CEAUŞESCU 


Elena Ceauşescu : balansul între ştiinţă 
şi politică 


La începutul lui ianuarie, Elena Ceauşescu, soţia secretarului general al P.C.R. şi 
preşedintelui republicii Nicolae Ceauşescu, a fost sărbătorită cu ocazia celor 60 de ani 
de viaţă şi 40 de ani de activitate revoluţionară. Omagiul a fost adus Elenei totuşi nu 
neapărat pentru poziţia sa ca Primă Doamnă, ci mai degrabă pentru propriile sale 
capacităţi de om de stat, de cercetător şi organizator ştiinţific. 

Pînă de curînd s-au ştiut destul de puţine despre viaţa Elenei Ceauşescu şi despre 
activităţile ei înainte de perioada ascensiunii politice. Micul dicționar enciclopedic din 
1972 nu menţionează nici măcar anul naşterii sale şi enumeră doar cîteva titluri şi 
funcţii. Deşi Nicolae Ceauşescu a fost sărbătorit cu ocazia celei de-a 50-a, 55-a şi 60-a 
aniversări, ziua Elenei a fost pînă de curînd ignorată. A doua ediţie a Micului dicționar 
enciclopedic anunţă pentru prima dată anul naşterii Elenei Ceauşescu, 1919. Şi adaugă 
faptul că ea s-a născut în satul Petreşti din judeţul Dîmboviţa. În orice caz, festivitatea 
organizată la sediul C.C. de către conducerea P.C.R. în onoarea Elenei Ceauşescu a 
atins un fast rezervat pînă atunci doar aniversărilor soţului ei. Cu această ocazie, Manea 
Mănescu, preşedintele Consiliului de Miniştri a citit o scrisoare a Consiliului Politic 
Executiv, în care Elena era caracterizată ca „un remarcabil exemplu de militant comunist 
activ pentru libertatea şi independenţa patriei” şi „un strălucit om de ştiinţă”!. 

În calitatea sa de preşedinte al republicii, Nicolae Ceauşescu a răsplătit-o pe soţia sa 
cu ordinul „Steaua Republicii, clasa întîi” şi a felicitat-o „cu deosebită căldură”. În 
acelaşi timp, presa românească a fost mobilizată şi i s-au dedicat editoriale şi poeme 
elogioase - chiar ditirambice - în toate ziarele şi revistele. Au fost folosite epitete 
hiperbolizante precum „prima femeie a ţării”, „modelul demn de urmat de toate femeile 
din ţară”, „mama legendară din poveştile copilăriei”, „cea mai dreaptă femeie de pe 
pămînt”, care este, pe deasupra, „mereu activă şi în concordanţă cu geniul politic al lui 
Ceauşescu”?. Adrian Păunescu, „poetul de curte” şi mandarin literar, consideră că 
îndatoririle cele mai nobile ale Elenei şi ale noastre sînt : 


Să dăm, noi toţi, puterea sfîntă 
Contemporanului Viteaz, 
Să-nfrunte drama şi dictatul, 
Să fie mîine, ca şi azi?. 


1. Scînteia, 7 ianuarie, 1979 
2. Luceafărul, Tribuna şi Contemporanul, numerele 1 din 6, 4 şi respectiv 5 ianuarie 1979. 
3. Flacăra, nr. 1, ianuarie 1979. 

(Păunescu face două aluzii : mai întîi, Viteazul contemporan se referă la Ceauşescu, 
comparat cu voievodul Mihai Viteazul; a doua, care priveşte „drama şi dictatul”, se 
referă probabil la relaţiile româno-sovietice care au traversat recent o perioadă de 
tensiune.) Nu numai poeţii aduc laude sărbătoritei doamne, ci şi artiştii, care i-au 
imortalizat imaginea în bronz, ulei şi tapiserie, în reprezentări idilice, absolut remarcabile 
prin caracterul lor academic şi prin lipsa lor de asemănare cu originalul. 

Cercetătorii ştiinţifici au lăudat, la rîndul lor, realizările Elenei Ceauşescu : şi-a luat 
doctoratul în inginerie chimică, e director general la Institutul Central de Cercetări 
Chimice (1972) şi membru al Biroului Executiv al Consiliului Naţional pentru Ştiinţă şi 
Tehnologie (1969); şi contribuie la dezvoltarea chimiei polimerice şi a cauciucului 
sintetic. Pentru a conferi mai multă credibilitate talentelor ştiinţifice ale Elenei Ceauşescu, 
periodicele au enumerat diversele distincţii străine pe care le-a primit : membru activ al 
Academiei de Ştiinţe din New York (1973); membru corespondent al Academiei din 
Atena (1976); membru onorific al Academiei de Ştiinţe a statului Illinois (1978); 
doctor honoris causa al mai multor universităţi (Buenos Aires, Bahia Blanca, Yucatân, 
Teheran) ; şi membru onorific al mai multor societăţi şi institute de chimie, printre care 
şi Institutul Regal de Chimie din Londra (1978). 

Aceste titluri sînt în mare măsură onorifice, după cum s-a precizat uneori chiar la 
ceremoniile de prezentare. Profesorul Emanuel Meringer, reprezentant al consiliului de 
conducere al Academiei de Ştiinţe a statului Illinois, a menţionat că primirea ei în acest 
corp a însemnat „o recunoaştere atît a meritelor ştiinţei româneşti”, cît şi „a prestigiului 
internaţional de care ţara dumneavoastră se bucură în prezent, pentru politica sa de 
independenţă, pentru contribuţia activă la promovarea păcii în lume”?. 

Faptul că Elena Ceauşescu a primit asemenea titluri şi distincţii s-a datorat în mare 
măsură carierei politice a soţului ei. În tinereţe, ea a fost muncitoare la uzinele textile 
Jaquard din Bucureşti. Pe atunci, numele ei de familie era Petrescu. A condus secţia de 
tineret a U.T.C. din sectorul II Bucureşti Negru. La balul din Parcul Veselia din anul 
1939 a fost declarată Regina Muncii, fiind „foarte tînără şi frumoasă”. Acel bal s-a 
transformat într-o demonstraţie politică, la care Nicolae Ceauşescu a ţinut o cuvîntare. 
Mai tîrziu, el a devenit tovarăşul ei de viaţă. Cîteva fotografii din acea perioadă sînt 
expuse la Muzeul de Istorie a P.C.R.5. 

Biografia oficială din Micul dicționar enciclopedic adaugă faptul că Elena Ceauşescu 
a desfăşurat o activitate constantă cu scopul de a atrage şi de a mobiliza muncitorii şi de 
a desfiinţa exploatarea omului de către om. Se spune şi că a luptat pentru apărarea 
drepturilor şi libertăţilor democratice împotriva dictaturii militaro-fasciste şi în al doilea 
război mondial pentru independenţa şi integritatea ţării. U.R.S.S. i-a recunoscut acest 
merit în 1975, acordîndu-i Medalia Jubiliară Sovietică „Pentru marcarea celei de-a 30-a 
aniversări a victoriei poporului sovietic în Marele Război pentru Apărarea Patriei 
1941-1945”. l 

Activitățile politice ale Elenei Ceauşescu au luat amploare în special după Conferința 
Naţională a P.C.R. din 1972, cind a fost aleasă membru plin al C.C. În 1973 a fost aleasă 
membru în Comitetul Executiv al C.C., iar în noiembrie 1974, în Comitetul Politic 


4. Contemporanul, nr. 1, 5 ianuarie 1979. 
5. Luceafărul, nr. 1, 6 ianuarie 1979. 
6. Scînteia, 10 mai 1975. 

Executiv. În calitatea sa de soție a preşedintelui republicii a participat la multe recepții 
oficiale organizate în onoarea oaspeţilor străini : de Gaulle (1968) ; Nixon (1969) ; Ford 
(1975); regele Baudouin al Belgiei (1976) etc. Împreună cu soţul ei a făcut multe vizite 
în străinătate, incluzînd S.U.A. (1970, 1973, 1978), China (1971, 1978), Marea Britanie 
(1978), în diverse state africane (1972) şi în America de Sud (1973) etc. 

Elena Ceauşescu este prezentată astăzi de către presa românească drept o persona- 
litate complexă, care îmbină calităţile de cercetător ştiinţific şi de lider politic. Influenţa 
ei în viaţa politică românească este incontestabilă, deşi, în mare parte, ascunsă, ceea ce 
face dificilă o evaluare adecvată. Ea nu este totuşi deloc vestită pentru popularitatea ei, 
iar reacţia publicului românesc la avalanşa de laude din presă nu este greu de ghicit. 


Romanian Situation Report/1, Radio Free Europe Research, 18 ianuarie 1979 


Enigme şi zvonuri despre Elena Ceauşescu 


A apărut de curînd în Flacăra”, săptămînal de largă difuzare editat de Adrian 
Păunescu, un articol mai degrabă neobişnuit semnat de scriitorul şi ziaristul Fănuş 
Neagu. În acest articol, Neagu - care este foarte popular în România datorită rubricilor 
sale sportive din România literară şi, acum, din Luceafărul - se lansează în critici abia 
voalate la adresa Elenei Ceauşescu. El deplînge faptul că elevilor li se interzice vizitarea 
faimoaselor mănăstiri din Bucovina, măsură care, după cum se crede în România, i-ar 
aparţine tocmai Elenei Ceauşescu. Potrivit acestui zvon, cunoscut de toată lumea, Elena 
Ceauşescu ar fi vizitat o mănăstire din Bucovina tocmai cînd călugărițele se întîmplau 
să se roage. Acestea nu şi-au întrerupt rugăciunea pentru „importantul oaspete”, care a 
devenit, după obişnuinţă, extrem de iritat şi a interzis orice vizite la mănăstiri. Iată textul 
lui Neagu: 


Ninge peste [mănăstirea] Voroneț şi nici un copil prin preajmă, fiindcă nu se ştie cine, şi mai 
presus de toate nu se ştie pentru ce, a interzis elevilor vizitarea mănăstirilor. Ne mîndrim cu 
ele în faţa întregii lumi, dar le ascundem de copiii noştri. 


Importanţa acestei critici evidente a Elenei (care va fi luată în România ca atare) e 
sporită de faptul că Adrian Păunescu, redactorul-şef al revistei, este de obicei foarte bine 
informat cu privire la ce se întîmplă în zonele rarefiate de la virful P.C.R. şi se poate 
presupune fie că a acţionat la o sugestie „de sus”, fie că a considerat că era momentul 
potrivit să înceapă o campanie proprie. 

Se pune în mod normal întrebarea : ce intenţii are Elena Ceauşescu ? 


Faptele 


În ultimele două luni, au avut loc abateri vizibile de la tiparul după care se efectuau 
apariţiile în public ale Elenei Ceauşescu, ceea ce a dat naştere speculațiilor atît în ţară, 
cât şi în străinătate. Un scurt rezumat al întrevederilor ei cu oaspeţi străini de seamă 
ilustrează această situaţie. În timpul vizitei liderului libian, colonelul Moamar El Ghadafi, 
şi a soţiei sale între 24 şi 28 septembrie 1981, Elena a fost văzută la majoritatea 
evenimentelor, deşi nu la toate, aşa cum era normal s-o facă. (Nu a însoţit-o pe soţia lui 
Ghadafi la Muzeul de Istorie a R.S.R.) Cu toate acestea, ea nu a apărut deloc în timpul 


7. Nr. 47, 19 noiembrie 1981. 

“vizitei Indirei Gandhi (19-20 octombrie), în vreme ce nici invitaţia adresată acesteia şi 
nici banchetul oficial nu au fost oferite în numele lui Nicolae şi al Elenei Ceauşescu. 
Lucrurile s-au petrecut oarecum altfel în timpul vizitei preşedintelui vest-german, 
Karl Carstens, şi a soţiei sale Veronica în România, între 26 şi 30 octombrie 1981. 
Pe 29 octombrie, Elena Ceauşescu a avut o scurtă întrevedere cu soţia preşedintelui 
german şi a luat parte la un dineu destinat exclusiv celor doi preşedinţi şi soțiilor, 
împreună cu cei doi miniştri de Externe, Andrei şi Genscher. 

După această apariţie în timpul vizitei lui Carstens, Elena a dispărut din nou pentru 
încă o lună. Ea nu a fost prezentă la vizita preşedintelui iugoslav, Sergej Kraigher (între 
9 şi 10 noiembrie 1981). Nici în acest.caz numele ei nu a apărut pe invitaţie şi nu şi-a 
făcut simțită prezenţa în timpul vizitei premierului statului Zimbabwe, Robert Mugabe, 
şi a soţiei sale Sally (între 13 şi 17 noiembrie 1981), deşi a fost menţionată ca jucînd rolul 
de gazdă alături de Nicolae Ceauşescu. 

După o altă lună de absenţă, simpla reapariţie a Elenei Ceauşescu s-a dovedit a fi 
oarecum neobişnuită. Deşi fotograful oficial a surprins-o stînd între Ilie Verdeț şi Ştefan 
Voitec la plenara C.C. din 25 noiembrie, mass-media nu i-au menţionat numele printre 
cele ale participanţilor. Presa a amintit totuşi prezenţa ei la sesiunea M.A.N. din 28 
noiembrie 1981. Nu a ţinut însă nici un discurs. La un mare miting pentru pace, 
organizat pe 5 decembrie, agenţiile occidentale au remarcat prezenţa unei „Elena 
Ceauşescu trasă la faţă”, îmbrăcată într-o haină de blană albă, „stînd în planul îndepărtat 
cu alte oficialități”, în vreme ce Nicolae Ceauşescu şi-a ţinut discursul de la balconul 
sediului P.C.R. din Bucureşti. 


O carieră meteorică 


Se pune întrebarea ce anume a determinat-o pe prima doamnă să absenteze de la 
evenimentele politice importante pe care în mod normal nu le-ar fi ratat. Cariera sa în 
plan ştiinţific, politic şi de stat din ultimul deceniu a fost aproape fără precedent. Iată cei 
mai importanţi paşi ai ascensiunii sale : membru plin al C.C. în 1972; membru plin în 
Comitetul Politic Executiv al C.C. în 1973; membru în Consiliul Suprem pentru 
Dezvoltare Economică şi Socială în 1973 ; membru al Biroului Permanent al Comitetului 
Politic Executiv în 1977 ; preşedinte al Comisiei C.C. pentru Cadre de Partid şi de Stat 
în ianuarie 1979; preşedinte al Consiliului Naţional pentru Ştiinţă şi Tehnologie din 
iunie 1979 şi astfel membru ex officio al Cabinetului : şi viceprim-ministru din 30 martie 
1980. Pe lîngă titlurile sale (i se spune întotdeauna „Academician Doctor Inginer Elena 
Ceauşescu”), ea a dobîndit numeroase ordine şi premii româneşti şi străine, precum şi 
titluri onorifice din partea multor universităţi străine. În ultimii ani, Elena Ceauşescu a 
avut un cuvînt tot mai greu de spus în chestiuni ideologice şi culturale. În 1980, de 
exemplu, ea este cea care a prezidat secţiunea culturală şi educaţională a Congresului 
Consiliilor Popolare. În interviul pe care l-a dat ziarului elveţian Le Matin-La Tribune de 
curînd, disidentul român Ion Caraion, fugit recent în străinătate, spunea că „dna Elena 
Ceauşescu, soţia preşedintelui român, dirijează problemele culturale în această ţară şi dă 
ordine stricte”. Iată încă un semnal că toate deciziile care privesc schimbările de personal, 
precum şi alte probleme de fond în plan ştiinţific aparţin direct Elenei Ceauşescu. 

În ochii celor mai mulţi, ei îi lipsesc adevăratele merite politice ale soţului său, iar 
cultul brutal al personalităţii sale nu o face deloc mai populară. La a 60-a aniversare a 

sa, în ianuarie 1979, Elena Ceauşescu a fost preamărită din belşug în poeme ditirambice 
şi în articole care o numeau „prima femeie a ţării, modelul demn de urmat de toate 
femeile din ţară, mama legendară din poveştile copilăriei şi cea mai dreaptă femeie de pe 
pămînt”&. E 

Mai mult, a devenit parte a unui ritual politic în România ca la întîlnirile de partid şi 
de alt soi Elena să fie lăudată la fel de mult ca Nicolae Ceauşescu, mai ales în discursurile 
care se referă la industria chimică, ştiinţă, cultură şi învăţămînt. 


Ipotezele 


Există trei teorii mari care încearcă să explice absenţa evidentă a Elenei şi ciudatele 
abateri de la comportamentul ei public anterior. De vreme ce ele se bazează în principal, 
deşi nu în întregime, pe zvonuri neconfirmate, şi cu toate acestea persistente, care circulă 
prin România, aceste speculaţii trebuie să fie privite cu mare precauţie. 

Prima ipoteză susţine că ea ar fi bolnavă. Aceasta a fost explicaţia oficială dată 
delegaţiei preşedintelui Carsten, în timpul vizitei acestuia, pentru a scuza absenţa aproape 
totală a Elenei. Aceeaşi explicaţie a fost dată „în particular diplomaților de către oficiali 
români”, potrivit Associated Press”. S-a spus că Elena Ceauşescu încă mai suferă 
consecinţele unui grav accident de circulaţie, în care ea a fost implicată în toamna lui 
1979 şi în timpul căruia ofiţerul de Securitate care o însoțea a murit. De fapt, şi atunci 
ea a fost absentă din viaţa publică, şi abia mai tîrziu s-a aflat că a suferit nu numai răni 
faciale, fapt pentru care, se spune, a trebuit să suporte cîteva operaţii plastice, pare-se la 
Paris, dar poate şi cîteva răni mai grave. Potrivit unui zvon răspîndit de vizitatorii din 
România, Elena nu şi-a revenit deplin din accident şi are nevoie de alte operaţii estetice. 
Alte zvonuri vorbesc despre cancer sau o afecţiune a rinichilor. 

Un al doilea set de explicaţii se bazează pe zvonuri la fel de răspîndite, deşi mai 
delicate, sugerînd o răcire a raporturilor personale dintre Nicolae şi Elena Ceauşescu. 

Cea mai serioasă ipoteză rămîne totuşi una politică şi sînt cîteva fapte care o susţin. 
Această ipoteză presupune că Ceauşescu, Confruntat cu semne ale nemulțumirii populare, 
dată fiind situaţia economică şi financiară disperată din prezent, s-ar fi gîndit că, 
înlăturînd-o pe Elena de pe scena politică, va putea cîştiga simpatie populară. În cuvîntarea 
de la plenara C.C. din 25 noiembrie, Ceauşescu nu s-a sfiit să critice Ministerul 
Industriei Chimice (pentru ale cărui operaţiuni, în special cu privire la politica investi- 
ţiilor, Elena pare a fi pe deplin responsabilă), dar şi Consiliul Naţional pentru Ştiinţă şi 
Tehnologie, condus de Elena Ceauşescu. 

Indiferent dacă, vreodată, una dintre aceste ipoteze (sau combinaţie de ipoteze) se va 
dovedi corectă, faptele - absenţa prelungită şi repetată a Elenei din viaţa politică şi din 
cea publică, critica indirectă adresată ei — au atras atenţia şi, după cum se spune, nu iese 
fum fără foc. 

Romanian Situation Report/25, Radio Free Europe Research, 15 septembrie 1981 


8. Luceafărul, Tribuna şi Contemporanul, numerele 1 din 6, 4 şi respectiv 5 ianuarie 1979. 
9. 5 decembrie 1981. 


Elena Ceauşescu criticată într-o revistă 
lunară de cultură 


În numărul din martie al revistei lunare de cultură Argeş! au apărut critici abia 
voalate la adresa Elenei Ceauşescu, prima doamnă a României, cea care controlează 
problemele ştiinţifice, culturale şi educaţionale ale ţării. Articolul, intitulat „Cine ridică 
sabia...”, a fost scris de romancierul şi dramaturgul Ion Coja, care predă la Universitatea 
Bucureşti. Coja a devenit foarte popular în 1978 pentru criticile neobişnuit de acide pe 
care le-a adus politicii culturale dogmatice din România, vizate fiind în special cenzura 
şi drastica reducere a numărului de cărţi publicate". Într-un discurs ţinut la Colocviul 
Drama din Cluj, organizat de către Uniunea Scriitorilor în mai 1978, Coja a spus că 
cenzura, care fusese, chipurile, desfiinţată de Ceauşescu în 1977, a „devenit de fapt 
chiar mai intolerantă”. 


Cine luptă pentru Elena se compromite pe sine 


Eseul aparent jucăuş, dar, de fapt, extrem de grav al lui Coja poartă motto-ul latin „Sine Ira” 
(„sine ira et studio” - fără mânie şi prejudecată). El începe cu un citat din piesa Ifigenia 
de Mircea Eliade, binecunoscutul scriitor şi istoric al religiilor aflat în exil : „Cine ridică 
sabia pentru Elena nu merită să ridice sabia pentru Ifigenia”. În subtila interpretare, oferită 
de Coja, a evenimentelor care au condus la izbucnirea războiului Troiei, „a-ţi ridica 
sabia pentru Elena”, „a lupta şi a muri pentru ea”, era motivul oficial prezentat „bieţilor 
războinici” pentru a-i ajuta „să-şi poată [...] linişti firava scînteie de conştiinţă, de-o vor 
fi avut”. Aceia care luptau pentru „Elena..., adică pentru o tîrfă, cum i-au zis atîţia”, nu 
luptau de fapt pentru ea, „ci pentru prada de război”. Potrivit interpretării lui Coja a acestei 
„noi lecturi a mitului”, sugerată de Mircea Eliade, chiar şi Abile, deşi nu era esențialmente 
un luptător profesionist sau un mercenar, nu poate să aspire la Ifigenia, simbolul purității, 
deoarece a comis o dată o greşeală fatală - „a ridicat, cîndva, sabia pentru Elena”, 


gest care te compromite şi te marchează ireparabil, limitînd orizontul faptelor tale, scăzîndu-te 
definitiv deopotrivă în aspirații şi împliniri. Ca un stigmat de neşters. 


10. Argeş este editat de ziaristul de altfel necunoscut Sergiu I. Nicolaescu şi publicat de Comitetul 
Judeţean pentru Cultură şi Educaţie Socialistă sub preşedinţia lui Petre Popa. ; 

11. Vezi Anneli-Ute Gabanyi, „Writers Attack Principles of Cultural Policy”, RAD BR/237 (Romania), 
RFER, 3 noiembrie 1978. 

Ca pentru a nu lăsa cititorilor săi nici o îndoială asupra relevanţei dilemei pe care o 
trăieşte eroul homeric, Coja spune clar că fraza lui Eliade nu e doar „un punct de vedere, 
ci o regulă inexorabilă, aflată deasupra oricăruia dintre noi”, deoarece arta (şi, într-un 
sens mai larg, orice activitate spirituală) şi puritatea morală sînt de neseparat: 


Pictura, ca şi Ifigenia, arta deci, iar şi mai pe larg spus a pretinde ceva de la ceilalţi în mod 
public, contînd pe inteligenţa, sensibilitatea, cinstea, pe tot ce e bun şi frumos în om, a te 
adresa astfel umanităţii, spre a o stîrni, ţine de o zonă a trăirii de care un te poţi apropia decit 
cu mîinile desăvîrşit curate. 


Coja se apropie apoi mai mult de problema unei conştiinţe curate în cazul scriitorilor 
de astăzi ai României, adică în miezul nesfirşitei polemici literare între aşa-numiţii 
„Naţionalişti-dogmatici”, grupaţi în jurul unor reviste precum Luceafărul, Săptămîna şi 
Supliment literar-artistic al ziarului utecist Scînteia tineretului, şi scriitorii mai liberali 
care deţin majoritatea în Consiliul Uniunii Scriitorilor şi care semnează în România 
literară, Viaţa românească şi în cîteva reviste de provincie precum Ramuri, Vatra şi 
Convorbiri literare. Coja simte că una din regulile care guvernează arta şi literatura, 
„probabil prima, dacă nu cumva şi singura, îţi cere să nu fi ridicat vreodată sabia şi 
pentru Elena”, ci doar pentru a o apăra pe Ifigenia; însă aceasta reprezintă o decizie 
liberă şi foarte personală pe care trebuie să o ia fiecare artist: 


Căci nimeni nu ne obligă pe nici unul să ridicăm sabia pentru Ifigenia. Dacă o faci este o 
chestiune strict personală, pentru care singur te alegi, ştiindu-te întotdeauna pregătit, ştiindu-te 
în primul rînd şi-n orice moment că n-ai ridica(t) vreodată sabia pentru Elena & comp. 
Literatura fiind o sabie pe care n-o poţi ridica şi pentru Elena, şi pentru Ifigenia. Ci numai 
pentru Ifigenia. 


Dacă mai rămăsese vreun dubiu cu privire la adevărata semnificaţie a eseului lui 
Coja, referinţa lui la „Elena & comp.” o înlătură definitiv, deoarece grupul politic care 
se află în spatele zgomotoşilor scriitori „naţionalişti, dogmatici” este format din Elena 
Ceauşescu, fiul ei Nicu, secretar al C.C. al U.T.C. şi Eugen Florescu, adjunct de şef de 
secţie la Secţia de Propagandă a C.C. al PC.R. 

O cronică teatrală din săptămînalul bucureştean Săptămina!? face cîteva comentarii ce 
ar putea fi considerate o critică implicită la adresa cuplului Ceauşescu. Articolul se 
referă la piesa în versuri Vlaicu Vodă de Alexandru Davila (1902), care evoca momente 
din lupta pentru independenţă a Țării Româneşti. În producţia regizorului Mihai Berchet, 
curtea lui Vlaicu e un cuib al spionilor şi al suspiciunii, iar cele două personaje, 
voievodul Vlaicu şi mama sa vitregă, Doamna Clara, amintesc publicului de conducerea 
politică actuală a ţării. Potrivit criticului dramatic Ileana Lucaciu, Vlaicu nu a fost 
prezentat ca un „abil şi rafinat politician” ca în trecut, ci un conducător „viclean 
amărît”, chinuit de intrigile Clarei. „El nu mai are forţă, disimularea e insesizabilă, e 
şovăitor şi mult prea copleşit de acţiunile «maşterei», harpiei.” Pe de altă parte, Doamna 
Clara este „o vrăjitoare cu un glas răguşit, ce se ceartă mereu cu domnitorul, precum 
precupeţele”. 

De ce s-a considerat necesară reinterpretarea acestei piese româneşti clasice, înjosind 
personajele într-o perioadă cînd se încearcă din răspunteri să se identifice eroii istorici 


12. 5 noiembrie 1982. 

demni de emulaţie ? A încercat cumva directorul de scenă să atragă atenţia publicului, 
comparînd în mod indirect caracterele unor figuri istorice cu cele ale liderilor actuali ? 


Haos sau competiţie în familie ? 


Atacul lansat de Argeş la adresa Elenei Ceauşescu pare să fi fost intenţionat ; în numerele 
din ianuarie, redactorii au omis să-şi aducă omagiile la ziua de naştere a Elenei (7 ianuarie). 
Încă de la începutul anilor '70, influenţa politică generală a Elenei Ceauşescu a sporit 
constant cu fiecare nouă poziţie pe care aceasta a dobîndit-o în aparatul de partid şi de 
stat: membru în C.C., deputat M.A.N., membru al Comitetului Politic Executiv al C.C. 
şi al Biroului său, şef al Comisiei de Cadre a C.C. (poziţie strategică), preşedinte al 
Consiliului Naţional pentru Ştiinţă şi Tehnologie şi prim-viceprim-ministru. De la 
numirea ei ca prim-viceprim-ministru în 1980, linguşitorii Elenei i s-au adresat cu 
fiecare ocazie posibilă ca unei persoane ce conduce şi are grijă de viaţa ştiinţifică, 
culturală şi educaţională a României. La Congresul cultural din iunie 1982, Ceauşescu 
însuşi, deşi prezent, a lăsat-o pe soţia sa să transmită participanţilor „salutul” oficial!?. 
Mai mult, din 1980 s-au făcut eforturi evidente pentru a i se construi o reputaţie 
internaţională de om de ştiinţă iubitor de pace, avînd o importanţă politică majoră. 

De exemplu, în 1982, printr-un contrast puternic faţă de vizitele anterioare ale lui 
Ceauşescu în China şi Coreea de Nord, nici un secretar al C.C. însărcinat cu afacerile 
ideologice şi culturale nu a fost inclus în delegaţia oficială. Aceasta confirmă faptul că 
Elena Ceauşescu a profitat de un vid de putere în plan cultural, educaţional şi propagan- 
distic, creat o dată cu înlocuirea fostului secretar C.C. însărcinat cu ideologia şi 
propaganda, Dumitru Popescu, cu insipidul Petru Enache şi după numirea prietenei sale 
Suzana Gîdea în funcţia de preşedinte al Consiliului Culturii şi Educaţiei Socialiste. 
O altă amică a Elenei, Aneta Spornic, care i-a succedat Suzanei Gîdea în fostul post al 
acesteia de ministru al Educaţiei, a trebuit să fie înlocuită în aprilie 1982, în urma 
scandalului din jurul sectei Meditaţia Transcendentală din România!“. După cum se pare, 
acest scandal a început ca o încercare de a o discredita pe Elena Ceauşescu, despre care 
se zvoneşte tot mai mult că ar fi iniţiat şi susţinut ea însăşi experimentul Meditaţiei 
Transcendentale, care i-ar fi fost prezentat drept un mijloc miraculos de a spori producti- 
vitatea muncii şi de a ridica moralul oamenilor. Totuşi, ea a înlocuit-o pe Spornic cu o 
altă protejată a sa şi a folosit scandalul ca pe o scuză pentru îndepărtarea unui număr de 
oficiali din Ministerul de Interne, persecutîndu-i în acelaşi timp pe intelectuali şi artişti. 

Destul de interesant este faptul că festivitățile din acest an cu prilejul aniversărilor 
celor doi au indicat o uşoară schimbare în balanţa prestigiului acestora, Elena înregistrînd 
un cîştig substanţial în ceea ce priveşte statutul. Rolul ei în viaţa ştiinţifică şi culturală a 
ţării este din ce în ce mai subliniat ; ea este creditată pentru a fi „determinat” includerea 
în planul cincinal 1981-1985 a unui număr de „priorităţi” în domeniul aeronauticii, 
electronicii, energiei nucleare, noilor surse de energie etc. 15. Se pare, de asemenea, că 


a fost profund implicată în „conceperea şi înfăptuirea programelor dezvoltării ţării”!5, o 


13. Vezi Romanian SR/13, Radio Free Europe Research, 22 iulie 1982, Item 6. 
14. Ibid., nr. 8 şi 9, 4 şi 21 mai 1982, Itemii 4 şi, respectiv, 1. 

15. Luceafărul, nr. 1, 8 ianuarie 1983. 

16. Flacăra, nr. 1, 7 ianuarie 1983. 

onoare stranie, avînd în vedere situaţia grea în care se află România. Trecutul ei a fost 
rescris pentru a se accentua statutul ei de veche activistă de partid. Nu numai că a fost 
evidenţiat presupusul ei rol de participant la activităţile antifasciste şi comuniste în 
preajma războiului, dar a şi fost caracterizată, pentru prima dată, de către revista 
Flacăra, ca „mesagerul păcii” la închisoarea Doftana şi „organizatoare şi diriguitoare 
înflăcărată a iniţiativelor cu rezonanţă istorică pentru cucerirea puterii politice şi edifica- 
rea revoluţionară a României”!7. Pe lîngă propriul ei rol, a fost creionată şi importanţa 
membrilor familiei ei (Petrescu). În acelaşi articol, lăudînd activităţile ei de mesager, 
autorul, Ilie Purcaru, s-a referit la Doftana ca la „închisoarea unde fratele ca şi viitorul 
soţ erau întemnițați”. Pare ciudată menţionarea fratelui ei, Gheorghe, înaintea viitorului 
soţ, Nicolae Ceauşescu. 

Unele nuanţe ar putea da o oarecare greutate zvonurilor ce provin din România, 
potrivit cărora ar exista un fel de competiţie familială, cel puţin în domeniul cultural, 
între Nicolae Ceauşescu şi o facțiune tot mai puternică a familiei sale, alcătuită din Elena 
Ceauşescu şi fiul ei, Nicu. Oricât de ciudat ar putea părea toate acestea, fenomenul nu 
este totuşi izolat. Scînteia’? l-a ridiculizat recent pe criticul literar care a fost principalul 
agent al „Elenei & comp.” în campania deşănţată îndreptată împotriva scriitorilor şi 
ziariştilor români din exil care lucrează pentru Europa Liberă, datorită unui articol pe 
care acesta l-a scris într-un alt ziar, Scînteia tineretului, inspirat de facțiunea Elenei şi a 
lui Nicu. Greu de spus dacă aceasta e doar o altă expresie a haosului ce domneşte practic 
în orice domeniu al vieţii româneşti sau dacă el indică o cor "petiție „intradinastică”. 
Totuşi, cultul personalităţii din ce în ce mai strident al Elenei Ceauşescu şi rolul său tot 
mai mare în politica de partid şi de guvern nu au conttibuit la popularitatea lui Nicolae 
Ceauşescu printre concetăţenii săi. 


Romanian Situation Raport/8, Radio Free Europe Research, 2 mai 1983 


17. Ibid. 
18. 10 aprilie 1983. 
19. În Luceafărul, în aproape fiecare număr, începând cu mijlocul lui februarie. 


Necazuri la orizont 
pentru Elena Ceauşescu ? 


Pe 19 mai 1983, Buletinul Oficial al R.S.R.” a publicat un Decret Prezidenţial ce 
anunţă că Eugen Florescu, adjunct de şef de secţie la Secţia de Presă şi Propagandă a 
C.C. al P.C.R., a fost „delegat” în postul de vicepreşedinte al Comitetului Executiv al 
Consiliului Popular Timiş. Folosirea termenului „delegat” indică preocuparea mai 
degrabă formală a autorităţilor de a menţine aparenţa procedurilor democratice. Deşi 
Florescu a fost de fapt numit de sus în acest post, el trebuie să fie mai întîi „ales” de către 
forurile locale. Decretul nu specifică dacă Florescu şi-a pierdut poziţia din C.C. ; însă 
se poate presupune acest lucru de vreme ce în noua sa funcţie din administraţia de stat 
el va fi de asemenea secretar de partid pe judeţ, însărcinat probabil cu propaganda, cu 
organizaţia de partid a judeţului Timiş. Nu există aproape nici un dubiu că Florescu a 
fost retrogradat şi trimis dacă nu în sălbăticie, cel puţin într-o zonă îndepărtată de centrul 
ideologic al ţării. Se ridică numeroase întrebări cu privire la cauzele ce ar fi putut 
determina o astfel de hotărîre. 


Instrument ori instigator ? 


Demiterea unui adjunct de şef dintr-o secţie a C.C. nu ar stîrni în mod normal atîta vîlvă 
în România, ca să nu mai vorbim de străinătate. Această situaţie particulară, merită însă 
o atenţie specială, datorită constelaţiilor de putere mai degrabă curioase ce predomină în 
România lui Ceauşescu. 

Eugen Florescu, fost membru al biroului C.C. al U.T.C. (1970-1975) şi redactor-şef 
al cotidianului acestuia Scînteia tineretului (1970-1976), a fost numit adjunct de şef de 
secţia la Secţia de Presă şi Propagandă a C.C. în decembrie 1979. Membru supleant al 
C.C. din 1979, a fost, de asemenea, deputat în M.A.N. şi vicepreşedinte al grupului 
parlamentar pentru probleme de securitate şi cooperare în Europa. Un reprezentant tipic 
al „ciocoilor noi” extrem de ambiţioşi, educați şi oportunişti, care-şi făcuseră loc în 
partid şi alte organizaţii în timpul anilor '70, Florescu a ales, se pare, să se pună în 
serviciul unei facţiuni nu doar a P.C.R., ci şi a clanului conducător Ceauşescu - aceea 
a soţiei preşedintelui, Elena, şi a fiului său, Nicu. Alăturîndu-se acestui grup „intra- 
dinastic”, Florescu a profitat în primul rînd de puterea politică a Elenei Ceauşescu, care 


20. Decretul nr. 138, Buletinul Oficial, nr. 37. 

a sporit atît în partid, cît şi în stat, începînd din 1980, şi, în al doilea rînd, de autoritatea 
ei tot mai mare în domeniile ştiinţei, culturii şi educaţiei, precum şi de vidul de putere 
pe care ea l-a creat în acelaşi timp în aceste sectoare. Numind-o pe Suzana Giîdea 
preşedinte al Consiliului Educaţiei şi Culturii Socialiste în 1981, Elena Ceauşescu a 
instalat în poziţii-cheie doi oficiali de seamă care aveau, după cum se ştie, prea puţin în 
comun cu problemele culturale. Eugen Florescu a.profitat de această configuraţie specială 
de putere pentru a acapara mai multă putere şi influenţă decît ar fi fost posibil în condiţii 
„normale”. Enache fiind extrem de şters pe scena publică din ţară, Florescu a jucat rolul 
de asistent al lui Ceauşescu la interviurile acordate de acesta ziarelor străine, de autor al 
unor scrieri pe probleme ideologice actuale, precum şi de partizan din culise, dacă nu 
chiar instigator, al luptei continue între scriitorii mai liberali şi facțiunea literară 
naţionalist-dogmatică. Alăturîndu-se naţionalist-dogmaticilor grupaţi în jurul scriitorului 
Eugen Barbu, care controlează periodice precum Săptămina, Luceafărul şi Suplimentul 
literar-artistic (editat de Scînteia tineretului), el a devenit spiritus rector din spatele 
campaniilor agresive îndreptate atît împotriva conducerii Uniunii Scriitorilor, colegilor 
lor mai liberali care publică în România literară şi într-o serie de ziare de provincie, cît 
şi împotriva emigraţilor şi ziariştilor români care lucrează pentru Radio Europa Liberă”. 
De cînd Florescu s-a aflat în frunte atît ca ideolog, cît şi ca participant de seamă în 
polemica literaţilor români, nu putem exclude posibilitatea ca acţiunile sale într-unul din 
aceste domenii, ori chiar în ambele, să fi contribuit la demiterea sa. 


Chestiunea sovietică 


Deşi Florescu se specializase în denunţarea ideologică a întregului spectru al gîndirii 
occidentale, el şi-a schimbat recent ţinta prin participarea activă la controversa ideologică 
dintre România şi U.R.S.S. În trei articole intitulate „Rolul şi viitorul naţiunii” din 
România liberă, Florescu a discutat aceste probleme controversate într-o manieră destul 
de directă, lansînd atacuri fără precedent la adresa vederilor lui Iuri Andropov şi János 
Kâdâr, fără însă a menţiona numele liderilor de partid sovietic şi maghiar”. 


Cazul Tudoran 


La începutul lunii mai, nu doar săptămînalul oficial al Uniunii Scriitorilor, România 
literară, ci şi Luceafărul şi Săptămîna” ale grupului naționalist-dogmatic au publicat un 
comunicat mai degrabă neobişnuit emis de biroul Uniunii Scriitorilor. Această declarație 
izvorîtă, aşa cum s-a subliniat, dintr-un spirit de „răspundere față de valorile culturii noastre”, 
ataca aşa-zisa „campanie” lansată de Radio Europa Liberă împotriva culturii româneşti. 
Biroul Uniunii Scriitorilor afirma că această instituţie „respinge cu hotărîre orice amestec 
în probleme care sînt de competenţa Uniunii Scriitorilor, a altor organisme autorizate ale 
culturii noastre”. Declaraţia critica în special trecerea în revistă făcută de Radio Europa 
Liberă a „cazurilor şi problemelor” care fuseseră îndelung discutate şi rezolvate de 


21. Emigranţii şi contribuţiile Radio Europa Liberă au fost atacați în Luceafărul, Săptămâna şi la 
Radio Bucureşti. 

22. Vezi Romanian Situation Report/10, Radio Free Europe Research, 10 iunie 1983, Item 8. 

23. Nr. 13 şi 14, din 2 şi respectiv 8 aprilie 1983. 

comunitatea scriitorilor români; de asemenea, condamna cu severitate trimiterea de 
către scriitori români a materialelor destinate difuzării pe postul Radio Europa Liberă 
care „defăimau realităţile societăţii noastre”. 

Nu există nici un dubiu în privinţa a ceea ce a constituit subiectul acestei declaraţii ; 
e vorba de o serie de scrisori şi memorandumuri trimise iniţial către publicaţiile româneşti 
de scriitorul român Dorin Tudoran şi, în urma respingerii, au fost oferite postului Radio 
Europa Liberă spre a fi difuzate în România. Tudoran a fost provocat să scrie aceste 
materiale de un caz de plagiat în care era implicat poetul Ion Gheorghe, caz ce fusese la 
început trecut sub tăcere, apoi negat cu furie de grupul naţionalist-dogmatic căruia îi 
aparţine Gheorghe. Această politică de muşamalizare, dirijată în mod evident de sus, 
contrasta cuun alt caz de plagiat în care era implicat scriitorul Eugen Barbu, admonestat 
pe faţă de conducerea Uniunii Scriitorilor în 1979, lovitură pe care nici Barbu, care avea 
să-şi piardă calitatea de membru C.C. în cursul aceluiaşi an, nici grupul său nu au fost 
în stare să o accepte. Folosindu-se de aceste „cazuri mai vechi”, Tudoran şi-a povestit 
necazurile întîmpinate în încercarea de a obţine un paşaport spre a onora invitaţiile din 
partea Institutului Goethe din R.F.G. şi a PEN Clubului britanic. Relatarea sa, difuzată 
în mai multe episoade pe postul Radio Europa Liberă în această primăvară, a accentuat 
în mod special josniciile şi şmecheriile unui activist, Eugen Florescu. Tudoran l-a acuzat 
pe Florescu de două lucruri: în primul rînd, de a-i fi blocat în mod abuziv comunicarea 
cu autorităţile Uniunii Scriitorilor şi cu Dumitru Popescu (care în 1980 era încă secretar 
C.C. însărcinat cu secţia lui Florescu). Cînd Tudoran a reuşit să îi trimită o telegramă 
direct lui Popescu, a aflat că acesta nu avusese niciodată ştiinţă despre problemele sale ; 
iar cînd Popescu a fot înlocuit de Petru Enache, Tudoran nu a mai reuşit să ia legătura 
cu noul secretar C.C. în nici un fel, ceea ce confirma faptul că puterea lui Florescu 
sporise considerabil în golul de putere creat după îndepărtarea lui Dumitru Popescu. 
În al doilea rînd, Tudoran l-a acuzat pe Eugen Florescu de a fi desfăşurat activităţi 
„sectare”, susţinînd activ un grup de scriitori împotriva tuturor celorlalţi literați români 
şi chiar a organizaţiei lor profesionale. 

Într-o emisiune la Radio București”, Eugen Barbu, considerat figura cea mai impor- 
tantă din grupul de scriitori naţionalist-dogmatici apropiaţi lui Florescu, a lansat un atac 
acid împotriva membrilor PEN Clubului occidental pentru a-l fi „adoptat” ca membru pe 
Dorin Tudoran, „noul Goma”, după ce acesta „trimisese un pachet de scrisori postului 
Radio Europa Liberă”. Barbu a declarat că din 1970 „orientarea anticomunistă a Federaţiei 
Internaţionale a PEN Cluburilor” a exclus „posibilitatea cooperării normale” cu ramura 
românească a PEN Clubului, înfiinţată în 1964. Barbu acuza Federaţia că ar fi acordat 
scriitorilor din exil fonduri ale PEN Clubului şi că „sprijină elementele disidente din 
ţările socialiste”. El afirma că „acţiunile sale ostile” împotriva statului român ar fi fost 
coordonate îmtreună cu alte organizaţii occidentale, precum Amnesty International şi 
Comitetul Intelectualilor pentru o Europă a libertăţilor. 

Potrivit zvonurilor persistente care circulă în Bucureşti, a avut loc o şedinţă a 
conducerii Uniunii Scriitorilor, în care stilul de conducere al lui Florescu a fost puternic 
criticat, ceea ce a condus în final la pierderea poziţiei sale în C.C. Într-adevăr, o şedinţă 
plenară a Consiliului Uniunii Scriitorilor s-a desfăşurat în Bucureşti pe 21 aprilie” într-un 


24. 22 aprilie 1983. 
25. România literară, nr. 17, 28 aprilie 1983. 

context destul de neobişnuit. Pentru prima oară de la numirea sa, în 1981, ca secretar al 
C.C. însărcinat cu ideologia şi propaganda, Petru Enache a luat parte la o şedinţă a 
Uniunii Scriitorilor. A fost de asemenea prezentă Suzana Giîdea, preşedinte al Consiliului 
Culturii şi Educaţiei Socialiste şi, asemenea lui Enache, membru supleant al Comitetului 
Politic Executiv al C.C. De la numirea ei în 1979, Gîdea luase parte doar la două şedinţe 
ale scriitorilor (în 1980 şi 1981), ce fuseseră ţinute ambele de activul de partid (între 
timp desfiinţat) al Uniunii Scriitorilor. Adjunctul lui Gîdea, Traian Ştefănescu, şi 
ministrul adjunct al Educaţiei şi Învățămîntului, George Ciucu, au participat ambii la 
întîlnire şi au luat cuvîntul, la fel ca Enache, la încheierea şedinţei. Deşi Biroul Uniunii 
Scriitorilor este numit de către P.C.R., Consiliul Uniunii Scriitorilor rămîne poate 
singura organizaţie publică aleasă în mod liber şi secret de participanţii la conferinţa 
naţională a scriitorilor, ultima oară ţinută în 1981. La recenta plenară au vorbit cîţiva 
scriitori ce aparţin grupului mai liberal: Mircea Iorgulescu, Alexandru Paleologu, Dan 
Deşliu, Eugen Jebeleanu, Eugen Simion, Dan Hăulică, Ştefan Augustin Doinaş şi Mircea 
Dinescu, prietenul cel mai apropiat al lui Dorin Tudoran. Este posibil ca scriitorii să fi 
profitat de întîlnirea fără precedent cu Petru Enache pentru a da glas plîngerilor împotriva 
subalternului şi colaboratorului său Eugen Florescu. 

Presupunerea că trebuie să existe nemulțumiri în legătură cu activitatea Secţiei de Presă 
şi Propagandă a C.C. este susţinută şi de faptul că un alt membru al secţiei lui Florescu, 
prim-adjunctul Ioachim Moga, a primit o altă însărcinare prin acelaşi decret prezidenţial. 
Moga, care are o lungă experienţă ca lider judeţean de partid (a fost prim-secretar al 
Comitetului în Hunedoara din 1968 pînă în 1977), a lucrat la Secţia de Propagandă şi 
Presă a C.C. ca prim adjunct din august 1980. Din iunie 1981 pînă în mai 1983, ela 
îndeplinit şi funcţia de secretar al Biroului Executiv al Consiliului Naţional al Oamenilor 
Muncii. Plecarea lui Moga de la Secţia de Propagandă nu poate fi considerată totuşi chiar 
o retrogradare, de vreme ce i s-a oferit o poziţie puternică, mai potrivită cu experienţa 
sa: aceea de prim-secretar de partid în judeţul Cluj (în locul lui Ştefan Mocuţa). 


Florescu - țapul ispăşitor al Elenei ? 


Nu putem exclude posibilitatea ca îndepărtarea lui Florescu să fi fost de fapt o măsură 
luată pentru a-l proteja pe adevăratul vinovat, Elena Ceauşescu. Cîteva motive vin în 
sprijinul acestei teorii. În primul rînd, „Elena & comp.” (inclusiv fiul Nicu şi Eugen 
Florescu) au fost în ultimele luni ţinta unor articole satirice publicate de presa literară”. 
Forţele din spatele acestor înţepături mai degrabă politice decît literare nu sînt cunoscute. 

În al doilea rînd, există o paralelă cu afacerea Meditaţiei Transcendentale de la 
începutul lui 198227, cînd una dintre colaboratoarele apropiate ale Elenei (ministrul 
Învățămîntului, Aneta Spornic) a trebuit să fie demisă pentru a salva reputaţia şi statutul 
Elenei Ceauşescu, adevărata responsabilă. Totuşi, de vreme ce orice atac la adresa 
Elenei, extrem de nepopulară, poate fi apreciat, totodată, ca un atac indirect împotriva 
conducătorului P.C.R. însuşi, Nicolae Ceauşescu ar putea socoti că e necesar să îşi apere 
soţia. Într-adevăr, pe 9 iunie 1983, Nicolae Ceauşescu, însoţit de „Academician Doctor 


26. Vezi Romanian SR/8, RFER, 2 mai 1983, Item 7. 
27. Romania SR/9, RFER, 24 mai 1982. 

Inginer” Elena Ceauşescu, a vizitat cîteva institute de cercetare înainte de a participa la 
sesiunea plenară a Consiliului Naţional pentru Ştiinţă şi Tehnologie, al cărui preşedinte 
este Elena ; iar ziarele româneşti au publicat pe pagina a doua cel mai mare (şi puternic 
retuşat) portret al Elenei apărut vreodată, un alt indiciu că se fac eforturi pentru a-i 
restabili prestigiul şi statutul. 


Concluzie 


Nu este deloc improbabil ca retrogradarea lui Florescu, similară unui număr de alte 
schimbări în diverse domenii, să fie doar un nou pas în remanierea pe scară largă a 
sectoarelor ideologice, propagandistice şi culturale. Este, de aceea, prematur să tragem 
concluzii asupra modului în care vor fi reflectate poziţiile Elenei Ceauşescu şi chiar 
aceea a soţului ei în această conjunctură. Va fi interesant să urmărim evoluţia ulterioară 
pentru noi indicii despre motivele reale -— interne, externe şi intradinastice - din spatele 
acestei transformări. 


Romanian Situation Report/1l, Radio Free Europe Research, 29 iunie 1983 


Aniversarea zilelor de naştere ale cuplului 
Elena şi Nicolae Ceauşescu 


Elena, „Femeia-Mamă” la 65 de ani 


Deşi întotdeauna este evitată cu mare grijă referirea precisă la vîrsta Elenei Ceauşescu, 
există dovezi că anul acesta are loc cea de-a 65-a aniversare a sa: aceleaşi festivități de 
care a avut parte soţul său anul trecut, la cea de-a 65-a aniversare, au luat forma unui 
banchet oferit de Comitetul Politic Executiv al C.C. al P.C.R., de Consiliul de Stat şi de 
Guvern. 

Cultul personalităţii creat special pentru Elena Ceauşescu urmează două direcţii : 
Elena ca model al virtuţilor feminine şi Elena ca revoluţionar, politician, om de ştiinţă 
şi militant pentru pace. Iconografia reprodusă anul acesta în ziare (cel puţin o duzină de 
portrete noi) trădează efortul de a accentua atît „frumuseţea”, cît şi însuşirile sale morale 
şi intelectuale. Ca să ne exprimăm în cuvintele poetului Virgil Teodorescu, un vechi 
prieten al familiei Ceauşescu : 


Figura-i luminată de ochi ce văd departe, 
un dar frumos al harnicei naturi, 

şi blinda energie ivită-n trăsături, 

e un model perpetuu pentru arte. 


Modelul este pictat în cele mai variate, dacă nu cele mai contradictorii moduri: ca 
împărăteasa bizantină Teodora de pe mozaicurile de la Ravenna (într-un tablou de 
Ciprian Radovan), ca Maria Stuart (într-o pictură de Cornelia Ionescu), ca Evita Peron 
(reprezentată de acelaşi Radovan) şi ca Nadejda Krupskaia (în viziunea lui Ion Ţarălungă). 
S-ar putea ca Elena să fi fost foarte mulţumită de basorelieful în bronz (ce o înzestra 
cu un nas aristocratic) executat de Nicolae Kruch, care a precizat clar că scopul urmărit 
în crearea acestui portret fusese acela de a prezenta un „omagiu durabil unui om de 
excepţie şi unei opere de excepţie”2. Pictoriţa Cornelia Ionescu a declarat că, înainte 
să îi execute portretul, se uitase la numeroase fotografii ce reflectau „frumuseţea delicată 
şi spiritualizată” a Elenei, pe care a ridicat-o la „un model pentru viitor”, în care să 
devină evidente „inteligenţa sa vie şi neobosită”, precum şi „iradierea personalităţii 


28. Scînteia, 7 ianuarie 1984. 
29. Contemporanul, nr. 2, 16 ianuarie 1984. 

sale”%. Nu a fost evitat nici unul dintre clişeele obişnuite: Elena Ceauşescu este atît 
„cea mai scumpă fiică a României”? (după cum soţul ei este „cel mai îndrăgit fiu al 
naţiunii”), cât şi mamă a ţării: nu numai că „a adus pe lume în Carpaţi trei mlădiţe pline 
de speranţă”*?, dar ea este de fapt „mamă milioanelor de suflete”, „Femeia-Mamă” care, 
înaintea tuturor celorlalte femei din România (despre care se spune că ar avea „cultul 
mirific al femeilor-mame”), a devenit „chezăşia nemuririi NEAMULUI ! ””. Poate nu e 
o coincidenţă faptul că săptămînalul cultural din Timişoara Orizont a fost de departe cel 
mai asiduu participant la campania aniversară organizată în onoarea „liderului revoluţio- 
nar de seamă” Elena Ceauşescu: la urma urmei, protejatul ei, fost adjunct de şef de 
secţie al Secţiei de Presă şi Propagandă a C.C. al P.C.R., Eugen Florescu, a fost 
„delegat” ca vicepreşedinte al Comitetului Executiv al Consiliului Popular Timişoara”. 

Foarte multe articole scrise în cinstea zilei de naştere a Elenei sînt dedicate elogierii 
realizărilor sale ca „prestigios” om de ştiinţă (patru cărţi noi semnate de „Academician 
Doctor Inginer” Elena Ceauşescu au fost publicate de edituri din Vest, cu ocazia 
aniversării sale) şi ca luptător pentru pace în cadrul unui comitet al „oamenilor de ştiinţă 
pentru pace”, care a fost iniţiat în România. Interesantă este totuşi sublinierea tot mai 
puternică a realizărilor sale ca prestigioasă „figură luminoasă a mişcării comuniste şi 
muncitoreşti din țara noastră”% şi ca personalitate politică marcantă în România de 
astăzi: ea este creditată ae Manea Mănescu, membru al Comitetului Politic Executiv şi 
vicepreşedinte al Consiliului de Stat, cu participarea activă „la elaborarea şi înfăptuirea 
politicii externe a partidului şi statului”*$. Mai mult, se spune că, în calitatea sa de 
preşedinte al Comisiei C.C. pentru problemele cadrelor de partid şi de stat, ea poartă 
răspunderea întregului proces de selectare, promovare şi numire a cadrelor „în activul de 
partid şi al organizaţiilor de masă şi obşteşti, în aparatul de stat, în întreaga noastră 
activitate economico-socială”. Totuşi, cea mai mare realizare a „dragei noastre Elena, pe 
care întreaga ţară o iubeşte” rămîne încă faptul de a fi tovarăşa lui Nicolae Ceauşescu, 
„tribun revoluţionar, eroul şi ctitorul României socialiste”. 


Romanian Situation Report/2, Radio Free Europe Research, 14 februarie 1984 

Elena Ceauşescu merge tot înainte 


Rezumat: La recentul Congres al Ştiinţei şi Învățămîntului din România, s-a decis 
fuzionarea corpurilor responsabile cu cercetarea şi învățămîntul, mişcare explicată 
oficial prin nevoia de a spori contribuţia acestor două domenii la economia ţării. Se 
pare totuşi că schimbarea a fost făcută şi cu intenţia (dacă nu cumva în primul rînd din 
acest motiv) de a spori prestigiul Elenei Ceauşescu ca principal executant şi viitor 
garant al acestei politici, născocite probabil de către bolnavul lider de partid şi de stat. 


XXX 


Pe 28 şi 29 noiembrie, primul Congres al Ştiinţei şi Învățămîntului din România s-a 
ţinut la Bucureşti, în prezenţa a 4 500 de delegaţi şi oaspeţi. Era de aşteptat ca al doilea 
aşa-numit Congres pentru Educaţie şi Învăţămînt să aibă loc în acest an, la cinci ani după 
primul, desfăşurat în februarie 1980". După cum s-a văzut, a fost schimbat numele şi a 
fost inclusă ştiinţa pe ordinea de zi. 


Discursul lui Ceauşescu 


Luînd cuvîntul în prima zi a congresului, Nicolae Ceauşescu - ale cărui faţă suptă şi zîmbet 
oarecum forţat nu pot fi ascunse cu toate eforturile imense şi stîngace ale specialiştilor 
în retuşări de la Scînteia” —, s-a referit ca de obicei la chestiuni ţinînd de economie, 
ideologie şi de politică economică, deşi tema principală o constituia nevoia unei mai 
rapide modernizări a economiei româneşti. Accentuînd rolul vital pe care cercetarea şi 
învățămîntul l-au jucat în progresul economic şi social din România, el nu a ascuns faptul 
că în aceste domenii mai sînt unele probleme“. "Totuşi, nu a existat în discursul lui 
Ceauşescu nici o dovadă că şeful statului ar fi conştient de carenţele structurale din 
învățămîntul românesc şi cu atît mai puţin vreo intenţie de a le corija. În probleme 


38. Vezi Anneli Ute Gabanyi, „The Romanian Congress of Education and Instruction“, RAD Background 
Report/57 (Romania), Radio Free Europe Research, 11 martie 1980. 

39. 29 noiembrie 1985, p. 1. 

40. Ceauşescu nu a spus mai mult cu privire la natura acestor neajunsuri. Totuşi, numeroase articole 
publicate în ajunul congresului au arătat clar că piedica cea mai mare în calea pregătirii viitorilor 
specialişti ai României în licee şi universităţi era efectul dezorganizator şi destabilizator pe care îl 

studenţilor în producţie şi-a atras în special critici din partea studenţilor, profesorilor, muncitorilor 
şi inginerilor deopotrivă. 

economice, el a afirmat din nou în mod clar că nu va renunţa la investiţiile masive pentru 
extinderea industrială şi nici la principiul proprietăţii socialiste, în ciuda sugestiilor 
făcute (după cum a reieşit din cuvîntarea de la plenara C.C. al P.C.R. din 13 noiembrie), 
potrivit cărora reforma economică ar ajuta economia bolnavă a României şi ar accelera 
procesul de modermizare a acesteia. El a recunoscut totuşi nevoia de a transforma 
cercetarea în ceva eficient şi profitabil. 

Programarea congresului nu a fost întîmplătoare. De vreme ce a devenit clar în 
România că programul pentru dezvoltare ştiinţifică şi tehnologică schiţat pentru anii '80 
şi chiar pînă la sfîrşitul secolului — şi prezentat la al XII-lea Congres al P.C.R. din 1979 - 
era mult prea ambițios, se caută acum alte căi de îmbunătăţire a cercetării şi educaţiei şi, 
astfel, de accelerare a economiei în cursul următorului plan cincinal. Mai mult, se fac 
încercări de a încuraja şi cooperarea ştiinţifică şi tehnologică între ţările C.A.E.R. 
România a încheiat de curînd acorduri bilaterale cu Bulgaria şi cu R.D.G. (incluzînd 
cooperare industrială directă în domeniile tehnologiei de vîrf) şi şi-a afirmat disponi- 
bilitatea de a participa la Programul Complex al C.A.E.R. pentru Cercetare şi Tehnologie 
care este schiţat în momentul de faţă. Totuşi, în cuvîntarea sa de la congres, Ceauşescu 
a lăsat să se înţeleagă faptul că România face unele presiuni pentru „îmbunătăţirea” 
anumitor activităţi ale C.A.E.R., nu numai pentru a-şi proteja mai bine energia şi 
materiile prime solicitate de această organizaţie, dar şi pentru a fi considerat un partener, 
şi nu doar un importator de tehnologie de vîrf de către celelalte ţări din C.A.E.R., în 
special U.R.S.S. 

În secţiunea din cuvîntare referitoare la politica externă, Ceauşescu a adoptat un ton 
mai degrabă pesimist în privinţa rezultatului recentei întîlniri la vîrf S. U. A.-U.R. S.S. de 
la Geneva. A aplaudat faptul că fuseseră realizate unele progrese, dar şi-a exprimat 
în acelaşi timp dezamăgirea că „problemele fundamentale continuă să rămînă nesolu- 
ţionate”. 


.. trebuie să declar deschis că ţara noastră spera ca la această întîlnire să 'se ajungă cel puţin 
la hotărîrea de a se pune capăt de către cele două mari puteri cursei înarmărilor şi îndeosebi 
celei nucleare. 


El a continuat prin a întreba de ce S.U.A. şi U.R.S.S., care au propus ambele o 
reducere substanţială a armamentului nuclear, nu s-au decis să micşoreze cheltuielile 
militare, pentru a aloca aceste fonduri destinate înarmării progresului economic şi social, 
în scopul „rezolvării unor probleme sociale chiar în ţările cu nivelul cel mai ridicat al 
înarmărilor”. Aceasta sugerează că Nicolae Ceauşescu se referea nu numai la problemele 
sociale ale S.U.A. - pe care presa românească le expune cu regularitate -, ci şi la cele 
ale U.R.S.S., fapt fără precedent. 


Elena Ceauşescu avansează tot mai mult în prim-plan 


Congresul Ştiinţei şi Învățămîntului s-a deschis cu o scurtă cuvîntare a Elenei Ceauşescu, 
membru al Biroului Permanent al Comitetului Politic Executiv, prim-viceprim-ministru 
şi preşedinte (din iunie 1979) al Consiliului Naţional pentru Ştiinţă şi Tehnologie. Înainte 
să fie prezentată ordinea de zi a congresului şi chiar înaintea discursului lui Ceauşescu 
însuşi, Elena Ceauşescu a făcut următoarea declaraţie surprinzătoare : 

În cadrul preocupărilor de perfecţionare a conducerii tuturor domeniilor de activitate şi de 
dezvoltare a democraţiei muncitoreşti revoluţionare, conducerea partidului şi statului nostru 
consideră că este necesară unirea celor două organisme ale ştiinţei şi învăţămîntului şi constituirea 
unui organism unic de conducere democratică - Consiliul Naţional al Ştiinţei şi Învățămîntului 
din Republica Socialistă România. 


Fiecare „sector” al acestui organism, spunea ea, ar avea un comitet director propriu 
în cadrul noului consiliu. 

Altfel decît ar fi fost de aşteptat după această deschidere, ordinea de zi a congresului 
adoptată după cuvîntul de deschidere al Elenei nu a menţionat faptul că ar avea de gînd 
să se ocupe cu „probleme organizatorice” şi nici să constituie un asemenea organism 
nou. Mai mult, Nicolae Ceauşescu nici măcar nu a amintit de înfiinţarea noului consiliu 
care, potrivit soţiei sale, fusese decisă de „conducerea de partid şi de stat”. În cuvîntarea 
sa, Ceauşescu a fost mai degrabă critic la adresa activităţii Ministerului Educaţiei şi 
Învățămîntului şi a Consiliului Naţional pentru Ştiinţă şi Tehnologie, condus de Elena 
Ceauşescu. (Nu este pentru prima dată cînd el a criticat această instituţie.) Cît priveşte 
viitorul, Ceauşescu a spus că: 


Se impune ca Ministerul Educaţiei şi Învățămîntului şi Consiliul Naţional pentru Ştiinţă şi 
Tehnologie să-şi îmbunătăţească stilul şi metodele de muncă, să acţioneze fiecare în domeniul 
său de activitate cu cea mai înaltă răspundere şi exigenţă pentru realizarea îndatoririlor ce le 
revin în buna organizare şi desfăşurare a cercetării şi învăţămîntului. 


Prima problemă care se pune este care dintre „organismele” ce dirijează activitatea 
în domeniul ştiinţei şi învăţămîntului vor fi implicate în această fuziune. Cît priveşte 
ştiinţa, este evident că C.N.S.T., condus de Elena Ceauşescu, îşi va extinde puterea şi 
influenţa şi în zona învățămîntului. Însă mai puţin clară este identitatea celui de-al doilea 
element implicat. În mod normal, echivalentul direct a C.N.S.T. va fi Consiliul Suprem 
al Educaţiei şi Învățămîntului, care a fost instituit în mai 1980 şi care este un organism 
mixt de partid şi de stat pentru dirijarea şi controlul activităţilor Ministerului Educaţiei 
şi Învățămîntului şi ale tuturor celorlalte ministere şi organizaţii însărcinate cu sarcini 
educaţionale, atît la nivel central, cît şi la nivel local. 

În a doua zi a lucrărilor, Elena Ceauşescu a fost „desemnată în unanimitate” (nu 
aleasă) preşedinte al nou întemeiatului Consiliu al Ştiinţei şi Învățămîntului. Nu se ştie 
încă dacă Ministerul Educaţiei şi Învățămîntului va continua să existe în forma sa actuală 
sau dacă noul organism este gîndit a înlocui un organism tip de partid şi de stat atît de 
comun în România“. Există un precedent pentru o asemenea mişcare: în anul 1971, 
Ministerul Culturii a fost înlocuit de un alt organism de partid şi de stat, Consiliul Culturii 
şi Educaţiei Socialiste. Un comentariu la congres referitor la această fuziune vorbeşte 
despre o formă de organizare reunită, fără să spună însă mai multe despre aceasta. 
Totuşi, indiferent dacă Ministerul Educaţiei şi Învățămîntului continuă să se afle sub 
stricta supraveghere a noului supraconsiliu al Elenei Ceauşescu sau dacă el va fi desfiinţat 
definitiv, nu încape nici o îndoială că Elena Ceauşescu, care a fost creditată pentru cîţiva 
ani cu dirijarea nu numai a activităţii ştiinţifice şi educaţionale a ţării, ci şi a celei 
culturale, a căpătat o putere şi mai mare. De fapt, este foarte probabil ca acest congres 
să fi fost organizat cu scopul precis de a spori puterea şi prestigiul Elenei Ceauşescu. 


41. Decretul Consiliului de Stat nr. 150, Buletinul Oficial, nr. 37, 5 mai 1985. 

Cultul paralel al personalităţii 


O serie de detalii referitoare la lucrările congresului, protocolul şi articolele din presă, 
inclusiv fotografiile publicate, indică un statut nou şi mult mai înalt al Elenei Ceauşescu. 
Ziarele care au relatat despre cea de-a doua zi a congresului i-au publicat portretul pe 
prima pagină (alături un alt portret, foarte mare, publicat pe pagina a treia), acordîndu-i 
astfel un tratament egal cu cel al soţului. Pentru prima oară discursul a fost publicat pe 
prima pagină. La conferinţă, delegaţii i-au elogiat pe cei doi soţi Ceauşescu în egală 
măsură, singura diferenţă constînd în rolurile care li se atribuiau. În timp ce Nicolae 
Ceauşescu era numit strategul politicii economice naţionale, Elena a fost prezentată ca 
principalul executant al acestei politici şi garant al implementării ei în viitor. Referințele 
din presă la numărul mare de telegrame sosite, chipurile, din partea organizaţiilor de 
partid şi ale F.D.U.S., a ministerelor, a instituţiilor de cercetare din toată ţara, elogiind 
noul rol măreț al Elenei, trebuie privite în acest context ca o expresie a voinţei de a 
extinde pretinsa susţinere a congresului la nivel naţional. 


Concluzie 


Congresul Ştiinţei şi Învățămîntului a avut drept rezultat recunoaşterea publică a rolului 
Elenei Ceauşescu de eminenţă cenuşie din spatele politicii economice a lui Ceauşescu şi 
viitor executant al acesteia. Faptul pare să fie în concordanţă cu remarca lui Ceauşescu 
atunci cînd a fost întrebat de un corespondent occidental dacă plănuia să instituie 
„O monarhie ereditară” în România în favoarea fiului său Nicu : „Nici Constituţia şi nici 
congresul partidului nu permit o astfel de mişcare. Doar competenţa sa şi voinţa poporului 
pot decide asupra viitorului cuiva”, se spune că ar fi replicat el“. Dar, în timp ce Nicu 
pare să piardă teren în privinţa succesiunii, se prea poate ca această ultimă măsură de a 
spori prestigiul Elenei să reprezinte o parte a aceluiaşi proces. 

Prin aclamarea publică a Elena Ceauşescu drept lider politic foarte puternic, s-ar 
putea ca soţii Ceauşescu să încerce respingerea criticilor venite din partea altor pretedenţi 
la putere. Această presupunere este întărită de un articol publicat în ajunul congresului 
de ziarul de partid Scînteia”, care respinge opiniile „unor persoane” potrivit cărora 
„grupuri ale competenţei” alese pe baza „profesionalismului” lor erau şi ele îndreptăţite 
să ocupe funcţii de conducere în sfera politică. Potrivit Scânteii, se spunea că aceste 
păreri fuseseră susţinute de argumentul că „transformarea elitelor profesionale în elite 
politice ar asigura [...] competenţă şi ar avea drept rezultat funcţionarea optimă a 
sistemului social-politic în ansamblul său”. Aşa ceva Scînteia nu putea tolera. 


Romanian Situation Report/17, Radio Free Europe Research, 17 decembrie 1985 


42. Jean Miot, în Le Figaro, 18-19 august 1984. 
43. 20 noiembrie 1985, p. 4. 


Cultura şi clanul Ceauşescu 


E un fapt binecunoscut şi mărturisit în mod public că Elena Ceauşescu a atins o 
poziţie de frunte în conducerea activităţii culturale şi educaţionale din România. Dincolo 
de frecventele referiri laudative la acest aspect al activităţilor sale, ea a prezidat secţiunea 
culturală şi educaţională a recentului Congres al Consiliilor Populare din 1980, poziţie 
ocupată în 1976 de secretarul C.C. Cornel Burtică. După cum se poate deduce dintr-un 
interviu pe care fotograful oficial al lui Ceauşescu Ion Miclea l-a acordat revistei 
Flacăra“, „eminenta savantă comunistă şi patrioată Elena Ceauşescu” a reuşit să 
depăşească anumite obstacole pe care Consiliul Culturii şi Educaţiei Socialiste le-a 
ridicat în faţa publicării recentului album fotografic al lui Miclea despre „strămoşii 
românilor”. Totuşi, Elena nu este singurul membru al familiei Ceauşescu care are ambiţii 
culturale : şi fiul său Nicu şi-a mărturisit deschis interesul în acest sens. Într-un articol“5 
despre contribuţia lui Nicu Ceauşescu la înfiinţarea şi succesul Teatrului Foarte Mic din 
Bucureşti, anexa experimentală a Teatrului Mic condus de protejatul lui Ceauşescu, Dinu 
Săraru, autorul, Eugen Florescu, l-a lăudat intens pe Nicu, afirmînd că 


deşi tînăr, secretarul C.C. al U.T.C. (Nicu Ceauşescu) se dovedeşte la înălţimea învăţăturii 
celei mai bune şi a celor mai frumoase exemple privind rolul ce revine omului politic în 
stimularea fenomenului cultural şi orientarea lui pe făgaşuri de aleasă ţinută intelectuală. 


Cariera culturală a lui Nicu a început în noiembrie 1975, cînd a devenit membru al 
Biroului U.T.C., însărcinat cu probleme de propagandă şi cultură. Cam în acelaşi timp, 
a izbucnit în presa românească un scandal legat de cenaclul „Flacăra”, condus de poetul 
Adrian Păunescu, şi avînd drept ţintă genul de muzică folk şi pop promovat de acesta. 
Controversa a culminat cu un straniu şi furtunos schimb de păreri între un tînăr muzician, 
Petre Magdin, şi redactorii revistei bilunare teoretice de partid Era Socialistă, al cărei 
redactor-şef, Ştefan Voicu, s-a angajat personal în dezbatare“6. Privind retrospectiv, 
atacul extrem de încrezător al lui Magdin la adresa ziarului de partid sugerează că acesta 
avea susţinere puternică. Sub titlul „Cine ne dă sfaturi? ”, Magdin scria : 


considerăm intolerabilă existenţa unor atitudini de sfidare la adresa unor tineri creatori şi 
critici (cu studii de specialitate), dar mai ales la adresa muzicii tinere devenită în ultimii ani un 
fenomen politic şi social major de mobilizare a maselor. 


44. Nr. 3, 15 ianuarie 1981. 

45. Flacăra, nr. 17, 24 aprilie 1980. 

46. Era Socialistă, nr. 8, 15 aprilie 1976. 

47. Săptămîna, nr. 278, 2 aprilie 1976; vezi şi Romanian SR/13, RFER, 14 aprilie 1976, Item 7. 

El descrie activitatea cenaclului Flacăra ca pe 


o lecţie unică de educaţie politică şi cetățenească la cel mai înalt nivel la care muzica folk, pop 
şi lįjrica românească devin mijloace de propagandă cu randament maxim [sublinierile sînt în 
original). 


Referirile la aceste evenimente trecute au fost făcute pentru a atrage atenţia asupra 
atributelor similare ataşate lui N'cu Ceauşescu în legătură cu Teatrul Foarte Mic din 
Bucureşti. În 1976, Nicu a cîştigat în mod evident lupta pentru cenaclul „Flacăra”, care 
a trecut, în mai 1976; sub conducerea C.C. al U.T.C.: în decembrie 1976, Nicu 
Ceauşescu a avansat în postul de secretar al C.C. al U.T.C., iar în mai 1978, a devenit 
şi membru al Consiliului Radioteleviziunii Române, condus de Dumitru Popescu. 

Ar fi fără îndoială tendenţios să facem mai multe speculaţii în această direcţie. În 
ciuda numeroaselor semne de întrebare rămase încă în cazul lui Corneliu Leu, acesta 
serveşte cu siguranţă ca excelent exemplu de relaţie strînsă între scopurile politico- 
-ideologice, lupta pentru putere şi intrigile personale din P.C.R., complicate şi mai mult 
de legăturile lor cu încîlcita lume literară. 


Romanian Situation Report/2, Radio Free Europe Research, 3 februarie 1981 


Apelul scriitorilor la solidaritate 
profesională 


Una dintre cele mai interesante caracteristici ale recentului congresului cultural a fost 
faptul că nu s-a luat nici o decizie concretă; aceasta nu înseamnă nici într-un caz că 
rezultatul este negativ. Dimpotrivă: unii scriitori se temeau, pe bună dreptate, că 
Uniunea Scriitorilor (şi alte asociaţii de creaţie) se va desfiinţa, că statutul lor încă 
democratic va fi anulat, iar în locul lor vor fi înfiinţate organisme noi, docile (de 
exemplu, o uniune care i-ar cuprinde pe toţi artiştii). Din acest motiv, „inactivitatea” 
trebuie să fie considerată o victorie. Într-o campanie lansată în principal de Suplimentul 
literar-artistic al revistei Scînteia tineretului, editată sub patronajul U.T.C. şi al secreta- 
rului său Nicu Ceauşescu, au fost trasate directive precise despre cum trebuie să 
funcţioneze o astfel de asociaţie artistică nouă. De exemplu, Ion Lăncrănjan, unul dintre 
cei mai feroce inamici ai mult mai liberalului Consiliu al Uniunii Scriitorilor, a solicitat 
descentralizarea activităţilor Uniunii şi eliminarea posturilor plătite, care să fie înlocuite 
cu posturi obşteşti. Mai mult, aceste slujbe obşteşti, incluzîndu-le pe acelea de 
preşedinte, redactori-şefi ai revistelor literare şi directori ai editurilor, vor funcţiona pe 
baza principiului favorit al lui Ceauşescu, cel de „rotaţie”, ce prevedea schimbarea 
funcţionarilor cel puţin o dată pe an. 

Nu se ştie de ce Ceauşescu a decis în cele din urmă să nu pună în practică desfiinţarea 
Uniunii Scriitorilor, un proiect drag lui Nicu şi acelui factotum, Eugen Florescu, adjunct 
de şef de secţie de presă a C.C. al P.C.R. E posibil ca solidaritatea afişată de comunitatea 
scriitorilor, ce depăşea limitele grupului mai liberal din jurul Consiliului Uniunii 
Scriitorilor, să fi impresionat chiar conducerea de partid prin fermitatea poziţiei sale. 
Adrian Păunescu însuşi, „poetul cu două feţe al epocii Ceauşescu”, care, pe de altă 
parte, îşi construieşte o reputaţie de oponent al regimului (probabil fiindcă anticipează 
venirea epocii post-Ceauşescu), nu numai că a încercat să medieze între cele două 
facţiuni literare, dar l-a susţinut chiar pe Marin Sorescu în scandalul legat de Meditaţia 
Transcendentală. 


Romanian Situation Report/6, Radio Free Europe Research, 22 septembiie 1982 


48. Suplimentul literar-artistic, nr. 39, 9 mai 1982. 


Nicu, fiul lui Ceauşescu, devine liderul 
tineretului 


La o şedinţă plenară a C.C. al U.T.C. din 10 decembrie 1983, Nicu Ceauşescu, fiu 
şi moştenitor de drept al „primei dinastii roşii pe pămînt european”, a fost „ales în 
unanimitate” prim-secretar, urmîndu-i lui Pantelimon Găvănescu, deţinător al acestei 
funcţii din 1979. Se pare că au existat cel puţin două motive pentru această mişcare. 


Nemulțumire faţă de prestaţia U.T.C. ? 


Găvănescu, prim-secretar al U.T.C. pentru o perioadă mai scurtă decît predecesorul său, 
Ion Traian Ştefănescu, a fost demis fără să se menţioneze faptul că i s-ar oferi altă 
funcţie. Au mai fost destituiţi şi alţi doi secretari ai C.C. al U.T.C., Ioana Lăncrănjan şi 
Mihai Hîrjău. Acesta din urmă deținuse funcţia din 1975 ; în luna mai a acestui an, el 
fusese deja destituit din funcţia de preşedinte al Organizaţiei de Pionieri. Lăncrănjan 
fusese secretar C.C. al U.T.C. din 1980. Plenul a ales trei noi secretari, dintre care doar 
unul era cunoscut înainte, anume Elena Ciocan (ea a fost aleasă secretar al U.A.S.C.R. 
în februarie 1983). Nu se ştie nimic despre ceilalţi doi, Alexandru Diaconescu şi Floarea 
Voinea. Nici unul dintre cei trei nu a fost membru al Biroului Permanent al C.C. al 
U.T.C. Se pune problema dacă Găvănescu şi unii dintre colaboratorii săi vor fi stîrnit 
nemulţumirea partidului din cauza activităţilor lor din trecut sau dacă sînt consideraţi 
incapabili să facă faţă îndatoririlor, în perspectiva responsabilităţii sporite a U.T.C., a 
participării tot mai mari a tineretului la îndeplinirea planului, a creşterii productivităţii 
lor şi a conformării acestora la linia ideologică tot mai dogmatică şi mai naționalistă, 
trasată de Ceauşescu în cuvîntarea sa de la Mangalia din august 1983. Discursul lui Nicu 
Ceauşescu la plenara C.C. al U.T.C. şi telegrama“ trimisă conducerii P.C.R. cu respectiva 
ocazie par a indica în această direcţie. 


Ascensiunea lui Nicu la postul din Cabinet 


Promovarea lui Nicu Ceauşescu de la rangul de secretar al C.C. al U.T.C. (însărcinat, 
probabil, cu afacerile externe) la cel de prim-secretar nu are în sine nimic senzaţional — 


49. Radio Bucureşti, 10 decembrie 1983, ora 19.00. 


104 CULTUL LUI CEAUŞESCU 


Nicu oricum l-a eclipsat pe Găvănescu - însă, obţinînd acest post, el devine automat 
ministru al Tineretului şi astfel membru al Guvernului României. Cariera lui fulminantă, 
ce nu pare a se întemeia pe nici o calificare intelectuală, probabil că nu şi-a atins totuşi 
culmea, în condiţiile în care părinţii săi prezidenţiali sînt capabili să-şi menţină poziţiile 
pentru încă multă vreme. 

Nicu şi-a început cariera“ în timpul studenţiei ca vicepreşedinte al U.A.S.C.R. în 
1973. A devenit membru al Biroului C.C. al U.T.C. în 1975, secretar al C.C. al U.T.C. 
în 1976, membru supleant al C.C. al P.C.R. în 1979, membru al Biroului Executiv al 
F.D.U.S. în 1980, preşedinte al Comitetului Naţional Român pentru organizarea Anului 
Internaţional al Tineretului în cadrul O.N.U. în 1981 şi membru plin al C.C. al P.C.R. 
în 1982. Anul 1983 i-a adus deja şi mai multe onoruri: „Ordinul Muncii Clasa Întîi” 
(alături de cîţiva alţi membri ai ilustrei familii) şi publicarea la Editura Academiei a tezei 
sale de doctorat în fizică, care a fost elogiată în presă. Neobişnuit de frecventele sale 
călătorii peste hotare, legate nu numai de îndatoririle sale faţă de O.N.U., dar şi în 
calitate de ambasador al tatălui său (în Finlanda, Danemarca, Austria, Egipt, Tunisia, 
Etiopia şi Thailanda), au conferit ceva credibilitate zvonurilor tot mai persistente că este 
pregătit pentru postul de ministru de Externe, deţinut în prezent de Ştefan Andrei. 
Numirea lui în funcţia de ministru al Tineretului trebuie astfel văzută ca un pas pe 
drumul către acest post sau poate chiar mai departe dacă avem în vedere nepotismul 
generalizat şi ostentativ practicat în România. La a 60-a aniversare a U.T.C. de anul 
trecut, Nicu Ceauşescu a fost lăudat pentru continuarea „valoricei linii a dăruirii şi 
succeselor obţinute în acţiunea revoluţionară, la nivel internaţional”, strălucit ilustrată 
de „părinţii săi, în tinereţea lor”. Nicu reprezenta „linia marii continuităţi [...] a spiritului 
revoluţionar, patriotic” al lui Nicolae şi al Elenei Ceauşescu.5! 

Imaginea lui Nicu pare să îmbine elemente din aşa-zisul rol de pacificator mondial al 
tatălui său (Nicu a luat cuvîntul la recentele mitinguri pentru pace ale tineretului român)? 
cu pretenţiile de savant ale mamei sale. Absența unor realizări autentice intră într-un 
contrast pronunţat cu funcţiile şi onorurile cu care a fost copleșit. Reputația lui este, de 
fapt, cea a unui playboy. 


Romanian Situation Report/1, Radio Free Europe Research, 7 ianuarie 1984 


50. Vezi Romanian SR/24 şi 10, RFER, 3 decembrie 1981 şi 7 iunie 1983, Itemii 3 şi 10. 
51. România liberă, 29 martie 1982. 
52. Radio Bucureşti, 12 noiembrie 1983. 


Retuşarea în presă a fotografiilor 
lui Ceauşescu 


Rezumat : Zvonuri despre o boală a lui Ceauşescu şi despre posibilitatea ca acesta 
să fi suferit o intervenţie chirurgicală în timpul unei absenţe de o săptămînă au 
cîştigat în ultimul timp o oarecare credibilitate. Fotografii recente ale lui Ceauşescu 
în presă au fost în mod evident retuşate, făcîndu-te să crezi că aparenţa lui reală din 
aceste zile este cea a unui conducător fragil şi bătrîn. Alte fotografii din presă au 
încercat să sporească statura şi importanţa lui Nicu Ceauşescu, în vreme ce ziarul 
de partid Scînteia a transmis prin intermediul imaginilor publicate mesajul că 
Ceauşescu deţine încă frîiele. 


XXX 


Pe măsură ce zvonurile despre presupusele probleme de sănătate ale lui Ceauşescu 
devin tot mai insistente, orice absenţă a liderului de partid şi de stat român de la 
îndatoririle sale este privită cu o oarecare suspiciune atit în ţară, cît şi în afară. Ceea ce 
face ca această suspiciune să devină certitudine este faptul că presa românească se 
chinuie în mod evident să şteargă orice ar putea trezi această suspiciune. 

Cert este că Ceauşescu a dispărut după întîlnirea cu Giorgio La Malfa, secretarul 
general adjunct al Partidului Republican Italian, care a avut loc pe 26 iulie la vila 
rezidenţială din Neptun. El nu a reapărut în public pînă pe 2 august, cînd a vizitat 
unităţile militare din portul Mangalia, după care a avut o scurtă întîlnire cu Juan Antonio 
Samaranch, Preşedintele Comitetului Olimpic Internaţional, care i-a oferit „Medalia 
Olimpică de Aur”. Ne este imposibil să verificăm zvonurile din România potrivit cărora 
în acest interval Ceauşescu a suferit o intervenţie chirurgicală efectuată de chirurgul 
Eugen Proca. Cu toate acestea, deşi este strict controlată, presa românească, deşi încearcă 
să transmită populaţiei imaginea unui lider omniprezent şi activ, a dezvăluit fără să vrea 
un număr de detalii despre starea actuală de sănătate a lui Ceauşescu. Mai întîi, Ceauşescu 
nu a mai ţinut nici unul dintre obişnuitele şi lungile sale discursuri între 2 şi 8 august şi 
nici unul dintre anunţurile pe care le-a făcut nu a fost transmis în direct, Cuvîntarea sa de 
la un miting organizat la Galaţi pe 8 august a fost difuzată la cîteva ore după eveniment. 
Aceasta a fost scurtă şi părea cosmetizată de oamenii de televiziune din Bucureşti, vocea 
lui Ceauşescu obosind foarte repede şi devenind răguşită către sfîrşit. 

Fotografiile publicate în ziare, înfăţişindu-l pe Ceauşescu în primele zile ale reapariţiei 
sale pe scenă, erau şi mai revelatoare: acestea arătau un om care pierduse mult din 

greutate, cu ochii pe jumătate închişi, colţurile gurii lăsată în jos, tras la faţă şi obosit. 
Majoritatea imaginilor publicate în ziarele din 8 august, cu prilejul vizitei lui Ceauşescu 
la Constanţa, au fost atît de retuşate încît ridică multe semne de întrebare cu privire la 
autenticitatea lor; s-a bănuit că a fost folosită o altă imagine, mai veche, a unui 
Ceauşescu mai robust, în locul celei actuale. În aceste imagini, chipul şi uneori chiar 
corpul său sînt luminate de un soi de halou, pleoapele sale sînt pictate pentru a-i face 
ochii să pară larg deschişi, iar ridurile şi petele negre sînt înlăturate. Într-un caz, una şi 
aceeaşi fotografie a fost publicată în două ziare diferite în două feluri: pe 9 august, 
Scînteia tineretului l-a prezentat pe Ceauşescu cu o expresie încordată, suferindă pe faţă, 
în vreme ce aceeaşi fotografie, publicată o zi mai tîrziu în Neuer Weg, i-a schimbat 
colţurile lăsate în jos ale gurii într-un zîmbet. 

Practica retuşării fotografiilor cuplului prezidenţial din motive de cosmetizare a mers 
în ultima vreme chiar mai departe, fiind folosită în scopul distorsionării faptelor istorice. 
Pentru a atesta prezenţa lui Ceauşescu la mitingul din 1 mai 1939 (la care, aşa cum pretind 
acum istoricii partidului, Nicolae şi Elena Ceauşescu ar fi jucat roluri majore), într-o 
fotografie a mulţimii prezente la miting au fost incluse chipurile lui Nicolae şi al Elenei”. 
Mai mult, a devenit o practică obişnuită „ştergerea” altor persoane din pozele mai vechi 
ale lui Ceauşescu, probabil pentru a spori prestanţa acestuia în politica românească. 

Pe lîngă pozele retuşate, au existat alte semne în media din România legate de starea 
precară a sănătăţii lui Ceauşescu. Comentatorii nu au scăpat din vedere faptul că toţi cei 
care au luat cuvîntul la plenara lărgită a C.C. din 24 august de anul trecut şi-au încheiat 
alocuţiunile cu urări aproape ritualice de sănătate şi viaţă lungă pentru Ceauşescu“. Mai 
mult, Radio Bucureşti, ce a transmis pe 1 august, pentru ascultătorii din afară, un 
interviu cu La Malfa în care acesta accentua faptul că Ceauşescu lăsase „impresia unui 
om foarte viguros... Am admirat tăria şi energia cu care preşedintele şi-a susţinut 
convingerile”. Trimisul special al conducătorului de partid şi de stat Todor Jivkov, primit 
de Ceauşescu la Snagov pe 13 august, a transmis cele mai bune urări de sănătate şi 
fericire, urare neconvenţională date fiind circumstanţele. 


Nicu prezentat ca succesor 


Pe 7 august, în timpul unui turneu în zona Constanţei, Ceauşescu a vizitat şantierul de 
pe braţul Poarta Albă-Midia-Năvodari al Canalului Dunăre-Marea Neagră, aflat acum în 
construcţie. Vizita a fost folosită ca o ocazie pentru a-i prezenta şi pe alţi membri ai 
clanului Ceauşescu : soţia sa Elena ; fiul său Nicu, care răspunde de munca pe şantier 
a brigăzilor de tineri, în calitatea sa de prim-secretar al U.T.C. şi ministru al Tineretului ; 
şi chiar - pentru prima dată - Poliana Cristescu, Preşedinte al Organizaţiei de Pionieri 
şi, după cum se zvoneşte, soţia lui Nicu. Totuşi, au existat diferenţe în ceea ce priveşte 
modul de a-i prezenta pe Nicu şi pe Poliana în diversele ziare. Ziarul de partid Scînteia 
a publicat pe prima pagină trei fotografii, dintre care două îi înfăţişau pe Nicolae şi pe 
Elena, iar a treia îl includea şi pe Nicu. A treia fotografie se întindea pe mai mult de 
jumătate din lăţimea paginii şi îl înfăţişa pe Nicu din profil, stînd la stînga tatălui său. 
Scînteia tineretului (ziarul U.T.C.-ului condus de Nicu) şi alte două ziare editate de 


53. Scînteia tineretului, 26 aprilie 1984, p. 2; România literară, nr. 18, 2 mai 1985, p. 12. 
54. Scînteia, 25 iulie 1985. 

F.D.U.S., România liberă şi Neuer Weg, au publicat pe prima lor pagină o singură poză 
cu Nicolae şi Elena. În a doua fotografie, care se întindea pe întreaga lăţime a paginii, 
Nicu figura în prim-plan, alături de tatăl său, fără ca Elena să se vadă şi ea! Mai mult, 
imaginile ce o înfăţişau pe Poliana Cristescu, publicate pe pagina a doua a celor trei 
ziare, prezentau diferenţe considerabile. 

Nu în ultimul rînd, Scînteia a fost singurul ziar care a publicat o imagine întinsă pe 
toată pagina a doua şi care îi înfăţişa pe cei trei membri de vază ai familiei Ceauşescu la 
o întîlnire festivă cu tineri brigdieri, dar într-un mod ce părea să ilustreze ordinea 
ierarhică stabilită între ei. În prim-plan, stînd pe un covor dinaintea unui microfon, se 
află Nicolae. Cîţiva paşi înapoia sa, şi în afara covorului, stă Nicu, cu braţele la spate, 
iar mai în spate, dar pe covor, se găseşte Elena Ceauşescu. (Se prea poate ca lui Nicu să 
i se fi cerut a sta în afara covorului pentru a evita să apară mai înalt decît tatăl său.) 
Mesajul transmis părea să spună că Nicu va fi succesorul, dar că Nicolae deţine încă 
puterea deplină. 

De fapt, urmînd înălţării sale la rangul de membru supleant al Comitetul Politic 
Executiv al C.C. la cel de-al XIII-lea Congres al P.C.R. ţinut în noiembrie trecut, Nicu 
Ceauşescu şi-a continuat tendinţa de a-şi spori prestigiul în interior şi statura peste 
hotare. Ţelul familiei Ceauşescu pare să fie obţinerea sprijinului pentru succesiunea de 
familie din partea celorlalte ţări comuniste, în special a U.R.S.S. În ajunul Congresului 
P.C.R., Nicu a petrecut o săptămînă în U.R.S.S., în cursul căreia a fost primit de Boris 
Ponomariov, membru supleant al Biroului Politic al P.C.U.S. şi secretar al C.C., căruia 
i-a înmînat un mesaj din partea lui Ceauşescu pentru Konstantin Cernenko, decedat între 
timp, şi a discutat probleme de interes bilateral româno-sovietic*. În ianuarie anul 
acesta, Nicu s-a dus în Berlinul de Est, unde s-a întîlnit cu Egon Krenz, secretar pe 
probleme de securitate, tineret şi sport al C.C. al P.C.E.G. şi succesor de drept al lui 
Erich Honecker. În iunie anul acesta, Nicu s-a oprit din nou la Moscova în drumul său 
spre Coreea de Nord şi China. Relatînd despre întîlnirea dintre Nicu şi secretarul general 
al C.C. al P.C.C., Hu Yao Bang, agenţia de ştiri chineză Xinhua% a menţionat faptul că 
Hu i-a spus lui Nicu şi delegaţie sale că „prietenia dintre China şi România va continua 
din generaţie în generaţie”. S-a afirmat de asemenea că Hu a discutat problema cooperării 
bilaterale şi chestiuni de interes comun „cu Ceauşescu”, aşa cum a relatat agenţia. 
E greu de ştiut totuşi dacă tratamentul de care se bucura Nicu din partea liderilor frăţeşti 
poate fi interpretat ca un semn al acceptării dorinţei de succesiune a lui Ceauşescu, sau 
dacă aceasta reprezintă o încercare românească de a pretinde că Nicu se bucură de o 
anumită stimă în lumea comunistă. Mai mult, puţine indică faptul că Mihail Gorbaciov 
se gîndeşte la chestiunea succesiunii în România. N-ar fi deloc surprinzător ca noul 
conducător al P.C.U.S. să nu se arate prea dispus să accepte eşecurile evidente ale 
regimului Ceauşescu, înveşmîntate în retorică naționalistă, perpetuate de către fiul Nicu. 


Romanian Situation Report/13, Radio Free Europe Research, 1 septembrie 1985 


'55. Scînteia, 3 noiembrie 1984, p. 6. 
56. 25 iunie 1985. 

;» Protocronism” românesc şi noua ordine 
culturală 


Rezumat : Folosindu-se de o teorie foarte răspîndită care postulează prioritatea 
românească în istoria literară trecută şi prezentă, regimul român caută să sporească 
atît conştiinţa naţională, cît şi mîndria populaţiei, mărind astfel prestigiul ofertelor 
culturale indigene pe piaţa internaţională. O altă teorie românească recentă despre 
nevoia unei „noi ordini culturale” precizează cadrul internaţional în care să se 
desfăşoare realizările „protocroniste” româneşti. Este deosebit de interesant faptul 
că, deşi țelul conceptului de „protocronism” este acela de a corecta distorsiunile 
compromiţătoare şi minimizatoare ale istoriei literare româneşti ce predominau sub 
„îndrumarea” sovietică în anii '50, teoria se aseamănă cu înclinația stalinistă 
pentru inventarea şi propunerea de priorităţi ruseşti şi sovietice în toate sferele de 
activitate culturală (ca să nu mai vorbim de ştiinţă etc.). Capitolul următor încearcă 
să analizeze „protocronismul” în lumina dezbaterilor controversate pe care acesta 
le-a iscat în presa românească. 


okk 


Una dintre sarcinile trasate de tezele din 1971 şi devenite imperative pentru toți 
savanții români activi în științele sociale (incluzînd, în context românesc, istoria literară) 
era aceea de a pregăti fundamente teoretice „adecvate” pentru munca lor. În a doua 
jumătate a acestui an, o atare teorie „fundamentală” cu privire la literatura română a fost 

rezentată public cu o considerabilă extravaganţă : teoria „protocronismului” românesc. 
gi carte recent publicată şi modest intitulată Din clasicii noştri : contribuţii la ideea 
unui protocronism românesc, istoricul literar şi esteticianul Edgar Papu (născut în 1908; 
între 1947 şi 1967 nu a publicat nici o carte, fiind ca şi absent din viaţa literară) susţine 
„întîietatea cronologică a atîtor iniţiative literare româneşti faţă de unele realizări similare 
din alte părţi”. Asemenea „întîietăţi” literare româneşti pe care le înşiră şi le comentează 
Papu cu „entuziasm demonstrativ” (Serafim Duicu, în Tribuna, nr. 37, 15 septembrie 1977) 
sînt cuprinzătoare şi relevante : el vede în scrierea din secolul al XV-lea Învățăturile lui 
Neagoe Basarab către fiul său Theodosie o anticipare a literaturii europene baroce, îl 
consideră pe Dimitrie Cantemir drept scriitor romantic avant la lettre, îl priveşte pe 
Heliade Rădulescu drept premergător al accentului pus pe psihanaliză în secolul XX, 
Costache Negruzzi - un antecesor superior lui Flaubert, Alecsandri - un presimbolist, 
iar Eminescu — un strămoş al existenţialismului etc. Papu conchide că „una din dominantele 
trăsături definitorii ale literaturii noastre în context universal este protocronismul”. 


1. Secolul 20, nr. 5-6, 1974. 

Cercetarea „protocronistă” nu e cu desăvîrşire nouă în România, nici măcar în sfera 
literară, de vreme ce Papu însuşi admitea că alţi istorici literari, precum I. Constantinescu 
(care folosea termenul de „avangardă” românească) şi Dan Zamfirescu, au urmărit o 
teorie similară în cărţi şi articole recente. Solomon Marcus a studiat de curînd inventivitatea 
poporului român în domeniul matematicii, Anton Dumitriu pe cea în logică, Constantin 
C. Giurescu pe cea în ştiinţele tehnice, iar săptămînalul Flacăra este binecunoscut pentru 
entuziasmul său „protocronic” în proslăvirea realizărilor medicilor români. 

Este evident.că tema lui Papu nu are nimic de a face cu istoria literară însăşi, ci 
priveşte ideologia literară, cu implicaţii serioase atît pentru politica culturală autohtonă, 
cît şi pentru propaganda culturală peste hotare. De vreme ce o atare ideologie literară 
serveşte cel mai bine scopurile actuale ale politicii generale a P.C.R., cartea a cunoscut 
o publicitate destul de neobişnuită în România: Luceafărul, cea mai naționalistă revistă 
literară, i-a dedicat cîteva pagini întregi. 

Insistenţa pe nevoia de a spori conştiinţa de sine a poporului român în toate sferele 
vieţii a fost una dintre cele mai timpurii şi mai persistente teme ale politicii culturale a 
lui Ceauşescu. La doar cîteva luni după ce acesta a devenit conducătorul partidului, 
eminentul savant de reputaţie internaţională Athanase Joja a lansat teoria „specificului 
naţional”. Atunci cînd conceptul a fost formulat pentru prima oară, apăruseră deja 
germenii unei influenţe pernicioase - o tendinţă către conservatorism şi provincialism 
auto-suficient?. În vreme ce, totuşi, conceptul de „specific naţional” era în mare măsură 
unul pasiv pentru o bună parte a culturii mondiale, teoria „protocronismului” este un 
concept activ, axiologic. Teoreticienii români afirmă valoarea realizărilor literare româ- 
neşti, prin comparaţie în special cu cele occidentale, dar şi cu cele estice, apreciindu-le 
drept superioare pe cele româneşti, deoarece, aşa cum explica Serafim Duicu în articolul 
mai sus menţionat din Tribuna, „preeminenţa ori paternitatea ideilor [...] e şi chestiune 
de demnitate şi, de ce nu, de mîndrie naţională”. 

Comentînd cartea lui Papu, Dan Zamfirescu a observat că „direcţia principală 
urmată de cercetările ultimelor decenii a fost dominată de acelaşi spirit ce-i însufleţise pe 
Iorga şi pe Călinescu: a dovedi valoarea «în absolut» - prin raportarea la valorile 
universal-recunoscute - a culturii româneşti din toate timpurile şi a dovedi totodată că 
am reuşit să fim contemporani activi ai marilor curente culturale europene, un numai din 
Occident, ci şi din spaţiul spiritual răsăritean”. 

Pentru Zamfirescu, „trei decenii de istorie revoluţionară au plasat poporul şi cultura 
română într-un alt raport istoric şi spiritual cu realitatea universală”, oferind astfel încă 
un argument politico-ideologic pentru superioritatea românească. 

La Congresul Cultural din 1976, Ceauşescu a evidenţiat nevoia de a rescrie istoria 
românilor şi istoria literară pe baze teoretice noi. El a căutat să corecteze erorile grave 
care s-au făcut în cursul interpretării istoriei, a formării poporului român, a limbii, a 
naţiunii române înseşi* în timpul perioadei staliniste. Este extrem de surprinzător faptul 
că Nicolae Ceauşescu încearcă să îndrepte erorile de evaluare şi interpretare comise, despre 
care istoricii români au scris în anii '50 - sub influenţa perspectivei staliniste potrivit 
căreia ruşii, sau sovieticii, au fost din toate timpurile primii şi cei mai buni în toate 


Vezi, de exemplu, articolul lui Ion Dodu Bălan, în Scînteia, 25 noiembrie 1965. 
În Luceafărul, nr. 40 (1 octombrie 1977). 
Scînteia, 3 iunie 1976. 

domeniile — încearcă acum să înlăture aceste erori prin înlocuirea lor cu o teorie la fel 

de „riscantă” (ca să folosim un eufemism). Riscul a fost indicat de istoricul literar Ovid 

S. Crohmălniceanu în cursul unei discuţii organizate de Luceafărul şi publicată în două 

numere consecutive. Punctul de vedere al lui Crohmălniceanu pare a fi dictat în special 

de bunul-simţ şi de simţul proporţiilor şi calităţilor juste care, totuşi, contrastează puternic 

cu poziţia celorlalţi participanţi la discuţie, cu toţii apologeţi ai „protocronismului”. 
Crohmălniceanu spunea: 


A ne arăta meritele culturale, după ce, lungă vreme, ele au fost trecute cu vederea, e în firea 
lucrurilor [...] Se cuvine să o facem însă cu multă grijă pentru adevăr şi fără pretenţii 
megalomane, fiindcă ele pot uşor conduce la ridicol o tendinţă justificată. Orice forare a notei 
riscă să sune strident...5 


Atît Crohmălniceanu, cît şi criticul Nicolae Manolescuf au obiectat că teoria „proto- 
cronismului”, şi chiar termenul ales pentru a o desemna, dovedeşte că a fost construită 
în contradicţie evidentă cu teoria „sincronismului” lansată de istoricul literar Eugen 
Lovinescu (1881-1943) în anii '20. 

Papu nu a atacat teoria lui Lovinescu în mod direct, ci a acuzat ceea ce el numeşte 
„conştiinţa întîrziată” întinsă între primul şi al doilea război mondial, care, sprijinind 
imitaţia şi „sincronismul” cu Occidentul, a împiedicat afirmarea originalității creatoare 
a poporului român. Această interpretare a teoriei lui Lovinescu a fost atacată de 
Crohmălniceanu şi de Manolescu, cu argumente ideologice solide: Manolescu „a 
dovedit” că teoria lui Lovinescu reprezintă „o critică de la stînga a conservatorismului şi 
izolaţionismului ce se manifestaseră, uneori în forma celei mai agresive suficienţe 
xenofobe, la începutul secolului”. Crohmălniceanu „a dovedit” la fel de bine că, prin 
condamnarea teoriei lui Lovinescu, „protocroniştii” de azi ocupă poziţia ideologică a 
„dreptei româneşti” din perioada interbelică, care considera sincronismul lui Lovinescu 
„O ameninţare împotriva întregului ei edificiu ideologic” şi „un atentat la adresa fiinţei 
naţionale”. El continua : 


Combaterea sincronismului devenea astfel o datorie sfintă, o luptă pentru «a doua neatîrnare», 
cum scria Nichifor Crainic în Gîndirea”. 


Rezervele pe care le manifestau Manolescu şi Crohmălniceanu nu se limitau totuşi 
doar la problemele ideologice. Cei doi susţin în continuare că este fără sens să indici 
vreo „prioritate” românească mai mult sau mai puţin reală dacă scriitorii de oriunde în 
Europa nu ştiu de ele — şi cu atît mai puţin le urmează. Respingînd critica manolesciană 
la adresa cărţii lui Papu, scriitorul Paul Anghel (un apropiat al conducerii P.C.R.) scrie: 
„cartea prof. Papu afişează, desigur, o mare îndrăzneală pentru spiritul apter şi snob”®. 
Această carte, continua el, „are ca nobil scop sublinierea ideii că celula românească un 
e blestemată să rămînă într-o veşnică arierare” şi „avem organul marii culturi şi al marii 
spiritualităţi”. (Un atare limbaj biologist este o rămăşiţă a celui care ţine de o altă 
tendinţă ideologică şi literară din anii '30.) 


Luceafărul, nr. 41, 8 octombrie 1977. 
Scriind despre cartea lui Papu, în Romania literară, nr. 32, 11 august 1977. 
Luceafărul, nr. 4, 8 octombrie 1977. 
România literară, nr. 35, 1 septembrie 1977. 

Istoricul literar I. Constantinescu, autor a două studii „protocronice” scrise înainte 
chiar ca Papu să inventeze termenul, a atacat la rîndul lui conceptul de „sincronism” 
al lui Lovinescu, pe motiv că „alimentează o mentalitate care, în esenţă, nu este favo- 
rabilă înţelegerii dezvoltării organice a culturii româneşti”?. Referindu-se abia voalat la 
Crohmălniceanu, Constantinescu a spus că sub presupusa acoperire a „prudenţei” şi 
„ponderei”, „această mentalitate, această viziune nu are forţa de a vedea literatura 
română, în datele ei majore, ca pe un fenomen de sine stătător, mentalitate şi viziune 
tributare mimetismului, exponente ale unui stil intelectual obedient”. 

Există o dublă „oportunitate”! pentru lansarea teoriei „protocroniste” cu o atît de 
mare strălucire în acest moment. Mai întîi, continuînd dezbaterile despre „specificul 
naţional”, susţinătorii cauzei caută să sporească mîndria poporului român pentru moşte- 
nirea lor culturală naţională : „a sosit ceasul, socotesc, cînd trebuie să ne luăm în serios 
valorile”, iar „valorile literaturii să fie restituite fără prejudecăţi păgubitoare, pentru ca 
societatea să capete sentimentul exact al acestor valori, sentimentul funcţiei lor majore în 
cadrul spiritualităţii unui popor” (Paul Anghel, ca mai sus). 

Al doilea scop priveşte totuşi politica culturală externă, ţintind direct către discuţiile 
curente despre schimbul cultural, inclusiv cea de la conferinţa de la Belgrad; teoria 
„protocronistă” ar apărea drept cea care promovează exportul cultural al României către 
ţările străine, în special către celelalte ţări europene. Legătura între primul şi al doilea 
obiectiv este evidentă pentru fiecare participant la discuţia despre „protocronism”. 
Problema este că „înainte de a cere străinilor să procedeze la revizuirea prejudecăţilor 
izvorîte din ignoranță, trebuie să ne îngrijim ca ele să dispară din minţile noastre”. 

Pentru a impune propria imagine de sine partenerilor de schimb cultural, teoreticienii 
români şi, mai mult, reprezentanţii politici ai României reclamă acum necesitatea 
instituirii unei „noi ordini literare”, ca iniţiativă paralelă la crearea „unei noi ordini 
economice şi politice la care România are o substanţială contribuţie teoretică”!?. Istoricul 
literar Emil Manu” a atras atenţia asupra faptului că „intensificarea participării României 
la schimbul mondial de valori cultural-artistice se realizează în acest spirit al relaţiilor de 
pe picior de egalitate şi în virtutea avantajului reciproc”. În trecut, a continuat el, 
participarea românească la dialogul cultural nu s-a bazat pe „drepturi egale”, căci 
„importul cultural depăşea exportul”, iar România ar fi putut chiar să devină „o colonie 
culturală a Occidentului”. 

Chiar înaintea lansării campaniei „protocroniste” în interiorul României, consilierul 
personal al lui Ceauşescu, Mircea Malița, a ţinut un lung discurs programatic la adunarea 
U.N.E.S.C.0.!%. Dacă ar fi să le comparăm cu ceea ce s-a afirmat în discuţia din acest 
an despre „protocronism”, cele 10 „postulate cheie” prezentate în discursul lui Malița de 
la U.N.E.S.C.O. - al cărui text nu a fost, întîmplător, niciodată publicat în România - 
reflectă (pe lîngă aceeaşi insistenţă pe identitatea naţională) sublinierea necesităţii unor 
dialoguri culturale internaţionale şi, nu în ultimul rînd, un anumit liberalism. Cu siguranţă, 


9. Luceafărul, nr. 44, 29 octombrie 1977. 

10. Paul Anghel, în Luceafărul, nr. 42, 15 octombrie 1977. 

11. Dan Zamfirescu, în Contemporanul, nr. 39, 30 septembrie 1977. 

12. I. Constantinescu, în Luceafărul, nr. 44, 29 octombrie 1977. 

13. Orizont, nr. 40, 6 octombrie 1977. 

14. Textul a fost publicat mai tîrziu de Editura U.N.E.S.C.O. în revista Cultures, vol. III, nr. 4/1976, 
sub titlul „Culture and the New Order: A Pattern of Integration”. 

toate acestea sînt croite pentru consum extern şi se poate distinge o agresivitate mai 
puternică faţă de opresiunea sovietică nenumită decît cea îndreptată împotriva urmării 
modelelor occidentale. Iată cele 10 postulate ale lui Malița, cu cîteva citate semnificative 
care îi definesc poziţia : | 

1) Cultura este axa identităţii unui popor. „În problemele culturale, afirmarea 
personalităţii este echivalentul independenţei şi suveranităţii pe plan politic”. „[ Cultura] 
este o activitate neîntreruptă, care pretinde cooperarea tuturor generaţiilor, cristali- 
zîndu-se într-un tabel axiologic care guvernează întreaga viaţă a societăţii. Este imposibil 
pentru o persoană să-şi desfăşoare propria viaţă în mediul unei culturi străine”. 

2) Diversitatea este o sursă de armonie, nu una de conflict. „Varietatea este corolarul 
autodeterminării politice, fructul respectului pentru ceea ce este specific fiecărui popor. 
S-a dovedit că, de-a lungul istoriei, metodele imperialiste au înăbuşit diversitatea. Acest 
lucru a dus la standardizarea instituţiilor, la răspîndirea limbilor predominante şi la 
propagarea unui stil de viaţă uniform”. 

3) Culturile sînt instrumente de bază ale supravieţuii. „Ele sînt depozitarele răspunsu- 
rilor creative generate de interacţiunea societăţii cu mediul. În ele s-au acumulat lecţiile. 
trecutului”. 

4) Culturile sînt toate egale ca scop. „Calitatea culturilor este corolarul esenţial al 
egalităţii în drepturi”. „Sub aspectul autenticităţii lor, toate culturile sînt egale”. 

5) Inegalitatea în relaţiile culturale trebuie să dispară, la fel ca şi în celelalte domenii. 
„Convertirea tehnologiei comunicării şi difuzării în instrumente prin care se creează 
presiunea apărînd relaţii disproporţionate şi injuste a produs în rîndul ţărilor mici un 
sentiment al datoriei de a-şi proteja culturile în faţa acestui atac violent cu efect înrobitor. 
Îmi amintesc neliniştea unor ţări europene, care nu pot fi considerate nici pe departe 
nedezvoltate, în momentul în care a fost posibilă, din punct de vedere tehnic, transmiterea 
prin satelit a programelor de televiziune, pentru că aceasta a înlesnit o agresiune culturală 
ce depăşeşte graniţele internaţionale, prin exportul masiv al unor materiale care ar putea 
fi dăunătoare şi imorale”. 

6) Cultura nu poate fi separată de procesul dezvoltării economice şi sociale. 

7) Contactele între diferite culturi încurajează expansiunea şi dezvoltarea lor. „Culturile 
impermeabile sînt condamnate la uitare. Dialogul este esenţial”. 

8) Forma superioară a dialogului este cooperarea. 

9) Statutul culturii în întreaga lume este diminuat de sporirea forţelor războinice. 
„Chiar dacă forţa nu sfidează cultura, ea nu o sprijină decît verbal. O cultură aliată forţei 
nu-şi merită numele”. 

10) Există o moştenire culturală comună întregii umanităţi şi este de datoria noastră 
să o păstrăm. 

N-ar fi deloc surprinzător să-l aflăm pe Mircea Malița - un membru al Biroului 
Uniunii Scriitorilor - enumerat printre „protocroniştii” români în ediţia a doua a cărţii 
lui Edgar Papu. 


Research and Analysis Department Background/226 
(Romania), Radio Free Europe Research, 16 noiembrie 1977 


De la Australanthropus Olteniensis 
la Ceauşescu 


Istoria realizărilor protocroniste româneşti — şi anume pretenţia la prioritatea istorică 
într-o largă varietate de domenii — a fost îmbogăţită în ultima vreme cu o nouă prioritate : 
descoperirea pe pămînt românesc a celui mai vechi hominid (un primat care a depăşit 
stadiul de maimuţă, fiind pe cale să se transforme în fiinţă omenească) de pe continentul 
european. Chiar înainte ca această descoperire să fie pe deplin recunoscută şi autentificată 
de comunitatea ştiinţifică internaţională, oamenii de ştiinţă români au născocit un nume 
răsunător pentru a-l desemna pe hominidul lor: Australanthropus Olteniensis, care 
indică faptul că a fost găsit în Oltenia, în satul Bugiuleşti. Într-un interviu acordat 
revistei Contemporanul” , antropologul român dr. Dardu Nicolaescu-Plopşor, fiul desco- 
peritorului (între timp decedat) al hominidului, a făcut cîteva referiri interesante cu 
privire la localizarea şi circumstanţele în care a fost făcută descoperirea la începutul 
anilor '60. Se pare că s-au făcut deja unele prezentări ale descoperirilor de la Bugiuleşti 
la conferinţe ştiinţifice internaţionale, precum cele de la Moscova (1964), Praga (1966), 
Tokyo (1968) şi Bratislava (1975). Pe 21 februarie 1981 a fost semnat „certificatul de 
naştere al acestui nou erou al antropogenezei” (acesta este limbajul înflorit folosit de 
redactorul de la Contemporanul) de către dr. Nicolaescu-Plopşor la Centrul pentru 
Ştiinţe Sociale din Craiova. Antropologul român s-a simţit obligat să spună că, în ciuda 
faptului că trebuie încă să caute dovezi ale teoriei că tibia şi femurul descoperite la 
Bugiuleşti reprezintă rămăşiţele celui mai vechi hominid european, datînd de 1,8-2 
milioane de ani, este nevoit să-şi comunice descoperirile în mod oficial din motive de 
competiţie : recent, spunea el, au fost descoperite vestigii indicînd un hominid la fel de 
valoros în Sandalja, Iugoslavia, şi „nu ne putem permite să pierdem astfel o prioritate 
care ne aparţine în mod incontestabil”. Contemporanul trage „cu justificată mîndrie” 
concluzia că, dacă rămăşiţele de la Bugiuleşti se confirmă pe deplin, vom putea afirma 
că „aici începe antropogeneza în Europa” : 


România se vede astfel inclusă în rîndul ţărilor cu cea mai veche civilizaţie, prepaleoliticul, cu 
cea mai veche istorie a omului pe continentul european - şi care se confundă, în ultimă analiză, 
cu însăşi istoria umanităţii. 


15. Nr. 12, 20 martie 1981. 

Fundalul 


Mitologia politică şi istorică românească a făcut mari progrese în ultimii 20 de ani: de 
la accentuarea moştenirii romane la elogierea străbunilor daci şi, în cele din urmă, la 
Australanthropus Olteniensis. Exemplul naţionalismului românesc tradiţional în privinţa 
originilor naţionale, a percepţiei de sine şi a mîndriei, sublinierea afilierii României la 
cultura latină, a servit în primii ani ai deceniului şapte luptei contra accentului pus de 
sovietici, mulţi ani după 1948, pe aşa-zisul caracter predominant slav al poporului român 
şi (de vreme ce Stalin era un lingvist „reputat”) al limbii române. Deşi reforma „slavă” 
a alfabetului român impusă în 1953 este încă valabilă în esenţă în România (poate şi 
pentru că ar fi extrem de costisitor să îl schimbi), ortografia lui „România” şi „românesc” 
a fost adusă în mod oficial la normele de dinainte de 1953, pentru a scoate în evidenţă 
originea latină a poporului român. 

Totuşi, Ceauşescu a schimbat în mod constant mitologia istorică romană înspre 
elementul dacic în etnogeneza românească, şi asta din motive mai degrabă ideologice şi 
propagandistice decît ştiinţifice. Mai întîi, romanii erau o putere imperială, în timp ce 
mitologia politică românească oficială subliniază faptul că poporul român nu a fost 
niciodată agresiv, ci, dimpotrivă, a fost adesea victima agresiunii din afara frontierelor 
sale. În al doilea rînd, mitul dacic a oferit ocazia de a extinde aria etnogenezei româneşti 
dincolo de graniţele /imes-ului, lărgind astfel perioada continuității româneşti (sau mai 
degrabă pre-româneşti) pe pămîntul său actual. 

În cele din urmă, a crescut presiunea ideologilor asupra istoricilor într-o încercare de 
a le impune acestora cu forţa nu numai anumite teme şi domenii de cercetare, oportuniste 
din punct de vedere politic, ci şi rezultatele pe care ei trebuie să le obţină în munca lor. 
De exemplu, într-un articol publicat în Luceafărul'5, Mihnea Gheorghiu, preşedintele 
Academiei de Ştiinţe Sociale şi Politice, şi-a exprimat critica abia voalată la adresa acelor 
oameni de ştiinţă care insistă să aplice metode „conservatoare” de cercetare în domeniul 
lor, deşi ei ar putea obţine diferite rezultate, în special cele privitoare la geneza poporului 
român şi a limbii române în primul mileniu al erei noastre, dacă ar decide să aplice 
metode multidisciplinare. Totuşi, aceasta nu a fost o problemă metodologică, ci mai 
degrabă una-politică, deoarece, spunea Gheorghiu, 


în cele mai multe cazuri ne izbim însă de o formă de supra-specializare sufocantă, de o 
atitudine de ignorare expresă a disciplinelor dintr-o sferă ştiinţifică vecină, sau pur şi simplu 
de o răuvoitoare incultură în domeniul ştiinţelor sociale şi istorico-politice, cu cele mai 
regretabile consecinţe. 


Într-unul dintre numerele sale recente, Viaţa studențească, săptămînalul Uniunii 
Asociaţiilor Studenţilor Comunişti din România (U.A.S.C.R.), a publicat un articol 
oarecum îndrăzneţ al lui Emil Condurachi, istoric român căruia i s-a decernat în 1981 
premiul Herder. Condurachi (născut în 1912) a fost directorul Institutului Arheologic din 
Bucureşti între 1955 şi 1970. În interviu, el a explicat că „acum cîţiva ani” solicitase să 
fie transferat de la Facultatea de Istorie din cauza politicii greşite a acestei instituţii de a 
nu promova oameni de ştiinţă foarte dotați. 


16. Nr. 7, 14 februarie 1981. 

Potrivit lui Condurachi, cadrele universitare reprezentau trei „straturi arheologice” : 
mai întîi, istorici mai în vîrstă, bine pregătiţi, deci cu o educaţie antebelică şi cu o solidă 
bază academică ; în al doilea rînd, tineri istorici pînă în 30 de ani, bine pregătiți; şi, în 
cele din urmă, „stratul parazit” dintre cele două, care, deşi fără o pregătire şi calificări 


solide, „blochează” posturile necesare promovării tinerei generaţii de istorici. Totuşi, 
cealaltă parte din interviu a fost cea care i-a atras criticile oficiale : 


Diletanţii sînt o plagă. Prea li se acordă uneori credit. Tracologia este, spre exemplu, ceva 
anume ; tracomania, cu totul altceva. Unele teze apărute în ultima vreme sînt chiar fundamental 
nemarxiste. 


Ca exemplu, Condurachi a citat „strădaniile de a demonstra existenţa unei scrieri pe 
vasele neolitice autohtone”, adică existenţa scrierii dacice, teorie avansată în mod insistent 
în ultimii ani de unii istorici amatori. În fapt, cîțiva pretinşi istorici şi arheologi amatori 
au primit recent acordul de a publica rezultatele şi „descoperirile cercetării” lor în presă, 
adesea în Flacăra, care, deşi foarte ingenioase în metodologia lor, ajungea la aceleaşi 
rezultate : sublinierea şi demonstrarea continuitatea populaţiei române pe aceste pămîn- 
turi. Totuşi, un articol recent din Scînteia tineretului!”, ziarul U.T.C., a arătat în mod 
clar că seriozitatea ştiinţifică şi educaţia academică nu mai sînt necesare pentru a 
produce cercetare istorică de valoare: diplomele universitare nu vor mai atesta de acum 
înainte competenţa în domeniul istoriei, în schimb „pasiunea pentru istorie” îl va autoriza 
pe oricine doreşte să aibă un cuvînt de spus în chestiuni ce ţin de istoria românilor, în 
special de aceea a dacilor. A fost creat pînă şi cadrul instituţional potrivit pentru a 
permite dezbateri „pasionante” despre „noua perspectivă” necesară discutării moştenirii 
dace : Cercul Deceneu pentru Studierea limbii şi scrierii dace, funcţionînd sub auspiciile 
U.T.C., al cărei secretar este, întîmplător, Nicu Ceauşescu. Sarcina Cercului Deceneu va 
fi aceea de a promova „istoria ca valoare afectivă: trăirea originilor naţionale redimen- 
sionează prezentul, conferindu-i semnificaţii nebănuite”. Istoria nu este numai ceva 
pentru minţi, cu „idei sclerozate”, dar şi „pentru inimă”, pretinde Scînteia tineretului. 
De aceea este foarte importantă participarea poeţilor la cerc, în vreme ce istoricii de 
profesie sînt atacați. Fără a-l numi direct pe Condurachi, ziarul critică „publicistica 
incendiară” care „implică, dar mai mult complică decît luminează, dacă în unele 
interviuri se declară ca nemarxistă punerea în discuţie constructivă a posibilităţii existen- 
tei scrisului la daci”. 

Problema dacică s-a dovedit a fi un alt subiect în stare să rupă comunitatea cultural- 
-literară românească de-a lungul unor linii binecunoscute. De exemplu, în timp ce reviste 
precum Flacăra sau Săptămîna au excelat în ceea ce un reputat critic literar a numit de 
curînd „discreditarea sentimentului patriotic şi istoric prin supralicitare iresponsabilă”!8, 
România literară, săptămiînalul Uniunii Scriitorilor, potrivnic exhibiţiilor deşănţate de 
patriotism, a publicat articolul unui istoric literar (evreu), Z(igu) Ornea, care a criticat 
de asemenea „Tracomania”. Ornea se referea la un articol pe care Săptămina îl dedicase 
poetului interbelic Dan Botta, reprezentantul cel mai caracteristic „al unei mode exagerate 
a tracomaniei, mistice peste măsură, exaltînd riscul, jertfa şi trăirea tragică, ale cărei 
consecinţe politice funeste le ştim prea bine”. 


17. 4 aprilie 1981. 
18. Vatra, nr. 2, 1981. 

Se pare totuşi că presiunea crescîndă a „dacomaniacilor” români de astăzi pune în 
pericol interesul oficial de a preda latina în şcolile şi universităţile din România. Nu cu 
multă vreme în urmă, în 1976, programul de acţiune elaborat la Congresul Cultural 
prevedea ca toţi elevii de liceu, precum şi studenţii şi profesorii de literatură şi istorie 
română să studieze obligatoriu limba latină!9. Acum, totuşi, interesul pentru latină a 
atins un nivel atît de scăzut, încît lingvistul Alexandru Niculescu, scriind în România 
literară” , s-a simţit obligat să pledeze cauza limbii latine, susţinînd că „sîntem urmaşii 
traco-dacilor romanizați” (subliniat în original). El a mai spus că nu numai în Vestul 
Europei, dar şi în celelalte ţări comuniste, inclusiv în U.R.S.S., importanţa limbii latine 
nu a fost subestimată. Niculescu a arătat clar că renunţarea la moştenirea latină ar 
însemna renunţarea la moştenirea spirituală a Europei clasice şi, chiar mai mult, la 
adevărata identitate a României. 

În ciuda controverselor în privinţa predominanţei elementului dac asupra celui roman 
în procesul etnogenezei româneşti, tensiunea propagandei patriotice pare mereu legată 
de cultul personalităţii din jurul lui Ceauşescu, care este prezentat ca întruparea deopo- 
trivă a virtuţilor dacice şi romane, ridicate la un nivel mai înalt comunist. Cineva ar 
putea chiar să-i suspecteze pe antropologii care au dat hominidului de la Bugiuleşti 
numele de „4ustralanthropus Olteniensis” că se gîndeau la Ceauşescu, care este el însuşi 
de origine oltenească. 


Romania Situation Report/7, Radio Free Europe Research, 14 aprilie 1981 


19. Anneli Ute Gabanyi, „Action Program for Ideological, Political, and Cultural-Educational Work”, 
RAD BR/208, (Romania), RFER, 5 octombrie 1976. 
20. Nr. 3, 15 ianuarie 1981. 


Modelul ideologic al P.C.R. : 
o privire de ansamblu 


Fundamentele modelului ideologic al P.C.R. şi, implicit, ale politicii sale culturale, 
au fost fixate la plenara „ideologică” a C.C. din 1 şi 2 iunie, şi nu la Congresul Cultural 
care a urmat. Ideile de bază au fost expuse de Ceauşescu în cuvîntarea sa de la plenară 
şi apoi clarificate şi amplificate în alte discursuri atît la plenară, cît şi într-un mare 
număr de articole publicate în presa românească. Venind la 11 ani după ceea ce s-a 
numit, mai degrabă la modul superficial, „mini-revoluţia culturală” românească, recenta 
plenară „ideologică” a C.C. marchează, într-adevăr, o etapă îi dezvoltarea teoretică a 
partidului, care a început în iulie 1971. În parte, deoarece admite faptul că schimbările 
în conştiinţa subiectivă au rămas în urma celor din societatea obiectivă şi din economie, 
şi promovează un mai mare militantism ideologic, curentul de idei actual e o chemare la 
îndepărtarea eşecurilor trecute ale propagandei. El susţine de asemenea o continuare şi 
ò identificare a tendinţelor de proletarizare a vieţii culturale în „epoca Ceauşescu”. 

E semnificativ faptul că P.C.R. pretinde a fi elaborat un concept propriu, original şi 
complex” în ceea ce priveşte unul dintre- fundamentele învăţăturii marxist-leniniste, 
anume relaţia între existenţa socială şi conştiinţa socială, aşa-numitele bază şi supra- 
structură, factorii obiectivi şi subiectivi în istorie. Aceasta este o încercare de a da piept 
cu faptul că, deşi se presupune că societatea şi economia se dezvoltă rapid pe calea către 
socialism, viziunea poporului nu s-a schimbat. Cu siguranţă, acest concept, ca de altfel 
un număr de alte inovaţii teoretice ale P.C.R. (care nu sînt toate noi, unele fiind chiar 
împărtăşite de către alte partide comuniste ce construiesc „adevăratul socialism”) se 
spune că derivă din contribuţia pe care Nicolae Ceauşescu”, preşedintele comisiei 
ideologice din C.C. al P.C.R., a adus-o la dezvoltarea „creatoare” a învăţăturii marxiste. 
În principiu, acest concept ideologic „original” al P.C.R. se pretinde a fi întemeiat pe 
materialismul dialectic şi istoric, adică pe ideea că materia (altfel spus, forţele productive 
şi relaţiile de producţie) determină conştiinţa socială. Totuşi, din 1971, această relaţie de 
determinare este considerată „mecanică” şi deci necesitînd anumite corecţii. Existenţa 
socială este încă văzută ca „instanţa ultimă” care determină gîndirea gîndirea socială, 
dar „un nou tip de determinism ultim”? sporeşte în mare măsură rolul factorului 


21. Ovidiu 'Trăsnea, Scînteia, 9 iunie 1982. 
22. Contemporanul, nr. 10, 6 martie 1981. 
23. Ibid., nr. 14, 3 aprilie 1981. 

conştient, subiectiv, asupra celui material, obiectiv. Avînd grijă să evite acuzaţia de 
idealism din cauza unei supraestimări a puterii formatoare şi transformatoare a ideilor, 
teza formulată de Ceauşescu la plenară” sună după cum urmează: „baza materială” a 
societăţii româneşti de astăzi s-a dezvoltat cu o mai mare viteză decît conştiinţa socialistă 
în aceeaşi perioadă: 


Să transformăm activitatea teoretică, ideologică, politico-educativă într-o forţă care să deter- 
mine dezvoltarea continuă a forţelor de producţie, perfecţionarea structurii şi relaţiilor sociale. 


Dacă traducem jargonul lui Ceauşescu în limbaj comun, conceptul de existență- 
-conştiinţă socială ar arăta astfel: deşi forţele de producţie, după victoria comunismului 
de acum 35 de ani, au fost considerabil modernizate şi deşi relaţiile de producţie 
socialiste au fost create prin naţionalizare şi colectivizare, aceasta nu a dus totuşi la 
aşteptata şi dorita apariţie a omului nou (adică a unui om conştient, devotat şi bine 
definit) în România. Tocmai de aceea schimbările calitative şi cantitative sînt considerate 
necesare în privinţa metodelor şi a mijloacelor spirituale aplicate de către partid pentru 
a influenţa mintea oamenilor, adică în modelul său ideologic. 


Ideologia îmbogățită : componenta naţională 


Am acordat pînă acum atenţia cuvenită declaraţiilor conţinute în discursul lui Ceauşescu 
din C.C. privind noua relaţie „dialectică” care trebuie să existe între steagurile statului 
şi al partidului (internaţionalist). În acelaşi discurs, Ceauşescu a mai cerut scrierea unei 
istorii globale a poporului şi partidului din România, şi astfel a fuziunii instituţiilor de 
stat şi de partid, precum şi constituirea unui „singur muzeu central de istorie naţională” ”. 
Numitorul teoretic comun al acestor elemente din discursul lui Ceauşescu a fost explicat 
şi dezbătut în cadrul unei mese rotunde despre rolul ideologiei, publicată în bilunarul 
teoretic al P.C.R., Era Socialistă. Ion Tudosescu, directorul Institutului de Filozofie, a 
spus: „Ideologia este definită, de obicei, ca sistem coerent de idei, concepţii politice, 
juridice, morale, filozofice, care au caracter de clasă” şi care, ar putea adăuga cineva, 
servesc justificării, întăririi şi apărării regimului dintr-o ţară. Totuşi, poziţia românească, 
după cum se poate vedea din recentul discurs al lui Ceauşescu (o poziţie care a început 
să se cristalizeze în acest sens în 1974, o dată cu elaborarea Programului Partidului şi cu 
elaborarea Programului de Acţiune prezentat la Congresul Cultural din 1976), a fost 
acum modificată pentru a include şi elemente naţionale alături de cele de clasă, supra- 
naționale: „Considerăm însă că nu pot lipsi din cîmpul motivaţional al ideologiilor 
interesele comunitare, ale popoarelor, ale naţiunilor”. Din ceea ce spune 'Tudosescu 
rezultă clar că ideologia clasică a luptei de clasă nu a îndeplinit sarcina „dinamizării 
procesului social” şi nu s-a transformat într-o „forţă stimulatoare a acţiunii oamenilor” 
în scopul mobilizării poporului „la acţiuni sociale eficiente”, adică pentru muncă. 
Tocmai de aceea P.C.R. - şi poate nu numai el singur, după cum poate fi înţeles din 
recenta „predică ideologică” oferită de şeful departamentului ideologic al C.C. al 


24. Scînteia, 2 iunie 1982. 
25. Vezi Romanian SR /1, RFER, 15 iunie 1982, Itemi 1 şi 2. 
26. Nr. 10, 20 mai 1982 

P.C. Cehoslovac, Vasil Bejda” - vrea să folosească mult mai eficient sentimentele 
naţionale ale respectivelor popoare pentru consolidarea puterii partidului. 


Propaganda revizuită : mai puţin idilică, mai militantă 


Lecţia poloneză pare să fi dat roade în opera propagandei româneşti : faptul că mass-media 
poloneze din epoca Gierek nu au încetat să ascundă semnele din ce în ce mai prevestitoafe 
ale crizei economice şi sociale iminente, să trimbiţeze succese acolo unde eşecurile 
deveneau din ce în ce mai evidente - „propaganda succesului” — nu a rămas fără efect 
în cazul propagandiştilor P.C.R. De-a lungul ultimilor doi ani, lucrările teoretice pe 
tema construcţiei socialismului au devenit din ce în ce mai explicite în privinţa existenţei 
contradicţiilor chiar în socialism. Şi s-a insistat foarte mult în presă pe variatele 
deficienţe (care nu afectau sistemul de bază însuşi) din viaţa economică şi socială 
românească. În discursul său de la plenara C.C., Ceauşescu a subliniat faptul că, în 
trecut, propaganda de partid a „absolutizat şi idealizat dezvoltarea societăţii socialiste”, 
dar că „o astfel de reprezentare idilică a societăţii socialiste [...] este periculoasă şi 
dăunătoare”. Ceauşescu a admis că dificultăţile pe care le experimentează România în 
prezent i-a făcut pe unii să „şovăie” şi să nu mai fie în stare „să ţină pasul cu lupta 
revoluţionară”. Propagandiştii vor trebui să explice mai bine greutăţile şi efectele adverse 
întîlnite în timpul construcţiei socialismului pentru a întări moralmente populaţia împo- 
triva unei altfel periculoase pierderi a iluziilor şi împotriva nutririi unor speranţe 
nerealiste. Alături de acestă chemare la mai mult realism, propaganda de partid a primit 
ordin să desfăşoare un mai mare militantism nu numai împotriva oponenților ramurii 
româneşti a socialismului, dar şi împotriva celor care, într-un fel sau altul, împiedică 
mersul construirii proiectate a socialismului : 


În procesul educaţiei, mobilizarea şi unirea energiilor tuturor oamenilor de bună-credinţă trebuie 
însoţite de izolarea, combaterea, demascarea şi blamarea publică a celor ce încalcă cu bună-ştiinţă 
şi rea-voinţă normele legale şi morale, sfidează obligaţiile civice, se arată a fi «oameni cu două 
feţe», chiar denigratori ai cuceririlor socialismului şi valorilor fundamentale ale patriei. 


În cuvîntarea de la plenara C.C., Ceauşescu a fost deosebit de critic în privinţa persistenţei 
practicilor şi credințelor religioase, chiar în rîndul membrilor P.C.R. În discursul său, Emil 
Bobu, care din cîte ce spune pare să fi fost însărcinat cu secţia ce se ocupă cu chestiuni de 
organizare din secretariatul C.C. (şi care înainte ţinea de competenţa premierului Constantin 
Dăscălescu), a mers încă şi mai departe, spunînd că există o „contradicţie de neîmpăcat 
între ştiinţă şi religie, între calitatea de membru al partidului, de activist, şi apartenenţa la 
culte şi secte religioase”%, pe care Bobu, asemenea altor vorbitori care urmează drumul 
stabilit de Ceauşescu însuşi, le consideră a fi „folosite de cercurile reacționare, imperialiste, 
fasciste, de diverşi escroci internaţionali ca instrumente de diversiune şi spionaj”?!. 


27. Czechoslovak SR/9, RFER, .13 mai 1982, Item 2. 

28. Vezi, de exemplu, Ion Tudosescu şi Aculin Cazacu, Contradicţiile sociale în socialism, Editura 
Politică, Bucureşti, 1980. 

29. Petru Pînzaru, în Era Socialistă, nr. 10, 20 mai 1982. 

30. Scînteia, 3 iunie 1982. 

31. Ibid. 


CULTUL PERSONALITĂȚII ŞI NAȚIONALISMUL: MODELUL IDEOLOGIC AL P.C.R. 123 


Nu numai Ceauşescu, ci şi numeroşi alţi vorbitori care au luat cuvîntul la plenara 
C.C. au accentuat în mod special nevoia de a combate înclinația religioasă a tineretului. 
Astfel, „în special în rîndul tinerilor” este necesară demascarea oricărei „teorii, concepţii 
şi practici iredentiste, naţionaliste şi şovine”. În cuvîntarea sa, Pantelimon Găvănescu, 
prim-secretar al C.C. al U.T.C. şi ministru al Tineretului, a enumerat de asemenea 
înclinații vestice şi încercările de a părăsi ţara ca tendinţe negative ce trebuie combătute 
la tinerii români. Găvănescu a citat o cifră neobişnuită : el a spus că în ultimul an (adică 
1981) au fost comise mai mult de 25 000 de „infracţiuni penale” de către tinerii României. 

Potrivit modelului ideologic al P.C.R. (care, în acest sens, a fost întotdeauna în 
armonie cu politica urmată în U.R.S.S. şi în ţările satelit), o atenţie specială trebuie 
acordată intensificării luptei mondiale în planul ideilor şi ideologiilor între Est şi Vest. 
În discursul său de la C.C., Dumitru Popescu, rectorul Academiei de Partid „Ştefan 
Gheorghiu”, a acordat o atenţie considerabilă „confruntării sistemelor sociale pe planul 
ideologiei”*2. Într-un articol programatic pe care l-a scris pentru Contemporanul”, Petru 
Pînzaru a spus clar că „dialogul şi confruntarea ideologică culturală nu trebuie confundate 
cu concesia ideologică”, şi a continuat afirmînd că : 


De mirare ar fi a spera un transfer ilicit al principiilor coexistenţei paşnice din sfera relaţiilor 
politice în sfera ideologiei. şi culturii, sferă în care nu se pot semna „tratate de pace”, convenţii 
bi- sau multilaterale pentru că aici se dă şi se va da timp îndelungat o aspră bătălie... 


Conceptul de cultură: utilitaristă, orientată către mase, autofinanțatoare 


Originalitatea pe care P.C.R. şi secretarul său general Nicolae Ceauşescu o pretind pentru 
modelul lor ideologic se aplică fără doar şi poate la conceptul de cultură, care a fost 
elaborat în contextul general. Pentru început, există un concept pur utilitarist al culturii, 
înţeles în sensul etimologic, latinesc, anume „a creşte”, „a cultiva” o plantă, pentru a 
obţine în final recoltă bogată. „Cultura” în România înseamnă educaţia pentru muncă 
prin muncă, după cum a afirmat Ceauşescu în repetate rînduri: este considerat a fi un 
factor important al mobilizării naţionale pentru munca neabătută, pentru omogenizare 
spirituală şi atingerea ţelurilor socialismului. În cuvîntarea sa de la plenara C.C.%, Elena 
Ceauşescu a precizat că „întreaga activitate ideologică, cultural-educativă trebuie să 
ducă la mobilizarea şi mai puternică a oamenilor muncii la îndeplinirea sarcinilor de 
producţie”. Titlul unui reportaj literar despre activităţile artistice desfăşurate în zonele 
rurale şi despre efectele lor imediate asupra îndeplinirii planurilor din agricultură a fost 
foarte pregnant exprimat în următorul mod simplu, dar sugestiv: „De la spectacole 
artistice la arta de a spori recoltele ogoarelor”35. Cultura este considerată a fi doar o altă 
faţetă a procesului de revoluţie permanentă ce se desfăşoară în România. Este un proces 
în cursul căruia regimul face „investiţii în om”, de la care se aşteaptă beneficii pentru 
producţie, sfera către care se canalizează toate resursele materiale şi umane. 


32. Ibid., 11 iunie 1982. 

33. Ibid. 

34. Scînteia, 3 iunie 1982. 

35. Ibid., 30 ianuarie 1982. 

36. Scînteia tineretului, 31 mai 1982. 

Cu cît sînt mai mari contribuţiile efortului cultural în îndeplinirea sarcinilor de 
producţie, cu atît mai mici sînt subvenţiile pe care statul este dispus să plătească 
instituţiilor culturale! Toate instituţiile culturale au fost forţate să adopte sistemul 
autofinanţării, fără să li se permită totuşi să recurgă la unele strategii în privinţa 
repertoriului care să le aducă un succes financiar mai mare : 


O „soluţie” a „rentabilizării sigure” a teatrelor - „soluţie” pe care unii nu se sfiesc să o 
propună! - ar fi „şuşanelele”, adică acele spectacole cu „reţetă sigură”, mizînd pe apetenţa 
unui public „amuzant” sau „interesant” la modul facil. Dar ce facem, în aceste condiţii cu 
programul estetic, cu programul educativ al teatrului ? 37 


Nu numai Alexandru Dincă, directorul Teatrului Naţional din Craiova, care şi-a 
exprimat astfel nemulţumirea pentru reducerea subvenţiilor pentru teatrul său fără o 
consultare prealabilă, dar chiar şi Dinu Săraru, directorul Teatrului Mic din Bucureşti, 
apropiat al lui Nicolae şi al lui Nicu Ceauşescu, a criticat felul în care se pune în practică 
autofinanţarea, dacă nu chiar principiul însuşi ; Săraru a acceptat că statul nu trebuie să 
fie un fel de „Cruce Roşie” faţă de instituţiile culturale ; totuşi, orice decizie luată în 
această sferă, inclusiv cele privind autofinanţarea, trebuie luată şi implementată de 
oameni competenţi, deoarece, spunea el, 


economia cea mai rentabilă ar rezulta din aşezarea în cultură a oamenilor potriviţi la locul 
potrivit [...] De aici ar trebui de fapt să înceapă autentica economie şi chiverniseala financiară 
autentică în cultură de la politica, virgulă, cadrelor. 


Iar Săraru a mers mai departe cu filipica sa ironică la adresa autofinanţării prost 
aplicate : 


nu ne putem valida în faţa viitorimii numai cu statisticile contabile, ci se mai cer şi opere, 
singurele care fac istoria culturii. Încă n-am văzut o istorie a registrelor contabile, care să ţină 
loc de istorie a literaturii sau de istorie a teatrului?. 


Spiritul populist, radical antielitist al politicii culturale a lui Ceauşescu se deosebeşte 
clar nu numai de politica românească postbelică a culturii, urmată pînă în 1971, dar şi 
de practica altor ţări socialiste. Principalele caracteristici ale acestei politici culturale pot 
fi descrise după cum urmează : 


a. Mîndria naţională o reprezintă nou creata (în 1976) mişcare culturală de masă 
numită „Cîntarea României”, în vreme ce statutul scriitorilor profesionişti se erodează 
încontinuu, şi chiar existenţa viitoare a uniunii lor de creaţie este ameninţată ; artiştii 
profesionişti sînt astfel siliţi să creeze în special în cadrul festivalului „Cîntarea României”, 
consiliind şi susţinînd (Chiar financiar) grupuri de artă amatoare ; 

b. Sprijinul material de care se bucurau în trecut artiştii profesionişti, pe care regimul 
încercase să îi ademenească la conformism, nu se va mai acorda. Condiţiile de trai 
artificial îmbunătăţite ale scriitorului în comparaţie cu concetăţenii săi, cititorii, sînt 
menite astăzi a ridica un zid între scriitori şi realitate*?. 


37. Flacăra, nr. 14, 9 aprilie 1982. 
38. Dinu Săraru, în ibid. 
39. Luceafărul, nr. 27, 3 iulie 1982. 

c. După 35 de ani de regim comunist, punctul de vedere al clasei asupra originii 
sociale a artiştilor iese din nou la iveală, după ce a fost îngropat (sau mai degrabă a 
dormitat) mai mulţi ani. Recent, pictorul Mihai Bandac a propus ca măsură de îmbună- 
tăţire a operei creative a tinerilor artişti să fie aduşi mai mulţi tineri — fii de ţărani şi de 
muncitori — care să studieze la institutele de arte frumoase“. Relatînd despre prima 
întîlnire a cercurilor (literare) amatoare ţinută între 15 şi 16 mai 1982 la Focşani, un 
editorial din Suplimentul literar-artistic al Scînteii tineretului“ descrie rolul scriitorilor 
aşa cum reiese din mişcarea literară de masă: 


A apărut o nouă şi valoroasă generaţie din rîndurile muncitorilor şi ţăranilor, elevilor şi 
studenţilor, inginerilor şi tehnicienilor, şi această generaţie poate produce o înnoire a temelor 
şi o revitalizare a mijloacelor artistice datorită contactului zilnic, neintermediat, cu realitatea. 


d. Nu trebuie să ne mai îndoim de faptul că un atare accent pus pe arta amatoare poate 
să pornească doar din premise estetice diferite de cele caracteristice politicii culturale 
bazate pe o evaluare adecvată a artei, considerată ca un mijloc de autoexprimare a 
oamenilor dotați cu daruri speciale. S-a afirmat sus şi tare, în articolele programatice 
publicate în presa românească“?, că aspectele pur artistice, estetice ale scrierii nu sînt 
(atît de) importante, cît timp mesajul (politic, ideologic, moral) transmis de aceste opere 
este corect din punctul de vedere al partidului. 

e. Un alt aspect al devierii politice de la arta profesională (considerată arta unei elite 
pentru altă elită) la arta de masă, amatoare, se reflectă şi în înfiinţarea „teatrelor 
populare” în cadrul marilor întreprinderi industriale. Ideea din spatele acestei mişcări 
(aşa cum a fost ea explicată de către directorul de teatru Dinu Săraru) este aceea de a 
descentraliza activitatea culturală profesionistă şi de a împinge cultura de la centru înspre 
periferii, unde se află masele, precum şi spre fabricile şi unităţile agricole în care aceştia 
muncesc”. 

f. Dacă adăugăm la această imagine măsurile recente luate în domeniul educației“, 
menite a transforma cele mai multe dintre instituțiile academice în şcoli industriale, 
chimic-industriale, agricole şi forestiere, utilitarismul radical al conceptului ideologic 
general al P.C.R. este şi mai accentuat. 


Romanian Situation Report/13, Radio Free Europe Research, 22 iulie 1982 


40. Flacăra, nr. 22, 4 iunie 1982. 

41. Nr. 35, 23 mai 1982. 

42. Cronica, nr. 2, 14 mai 1982. 

43. Scînteia, 26 iunie 1982. 

44. Decise la întîlnirea Comitetului Politic Executiv al C.C., Scînteia, 1 iunie 1982. 


Făurirea omului nou: 
Congresul Cultural din România 


Al doilea Congres al Educaţiei Politice şi Culturii Socialiste a fost ţinut între 24 şi 25 
iunie 1982 la Bucureşti cu o întîrziere de un an, cel mai probabil din cauza repetatelor 
amînări ale plenarei C.C. pe probleme ideologice, care a avut loc în cele din urmă între 
1 şi 2 iunie 1982. 


Politicile de procedură 


Este un truism faptul că detaliile procedurii şi/sau devierile de la practicile stabilite sînt 
încărcate foarte adesea în ţările comuniste cu o semnificaţie mai adîncă şi adesea politică. 
Aceasta se aplică în cazul României lui Ceauşescu, înclinată spre ceremonial şi protocolar, 
în general, şi dezbaterilor congresului cultural în special. Următoarele distanţări din 
acest an faţă de dezbaterile congresului din 1976 merită amintite : 


a. Congresul din acest an a durat doar două zile, cu o zi mai puţin decît cel anterior. 

b. Ceauşescu a păstrat pe tot parcursul o rezervă mai mare în 1982 decît în 1976. În vreme 
ce, la primul Congres Cultural, a deschis dezbaterile, a propus structura prezidiului ce urma 
să fie ales şi — ceea ce era mai important — a ţinut un discurs programatic lung, precum şi un 
discurs de încheiere mai scurt, la congresul din acest an s-a întîmplat ceva neobişnuit. 
Ceauşescu şi Elena au participat la sesiuni, cel puţin la cele în plen. A fost salutat cu 
obişnuitele ovaţii entuziaste la sosire şi la plecare de către cei peste 6 000 de oameni prezenţi, 
dar nu a deschis oficial congresul — sarcină care i-a revenit premierului Constantin Dăscălescu 
recent numit — şi nici nu a ţinut un discurs programatic, adresîndu-se congresului abia la 
încheierea sesiunii, la cererea expresă a lui lui Dăscălescu“, într-un scurt discurs nesemni- 
ficativ. S-a subliniat, în schimb, că discursul lui Ceauşescu de la recenta plenară ideologică 
C.C. reprezintă o bază politică şi ideologică pentru lucrările congresului cultural. Această 
pasivitate a unui Ceauşescu istovit (care a ratat, se ştie, în ultimii ani, doar o singură ocazie 
în a-şi demonstra talentele oratorice, atunci cînd a evitat să participe la Conferinţa Naţională 
a Scriitorilor din iulie 1981, lăsîndu-l pe Dăscălescu să citească mesajul său către scriitori) nu 
a însemnat totuşi în vreun fel că cultul personalităţii, orchestrat în situaţii similare, ar cunoaşte 
vreo scădere. Nu numai că toţi cei prezenţi l-au întîmpinat pe Ceauşescu cu urale, atunci cînd, 
în urma sugestiei făcute de Petru Enache la plenara C.C. din 1982, a fost intonat imnul de stat 
al R.S.R., dar în faţa sălii congresului s-au aflat mii de locuitori ai Bucureştiului, mulţi dintre 


45. Scînteia tineretului, 25 iunie 1982. 
46. România liberă, 24 iunie 1982. 

ei copii îmbrăcaţi în uniforme de „şoimi ai patriei”, care s-au adunat „în mod spontan” pentru 
a saluta cuplul prezidenţial şi pentru a dansa hora tradiţională cu cei doi. Este de la sine înţeles 
că nici unul dintre cei care au luat cuvîntul la congres nu a ratat ocazia de a aduce, în 
deschiderea discursurilor lor, laude îmbelşugate la adresa lui Ceauşescu şi, adesea, şi soţie 
sale. Referirile la Elena Ceauşescu au fost mult mai frecvente decît la ultima plenară C.C., fapt 
ce se poate datora unei alte anomalii a |ucrărilor congresului cultural de anul acesta. 

c. Deşi agenda a inclus doar două puncte - raportul Consiliului Culturii şi Educaţiei 
Socialiste prezentat de preşedintele acesteia, Suzana Giîdea, şi Programul de Acţiune pînă 
acum nepublicat -, congresul a început cu un alt fapt neobişnuit: urarea de bun venit în 
numele C.C. al P.C.R., al Consiliului de Stat şi al Guvernului, ca şi din partea lui Ceauşescu 
personal adresată de către „Acad. Dr. Ing. Elena Ceauşescu” şi tipărită ulterior pe prima 
pagină a Scînteii“”. Salutul din partea lui Ceauşescu, citit de către Gîdea, a sunat straniu, dacă 
ne amintim că secretarul general al P.C.R., ale cărui mesaje de felicitare le transmitea, stătea 
chiar alături de ea. Deşi această cuvîntare era numită „un salut”, ea a ocupat totuşi trei sferturi 
de pagină în Scînteia, încercînd să ofere participanţilor la congres conceptul in nuce al lui 
Ceauşescu de politică culturală. Problema este cum anume se explică această mişcare neobiş- 
nuită. O posibilă variantă ar fi că Nicolae Ceauşescu, care prezidează comisia ideologică a C.C. 
al P.C.R. şi căruia i se atribuie în România schiţarea ideologiei generale a P.C.R., precum şi 
iniţierea contribuţiei „creatoare” a P.C.R. la marxismul mondial, a considerat suficientă prezenta- 
rea ideilor de bază în faţa plenului lărgit al C.C. al P.C.R. Pe de altă parte, se poate ca el să 
fi considerat congresul cultural ca fiind ocazia potrivită pentru a şlefui şi mai mult rolul Elenei 
Ceauşescu în implementarea concretă a direcțiilor ideologice ale P.C.R. în domeniile educaţiei 
şi culturii. Din 1980, anul în care a fost numită prim-viceprim-ministru al guvernului, Elena pare 
să-şi fi lărgit spectrul responsabilităţilor : în vreme ce ea prezida doar secţia care se ocupa cu 
cercetarea ştiinţifică, dezvoltarea tehnologică, educarea şi pregătirea forţei de muncă, în 1980, 
la cel de-al XII-lea Congres, ea a prezidat secţia culturală şi educativă în cadrul Congresului 
Consiliilor Populare. În decursul ultimelor 12 luni, au fost făcute eforturi clare pentru a spori 
prestigiul ei internaţional ca om de ştiinţă pacifist de talie politică majoră şi ca forţă motrice 
decisivă din spatele vieţii ştiinţifice şi culturale din România. Spre deosebire de vizitele precedente 
ale lui Ceauşescu în China şi Coreea de Nord, de exemplu, nici un secretar al C.C. însărcinat 
cu probleme ideologice şi culturale nu a fost inclus în delegaţia oficială. În schimb, Elena 
Ceauşescu, care cu alte ocazii s-a limitat doar la a vizita cîteva institute şi instituţii de cercetare 
şi culturale, a primit acum delegaţii ale elitelor ştiinţifice şi culturale din ţările respective, care 
au elogiat contribuţiile ei excepţionale la dezvoltarea ştiinţei şi culturii în România“? 

d. A existat şi o schimbare considerabilă în compoziţia grupului celor care au luat cuvîntul 
la Congresul Cultural din 1982, prin comparaţie cu congresul anterior. Nu numai că numărul 
femeilor care au adresat în mod special elogii din inimă Elenei Ceauşescu a fost mai mare 
(reprezentînd aproape o treime dintre vorbitori, de şapte ori mai mult ca în 1976), dar înşişi 
vorbitorii de la congresul din acest an, în special în ceea ce priveşte membrii de partid, au avut 
un rang inferior. Spre deosebire de 1976, printre aceştia nu s-a numărat nici măcar un singur 
secretar C.C. Au lipsit, de asemenea, ministrul Învățămîntului, figuri de marcă din institutele 
de cercetare sau academii, reprezentanţi ai radioului şi televiziunii, ai bilunarului teoretic de 
partid Era Socialistă sau ai industriei cinematografice, aşa cum s-a întîmplat în 1976. Se poate 
ca o atare alegere să fi fost făcută pentru a demonstra „democraţia” avansată a sistemului 
românesc, ce presupune participarea reprezentativă a maselor populare în procesul de luare a 

` deciziilor. Ceea ce s-a reuşit a fost, de fapt, minimalizarea importanţei Congresului Cultural. 


Absența reprezentanţilor din domeniul ştiinţei şi educaţiei surprinde cu atît mai mult 
cu cît ne amintim aserţiunea unuia dintre teoreticienii de marcă ai marxiim-leninismului 


47. 25 iunie 1982. 
48. Vezi Romanian SR/7, RFER, 20 aprilie 1982, Item 7. 

din România, profesorul Nicolae Kallos de la Cluj-Napoca; potrivit acestuia, etapa 
actuală a campaniei de ridicare a conştiinţei sociale a poporului la nivelul unei „noi 
calităţi” înseamnă, la urma urmei, ridicarea nivelului general al „cunoştinţelor ştiinţifice, 
al raţionalităţii ştiinţifice”. Referindu-se la opoziţia semnalată în România „faţă de o 
pretinsă supraapreciere a rolului şi importanţei ştiinţei în cultura noastră”S0, Kallos a 
subliniat faptul că „nu prea multă ştiinţă, nu exagerarea rolului ştiinţei în spiritualitatea 
societăţii socialiste, ci mai degrabă faptul că încă nu avem suficientă ştiinţă” este 
responsabil pentru problemele existente în societatea românească de astăzi. 


Critică şi autocritică 


Aşa cum a afirmat profetic Elena Ceauşescu în discursul ei de deschidere, Congresul 
Cultural a făcut o analiză „critică şi autocritică” a activităţii din domeniul „educaţiei 
politice şi culturii socialiste” în perioada de după 1976. Atît raportul prezentat de către 
preşedintele Consiliului Culturii şi Educaţiei Socialiste, Suzana Gîdea, cît şi aproape 
toate cuvîntările ţinute cu acea ocazie au urmat cîteva linii prestabilite : elogiul adus lui 
Nicolae Ceauşescu ca iniţiator al tuturor realizărilor din domeniul respectiv a fost 
continuat de elogiul adus meritelor Elenei Ceauşescu, urmat la rîndul său de o reluare a 
realizărilor pozitive (în cea mai mare parte, cifre pretins reale), iar în cele din urmă de 
recunoaşterea unor „anumite” eşecuri, care vor fi depăşite în viitor. 

Raportul Consiliului Culturii şi Educaţiei Socialiste, organism de partid şi de stat care 
îndeplineşte în România funcţiile Ministerului Culturii, abundă în cifre: despre cît de 
mulţi cetăţeni au primit educaţie politică şi ideologică (10 milioane), cît de mult a crescut 
suma alocată de stat pentru educaţie, cultură şi sport în cincinalul 1976-1980 în compa- 
raţie cu planul cincinal anterior (43%), cît de multe brigăzi artistice, coruri, trupe de 
actori etc. au participat la festivalul „Cîntarea României” (zeci de mii), cîte cărţi au fost 
publicate şi cîte piese au fost jucate etc"!. Raportul pretinde de asemenea că a luat în 
considerare ultimele directive în materie de politică culturală trasate de Nicolae Ceauşescu, 
cu alte cuvinte, că a ţinut într-o mai mare măsură cont de condiţiile şi cerinţele culturale 
locale, aducînd manifestările culturale mai aproape de oamenii de pe şantiere şi din 
fabrici, din mine şi de pe ogoare. (În discursul său, scriitorul-activist Dinu Săraru a 
accentuat în mod deosebit această tendinţă, descriind-o ca pe o mişcare anti-satelit mai 
degrabă spre cultura centralizată, decît descentralizarea ei democratică?.) Destul de 
interesant este faptul că raportul C.C.E.S. solicită şi folosirea de resurse locale sporite 
pentru conservarea şi restaurarea comorilor arhitecturale naţionale. Evident, aceasta este 
o tendinţă către aruncarea unei alte poveri financiare pe umerii autorităţilor locale, 
eliberînd astfel organele centrale de stat şi de partid de responsabilitatea de a se îngriji 
de aceste monumente. În ultimii ani, au existat critici frecvente prilejuite de deteriorarea 
uneori ireversibilă în care sînt lăsate să intre clădiri extrem de importante, situri 
arheologice, biblioteci şi arhive. 

Cît priveşte propria conducere şi organizare din ultimii ani, C.C.E.S. şi-a făcut 
autocritica, recunoscînd o serie de eşecuri atît în privinţa programului său educaţional 
(de exemplu, raportul menţionează militantismul insuficient în combaterea vederilor 
mistice şi a activităţii sectelor religioase), cît şi a domeniului creaţiei literare, unde s-a 
permis răspîndirea cosmopolitismului în detrimentul literaturii cu adevărat patriotice. 
Raportul C.C.E.S. recunoaşte şi faptul că nu au fost onorate sarcinile trasate editurilor, 
de a scoate tratate cuprinzătoare despre istoria, literatura, limba, filozofia, dreptul şi 
tehnologia românească. Interesant este faptul că anumiţi vorbitori la congres au criticat 
C.C.E.S. pentru eşecurile din domeniile educaţional şi cultural. În cursul unui interviu 
publicat în Suplimentul literar-artistic al Scînteii tineretului”, pictorul Mihai Bandac 
solicitase restructurarea C.C.E.S., precum şi schimbări la nivelul uniunilor artistice. 


Scriitorii la Congres 


Faptul că printre cei care au luat cuvîntul s-au aflat şi scriitori a fost benefic în sine, 
păstrîndu-se astfel cel puţin aparenţa unui congres „cultural” în mijlocul primitivismului 
părerilor exprimate de activiştii de partid şi de organizaţiile FD.U.S. Pentru a ilustra 
acest primitivism fundamental, ajunge să cităm din discursul lui Nicolae Mihăilă, 
primarul şi secretarul de partid al unui sat ialomiţean, care observa la modul autocritic : 


Nu am reuşit să subordonăm întreaga muncă politico-educativă realizării exemplare a sarci- 
nilor de creştere a producţiei vegetale şi animale [...]**. 


Deşi nici unul dintre scriitorii consideraţi ca făcînd parte din grupul „liberal” nu s-a 
aflat printre vorbitorii de la Congres, doi reprezentanţi radicali ai grupului „naţionalist- 
-dogmatic” au primit dreptul de a lua cuvîntul: Eugen Barbu şi Dinu Săraru, precum şi 
Titus Popovici, un alt radical care a evitat pînă nu demult cearta dintre cele două grupuri. 
D.R. Popescus5, ales vara trecută preşedinte al Uniunii Scritorilor, a încercat din nou, 
aşa cum o făcuse şi în cuvîntarea sa de la plenara C.C. din iunie 1982, să adopte un ton 
mai moderat. Plătind tribut cultului personalităţii lui Nicolae şi al Elenei Ceauşescu, el 
apăra totodată punctul de vedere potrivit căruia a scrie literatură este o profesiune 
onorabilă, iar organizaţia profesională a scriitorilor face orice pentru a contribui la 
dezvoltarea activităţii scriitoriceşti de azi şi la o mai bună reevaluare a tradiţiilor literare. 

Eugen Barbu nu a făcut, în schimb, nici cea mai mică încercare de a-şi potoli 
puternica antipatie faţă de scriitorii care, în loc să cultive stilul „patriotic”, se fac 
vinovaţi de „servilismul imitaţiei” modelelor occidentale, de „snobism”, „subiectivism” 
şi de promovarea unei arte de „sorginte străină” - o acuzaţie gravă, dacă ţinem cont de 
faptul că cerința favorită, axiomatică a lui Ceauşescu la adresa scriitorilor contemporani 
este aceea de a-şi trage seva inspiraţiei lor artistice direct din izvorul naţional pur, şi nu 
de a le sorbi dintr-un ulcior occidental, unde sînt periculos de stătute. Barbu a făcut apel 
la colegii scriitori să urmeze partidul (se ştie că Barbu pretinde că duşmanii săi literari 
sînt angajaţi în activităţi independente, dacă nu cumva chiar împotriva partidului) şi să 

acţioneze ca „agitatori inteligenţi” pentru „înarmarea spirituală” a poporului. El a pledat 
în special pentru scrierea de noi Georgice care să „redeştepe în sufletele şi minţile 
oamenilor dorul de pămînt ce trebuie răscolit, udat, semănat, plivit şi adunat”. 

Rezumînd, importanţa Congresului Educaţiei Politice şi Culturii Socialiste ca eveni- 
ment important pentru dezvoltarea cultural-politică a fost serios minimalizată, faţă de 
modul în care fuseseră trasate directivele pentru acest domeniu la plenara C.C. din iunie. 
Congresul Cultural va rămîne în amintire, mai presus de toate, ca un nou reper în cariera 
politică a Elenei Ceauşescu, precum şi pentru absenţa aproape totală de pe ordinea de zi 
a subiectelor asociate în mod tradiţional conceptului obişnuit de „cultură”. 


Romanian Situation Report/13, Radio Free Europe Research, 22 iulie 1982 


Patrimoniul cultural al României : 
propagandă şi practică 


De regulă, sesiuni precum recent încheiata conferinţă U.N.E.S.C.O. pe tema politicii 
culturale, desfăşurată la Mexico City, au constituit pentru regimul de la Bucureşti ocazii 
binevenite de a pune în scenă un spectacol de vorbărie goală despre independenţă şi 
Lumea a Treia. În acest an, românii au pierdut totuşi ocazia, prin faptul că nu au trimis 
un reprezentant special. Ambasadorul României în Mexic, Constantin Băbălău, a ţinut în 
schimb un discurs. (Pe de altă parte, Ungaria a fost reprezentată de ministrul adjunct al 
Culturii.) Se poate doar specula în legătură cu motivele unei reţineri atît de neobişnuite. 
Nu trebuie să eliminăm posibilitatea ca lipsa de valută forte a României să-l fi împiedicat 
pe reprezentantul ţării să treacă Oceanul ; dar e mai plauzibil să punem această situaţie 
pe seama lipsei de interes a cuplului Ceauşescu faţă de problemele culturii (recentul 
Congres al Culturii şi Educaţiei Socialiste a fost un exemplu grăitor în acest sens”). 
Există şi o a treia explicaţie: dacă Suzana Giîdea, preşedinte al Consiliului Culturii şi 
Educaţiei Socialiste (echivalentul românesc al ministerului Culturii), poate susţine foarte 
bine politica anticulturală din ţară, ea ar stîrni probabil suspiciuni şi consternare în 
legătură cu această politică, în cazul în care ar reprezenta România în afara graniţelor. 
Ca o ilustrare a acestui fapt, potrivit unui zvon recent (sau o fi doar o glumă?) care 
circulă în România, Gîdea, confruntată cu decizia de a aproba sau nu publicarea istoriei 
credințelor religioase a lui Mircea Eliade (filozof al religiei născut în România, dar care 
trăieşte în S.U.A.), a ordonat colaboratorilor să-l convoace pe Eliade, „împreună cu 
secretarul său de partid”. Indiferent dacă are sau nu o bază reală, zvonul acesta spune 
multe despre pregătirea şi concepţiile vestite ale Suzanei Gîdea. 


Perspectiva românească : în căutare de prieteni 


Într-un articol. scris pentru Scînteia, Vasile Ileasa, directorul Direcţiei pentru Relaţii 
Culturale cu Străinătatea din cadrul C.C.E.S, a explicat cîteva dintre fundamentele 
poziţiei României la Mexico City. Din moment ce, spunea el, „dezvoltarea dinamică” din 
toate domeniile, în ultimele decenii, nu a exclus domeniul culturii, politica românească 
a culturii, cu o „bogată şi originală experienţă de construcţie şi activitate culturală” şi cu 

„democratismul” său, poate servi ca exemplu pentru multe ţări care caută un model de 
urmat în probleme de politică culturală. Iată cîteva dintre principiile politicii culturale 
externe a României, schiţate în discursul ambasadorului Constantin Băbălău : voinţa de 
a participa la schimburile culturale mondiale, atîta vreme cît sînt excluse „lucrările care 
propagă violenţa, rasismul, pornografia, obscurantismul şi primitivismul” ; „respectarea, 
în raporturile culturale internaţionale, a independenţei şi suveranităţii fiecărui stat, a 
dreptului acestuia de a-şi elabora nestingherit politica în materie de cultură, de a hotări 
singur asupra modului de participare la viaţa culturală internaţională” ; şi o pledoarie 
pentru creşterea cheltuielilor în sfera culturii, corelată cu o reducere corespunzătoare a 
celor militare”. În cele din urmă, vorbitorul român şi-a exprimat sprijinul pentru 
„eforturile de afirmare a unor culturi tinere care nu dispun de posibilităţi pentru a se face 
cunoscute, pentru a se integra în circuitul internaţional”%. 

România s-a grăbit să îmbrăţişeze cauza retrocedării operelor de artă ţărilor de 
provenienţă, cu scopul, fără îndoială, de a cîştiga simpatia ţărilor din Lumea a Treia, dar 
şi de a obţine prestigiu internaţional ca promotor al „noii ordini economice şi politice 
mondiale”S!. România se autoinclude printre ţările a căror moştenire culturală a fost 
jefuită de stăpînitorii străini. Într-o recenzie a cărţii Tezaure transilvane? de Radu 
Florescu şi Ion Miclea, Eugen Barbu a scris că „tezaurele [...] din toate punctele de 
vedere ne aparţin, deşi au fost înstrăinate şi se află departe de matca lor” (adică, în 
marea lor majoritate, în muzeele vieneze). Barbu conchide că România, deşi nu poate 
spera să recupereze aceste tezaure, ar vrea să facă cunoscut în lumea întreagă faptul că 
„aceste de-acum celebre exponate sînt opera unor orfevri ce s-au născut sau au trecut pe 
aceste pămînturi sacre care ne aparţin din imemorialitate”€. 

Trebuie totuşi menţionat faptul că, pledînd pentru retrocedarea obiectelor de importanţă 
naţională, presa culturală românească a făcut dovada unui grad considerabil de obiectivitate 
şi de imparţialitate. Presa a admis că nu toate obiectele pot fi returnate şi că ar trebui să fie 
fixate anumite condiţii şi principii în ţările de origine, în cazul în care acestea le-ar recupera“. 
România a enumerat ţările care au retrocedat deja în mod voluntar bunuri, opere de artă către 
ţări din Lumea a Treia : Franţa, care a înapoiat Algeriei bunuri încă din 1968, cu 5 ani 
înaintea Acordului U.N.E.S.C.O. de la Veneţia ; Italia, Etiopiei ; Belgia, Zairului ; Olanda, 
Indoneziei ; şi Australia către Papua-Noua Guinee. Contemporanul“ a menţionat chiar 
forma mai degrabă originală de restaurare în S.U.A. a obiectelor precolumbiene excavate 
de arheologi americani cu 40 de ani în urmă, care au fost înapoiate statului Panama sub 
forma unui împrumut pe termen lung, pentru a se evita unele proceduri legale greoaie. 


Practica românească : nici un ban pentru patrie 


În ciuda faptului că patriotismul şi grija pentru moştenirea culturală se află printre 
sloganurile propagandistice de bază ale „doctrinei Ceauşescu”, aceste sentimente măreţe, 

frecvent proclamate, nu sînt, din nefericire, puse în practică în privinţa conservării şi 
restaurării propriilor bunuri culturale ale României. 

În ultimul deceniu, presa a indicat în mod repetat şi insistent evoluţiile negative din 
acest domeniu, deplîngînd pierderile iremediabile ale siturilor arheologice, bisericilor, 
castelelor, bibliotecilor de valoare etc. Legea patrimoniului cultural, emisă în 1974%, a 
servit organelor centrale de partid şi de stat în încercările lor de a evalua (şi uneori chiar 
de a lua în posesie) bunuri care au aparţinut Bisericii, instituţiilor culturale ale minori- 
tăţilor sau persoanelor particulare : însă nu a determinat o îmbunătăţire a activităţii de 
conservare şi restaurare. Dimpotrivă, această mişcare de centralizare a fost urmată 
curînd de dizolvarea nejustificată a Direcţiei Patrimoniului Cultural Naţional (D.P.C.N.) 
din cadrul C.C.E.S.; care pare să fi fuzionat cu Direcţia economică din acelaşi Consiliu”. 
Mai mult, în mişcarea de descentralizare, responsabilitatea pentru protejarea acestor 
obiective a fost trecută în seama Consiliilor judeţene ale Culturii şi Educaţiei Socialiste. 
Această mişcare haotică este în concordanţă cu politica internă a lui Ceauşescu de a 
însărcina organismele administraţiei locale cu probleme delicate şi costisitoare (cum ar 
fi rezervele alimentare, întreţinerea străzilor şi a clădirilor, precum şi restaurarea monu- 
mentelor). Rezultatul acestei măsuri - după cum a demonstrat o cercetare recentăss 
întreprinsă de cîţiva arhitecţi de seamă din domeniul conservării şi restaurării în judeţele 
Iaşi, Suceava, Cluj, Bihor şi Dolj - a fost dezastruos ; iar situaţia se va deteriora probabil 
şi mai mult pe viitor dacă, într-adevăr, „posibilităţile locale... [vor fi folosite] pentru 
restaurarea şi conservarea unor monumente istorice şi arhitectonice”, după cum se 
subliniază într-un raport al Suzanei Gîdea de la recentul Congres al Culturii şi Educaţiei 
Socialiste$?. 

Totuşi, aşa cum a remarcat arhitectul Gheorghe Elkan în ancheta din Contemporanul, 
trecerea restaurării în sarcina factorilor de la nivel local ar fi practic imposibilă într-un 
sistem descentralizat, dacă organismele care sînt însărcinate acum cu aceste lucrări, 
adică acele Comitete locale ale Culturii şi Educaţiei Socialiste, nu ar primi fondurile, 
precum şi responsabilităţile necesare. Toţi cei chestionaţi au spus că nici o lucrare majoră 
de restaurare nu a fost terminată doar cu ajutorul administraţiei şi al specialiştilor locali ; 
de fapt, spuneau aceştia, în ultimii ani, cu excepţia celor mai urgente reparaţii şi între- 
tineri (şi nici atunci în toate cazurile necesare), nu a fost făcută complet nici o lucrare 
importantă de restaurare. Ei au solicitat existenţa unui organ centralizat care să super- 
vizeze pregătirea specialiştilor pentru asemenea activităţi de mare fineţe şi aprovizionarea 
cu materialele necesare. Toţi au fost de acord că munca delicată de restaurare nu poate 
fi făcută de meşteri locali, ci necesită specialişti bine pregătiţi. 

Nu ne îndoim că problemele financiare ale României explică într-o mare măsură 
această stare de lucruri în conservarea monumentelor. Dar ele nu reprezintă totuşi 
singurul motiv. Se ştie prea bine că aversiunea constantă şi crescîndă a regimului 
Ceauşescu faţă de religie şi-a făcut simţite efectele în cazul bisericilor şi mănăstirilor. 
Elevilor români nu li se mai permite, de exemplu, să viziteze mănăstirile istorice din 
Moldova, în ciuda importanţei lor istorice majore şi a puternicei impresii pe care ar 

putea-o lăsa tinerei generaţii”. Chiar şi Săptămîna”, editată de omul de încredere al lui 
Ceauşescu, Eugen Barbu, s-a plîns că „din itinerariile B.T.T. sînt pur şi simplu radiate 
unele monumente istorice pentru că acestea se află în complexe mănăstireşti”. Revista a 
propus în mod ironic ca mormintele lui Ştefan cel Mare de la Mănăstirea Putna şi cel al 
lui Mihai Viteazul de la Mănăstirea Dealu să fie transformate în moteluri. Într-un articol 
recent, scriitorul Fănuş Neagu a publicat unele aluzii abia voalate privind o problemă de 
acum binecunoscută în România: anume, Elena Ceauşescu a decis ea însăşi aceste 
restricţii în privinţa religiei, în special a mănăstirilor, deoarece pretinde că a fost ofensată 
o dată de călugărițele care nu şi-au întrerupt rugăciunile cînd Elena le-a vizitat mănăstirea”. 
Din acest motiv ne surprinde să citim recunoştinţa pe care i-a adresat-o Elenei Ceauşescu 
preşedintele Uniunii Scriitorilor, D.R. Popescu, în discursul său de la Congresul Cultural, 
pentru abnegaţia de care dă dovadă în conservarea şi îmbogățirea moştenirii culturale a 
naţiunii? 

Poate că inamicul cel mai înverşunat al conservării şi restaurării autentice, specializate 
a moştenirii culturale este neglijarea şi lipsa crasă de interes pentru cultură. Acesta a 
devenit un principiu politic de bază al conducerii de partid şi de stat şi a ajuns să domine 
şi politica culturală la nivelul mediu şi inferior. Un articol din săptămînalul Flacăra” 
despre distrugerile ireparabile de cărţi din colecţiile Bibliotecii Academiei Române este 
un exemplu trist şi grăitor al acestei politici. Se spune că aceste cărţi sînt depozitate peste 
tot în Bucureşti, în foste grajduri şi mici fabrici, unde nu sînt întrunite condiţii minime 
pentru conservarea cărţilor. În consecinţă, această comoară nepreţuită de cărţi este 
distrusă încet, dar sigur, fapt pe care Flacăra l-a ilustrat cu fotografii. Aceasta l-a făcut 
pe autorul articolului să se întrebe consolat, 


dacă în timpul războiului, sub bombe, s-au găsit timp şi braţe pentru evacuarea fondurilor de 
publicaţii şi cărţi spre locuri mai ocrotite de ravagiile ostilităţilor, de ce tocmai astăzi 
dezinteresul pentru ele ne apare deplin? 


Autorul a accentuat faptul că acest „dezinteres cras” pe care l-a găsit la toate 
nivelurile birocratice a reuşit să „transforme o problemă de importanţă şi mîndrie 
naţională într-o ruşine naţională”. 


Romanian Situation Report/15, Radio Free Europe Research, 
Ancheta REL, 2 septembrie 1982 

O nouă etapă a revoluţiei culturale 
din România 


Cuvîntarea ţinută de conducătorul de partid şi de stat Nicolae Ceauşescu la Mangalia, 
la începutul lunii august (pe care presa românească o va numi frecvent „cuvîntarea de la 
Mangalia”), era plină de prevestiri negre în ceea ce priveşte viaţa spirituală şi culturală 
a ţării”. De fapt, se zvoneşte că versiunea originală a cuvîntării lui Ceauşescu era atît de 
categorică, încît publicarea ei a fost întîrziată cu o zi pentru a putea fi „îndulcită” - o 
procedură absolut neobişnuită. Prin prisma reacţiilor din presă şi a măsurilor luate de 
putere în ultimele două luni, cuvîntarea de la Mangalia pare a anunţa o perioadă sumbră 
a revoluţiei culturale din România. La 12 ani după „minirevoluţia culturală” din 1971, 
considerată la acea dată ca reflectind multe dintre trăsăturile modelului chinez, noua 
atitudine pare a fi în armonie cu politica culturală restrictivă adoptată în mai toate ţările 
est-europene şi în primul rînd în Uniunea Sovietică. Politica culturală a P.C.R. este 
marcată de o combinaţie între rigiditatea stalinistă, spirit militant şi un naționalism 
viguros ; ea îşi proclamă „independenţa” faţă de modelele prestabilite şi are conotaţii 
antisovietice, antimaghiare şi antioccidentale. 


Schimbări administrative 


Potrivit relatărilor din presa occidentală, cuvîntarea de la Mangalia a zguduit puternic 
domeniul ideologic şi pe cel cultural'6. Se spune că mulţi ziarişti români care au rude 
peste hotare (adică în Vest) au început să nu mai fie consideraţi „de încredere” de către 
conducerea de partid şi şi-au pierdut slujbele, în vreme ce cîteva personalităţi marcante 
din aparatul de presă şi propagandă au fost recent remaniate : Constantin Mitrea, redactor-şef 
al cotidianului Scînteia şi consilier al lui Nicolae Ceauşescu din 1977, ar fi abandonat această 
poziţie în favoarea fostului director al agenţiei de presă Agerpres, Ion Cumpănaşu, fiind 
numit în fruntea Secţiei de Presă şi Propagandă a C.C. ; Octavian Paler, redactor-şef la 
România liberă, organul de presă al FD.U.S., se pare că şi-a pierdut, la rîndul său, postul. 

Singura confirmare oficială a acestor schimbări îl priveşte pe Ion Cumpănaşu, fost 
adjunct şi prim-adjunct de şef de secţie la Secţia de Presă şi Propagandă a C.C., şef al 
cenzurii, director al Agerpres şi director al Consiliului Ziariştilor: pe 12 septembrie, 
Buletinul Oficial a anunţat „eliberarea” sa din funcţia de director al Agerpres, iar o 

săptămînă mai tîrziu Scînteia” l-a menţionat ca redactor-şef al ziarului, ceea ce sugerează 
că Mitrea nu mai ocupă acest post, iar numirea sa - dacă va fi confirmată - la Secţia de 
Presă şi Propagandă ar reprezenta încă o schimbare în cadrul acesteia. N-ar fi deloc 
surprinzător să aflăm că Octavian Paler, care şi-a pierdut calitatea de membru în C.C. şi 
postul de director al Consiliului Ziariştilor acum cîţiva ani şi care a publicat nu de mult 
unele opere literare îndrăzneţe, nu mai conduce consiliul director al României libere. 


Militantism şi exclusivism 


Remanierea funcţionarilor însărcinaţi cu probleme culturale şi de propagnadă şi „mobili- 
zarea” scriitorilor, ziariştilor şi artiştilor s-ar părea că este văzută de conducerea P.C.R. 
ca un mijloc al creşterii „eficienţei” procesului de îndoctrinare. Scriitorii, de la care 
oficialităţile aşteaptă, ca şi în cazul membrilor de partid în general, să fie „revoluționari 
de profesie”%8, avînd sarcina de a „face ordine în conştiinţa indivizilor””?, sînt înzestrați 
cu puterea de a-i transforma pe muncitorii refractari în nişte stahanovişti entuziaşti. Tipul 
de „realism educativ, modelator” care ar trebui să însoţească „patosul ameliorativ, 
simţirea autohton-patriotică” şi „idealitatea simplă”% nu este totuşi o indicație a cursului 
pe care artiştii l-ar putea urma, ci mai degrabă ceva căruia aceştia trebuie să i se 
conformeze. Cei care nu vor face acest lucru „nu vor putea fi admişi în Cetatea 
literelor”8!, cu alte cuvinte, îşi riscă viitorul ca scriitori. 

De la publicarea cuvîntării de la Mangalia, ziarele şi revistele din ţară au fost 
inundate de articole care se străduiesc să explice observaţiile lui Ceauşescu, citînd din 
speech-ul său şi exprimîndu-şi marele lor entuziasim pentru acesta. Pe lîngă toate aceste 
teze despre „absolutizarea” funcţiei educative a artei urmînd cu stricteţe linia trasată de 
partid şi respingerea făţişă a oricăror creaţii artistice care nu se conformează politicii 
partidului, mass-media au salutat şi o serie de alte idei. 


Afirmarea caracterului naţional şi propaganda antioccidentală 


Dacă ar fi să dăm crezare scriitorilor şi artiştilor care trîmbiţează vorbele şi faptele 
lui Ceauşescu, una dintre particularităţile cuvîntării sale a fost îndemnul la sporirea 
conţinutului patriotic al artei, necesitatea creării unei epopei a trecutului glorios şi 
prezentului luminos al României socialiste. Mulţi istorici şi scriitori au răspuns acestui 
apel, declanşînd o campanie de comemorare a unirii Transilvaniei cu Țara Românească 
şi Moldova, proclamată la Alba Iulia pe 1 decembrie 1918. Conotaţiile polemice 
ale acestei campanii stridente vizează criticile venite din partea Ungariei faţă de eve- 
niment, în vreme ce faptul că Unirea de la 1 decembrie 1918 a reprezentat ultimul act al 
unui proces care realipise Basarabia la patria-mamă a cam fost trecut sub tăcere. 
Distanţîndu-se evident de stilul precaut al colegilor săi, Cristian Popişteanu, redactor-şef 
al revistei Magazin istoric, a menţionat faptul că în procesul „înfăptuirii statului naţional 
unitar, adunările plebiscitare de la Chişinău, Cernăuţi şi Alba Iulia [au fost] exponentele 


77. 20 septembrie 1983. 

78. Convorbiri literare, nr. 8, august 1983. 
79. Contemporanul, nr. 35, 26 august 1983. 
80. Scînteia, 2 octombrie 1983. 

81. Contemporanul, nr. 35, 26 august 1983. 


CULTUL PERSONALITĂȚII ŞI NAȚIONALISMUL: MODELUL IDEOLOGIC AL P.C.R. 137 


fireşti şi legitime ale acestui proces istoric”. Mai mult, Cristian Popişteanu s-a lansat 
într-o polemică cu „o serie de cărţi, studii şi articole apărute în străinătate” care 
„strecoară imagini deformate asupra istoriei noastre naţionale, introducîndu-se în circuitul 
public teze şi idei neargumentate, vulgarizatoare, contra adevărului istoric”. Printre 
acestea el menţionează etichetarea unirii celor trei provincii romîneşti sub voievodul 
Mihai Viteazul din anul 1600 drept „un act aventurist de cucerire a unor teritorii 
străine”, afirmaţia potrivit căreia „imperiile multinaționale” (aluzie la Austria habsburgică 
şi la Rusia ţaristă) ar fi jucat „un rol progresist şi eliberator pentru naţiile subjugate”, 
precum şi opinia potrvit căreia prăbuşirea acestor imperii şi constituirea statelor naţionale 
a reprezentat „un act negativ”. 

Faptul că puţini istorici s-au referit la Basarabia în contextul evenimentelor de la 1918 
demonstrează lipsurile care persistă în procesul de reconsiderare a trecutului ţării. Într-un 
articol dedicat celei de-a 18-a aniversări a Congresului P.C.R. din 1965, la care Ceauşescu 
a fost ales în funcţia de secretar-general, scriitorul Paul Anghel a amintit încercarea stalinistă 
de „slavizare” a limbii şi culturii române, încercare eşuată de vreme ce „nu se poate 
lupta împotriva spiritului unui popor, nu se poate lupta împotriva limbii şi nici a valorilor 
care nasc şi cresc din această limbă”. Ziaristul Mihai Pelin a preamărit epoca Ceauşescu, 
deoarece „după ani şi ani de recul al sentimentului naţional, îndrăzneala de a gîndi şi 
acţiona liber se dovedea a fi un chip natural de a redeveni noi înşine”. Pelin a amintit 
„Statornicirea implicită a unor hotare mai largi pentru dragostea noastră de patrie”, 
făcînd aluzie şi la „şicanele şi tăgada sceptică” cu care a fost întîmpinată această politică. 

Evident, toate aceste articole entuziast-patriotice, deşi pe alocuri precaute, fac parte 
dintr-o campanie de cîştigare a bunăvoinţei populaţiei într-o perioadă marcată pe plan 
intern de dificultăţi din ce în ce mai mari. Cu toate acestea, este puţin probabil că 
asemenea campanii, precum recenta punere la stîlpul infamiei a sociologului H.H. Stahl“ 
pentru faptul de a fi acuzat de naționalism şi xenofobie unele personalităţi culturale din 
trecut, precum şi pentru criticarea interpretării poemelor şi cîntecelor cu tentă naţiona- 
listă la radio şi televiziune, vor stîrni atenţia şi dincolo de anumite cercuri culturale. 

S-ar părea că accentuarea tradiţiei şi a sentimentului naţional, care marchează o 
distanţare de tutela sovietică din anii '50 şi de cultura occidentală „decadentă”, are deja 
repercusiuni concrete în sfera culturii : repertoriile dramatice şi cele lirice includ mai 
multe piese şi opere româneşti (clasice sau contemporane) şi se zvoneşte că România, 
vestită pentru numărul mare de traduceri din literatura universală, va publica acum 
traduceri doar pe bază de reciprocitate. Rezultatul ar fi o scădere bruscă a traducerilor 
din literatura occidentală. 


Reacţii amestecate 


Prin comparaţie cu protestele care s-au făcut auzite în presa literară cînd Ceauşescu a 
anunţat tezele din iulie 1971 (adoptate la plenara C.C. din noiembrie 1971), reacţiile faţă 
de cuvîntarea de la Mangalia sînt total diferite. Faptul că unele reviste literar-culturale, 

precum România literară, Convorbiri literare şi Vatra, se străduiesc să-şi păstreze 
standardele autoimpuse poate fi considerat un act de curaj pasiv. Altele, cum ar fi 
săptămînalul Contemporanul, al cărui redactor-şef, Dumitru Radu Popescu, este şi 
preşedinte al Uniunii Scriitorilor, s-au transformat în nişte fiţuici de propagandă, care 
abia dacă acordă vreo atenţie adevăratelor probleme culturale. Singurul lucru care mai 
transpare din presă este îngrijorarea dacă nu cumva aceste măsuri nu vor reînvia - aşa 
cum de fapt se şi întîmplă - perioada stalinistă a anilor '50. Într-un interviu publicat în 
Flacăra pe 16 septembrie, Radu Boureanu, un scriitor din generaţia mai veche, trage un 
semnal de alarmă în faţa „repetării nefastelor greşeli ale acelor ani [anii '50)”, adăugînd : 
„Să respingem sfaturile neconstructive ale trecutului care nu ne întorc cu faţa către 
viitor”. Alţii, precum Nicolae Ţic, au subliniat faptul că o „recrudescenţă a dogma- 
tismului” era imposibilă, din moment ce epoca Ceauşescu era prin definiţie era una a 
„deschiderii”. „Nu ne putem îngădui revenirea la fantoşe, la pozitivii contrafăcuţi, în 
care, dacă nu credem noi, n-o să creadă nici cititorii.” Totuşi, scriitorul care afirmă 
toate acestea nu este deloc o figură literară independentă, nici măcar una talentată. 

Pe de altă parte, scriitorii din gruparea „naţionalist-dogmatică” jubilează, deoarece 
tocmai crezul lor ideologic. întemeiat pe o rigiditate dogmatică combinată cu o emfază 
naționalistă şi restrictivă, a cîştigat lupta. Liderii acestei grupări, Eugen Barbu, Ion 
Lăncrănjan, Paul Anghel, se tămiiază reciproc în presa pe care o controlează, consi- 
derîndu-se „scriitorii cei mai semnificativi şi proeminenţi ai perioadei deschise de 
Congresul al IX-lea”% (adică cel la care Ceauşescu a fost ales în fruntea statului). 

Problema care se pune acum este cum va reacţiona publicul românesc, în numele şi 
în beneficiul căruia se presupune că lucrează toţi aceşti artişti, la anunţatul avînt al 
revoluţiei culturale ? Dacă ar fi să dăm crezare numeroaselor interviuri în care muncitori, 
elevi şi studenţi şi-au exprimat opiniile privind cuvîntarea de la Mangalia şi ideile 
enunțate de Ceauşescu în cursul acesteia, atunci putem spune că un asemenea asentiment 
a caracterizat doar apogeul epocii staliniste. 

Cu toate acestea, din compararea diferitelor publicaţii româneşti, adevărul ni se 
înfăţişează diferit. Deşi unele articole au lăudat obiceiul de-acum generalizat al teatrelor 
şi operelor de a-şi inaugura stagiunea prin concerte speciale dedicate muncitorilor sau 
prin spectacole jucate pe marile şantiere (o altă invenţie populistă a regimului Ceauşescu), 
Flacăra a dezvăluit faptul că muncitorii nu manifestă aproape nici un interes faţă de 
acestea. La concertul de deschidere a stagiunii prestigioasei Filarmonici „George Enescu” 
din Bucureşti, dedicat muncitorilor din patru mari întreprinderi ale Capitalei, au participat 
doar vreo 250-300 de iubitori ai muzicii, în ciuda faptului că toate biletele fuseseră 
„vîndute” şi a numeroaselor telegrame de felicitare primite de orchestră. Din cîte se 
pare, muncitorii români au alte nevoi mult mai presante decît participarea la concerte, şi 
nici nu se pot hrăni cu poemele sau cîntecele precum cel publicat recent pe pagina întîi 
a României literare“, în care România este elogiată ca o „Arcadie” a cărei masă e 
bogată, „ca de-mpărat”. Neglijenţă a propagandei sau cinism pur ? 


Romanian Situation Report/18, Radio Free Europe Research, 27 octombrie 1983 

Congresul Educaţiei Politice 
şi Culturii Socialiste 


Rezumat : Propagadiştii români au încercat să prezinte cel de-al III-lea Congres al 
Educaţiei Politice şi Culturii Socialiste, care a avut loc în România pe 17 şi 18 
august 1987, drept o dovadă a „democratizării” vieţii culturale din ţară. Atît 
Nicolae, cît şi Elena Ceauşescu au subliniat totuşi în discursurile lor faptul că 
educaţia şi cultura erau menite să servească îndeplinirii planului, îndoctrinării şi 
socializării comuniste. Nici un artist de prestigiu nu a luat cuvîntul, dar activişti 
culturali, scriitori de mîna a doua şi artişti amatori s-au dedat unor laude îmbelşu- 
gate la adresa lui Ceauşescu. 


kkk 


Pe 17 şi 18 august s-a ținut la Bucureşti cel de-al III-lea Congres al Educaţiei Politice 
şi Culturii Socialiste, reunind aproximativ 4 150 de delegaţi. Primele două congrese ale 
culturii au avut loc în 1976 şi 1982%. 


Punerea în scenă a „liberalismului ” epocii Ceauşescu 


În ajunul Congresului, un număr de articole din presa culturală şi de partid au încercat 
să proiecteze imaginea unui Nicolae Ceauşescu drept lider liberal antidogmatic şi patriot 
care, după venirea la putere în 1965, operase o schimbare deplină şi de durată întru 
binele vieţii culturale şi spirituale româneşti. I se atribuia declanşarea unei veritabile 
„ofensive împotriva certitudinilor osificate, a dogmelor de tot felul, a «adevărurilor» 
decretate, cîndva, arbitrar, intangibile şi infailibile”%. Se spunea că ar fi determinat 
„democratizarea vieţii literare şi artistice” din România”! şi că ar fi abolit măsurile 
administrative din cultură sau intervenţia directă a cenzurii şi a altor organisme de partid 
şi de stat, înlocuindu-le cu aşa-zisele principii superioare şi metode de orientare politică*?. 
Pentru a împrumuta acestei aure liberale un strop de credibilitate, cîtorva scriitori şi 

critici literari cunoscuţi, dintre care unii au o solidă reputaţie de liberalism (Nicolae 
Manolescu) ori se bucură de o mai mare libertate a cuvîntului datorită oportunismului 
politic (Titus Popovici), le-au fost permise unele devieri în exprimarea părerilor lor. 

Scriind în România literară” , săptămînalul principal al Uniunii Scriitorilor, criticul 
Manolescu amintea că aprinsa dezbatere pe tema realismului, purtată în revistele culturale 
româneşti din a doua jumătate a anilor '60, a respins „realismul socialist [...] caracteristic 
întregului dogmatism din anii '48-'64”. Acesta, spunea el, fusese împrumutat „fără 
discernămînt” din „arsenalul estetico-ideologic ce stătea la baza literaturii sovietice”. 
Manolescu a pledat, la modul ironic, pentru o revigorare a dezbaterii pe tema realismului 
pentru a vedea în ce măsură fusese ea înţeleasă cu adevărat. 

Într-un interviu acordat cotidianului de partid Scînteia”, scriitorul Titus Popovici, 
membru plin al C.C. al P.C.R., a indicat discrepanţele dintre respingerea formală de 
către regim a „opreliştilor dogmatice, primitive şi înapoiate”, care au împiedicat expresia 
artistică, şi cenzura, aşa cum era ea pusă în practică. În teorie, spunea el, cenzura post 
facto fusese eliminată; în realitate însă, o precenzură anacronică era încă actuală. 
Popovici a insistat asupra faptului că era necesar să se vorbească de „modul învechit, 
dogmatic, împrumutat de a înţelege funcţia educativă a artei”, deoarece el era încă urmat. 

Popovici, odinioară un susţinător fervent al politicii culturale dogmatice a lui Ceauşescu, 
are dreptate : atunci cînd regimul foloseşte sintagme înşelătoare precum „restructurarea” 
ori „perfecţionarea” ideologiei, culturii şi artelor, acesta intenţionează, de fapt, să 
introducă noi restricţii. Un alt articol din Scînteia” a relatat modul în care trebuie să se 
„Testructureze” procesul editorial. După ce a vorbit despre structurile de organizare 
„democratice” înfiinţate în cadrul editurilor în 1977 (cînd cenzura administrativă de stat 
a fost, chipurile, abolită), autorul a afirmat că editorii de cărţi se implică şi mai activ nu 
doar în selectarea manuscriselor pentru publicare, dar şi în însuşi procesul de scriere a 
acestora. 


Discursul lui Ceauşescu 


Cu excepţia şedinţei din 1982, ţinută la scurt timp după o plenară pe teme ideologice a 
C.C. al PC.R., Ceauşescu a vorbit întotdeauna în prima zi a Congresului. Elena 
Ceauşescu, al cărei rol important în stabilirea politicii culturale a regimului este recu- 
noscut în mod public, a luat cuvîntul la şedinţa de încheiere. 

Discursul întins al lui Ceauşescu nu s-a evidenţiat prin noutăţi ; el a lăsat neîmplinită 
orice speranţă pentru o mai mare libertate a expresiei. Discursul a fost neobişnuit de 
modest în privinţa rolului unor teme precum patriotismul, minoritățile naţionale şi 
istoria naţională la făurirea idealului românesc de „om nou”. 

Conceptul de cultură pe care l-a dezvoltat Ceauşescu în acest discurs a fost unul 
dogmatic şi făţiş utilitarist. Nu există nici o ambiguitate în referirile sale la nevoia de a 
critica ceea ce era vechi în societatea socialistă şi de a îndemna către „înnoire”, 
„perfecţionarea” societăţii şi „democratizare”. Pentru el, „vechiul” însemna rămăşiţele 

societăţii „burghezo-moşiereşti” şi influenţele ideologice din Occident. În ciuda unor 
eşecuri şi erori comise într-o perioadă nedeterminată din trecut şi în ţări nenumite, a spus 
Ceauşescu, oamenii nu au fost împiedicaţi să îşi continue drumul spre „socialism”. 

Lista relelor împotriva cărora trebuia să lupte România includea „misticismul” (adică 
persistenţa credințelor religioase), „şovinismul”, „naţionalismul”, „rasismul” şi „anti- 
semitismul”, precum şi „egoismul”, „lăcomia”, „corupţia”, „furtul”, „lenevia” şi 
„birocraţia”. Potrivit conducătorului P.C.R., cultura şi educaţia întemeiate pe „nobilele 
idealuri ale socialismului” aveau să aducă românilor „adevărata eliberare” de rămăşiţele 
ideologiei burgheze. Dezvoltînd „dragostea de dreptate” a cetăţenilor, afirma Ceauşescu, 
turpitudinea morală moştenită din perioada antebelică sau infiltrată dinspre Occident 
putea fi eradicată, într-un final. 

Este interesant să observăm că în relatarea referitoare la discursul lui Ceauşescu, 
presa sovietică“ susţinea că liderul P.C.R. denunţase şi „antisovietismul” din România. 
De vreme ce această sintagmă nu a fost folosită nici în versiunea radiofonică a discursului 
şi nici în cea din presa scrisă, se pare că acesta a fost modul în care sovieticii le indicau 
tovarăşilor lor tipul de autocritică pe care ar fi trebuit să şi-o administreze. 

La fel ca şi în 1971, cînd a pus capăt unui deceniu de relativă liberalizare culturală 
prin inaugurarea unei aşa-numite „mici revoluţii culturale”, Ceauşescu a reluat teza 
potrivit căreia progresul în ideologie, cultură şi educaţie (acea „suprastructură”, în 
termeni marxişti) rămăsese în urma bazei economice. De vreme ce cultura, ştiinţa şi 
educaţia erau „factori primordiali” şi „o parte inseparabilă a dezvoltării economico- 
-sociale (şi a) construirii noii ordini socialiste”, era necesar ca ele să fie „perfecţionate” 
pentru a influenţa în mod direct rezultatele economice şi productivitatea muncii. În 
cuvîntarea ţinută la Congresul Educaţiei Politice şi Culturii Socialiste, Elena Ceauşescu 
a formulat o definiţie care nu lăsa nici un dubiu în privinţa înţelegerii făţiş utilitariste de 
către P.C.R. a rolului culturii: 


Eficienţa muncii politico-educative nu poate fi judecată şi apreciată în afara rezultatelor 
concrete obţinute în producţia materială şi spirituală. Nu poate fi vorba de eficienţă în domeniul 
muncii politico-educative atunci cînd în producţie persistă neajunsuri, se înregistrează rămîneri 
în urma ini realizarea planului, se risipesc materia primă şi materialele, se fac lucruri de slabă 
calitate”. 


Nicolae Ceauşescu a precizat că „perfecționarea” activităților ideologice şi culturale 
însemna salvgardarea „conducerii lor unificate” şi sporirea disciplinei şi a controlului. 
Măsurile concrete luate în vederea acestui scop, incluse în Programul de Acţiune de pe 
ordinea de zi a Congresului, nu au fost totuşi publicate. 


Dezbaterile 


După discursurile de deschidere, au avut loc discuţii în plen şi în cele patru secţiuni. Prea 
puţini artişti serioşi ori activişti de seamă au luat cuvîntul în plen. Presa nu a menţionat 
cine a pregătit şi a citit raportul despre activităţile educaţionale şi culturale din ultimii 
cinci ani. S-a anunţat că secretarul C.C. însărcinat cu propaganda şi cultura, Petre 


97. Radio Moscova (în limba română), 17 august 1987; şi Pravda, 18 august 1987. 
98. Scînteia, 19 august 1987, p. 1. 3 

Enache, a murit pe 18 august. Suzana Giîdea, preşedintele Consiliului Culturii şi Educaţiei 
Socialiste, Ion Teoreanu, ministrul Educaţiei, şi Dumitru Popescu, rectorul Academiei 
C.C. al P.C.R. de Ştiinţe Sociale şi Politice nu au luat cuvîntul în plen. 

Doar acele părţi din discursuri dedicate elogiilor lui Nicolae şi Elena Ceauşescu au 
fost citate cuvînt cu cuvînt în ziare. Poate cea mai pompoasă descriere a liderului P.C.R. 
îi aparţine actorului Radu Beligan, membru plin al C.C. al P.C.R. şi directorul presti- 
giosului Teatru Naţional din Bucureşti : 


Cel care nu cunoaşte nevoia de repaus. Cel care se odihneşte de o muncă prin altă muncă. Cel 
care a şters din dicţionare cuvintele : oboseală, inerție, stagnare, nepăsare, imposibilitate. Cel 
ce poate fi văzut zilnic, uneori dis-de-dimineaţă, pe unul din[tre] nenumăratele şantiere ale 
patriei. Cel care ascultă respiraţia ţării şi care, de peste cinci decenii şi jumătate, îşi dăruieşte 
fiecare clipă pentru măreţia de azi şi de mîine a României. Cel care transformă sub ochii 
noştri, ca un demiurg, un oraş cu uliţe chinuite şi întortocheate într-o cetate cu bulevarde 
ample, cu linii de metrou şi cu o Dîmboviţă care abia acum are, vorba cîntecului, apă dulce... 
Cel care, întors din vizitele de lucru în uzine şi pe ogoare, se aşază la masa de scris pentru a 
da răspunsuri noi întrebărilor pe care viaţa le pune marxismului contemporan. Cel care crede 
cu fermitate în triumful naţiunii asupra întunericului, în valorile morale şi materiale create 
de-a lungul atîtor generaţii, în nestăvilita forţă a omului care construieşte o viaţă după legile 
adevărului şi dreptății”. 


„Deşi recentul Congres al Educaţiei Politice şi Culturii Socialiste a fost lipsit de 
evenimente, este totuşi important prin aceea că 2 prezentat o imagine a scenei culturale 
româneşti şi a relaţiei dintre elita creatorilor şi artiştilor şi conducerea de partid. Nicolae 
şi Elena Ceauşescu şi-au întărit, se pare, controlul asupra activităţilor ideologice şi 
culturale. Viziunea despre cultură a actualei conduceri de partid este fără îndoială una 
utilitaristă, bazată pe îndoctrinarea şi socializarea în masă şi pe ignorarea aproape 
completă a artiştilor şi intelectualilor serioşi. Ca răspuns la această politică, mulţi 
scriitori de prestigiu s-au retras din sfera publică, iar majoritatea celor care îşi revendică 
un oarecare grad de responsabilitate au încetat de mult să mai semneze articole de presă 
laudative la adresa lui Ceauşescu şi a epocii sale. Nu se cunoaşte vreun scriitor ori artist 
important care să fi luat cuvîntul la Congresul Cultural. Chiar activişti cu poziţii de 
seamă în partid şi în cultură refuză, din cîte se pare, să îşi mai asume roluri de seamă la 
paradele lui Ceauşescu. 


Romanian Situation Report/9, Radio Free Europe Research, 3 septembrie 1987 

Discursul lui Ceauşescu la plenara C.C. 


Cu excepţia cîtorva referiri pasagere la binecunoscutele principii fundamentale ale 
politicii externe româneşti (cu un accent special pe sprijinul României pentru recentele 
propuneri de dezarmare ale lui Brejnev, care sînt în concordanţă cu puternicul interes 
manifestat de Ceauşescu în privinţa dezarmării) 'şi a anunţării punctelor viitoare pe 
agenda politică românească (o plenară C.C. pe tema cincinalului ce urma să aibă loc 
„probabil în iunie” şi un Congres al Consiliilor Oamenilor Muncii care avea să se ţină 
în a treia săptămînă a luni mai), discursul lui Nicolae Ceauşescu de la ultima plenară a 
C.C. al P.C.R. din 25 martie 1981! s-a concentrat în principal pe politica de cadre. 

La fel ca în multe dintre discursurile lui Ceauşescu de la izbucnirea crizei poloneze 
din august trecut, ideile pe care acesta le-a avansat la plenară reflectă temele poloneze. 
Deşi Ceauşescu nu s-a referit direct la situaţia din Polonia (care, întîmplător, nu a fost 
menţionată în comentariile detaliate din presa românească a ultimelor săptămîni, după 
cum nu s-au amintit nici manevrele Pactului de la Varşovia, care au loc în ţară şi peste 
hotare), el a anunţat că o decizie privind politica externă fusese adoptată la plenară. 
Potrivit acesteia, participanţii la plenară au aprobat în mod unanim poziţia exprimată de 
Ceauşescu la întîlnirea conducătorilor de partid şi de stat ai ţărilor participante la 
Tratatul de la Varşovia. De asemenea, a fost aprobată poziţia P.C.R. faţă de situaţia din 
Polonia, ca un sprijin important în depăşirea de către comunişti, de către clasa muncitoare 
şi de către poporul polonez însuşi a tuturor greutăților, fără nici o intervenţie din 
exterior ; a fost exprimată încrederea în faptul că forţele de conducere din Polonia vor 
asigura dezvoltarea acestei ţări pe drumul socialismului’. 

Un „subiect polonez” de acum binecunoscut al lui Ceauşescu este insistența sa pe 
statutul, chipurile, neprivilegiat al membrilor de partid, care nu au „drepturi aparte”, ci 
„îndatoriri în plus” în comparaţie cu cetăţenii obişnuiţi. După cum spunea el, criteriul 
calităţii, şi nu cel al cantităţii ar trebui să prevaleze în procesul de selectare a membrilor 
de partid. Ceauşescu a criticat conformismul, adică „tentaţia de a intra în partid şi pentru 
anumite interese personale”. El a sugerat că acesta a fost motivul revizuirii de anul trecut 
a membrilor de partid şi al expulzării din partid „a acelora care doresc să folosească 
calitatea de membru al partidului pentru căpătuială, pentru a ajunge în diferite posturi”, 
cărora le lipseşte necesara „înaltă conştiinţă revoluţionară”. 

Ceauşescu a afirmat răspicat faptul că piatra de temelie a construirii socialismului o 
reprezintă încrederea şi stima de care se bucură orice membru de partid, precum şi 


1. Scînteia, 26 martie 1981. 
2. Difuzat de Agerpres pe 26 martie 1981. 


146 CULTUL LUI CEAUŞESCU 


sprijinul oferit de masele largi populare fiecărei organizaţii de partid. El trasează cîteva 
direcţii care conduc către acest ţel: întărirea conducerii de partid în toate domeniile 
activităţii sociale, ridicarea nivelului politic, ideologic şi profesional al tuturor oficialilor 
partidului şi guvernului şi sporirea rolului membrilor simpli şi al organelor colective de 
partid în promovarea cadrelor. În comparaţie cu prioritatea absolută acordată de P.C.R. 
în 1971 gradului de încredere al oficialilor din punct de vedere politic şi ideologic, în 
detrimentul aptitudinilor profesionale, din declaraţiile lui Ceauşescu se întrezăreşte acum 
o schimbare în favoarea abilităţilor şi priceperii profesionale, cea mai recentă contribuţie 
românească la dilema la fel de veche a comunistului activist versus specialist. 


Îndeplinirea sarcinilor de conducere a societăţii nu se poate realiza numai cu lozinci, numai cu 
cunoştinţe generale despre societate. Ca să conducem fabricile, institutele de cercetare, de 
proiectare sînt necesare cunoştinţe tehnice şi profesionale, trebuie să îmbinăm pregătirea 
politică cu pregătirea profesională. 


În acest context, ar fi poate interesant să dăm cîteva citate dintr-un interviu? în care 
Adrian Păunescu, „poetul epocii Ceauşescu”, aborda aceeaşi chestiune : 


Incompetenţa singură e gravă, incompetenţa încurajată este şi mai gravă. Ca şi contraselecţia 
(adică selecţia pe criterii neprofesionale) ! Astea sînt vicii fantastice. Aş mai zice că e momentul 
ca oamenii cinstiţi care-şi fac bine profesiunea să fie apreciaţi după aceasta, în ce priveşte 
valoarea politică a faptelor lor. Nu sîntem într-o ţară cu cincisprezece partide în care oamenii 
să fie votaţi după felul în care vorbesc la tribune improvizate împotriva celorlalte paisprezece 
partide. Sîntem un singur partid, un partid contopit cu inima, cu sîngele, cu ţara în care 
trăieşte şi pe care o reprezintă şi nu este drept, cred eu, să mai facem astăzi o normă de lucru 
dintr-o teză veche : „profesionist” e bun, dar politic... ehe! 


Insistînd în mod repetat asupra nevoii de a fi întărită funcţia de conducere a partidului 
în toate sferele existenţei, Ceauşescu a menţionat de asemenea necesitatea redefinirii 
acestui concept, care, declara el, nu mai poate fi înţeles aşa cum era cu 60, cu 50 ori 
chiar cu 10 ani în urmă, din pricina schimbărilor care s-au petrecut între timp în 
societate : 


Spre exemplu, este greu să vorbim astăzi de un partid de profesionişti revoluționari, cînd 
partidul nostru numără 3 milioane de membri. Chiar problema noţiunii de „partid de avangardă” 
trebuie, într-un anumit sens, să fie şi ea înţeleasă într-un mod nou. Partidul nostru nu poate fi 
numai avangardă. De aceea, noi trebuie să analizăm mai temeinic problema rolului conducător 
al partidului, nu în concepţia îngustă că partidul stă undeva şi comandă, iar alţii trebuie să 
execute. Trebuie să pornim de la faptul că partidul este, într-adevăr, exponentul politic ; 
comuniştii şi-au asumat un rol istoric, să promoveze o concepţie înaintată, dar ei sînt direct 
exponenţii clasei muncitoare, luptători pentru înfăptuirea, în strînsă legătură şi împreună cu 
clasa muncitoare şi celelalte categorii sociale, a acestei politici. 


Deşi interesantă în sine, această „redefinire”, în conformitate cu atenţia sporită 
acordată de conducătorul ţării nevoii de întărire a rolului partidului, nu pare a fi decît o 
altă strategie propagandistică tipică pentru Ceauşescu. El nu a pus la îndoială monopolul 
puterii deţinut de partid în societate (ba chiar dimpotrivă) şi nici democraţia centralizată. 
Să ne amintim că în discursul său de la plenara C.C. din octombrie 1980, cînd impactul 


3. România liberă, 21 martie 1981. 

evenimentelor din Polonia - în special în ceea ce privea posibilele repercusiuni asupra 
României - era încă proaspăt pentru el, Ceauşescu a afirmat încă o dată foarte răspicat 
caracterul obligatoriu al disciplinei de partid. 

Este totuşi important faptul că atît „redefinirea” funcţiei călăuzitoare a partidului (al 
cărui lider este el însuşi), cît şi propunerea de a spori rolul membrilor simpli şi al 
organelor colective de conducere în promovarea cadrelor, de asemenea conţinute în 
discursul său, par a fi ecoul chestiunilor controversate ale „reînnoirii” poloneze. Pornind 
de la premisa cu valoare axiomatică că, pe de o parte, partidul are rol conducător în 
societate şi, pe de altă parte, există relaţii strînse între cadrele de partid şi de stat şi 
masele populare, Ceauşescu a ajuns la concluzia că „toate cadrele noastre se află, de 
fapt, sub controlul nemijlocit al maselor populare”. El a reflectat apoi asupra posibilelor 
mijloace de a spori responsabilitatea organelor colective de conducere în privinţa politicii 
de stat şi de partid a promovării cadrelor, aceasta reprezentînd, se pare, o deviere de la 
textul pregătit. Ar trebui „să ne gîndim să sporim răspunderea adunărilor generale ale 
oamenilor muncii în ce priveşte promovarea cadrelor” şi „probabil va trebui să adoptăm 
o măsură” în acest sens. De asemenea, „probabil”, Ceauşescu a afirmat că „la nivel 
naţional va trebui să ne gîndim ca Marea Adunare Naţională să aibă un rol mai activ în 
promovarea cadrelor pe linie de stat”. 

Pe lîngă aceste propuneri extrem de vag formulate, ideile lui Ceauşescu referitoare la 
conduita cadrelor sînt oarecum contradictorii, reflectînd foarte clar adevăratele sale 
scopuri („întărirea spiritului de ordine” şi „disciplina cadrelor”), înfrumuseţate cu 
sloganuri precum apelul la mai mult „spirit de iniţiativă” şi „dezvoltarea democraţiei” în 
cadrul partidului. 


Romanian Situation Report/6, Radio Free Europe Research, 2 aprilie 1981 


Plenara C.C.: terapie de şoc 
şi exorcism ritualic 


S-ar putea să nu fim întru totul de acord cu Adrian Păunescu, cel care, într-o analiză 
recentă a plenarei C.C. al P.C.R. şi a Consiliului Suprem al Dezvoltării Economice şi 
Sociale“ din noiembrie, i-a atribuit „greutatea şi rezonanţa unui congres al partidului”* 
de importanţă istorică ; totuşi, nu trebuie neglijat caracterul simbolic pe care conducerea 
de partid a încercat să o dea acestei plenare. Într-o perioadă în care sistemul de 
planificare, economia supercentralizată, agricultura şi, nu în ultimul rînd, aspectul 
financiar al relaţiilor României cu alte ţări au intrat simultan în criză, în vreme ce 
populaţia dă semne de nemulţumire, regimul Ceauşescu a ales tactica defensivei avansate. 
În loc să gîndească o reformă de fond, conducerea P.C.R. a decis în favoarea unui ritual 
de partid uzitat în epoca lui Stalin : cel al criticii şi autocriticii. În deschiderea discursului 
său de la plenară, Ceauşescu a anunţat că subiectele în discuţie - introducerea rolului 
călăuzitor al partidului, punerea în practică a mecanismului economico-financiar, auto- 
conducerea, sistemul de planificare şi „dezvoltarea continuă a democraţiei muncitoreşti” — 
urmează să fie dezbătute „critic şi autocritic”6. El a apărat această metodă împotriva 
„deformărilor” previzibile ale ziariştilor străini care, spunea el, ar putea încerca „să 
interpreteze criticile deosebit de aspre şi atitudinea autocritică adoptată în plenară ca o 
slăbiciune a noastră”?”, arătînd că, dimpotrivă, această procedură „demonstrează forţa 
economiei noastre socialiste, a statului nostru socialist, forţa politică a partidului nostru”, 
ce domnesc deopotrivă în cadrul partidului şi al societăţii în întregul ei, şi, nu în ultimul 
rînd, „superioritatea socialismului”. Acest demers a fost şi el necesar, spunea Ceauşescu, 
pentru a zdruncina starea de autosuficienţă ce a covîrşit un număr de oameni din partid 
şi din stat, care ar dori să ducă „o viaţă patriarhală, bucurîndu-se cît mai mult de 
cuceririle şi realizările socialismului”. Pe scurt, plenara a avut şi scopul de a servi ca 
terapie de şoc pentru „revoluţionarii” care ar vrea să se consacre unei vieţi burgheze, în 
loc să urmărească idealul unei mobilizări constante. 


Vezi Romanian Situation Report/24, Radio Free Europe Research, 3 decembrie 1980, Item 1. 
Flacăra, nr. 49, 3 decembrie 1981. 
Scînteia, 26 noiembrie 1981. 
Ibid., 27 noiembrie 1981. 

Cine e de vină ? 


Manevrele dialectice din cuvîntarea lui Ceauşescu arată că el este foarte conştient de 
problema esenţială inerentă unui demers critic, cuplată cu răspunsul autocritic al celor 
criticaţi. El a amintit anumite greşeli făcute în anumite domenii de către unele persoane, 
dar fără să producă o critică principială la adresa sistemului socialist ca atare, a 
principiului călăuzirii de către partid şi, nu în ultimul rînd, la adresa persoanei sale. 
Firul urmărit în această argumentaţie poate fi sintetizat după cum urmează : strategia de 
partid pentru dezvoltarea economică este corectă în esenţă şi tocmai dirijarea de către 
partid a tuturor sectoarelor economiei stă mărturie pentru succesele înregistrate pînă 
acum. Dacă mai sînt neîmpliniri în anumite domenii (şi, după cum se poate vedea din 
această cuvîntare, el recunoaşte că există lipsuri „serioase” şi „grave”, precum şi 
deficienţe în toate domeniile), acestea se datoresc faptului că dirijarea şi controlul 
economiei de către cadrele de partid nu sînt destul de ferme. Concluzia menită să rezolve 
problema urmează firesc : întărirea rolului conducător al partidului şi implicarea directă, 
deplină a tuturor membrilor şi cadrelor de partid nu numai în dirijarea activităţilor 
economice, dar şi în punerea lor în practică : „În nici un sector de activitate, nimeni nu 
se poate sustrage îndrumării şi controlului partidului”. 

Critica unilaterală (de sus în jos) a lui Ceauşescu nici măcar nu îşi maschează 
caracterul populist, adică acela de a da satisfacţie morală maselor largi, care suferă de 
mult repercusiunile acestor erori economice fundamentale în viaţa şi munca lor de zi cu 
zi. Un caracter la fel de demagogic are şi afirmaţia lui potrivit căreia „nu putem să ne 
mulţumim numai cu măsuri împotriva unor cadre de jos şi să absolvim de răspundere 
cadrele de conducere”. Măsurile draconice luate împotriva fostului ministru al Minelor, 
Petrolului şi Geologiei, Virgil Trofin, şi a altor doi oficiali trimit clar în această direcţie. 


Nici o răspundere la virf 


Se pune în mod natural întrebarea cum anume a făcut faţă Ceauşescu răspunderii pe care 
el însuşi o poartă, de vreme ce formula standard despre conducătorul P.C.R., ca factor 
principal al oricărei iniţiative luate în orice domeniu de activitate din România, ocupase 
mereu un loc de seamă în arsenalul propagandei de partid. Această dilemă dialectică este 
rezolvată în două moduri. În primul rînd, Ceauşescu a declarat că a fost dezinformat cu 
privire la adevărata stare de fapt din industrie şi agricultură : 


Din păcate, avem nu puţine cazuri cînd unele organe şi organizaţii de partid nu îşi îndeplinesc 
în mod corespunzător rolul în organizarea conducerii activităţii, cînd — şi mă refer, îndeosebi, 
la unii activişti şi cadre de partid şi de stat — [...] prezintă informări şi rapoarte nereale, 
exagerînd realizările sau diminuîndu-le. 


În articolul menţionat anterior, intitulat „Un strălucit moment în politica adevărului”, 
Adrian Păunescu a ţinut să sublinieze faptul că Ceauşescu fusese dezinformat pînă atunci 
şi că el aflase în cele din urmă adevăratul mers al lucrurilor din ţară: 


Să ne amintim cinstit de cîte ori noi, cetăţenii simpli, n-am discutat între noi, uneori ducînd 
mîna la gură ca să nu ne audă alţii şi să ne spună cine ştie cui, că nu e bine, pe cuvîntul meu 

de onoare că nu e bine, zicea fiecare, că, uite, unii îl dezinformează pe tovarăşul [adică pe 
tovarăşul Ceauşescu). De ce raportează ei ce nu e adevărat, de ce spun ei că s-a încheiat 
recoltatul cînd nu s-a încheiat, de ce bagă ei în piaţă produse mai ales la vizita tovarăşului ? 
Multe dintre aceste probleme, cu o fermitate extraordinară şi cu o iscusinţă de a afla adevărul 
care te fascinează pur şi simplu, tovarăşul Nicolae Ceauşescu le-a spus de la tribuna Plenarei 
din noiembrie. Nu sînt exact problemele la care meditam noi înşine ? Nu ziceam noi, oh, ce 
bine-ar fi să afle tovarăşul că unii raportează fals şi unii spoiesc fațadele şi înăuntru e 
dezordine, oh, dacă ar vedea dumnealui cum ne pătimim noi cîteodată şi dacă ar şti dumnealui. 
Şi iată că le-a aflat şi nu le-a ţinut pentru dumnealui, ci le-a adus la cunoştinţa întregului partid 
şi întregului popor. 


Autocritică - cu o excepție 


Activiştii de partid şi de stat care au luat cuvîntul la plenara C.C. au avut propria 
contribuţie la aducerea lucrurilor la cunoştinţa liderului de partid. Desigur, partea cea 
mai importantă a ritualului lor, pe care l-au respectat cu stricteţe, a fost constituită 
din elogiile introductive adresate lui Ceauşescu ce lăudau „curajul” extraordinar şi 
„realismul” discursului acestuia, discurs care, s-a spus în multe variante pompoase, 
reprezenta o nouă concepţie politică şi indica soluţii îndrăzneţe şi originale la problemele 
care apăruseră. 

Urmâînd disculpării lui Ceauşescu, cuvîntările stereotipe din plen au reiterat şi uneori 
au amplificat unele remarce critice făcute în discursul din plen al lui Ceauşescu la adresa 
domeniilor lor specifice de activitate, admiţind că această critică era justificată şi 
solicitînd declaraţii autocritice ; ele s-au încheiat cu un jurămînt care promitea să urmeze 
îndemnul conducătorului de partid de a o lua de la capăt şi de a evita greşelile anterioare. 

La o primă vedere, tradiționalul ritual al criticii (de la vîrf în jos) şi al autocriticii 
(invers), urmat de indicaţii privind terapia ce trebuia urmată şi apeluri de a face eforturile 
necesare, precum şi, nu în ultimul rînd, de promisiunea împlinirii tuturor acestora se 
pare că funcţiona fără greş. Totuşi, probabil că a existat la plenară un disident care nu s-a 
plecat în faţa ritualului obligatoriu stabilit: Virgil Trofin, ministrul demis al Minelor, 
Petrolului şi Geologiei. În comunicat, „cu privire la concluziile desprinse din controalele 
efectuate la Combinatul minier Oltenia”, Trofin nu a fost criticat doar pentru aşa-zisa sa 
incompetenţă profesională, pentru presupusa mistificare a faptelor din zona mineritului 
şi eşecul său declarat în privinţa stabilirii „ordinii şi disciplinei în acest important sector 
al economiei naţionale”, ci şi pentru a fi „dovedit necinste faţă de partid prin felul în care 
şi-a analizat propria activitate”. Putem doar să ne întrebăm dacă Trofin a eşuat în a-şi 
asuma autocritic vina pentru deficienţele din sectorul minier şi dacă el nu indica 
neajunsurile structurale mai adînci care îi făcuseră munca imposibilă de la bun început, 
deoarece analiza lui Trofin nu a fost publicată, spre deosebire de cea a lui Nicolae 
Gavrilescu, care a fost şi el „eliberat” din funcţie şi care şi-a făcut autocritica în plen. 

8. Ibid., 27 noiembrie 1981. 


Probleme interne 


Ceauşescu răspunde criticilor din interior 
şi din afară 


O plenară C.C. specială, dedicată problemelor ideologice, fusese anunţată, iar mai 
apoi amînată de cîteva ori din 1980. Plenara lărgită a C.C. al P.C.R. care s-a ţinut pe 1 
şi 2 iunie 1982 s-a ocupat prea puţin de probleme concrete ideologice, educaţionale şi 
culturale, deşi a avut loc în ajunul Congresului Culturii planificat pentru a doua jumătate 
a lunii iunie. Atît lungul discurs al lui Ceauşescu cu privire la „stadiul actual al edificării 
socialismului în ţara noastră, la problemele teoretice, ideologice şi activitatea politică, 
educativă a partidului”, cît şi alocuţiunea de încheiere! oferită în a doua zi a plenarei 
au fost prezentate sub forma unor enunţuri politice majore. De fapt, ele au fost adoptate 
ca „documente programatice”! de către participanţi şi trebuie să fie supuse „unei 
discuţii publice deschise” înainte să fie dezbătute la Conferinţa Naţională a P.C.R. 
planificată pentru sfîrşitul anului. Venind în urma recentelor schimbări din guvern şi a 
expulzărilor din partid!?, aceste cuvîntări ni-l arată pe Ceauşescu într-o atitudine puternic 
defensivă, încercînd să justifice abordarea sa generală a socialismului în faţa criticilor 
interne şi externe la adresa situaţiei de criză în care a căzut acum România. 


Problema vinovăţiei 


În lumina agravării drastice din ultimii ani a multiplei crize româneşti - de rezerve, 
energie, produse industriale şi agricole, finanţe, dar şi de încredere populară -, problema 
responsabilităţii nu mai putea fi ocolită. Demiterea cîtorva deținători ai unor posturi 
ministeriale cheie în 1981 şi, nu în ultimul rînd, ritualul criticii şi autocriticii desfăşurat 
la plenara C.C. din noiembrie 1981 fuseseră menite a demonstra teoria potrivit căreia 
activişti de partid şi de stat erau vinovaţi la modul individual de aplicarea greşită a 
politicii altfel corecte elaborate de P.C.R. şi de secretarul său general. Doar Virgil 
Trofin, fostul ministru al Minelor, Petrolului şi al Geologiei, a refuzat atunci să accepte 


9. Agerpres, 2 iunie 1982. 

10. Radio Bucureşti, 2 iunie 1982. 

11. Ibid., 5 iunie 1982. 

12. Vezi Patrick Moore, „Extensive Personnel Changes in Romania”, RAD Background Report/120, 
Radio Free Europe Research, 24 mai 1982. 

partea sa prefabricată de vină individuală, subliniind în schimb responsabilitatea generală 
a conducerii de partid!?. (Nu e poate nici o coincidenţă faptul că tocmai în acest moment 
există zvonuri persistente, dar neconfirmate, potrivit cărora Trofin s-ar fi sinucis.) 

Schimbările recente - după cum a indicat însuşi Ceauşescu - sînt mai mult decît 
măsuri „simple de rotaţie”!*. Ele depăşesc chiar pedeapsa pentru „violări şi încălcări 
grave ale legalităţii socialiste”, care l-au costat pe Cornel Burtică postul de ministru al 
Comerţului Exterior şi al Cooperării Economice Internaţionale şi nu i-au iertat nici pe 
cîţiva dintre asociaţii săi. După cum arată acum lucrurile, conducerea de partid a intenţio- 
nat, prin demiterea premierului Verdeț, să demonstreze în mod clar că răspunderea 
pentru criza fără sfîrşit revine instituţiei guvernamentale ca atare. Luînd cuvîntul la 
recenta sesiune a Marii Adunări Naţionale, Ceauşescu a subliniat necesitatea ca guvernul 
să-şi îndeplinească mai bine îndatoririle constituţionale privind coordonarea operaţiunilor 
economice şi să-şi asume deplina responsabilitate în fața poporului”. Există semne în 
discursul lui Ceauşescu de la plenara C.C. care indică posibile discuţii în contradictoriu 
între membri neidentificaţi ai elitei conducătoare pe tema vinovăţiei pentru eşecurile din 
politica economică a României. Aceştia se întreabă dacă eşecurile pot fi atribuite 
guvernului, ţinînd cont de faptul că în ţară nu se pierde nici o ocazie propagandistică 
pentru a acentua rolul conducător al partidului în toate domeniile de activitate şi 
contribuţia specială a secretarului general al P.C.R. la aceasta. 


Este necesar să înlăturăm orice neînțelegere cu privire la cine ocu :ă locul mai principal [sic ! ] 
în societate - partidul sau statul. Nu, nici nu trebuie să se pună c asemenea întrebare... Rolul 
conducător al partidului în societatea noastră socialistă nu înlocuieşte în nici o împrejurare 
organele de stat, nu diminuează şi nu poate să diminueze sub nici o formă răspunderea 
"organelor de stat în faţa legilor şi a poporului. 


Sarcini ideologice : informaţie şi educăţie patriotică 


Deşi Ceauşescu şi-a exprimat în discursul de la 1 iunie optimismul nezdruncinat legat de 
posibilitatea depăşirii, în cele din urmă, a „greutăţilor” temporare care se întîlnesc în 
ţara noastră şi „în unele ţări socialiste”, el a trebuit să admită că vederile lui optimiste 
nu erau împărtăşite de către toţi cetăţenii României şi nici chiar de către toţi membrii de 
partid. De aceea, el solicită să fie dusă „o largă activitate teoretică, ideologică”, pentru 
a explica populaţiei că aceste dificulăţi nu privesc esenţa comunismului, ci au drept 
cauză o proastă punere în practică a acestuia. Alte sarcini ideologice ale P.C.R. sînt şi 
combaterea „concepţiilor religioase, idealiste”, împărtăşite chiar de către membrii de 
partid, şi a „oricăror manifestări naţionaliste, şovine, rasiste, antisemite”, precum şi 
promovarea „patriotismului socialist”. Ceauşescu îndemna ca munca să se desfăşoare 
conform unui „program amplu de activitate teoretică, ideologică” menit a analiza toate 
problemele şi evenimentele interne şi externe în lumina materialismului dialectic, aşa 
încît partidul şi conducătorii săi să servească drept călăuze ale interpretărilor şi acţiunilor 
viitoare. De asemenea, el a cerut să se elaboreze o istorie a partidului, care să fie „o parte 
inseparabilă a istoriei patriei” (n-a fost scrisă niciodată o istorie oficială a partidului), de 


13. Vezi Romanian Situation Report/15, RFER, 25 decembrie 1982, Item 2. 
14. Radio Bucureşti, 2 iunie 1982. 
15. Ibid., 22 mai 1982. 

vreme ce „concepţia pe care am avut-o de a avea două istorii, o istorie paralelă a 
partidului, este o rămăşiţă a vechii concepţii încă din Internaționala a III-a”. 

O emoție neobişnuită s-a făcut simțită în momentul în care Ceauşescu a accentuat 
binecunoscuta temă a originii daco-romane a poporului român, continuitatea sa pe aceste 
pămînturi, superioritatea civilizaţiei sale faţă de cea a popoarelor migratoare şi a altor 
civilizaţii care s-au stabilit aici ulterior, ca şi, nu în ultimul rînd, a consecinţelor sumbre 
pe care „dominaţia şi ocupaţia străină” le-au avut în procesul de constituire a naţiunii 
române. Obiectul evident, deşi neexprimat, al acestor remarce l-au reprezentat ungurii, 
iar chestiunea vizată este continuitatea românilor în Transilvania. Ceauşescu şi-a declarat 
puternica dezaprobare faţă de faptul că „în unele ţări, inclusiv în unele state socialiste”, 
anumite evenimente din istoria României sînt prezentate „nerealist, cîteodată denaturat”. 
De asemenea, el a deplîns situaţia în care problema naţionalităţii este folosită chiar şi în 
prezent „ca un mijloc de învrăjbire şi dezbinare a popoarelor”, exprimîndu-şi hotărîrea 
fermă de a nu permite nimănui „să lovească în colaborarea şi unitatea cetăţenilor patriei 
noastre”16 : 


Oricine încearcă, într-o formă sau alta, să lovească în colaborarea şi unitatea cetăţenilor patriei 
noastre se pune implicit în slujba duşmanilor ţării, a duşmanilor constructorilor socialismului. 


Răspunzînd criticilor de peste hotare 


Hotărîrea cu care Ceauşescu a abordat în cuvîntarea de pe 2 iunie problemele „lipsurilor 
înregistrate în activitatea generală” pare a sugera că U.R.S.S., şi poate şi alte ţări din 
blocul est-european, temîndu-se de perspectiva unei „a doua Polonii”, şi-ar fi oferit 
„sfatul frăţesc” asupra modalităţii de a depăşi criza românească. Pentru că, spunea el, 
problemele privind societatea socialistă românească pot şi vor fi -rezolvate doar de 
Partidul Comunist Român, de statul şi poporul român ; nimeni nu are voie să se amestece 
în treburile interne ale României. 

Din aceeaşi sursă se pare că au sosit critici referitoare la politica românească de 
industrializare în detrimentul agriculturii ţării, văzută ca recrudescenţă a planurilor 
sovietice lansate la începutul anilor '60 în scopul de a transforma România în principalul 
furnizor de produse agricole pentru ţările C.A.E.R. : 


S-a discutat şi se discută încă despre experienţa ţării noastre. Unii teoreticieni şi economişti de 
peste hotare mai emit teza după care România nu ar fi procedat bine acordînd aşa de mare 
atenţie forţelor de producţie, îndeosebi industriei socialiste. 


Ceauşescu apără cu hotărîre ratele mari de investiţie ale ţării - peste 30% din venitul 
naţional —, ca reprezentînd singurul remediu împotriva subdezvoltării, în timp ce, în 
viziunea sa, o rată mai mare a consumului va implica „pierderea independenţei şi 
suveranităţii”. Probabil că în lumina viitoarei Sesiuni a Consiliului C.A.E.R. din 8 iunie 
de la Budapesta, liderul P.C.R. a devenit mai tranşant, cerînd „anumite îmbunătăţiri ale 
activităţii C.A.E.R.-ului”, o lărgire a „conlucrării multilaterale în toate domeniile”, în 
acelaşi timp cu „asigurarea dezvoltării independente a fiecărei economii naţionale”. C.A.E.R. 
ar trebui să facă mai mult pentru dezvoltarea României, dar în termenii impuşi de aceasta. 


16. Ibid., 2 iunie 1982. 


154 CULTUL LUI CEAUŞESCU 


Potrivit lui Ceauşescu, există un oarecare acord între criticii săi din România şi 
cei din afara ei în privinţa insistenţei P.C.R.-ului pe sintagma de societate socialistă 
„multilateral” dezvoltată, menită a desemna stadiul actual al dezvoltării socialiste a 
României, şi refuzul partidului de a folosi expresia „socialism real” atunci cînd se referă 
la drumul României către socialism. Aceşti termeni, utilizaţi frecvent de către sovietici 
şi aliaţii lor încă de la începutul anilor '70, însă ctiticaţi de alţii, cum ar fi Partidul 
Comunist Iugoslav, pentru că sînt un instrument ce deserveşte scopurile hegemonice ale 
sovieticilor”, sînt respinşi de Ceauşescu pe motiv că: 


Dacă am folosi formularea „socialism real” pentru ţara noastră, s-ar putea întîmpla ca unii 
tovarăşi [recte comuniştii europeni] să tragă concluzia că absolutizăm forma noastră de 
construcţie socialistă, o considerăm ca singura valabilă şi negăm, într-o formă sau alta, 
realismul altor căi şi forme de construcţie socialistă. 


Ceauşescu a negat existenţa oricărui model socialist şi a respins practica „oricăror 
blamări, oricărui amestec în viaţa unui partid sau altuia”. 

Deşi cuvîntarea lui Ceauşescu nu conţine nici o referire la criticile aduse politicii sale 
militare atît din interior, cît şi din exterior, nu trebuie trecut cu vederea faptul că el s-a 
străduit să demonstreze întărirea continuă a capacităţilor militare defensive ale ţării, 
autoconducerea şi autoaprovizionarea fiind „un factor important” în această privinţă. 
Destul de surprinzător, Ceauşescu a ţinut să precizeze şi că armamentul atomic nu va fi 
permis pe pămînt românesc. A sugerat oare cineva vreun astfel de proiect? 


Un spectacol de „reformism ” şi „liberalism ” 


Tonalitatea fundamental defensivă a cuvîntării lui Ceauşescu a fost punctată de referiri 
repetate la justeţea liniei politice generale urmate de P.C.R. sub călăuzirea sa, despre 
care a afirmat că a ajuns la un echilibru între „adevărurile general valabile” (un 
termen-cheie sovietic) şi „condiţiile concrete din România”. El a ţinut să ridice în slăvi 
cadrul aşa-zis „democratic” al diverselor forme de participare directă a maselor, averti- 
zînd în acelaşi timp că se vor lua „măsurile cele mai severe” împotriva acelora care 
încalcă legile şi preceptele eticii socialiste. 

Poate cea mai izbitoare parte a cuvîntării lui Ceauşescu se referă la o idee lansată 
destul de vag şi de timid, privind la introducerea „proprietăţii sociale” (considerată 
distinctă de „proprietatea de stat”) în întreprinderile industriale, permiţînd muncitorilor 
să contribuie cu o sumă „sub formă de participare socială” între 10 000 şi 50 000 de lei 
la fondurile de dezvoltare ale întreprinderii lor. Aceştia ar obţine o dobîndă anuală de 
6%. Este de la sine înţeles că un astfel de proiect de „Volksaktie” (acţiuni ale oamenilor) 
nu reprezintă nimic altceva decît o altă tactică extrem de ingenioasă pentru a slăbi 
capacitatea de cumpărare a populaţiei României, căci bunurile de primă necesitate 
lipsesc de pe piaţă. A cere consumatorilor aflaţi în imposibilitatea de a cumpăra mărfuri 
să-şi plaseze banii în industrie înseamnă pur şi simplu o jignire. 

Tonul imperios emoţional al lui Ceauşescu, apelul la sentimentul naţional şi denun- 
tarea duşmanilor interni şi externi ai politicii sale „juste” creează o singură impresie : 
liderul P.C.R. simte că a ajuns cu spatele la zis. 


17. Vezi Slobodan Stankovič, „Yugoslav Author Attacks Soviet Block's Real Socialism”, RAD BR/S1, 
RFER, 23 februarie 1981. 

O nouă stare de spirit în politică ? 


În toată luna mai, atmosfera politică din România a fost tensionată : măsurile represive 
luate împotriva cîtorva sute de intelectuali acuzaţi că sînt adepţi ai Mişcării Meditaţia 
Transcendentală!€ şi retrogradarea, pe 17 mai, a trei membri ai guvernului găsiţi vinovaţi 
de neregulile financiare’, la care s-a adăugat şi penuria alimentară, au exacerbat senti- 
mentele. Criza internă a fost agravată de dificultăţile cu care se confruntă statul în 
privinţa datoriilor sale externe şi a căutării de noi credite externe. Caricatura abia 
mascată a lui Ceauşescu şi a obsesiei sale pentru strămoşii traco-daci ai românilor de 
astăzi, care a apărut în cotidianul de partid maghiar Népszabadság, demonstrează faima 
proastă de care „se bucură” secretarul general al P.C.R. Nu doar la Budapesta, ci, 
probabil, şi la Moscova?l. 

În această atmosferă, considerată de unii comentatori a fi chiar de tipul unui fin de 
regne, s-au făcut pe 21 mai unele schimbări tardive în alcătuirea guvernului. Plenara 
C.C., programată iniţial în aprilie, a fost amînată pentru luna mai, ţinîndu-se în final pe 
data de 21. Chiar şi deciziile luate cu acea ocazie au fost aduse la cunoştinţa publicului 
cu o întîrziere considerabilă. 


Romanian Situation Report/11, Radio Free Europe Research, 15 iunie 1982 


18. Vezi Raport despre situaţia României/9, RFER, 21 mai 1982, Item 1. 

Ceauşescu bate în retragere în faţa 
nomenclaturii recalcitrante 


Pe 2 şi 3 august 1983, a avut loc la Mangalia o întîlnire de lucru referitoare la 
probleme politico-educaţionale, precum şi cele privind politica de cadre a partidului. Au 
fost prezenţi prim-secretarii de partid pe judeţ, secretarii de partid judeţeni însărcinaţi cu 
probleme organizatorice şi de propagandă, şefii respectivelor secţii judeţene de partid, 
activişti C.C., cadre din Consiliul Politic Superior al armatei şi din Consiliul Politic al 
Ministerului de Interne etc. Emil Bobu, secretar C.C. al P.C.R. însărcinat cu organizarea, 
Iosif Banc, secretarul C.C. pentru probleme de cadre, şi Petru Enache, secretar al C.C. 
cu probleme de ideologie şi propagandă, au luat cu toţii cuvîntul la adunare. Nici 
discursurile lor şi nici acelea ţinute de cei 88 de participanţi la şedinţă nu au fost 
publicate în presă. Cuvîntarea lui Nicolae Ceauşescu de la închiderea sesiunii abordează 
o serie de probleme ce reflectă chestiuni esenţiale cu care P.C.R. se confruntă în prezent?. 


Comunist înfocat sau profesionist ? 


Există fără îndoială o dezbatere despre modul în care poate fi depăşită criza economică gravă 
care afectează România de cîtva timp, devenită şi mai acută de la izbucnirea „evenimentelor 
din Polonia”. Discuţia despre reforma necesară nu a fost întru totul înăbușită, în ciuda 
faptului că, în concordanţă cu dogmele „sistemului Ceauşescu”, puternic personalizat, 
aplicate în politicile culturale, economice şi interne din România, măsurile gîndite şi 
implementate în vederea contracarării crizei sînt mai degrabă coercitive, constînd în esenţă 
într-o întărire a legii şi a ordinii, precum şi a îndoctrinării politice combinate cu persuasiunea 
patriotică%. Dacă lăsăm la o parte articolul din Era Socialistă, reformiştilor nu li s-a dat 
prea multă importanţă în presa românească ; cel puţin doi indivizi, consideraţi a fi apropiaţi 
ai lui Ceauşescu, au făcut declaraţii repetate în acest sens. De la începutul anului, Adrian 
Păunescu, autointitulat „poetul epocii Ceauşescu”, lăudîndu-se în presă cu familiaritatea 
sa neobişnuită cu acesta, a scris o serie de circa 10 articole ce au în vedere „competenţa”, 
în cotidianul România liberă. Punctele principale atinse de Păunescu sînt următoarele : 


Cea mai mare problemă a dezvoltării noastre este competenţa. Degeaba ar investi statul român 
valori imense într-un domeniu sau altul dacă în acel domeniu nu ar fi oameni care să ştie să 
mînuiască rezultatele investiţiilor. ..24. 


22. Scînteia, 5 august 1983. 
23. Vezi Romanian SR/14, RFER, 16 august 1983, Item 4. 
24. România liberă, 7 iulie 1983. 


CONDUCEREA DE PARTID - DEASUPRA PARTIDULUI 157 


Nu sînt pentru tehnocraţi, dar sînt pentru oameni care îşi ştiu meseria şi şi-o practică într-un 
sens profund umanist şi util social. Sînt mai cu seamă împotriva incompetentocraţilor?5. 
Folosirea inteligenţelor româneşti din toate domeniile, la justa şi necesara lor competenţă, ar 
determina, cred, nu doar echilibrarea balanței de plăți, ci chiar dezechilibrarea ei în favoarea 
noastră... 


În analiza pe care o face recentei cărți scrise de specialistul în agricultură Oprea 
Parpala, cotidianul de limbă germană Karpaten Rundschau” indică motivele oferite de 
acest profesor pentru care investițiile considerabile din sectorul amintit sînt departe de a 
da rezultatele aşteptate : ani de zile s-a pus un accent excesiv pe tehnologia şi cercetarea 
agrare, „neglijindu-se în timp factorii eficienţei economice”, precum „preţurile, remune- 
rațiile, impozitele” de care depind succesul ori eşecul măsurilor luate în agricultură. 

Sub impactul crizei poloneze, care a condus practic la dispariţia Partidului Muncitoresc 
Unit din Polonia ca forţă socială de seamă, Ceauşescu a recurs la un număr de schimbări 
profilactice în eticheta şi autodefinirea P.C.R., precum afirmarea constantă a faptului că 
membrii de partid sînt lipsiţi de drepturi şi privilegii, ei avînd doar mai multe îndatoriri 
în societatea românească ; insistența mai degrabă demagogică asupra democraţiei tot mai 
mari din interiorul partidului, ca simbol al democraţiei muncitorimii de pretutindeni, ce 
domneşte, chipurile, în România ; şi, de asemenea, proclamarea partidului drept forţă 
principală în lupta pentru reînnoirea vieţii economice şi sociale şi împotriva „dogma- 
tismului, conservatorismului, închistării şi sectarismului”28. Într-unul dintre documentele 
adoptate în plenara C.C. de pe 23-24 martie 1983, s-au adus critici la adresa neajunsurilor 
cauzate de numărul insuficient de „cadre competente” din toate domeniile de activitate, 
precum şi la adresa faptului că persoane incapabile să se ridice la înălţimea slujbelor lor 
sînt păstrate în funcţii de conducere. Documentul cerea ridicarea standardelor în selecţia, 
instruirea şi promovarea cadrelor, întinerirea acestora, rotația periodică şi o revizuire a 
planificării cadrelor pînă în iunie 1983”. În discursul său de la aceeaşi plenară, Ceauşescu 
a deplîns faptul că a scăzut procentul relativ al intelectualilor din partid şi a cerut să se facă 
eforturi în vederea remedierii acestei situaţii”. În alt context, el a deplîns lipsa muncitorilor 
specializaţi şi a tehnicienilor de pe noile platforme industriale, cerînd să se pună capăt 
proliferării noilor instituţii, a birocraţiilor şi a procedurilor birocratice : „Nu este nevoie 
de nici un fel de comandamente, de nici un fel de comisii ! "21. Două luni mai tîrziu însă, 
a decretat înfiinţarea unei noi structuri de comandă în agricultură, şeful fiind chiar el. 

În cuvîntarea sa de la recenta întîlnire de la Mangalia, Ceauşescu a subliniat importanţa 
„pregătirii profesionale, tehnice şi economice” a cadrelor, atrăgînd în acelaşi timp 
atenţia „asupra unor manifestări de tehnicism, care reprezintă un mare pericol pentru un 
partid revoluţionar”. Subliniind necesitatea ridicării nivelului „cunoştinţelor profesionale, 
tehnice şi ştiinţifice” ale cadrelor de partid şi de stat, Ceauşescu a subliniat că „este însă 
necesar să dezvoltăm şi mai puternic spiritul revoluţionar de luptă” : „Cadrele de partid 
şi de stat trebuie să fie buni specialişti, dar, în acelaşi timp, să fie buni revoluționari”. 


25. Ibid., 8 aprilie 1983. 
26. Ibid., 4 martie 1983. 
27. Nr. 15, 15 aprilie 1983. 
28. Scînteia, 9 mai 1983. 
29. Ibid., 31 martie 1983. 
30. Ibid., 25 martie 1983. 
31. Ibid., 28 mai 1983. 

Mobilizind birocraţii din partid 


Ca de obicei, textul cuvîntării lui Ceauşescu conţine cîteva aluzii indirecte la unele 
probleme ori dezbateri nedezvăluite cărora le răspunde. Dificultăţile pe care le întîlneşte 
în privinţa activiştilor de rînd din cadrul partidului par să provină nu doar din teama 
acestora în faţa inovaţiilor, modernizării sau chiar a reformei, care le-ar putea ameninţa 
poziţiile acaparate în aparat şi privilegiile, ci şi din inerția, dacă nu chiar rezistenţa 
pasivă în faţa iniţiativelor sale politice. Ceauşescu a folosit termeni neobişnuit de duri 
atunci cînd a criticat lipsa de „ordine şi disciplină” din partid în momentul de faţă: 
„Socialismul nu se poate realiza prin nesocotirea legilor, prin încălcarea lor, prin 
anarhie ! ”. În lumina stilului de conducere pasionant al lui Ceauşescu, este surprinzător 
să-l auzim plîngîndu-se de „unele organe de partid şi de stat [care] încep o activitate, o 
desfăşoară un timp”, totuşi, „intervenind alte probleme, ei lasă la o parte vechile 
probleme, nu le mai urmăresc”. El a dezvăluit chiar că „unii tovarăşi se simt jigniţi, se 
simt oarecum ofensaţi” cînd sînt traşi la răspundere ; Ceauşescu a propus drept remediu 
general ca toţi comuniştii să raporteze periodic organizaţiilor şi superiorilor lor din 
partid modul cum au reuşit să-şi îndeplinească îndatoririle care le fuseseră încredințate. 
Această măsură pare a fi gîndită ca un corolar la garanţiile contractuale recent introduse 
în economia românească, a căror eficienţă stă sub semnul întrebării. 

E interesant faptul că Ceauşescu a deplîns de asemenea „lipsa spiritului revoluţionar” 
la unii activişti care „încep să discute dacă să îndeplinească o misiune sau nu, dacă să 
plece dintr-un judeţ sau nu! ”. Rezultă din această plîngere că introducerea principiului 
rotației — care nu e menţionată în mod special în cuvîntare, cum ne-am fi aşteptat — s-a 
lovit de opoziţia birocraţilor de partid. Drept urmare a proiectelor agricole şi de irigație 
gîndit de Ceauşescu, pe urmele lui Hruşciov, s-ar putea să sporească numărul activiştilor 
care se arată recalcitranţi faţă de perspectiva mutării din Capitală în zonele mai îndepăr- 
tate, unde se pun în aplicare astfel de idei. 

În încercarea de a mobiliza nomenclatura în scopul realizării proiectelor sale şi al 
depăşirii inerţiei acesteia, Ceauşescu pare a fi fost nevoit să facă o serie de concesii, nu 
neapărat de natură teoretică. Nu doar că a asigurat cadrele de inexistenţa oricărei ameninţări 
la adresa funcţiilor lor venite din partea susținătorilor descentralizării economice, dar a 
renunţat chiar la fraza programatică pe care a repetat-o cu fiecare prilej de la începutul crizei 
din Polonia, potrivit căreia membrii de partid nu se bucură de nici un privilegiu special în 
societate. Mai mult, Ceauşescu s-a retras de pe poziţia teoretică pe care se instalase cu doi 
ani în urmă. În discursul său din 1981, la cea de-a 60-a aniversare a P.C.R., Ceauşescu s-a 
aventurat pentru prima oară în redefinirea esenței şi rolului partidului, aşa cum fuseseră 
stabilite ele în lumina teoriei leniniste. El a afirmat că e greu să vorbeşti astăzi despre un 
partid de revoluționari de profesie, din moment ce P.C.R. numără 3 000 000 de membri. 
Chiar şi conceptul de „partid al avangardei” trebuie, într-un anumit sens, să fie înţeles 
într-un chip nou, de vreme ce 3 000 000 de oameni nu se pot transforma într-o avangardă’? . 

Acum, în cuvîntarea de la Mangalia, Ceauşescu a revenit la vechiul concept de 
„revoluționar de profesie”, afirmînd că nu e destul ca un activist să fie un specialist de 
marcă în domeniul său, ci: 


32. Vezi Romanian SR/6, RFER, 2 aprilie 1981, Item 5. 

el trebuie să aibă o calitate în plus - să fie gata să îndeplinească orice însărcinare din partea 
partidului, în orice domeniu, să fie revoluţionar de profesie... Insist asupra acestui lucru, 
tovarăşi, deşi poate s-ar părea că nu mai corespunde etapei actuale. Am menţionat anterior că 
noi avem nevoie, şi în actualele împrejurări, de revoluționari de profesie, de activişti cu 
temeinice cunoştinţe în toate domeniile. 


În afara discursului său propagandistic de la plenara C.C. din iunie 1982, Ceauşescu 
nu a mai accentuat niciodată cu atîta hotărîre nevoia de a schimba structura organizatorică 
a partidului în scopul punerii în practică a noilor cerinţe tehnico-ştiinţifice, economice şi 
sociale. El a adoptat o poziţie neutră chiar şi în privinţa chestiunii întineririi cadrelor de 
partid. Promiţind mai mult spaţiu de desfăşurare „elanului şi energiei cadrelor tinere”, 
el a apărat în acelaşi timp nevoia de a se baza pe experienţa activiştilor în vîrstă. Ne 
întrebăm totuşi dacă prezenţa fiului Nicu în prezidiul întîlnirii de la Mangalia a fost 
interpretată de cei prezenţi ca un semn că Ceauşescu pleda pentru întinerirea cadrelor de 
partid sau era pur şi simplu percepută ca o dovadă a hotărîrii sale de a menţine 
continuitatea dinastică a clanului de la Scornicești. 


Propagandă şi cultură: înapoi la Stalin 


În cuvîntarea sa, Ceauşescu a ținut să declare că atit aspectele negative ale activităţii generale 
a partidului, cît şi nevoia implementării rolului de conducere al P.C.R. se aplicau mai bine 
în domeniile „artei, culturii şi educaţiei”. Aspectele criticate, precum şi tonul şi argumentele 
folosite în acest sens amintesc de cel mai grosolan jargon stalinisto-jdanovist, resuscitat 
şi în Uniunea Sovietică la ultima plenară ideologică a P.C.U.S. Ceauşescu a menţionat 
rămăşiţele unor concepţii „burgheze, mistice” şi ale unei „activităţi contrarevoluţionare” 
legate de muzica şi dansul importate de peste hotare (adică din Occident), precum şi 
„naționalismul, rasismul, antisemitismul” utilizate de „cercurile reacționare”. În concor- 
danţă cu decizia luată cu cîteva zile în urmă la şedinţa Comitetului Politic Executiv 
al C.C., Ceauşescu a reiterat nevoia unei „intensificări şi perfecţionări a activităţii 
politico-administrative” pe baza unui program de activitate nepublicat pînă acum, în care 
se pune un accent deosebit pe educaţia patriotică. Aici, Comitetul Politic Executiv 
consideră că masele ar trebui mobilizate pentru unele eforturi suplimentare cu ajutorul 
sărbătoririi planificate a celei de-a 65-a aniversări a făuririi unirii statului naţional unitar 
român, care, în 1918, includea nu numai Transilvania, ci şi Basarabia şi nordul Bucovinei. 

În vreme ce criticile pe care Ceauşescu le-a adus la adresa radioului şi televiziunii în 
cuvîntarea de la Mangalia, descriindu-le drept „instrumente ale partidului de educare şi 
formare a omului nou”, au fost destul de blînde, mînia liderului de partid s-a îndreptat 
în special împotriva industriei cinematografice româneşti. Referindu-se la regizorul 
nenumit al unui film românesc difuzat de curînd, al cărui protagonist era un tînăr 
muncitor angajat la Canalul Dunăre-Marea Neagră, el a criticat faptul că personajul nu 
era un „erou”, nu avea un „efect mobilizator” şi nu era „exemplar”, modalitate ocolită 
de a pleda pentru imaginea „eroului pozitiv” al „realismului socialist”. 

În faţa acestui film, Ceauşescu, deşi pretinde că a pus capăt cenzurii din România, 
face apel la cenzor : ` 


Dar scenaristul şi regizorul care au realizat filmul, precum şi cei care l-au aprobat nu cunosc, 
se vede, tineretul patriei noastre. Nu se poate să mai admitem să se producă asemenea filme. 

Unde este Consiliul Culturii, unde este Secţia de Propagandă, unde este Comisia Ideologică a 
Comitetului Central, care trebuie să vadă toate aceste filme ? 


Se pare că artiştii români trebuie să se aştepte la noi constrîngeri. 

În partea finală a cuvîntării sale, Ceauşescu a ţinut să explice că România susţine 
atitudinea Maltei de la conferinţa C.S.C.E. de la Madrid şi că nu va participa la nici o 
mişcare care ar pune în pericol principiul consensului de la aceste negocieri. Nimic 
surprinzător, avînd în vedere faptul că principiul amintit este invocat adesea de România 
în relaţiile cu partenerii săi din C.A.E.R. şi Pactul de la Varşovia. 

În concluzie, am fi poate tentaţi să facem unele speculaţii pe marginea unor posibile 
paralele între România, pe de o parte, şi U.R.S.S. ori, chiar mai bine, China, pe de alta, 
în ceea ce priveşte încercările analoage de descentralizare (oricît de modestă) şi reideolo- 
gizare. Totuşi, asemenea combinaţii de iniţiative s-ar putea să derive din însăşi natura 
sistemului comunist bazat pe monopolul puterii, apărat de către membrii unui partid care 
pretinde că are întotdeauna dreptate. 


Romanian Situation Report/15, Radio Free Europe Research, 30 august 1983 


Incepe numărătoarea inversă 
a Congresului P.C.R. 


Cel de-al XIII-lea Congres al P.C.R. va avea loc pe 19-23 noiembrie anul curent. 
Această hotărîre a fost luată cu ocazia unei plenare a C.C. ţinută pe 27 iunie. A fost de 
asemenea stabilită ordinea de zi a congresului. Pe lîngă raportul obişnuit al C.C. referitor 
la activităţile partidului de la ultimul congres din 1979, la congrese se vorbea despre 
planul următorului cincinal (1986-1990), schimbări nespecificate în statutul partidului şi 
alegerea noului secretar general al partidului. 

Ultimul punct în discuţie de pe ordinea de zi pare totuşi să fi dominat discuţiile 
Comitetului Politic Executiv al C.C., constituit din cei mai credincioşi adepţi ai actualului 
secretar general al P.C.R. Astfel se explică de ce Manea Mănescu, vicepreşedinte al 
Consiliului de Stat, a spus, atunci cînd s-a adresat în plenul C.C.%, că îi fusese 
încredinţată unanim sarcina de a-l propune pe Nicolae Ceauşescu pentru realegerea sa ca 
secretar general al P.C.R. la congresul următor. Mănescu l-a lăudat din cale-afară pe 
„eminentul conducător al partidului şi statului, ilustru gînditor comunist, tribun revolu- 
ţionar” şi „eroul naţional” care a dat numele roditoarei epoci Ceauşescu. Mănescu a 
exprimat convingerea fermă a membrilor Comitetului Politic Executiv că „legitima 
reînvestire” a lui Ceauşescu este în „deplină concordanţă cu interesele vitale ale naţiunii 
noastre socialiste” şi singura garanţie a implementării „istoricelor hotărîri” ce trebuie 
luate la următorul congres. 

După cum era de aşteptat, plenul C.C. a acceptat propunerea Comitetului Politic 
Executiv, hotărînd că aceasta trebuie dezbătută la toate şedinţele de partid dinaintea 
congresului, pînă la nivelul membrilor simpli, în scopul de a întări unitatea şi coeziunea 
partidului. În cuvîntarea din plen, Ceauşescu le-a mulţumit tovarăşilor săi, asigurîndu-i 
că, dacă va fi reales, va continua să-şi pună întreaga energie în slujba partidului, 
poporului şi socialismului. 

Inaugurarea acestei campanii de tip „Ceauşescu reales”, cu cinci luni înaintea 
începerii congresului de partid, este neobişnuit de timpurie în comparaţie cu cea din 
1979, atunci cînd o acţiune concertată de acest gen a fost iniţiată în numeroasele şedinţe 
de partid judeţene, ţinute cu aproximativ două săptămîni înaintea congresului propriu-zis. 
Campania actuală, deşi diferită, aminteşte de propunerea de a-l alege pe Ceauşescu drept 
secretar general pe viaţă, lansată de şeful organizaţiei de partid din Bucureşti, Gheorghe 


33. Scînteia, 28 iunie 1984. 

Pană, în ajunul celui de-al XI-lea Congres al P.C.R. din 1974. Într-o cuvîntare de la 
acest congres, prim-secretarul judeţului Bihor, Petre Blajovici, a propus să se stabilească 
o limită de vîrstă de 60 de ani pentru oficialii din conducerea partidului”*. Refuzind cu 
modestie în alocuţiunea de la congres onoarea de a conduce partidul pe viaţă, Ceauşescu 
a avut o dispută cu Blajovici în legătură cu propunerea sa şi i-a respins-o. Principala 
diferenţă între iniţiativa lui Cioară şi recenta mişcare susţinută de C.P.Ex. este că 
propunerea celui dintîi venea aparent „de jos”, în vreme ce ultima este în mod evident 
inspirată de cel mai înalt organism partid şi, probabil, de Ceauşescu însuşi. E puţin 
probabil că dezbateri ulterioare pe tema acestei propuneri la nivelul membrilor vor reuşi 
să-i ofere aparenţa democraţiei, pe care Ceauşescu este atît de dornic să o dea. 

De fapt, campania din acest an nu a fost restrînsă la cadrul P.C.R., aşa cum ar fi 
normal, Ci s-a extins la diverse foruri care nu ţin de partid, precum Frontul Democraţiei 
şi Unităţii Socialiste, sindicatele, Marea Adunare Naţională, Comisia de Afaceri a 
Consiliului Popular şi Ministerul Forţelor Armate, toate sprijinind realegerea lui Ceauşescu 
în şedinţele plenarei de pe 28 şi 29 iunie”. În hotărîrea Consiliului FD.U.S. s-a 
subliniat, cu încă şi mai multă forţă decît în cazul celei luate de C.C. în favoarea 
„Tealegerii” lui Ceauşescu, mai degrabă aspectul „naţional” decît cel politic al acestei 
decizii, descriindu-se activitatea lui Ceauşescu drept o operă a renaşterii naţionale, o 
schimbare istorică radicală ce are drept scop bunăstarea omului şi fericirea întregii naţiuni. 

Într-o cuvântare de la şedinţa Consiliului F.D.U.S.%, Ceauşescu a subliniat cu tărie 
„unitatea întregului popor”, în ciuda actualei sale diversităţi „atît în ce priveşte aparte- 
nenţa sau neapartenenţa la Partidul Comunist Român, cît şi în existenţa a diferite 
organizaţii de masă şi obşteşti a unor convingeri sau credinţe religioase diferite”. Atît la 
şedinţa F.D.U.S., cît şi la întrunirea internaţională pe problema păcii a Bisericilor ţinută 
la București?” , reprezentanţii diverselor confesiuni din România şi-au exprimat sprijinul 
pentru politica internă şi externă a lui Ceauşescu, inclusiv propunerile de dezarmare 
româneşti. Slujirea „epocii de înnoire”, numită „Epoca Ceauşescu”, a fost descrisă ca 
o „datorie sfintă” a „Străvechii Biserici” Ortodoxe Române de Nestor Vornicescu, 
Mitropolitul Olteniei’. 

Se pot face doar presupuneri de ce anume a recurs regimul la o campanie de 
propagandă timpurie, deosebit de zgomotoasă, pentru „realegerea” lui Ceauşescu în 
fruntea partidului. Mai întîi, s-ar putea ca persoanele din conducerea P.C.R. şi Ceauşescu 
însuşi să orchestreze o campanie de propagandă în forţă pentru a preîntîmpina orice 
“posibil competitor la poziţia conducătorului, care să-şi facă apariţia în fazele ulterioare 
sau chiar la congresul însuşi. Nu se poate să fi fost uitat „efectul Pirvulescu” : în 1979, 
Constantin Pîrvulescu, un vajnic veteran al partidului, a luat în mod neaşteptat cuvîntul 
din tribună împotriva lui Ceauşescu, criticîndu-l pentru că este nedemocratic şi pentru 


34. Vezi Robert King, „Ceauşescu's Role at the 11* RCP Congress in Perspective”, RAD Background 
Report/35, Radio Free Europe Research, 28 februarie 1975. 

35. FD.U.S. a publicat o hotărâre în acest sens, Consiliul General al Sindicatelor din România i-a 
trimis o telegramă lui Ceauşescu, iar preşedintele Marii Adunări Naţionale, Nicolae Giosan, a 
susţinut propunerea în numele organizaţiei pe care o reprezenta. Toate aceste texte se găsesc în 
Scînteia, 30 iunie 1984. 

36. Ibid., 29 iunie 1984. 

37. Agerpres, 23 iunie 1984. 

38. Ibid., 27 iunie 1984. 

că-şi pune interesele personale înaintea celor ale ţării. În al doilea rînd, pe măsură ce 
creşte îngrijorarea faţă de măsura în care delegaţii la congres vor sprijini susţinerea 
politicii economice ale conducerii, campania în cinstea lui Ceauşescu ar putea fi menită 
să pună în umbră chestiunile mai practice cu care se confruntă ţara. În al treilea rînd, 
S-ar putea să existe şi un aspect internaţional în acestă campanie, sub forma efortului de 
a demonstra că Nicolae Ceauşescu se bucură de susţinerea maselor populare, contracarînd 
astfel orice obiecţie care ar putea să vină de la Moscova sau de oriunde altundeva din 
blocul comunist. E foarte posibil ca politicile lui Ceauşescu să fi fost supuse cenzurii la 
summit-ul C.A.E.R. din iunie. Replica sa, în forma suportului public fabricat, nu ne-ar 
surprinde deloc. 

Singurul lucru de care putem fi siguri este că nici o campanie de genul acesta nu va 
schimba soarta politico-economică sumbră a poporului român. Megalomania este o a 
doua natură a lui Ceauşescu şi se sugerează chiar că ar putea merge şi mai departe în 
ridicarea statutului politic deja considerabil al soţiei sale, atribuindu-i poate un post 
superior în partid. Contrar declaraţiilor oficiale, întărirea dinastiei nu conferă nici un fel 
de putere populaţiei ţării. 


Romanian Situation Report/10, Radio Free Europe Research,. 18 iulie 1984 


P.C.R. în ajunul celui de-al XIII-lea 
Congres 


În cuvîntarea sa neaşteptată de la al XII-lea Congres al P.C.R. din 1979, în faţa a 
2 664 de delegaţi ai partidului şi sub privirile invitaţilor şi reporterilor străini, veteranal 
comunist Constantin Pîrvulescu a criticat aspru conducerea de partid. După cum spunea 
el, Ceauşescu neglija interesele naţionale, anulînd democraţia din cadrul partidului şi 
promovînd un cult intolerabil al propriei personalităţi. Pîrvulescu a fost destituit din funcţia 
de delegat la congres şi a dispărut în spatele zidurilor unui spital de nebuni, unde se aude 
că ar fi murit. Veteranii comunişti, indiferent dacă au sau nu legături strînse cu Moscova — 
după cum a insinuat Ceauşescu în replica dată lui Pîrvulescu —, nu constituie nici pe departe 
singurul grup din interiorul P.C.R. nemulţumit de rolul tot mai autocratic şi excentric al 
lui Ceauşescu, care a aruncat România în cea mai neagră criză de la război încoace. 

În ultimii cinci ani, reglările structurale inerente politicii de industrializare excesivă 
şi neechilibrată a lui Ceauşescu au fost agravate de repercusiunile crizei energetice 
mondiale, de recesiunea economică şi de impactul negativ pe care impasul datoriei 
externe a Poloniei l-a avutasupra credibilităţii internaţionale a României. Criza datoriilor 
ce a urmat în România - pînă la sfîrşitul anului 1981, datoria externă a ţării atinsese suma 
de 10.160 milioane de dolari - a condus la o reorientare a politicii comerciale externe a 
ţării şi la introducerea unor măsuri de austeritate dură în interior. Raţionalizarea pîinii şi 
a cerealelor, decretată în 1981, creşterea preţurilor (mai ales la energie şi căldură, care 
au fost la rîndul lor restricţionate) şi o scădere serioasă a veniturilor nete, precum şi a 
nivelului de trai în general, au nemulţumit profund populaţia. 

Deşi resentimentul se ascunde în mare parte în spatele apatiei publice, circulă unele 
informaţii despre faptul că noi greve ale minerilor au izbucnit în Valea Jiului şi despre 
muncitorii care au încetat lucrul în Bucureşti şi Braşov, protestînd împotriva reducerii 
salariului lunar (care nu mai este garantat), stabilit în concordanţă cu aşa-numitele 
măsuri privind acordul global. În Occident se aud zvonuri despre revoltele ţăranilor care 
protestează împotriva raţionalizării pîinii şi se spune că o serie de activişti de partid şi de 
stat ar fi căzut victime mîniei populare. S-au raportat atacuri cu bombe la sediile de 
partid, în librăriile ce expuneau lucrările lui Ceauşescu şi la statuia lui Mihai Viteazul 
din Sfîntu Gheorghe, oraş transilvănean cu o minoritate maghiară numeroasă şi belicoasă. 
Zvonuri persistente au anunţat una sau două tentative de lovituri militare, rezultat al 
nemulțumirii iscate în rîndul cel puţin al unei părţi din această instituţie de politica 
economică dezastruoasă a lui Ceauşescu, care a dăunat intereselor naţionale şi statutului 
armatei atît în România, cît şi în cadrul Pactului de la Varşovia. Între timp, aparatul de 

Securitate, zguduit de frecventele dezertări în Vest, a reuşit să-şi mărească autoritatea în 
societatea românească şi a dus la bun sfîrşit acţiuni precum cele legate de afacerea 
Meditaţiei Transcendentale ori de planurile teroriste de pe teritoriul R.F.G. 

„ Retorica naționalistă a regimului a devenit şi mai tenace, însă campania nu a reuşit să 
adune intelectuali veritabili în jurul partidului, provocînd, din contră, şi mai multă 
nemulţumire în rîndul minorităţilor etnice. Protestele maghiarilor din România au devenit 
şi mai zgomotoase, aceştia fiind încurajați de poziţia mai fermă a Budapestei faţă de 
minoritatea sa oprimată din Transilvania. Au fost aduse critici României şi lui Ceauşescu 
personal în presa maghiară, inclusiv în cotidianul de partid Népszabadság. Se pare că 
circa 80% din minoritatea germană doreşte să emigreze. Comunităţii artiştilor şi inte- 
lectualilor, din ce în ce mai obstrucţionată de măsurile regimului şi de încercările 
acestuia de a înlocui libertatea de gîndire şi subvenţiile de stat prin patosul naţional, nu 
i-a mai rămas decît să bată în retragere sau să ia calea exilului. Numărul celor ce reuşesc 
să-şi păstreze o urmă de demnitate umană şi profesională scade tot mai mult, iar 
protestele deschise sînt rare. 

Eforturile regimului de a urma direcţiile binecunoscute şi uneori ambigue ale politicii 
externe româneşti în chestiunea integrării în C.A.E.R., activităţile Pactului de la Varşovia, 
dezarmarea nucleară, precum şi suveranitatea naţională şi independenţa partidului, bazate 
pe principiile legii internaţionale mai degrabă decît pe internaţionalismul socialist, toate 
acestea au din ce în ce mai puţină influenţă asupra populaţiei în general. Nu se mai ştie 
cu siguranţă nici măcar în ce măsură sprijină conducerea de partid, în întregul ei, această 
politică. 


Control al partidului sau control exercitat de partid ? 


Remediul oferit de Ceauşescu, ideologul cel mai de seamă al partidului, este o sporire tot 
mai puternică a rolului P.C.R. în toate domeniile de activitate. Pentru a atinge acest ţel, 
s-au făcut încercări de redefinire a statutului partidului în contextul societăţii româneşti 
şi în acelaşi timp de întărire a controlului pe care îl deţine clanul Ceauşescu asupra 
oamenilor de rînd. 

Noua teorie referitoare la poziţia şi rolul partidului, aşa cum au fost ele delimitate în 
documentele P.C.R. din ultimii cinci ani, poate fi rezumată după cum urmează : partidul 
nu mai este „avangarda clasei muncitoare”, ci a devenit „centrul vital al întregii noastre 
naţiuni”, identificîndu-se puternic şi continuînd cele mai bune tradiţii şi aspirații ale 
poporului român ; teza „dictaturii proletariatului” nu mai e valabilă în România şi ar 
trebui înlocuită prin „democraţia muncitorilor” ; partidul însuşi nu mai este infailibil, el 
nu e mai bun decît membrii care îl constituie. 

Unele măsuri de acest gen, care au drept ţel obţinerea adeziunii poporului (şi adoptate, 
se pare, sub influenţa evenimentelor din Polonia), precum aceea care declară că membrii 
de partid nu sînt revoluționari de profesie şi nu se bucură de privilegii speciale, s-au 
confruntat în mod evident cu opoziţia aparatului de partid însuşi. În ciuda pretențiilor de 
a fi sporit democraţia în cadrul partidului, Ceauşescu şi mai ales soţia sa Elena, actualul 
şef al Comisiei de Cadre a P.C.R., exercită de fapt un control şi mai puternic asupra 
membrilor şi activiştilor de partid. În primul rînd, în timpul schimbării cadrelor de 
partid din 1980 (prima mişcare de acest gen din 1948 încoace), aproximativ 30 000 de 
membri (ceea ce reprezintă un procent de 1%) au fost excluşi din rîndurile acestuia. 

Apoi, sistemul instructorilor de partid, desfiinţat în 1971, a fost reinstituit, ca şi registrul 
de cadre. În cîteva discursuri importante, Ceauşescu a ţinut să sublinieze că membrii de 
partid cu funcţii în conducere nu se situează deasupra criticilor şi trebuie traşi la 
răspundere dacă este necesar. Astfel de declaraţii alcătuiau de asemenea baza conceptuală 
pentru schimbările frecvente operate de Ceauşescu în aparatul de partid. Scopul modifi- 
cărilor era acela de a devia criticile aduse partidului şi lui Ceauşescu însuşi, redirecţio- 
nîndu-le înspre anumiţi activişti. În acelaşi timp, astfel de transformări erau capabile să 
asigure o bază tot mai solidă pentru aparatul puterii personale a lui Ceauşescu. 


Nemulțumit de vechea gardă 


Cîţiva membri mai vechi ai Comitetului Politic Executiv al C.C. al P.C.R., consideraţi 
a reprezenta cercul interior al conducerii de partid şi a fi sprijinit ascensiunea lui 
Ceauşescu în 1965 şi drumul politic pe care l-a adoptat acesta, fie au demisionat, fie au 
fost demişi în ultimii 5 ani sau şi de la Congresul al XII-lea al P.C.R. 

Cornel Onescu (născut în 1923), cel dintîi ministru de Interne al lui Ceauşescu, a 
cărui ultimă funcţie a fost aceea de preşedinte al Consiliului Central al U.G.S.R. 
(1981-1982), a fost destituit din funcţia sa de membru în C.P.Ex. în 1983 şi nu s-a mai 
auzit nimic de el de atunci. 

Ion Ioniţă (născut în 1924), ministru al Apărării din 1966 pînă în 1976 şi viceprim- 
-ministru din 1976 pînă în 1982, a fost eliberat din aceste funcţii şi din poziţia sa de 
membru supleant în C.P.Ex. în mai 1982. În timpul acestei remanieri, care a inclus 
înlocuirea primului-ministru şi a tuturor adjuncţilor săi, un alt om de încredere al lui 
Ceauşescu, János Fázekás (născut în 1926), viceprim-ministru şi preşedinte al Consiliului 
pentru Coordonarea Bunurilor de Consum, şi-a pierdut postul din guvern şi calitatea de 
membru al Comitetului Politic Executiv din aşa-zise „motive de sănătate”. Potrivit 
zvonurilor, Fâzekâs nu ar fi fost de acord cu Ceauşescu în privinţa extinderii măsurilor 
de austeritate pe care acesta le preconizase. Paul Niculescu (născut în 1923), considerat 
odinioară un posibil rival ori succesor al lui Ceauşescu, a cunoscut şi el suişuri şi 
coboriîşuri, într-o carieră deja sinuoasă. În 1981, el a fost demis din funcţia de ministru 
al Finanţelor şi viceprim-ministru, fiind numit pe postul destul de modest de preşedinte 
al Uniunii Centrale a Cooperativelor de Consum, cu toate că nu şi-a pierdut calitatea de 
membru al Comitetului Politic Executiv. 

Demiterea lui Leonte Răutu (născut în 1910) din poziţia de rector al Academiei de 
Ştiinţe Politice „Ştefan Gheorghiu” şi excluderea sa din Comitetul Politic Executiv în 
noiembrie 1981, la „cererea” sa, după cum s-a pretins, dar de fapt sub presiuni, căci 
fiica făcuse cerere de emigrare în Israel, au fost evenimente de o deosebită importanţă. 
Răutu, membru marcant al Partidului Comunist din ilegalitate, care şi-a petrecut anii de 
război la Moscova, a fost unul dintre țarii culturali ai erei staliniste. Deşi a fost asociat 
pe rînd cu Ana Pauker şi cu Gheorghiu-Dej, el s-a aliat cu Ceauşescu după 1965. O 
campanie purtată în presa culturală românească de la sfîrşitul anilor '70 în scopul de a-i 
face pe oficialii de partid de altă etnie să pară a fi lucrat în cîrdăşie cu U.R.S.S., fiind 
astfel răspunzători pentru politica culturală dogmatică şi antiromânească din timpul erei 
staliniste, era cu siguranţă îndreptată printre alţii împotriva lui Răutu. 

Din 1981, au fost daţi afară încă doi membri ai unui grup de activişti de partid de 
origine evreiască şi care au avut în trecut legături strînse cu Moscova. Petre Lupu (născut 

în 1921), preşedintele Colegiului Central al P.C.R. şi ultimul membru de origine evreiască 
din Comitetul Politic Executiv, a fost eliberat de îndatoriri anul acesta, „în vederea 
pensionării”. Funcţia de preşedinte al acestui organism, însărcinat cu supravegherea 
„moravurile pur proletare” ale membrilor de partid, a fost ocupată de Miu Dobrescu, 
membru al clanului Elenei. Celălalt membru destituit, Ştefan Voicu, pur şi simplu nu mai 
este menţionat ca redactor-şef al ziarului bilunar de partid Era Socialistă. 

Nu trebuie trecut cu vederea faptul că numărul membrilor din Comitetul Politic 
Executiv de origine maghiară şi evreiască a scăzut începînd cu 1979. Nici János Fâzekâs 
şi nici Eva Feder nu au fost înlocuiţi cu alte persoane de etnie maghiară. 


Eliminarea moştenitorilor de drept 


Împreună cu membrii vechii gărzi, Ceauşescu i-a îndepărtat de asemenea şi pe majoritatea 
membrilor nomenclaturii priviţi cîndva ca moştenitori de drept ai poziţiei sale în P.C.R. 
Printre tratamentul cel mai dur i-a fost aplicat lui Virgil Trofin (născut în 1926). Fidel 
militant pro-Ceauşescu în acei primi ani dificili ai conducerii sale, Trofin a devenit 
curînd membru plin în C.P.Ex. în 1968. După o scurtă perioadă de eclipsă, el a fost 
numit viceprim-ministru în 1978 şi i s-a dat sarcina ingrată de a conduce Ministerul 
mamut al Minelor, Petrolului şi Geologiei în 1979. Deoarece nu şi-a asumat responsa- 
bilitatea pentru eşecurile inevitabile, Trofin a primit un vot de blam şi a fost exclus din 
C.C. al P.C.R. în 1981. La începutul acestui an, rudele cele mai apropiate i-au anunţat 
decesul într-un ziar bucureştean. Nu a fost publicat nici un necrolog oficial. 

Cornel Burtică (născut în 1931) a fost şi el exclus. Altădată tovarăş apropiat al lui 
Ceauşescu şi probabil membru al clanului prin căsătorie (înclinația sa către stilul de viaţă 
luxos, occidental, a fost subiectul multor zvonuri care au circulat în Bucureşti), el a fost 
exclus din C.C. după ce în 1982 şi-a pierdut postul de viceprim-ministru şi ministru al 
Comerţului Exterior. Acuzat de deviații grave înregistrate în activităţi privind comerţul 
exterior, se pare că el ar putea fi chiar judecat, lucru menit a servi drept avertisment 
pentru ceilalţi oficiali. 


Rotaţia cadrelor din Secretariatul C.C. 


De departe cea mai frecventă rotaţie a personalului de partid s-a petrecut la Secretariatul 
C.C. al P.C.R. — organism care, potrivit statutului P.C.R., are ca sarcină organizarea şi 
controlul aplicării deciziilor de partid, precum şi pregătirea cadrelor de partid. Din opt 
secretari C.C. numiţi la ultimul congres nu a mai rămas în funcţie decît unul. Este vorba 
despre Iosif Banc (născut în 1921), de etnie maghiară şi activist de partid încă din 
ilegalitate. Secretar C.C. din 1975 şi aparţinînd încă cercului restrîns de putere din 
P.C.R., Banc a demonstrat o longevitate politică deosebită. 

Nou-veniţii din Secretariatul C.C. în 1979 par să fi fost aleşi în vederea consolidării 
puterii lui Nicolae şi, într-o anumită măsură, a Elenei Ceauşescu în cadrul acestui 
organism. Ei includ un grup de apropiaţi ai lui Ceauşescu, precum Ilie Verdeț, Emil 
Bobu, Petru Enache, Silviu Curticeanu, Miu Dobrescu şi Lina Ciobanu (ultimilor doi li 
s-au dat recent alte însărcinări). Din rîndul celorlalţi fac parte o serie de activişti de 
partid puţin cunoscuţi anterior, cu trecut de lideri judeţeni sau municipali. În luna martie 

a acestui an, numărul secretarilor de partid a sporit, fiind acum de unsprezece persoane 
(plus secretarul general), fapt fără precedent. 

Promovarea prim-secretarilor de partid judeţeni şi municipali la ranguri mai înalte a 
fost însoţită de unele schimbări masive ale personalului la nivel de judeţ. De la ultimul 
congres, doar cinci din totalul celor patruzeci şi unu de prim-secretari de partid judeţeni 
(plus liderul suprem de la Bucureşti) au rămas pe poziţii. Numai anul acesta au fost 
numiţi şaptesprezece noi prim-secretari de partid judeţeni (dintre care opt chiar înainte 
de congres). 

Am putea face anumite speculaţii pe marginea faptului că aceste modificări în rîndul 
membrilor Secretariatului C.C. ar indica unele dezacorduri între organul amintit şi veritabilul 
centru de putere, Comitetul Politic Executiv. La începutul acestui an, ca niciodată pînă 
acum, Comitetul Politic Executiv a refuzat două din cele trei rapoarte pregătite de 
Secretariatul C.C. pentru plenara C.C. din martie, cerînd îmbunătăţiri substanţiale. 


Consolidarea dinastiei familiale ? 


Toate aceste jonglerii ale lui Ceauşescu cu activiştii de partid ar putea fi interpretate ca 
o consecinţă a faptului că acesta este —.ori se simte - bine ancorat în poziţia cea mai 
înaltă din partid. Problema care îl preocupă acum este, probabil, modul cum ar putea fi 
extinsă puterea de care se bucură clanul său şi consolidarea acesteia pe viitor. 

E greu de imaginat la ce fel de puteri ar mai putea visa Elena Ceauşescu. Ea a fost 
numită din 1979 prim-viceprim-ministru, însărcinată cu supervizarea nu doar a politicii 
cadrelor de partid, ci şi a celei din domeniul ştiinţific şi cultural în general. Va încerca 
oare din nou Ceauşescu să-i ofere o poziţie secundă în partid, după cum se zvonea în 
ajunul celui de-al XII-lea Congres ? Problema e că de multă vreme ar fi trebuit consilierii 
săi să-l avertizeze că exageratul cult al personalităţii pe care l-a creat şi în special cel al 
Elenei reprezintă elemente extrem de dăunătoare pentru susţinerea populară a regimului. 

S-ar putea ca Nicolae Ceauşescu să încerce să augmenteze statura politică a fiului său 
Nicu Ceauşescu, care este, din cîte se pare, pregătit pentru succesiune. Din 1979, Nicu 
a fost secretar al Marii Adunări Naţionale, membru plin al C.C. şi a dobîndit poziţia de 
prim-secretar al U.T.C., post care implică automat funcţia de ministru al Tineretului. 
Poliana Cristescu, preşedinte al Organizaţiei de Pionieri, care se zvoneşte că ar fi devenit 
de curînd soţia lui Nicu, se află printre noii candidaţi propuşi pentru alegerile în 
organismele de conducere ale partidului la cel de-al XIII-lea Congres. Printre candidaţii 
pentru C.C. al P.C.R. se numără şi doi fraţi ai lui Ceauşescu, care nu sînt încă membri 
ai acestei instituţii : Jon Ceauşescu, prim-vicepreşedinte (cu rang de ministru) al Comitetului 
de Stat al Planificării, ales în 1979 membru al Comisiei de Revizie a C.C., şi Ilie 
Ceauşescu, ministru adjunct al Apărării şi secretar al Consiliului Politic Executiv, care 
a fost propus candidat la Congresul al XII-lea al P.C.R., dar nu a fost ales. 

Campania naţională desfăşurată pentru „realegerea” lui Ceauşescu, după cum e 
numită adesea, a fost concepută ca un plan propagandistic care prezintă întreaga naţiune 
română, şi nu doar partidul, în postura de a susţine şi solicita reînvestirea lui Ceauşescu 
în funcţia de secretar general al P.C.R. Prin crearea unei atmosfere de aclamare generală, 
conducerea de partid încearcă să distragă atenţia celor din partid şi din afara sa de la 
responsabilitatea personală a lui Ceauşescu pentru situaţia economică dificilă a ţării şi 
pentru greutăţile pe care le îndură populaţia. În loc să netezească drumul pentru „trecerea 

la comunism” a României — după cum se spune în decizia adoptată la cel de-al XII-lea 
Congres al P.C.R., ce însărcina C.C. al P.C.R. cu elaborarea unei noi programe de 
partid care să fie supusă dezbaterii la Congresul al XIII-lea -, românii par să se afle pe 
drumul „socialismului sărăciei”, de care vorbea odată Ceauşescu însuşi. Indiferent de 
sloganurile propagandistice pe care le născoceşte el - despre apropierea „vîrstei de aur 
a comunismului”, despre stadiul de „ţară în curs de dezvoltare” pe care l-a atins 
România -, Ceauşescu nu va reuşi să anime populaţia năpăstuită care se confruntă cu o 
altă iarnă „a vrajbei”. 


Romanian Situation Report/17, Radio Free Europe Research, 17 noiembrie 1984 


Consolidarea puterii personale 
a lui Ceauşescu 


Sesiunea plenară finală a celui de-al XIII-lea Congres al P.C.R. s-a deschis cu anunţul 
deloc surprinzător făcut de apropiatul liderului de partid şi vicepreşedintele Consiliului 
de Stat, Manea Mănescu, potrivit căruia Nicolae Ceauşescu a fost „reales” în funcţia de 
secretar general al P.C.R., în „deplină unanimitate”, de către delegaţii la Congres. 
Trebuie să observăm, în treacăt, că mult lăudata „democraţie socialistă” predominantă în 
România interzicea difuzarea în direct pe posturile româneşti de radio şi televiziune a 
procesului „alegerilor”. Ceauşescu a declarat apoi în faţa adunării că noul C.C. al 
P.C.R. (446 de membri faţă de cei 406 dinainte) i-a ales pe membrii Comitetului Politic 
Executiv, ale căror nume le-a citit chiar el, contrar obiceiului său de pînă atunci. 


Promovarea lui Nicu Ceauşescu 


Poate că Ceauşescu a procedat astfel pentru a-şi rezerva plăcerea de a anunţa el însuşi 
promovarea în funcţia de membru supleant în Comitetul Politic Executiv a fiului şi 
presupusului său moştenitor, Nicu Ceauşescu, în vîrstă de 34 de ani. S-a emis o vreme 
ipoteza că Ceauşescu va încerca să obţină această favoare pentru fiul său cel mic. De la 
Congresul al XII-lea al P.C.R., Nicu a devenit membru plin al C.C., a fost numit 
secretar al Marii Adunări Naţionale şi a devenit prim-secretar al U.T.C., post care 
implică în mod automat funcţia de ministru al Tineretului. După cît se pare, părinţii săi 
au făcut eforturi de a obţine un grad de respectabilitate socială pentru fiul lor cu apucături 
de playboy, alegîndu-i, după cum se zvoneşte, o soţie potrivită: Poliana Cristescu, 
preşedinte al Organizaţiei de Pionieri, ridicată şi ea de la rang de membru supleant la cel 
de membru plin în C. C. la Congresul al XIII-lea. În perioada premergătoare congresului, 
Nicu a participat la o conferinţă organizată la Moscova pentru tinerii conducători din 
toate statele Pactului de la Varşovia, cu scopul evident de a sprijini planurile sovietice de 
a organiza un festival internaţional al tineretului la Moscova în luna mai a anului 
următor. De vreme ce numeroase organizaţii de tineret occidentale şi-au declarat opoziţia 
faţă de acest proiect, susţinerea unanimă în cadrul blocului comunist trebuie să fi fost 
deosebit de importantă pentru U.R.S.S. Este cunoscută împotrivirea sovietică faţă de 
orice strategii dinastice comuniste, fie că e vorba de Coreea de Nord sau de Bulgaria. 

Nici o schimbare nu pare a fi avut loc pînă acum în privinţa poziţiei Elenei Ceauşescu. 
Aceasta depindea probabil de capacitatea lui Ceauşescu de a modifica statutul P.C.R., 

proiect eşuat în 1979, de vreme ce orice promovare a soției sale la funcția numărul doi 
în P.C.R. ar fi necesitat transformări corespunzătoare în statutul partidului. De data 
aceasta, scena a fost pregătită în vederea efectuării acestor schimbări şi o comisie 
specială a fost aprobată de delegaţi în acest scop ; totuşi, se pare acum că nu a fost cazul. 


Şi mai mulţi oameni ai lui Ceauşescu incluşi în Comitetul Politic Executiv 


Date fiind schimbările majore operate în Comitetul Politic Executiv şi în Secretariatul 
P.C.R. la Congresul al XII-lea din 1979, dar în special în intervalul imediat premergător 
actualului congres*, nu ne surprinde numărul mic al modificărilor făcute acum. Se pare 
că Nicolae Ceauşescu a reuşit să impună printr-un decret toate schimbările principale, 
care îi aveau în vedere atît pe unii membri din vechea gardă a partidului, cît şi pe cîţiva 
dintre moştenitorii săi de drept, înainte să aibă de fapt loc congresul. 

Lista membrilor plini ai Comitetului Politic Executiv (27 în 1979 şi 23 în 1984), aşa 
cum se prezenta ea în ajunul celui de-al XIII-lea Congres, conţinea o singură adăugire. 
Miu Dobrescu, membru al clanului vechi şi fost colaborator apropiat al Elenei înseşi - 
în calitate de preşedinte al Consiliului Culturii şi Educaţiei Socialiste —, a fost promovat 
de la poziţia de membru supleant (deţinută din 1969) la cea de membru plin al Comitetului 
Politic Executiv. Dobrescu, fost prim-secretar de partid la Iaşi, Suceava şi Dolj şi 
secretar C.C. însărcinat cu afacerile externe, a fost numit în conducerea Colegiului 
Central al P.C.R. în martie. Delegații la congres l-au reales în această funcţie. 

Numărul de membri supleanţi ai Comitetului Politic Executiv, care a crescut acum de 
la 18 la 25, îl depăşeşte pe cel al membrilor plini. Doi foşti membri supleanţi nu se mai 
regăsesc pe listă: Miu Dobrescu, promovat la rangul de membru plin, şi Ştefan Mocuţa, 
de multă vreme prim-secretarul de partid al judeţului Cluj şi preşedinte al Comitetului 
pentru Problemele Consiliilor Populare, eliberat din funcţie (probabil pensionat) în 
aprilie 1984. 

Nou-veniţii în grupul membrilor supleanţi ai Comitetului Politic Executiv pot fi 
încadraţi în două categorii : vechi adepţi ai lui Ceauşescu şi noi vedete extrem de active, 
a căror pondere este tot mai accentuată în structura centrală a partidului. (În martie 
1984, o mişcare similară în vederea sporirii reprezentării activiştilor aparţinînd organiza- 
ţiilor judeţene de partid a fost operată în cadrul secretariatului C.C. al P.C.R.) Majoritatea 
nou-veniţilor par să aibă calificări în domeniul economic. Noii membri supleanţi ai 
Comitetului Politic Executiv sînt următorii: Nicolae Giosan (născut în 1921), vechi 
membru C.C. şi administrator al agriculturii, care-i datorează lui Ceauşescu însuşi 
promovarea din 1974 în postul de preşedinte al Marii Adunări Naţionale. Tudor Postelnicu, 
membru C.C. din 1979, a devenit politrucul cel mai de încredere din Securitate după 
dezertarea lui Ion Pacepa în 1978. El a fost numit ministru secretar de stat în Ministerul 
de Interne şi şef al Departamentului Securităţii de Stat în luna martie a acelui an. În 
contextul recentei expulzări a cinci membri ai Ambasadei române de la Bonn acuzaţi de 
spionaj şi de a fi pus la cale acte teroriste pe teritoriul R.F.G., promovarea lui Postelnicu 
apare ca un gest destul de ciudat de solidaritate şi aprobare manifestate de Ceauşescu faţă 
de omul său de bază din Securitate. Trebuie luat în seamă faptul că superiorul său, 


39. Vezi Romanian Situation Report/6, Radio Free Europe Research, 4 aprilie 1984. 

ministrul de Interne George Homoştean, nu este membru al acestui organism. Joachim 
Moga a fost un administrator local de încredere în calitatea sa de prim-secretar de partid 
al judeţului Hunedoara începînd de la mijlocul anilor '60. El a fost rotit prin mai multe 
funcţii de partid şi de stat pînă la numirea ca succesor al lui Ştefan Mocuţa în funcţia de 
prim-secretar al Comitetului de Partid din judeţul Cluj în mai 1983. Acum, el îi urmează 
lui Mocuţa şi ca membru supleant al Comitetului Politic Executiv. 

Printre membrii mai tineri „aleşi” în prezent ca supleanţi în Comitetul Politic 
Executiv, Gheorghe David a urcat extrem de repede, în numai doi ani, de la funcţia de 
director al Direcţiei Agricole Brăila la aceea de consilier al lui Ceauşescu, ministru 
secretar de stat şi, din ianuarie 1984, ministru al Agriculturii şi Industriei Alimentare. 
David a fost membru supleant al C.C. din 1974, dar a fost înlăturat în 1979. Marin 
Nedelcu, un alt fost consilier al lui Ceauşescu, a fost prim-secretar al Comitetului de 
Partid al judeţului Braşov din 1983. Nicolae Mihalache, specialist în agricultură şi fost 
şef de secţie la C.C. al P.C.R., a fost numit în mai 1984 prim-secretar al importantului 
comitet de partid din judeţul Constanţa. Maria Ghiţulică, singura femeie nou sosită în 
Comitetul Politic Executiv şi membru plin al C.C. din 1979, a activat ca prim-secretar 
al comitetului de partid al judeţului Vrancea din mai 1982. Gheorghe Stoica, numit 
prim-secretar de partid al judeţului Dolj în ajunul congresului, a fost schimbat de la 
secretariatul C.C. pentru a deveni membru supleant al Comitetului Politic Executiv. 
Singura schimbare operată în secretariatul C.C. la acest congres, în afară de cea a lui 
Stoica, era de aşteptat. Atiît el, cît şi Lina Ciobanu, numită anul acesta în funcţia de 
preşedinte al Consiliului General al U.G.S.R, au părăsit acest organism, deoarece noile 
lor poziţii erau incompatibile cu apartenenţa la Secretariat. 


Noul Birou Permanent: cercul interior 


Pe 8 decembrie, la mai bine de două săptămîni după ce a fost ales de noii membri C.C. 
la cel de-al XIII-lea Congres al P.C.R., Comitetul Politic Executiv al P.C.R. a ţinut 
prima sa şedinţă pentru a-i numi pe membrii noului Birou Permanent dintre cei care îl 
compuneau. În 1979, această întrunire se ţinuse la patru zile după alegerea noului C.C. 
Se pune întrebarea dacă această întîrziere ar trebui privită ca un indiciu al dificultăţilor 
care ar fi împiedicat un acord mai timpuriu. În lumina schimbărilor efectuate în numărul 
şi compoziţia acestui organism, e foarte plauzibil să se fi întîmplat aşa. 

Aşa cum se prezintă el acum, Biroul Permanent al Comitetului Politic Executiv = 
potrivit statutului partidului, corpul de decizie însărcinat cu „coordonarea operativă a 
activităţii de partid şi de stat” - a fost redus radical la 8 membri. Jonglarea cu numărul 
membrilor Biroului este un vechi obicei al lui Ceauşescu. Din 1965, cifra lor a variat de 
la un minimum de 5 (în 1974) la un maximum de 15 (în 1979). Doar 5 dintre membrii 
Biroului numiţi în 1979 au supravieţuit jocului favorit al lui Ceauşescu: Emil Bobu, 
membru din 1979 şi secretar C.C. din 1981; Elena Ceauşescu, membru al Biroului din 
1977, prim-vicepreşedinte al Consiliului de Stat şi prim-viceprim-ministru ; Gheorghe 
(Gogu) Rădulescu, membru al Biroului care, din 1969, este vicepreşedinte al Consiliului 
de Stat, şi secretarul C.C. Ilie Verdeț, membru al Biroului Permanent din 1966. 

Singurul nou-venit în acest corp, care de fapt se reîntoarce aici, este Manea Mănescu, 
numit vicepreşedinte al Consiliului de Stat şi al Consiliului Suprem pentru Dezvoltarea 
Economică şi Socială în 1982. Mănescu, economist de formaţie, a activat ani de zile ca 

prim-vicepreşedinte şi apoi preşedinte al Comitetului de Stat pentru Planificare. Din 
1974 pînă în 1979 el a fost prim-ministrul României, o funcţie la care a renunţat de 
bunăvoie din motive de sănătate. Totuşi, cîţiva ani mai tîrziu, starea sa ameliorîndu-se 
evident, Mănescu, considerat un adept extraordinar de loial al lui Ceauşescu, şi-a 
început în forţă o nouă carieră. Fost membru plin al Comitetului Politic Executiv 
(1968-1979) şi al Biroului său Permanent (1974-1979), Mănescu revine în această 
instituţie la vîrsta de 68 de ani. El a jucat un rol important la plenara C.C. din iunie, cînd 
l-a propus pe Ceauşescu pentru realegerea în funcţia de secretar general al P.C.R., 
precum şi la dezbaterile actualului congres. 

În forma sa actuală, Biroul Permanent reprezintă cercul interior al guvernării Ceauşescu. 
Dacă sînt adevărate zvonurile despre căsătoriile lui Mănescu şi Verdeț cu femei din 
familia Ceauşescu (ele au fost respinse de purtătorii de cuvînt oficiali români), acesta ar 
putea fi considerat chiar un cerc de putere familial. În orice caz, ponderea clanului 
Ceauşescu în acest nucleu extrem de condensat a crescut considerabil. 

Astfel, dorinţa aproape iraţională şi paranoică a lui Ceauşescu de a monopoliza 
puterea politică în România ar putea fi văzută ca forţa motrice din spatele acestei noi 
mişcări. Ne întrebăm dacă el a sacrificat o serie de alţi membri de încredere pentru a 
acoperi expulzarea din acest organism a unor anumite obiecte ale nemulțumirii sale. Cel 
mai puternic candidat potenţial la o astfel de acţiune ar fi Zosif Banc, singurul membru 
demis (din 1978) din Biroul Permanent şi fost membru al Secretariatului C.C. Banc a 
fost singurul secretar C.C. care a supravieţuit rotației lui Ceauşescu în ultimii cinci ani. 
Întîmplător, o dată cu Banc a părăsit Biroul Permanent singurul membru de altă etnie. 

Alţi cîţiva activişti de partid, în special tineri, numiţi în 1979, au fost treptat înlăturați 
începînd de la cel de-al XII-lea Congres al P.C.R., fie pentru că au fost daţi afară din 
C.C. (Cornel Burtică), fie pentru că au fost demişi din funcţiile de conducere şi de partid 
pe care le deţineau la momentul numirii lor. Aşa s-a întîmplat cu Virgil Cazacu, Nicolae 
Constantin, Paul Niculescu, Dumitru Popescu şi cu succesorul său ca secretar C.C. 
însărcinat cu ideologia şi propaganda, Petru Enache, eliminat o dată cu recenta restrîngere 
a Biroului Permanent. Jon Păzan şi Ştefan Andrei, membru al Biroului din 1974, deşi 
fusese mereu membru supleant al Comitetului Politic Executiv, au fost de asemenea 
înlăturați. Această tendinţă de a elimina din conducerea supremă a partidului activişti de 
seamă, mai tineri şi probabil mai ambiţioşi, care s-a conturat o dată cu schimbările 
efectuate în Comitetul Politic Executiv în timpul perioadei dintre congrese, ar putea 
indica faptul că, pe măsură ce înaintează în vîrstă, Ceauşescu descoperă avantajele 
gerontocraţiei. 


Romanian Situation Report/18, Radio Free Europe Research, 14 decembrie 1984 


P.C.R. adoptă noi statute de partid 


Pe 22 noiembrie 1984, delegaţii la cel de-al XIII-lea Congres al P.C.R. au adoptat 
noul statut al P.C.R., care a suportat un număr de modificări şi adăugiri semnificative 
în privinţa setului de reguli interne de partid, active din 1974. Schimbările din statut 
dezvăluie noi aspecte ale conceptelor ideologice şi politice ale partidului şi ale regulilor 
care îi guvernează întreaga structură internă. 

În prezentarea făcută noului statut, Emil Bobu“, secretar C.C. şi membru al Biroului 
Permanent al Comitetului Politic Executiv al P.C.R., a enumeratpentru prima oară urmă- 
toarele obiective principale ale schimbării : sporirea rolului de conducere al partidului şi 
a responsabilităţilor membrilor de partid, dezvolt: ‘a „democraţiei muncitoreşti revoluţio- 
nare”, ridicarea „bunăstării maselor” şi „întărirea independenţei şi suveranităţii patriei”. 

Aceste obiective pot fi văzute ca o codificare, prin legea de partid, a două tendinţe 
majore în practica P.C.R. din ultimii cîţiva ani. Una este consolidarea autorităţii pe cape 
o deţin asupra partidului Ceauşescu şi cei mai apropiaţi colaboratori ai săi (printre care 
figurează, la loc de cinste, membrii familiei sale). Cealaltă este întărirea angajamentului 
partidului la o ideologie bazată pe demagogie naţională. 


Sporirea controlului lui Ceauşescu asupra partidului 


Cîteva schimbări reprezintă încercări abia voalate de a restrînge şi mai mult drepturile 
membrilor de partid obişnuiţi de a influenţa deciziile luate la vîrf, în ciuda intenţiei 
afirmate de a spori responsabilităţile acestora. Astfel, eliminînd stipularea din statutul 
din 1974 care permitea candidaţilor la şefia partidului să fie nominalizați nu doar la 
şedinţele judeţene de partid, ci chiar şi la congres, partidul a îngrădit posibilitatea 
membrilor săi de a contesta autoritatea conducerii. Este clar că partidul vrea să evite un 
alt incident de felul celui provocat de Pîrvulescu. La cel de-al XII-lea Congres al P.C.R. 
din noiembrie 1979, veteranul comunist Constantin Pîrvulescu a folosit această stipulare 
pentru a protesta împotriva realegerii lui Ceauşescu în funcţia de secretar general al 
P.C.R. Stipularea din noul statut, potrivit căreia este oprit accesul membrilor de partid 
retraşi în organismele de partid conducătoare, ţinteşte în aceeaşi direcţie. Aplicînd în 
mod strict această regulă la cel de-al XIII-lea Congres al P.C.R., Ceauşescu a fost deja 
în măsură să elimine un număr de vechi membri de partid din poziţiile de conducere pe 


40. Munca de partid, nr. 12/decembrie 1984, pp. 2-20. 
41. Scînteia, 22 noiembrie 1984, p. 4. 

care aceştia le deţineau în cadrul partidului. De fapt, el a creat un instrument personal 
cu care ar putea să-şi înlăture propria generaţie din posturile influente din partid, 
pregătind în acelaşi timp terenul pentru o preluare a puterii de către grupul condus de 
către fiul şi succesorul său aparent, Nicu Ceauşescu. 

Alte două'stipulări par să susţină această perspectivă. Mai întîi, există o clauză nouă 
potrivit căreia cel puţin o treime din membrii C.C. trebuie înlocuiţi la la fiecare congres 
al partidului, în „conformitate cu principiul rotației”. În al doilea rînd, se stipulează 
acum că va exista o „regulă” conform căreia doar cei care au fost deja membri U.T.C. 
pot intra în P.C.R. Prim-secretarul U.T.C. nu este altul decît Nicu Ceauşescu. Ascensiunea 
sa în Comitetul Politic Executiv al C.C. a fost posibilă datorită unei alte modificări în 
noile statute, potrivit cărora preşedinţii sindicatelor, ai U.T.C. şi ai Consiliului Naţional 
al Femeilor sînt îndreptăţiţi să deţină poziţia de membru supleant ori plin în acest organism. 

Acelaşi privilegiu este acordat unor prim-secretari ai comitetelor judeţene de partid. 
Noile statute precizează că decizia privind eligibilitatea prim-secretarilor judeţeni de 
partid la poziţia de membri în Comitetul Politic Executiv va reveni Comitetului Central. 

Binecunoscuta neîncredere a lui Ceauşescu faţă de oricine şi orice din jurul său pare 
să modeleze nu doar propriul comportament, ci şi noile statute de partid. Membrii de 
partid cărora li s-au acordat funcţii în străinătate (precum ambasadorii) nu mai pot fi 
aleşi în organisme superioare ale partidului sau trebuie să renunţe la aceste poziţii pe 
durata mandatului. În aceste condiţii, toţi ambasadorii români care fuseseră membri ai 
C.C. şi-au pierdut poziţiile anterioare, cu excepţia ambasadorului român la Moscova. 

În plus, în maniera tacticii de a înfiinţa un Consiliu Politic Superior al Armatei 
Române pentru a asigura astfel influenţa partidului asupra armatei, se pun acum, sub 
supravegherea partidului, bazele unui consiliu politic care să vegheze asupra Ministerului 
de Interne. În acest context, ar trebui să reținem că Tudor Postelnicu, şeful Departamentului 
Securităţii Statului din cadrul Ministerului de Interne, a fost ridicat la rangul de membru 
supleant al Comitetului Politic Executiv, în timp ce superiorul său, ministrul de Interne 
George Homoştean, a devenit doar membru al C.C. la recentul Congres al XIII-lea. 
Schimbările recente în conducerea acestui minister par de asemenea să indice insatisfacţia 
resimţită de partid faţă de propria activitate. 


Partidul : un exponent al naţiunii ? 


Poate că transformările cele mai însemnate s-au petrecut în privinţa poziţiei ideologice şi 
politice fundamentale adoptate de P.C.R. Modificările din primul capitol al statutului de 
partid reprezintă o redefinire a poziţiei sale, prin care acesta nu mai pretinde că este 
purtătorul de cuvînt al intereselor unei clase restrînse, ci întruchiparea şi apărătorul 
voinţei naţionale. Punctele individuale ale aşa-numitului „crez comunist naţional” legiferat 
acum nu sînt în întregime noi: Ceauşescu a făcut adesea astfel de propuneri, iar 
documentele de partid le-au adoptat în ultimii trei ani. 

Prima frază din statut nu mai identifica partidul cu „avangarda clasei muncitoare” ori 
„Conducătorul tuturor muncitorilor patriei noastre în lupta pentru socialism şi comunism”. 
În schimb: 


42. Vezi René A. De Fers şi Vladimir Socor, „The RCP's New Central Committee : Changes and Political 
Trends”, RAD Blackground Report/6 (Romania), Radio Free Europe Research, 11 ianuarie 1985. 

Partidul Comunist Român este centrul vital al întregii noastre naţiuni, forţa politică conducătoare 
în Republica Socialistă România, organizatorul şi dinamizatorul energiilor creatoare ale tuturor 
oamenilor muncii din patria noastră, ale întregului popor. 


Pe baza noului statut, membrii de partid se angajează să lupte nu doar pentru triumful 
socialismului şi al comunismului, ci şi pentru „bunăstarea poporului”, precum şi să 
„servească în toate împrejurările interesele poporului, independenţa şi suveranitatea 
patriei”. Încălcarea legilor ţării şi „trădarea intereselor poporului” sînt acum incluse 
printre motivele demiterii membrilor de partid. Sumarul capitol final anexat statutului 
precizează că drapelul statului român este totodată steagul partidului şi al altor organizaţii 
de seamă. Aceasta serveşte încă o dată la identificarea partidului cu statul naţional şi 
aminteşte de cuvîntarea lui Ceauşescu de la plenara C.C. al P.C.R. din iunie 1982. 

În presa românească, identificarea partidului cu interesele naţionale a fost asociată 
adesea cu respingerea conceptului de „dictatură a proletariatului”, înlocuit în jargonul 
partidului prin sloganul „stat al democraţiei muncitoreşti revoluţionare”. 

Merită atenţie încă două alte modificări semantice care reflectă ideologia partidului. 
Potrivit textului recent revizuit, întreaga activitate a partidului se bazează nu atît pe 
„marxism-leninism” (termen care nu a dispărut totuşi în întregime din noile statute), cît 
pe „legile obiective universal valabile ale dezvoltării economico-sociale, pe concepţia 
socialismului ştiinţific, a materialismului dialectic şi istoric”. Mai mult, termenul „inter- 
naționalism proletar” a fost înlocuit cu termeni precum „solidaritate internaţională” şi 
„nouă unitate”. Întrucît la Conferinţa Partidelor Comuniste de la Berlin din 1976 
U.R.S.S. a subscris la aceşti termeni cu privire la relaţiile sale cu partidele comuniste 
care nu sînt la guvernare, ea continuă să insiste pe „internaţionalism socialist”? ca o 
lozincă ce desemnează relaţia sa specială cu ţările din aşa-numita comunitate socialistă 
(un alt termen pe care P.C.R. nu îl foloseşte). 


Respingerea Doctrinei Brejnev 


În perioada de dinaintea şi de după cel de-al XIII-lea Congres al P.C.R., presa de partid 
a publicat un număr de articole neobişnuit de directe în care se dezbăteau probleme 
ideologice controversate. Comentatorii români au respins ceea ce ei numesc „tezele 
dogmatice” în problema „intereselor naţionale”. Deşi au căzut de acord că „factorii de 
clasă” joacă un „rol-cheie” în definirea ţelurilor naţionale, acestea din urmă nu pot fi 
totuşi disociate de atari valori fundamentale precum „realizarea unităţii naţionale, 
apărarea libertăţii, a independenţei şi a suveranităţii statului naţional, asigurarea integri- 
tăţii teritoriale”%. Alţi comentatori au luat apărarea cererilor venite din partea românilor 
(şi, mai nou, a ungurilor) privind democratizarea relaţiilor internaţionale, opunîndu-se 
„oricăror tendinţe hegemonice”. Ei au ţinut să precizeze că acest lucru nu reprezintă în 
nici un chip o deviere de la abordarea de clasă, revoluţionară a relaţiilor internaţionale. 
Ei au sugerat că o asemenea cerinţă a fost înaintată reprezentanţilor partidelor comuniste 


43. Pentru o vedere de ansamblu cuprinzătoare a definiţiilor termenilor „proletar” şi „internaţionalism 
socialist”, vezi Jens Hacker, Der östblock : Entstehung, Entwicklung und Struktur, 1939-1980 
(Nomos Verlagsgesellschaft 983, Baden-Baden), pp. 833-856. 

din ţările mai mici ale Europei. Peste tot dreptul fiecărui partid de a-şi elabora „în mod 
independent” şi „de sine stătător” linia politică se opunea „existenţei vreunui centru care 
să-şi propună «conducerea» mişcării comuniste şi muncitoreşti”45. „Unitatea de tip nou” 
din sînul mişcării comuniste, sublinia comentatorul român, „este opusă oricăror legături 
de subordonare între partide, oricăror tendinţe hegemonice, de impunere a vreunei «linii 
generale unice»”. În cotidianul de partid Scînteia% , lectorul universitar Victor Duculescu 
şi-a exprimat critica abia voalată faţă de punctul de vedere sovietic asupra suveranităţii 
limitate a ţărilor din cadrul Pactului de la Varşovia (cunoscut în Occident sub numele de 
„Doctrina Brejnev”). El a cerut să nu mai existe state care să se pretindă „mai suverane 
decît altele” în relaţiile cu diferite state prietene şi, de asemenea, a respins punctul de 
vedere potrivit căruia lumea ar trebui să se adune în jurul cîtorva centre de putere, 
„entităţi supranaţionale”, iar statele puternice din punct de vedere politic şi militar să fie 
singurele care să se bucure de suveranitatea deplină. 


Înfrângerea rezistenței faţă de noile statute ? - 


Problema statutului a fost subiectul dezbaterilor de partid din trecut, dintre care cîteva au 
devenit publice. De exemplu, două propuneri făcute în ajunul şi în cursul Congresului 
al XI-lea al P.C.R. din 1974 au fost respinse la vremea respectivă. Una dintre ele 
prevedea ca Nicolae Ceauşescu să fie ales secretar P.C.R. pe viaţă (propunere respinsă 
de Ceauşescu). Cealaltă, lansată de secretarul de partid al judeţului Bihor, Petre Blajovici, 
sugera să existe o limită de vîrstă pentru cei aleşi în organismele de partid de conducere. 
De fapt aceasta a fost introdusă acum în statutul recent adoptat sub forma interzicerii 
alegerii membrilor de partid care au fost deja pensionaţi. 

O propunere de a schimba statutul P.C.R. a fost înaintată delegaţiilor de la cel 
de-al XII-lea Congres al P.C.R. din 1979. În mod ciudat, delegaţii nu au acceptat 
schimbările propuse şi au făcut o declaraţie potrivit căreia nu era nevoie de astfel de 
modificări. În 1984, a fost înfiinţată la congres o comisie specială care să se ocupe cu 
problema modificării statutului, dar nu se ştie dacă toate schimbările propuse au fost de 
fapt incluse. În 1979 se zvonea că lui Ceauşescu i-ar fi plăcut să obțină aprobarea 
partidului pentru înfiinţarea unei noi poziţii numărul doi în partid pentru soţia sa Elena. 
Statutul recent aprobat nu pare să-i permită Elenei Ceauşescu o nouă ascensiune în 
ierarhia partidului. Totuşi, chiar în lipsa unei astfel de legi, noul statut a accentuat 
dominaţia lui Ceauşescu în aparatul de partid. S-ar părea că şi accentul pus pe senti- 
mentele naţionale este doar o altă tactică în vederea asigurării unei mai mari susţineri din 
partea partidului. Într-o vreme cînd schisma dintre popor şi partidul de guvernămînt se 
adînceşte, o astfel de pretenţie la unitatea naţională în cadrul partidului şi în afara 
acestuia nu poate decît să sune a gol. 

Referendumuri incluse în Constituţie 


Rezumat : Schimbări recente în Constituţia României vor face posibil apelul la 
referendum în cazul unei chestiuni considerate a fi de importanţă naţională majoră 
de către preşedintele Republicii. Deşi prezentată ca modalitate de a creşte „democraţia 
directă” şi participarea maselor la procesul luării deciziilor politice, această mişcare 
pare să fi fost gîndită pentru a spori Puterea personală a lui Ceauşescu. 

La o sesiune din 23 octombrie 1986, Marea Adunare Națională a adoptat în unanimi- 
tate o lege (aprobată în ziua precedentă de C.C. al P.C.R.) care schimbă Constituția 
României (a cărei formă prezentă datează din decembrie 1974) în vederea permiterii 
organizării referendumurilor naționale. Astfel, România devine prima țară comunistă a 
cărei Constituție prevede asemenea plebiscite. 


Schimbările constituționale 


Legea care adoptă aceste schimbări conține trei prevederi”. În primul rînd, Marea 
Adunare Naţională este împuternicită să „consulte poporul, prin referendum, asupra 
măsurilor de importanţă deosebită care privesc interese supreme ale ţării” (Articolul 43). 
În al doilea rînd, Consiliului de Stat (adică organismul suprem al puterii de stat, care 
activează continuu între sesiunile Marii Adunări Naţionale) i se încredinţează „stabilirea 
modului de organizare şi desfăşurare a referendumului” (Articolul 63). În al treilea rînd, 
preşedintele republicii trebuie să „stabilească măsurile de importanţă deosebită ce privesc 
interese supreme ale ţării, care urmează a fi supuse de către Marea Adunare Naţională 
spre consultare poporului, prin referendum” (Articolul 75). 

În raportul său privind schimbările constituţionale, Ioan Sălăjan, preşedinte al 
Comisiei Constituţionale şi Juridice a Marii Adunări Naţionale, a făcut un efort deosebit 
să accentueze natura aşa-zis democratică a noilor prevederi : 


modificările care întregesc Legea fundamentală a ţării şi care privesc organizarea de referen- 
dumuri pentru consultarea nemijlocită a poporului în probleme care angajează cerinţele 
dezvoltării generale şi ale înfăptuirii libere şi independente a destinelor naţiunii, în vederea 
rezolvării lor în conformitate cu interesele şi voinţa sa, dau expresie juridică acţiunii de 

perfecţionare a sistemului democraţiei noastre socialiste, revoluţionare, care asigură participarea 
efectivă a poporului la luarea hotărîrilor majore privitoare la destinele sale“. 


În prezentarea pe care a făcut-o schimbărilor constituţionale, Manea Mănescu, vice- 
preşedinte al Consiliului de Stat, a înfăţişat un alt aspect al prevederilor - unul care îl 
interesează probabil în mod special pe iniţiatorul lor, anume liderul de partid şi de stat 
Nicolae Ceauşescu. Pe lîngă faptul că promovează democraţia, spunea Mănescu, schim- 
bările „conferă o nouă prerogativă fundamentală conducătorului statului "9. 


Sînt sporite puterile lui Ceauşescu ? 


Ceauşescu a indicat pentru prima oară posibilitatea unui referendum la o întrunire a 
11 000 de delegaţi care au luat parte la Congresul Comitetelor Muncitoreşti din septem- 
brie anul trecut. Cu această ocazie totuşi, el a legat propunerea de o chestiune precisă : 
anume dacă România trebuie să continue anul prin reducerea sugerată de 5% 
a cheltuielilor de apărare, a trupelor şi armelor convenţionale. În sesiunea de pe 
23 octombrie, Marea Adunare Naţională a adoptat o lege ce aproba reducerea cu 5%, 
fiind în acelaşi timp de acord să se organizeze un referendum pe această temă, o 
modalitate de a aproba legea fără a-i acorda prea multă atenţie. Data referendumului a 
fost fixată pe 23 noiembrie. 

Se pune întrebarea de ce trebuia ca procedura referendumului să fie inclusă în 
Constituţie, înainte să poată fi operată reducerea cheltuielilor pentru apărare. La urma 
urmei, bugetul militar al României a fost redus în trecut fără a se apela la astfel de 
modificări constituţionale. O explicaţie posibilă ar fi că lipsa de atenţie manifestată de 
Uniunea Sovietică şi de ceilalţi membri ai Pactului de la Varşovia faţă de apelul lui 
Ceauşescu la reduceri similare în aceste ţări - lansat în iunie 1986 la întrunirea Pactului 
de la Varşovia - l-a determinat pe acesta să caute o demonstraţie de susţinere naţională 
pentru acţiunea sa singulară. Dacă astfel de chestiuni au jucat într-adevăr un rol important 
în gîndirea lui Ceauşescu, e mult mai probabil ca o altă consideraţie pe termen lung să 
fi avut o însemnătate şi mai mare în iniţierea acestei mişcări. 

Potrivit legilor care tocmai s-au aprobat, referendumurile se pot organiza în cazul 
oricărei probleme declarate de preşedintele republicii - cu alte cuvinte, de Ceauşescu - 
a fi de importanţă naţională vitală. În ultimii ani, Ceauşescu a făcut eforturi tot mai mari 
pentru a-şi crea imaginea de conducător nu doar al partidului, ci şi al întregului popor ; 
el va dispune acum de o modalitate constituţională de a eluda partidul, apelînd direct la 
naţiune pentru a obţine aprobarea oricăror măsuri care ar putea să întîmpine opoziţia 
elementelor din partid ori chiar a Uniunii Sovietice. 

Dar, în acest caz, cînd ar putea preşedintele să organizeze un referendum? Una 
dintre ele ar putea avea de-a face cu desemnarea unui succesor. Se spune că în cursul 
plenarei de partid din noiembrie 1985, Ceauşescu nu a putut să asigure locul al doilea 
(precum şi perspectiva succesiunii la conducerea ţării) soţiei sale Elena, deşi ar fi dorit 
aceasta, din pricina opoziţiei interne şi sovietice faţă de acest plan. Cu toate că Elena a 


48. Ibid. 
49. Ibid. 

reuşit să-şi consolideze statutul în rang, devenind preşedinte al Consiliului (de partid şi 
stat) pentru Ştiinţă şi Educaţie, în ianuarie 1986 a întîmpinat opoziţia evidentă a 
membrilor Comitetului Politic Executiv’. Cu ajutorul unui referendum însă, Ceauşescu 
putea transforma acum problema succesiunii într-o chestiune de „interes naţional major”, 
căutînd să cîştige aprobarea poporului pentru planurile sale. De fapt, Ceauşescu însuşi a 
sugerat o astfel de posibilitate într-o conversaţie cu un jurnalist francez, Jean Miot, 
publicată în cotidianul Le Figaro cu doi ani în urmă. Întrebat fiind dacă erau întemeiate 
zvonurile potrivit cărora ar pregăti calea pentru venirea la putere a fiului său Nicu, după 
modelul monarhiilor ereditare, Ceauşescu ar fi răspuns „cu umor”: „Nici Constituţia, 
nici statutele Congresului Partidului nu stipulează o asemenea posibilitate. Numai propria 
competenţă şi hotărîrea poporului pot determina viitorul unei persoane”*?. 


„ Democraţia directă” considerată o caracteristică românească 


În ajunul întrunirii Marii Adunări Naţionale la care s-a aprobat legea referendumurilor, 
Era Socialistă, revista bilunară teoretică a partidului, a publicat un articol de Aculin 
Cazacu referitor la „trăsăturile noi, calitativ superioare, ale organizării şi funcţionării 
sistemului politic românesc”*?. Autorul a depus un efort extraordinar pentru a arăta în ce 
manieră sistemul „democraţiei directe”, care permitea populaţiei să ia parte la luarea 
deciziilor politice, se armoniza cu experienţa tipic românească a construirii socialismului. 
Democraţia „reală” şi „fundamentală” din România, afirma el, era un sistem „întot- 
deauna perfectibil”. Se spunea că „optimizarea funcţionării întregului sistem politic” 
reprezenta „trăsătura specifică, inedită a strategiei conducerii politice, unitare a societăţii 
noastre” din România. 

Justificarea în numele democraţiei a unei măsuri care întăreşte puterea lui Ceauşescu 
e foarte asemănătoare cu modul în care Constituţia din februarie 1938 a fost prezentată 
de susţinătorii regelui Carol II. Acesta s-a înarmat cu un nou instrument politic prin 
introducerea referendumului în Constituţia modificată ; el chiar a organizat un referendum 
pentru a obţine aprobarea faţă de această mişcare. „Referendumul popular”, se precizează 
în articolul referitor la Constituţia lui Carol din Enciclopedia României” , „este considerat 
a fi modul cel mai potrivit de a cunoaşte adevărata opinie a poporului cu privire la un act 
de mare importanţă”. Carol se pare că ar fi avut toată consideraţia pentru acest „regim 
al simplei reprezentări” care, prin evitarea obligaţiilor din parlament şi partid, era, după 
cum se afirmă şi în enciclopedie, deopotrivă progresist (asemănător sistemului politic al 
Statelor Unite) şi strîns legat de tradiţia românească. 

Lider politic român căzut în dizgrație 
se pronunță în favoarea schimbărilor 


Rezumat : Într-un articol de o pagină publicat în ultimul număr al României literare, 
săptămînalul Uniunii Scriitorilor din România, Ion Iliescu, odinioară o stea în 
ascensiune în ierarhia de partid şi căzut ulterior în dizgrație, a făcut apel la o mai 
mare libertate a informaţiei şi la schimbări în relaţiile sociale şi politice în vederea 
înlăturării inerţiei şi alienării. Se zvoneşte că Iliescu, care şi-a făcut studiile la 
Moscova, ar fi succesorul la conducerea P.C.R. ales de Gorbaciov. 

Ion Iliescu, cel care a cunoscut o ascensiune rapidă în P.C.R.. înainte de a cădea 
în dizgrație, a scris un articol de o pagină în ultimul număr al României literare 
(3 septembrie 1987), cel mai influent săptămînal publicat de Uniunea Scriitorilor din 
România. Articolul, intitulat „Creaţie şi informaţie”, este important nu doar pentru că 
face apel la schimbări în relațiile sociale şi în conducere, dar şi din punctul de vedere al 
pregătirii şi al statutului autorului. 


Schimbare, nu perfecţionare 


În introducere, Iliescu, directorul Editurii Tehnice din Bucureşti şi inginer de formaţie, 
a accentuat rolul ştiinţei şi cercetării tehnologice în progresul economic şi social în 
general şi în cel românesc în particular; el nu a făcut însă nici măcar una dintre 
obişnuitele referiri laudative la adresa lui Nicolae ori a Elenei Ceauşescu. 

În România, se impun restricţii în privinţa contactelor cu cercetători străini, a 
călătoriilor oamenilor de ştiinţă români în străinătate, ca şi a accesului acestora la cărţi 
şi reviste străine de specialitate. În contextul acestor restricţii, accentul pus de Iliescu pe 
„importanţa crucială” a „accesului neîngrădit la sursele de informare [şi] difuzării şi 
circulaţiei neîngrădite a cunoştinţelor” capătă o semnificaţie aparte. Acelaşi lucru este 
valabil şi în cazul pledoariei lui pentru dezvoltarea unui sistem cuprinzător şi eficient de 
procesare a datelor în România, unde industria informaţiei computerizate este doar la 
„început”. Managementul eficient al informaţiei va preveni jongleriile birocratice ale 
datelor inutile şi va oferi liderilor mai mult timp pentru deliberarea şi luarea deciziilor, 
spune Iliescu. Mai important, „democratizarea informaţiei” va ajuta la producerea 
adevăratei democratizări economice şi sociale : 

Totodată [tehnica informatică] poate deveni un instrument activ pentru democratizarea, pentru 
accesul tot mai larg la informaţia utilă a tuturor celor interesaţi şi pentru creşterea gradului de 
participare a membrilor societăţii la viaţa unităţilor, a colectivităţilor din care fac parte, la 
viaţa socială în ansamblu. Deci pentru dezvoltarea formelor democratice de convieţuire şi 
organizare socială. 


În ciuda faptului că Iliescu s-a refugiat în fraze obişnuite propagandiştilor regimului, cum 
ar fi „democratizare” şi „participare”, conceptul său de deschidere a societăţii printr-o largă 
răspîndire a informaţiei nu numai că diferă, dar chiar se opune „modelului” pseudoparticipativ 
şi populist al „democraţiei revoluţionare”. Iliescu nu numai că nu a adus omagii modelului 
lui Ceauşescu, dar nici măcar nu a menţionat procesul „perfecţionării”, care, potrivit 
propagandei oficiale, cuprinde toate aspectele vieţii româneşti. Mai mult, el a conchis că 
schimbarea relaţiilor sociale şi politice, atît la nivel naţional, cît şi internaţional, în 
concordanţă cu „progresul tehnico-ştiinţific contemporan”, era o „necesitate obiectivă”. 
Potrivit lui Iliescu, această idee, anume procesul de schimbare sau „restructurare” (echiva- 
lentul românesc al perestroikăi sovietice), apare rareori în anunţurile oficiale româneşti şi 
reprezintă, mai presus de toate, un proces de „emancipare a relaţiilor sociale şi politice”. 
„Restructurarea” implica nu doar schimbări impuse de la vîrf, ci şi un proces care îi privea 
pe toți cei din conducere şi pe cei conduşi ; observaţia lui Iliescu potrivit căreia puterea 
este în general conservatoare, producînd stagnare şi alienare, pare a fi un diagnostic clar 
al acestui impas caracteristic destinului economic, politic şi social al României : 


Se impune ridicarea gradului general de cultură şi emanciparea relaţiilor sociale şi politice, 
dezvoltarea formelor de control social asupra factorilor de putere şi decizie politică - forţe, de 
regulă, conservatoare, care au apărut în viaţa societăţii ca instrumente de apărare a ordinii 
statornicite, a statu quo-ului, şi, de aceea, se manifestă ca factori de inerție şi ca sursă 
principală a fenomenelor de alienare socială. ` 


Pentru a reda aprecierea sa negativă cu privire la competenţa conducerii româneşti 
actuale, Iliescu l-a citat pe Francis Bacon, cel care spunea că „ştiinţa înseamnă putere” 
şi a afirmat că reciproca (adică puterea înseamnă cunoaştere) nu era la fel de adevărată. 


Se ridică din nou o stea apusă ? 


Iliescu are 57 de ani şi e fiul unui comunist care a activat în ilegalitate în anii premergători 
celui de-al doilea război mondial. Cariera lui Iliescu a luat avînt la o vîrstă foarte 
timpurie. După absolvirea Institutului de Electrotehnică din Bucureşti, a fost preşedinte 
al Asociaţiei Studenţilor Români şi secretar al C.C. al U.T.M. din România din 1956 
pînă în 1960. După ce a lucrat timp de cîţiva ani în cadrul C.C. al P.C.R., a fost numit 
prim-secretar al U.T.C. şi ministru al Tineretului în 1967, funcţii pe care le-a deţinut 
pînă în februarie 1971. Din februarie pînă în iulie 1971, Iliescu a activat ca secretar C.C. 
însărcinat cu propaganda şi educaţia, însă şi-a pierdut această poziţie în momentul în 
care Ceauşescu a pus capăt relativei liberalizări a politicii culturale a României, iniţiată 
la începutul anilor '60. Iliescu a fost trimis în judeţele Timiş şi laşi ca secretar cu 
propaganda şi, respectiv, prim-secretar de partid. Deşi unii analişti au considerat o 
retrogradare, aceasta nu l-a împiedicat să fie numit membru supleant al Comitetului 
Politic Executiv al C.C. al PC.R. în 1974 şi membru al Consiliului de Stat în 1979. 
Momentul de cotitură din cariera sa pare să fi avut loc în iunie 1979, cînd a condus 
o delegaţie română într-o vizită oficială în Basarabia. La puţin timp după aceea, în 

august 1979, el a fost retrogradat în funcţia de preşedinte al Consiliului Naţional al 
Apelor ; a fost înlăturat din Comitetul Politic Executiv în noiembrie 1979 şi i s-a retras 
calitatea de membru al Consiliului de Stat în martie 1980. În martie 1984, el şi-a pierdut 
postul de preşedinte al Consiliului Naţional al Apelor; în timpul mandatului, a scris o 
serie de articole ce conţineau critici abia voalate la adresa politicilor regimului privind 
administrarea apelor şi protecţia mediului. În noiembrie 1984, a fost exclus din C.C. al 
P.C.R. Articolul său recent din România literară este primul pe care l-a publicat după 
octombrie 1983. 

De ceva vreme circulă în România şi peste hotares zvonuri potrivit cărora liderul 
sovietic Mihail Gorbaciov ar manifesta un interes deosebit pentru cariera lui Iliescu şi ar 
putea chiar să vadă în el un succesor al lui Ceauşescu. Gorbaciov şi Iliescu s-au cunoscut, 
se pare, pe vremea cînd Iliescu era secretar al Uniunii Studenţilor Români din U.R.S.S., 
în timpul studiilor sale la Institutul de Energie din Moscova, între 1950 şi 1953. Dată 
fiind înclinația liderului sovietic de a-şi promova foştii colegi de studenţie atît în U. R. S.S., 
cât şi în afară56, este plauzibil ca el să se intereseze în mod special de Iliescu. Mai mult, 
Iliescu, ca şi Gorbaciov, pare să fie tipul de lider pe care îl apreciază membrii intelectualităţii 
române şi ai elitei tehnocratice datorită presupuselor sale capacităţi intelectuale remarcabile 
şi a atitudinii sale liberale. Este posibil ca un număr considerabil de persoane din elita 
culturală şi tehnocratică să îl considere pe Iliescu un candidat favorit pentru succesiunea 
în P.C.R. ; e la fel de posibil ca el să fie bine văzut şi de către membrii vechii elite de 
partid, în special foştii comunişti din ilegalitate, acum nemulţumiţi, şi de activiştii 
sovietofili care au fost privaţi de prestigiul şi privilegiile lor de către familia Ceauşescu. 


De ce a fost publicat ? 


Cum şi de ce a fost publicat un asemenea articol, scris de către o figură politică aflată 
într-o asemenea postură, în cel mai prestigios săptămînal al Uniunii Scriitorilor ? Mai 
întîi, sistemul de cenzură care a înlocuit în 1977 o instituţie specială de cenzură a permis 
publicarea articolelor ocazionale despe cărţi care exprimă vederi neortodoxe. Mai mult, 
faptul că nu a fost numit nimeni care să-l înlocuiască pe defunctul Petru Enache, 
secretarul C. C. însărcinat cu cultura şi propaganda, e posibil să fi creat un oarecare vid 
de putere executivă în probleme culturale. N-ar trebui trecut cu vederea nici faptul că 
Uniunea Scriitorilor, al cărui statut liberal datează încă din 1968, este condusă de un 
consiliu ales în mod liber, care a rezistat cîtorva dintre politicile culturale ale regimului. 
Anul trecut, România literară a publicat un articol la fel de neobişnuit al lui Gheorghe 
Rădulescu, membru al Comitetului Politic Executiv şi vicepreşedinte al Consiliului de 
Stat, care compară cîteva dintre excesele propagandiştilor naționaliști cu scrierile ziarişti- 
lor cu înclinații fasciste din perioada interbelică”. 

Este posibil şi ca Ceauşescu să fi permis exprimarea unui număr oarecum mai mare 
de opinii, de vreme ce se apropie data Conferinţei Naţionale a Partidului pe probleme de 
reformă. S-ar putea ca el să încerce fie să suprime aceste vederi, o dată ce ele şi 
susţinătorii lor au ajuns în frunte, fie să îi atragă pe aceştia din urmă de partea sa. 


55. La Libre Belgique, 17 mai 1987. 

56. The Economist, 15 mai 1987; vezi, de asemenea, RL/87, „Gorbatchev's Fellow Student Gets Top 
Post”, 27 februarie 1987. 

57. România literară, nr. 42, 16 octombrie 1986, pp. 12-13. 


Fundalul Conferinţei Naţionale 
a Partidului 


Rezumat : Conferinţa Naţională a P.C.R., amînată de două ori, a avut loc între 14 
şi 16 decembrie 1987. Conferinţa, la care au fost dezbătute probleme fundamentale 
ale stategiei economice, ale modernizării şi dezvoltării regionale, s-a desfăşurat pe 
fondul sporirii disensiunilor din cadrul conducerii de partid şi de stat, protestului 
popular deschis şi al izolării internaţionale tot mai evidente a regimului Ceauşescu. 


XXX 


Partidul Comunist Român a ţinut o Conferinţă Naţională de trei zile, a şasea de după 
război, între 14 şi 16 decembrie 1987%. De regulă, chestiunile discutate la asemenea 
conferinţe (ţinute între congresele partidului, adică la fiecare cinci ani) privesc statutul 
partidului, strategia economică, reforma şi politica externă. Principiile de bază ale 
politicilor lui Ceauşescu sau propunerile sale politice au fost contestate de mai multe ori, 
în timpul sau înaintea acestor conferinţe. În 1972, dezacordurile din sînul conducerii de 
partid au condus la amînarea ei; după conferinţa din decembrie 1982, care a trasat 
cursul urmat de atunci de P.C.R., adică cel al austerităţii economice şi al plăţii forţate a 
datoriei, s-a spus că armata s-a împotrivit cu fermitate“. 


Probleme în privința pregătirilor pentru conferinţă 


Preparativele acestei conferinţe recente nu s-au desfăşurat nici ele fără incidente. Cele 
trei puncte de pe ordinea de zi au fost pentru prima oară făcute publice la plenara C.C. 
al P.C.R. de pe 24 iunie 1987, nefiind însă aprobate în această etapă, iar discursul lui 
Ceauşescu de la plenară nu a fost nici el publicat în presă. Potrivit programului anunţat 
al următoarei plenare a C.C. de pe 5 octombrie 1987, urma să fie citit şi dezbătut un 
raport referitor la măsurile politice şi organizatorice pregătite pentru viitoarea conferinţă 


58. Conferinţele naţionale anterioare ale partidului au avut loc pe 16-21 octombrie 1945, 6-8 decembrie 
1967, 19-21 iulie 1972, 7-9 decembrie 1977 şi 16-18 decembrie 1982. 

59. Vezi Robert R. King, „The National Party Conference”, Background Report/14 (Romania), Radio 
Free Europe Research, 31 iulie 1972. 

60. Vezi Romanian Situation Report/3 şi 5, Radio Free Europe Research, 19 februarie şi 17 martie 
1983, Item 2 şi, respectiv, 6. 

a partidului. Totuşi, nici un raport de acest gen nu a apărut în presă; s-a anunţat doar că 
data conferinţei fusese schimbată pentru 7-9 decembrie 1987, fără a se da însă nici o 
explicaţie. 

Data a fost din nou amînată în cadrul unei întruniri a Comitetului Politic Executiv al 
C.C. al P.C.R. de pe 20 noiembrie 1987, la cinci zile după demonstrațiile de la Braşov. 
Comitetul Politic Executiv nu a pomenit nimic de demonstraţii, explicînd că sesiunea 
fusese amînată pînă pe 14. decembrie pentru a acorda organizaţiilor de partid mai mult 
timp să se pregătească. S-a spus că această decizie fusese luată „în urma consultării 
membrilor C.C. al P.C.R.”. Ordinea de zi a conferinţei a fost în cele din urmă aprobată 
într-o plenară a C.C. din 13 decembrie, convocată, se pare, special pentru acest scop. 

Ordinea de zi a conferinţei prevedea trei mari zone de discuţie: (1) Sporirea 
capacităţii de producţie în „societatea socialistă” în general, a relaţiilor sociale şi 
economice şi a „democraţiei muncitorilor revoluționari”, precum şi ameliorarea manage- 
mentului economic „pe baza principiului auto-administrării şi auto-finanţării” şi înainta- 
rea României către comunism ; (2) Îndeplinirea hotărîrilor celui de-al XIII-lea Congres 
al P.C.R. şi ale celor conţinute în „programul pentru dezvoltarea economică şi socială a 
României” al partidului şi în programele privind o mai bună organizare şi modernizare 
a producţiei, o mai mare îndeplinire a obiectivelor economice şi financiare şi o mai mare 
eficienţă economică în toate domeniile ; (3) O creştere economică şi socială echilibrată 
în toate regiunile ţării, implementarea programului de planificare materială, menţinînd 
„prosperitatea” provinciilor, precum şi îmbunătăţirea standardelor de viaţă, deopotrivă 
materiale şi spirituale. 


Combaterea opoziţiei din cadrul partidului 


Schimbările majore de personal din cadrul partidului şi al guvernului din toamna trecută 
şi dezbaterile plenarei C.C. din octombrie“! au arătat în mod clar că asupra lui Ceauşescu 
se făcuseră presiuni fără precedent din partea aparatului de partid pentru a-l determina 
să-şi modifice politica privind plata forţată a datoriei şi măsurile de austeritate, care au 
scăzut nivelul de trai. Pe lîngă luarea unor măsuri drastice împotriva oficialilor care au 
îndrăznit să sugereze că de vină era politica (elaborată de Ceauşescu) în sine, şi nu 
aplicarea ei, a fost emis un nou decret referitor la o altă reducere a consumului de 
energie casnică, începînd cu 10 noiembrie 1987. Este posibil ca oficialii de partid care 
cunosc starea de spirit a populaţiei să se teamă că o altă iarnă grea, combinată cu 
reduceri drastice de alimente (în timpul toamnei, au fost raţionalizaţi chiar şi cartofii, la 
5 kilograme de persoană pe lună), ar putea genera mişcări de mase. 

Opoziția faţă de politicile susţinute de către cercul de putere din ce în ce mai restrîns 
din jurul lui Ceauşescu nu este totuşi limitată la membri ai conducerii centrale de partid 
şi de guvern; liderii locali de partid şi directori din industrie şi agricultură au opus şi ei 
rezistenţă. De exemplu, pe 23 noiembrie 1987, la o plenară a comitetului judeţean de 
partid din Dolj şi a celui municipal din Craiova, au fost destituiţi cîţiva reprezentanţi ai 
nomenclaturii locale şi un instructor din C.C. Motivele oferite de comitetele din Dolj şi 


61. Vezi Romanian SR/12, RFER, 6 noiembrie 1987, Item 1. 
62. Vezi Romanian SR/13, RFER, 25 noiembrie 1987, Item 4. 

Craiova pentru această demonstraţie de „democraţie populară” erau legate de o partidă 
de vînătoare în timpul căreia un oficial de partid a fost rănit mortal. În acelaşi timp, 
comitetul a criticat „nereuşitele” liderilor judeţeni de partid în aplicarea hotărîrilor 
partidului şi a legilor ţării în privinţa implementării programelor de dezvoltare socio- 
-economică adoptate cu ocazia Congresului al XIII-lea al P.C.R., ceea ce sugerează că 
în spatele demiterilor se afla un conflict mai puternic. Într-adevăr, Matei Gheorghe, 
secretarul judeţean de partid demis din Dolj, a fost numit pe 1 septembrie 1987, după ce 
Ceauşescu l-a acuzat pe predecesorul lui Matei, Gheorghe Stoica, de „atitudine iresponsa- 
bilă” faţă de „interesele poporului muncitor din statul nostru”€?. 

Aceste demiteri au servit drept avertismente generale, în manieră tipic stalinistă, 
adresate de conducerea de partid membrilor acestuia ; iar atunci cînd Comitetul Politic 
Executiv s-a întrunit pe 27 noiembrie, au fost criticaţi activiştii de partid din întreaga 
ţară. Din moment ce această situaţie apărea într-o perioadă în care presa românească nu 
pomenise încă de tulburările de la Braşov, cu toate că ele treziseră un interes considerabil 
în presa occidentală, este clar că Nicolae Ceauşescu încerca să abată criticile asupra 
cadrelor de partid. S-a hotărît ca discursul său de la şedinţa Comitetului Politic Executiv, 
care s-a bucurat de „acordul unanim” al comitetului, să fie luat în discuţie la toate 
şedinţele preliminare, care urmau să aibă loc la nivel judeţean în cadrul preparativelor 
pentru conferinţă. 

Criticile aduse de Ceauşescu oficialilor de partid şi de stat au început prin referirile 
la „aroganţa” şi „stilul lor de viaţă”, clar menite să-l pună într-o lumină populistă. Însă 
principalele acuze pe care le-a adus cadrelor reprezentau în mod evident un răspuns la 
nemulţumirile din rîndul membrilor şi chiar la rezistenţa şi opoziţia manifestate de 
aceştia faţă de direcţia trasată de Ceauşescu. Liderul P.C.R. a atacat „maniera arbitrară” 
demonstrată de cadrele de partid în „implementarea obiectivelor de partid şi a legilor de 
stat”, ca şi „toleranța lor degenerată în complicitate”. Aceasta este o modalitate ocolită 
de a spune că, pentru a-şi asigura veniturile şi funcţiile, activiştii şi directorii din 
industrie şi agricultură raportează cifre false referitoare la îndeplinirea planului şi evită 
prevederile legii. 


Luarea unei poziţii cu privire la evenimentele de la Braşov 


Nici o menționare oficială a evenimentelor de la Braşov - nici măcar una implicită - nu 
a apărut în presa românească pînă pe 2 decembrie, adică la mai bine de două săptămîni 
de la desfăşurarea acestora. În loc să informeze opinia despre protestele care au avut loc 
în Braşov pe 15 noiembrie şi despre nemulţumirile care le determinaseră, articolele 
identice publicate în ziare se concentrau pe criticile aduse de membrii de rînd unor 
„nereguli” nespecificate, cauzate de proasta administraţie a fabricii de autocamioane din 
oraş; directorii uzinei şi cei din conducere au fost aspru criticaţi pentru a fi încălcat 
regulamentul prevăzut în „acordul global” cu privire la salarii, care avea regim de lege. 
Se spune că aceste încălcări au determinat anumite „elemente” din cadrul personalului 
uzinei să se angajeze în activităţi „străine societăţii noastre”. Reprezentanţii muncitorilor 


63. Cuvîntare la o conferinţă a activiştilor de partid din sectorul agriculturii, relatată în Scînteia, 3 
septembrie 1987, p. 1; vezi, de asemenea Romanian SR/11, RFER, 15 octombrie 1987, Item 1. 

au „decis”, după cît se spune, să demită conducătorii atît ai unităţii centrale şi ai fabricii 
de autocamioane, cît şi să mute în alte locuri de muncă „elementele” care au „provocat 
dezordine” şi să fie „traşi la răspundere în conformitate cu legile ţării”. 

Un spectacol similar de aşa-zisă critică populară a deficienţelor din activitatea 
comitetului judeţean de partid Braşov a avut loc la conferinţa locală de partid din 6 
decembrie 1987, în prezenţa primului-ministru şi a membrului C.C. Constantin Dăscălescu. 
După cum s-a întîmplat la toate celelalte întruniri excepţionale ale comitetului de partid 
judeţean ţinute în ajunul Conferinţei Naţionale a P.C.R., participanţii s-au angajat în 
„exerciţii” critice şi „autocritice” după liniile trasate de către Comitetul Politic Executiv 
pe 27 noiembrie, angajîndu-se totodată să îşi sporească performanţele. Apoi „au ales” în 
mod corespunzător delegaţi care să îi reprezinte la conferinţă. 


Manevre de propagandă ale lui Ceauşescu 


Ceauşescu a lansat ulterior în presă o campanie destinată a-l înfăţişa într-o lumină 
favorabilă, prin contrast cu aşa-zişii membri devianţi din cadrul partidului. Presa a făcut 
eforturi impresionante pentru a susţine că partidul este strîns unit în jurul politicilor 
interne şi externe ale lui Ceauşescu şi că există sprijinul deplin al poporului pentru 
politicile sale „juste”, „realiste” şi „dinamice”%. Grija lui Ceauşescu pentru binele 
poporului a fost elogiată, la fel cum a fost proclamat „prestigiul” pretins internaţional de 
conciliator al lui Ceauşescu. Mai mult, propunînd Comitetului Politic Executiv ca 50% 
din psofitul pe anul 1987 să fie plătit muncitorilor în decembrie, adică în avans, Ceauşescu 
a intenţionat în mod clar să se prezinte ca fiind conştient de şi răspunzător pentru cererile 
şi nevoile poporului. Atît recenta invectivă românească împotriva Băncii Mondiale, 
menită a o transforma acum într-un alt tap ispăşitor pentru bolile economiei româneşti, 
cît şi absenţa lui Ceauşescu de la întrunirea la vîrf a Pactului de la Varşovia în Berlinul 
de Est, la care s-a dat acordul pentru semnarea tratatului I.N.E” între U.R.S.S. şi 
U.S.A., pot fi interpretate ca nişte gesturi care intenţionează să revigoreze imaginea 
liderului român pe plan intern şi extern, prezentat ca o figură responsabilă şi cu spirit 
independent. Motivul principal al absenței sale a fost probabil teama de a părăsi România 
într-un moment de frămîntări serioase şi de a nu primi critici la Berlin pentru proasta 
administrare care a creat această situaţie internă explozivă. 

Fundalul conferinţei de partid a fost scăderea fără precedent a puterii lui Ceauşescu 
şi a prestigiului său peste hotare ; şi e foarte posibil să fi existat şi aite manifestări ale 
nemulțumirii populare după evenimentele din Braşov ; de exemplu, se spune că studenţii 
au ieşit pe străzile Timişoarei, iar o statuie a lui Lenin din centrul Bucureştilor se pare 
că a fost incendiată. 


Romanian Situation Report/1, Radio Free Europe Research, 18 ianuarie 1988 


64. Radio Bucureşti (în limba română), 11 decembrie 1987. 
*  I(ntermediate-range) N(uclear) F(orces) - tratatul privind eliminarea armelor nucleare cu rază 
medie de acţiune (n.tr.). 


Prima cuvintare a lui Ceauşescu 
la Conferinţa Naţională a Partidului 


Rezumat : În discursul ţinut la Conferinţa Naţională a partidului, Ceauşescu a 
subliniat că nu vrea să renunţe la politica de austeritate antireformistă ; el încearcă 
totuşi să ofere imaginea unui lider atent la îmbunătăţirea nivelului de trai. Discursul 
a fost marcat de o mai mare ortodoxie ideologică, de o mai mare retorică antiocci- 
dentală şi de un efort de a atrage atenţia publicului asupra unui concept de politică 
externă care şi-a pierdut rostul (în Est) şi farmecul (în Vest). 


XXX 


Vorbind în faţa celor aproximativ 4 000 de delegaţi la Conferinţa Naţională a P.C.R. 
din 14 decembrie 1987, Nicolae Ceauşescu, care a fost prezentat de Emil Bobu (secretarul 
C.C. cu rangul cel mai înalt şi membru al Biroului Permanent al Comitetului Politic 
Executiv) drept „cel mai iubit şi stimat fiu al naţiunii, ctitorul României moderne, Erou 
între eroii patriei, militant de frunte al mişcării comuniste şi muncitoreşti internaţionale, 
neobosit luptător pentru apărarea păcii”, s-a străduit din răsputeri să se apere, justificînd 
nereuşitele sau dînd vina pe alţii şi insistînd că politicile sale sînt corecte. Ceauşescu 
a spus că dacă ar fi să o ia din nou de la capăt, de la Congresul al IX-lea al P.C.R. (adică 
din 1965, cînd a venit la putere), ar adopta aceeaşi politică pe plan intern - poate chiar 
cu rezultate mai bune, avînd în vedere experienţa acumulată, dar urmînd acelaşi drum -, 
iar pe plan internaţional ar acţiona la fel. Pe scurt, el continuă acţioneze aşa cum a 
făcut-o de ani de zile, fără să ofere nimic nou. 


In apărarea modelului românesc 


Lăudînd realizările regimului comunist postbelic din România, Ceauşescu nu a lăsat nici 
o îndoială asupra faptului că procesul „consolidării economiei româneşti” şi „democra- 
tizarea societăţii” au început în special după venirea sa la putere, în 1965. El a părut a 
se situa în mod clar în defensivă atunci cînd a insistat asupra efectului presupus benefic 
al ratei înalte de reinvestire a României (30% din venitul naţional) şi al hotărîrii de a plăti 
integral „într-un timp cît mai scurt” datoria externă a României, precum şi de a continua 


65. Vezi Scînteia, 15 decembrie 1987, p. 7. 
66. Ibid. 

planul extrem de controversat de reconstrucţie urbană şi rurală. Criticii au acuzat aceste 
politici pentru nivelul scăzut de trai. 

Ceauşescu a insistat asupra corectitudinii ideologice şi a pretins că modelul românesc 
de construire a societăţii şi administrare a economiei este unul avantajos. El şi-a apărat 
insistența atît pe proprietatea socialistă (de stat şi colectivă), cît şi pe rolul crescînd al 
statului în dirijarea economiei. Accentuînd „răspunderea şi atribuţiile directe” ale 
întreprinderilor în procesul economic, el a subliniat că nu se poate renunţa la „politica 
unică, conducerea de către stat pe baza planului naţional unic de dezvoltare economico- 
-socială”. Ceauşescu a respins categoric „aşa-zisul socialism de piaţă”, deoarece 


este greu de înţeles, în acest spirit, că reglementarea problemelor dezvoltării economico- 
-sociale poate fi lăsată numai pe seama legii cererii şi ofertei, a legilor pieţei. 


Ceauşescu a afirmat încă o dată că el se opune ferm implementării în România a 
genului de reforme care sînt luate în discuţie în alte ţări ale C.A.E.R. şi în China. 


Elogiul partidului, învinovăţirea cadrelor lui 


Una dintre întrebările pe care observatorii şi le-au pus înaintea Conferinţei Naţionale a 
partidului a fost aceea dacă Ceauşescu va face vreo referire la izbucnirile publice de 
nemulţumire care au avut loc la Braşov şi în alte părţi. Nu a făcut-o. 

Deşi a fost nevoie să admită faptul că există „o serie de lipsuri foarte serioase” şi erori 
în domeniul industriei energetice, miniere, constructoare de maşini şi chimice, precum 
şi în agricultură, Ceauşescu nu a intrat în detalii, spunînd doar că acestea au fost tratate 
într-un raport special prezentat la conferinţă. A menţionat totuşi decizia din 27 noiembrie 
a Comitetului Politic Executiv, precum şi măsurile punitive „faţă de unele încălcări grave 
ale normelor muncii de partid şi legilor ţării”. El a menţionat printre acestea „toleranța 
faţă de lipsuri”, „un spirit de familiarism şi de prietenie rău înţeleasă”, „muşamalizarea 
unor stări de lucruri negative” şi „o slăbire a spiritului de răspundere, de combativitate, 
a bunei organizări, a disciplinei şi ordinii”. El a solicitat participanţilor la conferinţă să 
„dezbată temeinic toate aceste probleme” în scopul tragerii la răspundere a celor încalcă 
statutul partidului şi legile statului. 

Pozînd în campionul deschiderii şi al democraţii interne de partid, Ceauşescu a 
subliniat faptul că „dezvăluirea deschisă în faţa întregului partid şi popor a unor lipsuri 
şi stări de lucruri negative reflectă nu o slăbiciune, ci forţa partidului nostru”. El a mers 
pînă la a propune ca nu numai cadrele de stat, dar şi cele de partid să fie promovate pe 
baza competiţiei. În lumina strînsorii din ce în ce mai puternice pe care cercul familiei 
Ceauşescu o exercită asupra României, o atare propunere, deşi nouă, sună gol şi nefericit. 


Cerînd sprijinul popular 


Deşi Ceauşescu nu a amintit în mod deschis tulburările care au avut loc de curînd în ţară, 
cuvîntarea sa a avut rolul de a transmite impresia că este preocupat de revendicările 
populaţiei. „Trebuie să facem astfel încît activitatea tuturor organelor, de sus pînă jos, să 
se afle permanent sub controlul poporului”, a spus el. Pretinzînd că „ridicarea continuă 
a bunăstării materiale şi spirituale a ţării” a fost țelul principal al politicii partidului, 

bazele societăţii multilateral dezvoltate fiind deja create, Ceauşescu a promis îmbunătăţiri 
în privinţa bunurilor de consum, în special a hranei, transportului, condiţiilor de muncă, 
sistemului sanitar, a condiţiilor de trai în ansamblu. El a insistat în mod neobişnuit 
asupra nevoii de a proteja mediul înconjurător, admiţînd în felul acesta indirect problema 
pe care o ridică poluarea în România. Dornic de a da impresia că se străduieşte să ridice 
nivelul de trai, Ceauşescu a propus să se ia decizia creşterii cu 10% a salariilor în 1988 
şi 1989 şi să se aibă în vedere creşterea pensiilor mici. Anunţul său legat de mărirea 
salariilor, care a fost primit cu aplauze „spontane” în mijlocul frazei, a fost în mod 
evident un truc demagogic, din moment ce insistența sa pe implementarea sistemului de 
remuneraţie bazat pe „acordul global” în funcţie de randamentul dat a înlăturat nu doar 
salariile fixe, ci şi chiar veniturile minime garantate. 


Ortodoxia ideologică şi mentalitatea antioccidentală 


Judecînd după recenta sa cuvîntare, devierea lui Ceauşescu de la realitate se poate 
compara doar cu credinţa sa în superioritatea ordinii sociale comuniste şi triumful final 
al acesteia asupra capitalismului, despre care el declara că trece printr-o criză şi mai 
adiîncă decît cea care a avut loc între 1929 şi 1933. Total încrezător că România este 
capabilă să îşi atingă scopul de a ajunge, pînă în 1990, la nivelul planificat al unei ţări 
comuniste mediu dezvoltate, el a spus că, în momentul de faţă, „prin realizarea princi- 
piilor socialiste de proprietate, de repartiție, de etică şi echitate”, România „se află cu 
mult înaintea celor mai dezvoltate ţări capitaliste”. În prezent, afirmă Ceauşescu, 
imperialismul mondial a atins un nou stadiu, iar capitalul bancar a devenit „forma 
principală de dominație şi asuprire a altor popoare”. 

În tratarea chestiunii naţionale, Ceauşescu a fost mai reticent decît în alte ocazii, cînd 
a venit vorba despre afirmarea nevoii de mîndrie naţională şi patriotism. Totuşi, el a 
pretins într-adevăr că naţionalităţile conlocuitoare în România, un „stat naţional unitar”, 
se bucură de o egalitate deplină în drepturi. A condamnat orice manifestare de „naţio- 
nalism, de şovinism, de antisemitism, orice formă de discriminare sau de jignire a 
omului”, trăgînd în acelaşi timp la răspundere „forţe neofasciste reacționare”, pe care nu 
le-a specificat, precum şi „propaganda de peste hotare”, despre care spunea că seamănă 
discordie printre oamenii muncii din România. Deşi s-ar putea să existe în această frază 
o aluzie atit la Occident, cît şi la presa maghiară, o tendinţă clar antioccidentală se 
desprinde din criticile lui Ceauşescu la adresa campaniilor pentru drepturile omului şi a 
pretinselor încercări de a-i determina pe specialiştii români să-şi părăsească ţara în 
vederea exploatării cunoştinţelor acestora. Locul tuturor cetăţenilor români, fără excepţie, 
se află în România, a spus el. Aceasta sugerează, în ajunul vizitei în România a ministrului 
de Externe al R.F.G., Hans-Dietrich Genscher, că s-ar putea ca Nicolae Ceauşescu să nu 
fie de acord cu ridicarea ratelor emigrării în cazul celor aproximativ 220 000 de etnici 
germani care se mai află încă pe teritoriul României. 


Politica externă românească - prost înţeleasă ? 


Cuvîntarea lui Ceauşescu de la conferinţă a constituit o altă încercare de a demonstra că 
politica externă a P.C.R. urmează de multă vreme direcţiile „noii gîndiri”. Potrivit lui 
Ceauşescu, demersul politic românesc se bazează pe respectul pentru independenţă şi pe 

renunţarea la amestecul în treburile interne ale altor ţări, şi acest demers a călăuzit încă 
de mult acţiunile lui Ceauşescu, inspirîndu-i poziţia în problema dezarmării. După ce a 
subliniat binecunoscuta „poziţie a Românei împotriva dezvoltării rachetelor nucleare cu 
rază medie de acţiune”, Ceauşescu şi-a exprimat „deplina satisfacţie” faţă de „justeţea 
politicii externe a României”. El a deplîns faptul că această politică externă nu a fost 
întotdeauna corect înţeleasă, nici măcar de prietenii României - o aluzie clară la 
neînțelegerile din trecut dintre România şi U.R.S.S., care au fost pînă în prezent 
soluționate, după cum lasă el a se înţelege, de către noua abordare din politica externă 
a U.R.S.S. 

Ceauşescu a salutat recenta semnare a tratatului I.N.F. de către S.U.A. şi U.R.S.S. 
ca pe o „victorie a politicii realiste” şi „a gîndirii realiste” în ambele state şi în lumea 
întreagă. Totuşi, el nu l-a lăudat în mod special pe Gorbaciov şi nici nu a adresat vreo 
critică politicii S.U.A. El a făcut un apel preşedintelui Ronald Reagan şi secretarului 
general Mihail Gorbaciov pentru a lua măsuri în scopul ducerii la bun sfîrşit a unui acord 
referitor la reducerea cu 50% a armelor strategice, la încetarea experienţelor nucleare, 
la renunţarea militarizării spaţiului şi la eliminarea totală a armelor nucleare. De 
asemenea, i-a îndemnat şefii de guverne europeni să treacă la eliminarea armelor nucleare 
din Europa şi la iniţierea dezarmării în cadrul forţelor convenţionale. Deşi apelurile lui 
Ceauşescu la dezarmarea nucleară totală şi necondiționată sînt în concordanţă cu propaganda 
pentru pace din ţările comuniste şi cele din Lumea a Treia, ele vor provoca probabil 
mirarea Occidentului. În vreme ce este îndoielnic faptul că Nicolae Ceauşescu va 
convinge U.R.S.S. că în România comunismul este bine înrădăcinat, agresivitatea sa 
ideologică tot mai intensă, izolaţionismul său şi măsurile de politică internă îi strică 
imaginea în Vest. În plus, evidenta deviere de la realitate, care transpare atît de clar din 
tot discursul său de la conferinţă, întăreşte şi mai mult sentimentul multor observatori 
potrivit căruia poziţia sa a devenit tot mai nesigură. 


Romanian Situation Report/1, Radio Free Europe Research, 18 ianuarie 1988 


AROGANŢA POLITICII EXTERNE 


Comentariile despre Polonia 
în presa românească 


Rezumat: Acest studiu analizează politica informaţiilor din România despre 
evenimentele din Polonia, în urma summit-ului Pactului de la Varşovia din 1980 şi 
în contextul tendinței de autonomie din politica externă a României, pe de o parte, 
iar, pe de altă parte, al ortodoxiei ideologice. Unele acţiuni pe plan extern între- 
prinse recent de către România, cum ar fi întîlnirile lui Ceauşescu cu Aleksandr 
Grlichov din Iugoslavia şi cu liderul Partidului Comunist din Spania, Santiago 
Carrillo, dar şi propunerile supuse de către delegaţia română la conferinţa de la 
Madrid care a urmat, sînt menite să servească drept dovadă a hotărîrii României 
de a semnala lumii întregi poziţia politicii sale externe „consistent” autonome. 
Mai mult, un înalt oficial român a replicat articolului din numărul de pe 11 decembrie 
1980 al ziarului Pravda, care condamna naționalismul, pledînd pentru un „nou 
internaţionalism” în relaţiile dintre partidele comuniste. 


XXX 


Natura conflictului din Polonia prezintă o dilemă considerabilă dacă este privit din 
punctul de vedere românesc : regimul de la Bucureşti poate vedea în aceasta o ameninţare 
la adresa temeliilor sistemului comunist şi a monopolului partidului comunist, dar, în 
acelaşi timp, evenimentele din Polonia au adus din nou în atenţie spectrul amenințării 
sovietice la adresa suveranităţii naţionale a Poloniei. Acum, suveranitatea şi independenţa 
naţională constituie fundamentul indispensabil pentru ceea ce se numeşte politica auto- 
nomă a P.C.R., o politică ce pare să joace un rol decisiv în configurarea reacţiilor 
României faţă de cursul evenimentelor din Polonia. Această reacţie pune în evidenţă cu 
claritate sprijinul făţiş pentru dreptul Poloniei de a-şi rezolva propriile probleme fără 
amestec din afară, presărată cu rare critici ale noilor forţe sociale ce se ivesc în Polonia. 


„ Neamestecul” românesc 


În relatările evenimentelor poloneze, presa românească se străduieşte să demonstreze 
„neamestecul” ei în chestiunea poloneză, în special citînd surse din Polonia, selectînd 
totodată din acest material doar porțiunile care se potrivesc consideraţiilor ideologice 
româneşti. Un lung articol din Scînteia!, spre exemplu, rezumă decizia din decembrie a 


1. 9 decembrie 1980; Trybuna Ludu l-a publicat pe 3 decembrie 1980. 

C.C. al Partidului Comunist din Polonia şi aminteşte chemarea, conținută în acest 
document, la o luptă susţinută împotriva „poziţiilor şi opiniilor ostile comunismului” şi 
la izolarea acelor „persoane care, în activitatea lor în mişcarea sindicală, se orientează 
împotriva bazelor structurale ale Poloniei populare”. 

Ca urmare a întrunirii ministeriale N.A.T.O din decembrie 1980, presa românească 
s-a alăturat, chiar dacă ostentativ, corului celorlalte ţări ale pactului de la Varşovia în 
aruncarea vinei pentru continuarea crizei poloneze asupra presupusului amestec occidental. 
În articolul despre cuvîntarea lui Kania la întîlnirea pregătitoare pentru cel de-al IX-lea 
Congres al Partidului Comunist Polonez care va avea loc în martie anul viitor, Scînteia? 
a menţionat că acesta a condamnat „valul de declaraţii şi comentarii [din Occident] al 
căror conţinut este incompatibil cu afirmaţiile oficiale despre neamestecul în treburile 
interne ale ţării noastre” şi că actuala „campanie politico-propagandistică a Occidentului” 
nu a servit „procesului de normalizare şi înnoire a vieţii sociale din Polonia”. Într-un 
comentariu despre „Anul Internaţional văzut de la Bucureşti”, transmis de Radio 
Bucureşti, au fost condamnate la fel de puternic campania zgomotoasă, speculaţiile şi 
insinuările generatoare de confuzii, animozităţi şi tensiuni cu care se zice că au fost 
întîmpinate evenimentele din Polonia. Comentariul a mai enumerat înghețarea sau 
diminuarea relaţiilor economice, formele de blocadă şi boicot şi a menţionat Jocurile 
Olimpice de la Moscova ca fiind cele mai surprinzătoare victime ale deteriorării clima- 
tului politic internaţional, precum şi anumite evenimente politice din 1980 care au 
contribuit la o înrăutăţire a situaţiei internaţionale în ultimul an. Acesta a fost primul caz 
de după războiul din Afganistan de măsuri politice occidentale şi americane criticate în 
mod public în România. 

Spre deosebire de presa din Cehoslovacia şi de cea din R.D.G., de exemplu, presa 
românească a inclus în mod constant în relatările sale despre evenimentele poloneze 
referiri la realizările pozitive în munca din Polonia, pentru a întări parcă perspectiva 
potrivit căreia Kania şi tovarăşii săi sînt capabili să apere reînnoirea socialistă a ţării. Mai 
mult, Scînteia“ l-a trimis pentru prima dată pe unul dintre corespondenţi săi la Varşovia 
pentru o evaluare a situaţiei la faţa locului, iar Viorel Sălăgean a relatat adecvat veşti 
extrem de pozitive şi de încurajatoare chiar din oraşele portuare Gdansk, Gdynia şi 
Szczecin. Totuşi, ralatările pozitive româneşti nu s-au referit niciodată la „Solidaritatea” 
şi nici nu au menţionat numele lui Watesa. 

Un fapt interesant merită atenție: cînd autorităţile poloneze au respins rapoartele 
dure ale TASS din 8 decembrie 1980 (susţinute de presa din R.D.G. şi de cea din 
Cehoslovacia) despre un presupus conflict între forţele contrarevoluţionare din sînul 
„Solidarităţii” şi organizaţia comunistă locală de la uzina „Iskra” din Kielce, Scînteia a 
scris că a existat o întîlnire la acea fabrică din Kielce, la care cei prezenţi au jurat să 
introducă deciziile partidului şi să muncească pentru reînnoirea socialistă a ţării. E greu 
să credem într-o coincidenţă în acest caz. 

Regimul românesc (în nici un caz dezinteresat) speră sincer ca echipa lui Kania să 
reuşească să rezolve dificultăţile din interior. Lucru care a reieşit şi dintr-o emisiune de 


23 decembrie 1980. 
27 decembrie 1980. 
23 decembrie 1980. 
12 decembrie 1980. 

la Radio Bucureştis ce anunţa semnarea unui protocol comercial între cele două ţări în 
1981, care asigură o sporire cu 15,6% a schimburilor bilaterale. Chiar în ziua în care 
Ceauşescu, la un miting al Comitetului Politic Executiv al C.C., a fost nevoit să admită 
că există grave deficienţe în aprovizionarea pieţei interne cu bunuri de consum, Radio 
Moscova (în limba română) a relatat că România, alături de alte ţări ale Pactului de la 
Varşovia, a decis să accelereze şi chiar în multe cazuri să lărgească exporturile către Polonia. 


„Rolul de moderator” al României la Moscova ? 


Critica pe care Ceauşescu a adus-o politicii partidului de guvernămînt din Polonia şi 
denunţarea sindicatelor muncitoreşti independente din Polonia ca instrumente reacționare 
şi imperialiste”, precum şi faptul că a participat la întrunirea Pactului de la Varşovia 
ţinută la Moscova pe 5 decembrie 1980 şi avînd, evident, ca temă Polonia, au fost 
întîmpinate în Occident cu scepticism în ceea ce priveşte substanţa politicii României. Pe 
de altă parte, Daniel Vernet de la Le Monde nota, de exemplu, că România ar fi putut 
juca un „rol de moderator” la conferinţă. 

O lectură atentă a editorialului publicat de Scînteia? în ajunul summit-ului de la 
Moscova dezvăluie grija deosebită a conducerii româneşti de a semnala românilor, precum 
şi lumii întregi, că orientarea de bază a politicii externe a regimului a rămas nealterată. 
Cuvintele-cheie din editorialul Scînteii sînt „consecvent” şi „constructiv”. La summit-ul 
de la Moscova, spune editorialistul, delegaţia românească, condusă de Nicolae Ceauşescu, 


şi-a reafirmat poziţiile constructive, îndreptate consecvent spre întărirea unităţii ţărilor socialiste, 
a colaborării tuturor forţelor progresiste şi democratice, promovarea cauzei destinderii, 
securităţii şi păcii, potrivit intereselor fundamentale ale naţiunii noastre socialiste şi ale 
tuturor popoarelor lumii. 


România a sprijinit „în mod consistent” noile tendinţe pozitive din politica internaţională 
(articolul citează vizitele recente ale lui Ceauşescu în cele trei ţări scandinave), contribuind 
„în mod consecvent” la dezvoltarea unui dialog direct şi deschis în relaţiile internaţionale. 
„Opinia publică mondială” poate fi convinsă de politica de dezarmare „consecventă” a 
României şi de contribuţia ei activă la reuniunea de la Madrid. Permiţind fiecărei ţări 
socialiste să-şi rezolve singură problemele şi stabilind că relaţiile dintre statele socialiste 
se bazează pe egalitatea în drepturi şi avantaje reciproce, se va putea demonstra, afirmă 
editorialistul Scânteii, „superioritatea relaţiilor internaţionale socialiste”. 


Comuniştii, poporul român nutresc deplina încredere în voinţa şi capacitatea de acţiune a 
comuniştilor, a clasei muncitoare, a întregului popor polonez de a găsi soluţiile cele mai 
corespunzătoare în vederea învingerii greutăților actuale. 


De la întoarcerea delegaţiei române de la întrunirea la vîrf de la Moscova, Ceauşescu 
s-a întîlnit cu reprezentanţii unui număr de partide comuniste din opoziţie cunoscute 
pentru statutul lor autonom şi a dat un comunicat de presă în care a accentuat dreptul 


6. 20 noiembrie 1980. 

7. Scînteia, 17 octombrie 1980 ; vezi şi Romanian Situation Report/15, Radio Free Europe Research, 
31 octombrie 1980, Item 1. 

2 decembrie 1980. 

10 decembrie 1980. 

poporului polonez de a continua în mod independent drumul Poloniei către socialism. 
Dar, mai presus de toate, Ceauşescu l-a primit pe Aleksandr Grliekov, membru al 
prezidiului Ligii Comuniştilor iugoslavi şi pe secretarul general al Partidului Comunist 
Spaniol, Santiago Carillo. 

La conferinţa de la Madrid care a urmat, cîteva dintre manevrele delegaţiei româneşti 
păreau să indice o anumită distanţare faţă de atitudinea ortodoxă de bloc sau chiar să 
exprime o critică voalată îndreptată împotriva aglomerării trupelor sovietice la frontiera 
cu Polonia. Printre propunerile încurajatoare lansate de delegaţia română, s-a numărat şi 
aceea referitoare la „întîrzierea manevrelor militare multinaționale în apropierea grani- 
telor naţionale în Europa şi limitarea desfăşurării trupelor străine”. Agenţia de presă 
Reuters” a interpretat aceste propuneri ca pe o îngrijorare a României faţă de faptul că 
Uniunea Sovietică ar putea face uz de forţă sau ameninţa cu folosirea forţei în scopul 
intimidării Poloniei şi a altor state comuniste „neortodoxe”. 


Valabilitatea neîncetată a identităţii naţionale 


Între timp, Luceafărul", săptămînal al Uniunii Scriitorilor, a publicat un articol intitulat 
„Între naţional şi universal”, semnat Mihnea Gheorghiu, preşedintele Academiei Române 
de Ştiinţe Sociale şi Politice. Printr-o coincidenţă, articolul a apărut la două zile după 
recenzia devenită celebră din Pravda, referitoare la cartea ideologului cehoslovac Vasil 
Bejda, Politică şi ideologie, în care autorul slovac elogiază „semnificaţia politică” a 
experimentului sovietic în construirea socialismului. 

În articolul din Luceafărul, Gheorghiu nu menţionează direct Uniunea Sovietică ; însă el 
nu lasă nici o umbră de îndoială cu privire la identitatea celor pe care îi are în vedere cînd 
foloseşte sintagma „ideologi dogmatici”, care promovează „marxismul necreator” al unei 
mari puteri, ale cărei vederi au fost susţinute de Comintern şi care încă îşi pretinde autoritatea 
în cadrul mişcării comuniste internaţionale. Aceşti „ideologi dogmatici”, scrie Gheorghiu, 
au „ignorat în mod expres fenomenul naţional” timp îndelungat, dar progresele istorice 
ale secolului XX au schimbat fundamentele teoretice ale înţelegerii chestiunii naţionale. 
„Eliberarea naţională”, scrie Gheorghiu, „nu este neapărat rezultatul eliberării sociale, 
şi [...] uneori [eliberarea naţională] este însăşi condiţia ei”. Teoria claselor şi aplicabili- 
tatea internaţională a acesteia necesită unele revizuiri, continuă Gheorghiu, pentru că: 


Istoria mondială a veacului demonstrează şi că, în multe dintre conflictele internaţionale cunoscute 
(indiferent de orînduirea socială a ţărilor în chestiune, uneori chiar „ţări socialiste”), conştiinţa 
identităţii naţionale s-a manifestat cu un ascendent pronunţat asupra conştiinţei de clasă. 


Atunci cînd reprezentanţii „marxismului necreator” nu au putut, în cele din urmă, să 
nu recunoască faptul că „muncitorul are o patrie”, scrie Gheorghiu, ei au făcut aceasta 
distingînd între naţiunile mari şi cele mici, acordînd celor dintîi dreptul de a „le integra 
pe celelalte, mai mici sau dispersate”. 

Gheorghiu subliniază nevoia urgentă a redefinirii internaţionalismului prin sintagma 
„noul internaţionalism” (un termen, în treacăt fie spus, care apare şi la teoreticienii comunişti 


10. 16 decembrie 1980. 
11. 13 decembrie 1980. 

europeni), care nu desemnează „simpla sumă mecanică a intereselor naţionale”, ci o 
relaţie bazată pe „interesele concrete ale clasei muncitoare din fiecare ţară, interese 
convergente în respectul mutual al suveranităţii naţionale, în promovarea colaborării şi 
prieteniei dintre popoare”. Un „sistem ierarhic de relaţii”, afirmă Gheorghiu, referindu-se 
în mod evident la pretenţia sovietică de autoritate în cadrul mişcării comuniste inter- 
naţionale, „nu consolidează internaţionalul în sistemul raportului naţional-internaţional, 
ci, dimpotrivă, favorizează şi întăreşte tendinţele naţionaliste şi hegemoniste...”. Gheorghiu 
întrevede un pericol pentru afirmarea naţională a ţărilor mici în cazul „agravării” 
„polarizării globale” în cîteva „zone de influenţă supranațională” (subliniat în original) : 


Dacă am reduce sfera tuturor raţionamentelor la fatalismul „liber consimţit” al blocurilor şi al 
marelui protectorat, s-ar ajunge implicit la rezolvarea problemelor prin lichidarea lor, la 
trecerea cu tăvălugul politico-economic şi chiar militar peste realităţile socio-istorice fundamen- 
tale, la minorizarea culturilor naţionale (ale „micilor naţiuni”, bineînţeles), la izolarea ideilor 
(stînjenitoare) de egalitate, libertate şi umanitate şi a purtătorilor de cuvînt ai acestora. 


Cu toate că numele Poloniei nu apare în articolul lui Gheorghiu, nu există nici o 
îndoială asupra faptului că evenimentele din Polonia trebui să fi influenţat multe dintre 
formulările sale şi poate chiar însăşi ideea scrierii articolului. 


Research and Analysis Department Background Report/5 
(Romania), Radio Free Europe Research, 15 ianuarie 1981 


Disputa ideologică româno-sovietică 


Rezumat : În ultimul an, atît în cuvîntările importante ale liderului P.C.R. Nicolae 
Ceauşescu, cît şi în presă, au existat semne că P.C.R. este angajat într-o dezbatere 
ideologică cu U.R.S.S. În presa românească au apărut tot mai multe articole de la 
avansarea lui Iuri Andropov în funcţia de secretar general al P.C. din U.R.S.S. 
Punctele principale ale P.C.R. în lupta împotriva „dogmatismului” şi a rămăşiţelor 
„stalinismului” sînt: o respingere a socialismului „real” sau sovietic în favoarea 
„socialismului românesc”, bazat pe caracteristici şi cerinţe specific naţionale ; 
înlocuirea sintagmei „dictatura proletariatului” cu aceea de „stat al democraţiei 
muncitoreşti” ; dreptul fiecărei ţări socialiste de a-şi întemeia politica externă pe 
interese naţionale şi de clasă, abordare bazată pe o nouă definiţie a naţiunii ; apelul 
la un nou tip de internaţionalism, diferit de cel „socialist” sau „proletar” ; opoziţia 
faţă de integrarea supranaţională în cadrul C.A.E.R. şi insistența pe anumite 
iniţiative nonconformiste în domeniul dezarmării. Prins între Est şi Vest, între 
propria populaţie nemulțumită şi partenerii din blocul comunist, Ceauşescu pare să 
meargă pe o sîrmă întinsă între două clădiri în flăcări. 


kokk 


Pe 10 ianuarie 1983, la cîteva zile după ce liderul de partid şi de stat Nicolae 
Ceauşescu s-a întors de la summit-ul Pactului de la Varşovia desfăşurat la Praga, 
săptămînalul Consiliului Național al F.D.U.S., România liberă, a publicat articolul 
„Socialismul, operă conştientă a fiecărui popor”, al unui comentator politic obscur, 
dr. Pavel Suian. Exact în ziua publicării acestuia, Agerpres a difuzat o traducere engleză 
destul de extinsă, chiar dacă prescurtată. Apărînd la scurt timp după summit-ul de la 
Praga, unde, potrivit Declarației Politice (secțiunea V) făcute de către participanţi!?, au 
fost discutate şi probleme legate de aşa-zisul „nou tip de relaţii internaţionale dintre 
ţările socialiste”, acest articol destinat în mod clar publicului occidental pare să sugereze 
că între România şi U.R.S.S. are loc o dezbatere pe probleme ideologice privind 
construcţia socialistă. O asemenea dezbatere mocneşte de fapt deja de un an, după cum 
se poate vedea atît din numărul crescînd al articolelor oficiale publicate în ziarele de 
partid şi în cele culturale, precum şi din remarcele lui Ceauşescu de la plenara C.C. din 
iunie 1982! şi de la Conferinţa Naţională a Partidului din decembrie 1982!%. Totuşi, 
articolul din România liberă are un conţinut mai actual şi un ton mai polemic. De vreme 


12. Versiunea românească a declaraţiei a fost publicată în Scînteia, 7 ianuarie 1983. 
13. Vezi Romanian Situation Report/(1, Radio Free Europe Research, 15 iunie 1982, Itemii 1 şi 2. 
14. Vezi ibid., 13 ianuarie 1983, Item 4. 

ce Andropov şi Ceauşescu s-au străduit prea puţin să-şi mascheze dezacordul în problemele 
cooperării româno-sovietice în cadrul Pactului de la Varşovia în C.A.E.R., precum şi în 
probleme de politică externă (după cum se afirmă în comunicatul de după întîlnirea 
prilejuită de aniversarea statului sovietic pe 22 decembrie 1982), e tentant să vedem în 
articolul lui Suian un număr de aluzii la cîteva aspecte ale dezacordului româno-sovietic. 


Mai multe tipuri de socialism ? 


În paragraful introductiv, Suian scrie că, deşi ideea unui model unic al socialismului a 
fost depăşită atît în teorie, cît şi în practică, dreptul fiecărei naţiuni de a-şi alege propria 
cale către socialism a fost acceptat în cel mai bun caz la nivel teoretic de unele partide 
(Moscova). Cîteva concepte de socialism precum „socialism real”, „eurocomunism”, 
„socialism asiatic” sau „african” au fost discutate în dezbateri savante şi în documente 
de partid. Dacă totuşi este dreptul fiecărui partid de a „caracteriza, într-o formă sau alta, 
socialismul pe care îl construieşte” (formulă reiterată şi în recenta declaraţie de la 
Praga), aceasta nu „implică şi dreptul de a opune socialismul propriu socialismelor care 
se făuresc în alte ţări”, după cum afirmă autorul citat. El continuă spunînd că: 


Nimeni nu are dreptul să aprecieze că socialismul pe care îl construieşte o anumită ţară ar fi 
mai „bun” ori mai „ştiinţific”, mai „real” ori mai „democratic”, mai „uman” ori mai „ortodox” 
decît cel care se edifică într-o altă ţară sau decît cel pe care îl cuprinde programul unui anumit 
partid comunist. 


Suian afirmă destul de autoritar că „Partidul Comunist Român a apreciat că formularea 
generală de socialism este suficientă”, deoarece, după cum a spus anterior Ceauşescu, „orice 
formă de construcţie socialistă care se înfăptuieşte într-o ţară este reală şi corespunde 
necesităţilor istorice”. Pe de altă parte, românii critică ataşarea unor adjective „socialismu- 
lui”, căci aceasta ar putea conduce la „opunerea unor [partide] altora, la comparații şi 
caracterizări, la concluzii şi aprecieri, de aici la etichetări şi critici nedorite”. Ei mai vor 
să evite „o eventuală interpretare neprietenească, nebinevoitoare” a unor astfel de etichete. 

Suian a precizat că P.C.R. nu a clasificat în nici un fel ramura românească a 
socialismului : scopul strategic pe care programul de partid din 1974 l-a stabilit pentru 
stadiul prezent al dezvoltării socialiste a României a fost descris în mod oficial ca 
„făurirea societăţii socialiste multilateral dezvoltate”. 

Primul semn al unor polemici asupra acestei fraze se găseşte într-un discurs din iunie 
ținut de Ceauşescu, ce evidenția „stadiul actual al construirii socialismului în ţara 
noastră”, adoptat mai tîrziu ca document programatic de partid la Conferinţa Naţională 
a P.C.R. În această cuvîntare, Ceauşescu a amintit faptul că: 


Unii tovarăşi de peste hotare, şi chiar unii din ţară, pun întrebarea: de ce în Programul 
partidului nostru s-a formulat teza făuririi societăţii socialiste multilateral dezvoltate, în timp 
ce alte ţări socialiste au formulat teza societăţii socialiste dezvoltate. 


Ceauşescu a răspuns el însuşi la aceste întrebări retorice afirmînd că acest lucru 
a fost făcut 


pentru a nu se crea neînţelegeri, pentru a nu se lăsa loc neglijării vreunei laturi a activităţii, 
pentru a nu se trage concluzia că, vorbind de societatea socialistă dezvoltată, ne-am referi 
numai, sau mai cu seamă, la dezvoltarea bazei materiale. 

Deşi este greu să intrăm în miezul jargonului ezoteric al lui Ceauşescu, ceea ce el 
sugerează (fapt confirmat de către un număr de opere teoretice care tratează acest 
subiect) a fost exprimat mai explicit de unul dintre ideologii de frunte ai P.C.R., Petru 
Pînzaru, care predă la Academia „Ştefan Gheorghiu”. Într-un articol din Era Socialistă”, 
bilunarul teoretic al P.C.R., Pînzaru a precizat că P.C.R. nu crede că „legile obiective 
ale dezvoltării socialiste”, înrădăcinate în ceea ce Nicolae Ceauşescu a numit „baza 
materială” a societăţii, nu funcţionează în nici o societate din afară, ci trebuie să fie 
făcute să funcţioneze dinăuntru. Potrivit lui Pînzaru, sarcinile construirii societăţii 
socialiste pot fi îndeplinite doar dacă ele sînt transformate în motivații, interese, aspirații, 
idealuri şi convingeri umane: „Fără participarea conştiinţei nu există mişcare socială, 
progres social”. 

Nu ne îndoim că, printre variatele motivații interioare pe care conducerea de partid 
le consieră capabile de a cîştiga sprijinul activ al poporului român pentru opera de 
construcţie socialistă, patriotismul nu ocupă nicidecum un loc minor. Poate că gradul în 
care P.C.R. apelează la rezervele emoţionale e unul dintre motivele pentru care anumiţi 
„tovarăşi” din blocul comunist îl privesc cu suspiciune ideologică. 


Administrarea gospodăriei proprii 


În discursul mai sus menţionat, Ceauşescu a observat şi că „din păcate, chiar în unele 
partide comuniste au apărut teze care pun în discuţie valabilitatea şi caracterul dezvoltării 
socialiste a unei ţări sau a alteia”. El a admis că s-au ivit de asemenea dificultăţi interne, 
care au fost discutate şi dezbătute „în interiorul ţării”. Potrivit lui Ceauşescu, „concluzia 
logică” este 


necesitatea de a acţiona întotdeauna în construirea noii orînduiri sociale, în strînsă concordanţă 
cu realităţile din fiecare ţară, de a se ţine seama de interesele poporului, de a se merge 
întotdeauna împreună cu clasa muncitoare, cu poporul. 


(Se înţelege de la sine că interesele „poporului român” sînt cele ale P.C.R.) 

În articolul său din România liberă, Suian aduce argumente în aceleaşi sens, respin- 
gînd ideea că nu există „experienţă, concept, orientare, strategie sau tactică” care să fie 
absolute. Nu numai că determinările şi caracteristicile naţionale sînt de cea mai mare 
importanţă, dar ţine de jurisdicţia şi competenţa fiecărei naţiuni în parte să le stabilească, 
să le analizeze şi să le exprime : 


Partidul Comunist Român a demonstrat în repetate rînduri cu argumente teoretice şi exemplifi- 
cări practice că stabilirea strategiei, a căilor, formelor şi metodelor de luptă pentru putere şi 
apoi de construire a socialismului constituie un drept suveran şi inalienabil al fiecărui partid 
revoluţionar, în ultimă instanţă al fiecărei naţiuni. Numai națiunea prin reprezentanţii săi 
legitimi şi luminaţi, numai partidele revoluţionare ale fiecărei naţiuni cunosc realităţile 
naţionale şi aspiraţiile sociale şi politice, numai ele cunosc tradiţiile şi particularităţile locale, 
datorate istoriei, geografiei, nivelului de dezvoltare, caracterului naţional, numai ele cunosc şi 
pot exprima voinţa şi vrerea colectivităţilor naţionale şi statale. 


15. Nr. 22, 5 decembrie 1982. 

Cea mai importantă secţiune a acestui articol se ocupă de poziţia P.C.R., potrivit 
căreia este „dreptul suveran” al „fiecărei naţiuni” „de a-şi organiza viaţa în mod liber”. 
După cum pretinde Suian, „una dintre premisele păcii o reprezintă respectarea strictă a 
principiilor egalităţii suverane a statelor şi neamestecului în treburile interne”. P.C.R., în 
numele căruia vorbeşte Suian, nu se opune unui „dialog”, în care să se discute „diferitele 
realităţi sociale, exemple naţionale, concepte politice, teorii şi strategii economice”, atîta 
vreme cît aceste dezbateri sînt purtate între participanţi aflaţi pe poziţii de egalitate şi 
sînt bazate pe „bună-credinţă, într-o atmosferă de stimă şi respect reciproc”. Potrivit 
acestui autor, „diversitatea experienţelor, a metodelor şi căilor urmate nu trebuie să 
genereze blamări şi condamnări”, deoarece „nimeni în afara naţiunii nu are legitimitatea 
să cenzureze politica statului său, a partidului ori partidelor de guvernămînt”. Chiar şi 
„corectarea erorilor şi greşelilor se poate face numai de către națiunea suverană, în 
forme, modalităţi şi momente de ea alese şi voite”. 

Pentru a-şi întări şi mai mult afirmaţia că națiunea română are dreptul să decidă în 
mod independent, Suian ţine să demonstreze că nu doar P.C.R., ci şi „socialismul 
românesc are trăsături proprii” şi chiar o poziţie specială în mişcarea comunistă şi 
muncitorească internaţională. Într-o vreme cînd „nici Marx şi nici Engels nu ajunseseră 
încă la prestigiul şi prețuirea de mai tîrziu din mişcarea socialistă occidentală” (precedînd 
astfel şi apariţia gîndirii socialiste în Rusia), exista deja o similitudine între „gîndirea 
progresistă a bărbaţilor politicii şi oamenilor de cultură români şi ideile socialiste ale lui 
Marx şi Engels”. După cum spune autorul, aceasta explică de ce ideile marxiste au 
pătruns atît de repede în mişcarea muncitorilor din România şi de ce „tradiţiile de 
solidaritate internaţională” ale „poporului român” sînt atît de adînc înrădăcinate. El 
conchide că: 


Dacă socialismul românesc are trăsături proprii care îl deosebesc de socialismul care se 
construieşte în alte ţări, asta se explică desigur prin particularităţile societăţii româneşti, prin 
moştenirea istorică de la care am plecat, prin caracterul şi trăsăturile specifice ale naţiunii! 
române. 


Crizele din țările socialiste nu ar trebui să umbrească 
relaţiile dintre ele 


În articolul lui Suian există o critică implicită a modului românesc de a construi 
socialismul şi a gestului de a-l compara cu alte experimente socialiste, făcute în ţările 
prietene : 


Experienţa fiecărei ţări, cu reuşitele şi insuccesele care pot exista şi ele, trebuie, merită a fi 
urmărite şi studiate cu atenţie pentru verificarea şi eventual corectarea propriului drum [...] 
O anumită experienţă, oricît ar părea ea de bună şi frumoasă, nu se poate contrapune altora 
chiar dacă acestea par mai reuşite ori mai puţin inspirate. 


Într-adevăr, un editorial din Pravda! despre integrarea C.A.E.R. nu doar a accentuat 
faptul că „ţările prietene îşi manifestă interesul faţă de experienţa sovietică”, dar a şi 


16. 15 octombrie 1982. 

enumerat cîteva experienţe pozitive din alte ţări prietene, precum Ungaria, R.D.G. 
(amintită de două ori), Bulgaria şi Cehoslovacia ; Polonia şi România lipsesc totuşi 
de pe listă. 

Din nemulţumirea autorului român faţă de asemenea comparații critice, l-am putea 
suspecta de a nu fi fost în întregime favorabil variantei româneşti a socialismului, care, 
în ciuda afirmației lui Ceauşescu de la recenta Conferinţă Naţională a Partidului, este 
mai aproape de un „socialism al sărăciei” decît de un „socialism al bunăstării”. Mai 
mult, în textul lui Suian există cîteva aluzii la dezacordurile dintre ţările blocului estic, 
fără a se preciza totuşi că acestea au apărut la recentul summit de la Praga: 


Acordurile nu se pot impune, iar dezacordurile nu trebuie interpretate ca fiind „devieri”, „trădări”, 
„Tătăciri”, „greşeli”. Deosebirile de păreri, controversele în legătură cu o problemă sau alta nu 
trebuie privite ca fiind conduite „duşmănoase” nu trebuie şi nu pot fi „condamnate”, neexistînd 
nici temei politic şi juridic şi fiind şi profund dăunătoare prestigiului socialismului în lume. 


Potrivit lui Suian, nu există nici un temei pentru apariţia de „noi motive pentru 
controverse şi noi polemici” în cadrul mişcărilor comuniste internaţionale pe tema 
clasificării socialismului : 


Şi aşa greutăţile, impasurile, greşelile, situaţiile de criză apărute în unele ţări socialiste, diver- 
genţele şi conflictele politice dintre unele ţări socialiste, nesocotirea principiilor şi normelor 
unanim acceptate ca obligatorii în relaţiile dintre ţările socialiste au adus destule prejudicii. 


Naţionalism vs. Internaţionalism 


Pentru observatorii din afară ai controverselor din blocul socialist, este mai degrabă 
dificil să identifice adevăratele puncte de dispută din pricina exortaţiei şi verbozităţii 
marxiste. Punctul de vedere sovietic autoritar asupra problemelor discutate mai sus a fost 
prezentat de secretarul general al P.C. din U.R.S.S., Iuri Andropov, în discursul rostit cu 
ocazia zilei de naştere a lui Lenin: 


Sistemul socialist dintr-o țară sau alta se dezvoltă ca urmare a aplicării principiilor funda- 
mentale ale comunismului - corespunzător modificate, aşa cum ne învaţă Lenin, în detaliile 
lor -, conform diferenţelor naţionale şi statale. În legătură cu aceasta, aş vrea să iau în discuţie 
problema foarte la modă acum a „modelelor” socialismului. Se spune că dificultăţile pe care 
le întîmpină fiecare ţară rezidă în faptul că „modelul” sovietic le este impus. Ciudată deducție... 
noi nu am comentat niciodată cînd ni s-a spus că făurirea socialismului într-o ţară sau alta 
trebuie să corespundă tradiţiilor istorice, politice şi culturale ale acesteia... Noi credem că 
forma cea mai potrivită pentru o ţară este cea adoptată de fiecare popor şi cea care corespunde 
intereselor şi tradiţiilor sale. Principiile fundamentale ale sistemului social socialist, natura sa 
de clasă şi esenţa sa, sînt aceleaşi pentru toate popoarele”, 


Pe 4 ianuarie 1983, ziua în care liderii Pactului de la Varşovia s-au întîlnit la Praga, 
agenţia TASS a difuzat varianta engleză a unui articol al lui Konstantin Cernenko, 
publicat în Problemy Mira i Soțializma. Ocupîndu-se de „activităţile U.R.S.S. pe scena 
internaţională”, articolul a făcut cîteva referiri interesante la dezbaterea ideologică din 
România, unde se acordă întîietate condiţiilor naţionale în detrimentul „legilor generale” 


17. Pravda, 23 aprile 1982. 

ale socialismului şi unde chiar anumite „legi” de acest fel sînt considerate ca depăşite şi 
gata de a fi reformulate. După ce a afirmat că „suveranitatea statelor din comunitatea 
socialistă nu este în nici un fel restricţionată sau încătuşată”, Cernenko a spus că: 


Partidul nostru s-a opus întotdeauna pervertirii sensului conceptului de „internaţionalism”, 
caraterului său combatant, activ, explicit anticapitalist ; transformării sale într-un pretext 
pentru manevrele oportuniste dintre forţele de clasă... [internaţionalismul] este o poziţie de 
principiu, incompatibilă cu încercarea de a obţine avantaje temporare, cu orice concesie făcută 
sentimentelor naţionaliste. 


Referindu-se la dezbaterea legată de „modele”, Cernenko a precizat că, deşi U.R.S.S. 
nu a impus nimănui structuri sau modele, 


istoria a demonstrat că nu există şi nici nu poate exista vreo cale către socialism care să nu se 
supună legilor generale enunțate de marxism şi leninism şi confirmate de experienţa U.R.S.S. 
şi a altor ţări socialiste. 


Marxism - nici religie, nici monopol 


De ceva vreme ideologii români şi-au exprimat totuşi dubii în privinţa viabilităţii 
aşa-numitelor „legi generale” ale construirii socialismului. Într-un articol din Era 
Socialistă’, profesorul Petru Pînzaru de la Academia „Ştefan Gheorghiu” a dat glas 
dezacordului românesc în privinţa următoarelor aspecte: scopurile concrete ale con- 
strucţiei socialiste, în special societatea socialistă multilateral dezvoltată ; contradicţiile 
socialismului şi căile şi mijloacele de a le depăşi ; democraţia socialistă şi teza dictaturii 
proletariatului ; dirijarea ştiinţifică a societăţii şi sistemele de dirijare socială şi plani- 
ficare ; relaţia dintre partid şi stat în conjunctura actuală ; rolul sindicatelor muncitoreşti ; 
rolul conştiinţei sociale ; rolul naţiunii în socialism şi cel al independenţei naţionale şi 
crearea unui nou tip de relaţie între partidele comuniste şi muncitoreşti. Pînzaru a 
precizat că : 


dialectica materialist-istorică nu este o religie filozofică sau politică, cu propoziţii sacrosancte, 
cu instanţe centralizate de edictare a adevărurilor absolute, general-obligatorii, de sancţionare 
a „ereticilor” şi de aducere a lor pe calea cea dreaptă. 


Potrivit acestui autor, materialismul istoric şi dialectic „nu poate intra în regim de 
monopol al vreunei persoane, al vreunui partid, al vreunui stat”. Ca şi Suian în articolul 
său din România liberă, Pînzaru indică şi importanţa actuală a luptei României împotriva 
persistenţei „viziunilor unilaterale” şi a „conceptelor congelate, învechite”, pe care 
„unii... doresc să le impună altora”, deoarece există unele „tendinţe de a identifica 
marxismul cu una din interpretările sale contemporane, iar socialismul are o singură 
variantă a făuririi sale concret istorice”. 

În ultimele săptămîni a fost lansată o campanie pe scară largă în presa românească 
pornind de la apelul făcut de Ceauşescu la plenara C.C. din iunie şi, din nou, cu mai 
mare insistenţă, la Conferinţa Naţională a Partidului din decembrie, în scopul respingerii 
conceptului de dictatură a proletariatului. Într-un articol din Contemporanul’, filozoful 


18. Nr. 25, 25 decembrie 1982. 
19. Nr. 50, 10 decembrie 1982. 

marxist Radu Florian critică distorsiunile şi „exagerările” pe care le-a adus Lenin 
definiţiei sintagmei dictatura proletariatului, regretînd că aceste „conotaţii noi”, de un 
caracter antidemocratic, „au ajuns să fie considerate ca obligatorii” în mişcarea munci- 
torilor din lumea întreagă. În „condiţiile dogmatismului stalinist”, scrie Florian, 


acest fel de a vedea dictatura proletariatului a fost impus ca unica alternativă a trecerii la 
socialism, fără a se ţine seama de numeroasele obiecţii privind particularităţile istorice, zonale 
şi naţionale ale dezvoltării diverselor societăţi. Uniformizarea strategiei politice a avut drept 
efect stagnarea procesului revoluţionar în nu puţine situaţii sociale, comiterea unor erori cu 
efecte ireversibile. 


Recent, Eugen Florescu, adjunct de şef de secţie la Secţia de Propagandă a C.C. al 
P.C.R., a fost foarte direct în legătură cu renunţarea României la conceptul de „dictatură 
a proletariatului”, spunînd că, deşi „această concepţie a lui Lenin «a fost valabilă în 
prima jumătate a secolului»”, în a doua jumătate a acestui secol a apărut „«o perspectivă 
cu totul nouă în ceea ce priveşte înfăptuirea revoluţiei»”20. 

Într-unul dintre cele trei articole detaliate despre „Statul democraţiei muncitoreşti, 
revoluţionare” care, potrivit ideologiei P.C.R., va înlocui termenul de „dictatură a 


proletariatului”? , profesorul loan Ceterchi accentuează 


meritul Partidului Comunist Român care - reuşind să depăşească practica reluării şi imitării 
mecanice a unor experienţe din alte ţări, nepotrivite specificului nostru, precum şi să lichideze 
propriile greşeli şi abuzuri săvîrşite în unele per: 'ade - şi-a creat, mai ales după Congresul 
al IX-lea şi alegerea în fruntea partidului a tovarăşuiui Nicolae Ceauşescu, o concepţie ştiinţifică 
proprie, originală privind locul, rolul, esenţa şi formele statului socialist, în condiţiile edificării 
noii orînduiri. 


Politica externă socialistă : accentuarea variabile naţionale 


O altă zonă în care România a accentuat importanţa caracteristicilor naţionale este 
politica externă. Într-un articol din Era Socialistă?, lectorul universitar Vasile Secăreş 
lansează un alt set de opinii, mai degrabă „eretice”. Mai întîi, el refuză să recunoască 
„modelul” marxist dogmatic al contradicţiilor între diferite state, care reduce natura 
conflictelor la „antagonismul caracterului de clasă”. După cum afirmă Secăreş, deşi 
conotaţiile de clasă sînt evidente în politica externă, punctul lor de plecare îl reprezintă 
fără îndoială „interesele naţionale”, iar vehicolul său este cu siguranţă statul naţional. 
Tocmai de accea pot apărea diferenţe între statele socialiste. În lumina acestei teorii, 
Secăreş critică simplificarea (făcută de U.R.S.S., după cum reiese din articol) a con- 
flictelor internaţionale multilaterale la un simplu conflict „Est-Vest”, care ignoră marile 
interese de putere. El deplinge şi faptul că în timpul perioadelor de conflict Est-Vest (un 
conflict atît ideologic, cît şi unul al marilor puteri), evenimentele internaţionale şi 
desfăşurarea acestora în.anumite ţări sînt judecate exclusiv în termenii confruntării 
bipolare. Repercusiunile unei atari politici pentru ţările mai mici sînt dezastruoase, de 
vreme ce libertatea de a-şi alege propriul drum al dezvoltării, inclusiv propriul drum 


20. România liberă, 17 ianuarie 1983. 
21. Ibid., 25 decembrie 1982. 
22. Nr. 24, 25 decembrie 1982. 

spre socialism, este tăgăduită, împiedicînd astfel recunoaşterea problemelor interne 
drept probleme care trebuie rezolvate de fiecare popor în parte. 

În concluzie, ar trebui notat faptul că acea campanie ideologică tot mai intensă, 
lansată în presa românească la începutul anului 1982 şi reflectată în două cuvîntări 
importante ale lui Ceauşescu din iunie şi decembrie anul trecut, continuă pe o anumită 
direcţie ce pare să se îndepărteze tot mai mult de poziţiile oficiale sovietice şi loialiste şi 
să se apropie de eurocomunism. Aşa s-au petrecut lucrurile la conferinţa marxistă 
internaţională de la Cavtat, din octombrie”, la care a fost discutată „Gîndirea marxistă 
de astăzi : situaţie, controverse, perspective”. Reprezentantul chinez, cel iugoslav şi cel 
occidental de la simpozion au sprijinit dreptul fiecărei ţări de a-şi „construi propriul 
socialism” - „pluralismul” marxist; participanţii sovietici şi polonezi au interpretat 
totuşi această atitudine ca pe o „mişcare antisovietică” şi au apărat „socialismul real” şi 
natura obligatorie a „legilor generale” ale socialismului (adică rolul conducător al 
partidului marxist-leninist, dictatura proletariatului, naţionalizarea mijloacelor de producţie 
şi internaţionalismul leninist). Mai nou, partidul comunist belgian a renunţat în noile 
sale statute nu doar la „dictatura proletariatului”, dar şi la termenul „marxism-leninism”, 
înlocuind clasicul „internaţionalism proletar” cu ideea stilului italian de „solidaritate 
internaţională”, aşa cum procedează Suian în articolul său din România liberă. 

În ultimul an, România şi Ceauşescu au adoptat o poziţie echilibrată în controversa 
P.C.U.S.-P.C.I., care a izbucnit în legătură cu criza poloneză, prin faptul că au susţinut 
o reinstaurare a ordinii în Polonia, o mai mare independenţă pentru fiecare partid în 
parte şi „noi” relaţii între partidele comuniste, respingînd „realismul socialist” şi 
impunerea unui anumit model pentru toate ţările aflate pe drumul construcţiei socialiste”. 
România a început redefinirea conceptului de naţiune şi, de asemenea, a celui de stat 
naţional, nu numai ca bază pentru anumite dezbateri istorice%, ci şi ca temei pentru un 
spaţiu de manevră mai larg în politica externă. 

Ţara s-a pronunţat mai autoritar în ultima vreme împotriva viitoarelor integrări în 
C.A.E.R., încercînd în acelaşi timp să obţină profitul maxim din cooperarea între ţările 
socialiste şi din petrolul şi materiile prime sovietice. În cele din urmă, România continuă 
să repete propunerea pe care Ceauşescu a făcut-o la Conferinţa Naţională a Partidului cu 
privire la reducerea cu 20% a cheltuielilor militare, atît de către N.A.T.O., cît şi de către 
Pactul de la Varşovia (propunere ce nu a fost inclusă în declaraţia de la Praga), 
menţinîndu-şi, în acelaşi timp, decizia unei stopări unilaterale a cheltuielilor militare 
anunţate cu acea ocazie. 

Tendinţa continuă şi tot mai intensă spre dezacordul în mai multe privinţe ne face 
să ne întrebăm dacă Ceauşescu încearcă să recîştige simpatia şi sprijinul poporului 
român, aşa cum a făcut în august 1968, printr-o retorică naționalistă şi o demon- 
straţie de „independenţă”, sau să impresioneze Occidentul şi ţările nealiniate (al căror 
summit se va desfăşura în martie). Situaţia internă a României continuă totuşi să se 
înrăutăţească, iar retorica naționalistă a lui Ceauşescu provoacă o oarecare opoziţie în 


23. Vezi Slobodan Stankovič, „Yugoslav-Soviet Clash over Pluralism, Poland at Ideological Symposium”, 
RAD Background Report/234 (Iugoslavia); Radio Free Europe Research, 9 noiembrie 1982. 

24. Kevin Devlin, „Belgian CP Adopts Eurocommunist Statutes”, RAD BR/14, RFER, 14 ianuarie 1983. 

25. Romanian SR/3, RFER, 11 februarie 1982, Item 1. 

26. Ibid., nr. 21, 8 decembrie 1982, Item 3. 

rîndul minorităţii maghiare. Totuşi, Occidentul a fost decepţionat de comportamentul 
României în calitatea sa de datornic important al său, ca şi de anumite acte, precum taxa 
de imigrare decretată în noiembrie 1982. În faţa acestor probleme, şansele de reuşită ale 
politicii lui Ceauşescu atît pe plan intern, cît şi extern nu sînt prea mari. Prins între Est 
şi Vest, Ceauşescu pare atît în ţară, cît şi peste hotare să meargă pe o sîrmă între.două 
clădiri în flăcări. 


Research and Analysis Department Background Report/27 
(Romania), Radio Free Europe Research, 8 februarie 1983 


Dilema livărilor de petrol sovietic 
în România 


În ajunul vizitei ministrului de Externe şi vicepremierului sovietic Andrei Gromîko în 
România, ataşatul economic de la Ambasada Sovietică la Bucureşti a devenit extrem de 
volubil, strecurîndu-le în mod deliberat ziariştilor străini ştirea că „U.R.S.S. era pregătită 
să livreze României petrol şi combustibili pe baza condiţiilor C.A.E.R., pe lîngă 
acordurile bilaterale deja încheiate pe termen lung”?. 

Alte ziare au relatat că Moscova oferise Bucureştiului „1 500 000 de tone de petrol 
în regim preferenţial”, pe care românii urmau să le plătească printr-o „mai strînsă 
cooperare în politica externă”. Chiar şi Radio Budapesta a oferit ascultătorilor maghiari 
„informaţia primită de la Ambasada Sovietică” din Bucureşti, potrivit căreia U.R.S.S. 
livrează - pe lîngă cantitatea specificată în acordul pe termen lung - 1 500 000 de tone 
de petrol brut, 300 000 000 de metri cubi de gaze naturale şi 2 000 000 de tone de 
cărbune. Aceste livrări au început la sfîrşitul anului 1983%. 

Totuşi, într-un articol al lui F. Măgereanu, specialistul în comerţ româno-sovietic de 
la Revista economică, a fost oferită o altă perspectivă asupra chestiunii livrărilor de 
petrol sovietic către România, precizînd că nu au existat concesii sovietice în privinţa 
condiţiilor livărilor de petrol. În acelaşi timp, articolul a confirmat că, în 1983, fusese 
încheiat un acord pentru livrările de petrol sovietic în cursul anului 1984 şi a continuat 
să discute asupra cîtorva dintre condiţii şi termeni. 

Potrivit lui Măgereanu, livrările sovietice de petrol către România nu sînt incluse în 
protocoalele de schimb dintre cele două ţări, ci constau „din livrări de mărfuri reciproc 
legate, cu decontare în valută convertibilă”, adică, dacă nu în valută forte, atunci în 
bunuri de calitate. Nici livrările de ţiţei ale României către U.R.S.S. nu sînt stipulate în 
acordurile pe termen lung, statul român angajindu-se în schimb „să participe la efortul 
de investiţii necesar punerii în valoare a unor resurse naturale ale U.R.S.S.”, prin 
exportul de „minereu de fier, azbest, feroaliaje, celuloză, gaz metan, energie electrică”. 

Pînă în 1975, scria Măgereanu, România a exportat atît ţiţei, cît şi produse petroliere 
către U.R.S.S. în cantitate de 2 500 000, 3 000 000 sau chiar 4 000 000 de tone pe an. 
În 1975, România încă mai exporta produse petroliere către U.R.S.S. - deşi, la o rată 


27. AFP, 30 ianuarie 1984. 

28. Stuttgarter Zeitung, 1 februarie 1984. 
29. 1 februarie 1984. 

30. Nr. 6, 10 februarie 1984. 

mult mai scăzută, de 492 000 de tone -, pe baza unor acorduri pe termen lung şi a unor 
protocoale de schimb anual. În aceaşi perioadă, din cauza capacităţilor sale sporite de 
rafinare a petrolului (care, de fapt, au fost „umflate” de regimul Ceauşescu), România 
a devenit un importator de bază de petrol brut, în vreme ce U.R.S.S. a devenit un 
mare exportator de aceeaşi materie primă: între 1976 şi 1980, ea a exportat aproape 
150 000 000 de tone pe an, dintre care peste 75 000 000 de tone au fost destinate ţărilor 
C.A.E.R. (Este interesant de notat faptul că autorul român îşi bazează afirmaţiile despre 
tranzacţiile cu ţiţei pe cifre preluate din surse sovietice sau se referă la afirmaţii făcute 
de ataşatul economic sovietic la o conferinţă de presă din Bucureşti. Nu este citată nici 
o sursă românească în acest context.) 

Potrivit lui Măgereanu, U.R.S.S. livrase petrol României „ulterior, în unii ani”, dar 


aceste importuri s-au efectuat în afara acordurilor comerciale de lungă durată şi a proto- 
coalelor anuale, respectiv în baza unor operaţiuni de schimb separate. Asemenea operaţiuni, 
realizate şi cu alte ţări, constau din livrări de mărfuri reciproc legate, cu decontarea în valută 
convertibilă şi în condiţii de preţ practicate în mod curent pe piaţa mondială. În cadrul acestor 
schimburi, livrările de ţiţei sînt compensate prin livrări de mărfuri cu valoare economică 
ridicată, în principal produse agroalimentare. 


În afara faptului că operaţiile au fost întreprinse în alte condiţii decît cele existente 
în acordurile comerciale guvernamentale (decontare în ruble transferabile), afirma 
Măgereanu, aceste livrări ad-hoc de petrol brut au avut de asemenea un caracter ocazional 
şi au cunoscut fluctuații în funcţie de situaţia pieţei mondiale. 

Nu trebuie să treacă neobservat faptul că România, plingîndu-se că trebuie să schimbe 
produse agricole pe petrol, în condiţiile stabilite de sovietici, aruncă indirect vina pentru 
penuria alimentară din România pe umerii ruşilor. Se evită explicaţia mai complexă 
potrivit căreia P.C.R. şi Ceauşescu în mod special au fost cei care, prin crearea 
capacităţilor excesive de rafinare în România, au determinat-o să devină un importator 
de petrol brut, depinzînd astfel de livrările U.R.S.S. şi de condiţiile impuse de aceasta. 


Afaceri cu petrol fără concesii în 1984 


Revista economică a confirmat faptul că în 1983 a fost încheiat un acord (nefiind 
specificată data exactă) potrivit căruia „anumite cantităţi de ţiţei” erau livrate României 
de către U.R.S.S. Acest ţiţei se livra, ca de obicei, în afara acordurilor mutuale stabilite 
în protocolul comerţului bilateral şi „în aceleaşi condiţii ca şi în anii anteriori, adică în 
cadrul unei operaţiuni de schimb, cu decontarea în valută convertibilă”. După cum a 
explicat Măgereanu, aceste operaţii implică un comerţ bilateral în bunuri „în natură” şi 
nu în plăţi cash în valută forte. Măgereanu a reiterat nemulţumurile mai vechi ale 
României, subliniind că U.R.S.S. nu le-a venit în întîmpinare nici anul acesta. Mai întîi, 
spunea el, stocurile sovietice uriaşe de petrol şi materii prime vor permite şi creşterea 
schimburilor româno-sovietice în privinţa acestor bunuri. Mai mult, de vreme ce atît 
cantităţile, cît şi condiţiile în care sînt efectuate aceste schimburi diferă între U.R.S.S. 
şi România, pe de o parte, iar pe de altă parte între U.R.S.S. şi ceilalţi parteneri 
comerciali din C.A.E.R., el a sugerat că 


exportul de ţiţei din U.R.S.S. în România [ar trebui] să fie perfectat prin înţelegeri guvernamen- 
tale de lungă durată, care să asigure stabilitatea livrărilor, precum şi realizarea lor în cadrul 

schimburilor generale de mărfuri, a Acordurilor comerciale şi de plăți în vigoare, pe baze 
reciproc avantajoase. 


Măgereanu făcea aluzie la faptul că volumul total al livrărilor sovietice de petrol către 
România este factorul decisiv în dezvoltarea schimburilor bilaterale între cele două ţări. 
Pentru a exemplifica aceasta, el a scris (făcînd pentru prima dată publice aceste cifre şi 
întemeindu-se din nou pe surse statistice sovietice) că schimburile româno-sovietice au 
scăzut în 1983, cînd livrările de ţiţei către România s-au diminuat de la echivalentul a 
523 600 000 de ruble în 1981 la 66 300 000 de ruble în 19827. 

Chiar şi sovieticii au confirmat semnarea unui „acord încheiat pe bază de barter [sic] 
în valută convertibilă necesară pentru livrarea țițeiului sovietic în schimbul bunurilor necesare 
ţării noastre”, într-un articol din Ekonomiceskaia Gazeta?. Pasajul referitor la livrările 
de ţiţei şi la specificările condiţiilor în care acestea urmau să aibă loc lipsea din emisiune. 

Văzute în lumina acestor fapte, declaraţiile ataşatului economic sovietic şi ale postului 
Radio Budapesta nu erau minciuni deliberate, ci mai degrabă declaraţii ambigue menite, 
se pare, să creeze în mod intenţionat impresia că U.R.S.S. acceptase cerinţele României. 
De fapt, ţiţeiul este livrat în afara acordurilor pe termen lung (de vreme ce nici măcar nu 
este inclus în aceste acorduri) ; în ceea ce priveşte termenii preferenţiali, ei s-ar putea să 
se aplice în cazul livrărilor de alţi combustibili, precum cocsul şi gazul metan, care face 
parte din acordurile de comerţ guvernamentale şi au fost într-adevăr sporite în special 
pentru a plăti taxa de tranzit pe conducta de gaz ce trece prin România către Bulgaria”. 

Iată de ce s-ar părea că există un oarecare interes sovietic de a sugera atît publicului 
românesc, cît şi observatorilor occidentali că, de vreme ce U.R.S.S. a făcut mult 
aşteptatele „concesii” în privinţa afacerii cu petrol (pe care de fapt nu le-a făcut), şi 
Ceauşescu a plătit la rîndul său preţul politic pe care era de aşteptat să-l plătească în 
astfel de circumstanţe. Acum, întrucît Revista Economică a precizat în mod clar că 
U.R.S.S. nu a făcut nici o concesie şi că acordul din 1983 în privinţa livrărilor de petrol 
din 1984 a fost încheiat în condiţii identice cu acelea din anii precedenţi, toate întrebările 
referitoare la preţul politic plătit pentru ceea ce de fapt nu s-a oferit devin automat lipsite 
de sens. 

Romanian Situation Report/4, Radio Free Europe Research, 2 martie 1984 


31. Potrivit memorandumului economic din 1983 dintre României şi băncile occidentale, importurile 
sale de petrol din U.R.S.S. s-au redus de la 686 000 000 în 1981 la 57 000 000 în 1982, care, după 
cît s-a estimat, reprezenta o reducere cantitativă de la 2 700 000 de tone în 1981 la 230 000 de tone 
în 1982 (Wharton Economic Forecasting Associates Centrally Planned Economic Current Analysis, 
„Soviet Foreign Trade Performance in 1982”, aprilie 1983). 

32. Din care au fost difuzate anumite fragmente la Radio Moscova în limba română pe 5 februarie 
1984, adică înaintea publicării articolului românesc în Revista Economică. 

33. Financial Times, 2 februarie 1984. 


România şi Jocurile Olimpice : 
decizia de a participa la jocuri 


România este, după cît se pare, singura ţară din blocul sovietic care va participa la 
Jocurile Olimpice de la Los Angeles. Această hotărîre, care nu a fost pînă acum dată 
publicităţii şi nici confirmată oficial de Comitetul Olimpic Român, a fost dezvăluită 
într-o manieră neobişnuită - în comunicatul Comitetelor Olimpice naţionale ale ţărilor 
comuniste, care afirma : 


Comitetele Olimpice Naţionale din ţările socialiste, cu excepţia Comitetului Olimpic Român, 
au adoptat o hotărîre prin care sportivii lor nu vor participa la cea de-a 23-a ediţie a Jocurilor 
Olimpice”. 


Reprezentantul României la Praga, Alexandru Şiperco, a zburat direct la Geneva, 
unde a spus ziariştilor occidentali că sportivii ţări sale au luat parte la toate jocurile 
olimpice din era modernă, „aşa că vor fi prezenţi şi la Jocurile Olimpice de la Los 
Angeles”. El a făcut această declarâţie nu doar „în calitate de vicepreşedinte al Comitetului 
Olimpic Internațional, ci şi în calitate de vicepreşedinte al Comitetului Olimpic Român”. 
Preşedintele Comitetului Internaţional Olimpic (C.1.0.), Juan Antonio Samaranch, îi 
amintise preşedintelui C.O.R., în ajunul întîlnirii de la Praga, că membrii comitetului 
său trebuie să se simtă şi să se comporte ca reprezentanţi numiţi de C.I.O. mai degrabă 
decît ca reprezentanţi ai mişcărilor sportive naţionale. În prima sa declaraţie ce a urmat 
anunţului României, Samaranch a salutat această decizie, afirmînd că el „consideră 
România o ţară foarte importantă în domeniul sportului”. 


Presa tăcută, atleţii ocupați 


Înainte chiar de a se lua o decizie, România s-a distanțat de ideea impusă de sovietici 
a unui boicot al jocurilor, iar presa a prezentat în mod favorabil pregătirile pentru 
Olimpiadă şi a relatat despre pregătirile propriei echipe pentru acest eveniment. Starea 
de spirit s-a schimbat o dată cu anunţul boicotului sovietic din 8 mai, pe care presa nu 
l-a făcut încă public. De atunci, ziarele din România au evitat orice referire la Jocurile 
Olimpice - nici măcar în relatările de la concursurile de calificare pentru Olimpiade, la 
care participau atleți români. În general, era de aşteptat să nu se ia nici o decizie în 
privinţa participării României la Olimpiade pînă cînd Nicolae Ceauşescu nu ar fi revenit 


34. TASS şi Ceteka, 24 mai 1984. 

din vizita sa în Pakistan şi Siria pe 11 mai. Încă de pe 12 mai surse sportive din Bucureşti 
au fost citate de către agenţii occidentale în legătură cu faptul că „starea de spirit de 
acolo este optimistă” şi că „Bucureştiul va trimite o delegaţie la Los Angeles”, dar 
aşteaptă momentul diplomatic potrivit pentru a-şi anunţa participarea. După cum s-a 
relatat, se confecţionaseră chiar şi cravate olimpice pentru atleţii români”. Peste două 
zile, Petre Focşăneanu, şeful Secţiei Internaţionale din cadrul Consiliului Naţional al 
Sporturilor, a fost citat de AP declarînd că atleţii români îşi continuă antrenamentul, în 
ciuda deciziei de boicot a sovieticilor. El a anunţat adunarea C.O.R. pentru 22 mai, la 
care, afirma el, se va da un comunicat. 


Sporeşte presiunea sovietică 


În aceeaşi zi în care şeful C.O. sovietic, Marat Gremov, negase încercările sovietice de 
a influenţa celelalte comitete olimpice naţionale, pretinzind că „fiecare comitet olimpic 
naţional are dreptul să hotărască dacă va participa la jocuri sau nu”, U.R. S. S. îşi sporea 
de fapt presiunile asupra României, fără îndoială pentru a o forţa să urmeze exemplul 
blocului. Pe 14 mai, Nicolae Ceauşescu l-a primit pe ambasadorul sovietic la Bucureşti 
Evghenii Tiajelnikov pentru a patra oară în şase săptămîni - de fiecare dată „la cererea 
acestuia din urmă”, după cum a susţinut presa românească. În vreme ce primele două 
întîlniri între Ceauşescu şi Tiajelnikov, pe 31 martie şi 20 aprilie, au avut loc, după cum 
s-a relatat, într-o „atmosferă caldă şi tovărăşească”, atmosfera de pe 5 şi 14 mai a fost 
descrisă doar ca „tovărăşească”, eufemism care sugerează un schimb dur de opinii. Pe 
5 mai, Ceauşescu l-a primit şi pe Samaranch. 

Pentru a compensa lipsa de informaţii din România în legătură cu boicotul Olimpiadei 
şi al jocurilor în general, emisiunile în limba română ale Radio Moscova au devenit tot 
mai active în revărsarea unui amestec constant de acuzaţii împotriva Statelor Unite ca fiind 
un organizator incompetent, ipocrit şi perfid al jocurilor, ceea ce produsese inevitabilul 
boicot din partea „statelor socialiste” ; pe lîngă toate acestea, era bineînţeles lăudată 
poziţia sovietică în contextul unităţii blocului comunist şi ajutorul său oferit aliaţilor. 

Presiunea crescîndă a U.R.S.S. asupra românilor a fost evidentă în emisiunile 
sovietice în limba română, dar au existat şi aluzii în alte locuri. De exemplu, atunci cînd 
A. Şiperco, vicepreşedintele C.O.R, a părăsit sesiunea extraordinară a Comitetului 
Executiv al C.I.O. ţinută la Lausanne pe 20 mai, ziarele occidentale au relatat că avea 
„lacrimi în ochi "36. Această plecare melodramatică în mijlocul şedinţei a fost interpretată 
de Samaranch, preşedintele C.I.O., de Peter Ueberroth, preşedintele Comitetului Olimpic 
de Organizare, precum şi de alţii ca un semn al puternicii presiuni sovietice asupra 
românilor, dar şi ca o demonstraţie deliberată a acestui fapt de către români. 


O decizie la nivel înalt ? 


Şedinţa C.O.R anunţată pentru 22 mai, în care trebuia să se discute chestiunea participării 
sau neparticipării, nu a mai avut loc. Contactat de un reporter al AP, Lia Manoliu, 
vicepreşedintele C.O.R. şi al Consiliului Naţional al Sporturilor, a afirmat că nu a avut 


b 

loc nici o astfel de şedinţă şi că nici măcar nu fusese programată. Ea a respins ca fiind 
„neadevărat”* anunţul făcut mai devreme de Focşăneanu cu privire la o astfel de 
şedinţă. Totuşi, Comitetul Politic Executiv al C.C. al P.C.R. s-a întrunit pe 22 mai; 
întîlnirea „a rezolvat problemele curente ale activităţii de partid şi de stat”. Este posibil, 
dacă nu chiar probabil, ca decizia României de a participa la Jocurile Olimpice de la Los 
Angeles să se fi luat la această şedinţă. 

În orice caz, pe 29 mai, cu cîteva zile înainte de expirarea datei limită (2 iunie) de 
înscriere la Olimpiade, România a înaintat asigurări în scris organizatorilor din Los 
Angeles că intenţiona să ia parte la Jocurile Olimpice de vară. În interviurile acordate 
ziariştilor occidentali", oficialii sportului românesc făceau speculaţia că, după retragerea 
echipelor est-europene, ar putea spera la mai multe medalii de aur decît în caz contrar, 
adică în jur de 12. Aceiaşi oficiali afirmau că România plănuia să trimită aproximativ 100 
de sportivi la Los Angeles, pe lîngă naţionala olimpică de fotbal, care nu ar fi luat parte 
în mod normal, deoarece nu trecuse de meciurile de calificare. Se spunea că echipa 
română avea cele mai mari şanse de cîştig la gimnastică feminină, canoe, lupte greco- 
-romane, haltere, handbal, săritura în lungime şi tir. 


Avantajele şi dezavantajele deciziei României 


Hotărîrea României are, în mod evident, o semnificaţie care trece dincolo de domeniul 
sportiv; U.R.S.S. a transformat Jocurile Olimpice într-un test al loialității blocului 
comunist. Riscurile politice pe care şi le asumă România în urma acestei decizii sînt greu 
de evaluat în acest moment. Riscul economic imediat pentru această ţară aflată în criză 
e mai uşor de prevăzut. La summit-ul C.A.E.R. programat pentru 12 iunie, la Moscova, 
România va căuta să obţină livrări mai mari de ţiţei şi alte materii prime vitale, preţuri 
mai bune pentru exporturile agricole şi o mai intensă participare a României la specializa- 
rea în tehnologia de vîrf din cadrul blocului ; aceste dorinţe se văd acum amenințate. Se 
pune întrebarea dacă posibilele beneficii economice, în forma unor favoruri mai mari din 
partea Occidentului şi mai ales a unei bunăvoinţe din partea S.U.A. de a prelungi 
termenul clauzei naţiunii celei mai favorizate (o dorinţă eternă a României), nu ar 
compensa cumva posibilele pierderi din partea C.A.E.R. În ceea ce priveşte prestigiul 
României ca ţară care-şi asumă o politică externă mai independentă, această decizie, 
dacă este dusă la bun sfîrşit, va spori capitalul politic al Bucureştiului în Occident. 

Pentru poporul român, ale cărui probleme şi griji majore nu ţin de domeniul sportiv, 
ci mai degrabă de nevoile materiale presante, această mişcare se vrea un semn că 
guvernul român reprezintă interesele naţionale, şi nu politica Moscovei. Totuşi, aşteptările 
crescînde în rîndul românilor care-şi doresc să privească la TV evoluţia atleţilor lor s-ar 
putea dovedi costisitoare pentru regim în sensul cumpărării drepturilor de difuzare. În 
ultimii ani, televiziunea română a fost foarte zgîrcită în transmiterea evenimentelor 
sportive internaţionale ; în plus, de data aceasta, fanii sportului românesc nu vor putea 
recurge la canalele bulgăreşti ori maghiare, aşa cum au făcut în timpul meciurilor de 
fotbal de la Cupa Mondială din Spania 1982. 


Romanian Situation Report/9, Radio Free Europe Research, 14 iunie 1984 

Reacţia României la summit-ul C.A.E.R. 


Reprezentanţii României au început presiunile pentru un summit C.A.E.R. în 1980, 
înainte chiar ca liderul sovietic de partid Leonid Brejnev să-şi însuşească această idee în 
cuvîntarea sa la Congresul P.C.U.S. din 1981. De atunci, românii au continuat să se 
pregătească foarte atent pentru acest eveniment. Vizita de lucru a lui Nicolae Ceauşescu 
la Moscova, cu o săptămînă înaintea summit-ului, a servit scopului important, dacă nu 
principal, de a încerca să găsească o platformă româno-sovietică comună pentru dezba- 
terile de la summit; şi se pare că Ceauşescu a fost de acord să adopte o atitudine 
constructivă la acest summit, în schimbul unor promisiuni destul de vagi în legătură cu 
mai multe acorduri de cooperare comercială şi industrială între România şi U.R.S.S. 

Direcţia generală ce trebuia urmată la sesiunea C.A.E.R. a fost aprobată într-o 
plenară a C.C. ţinută în martie 1984%, care cerea „perfecţionarea” activităţii acestui 
organism şi „îmbunătăţirea” cooperării între ţările membre în domenii de interes deosebit 
pentru România, precum soluţionarea problemelor economice legate de combustibili şi 
nevoia de materii prime, cooperarea şi specializarea în producţie şi extinderea legăturilor 
economice în vederea creşterii exporturilor româneşti şi a reechilibrării comerţului ţării. 

Dreptul României de a-şi stabili politica externă în mod independent şi critica la 
adresa activităţilor prezente ale C.A.E.R. au fost subliniate în mod clar în cîteva rînduri 
în cotidianul de partid Scînteia. De exemplu, cu ocazia celei de-a 35-a aniversări a 
C.A.E.R. din ianuarie, Scînteia a precizat că acest organism se baza pe principiile 
egalităţii în drepturi, pe respectul suveranităţii de stat, pe independenţă şi interes naţional, 
neamestec, avantaj reciproc, solidaritate şi sprijin tovărăşesc. C.A.E.R. a fost descris şi 
ca „organizaţie deschisă”, ceea ce însemna că şi alte ţări în afara celor fondatoare i se 
puteau alătura; se preciza că acest organ nu putea afecta dreptul legitim şi suveran al 
fiecărui stat membru de a dezvolta, într-o manieră liberă şi fără piedici, propriile relaţii 
economice cu alte state şi organizaţii economice. 

Exact în ziua începerii summit-ului C.A.E.R., Scînteia“! a publicat un editorial în 
care au fost subliniate cîteva chestiuni noi. România, se spunea, participase activ la 
preparativele pentru summit-ul C.A.E.R., lansînd un număr de propuneri şi sugestii 
pentru a „îmbunătăţi” şi „perfecţiona” activităţile C.A.E.R. în scopul atingerii idealului 
său fundamental - dezvoltarea şi modernizarea economiilor naţionale ale fiecărui stat 

membru. De fapt, România înţelege „perfecţionarea” activităţilor C.A.E.R. ca pe un 
ajutor oferit de organizaţie ţărilor aflate în dificultate, în special „asigurarea necesarului 
ţărilor membre C.A.E.R. de combustibili, energii, materii prime, materiale speciale şi 
alte produse”. 

Referitor la „importanţa fundamentală” a cooperării sporite în domeniile tehnic şi 
ştiinţific din cadrul C.A.E.R., Scînteia a ţinut să facă apel la o cooperare eficientă şi pe 
scară largă în acest domeniu, care să conducă introducerea inovaţiilor tehnice moderne 
în toate statele membre ale C.A.E.R. Cea mai bună metodă pentru cooperarea C.A.E.R., 
se afirma în Scînteia, era coordonarea planurilor economice naţionale elaborate anterior. 
Nu se făcea nici o referire în acest text la integrarea socialistă în C.A.E.R. (la care 
făcuse apel Konstantin Cernenko în conversațiile sale cu Ceauşescu şi care era menţionată 
în declaraţia C.A.E.R.) şi nici nu a existat vreun apel la unitate şi coeziune între membrii 
acestui organ. Cotidianul românesc de partid a sugerat totuşi contacte mai frecvente între 
statele membre, inclusiv întîlniri la nivel înalt, în vederea soluționării mai eficiente a 
problemelor apărute în cursul cooperării. 

Atât declaraţia C.A.E.R. despre dezvoltarea economică şi cooperarea tehnică, cît şi 
aceea privitoare la „menţinerea păcii şi cooperării economice internaţionale” au fost 
publicate în mod adecvat în presa românească de pe 16 iunie 1984. În comentarii 
aproape identice despre aceste afirmaţii, presa românească? a dat glas evaluării făcute 
de România a rezultatelor întîlnirii la vîrf a C.A.E.R. 

Este surprinzător faptul că unii termeni şi unele concepte c: re sînt cuvinte-cheie nu 
numai în aceste afirmaţii, ci şi în întreg repertoriul sovietic standard şi teoretic loialist — 
precum „internaţionalism socialist”, „integrare socialistă”, „unitatea şi coeziunea” ţărilor 
C.A.E.R., „diviziunea socialistă a muncii” şi coordonarea politicilor economice ale 
ţărilor C.A.E.R. - lipsesc din comentariile româneşti. Lipseşte de asemenea vreo referinţă 
la acele pasaje lungi din declaraţia economică care sugerează adaptarea planurilor 
naţionale ale ţărilor C.A.E.R. mai mici pentru a susţine atît nevoile sovietice, cît şi cele 
„comune” ale C.A.E.R. În schimb, comentariile din presa românească au insistat asupra 
faptului că respectarea „suveranităţii, independenţei şi intereselor naţionale, a neameste- 
cului în treburile interne” constituie singura cale pentru a realiza obiectivul fundamental 
al C.A.E.R. de a contribui la dezvoltarea şi modernizarea economiilor naţionale. 

Comentariile din presă au arătat de asemenea că România nu era de acord cu sistemul 
coordonării a priori a planurilor, propus în declaraţia comună a C.A.E.R., prin care 
planurile economice naţionale urmau să fie elaborate luîndu-se în considerare interesele 
comune (şi sovietice). Părerea Partidului Comunist Român este că planurile naţionale 
trebuie să fie puse mai întîi la punct, formîndu-se astfel baza pentru încheierea acordurilor 
de cooperare ulterioare „în condiţiile deplinei respectări a principiilor egalităţii şi 
avantajului reciproc”. În plus, în vreme ce declaraţia accentua nevoia de a conserva 
combustibilii şi materiile prime şi de a beneficia de livrările existente, părerea României 
este că ţările din C.A.E.R. au suficiente rezerve şi resurse pentru a-şi acoperi nevoile în 
interiorul organizaţiei. Potrivit României, un mijloc prin care C.A.E.R. ar putea deveni 
mai eficient ar fi îmbunătăţirea cooperării multilaterale în sectoarelor combustibililor şie 
materiilor prime. Diversele acorduri încheiate la summit-ul C.A.E.R. erau „bune”, 

spunea presa românească, însă existau îndoieli serioase că aceste „principii şi prevederi” 
aveau să se materializeze în „înţelegeri şi acorduri concrete, de lungă durată - pe plan bi- 
sau multilateral”. 

Relatările din presa românească au fost încă şi mai reticente în privinţa politicii 
externe şi a declaraţiei de cooperare. S-ar putea să existe cîteva motive pentru aceasta. 
În primul rînd, România este mai interesată de aspectul intra-C.A.E.R. din prevederile 
summit-ului şi în special de şansele acestora de a fi implementate spre a satisface 
interesele României. În al doilea rînd, este evident că România nu este de acord cu (ori 
nu acceptă în totalitate) multe dintre pasajele declaraţiei C.A.E.R., şi mai ales cu acelea 
care privesc cauzele deteriorării generale a climatului politic mondial. România nu le 
atribuie, aşa cum procedează declaraţia C.A.E.R., cercurilor agresive ale S.U.A. şi 
N.A.T.O., ci, mai degrabă, unei „politici imperialiste a forţei şi a diktat-ului”. În al 
treilea rînd, şi poate chiar mai important, există o opoziţie evidentă manifestată de 
români faţă de crearea impresiei că acest C.A.E.R. ar fi un organism (cum poate speră 
U.R.S.S.) care poate ajuta la coordonarea politicii externe a României. 

Nici declaraţia C.A.E.R. despre cooperarea economică şi nici comentariile româneşti 
asupra acestui eveniment nu au menţionat o chestiune care trebuie să fi fost totuşi 
prezentă la adunarea de la Moscova, anume cea a întăririi controlului instituţional 
supranaţional de către organele centrale ale C.A.E.R. (de exemplu, cel al U.R.S.S.) 
asupra strategilor economici naţionali. Organul teoretic de presă al P.C.R., Era Socialistă?, 
apărut în perioada dintre vizita lui Ceauşescu la Moscova şi summit-ul C.A.E.R., a adus 
în prim-plan această problemă. Într-un articol intitulat „Pacea şi suveranitatea naţională”, 
dr. Elena Florea, unul dintre specialiştii de seamă ai României în probleme ale naţiunii, 
suveranităţii naţionale ş.a.m.d., a lansat un atac virulent împotriva aşa-zişilor teoreticieni 
„occidentali” (dar, evident, nu doar occidentali) care pretind că existenţa naţiunilor, 
precum şi independenţa şi suveranitatea lor sînt factori ce sporesc riscul războiului. 
După părerea unor astfel de teoreticieni, scria ea, aceste naţiuni şi patrii trebuie abolite, 
iar popoarele respective - convinse sau forţate, dacă este necesar, să adere la forme de 
organizare supranaţională sau suprastatală. 

Se spunea că suveranitatea naţională era incompatibilă nu numai cu progresul, dar şi 
cu interesele securităţii globale. Teoreticienii sugerau, spunea ea, transferul de prero- 
gative fundamentale ale suveranităţii naţionale, de care se bucură în prezent statele 
naţionale, către o „autoritate mondială” şi către „instituţiile corespunzătoare acesteia [...] 
cu puterea de a lua decizii şi cu dreptul de a le impune”. Referirea ei la clasica teorie 
sovietică a „contopirii naţiunilor” nu lasă nici un dubiu asupra destinatarului articolului 
din Era Socialistă. Ea a insistat din plin în articol asupra faptului că „prerogativele 
suverane ale statelor nu pot fi transferate mai ales în domenii-cheie, fără ca acest lucru 
să nu lovească puternic şi să nu pună în pericol însăşi supraviețuirea naţiunilor, a 
popoarelor”. 

Romanian Situation Report/10, Radio Free Europe Research, 18 iunie 1984 

România la întrunirea C.A E.R. 


Rezumat: La întrunirea C.A.E.R. desfăşurată la Varşovia în iunie, premierul 
Constantin Dăscălescu a vorbit pe faţă despre ceea ce el numea „deficienţele 
C.A.E.R.”, care au avut un efect direct asupra intereselor României. El a deplins 
faptul că preţul şi beneficiile pentru ţările incluse în scheme de investiţii multi- 
laterale erau adesea nespecificate şi a cerut celorlalte ţări C.A.E.R. să ajute 
România în privinţa capacităţilor sale industriale reduse. El s-a arătat nemulţumit 
şi de preţurile stabilite pentru produsele zootehnice şi mecanismul de fixare a 
preţului în C.A.E.R. în general, făcînd apel la o democratizare a organizaţiei. În timp 
ce se desfăşura sesiunea C.A.E.R., ministrul de Externe Ştefan Andrei a avut unele 
convorbiri la Bruxelles într-o încercare de a îmbunătăţi relaţiile României cu UE. 


xokk 


La întîlnirea C.A.E.R. de la Varşovia din iunie, românii au fost mai direcți ca 
niciodată în legătură cu ceea ce ei au perceput drept probleme pe care organizația le are 
în privința tratării intereselor separate ale ţărilor membre. Chiar înainte ca premierul 
Dăscălescu să sosească la Varşovia împreună cu delegaţia sa, presa românească a pregătit 
deja terenul pentru criticile acestuia. Vederile sale au fost transmise foarte explicit 
într-un articol al lui Dumitru Tinu în ziarul de partid Scînteia“ în ajunul întrunirii de la 
Varşovia. România, susţinea Tinu, era interesată în dezvoltarea „conlucrării reciproc 
avantajoase” cu C.A.E.R., organizaţie a cărei sarcină era aceea de a „contribui la 
dezvoltarea economiilor naţionale ale ţărilor membre”. În special în perioada crizei 
economice mondiale, spunea el, C.A.E.R. ar trebui să se ridice la înălţimea aşteptărilor 
membrilor săi şi „să-şi dovedească forţa de a asigura mersul înainte al ţărilor membre”. 
Doar ajutînd ţările membre să-şi rezolve problemele lor economice interne, C.A.E.R. 
„va răspunde cu adevărat misiunii sale”. „Colaborarea reciproc avantajoasă” a fost 
văzută în special ca o coordonare a economiilor ţărilor membre prin „o justă îmbinare 
a intereselor naţionale cu cele internaţionale” şi prin fundamentarea planurilor de 
dezvoltare economică elaborate de sine stătător de către ţările şi partidele individuale. 


În apărarea politicii economice româneşti 
Prima parte a discursului premierului Dăscălescu la întîlnirea C.A.E.R. (publicat în 


presă într-o formă prescurtată“) avea o notă defensivă, de parcă ar fi încercat să 

contracareze criticile apărute în cadrul C.A.E.R. El spunea că România lansase o 
politică economică „justă” şi „realistă”, că urmase în mod adecvat intensificarea 
obligatorie a proceselor economice, plătise o mare parte din datoria externă, îşi sporise 
eforturile de ameliorare a bazei energetice naţionale şi se folosise mai eficient de 
combustibilii şi resursele de materie primă disponibile. Nu trebuie să trecem cu vederea 
faptul că, în săptămînile de dinaintea summit-ului C.A.E.R., presa românească fusese 
plină de articole care justificau politica economică a României, bazată pe „industrializarea 
accelerată”, pe o rată ridicată a investiţiilor în detrimentul consumului şi pe programe de 
dezvoltare a tehnologiei de vîrf elaborate la nivel naţional. 

În plus, câteva articole au încercat să sugereze că România a făcut eforturi mari pentru 
a-şi spori şi perfecționa modul în care funcţionează economia sa, fără totuşi să fie gata 
să accepte un „model de mecanism economic unic”. Potrivit unui articol publicat în Era 
Socialistă“, experienţa proprie a României, precum şi cea acumulată pe plan mondial au 
confirmat că „încercările de aplicare mecanică a unui model de mecanism economic 
unic, fără ca acesta să se bazeze pe condiţiile concret-istorice [ale ţării], pe tradiţiile 
proprii”, produce pînă la urmă o performanţă.economică slabă. 


Se solicită partenerilor C.A.E.R. să folosească potenţialul 
industrial al României 


Evaluarea pe care premierul a făcut-o relaţiilor de schimb bilateral şi de cooperare ale 
României cu partenerii C.A.E.R. a fost favorabilă : ţara a reuşit să încheie acorduri de 
cooperare pînă în anul 2000 cu Polonia, Bulgaria şi R.D.G. şi pregăteşte semnarea unor 
acorduri similare cu Ungaria şi Cehoslovacia. Încheierea, în martie 1984, a unui acord 
de schimb pe cinci ani cu U.R.S.S. este considerată un succes, deşi discuţiile despre 
extinderea acordului pe termen lung pînă în 2000, menţionat de Ceauşescu în timpul 
vizitei sale din 1984 la Moscova, nu s-au materializat încă. 

Dăscălescu a subliniat totuşi faptul că procesul de coordonare a planurilor între ţările 
C.A.E.R. nu era încă definitiv, în special în ceea ce privea energia şi materiile prime. El 
şi-a exprimat speranţa că se vor găsi mijloace noi şi reciproc avantajoase pentru satisfacerea 
nevoilor de carburanţi şi de materii prime ale României de către U.R.S.S. şi celelalte ţări 
din C.A.E.R. Dăscălescu a dat glas interesului sporit al României în participarea la 
proiectele de investiţii multilaterale din prezent şi viitor în legătură cu livrarea de 
carburanţi, energie şi materii prime sovietice, dar a solicitat să fie definite cît mai.repede 
cu putinţă condiţiile pentru implicarea în această cooperare. Aceasta pare a indica faptul 
că U.R.S.S., pe teritoriul căreia sînt localizate cele mai multe proiecte multilaterale ale 
C.A.E.R., a lăsat să planeze confuzia cel puţin pentru investitorii români în privinţa 
costurilor şi beneficiilor reale care le reveneau în urma participării la aceste proiecte. 

Dăscălescu a îndemnat şi ca schimburile comerciale din cadrul C.A.E.R. să fie sporite 
prin cooperarea în sfera producţiei pentru a folosi mai eficient potenţialul industrial al 
fiecărei ţări în parte. El s-a grăbit în special să ofere capacitatea nefolosită de producţie 
românească disponibilă în domeniul construcţiei de maşini, al metalurgiei, chimiei şi al 
materialelor de construcţie, în special în ceea ce priveşte zone-cheie ale tehnologiei de 

vîrf, precum microprocesoarele, roboții şi electronica. E de presupus că membrii 
C.A.E.R. care sînt mai avansați în aceste domenii (R.D.G., Ungaria şi Bulgaria) se vor 
arăta refractari în a profita de ofertă. 

Românii, care vor prezida cea de-a 41-a întrunire C.A.E.R., ce se va desfăşura la 
Bucureşti toamna aceasta (după cum s-a scris, se înţelege că toate cele 40 de întruniri 
precedente au avut loc la Bucureşti), au propus instituirea unei comisii speciale pentru 
elaborarea unui plan special de acţiune în vederea utilizării combinate a capacităţii de 
producţie din fiecare ţară. Această comisie îşi va prezenta raportul la întrunirea din 
toamnă. Comunicatul emis după întîlnirea de la Varşovia nu a menţionat dacă o atare 
comisie a fost aprobată de fapt. 


Problema preţului 


Înaintea întrunirii C.A.E.R. de la Varşovia, Comitetul Politic Executiv al P.C.R. a 
împuternicit delegaţia României să ceară punerea pe ordinea de zi a chestiunii preţurilor 
produselor zootehnice în cadrul C.A.E.R. Totuşi, atunci cînd Dăscălescu, asemenea 
colegului său maghiar Gyorgy Lâzâr, a ridicat această problemă, deplîngînd eşecul 
suferit de grup în privinţa implementării deciziilor luate la summit-ul C.A.E.R. din 
1984 şi cerînd ca problema în cauză să fie subiectul dezbaterilor de la următoarea 
şedinţă, se spune că şeful guvernului sovietic Nikolai Tihonov ar fi întrerupt discuţia”. 
Dăscălescu a solicitat găsirea unei unei soluţii mai bune pentru mecanismul de fixare a 
preţurilor în cadrul C.A.E.R. 

Principalele probleme cu care se confruntă ţările exportatoare de produse alimentare 
sînt preţurile mari pentru exporturile sovietice de energie şi carburanţi, preţurile mici 
pentru produsele alimentare exportate în U.R.S.S., precum şi cererile tot mai mari de 
produse de calitate din partea sovieticilor. Presa sovietică încearcă să creeze impresia că 
Moscova este, în fapt, generoasă în livrările de energie şi carburanţi către ţările C.A.E.R. ; 
de exemplu, o emisiune în limba română a postului Radio Moscova de pe 26 decembrie 
1984 a pretins că în 1984 a fost exportat în România un total de 1150 000 000 kWh de 
energie. Potrivit statisticilor oficiale sovietice“, care enumerau atît cantităţile, cît şi 
preţurile totale ale livrărilor de energie electrică înspre România în 1983 şi 1984, în acel 
an fuseseră livrate totuşi în mod real doar 688 000 000 kWh. Mai mult, calculînd preţul 
pe unitate pe baza acestor date, se pare că preţul pentru energia electrică facturată de 
către U.R.S.S. a crescut cu 24,6% între 1983 şi 1984. În acelaşi timp, comparînd 
cantitatea şi preţul pe care sovieticii l-au plătit pentru importurile de carne, rezultă că 
preţul pe unitate a scăzut cu 15,4%. (Există şi alte variaţii în preţurile la import şi 
export, dar ele nu sînt nici atît de izbitoare şi nici atît de convingătoare.) Se crede că 
România a fost incapabilă să profite de disponibilitatea U.R.S.S. de a exporta mai mult 
în România în ultimul an, din cauza incapacității acesteia de a exporta alimentele şi 
bunurile convertibile în valută forte pe care U.R.S.S. le solicita ca plată. 

Solicitarea lui Dăscălescu pentru „dezvoltarea principiilor democratice”, deşi vag 
statuată, a indicat îngrijorarea resimţită de toate ţările mai mici din C.A.E.R. faţă de 


47. Neue Zuercher Zeitung, 29 iunie 1985. 
48. Vneşaia Torgovliia SSSR v 19848 (Comerţul exterior al U.R.S.S. în 1984), Finansii i Statistika, 

presiunea exercitată de U.R.S.S. în calitatea sa de principal exportator de energie şi 
materii prime şi de partener de schimb esenţial din cadrul organizaţiei, pentru a nu mai 
aminti potenţialul său militar. 


Problema U.E. 


În cuvîntarea sa de la Varşovia, Dăscălescu nu a menţionat chestiunea reluării contactelor 
C.A.E.R. cu U.E. Atunci cînd a prezentat întîlnirea Gorbaciov-Craxi din mai (la care a fost 
pusă în discuţie această problemă), presa românească a păstrat tăcerea asupra acestei teme“?. 
Totuşi, s-a întîmplat ca ministrul de Externe al României, Ştefan Andrei, să se afle la 
Bruxelles chiar în vreme ce la Varşovia avea loc întrunirea C.A.E.R. La Bruxelles, Andrei 
a vorbit cu ministrul de Externe belgian, Leo Tindemans, despre „posibilitatea stabilirii unei 
relaţii clare între Comunitatea Europeană şi Comecon”. În discuţiile ce au urmat cu comisarul 
pentru Afaceri Externe al Comunităţii Europene, Willy Declercq, Andrei a primit asigurări 
din partea acestuia că C.E. va relua cu plăcere discuţiile cu C.A.E.R. atît timp cît acestea 
nu afectează acordurile de schimb bilateral pe care comunitatea le are deja cu ţările 
membre C.A.E.R. În convorbirea sa cu Declercq, Andrei a făcut apel la o cooperare mai 
vastă între România şi C.E. şi a spus că Bucureştiul este gata să se angajeze în asocieri 
cu membri ai C.E. în domeniile industriei oţelului şi industriei chimice. El a mai spus 
că România doreşte ca C.E. să-şi deschidă pieţele pentru cît mai multe produse româneşti“. 


Teoria interdependenţei 


În ultimii ani, România a dezvoltat o teorie menită a armoniza politica sa de relaţii economice 
externe atît cu ţările „socialiste”S!, cît şi cu cele dezvoltate şi în curs de dezvoltare, teorie 
rezumată de curînd într-un articol din Revista economică“? intitulat „Instrumentele 
economice, componente ale arsenalului «politicii puterii»”. Argumentele sale principale 
sînt următoarele: epoca actuală se caracterizează printr-o interdependenţă economică 
din ce în ce mai mare; nici o ţară nu se poate izola de restul lumii fără a întîmpina 
riscuri majore pentru dezvoltarea sa economică în ansamblu ; interdependenţa crescîndă, 
dacă se bazează pe principiul avantajului reciproc, este esențialmente pozitivă ; problemele 
apar totuşi dacă „marile puteri” profită de „dependenţa pe care o generează, în mod obiectiv, 
schimburile internaţionale” şi încearcă să obţină profit politic din aceasta; „politica 
puterii” în această eră de interdependenţă economică sporită poate lua forma măsurilor 
negative, coercitive, precum şi pe cea a măsurilor „pozitive”, „potrivit tezei că modificarea 
comportamentului cuiva în sensul dorit poate fi la fel de bine determinată şi de acordarea 
anumitor «beneficii»”. Acesta este raţionamentul, potrivit articolului amintit, care călăuzeşte 
comportamentul României în relaţiile sale economice cu S.U.A., F.M.I şi U.R.S.S. 


Romanian Situation Report/13, Radio Free Europe Research, 11 septembrie 1985 

Extinderea tratatului 
Pactului de la Varşovia 


Rezumat: România a fost prima ţară din blocul estic care s-a declarat în favoarea 
extinderii Pactului de la Varşovia. În acelaşi timp, ea a transmis ziariştilor occidentali 
informaţii despre o aşa-zisă postură neortodoxă adoptată în timpul negocierilor 
pactului. După reînnoirea textului neschimbat al tratatului pentru încă 20 plus 10 
ani (Ceauşescu a spus că a pledat pentru un termen mult mai scurt, dar a fost 
respins), comentariile publicate în presa românească au fost mai degrabă rezervate 
şi au căutat să prevină solicitările sovietice pentru o cooperare militară mai strînsă, 
prin cramponarea pe poziţiile tradiţionale ale politicii externe româneşti. În plus, 
Ceauşescu a făcut apel la înghețarea şi la reducerea treptată a cheltuielilor militare 
şi a efectivelor în cadrul pactului. 


kokk 


România a fost prima ţară din blocul estic ce s-a pronunțat pentru reînnoirea tratatului 
Pactului de la Varşovia în noiembrie 1984. Într-o cuvîntare ţinută la cel de-al XIII-lea 
Congres al P.C.R., Nicolae Ceauşescu a cerut delegaților să îşi dea „acordul de principiu” 
pentru C.C. al P.C.R., astfel încît acesta să poată lua „măsurile adecvate” în vederea 
reînnoirii tratatului. Rezoluţia Congresului a aprobat acest act. 

Ceauşescu a mai discutat chestiunea şi cu şeful de partid şi de stat bulgar Todor 
Jivkov, atunci cînd acesta a vizitat Bucureştiul în decembrie anul trecut. Jivkov a precizat 
că toate statele membre ale Organizaţiei Tratatului de la Varşovia (O.T.V) au fost de 
acord cu extinderea tratatului şi a accentuat nevoia de a „consolida” alianţa estică, cea 
care protejase „câştigurile istorice” ale comunismului. În discursul său, Ceauşescu a 
pledat pentru „perfectarea” cooperării atît în cadrul Pactului de la Varşovia, cît şi în cel 
al C.A.E.R., fără să ducă mai departe această idee *. 

La şedinţa din 26 şi 27 martie 1985 a C.C. al P.C.R., Ceauşescu a cerut C.C. să-l 
autorizeze să semneze actul de reînnoire a tratatului. În rezoluţia sa, C.C. a aprobat 
cererea, atrăgînd atenţia asupra faptului că şi-a dat acordul cu condiţia ca textul tratatului 
să fie compatibil cu interesele naţionale ale semnatarilor : 


Pronunţindu-se în continuare pentru desfiinţarea concomitentă a celor două blocuri militare 
din Europa, C.C. al P.C.R. şi guvernul vor acţiona, în spiritul împuternicirii date de Congresul 


53. Vezi Romanian Situation Report/4, Radio Free Europe Research, 22 februarie 1985, ftem 1. 

al XIII-lea, pentru a se adopta hotărîri corespunzătoare în problema prelungirii valabilităţii 
Tratatului de la Varşovia, în consens cu interesele actuale ale statelor respective...5% 


Se confirmă diferenţele asupra termenilor extinderii 


Încă de la ultimul congres al P.C.R. de anul trecut, ziariştii occidentali au relatat 
că România făcea presiuni pentru o extindere mai scurtă, de 5 sau 10 ani, a pactului. 
Luînd în considerare numărul de zvonuri transmise şi de informări semioficiale în care 
românii s-au angajat cu ziariştii occidentali, era puţin probabil, aşa cum menţiona unul 
dintre ziarele occidentale, ca regimul să scape ocazia de a „înfrumuseţa” şi promova 
rolul României în negocierile Pactului de la Varşovia . Un oficial din Ministerul de 
Externe ceh a recunoscut în faţa corespondenţilor occidentali că „au existat cîteva 
rezerve, în special din partea României”, care au apărut în timpul dezbaterilor, dar că 
acestea au fost rezolvate pînă la jumătatea lunii aprilie“. În plus, un „reprezentant” 
sovietic nenumit a fost citat în Vest afirmînd că România ar fi dorit să-şi vadă recunoscut 
printr-un tratat revizuit special, statutul special pe care l-a cultivat de-a lungul anilor, 
însă nu a reuşit”. l 

Pe 11 mai 1985, C.C. al P.C.R. aaprobat „în unanimitate” semnarea de către Ceauşescu 
a protocolului de extindere a O.T.V. Consiliul de Stat l-a ratificat pe 22 mai 1985. 
În cuvîntarea sa în care a propus protocolul spre „ratificare unanimă”, Ceauşescu a 
dezvăluit faptul că România a dorit într-adevăr o perioadă mai scurtă pentru revizuirea 
Pactului de la Varşovia: 


După cum este cunoscut, am avut în vedere, şi am propus iniţial, ca Tratatul să fie prelungit 
pe o perioadă mai scurtă. Am adoptat această pozite pornind de la faptul că trebuie să dăm o 
perspectivă nouă popoarelor, luptei pentru desfiinţarea blocurilor militare şi pentru pace. Am 
avut chiar în vedere să lăsăm ca şi generaţia mai tînără să poată să adopte hotărîri care vor 
corespunde mai bine etapei următoare de dezvoltare. 


La sfîrşit, totuşi, el a spus că România a acceptat în cele din urmă un termen mai lung 
pentru extindere, intensificînd astfel „lupta pentru pace, pentru dezvoltarea construcţiei 
socialiste, pentru conlucrarea strînsă cu ţările socialiste, cu toate statele lumii”. 

Cu toate acestea, Ceauşescu a afirmat că politica externă a României trebuie să se 
străduiască „să înlăture acest tratat” prin promovarea dizolvării atît a N.A.T.O., cît şi a 
Pactului de la Varşovia în interesul păcii. Bineînţeles că el nu trece cu vederea faptul că 
dezmembrarea Pactului de la Varşovia nu ar afecta avantajele strategice pe care le are 
U.R.S.S. din cauza poziţiei sale şi a tratatelor care o leagă de Europa de Est. 

Contacte româno-sovietice : legătură între chestiunile economice 
şi cele militare ? 


După congresul P.C.R. de anul trecut şi înaintea extinderii tratatului Pactului de la 
Varşovia, au avut loc cîteva întîlniri româno-sovietice la nivel înalt. De ochii lumii, 
aceste întâlniri s-au concentrat pe probleme economice, însă ne putem imagina, dată fiind 
compoziţia delegaţiilor, precum şi subiectele puse în discuţie, că problemele politice şi 
militare au fost legate de cele economice. Astfel, vizita din 22 decembrie 1984 la 
Bucureşti a lui Nikolai Baibakov, vicepreşedinte al Consiliului Sovietic de Miniştri şi 
preşedinte al Comitetului de Stat pentru Planificare al U.R.S.S., a fost urmată de cea a 
mareşalului Viktor Kulikov, Comandantului Suprem al Forţelor Unite ale Pactului de la 
Varşovia din 27 decembrie, vizită la care au luat parte Ceauşescu şi Constantin Olteanu, 
ministrul român al Apărării. În zilele următoare au început la Moscova discuţiile 
între români şi sovietici. Românii i-au trimis pe Emil Bobu, membru al Comitetului 
Politic Executiv şi secretar al C.C., şi pe Ştefan Andrei, ministru de Externe şi 
membru supleant al C.C., în vreme ce sovieticii au fost reprezentaţi de Mihail Gorbaciov, 
pe atunci secretar al C.C. şi membru al Politburo, de Konstantin Rusakov, secretar 
al P.C. din U.R.S.S., de Nikolai Baibakov, şeful planificării sovietice, şi de Boris 
Aristov, ministru adjunct al Afacerilor Externe. Întîlnirea a avut loc, după cum s-a 
relatat, într-o „atmosferă de lucru tovărăşească”, care se traduce de obicei prin existenţa 
unor dezacordurisă. 

În ianuarie, general-maior D. Penescu a ţinut o cuvîntare la o „conferinţă teoretică” 
ţinută la cartierul general de la Moscova al Forţelor Armate Unite ale Organizaţiei 
Tratatului de la Varşovia .Tot în ianuarie, a fost semnat protocolul de schimb româno- 
-sovietic pentru 1985. Premierul Constantin Dăscălescu, ministrul de Externe Ştefan 
Andrei şi secretarul C.C. al P.C.R. însărcinat cu relaţiile internaţionale Ion Stoian s-au 
dus la Moscova pentru a negocia un acord de cooperare economică pe termen lung între 
cele două ţări. Ei au obţinut doar un.acord comecial pe o perioadă de cinci ani, şi nu un 
acord cuprinzător şi pe termen lung pe probleme de cooperare economică, tehnică şi 
ştiinţifică, schiţat de Ceauşescu şi de Cernenko în iunie anul trecut“. În timpul convor- 
birilor, preşedintele Consiliului de Miniştri sovietic Nikolai Tihonov a confirmat faptul 
că s-a pus şi problema extinderii tratatului. 

Extinderea a fost fără îndoială amintită în timpul întîlnirii neprevăzute a lui Gorbaciov 
cu ceilalţi lideri ai Pactului de la Varşovia cu ocazia funeraliilor lui Cernenko din martie. 
Ministrul adjunct de Externe al Ungariei, Istvân Roska, a confirmat recent faptul că 
extinderea, precum şi „unele diferenţe ale metodelor de construire a socialismului” au 
fost deopotrivă discutate. Se pare că au mai fost dezbătute şi cultul personalităţii lui 
Ceauşescu din România şi situaţia economică dificilă a ţării€. 

Reacţia României la summit-ul de la Varşovia 


Pe 27 aprilie, presa românească a publicat textul extinderii tratatului. Ea a mai publicat 
şi comunicatul de presă comun emis la întîlnire, dar a ignorat cuvîntările de la dineu 
ţinute de Gorbaciov şi de generalul Wojciech Jaruzelski (spre deosebire de celelalte state 
semnatare). Poate că românii le-au omis tocmai pentru că Gorbaciov a chemat în mod 
expres la o „întărire a O.T.V” şi la o „mai mare unitate şi coeziune” pe baza „marxism- 
-leninismului şi a internaţionalismului socialist”. 

Faptul că tratatul a fost extins la 20 plus 10 ani, şi nu la cei 5 sau 10 ani propuşi de 
România, reprezintă o înfrîngere politică evidentă pentru români. Rămîn încă unele 
semne de întrebare dacă Bucureştiul a încercat să introducă vreo modificare sau „moder- 
nizare” în tratatul revizuit, care să fi asigurat ţărilor mai mici din alianţă un cuvînt mai 
mare în procesul de luare a deciziilor în interiorul pactului€?. . 


Respingerea Doctrinei Brejnev 


Judecînd după trei elemente aproape identice din presa românească de dinaintea summit-ului“, 
regimul a adoptat un ton mai degrabă reţinut în privinţa revizuirii. S-a menţionat în mod 
special că funcţia Pactului de la Varşovia este prin definiţie una strict externă. „Scopul 
fundamental” al pactului, după cum se subliniază, este acela de „a acorda ajutor imediat 
«în cazul unui atac armat în Europa din partea vreunui stat sau grup de state împotriva 
unuia sau mai multor state semnatare ale Tratatului”. Misiunea lui se limitează strict la 
„apărarea statelor membre în cazul unei agresiuni imperialiste”. 

Într-o încercare de a-şi consolida argumentele ideologice, autorii celor trei articole 
pretind că 


Tratatul de la Varşovia a aşezat la baza sa principiile menite să călăuzeasă relaţiile de tip nou 
dintre ţările socialiste — respectul independenţei şi suveranităţii naţionale egalitatea în drepturi, 
neamestecul în treburile interne, avantajul reciproc, întrajutorarea tovărăşească. 


Nu ne surprinde absenţa referirilor la „internaţionalismul socialist”, sintagmă dragă 
sovieticilor, de vreme ce aceasta plasează interesele de clasă mai presus de cele naţionale. 

La începutul acestui an, Era Socialistă“ a publicat o respingere categorică a încer- 
cărilor U.R.S.S., după cum se dă de înţeles, de a nega valabilitatea legilor internaţionale 
pentru statele comuniste. Respingînd ceea ce a ajuns să fie cunoscut sub numele de 
„Doctrina Brejnev”, ziarul a continuat: 


Sînt şi teorii care [...] consideră că vechile principii tradiţionale ale relaţiilor dintre naţiuni 
şi-ar fi „pierdut” însemnătatea pentru raporturile dintre statele socialiste. Se caută să se 
demonstreze, în acest context, că principiul suveranităţii ar acţiona, de fapt, numai în relaţiile 
dintre ţări cu orînduiri sociale diferite. În legătură cu viitorul naţiunilor se întîlnesc chiar 
aprecieri în sensul că, într-o perspectivă istorică, naţiunile ar înceta să mai funcţioneze, 
„contopindu-se în omenirea nenaţională”, proces care ar trebui să înceapă, în primul rînd, cu 
naţiunile „înrudite” şi cu naţiunile „mici”. O analiză atentă a realităţilor demonstrează cu 

pregnanţă că asemenea teze nu corespund nici pe departe tendinței obiective de făurire a unui 
nou tip de raporturi între ţările socialiste. 


Întărirea cooperării în cadrul pactului, însă cum anume ? 


În concordanţă cu politica oficială, cele trei articole insistă asupra faptului că România 
îşi îndeplineşte obligaţiile asumate în cadrul Tratatului Pactului de la Varşovia, dezvoltînd 
cooperarea politică şi cea militară deopotrivă cu celelalte armate aliate. În acelaşi timp 
totuşi, aceasta nu împiedică Bucureştiul să-şi reclame dreptul de a lărgi cooperarea cu 
armatele ţărilor comuniste din afara Pactului sau chiar cu acelea din ţările capitaliste şi 
cele în curs de dezvoltare. Acesta a fost, fără îndoială, motivul pentru care Ceauşescu l-a 
primit pe generalul John W. Vessey jr., preşedintele Comitetului Unit al Şefilor şi Marelui 
Stat Major al S.U.A., cîteva săptămîni înainte de summit-ul Pactului de la. VarşoviaS$. 

Într-un comunicat emis după ce a fost extins tratatul, liderii din blocul estic au pledat 
în favoarea „întăririi alianţei lor defensive”, fără a specifica ce ar implica aceasta. 
Sovieticii au precizat, în ceea ce îi priveşte, înaintea summit-ului că aceasta însemna în 
mod esenţial întărirea cooperării militare între statele membre“”. Ei au cerut o cooperare 
mai strînsă în tehnologia militară, sporirea pregătirii militare comune pentru armatele 
naţionale ale Pactului de la Varşovia, plasarea unor noi arme în Cehoslovacia şi R.D.G. 
(costurile acestei operaţii urmînd să fie suportate de toate statele membre) şi stabilirea 
unui comandament supranaţional pentru anumite părţi ale armatelor naţionale est-euro- 
pene chiar pe timp de pace, cerere pe care România o respinsese deja în 19786. 

Înaintea summit-ului, se zvonea că România (şi Ungaria) se împotriviseră dorinţei 
Moscovei de a spori obligaţiile financiare, sprijinită fiind de statele membre mai mici din 
noul Tratat®. Regimul a ales să sublinieze că un puternic sistem de apărare presupunea 
stabilitate economică şi socială în ţările membre, mai degrabă decîtesă respingă deschis 
în presă sporirea costurilor militare : 


Activitatea desfăşurată în cadrul şi în conformitate cu Tratatul de ţara noastră are ca punct de 
pornire convingerea că problema esenţială a întăririi forţei şi capacităţii de apărare a statelor 
membre constă în primul rînd în dezvoltarea lor economică şi socială, în întărirea permanentă 
a orînduirii pe care o edifică, a bazei materiale a socialismului, în ridicarea nivelului de trai 
al popoarelor respective. 


Într-o cuvîntare ţinută în faţa Consiliului de Stat, Ceauşescu s-a dovedit mai tranşant 
decît presa în a respinge creşterea cheltuielilor militare ca modalitate de a realiza ceea ce 
el numeşte „adevărata întărire a capacităţii de apărare şi a forţei ţărilor socialiste”. El a 
afirmat că „asigurarea apărării independenţei statelor din Tratatul de la Varşovia, deci şi 


65. Vezi Larry Watts, „Romanian Autonomy and Military Policy”, Siidosteuropa, nr. 2, februarie 
1985, pp. 67-83. 

66. Scînteia, 1 aprilie 1985, p. 1. Generalul G.L.J. Huyser, şeful Statului Major al Armatei Olandeze, 
a vizitat şi el România în aprilie ; Scînteia, 27 aprilie 1985. 

67. Radio Sofia, 3 aprilie 1985, citând dintr-o declaraţie făcută de Anatolii Gribkov, şeful Marelui Stat 
Major al Forţelor Armate Unite ale Q.T.V. 

68. Krasnaia Zvezda, citată de Frankfurter Allgemeine Zeitung, 26 februarie 1985; şi Die Welt, 27 

ege A pi E] 

aprilie 1985, citîndu-l pe Grîbkov. 

69. Frankfurter Allgemeine Zeitung, 26 februarie 1985. 


AROGANȚA POLITICII EXTERNE 227 


a României”, ar putea fi salvgardată „nu prin noi cheltuieli şi prin noi şi noi armamente”, 
ci printr-o politică externă care să urmărească pacea şi dezarmarea „printr-o politică 
internă justă, de dezvoltare economico-socială”. 

Într-un interviu acordat televiziunii spaniole în ajunul vizitei în România a regelui 
Spaniei”, Ceauşescu a reluat binecunoscutul apel românesc la înghețarea şi reducerea 
bugetelor militare în toată lumea, mergînd pînă la a sugera că ţările Pactului de la 
Varşovia iau măsuri de dezarmare unilaterale. În plus, România a conlucrat îndeaproape 
cu Comisia pentru Dezarmare a Naţiunilor Unite în elaborarea principiilor pe care s-ar 
putea baza acordurile internaţionale referitoare la înghețarea şi reducerea bugetelor 
militare”. Se pare că România a răspuns de curînd pentru prima oară chestionarului 
standard al O.N.U. cu privire la cheltuielile militare ; este singura ţară europeană care 
a făcut aşa ceva. 

Recent, Ceauşescu, cel care a susţinut fervent propunerea de moratoriu lansată de 
liderul P.C. al U.R.S.S., Mihail Gorbaciov, a cerut reducerea unilaterală a forţelor 
armate de către ţările Pactului de la Varşovia, pretinzînd că aceasta nu ar „reprezenta nici 
un pericol pentru capacitatea de apărare a ţărilor noastre”. El se declarase deja în 
favoarea unei îngheţări a cheltuielilor militare în cadrul Pactului de la Varşovia, urmată 
de o reducere a trupelor de 5% pînă la 10%. 


Romanian Situation Report/9, Radio Free Europe Research, 30 mai 1985 

Summit-ul româno-bulgar : 
ridicarea în slăvi a „relaţiei model” 


Liderul de partid şi de stat Todor Jivkov a făcut o vizită oficială de prietenie în Rofhânia 
între 18 şi 20 decembrie 1984. Aceasta a fost cea de-a 34-a întîlnire a celor doi lideri de 
la venirea la putere a lui Ceauşescu, în 1965, şi cea de-a treia din anul 1984”. În 1975, 
el şi cu Jivkov au convenit să organizeze regulat summit-uri la fiecare jumătate de an. 

Membrii cei mai importanţi ai extinsei delegaţii bulgare erau Grişa Filipov, membru 
al Biroului Politic şi Preşedintele Consiliului de Miniştri bulgar, ministrul de Externe 
Petăr Mladenov, Andrei Lukanov, vicepreşedinte al Consiliului de Miniştri şi preşedinte 
al părţii bulgare a Comisiei Guvernamentale Mixte pentru Cooperare Economică, Tehnică 
şi Ştiinţifică, şi Dimităr Stanişev, secretar C.C. însărcinat cu relaţiile externe. Omologii 
lor români erau -— în absenţa (care nu a trecut neobservată) a premierului Constantin 
Dăscălescu şi a prim-viceprim-ministrului Elena Ceauşescu - prim-viceprim-ministrul 
Gheorghe Oprea, secretarul C.C. însărcinat cu relaţiile internaţionale Ion Stoian, Ioan 
Totu, viceprim-ministru şi şef al comisiei guvernamentale economice mixte, şi ministrul 
de Externe Ştefan Andrei. 

Agenda vizitei a fost o replică a celei din timpul vizitei întreprinse de Ceauşescu în 
Bulgaria în martie 1984'4, în care elemente ale cultului personalităţii, respectate de 
obicei doar atunci cînd se întîlnesc Ceauşescu şi Kim Ir-Sen al Coreei de Nord, au fost 
şi mai evidente. Pe lîngă reperul standard care conţine dansuri, cîntece şi copii îmbrăcaţi 
în costume naţionale şi fluturînd steguleţe, au fost organizate excursii ale conducătorilor 
la locurile de naştere ale omologilor lor, pentru a-şi admira reciproc cultul personalităţii 
aflat la apogeu. După ce Nicolae Ceauşescu a făcut în martie anul trecut o vizită de 
curtoazie la Praveţ, locul natal al lui Jivkov, a venit acum rîndul celui din urmă să fie dus 
la legendarul Scorniceşti, unde, pe lîngă casa în care s-a născut „Eroul între Eroi”, el a 
mai vizitat o fabrică „model” şi muzeul satului. Cele mai importante evenimente oficiale 
au fost vizitele la o serie de alte uzine industriale importante şi semnarea unui acord pe 
termen lung pentru cooperare economică şi tehnică, urmată de o „adunare populară 
consacrată prieteniei româno-bulgare”. 


73. Predecesorul lui Ceauşescu, Gheorghe Gheorghiu-Dej, nu fusese la Sofia în ultimii opt ani de 
viaţă, în timp ce Ceauşescu s-a întâlnit cu omologul său bulgar de trei ori în primul an şi jumătate 
de după venirea sa la conducerea partidului. 

74. Vezi Bulgarian Situation Report/6, Radio Free Europe Research, 11 aprilie 1984, Item 1. 

„ Monumentele” cooperării economice bilaterale 


La fel ca în ocaziile precedente, Ceauşescu şi Jivkov au ridicat în slăvi legăturile speciale 
dintre cele două ţări, reprezentînd o „relaţie model” între două ţări comuniste vecine. Ele 
sînt într-adevăr speciale, dacă nici poziţiile politice şi ideologice diferite adoptate de România 
cea independentă şi de Bulgaria cea loială (cel puţin pe faţă) ori relaţiile economice nu 
tocmai prospere dintre cele două ţări nu au reuşit să le încordeze în ultimii douăzeci de 
ani. Nu a existat între ele decît acea minoră animozitate istorică şi de frontieră cu nimic 
diferită de animozităţile dintre alte ţări vecine în perioada postbelică, iar Sofia şi 
Bucureştiul accentuează aspectele pozitive ale relaţiilor lor, evitînd polemicile publice. 

Dacă luăm în considerare rapoartele dezastruoase ale cooperării economice bilaterale, 
o astfel de abordare plină de tact apare întrucâtva surprinzătoare. Comerţul româno- 
-bulgar este neglijabil ; în 1982, el a reprezentat doar 1,86% din comerţul total al 
României. Totuşi, Ceauşescu şi Jivkov au elogiat faptul că schimburile comerciale aproape 
se dublaseră de la un cincinal la altul. 

Presa din ambele ţări a lăudat noile acorduri de cooperare încheiate în timpul ultimei 
vizite a lui Ceauşescu. Potrivit presei româneşti”, chiar înainte de sfîrşitul vizitei, aceste 
„adevărate monumente ale trăiniciei relaţiilor prieteneşti dintre poporul român şi poporul 
bulgar”, precum Uzina de Maşini şi Utilaje Grele de la Ruse-Giurgiu şi Complexul 
Hidroenergetic Turnu Măgurele de pe Dunăre erau fie încheiate, fie în curs de finalizare. 
Agenţia de presă bulgară” era la fel de entuziastă în privinţa faptului că „în viitorul 
apropiat, simbolul cooperării româno-bulgare va intra în funcţiune : gigantul producător 
de maşini grele, Uzina de Maşini şi Utilaje Grele de la Ruse-Giurgiu” şi „un nou 
nume îşi face loc în cronica legăturilor noastre: viitorul Complex Hidroenergetic 
Nicopole-Tumu Măgurele”. 

O scurtă istorie a acestor „monumente” scoate la iveală aspectele mai degrabă 
ridicole ale cooperării bilaterale din cadrul C.A.E.R. Nicopole-Turnu Măgurele nu e 
deloc un nume nou, aşa cum pretinde B.T.A, şi dacă poate fi numit un monument, atunci 
acesta este unul al risipei şi ineficienţei. Acordul de a construire a unei noi hidrocentrale 
româno-bulgare pe Dunăre a fost semnat pentru prima oară în 1962. Localizarea ori- 
ginală era Somovit-lzlaz, apoi s-a mutat la Belen-Cioara şi, în sfîrşit (în 1973), la 
Nicopole-Turnu Măgurele. Iniţial, complexul trebuia să fie dat în funcţiune pînă în 1980. 
Apoi, cînd Ceauşescu şi Jivkov au „inaugurat” operaţiunile de construcţie în aprilie 
1978, s-a spus că finalizarea proiectului va dura 8 ani. (La acea vreme, a fost proiectat: 
ca un baraj de 2,2 km care să unească porturile Turnu Măgurele, de pe malul românesc 
al Dunării, cu Nicopole, de pe malul bulgar, în spatele căruia urma să se afle un lac de 
acumulare lung de 280 de km.) Complexul urma să includă turbine de 2 400 MW, care 
să producă 2 000 000 de kWh anual fiecăruia dintre cei doi parteneri. S-au construit de 
asemenea ecluze, diguri, noi facilităţi portuare, o autostradă şi o linie de cale ferată”. În 
cadrul întîlnirilor ulterioare la nivel înalt s-au făcut referiri frecvente la nevoia de a 
accelera lucrările la acest proiect. 


75. România liberă, 17 decembrie 1984, p. 6. 

Pînă în 1982, au existat zvonuri în presa occidentală” potrivit cărora uzina avea să nu 
mai fie construită, pentru că, după cît se pare, Sofia nu şi-a efectuat plăţile legate de 
proiect, iar România nu şi-a îndeplinit livrările. În vreme ce proiectul Nicopole-Turnu 
Măgurele a încetat să mai fie menţionat în comunicatele româno-bulgare, alte proiecte 
hidroelectrice comune pe Dunăre, precum centrala din zona Călăraşi (malul românesc) 
şi Silistra (luată pentru prima dată în discuţie în 1977) şi o alta situată în întregime pe 
teritoriul românesc, la Cernavodă, datînd din 1971, erau menţionate din cînd în cînd. 
Este interesant de observat că, în timpul vizitei recente a lui Jivkov, presa română şi cea 
bulgară s-au referit la proiectul Călăraşi-Silistra ca fiind la ordinea zilei, în timp ce 
comunicatul comun” a păstrat tăcerea în această privinţă. 

În acest context, a fost surprinzător anunţul din comunicatul comun potrivit căruia 
implementarea acordurilor privitoare la complexul Nicopole-Turnu Măgurele ar trebui 
„accelerată”. Comitetul Politic Executiv al P.C.R. a specificat faptul că „lucrările de 
construcţie” urmau să înceapă „cel mai devreme anul viitor” (adică în 1985). Aceasta ar 
putea fi o veste proastă doar pentru iugoslavi, care şi-au exprimat încă din 1980 temerile cu 
privire la posibilele efecte negative pe care le-ar putea avea proiectul asupra propriului 
proiect hidroelectric în colaborare cu românii, şi anume centrala Porţile de Fier II”. 

Dacă, aşa cum se spune, uzina constructoare de maşini de la Ruse-Giurgiu, ce trebuie 
să producă echipamente de forare şi utilaje pentru industria chimică şi petrochimică, va 
începe să funcţioneze într-adevăr în viitorul apropiat, va fi nevoie de „numai” zece ani 
pentru a fi construită. Ea urma să producă la scară redusă în 1978 şi să fie complet 
operaţională pînă la sfîrşitul cincinalului 1976-1980. 

Alte proiecte comune elaborate în cadrul ultimului acord pe termen lung, precum 
planurile de explorare a platformei continentale a Mării Negre pentru rezerve de petrol 
şi gaz, sînt şi ele mai vechi de zece ani. Printre proiectele noi care trebuie să arate 
„perspectivele nelimitate de integrare economică socialistă” se numără proiectul mineri- 
tului de mangan de la Obrochist, zona minieră din Dobrogea (Bulgaria) şi extragerea 
minereului de fier la Izlazul Mare (România). Cele două ţări au semnat acorduri şi 
pentru fabricarea de autobuze de capacitate medie, de camioane şi automobile Oltcit ; 
pentru specializarea în producţia comună de camioane electrice avînd motoare cu 
combustie internă; şi pentru cooperarea în industria chimică şi petrochimică?, precum 
şi în automatizare şi robotizare. A fost discutată şi cooperarea în agricultură şi în 
industria alimentară. 


Dezacorduri 


A devenit de acum o practică pentru Ceauşescu şi Jivkov să-şi exprime propriile puncte de 
vedere, în nici un caz identice, în chestiuni de politică externă, doar pentru a căuta — şi de 

obicei a găsi — cel mai mic numitor comun al comunicatelor lor ; adică, în acest caz, o serie 
de probleme legate de politica externă, precum dezbaterile Schultz-Gromîko de la Geneva, 
problema extinderii Pactului de la Varşovia, reorientarea strategică a Greciei şi discuţiile 
din Cipru pe tema Balcanilor. Părerile exprimate de Ceauşescu şi Jivkov nu au fost nici 
într-un caz identice în unele privinţe, ei nepretinzînd că ar fi ajuns la un acord deplin în 
timpul discuţiilor, desfăşurate „într-o atmosferă cordială, de stimă şi încredere reciprocă”®. 


Dezarmarea 


Ceauşescu a atribuit deteriorarea situaţiei internaţionale cursei înarmărilor în general, în 
timp ce Jivkov a aruncat vina asupra ţărilor din N. A. T.O. şi a Statelor Unite în particular, 
şi le-a acuzat că încearcă să cîştige supremaţia militară, tulburînd astfel echilibrul 
strategic existent. Jivkov a elogiat propunerile „de pace” înaintate de Uniunea Sovietică 
şi de ţările din „comunitatea socialistă”, problemă pe care Ceauşescu nu a amintit-o. 


Geneva 


Ceauşescu a elogiat faptul că urmau să aibă loc dezbaterile Schultz-Gromîko, în vreme 
ce Jivkov a ţinut să se refere la convocarea acestora ca la „o iniţiativă sovietică”. 
Ceauşescu consideră ca prioritare în aceste discuţii problema rachetelor cu rază medie de 
acţiune şi armele nucleare din Europa în general şi a cerut încheierea unor acorduri 
privitoare la interzicerea folosirii dispozitivelor militare în spaţiu. Jivkov, în schimb, a 
făcut apel la iniţierea unor dezbateri despre „cursa neînfrînată a înarmărilor, în special 
nucleare” şi „planurile de militarizare a Cosmosului”, urmînd cu stricteţe direcţia sovietică. 


Pactul de la Varşovia 


Referitor la extinderea Pactului de la Varşovia, Ceauşescu, primul lider din cadrul Pactului 
de la Varşovia care a pledat pentru o astfel de mişcare în cuvîntarea sa de la Congresul 
al XIII-lea al P.C.R din noiembrie anul trecut, nu şi-a reiterat, în mod surprinzător, apelul. 
În cuvîntarea sa mobilizatoare, el a pledat pentru „perfecţionarea” cooperării nu doar în 
cadrul C.A.E.R., ci şi „în cadrul Tratatului de la Varşovia”. Aceasta pare să confirme 
zvonurile că Ceauşescu a căutat susţinere din partea maghiarilor şi chiar a R.D.G.-ului 
pentru includerea anumitor modificări în structura pactului. (În februarie 1975, într-o vreme 
cînd extinderea de 10 ani prevăzută în textul Pactului de la Varşovia, era la ordinea zilei, 
Ceauşescu, referindu-se la întîlnirea cu Jivkov de la Bucureşti, a făcut apel la „îmbunătăţirea” 
cooperării politice şi militare între ţările membre ale Tratatului de la Varşovia ; el a cerut 
în mod oficial schimbări în timpul întrunirii Pactului de la Varşovia din mai 1975.)% 
În toastul ţinut la dineu, Jivkov a ţinut să afirme că toate statele membre ale O.T.V. au 
adoptat în unanimitate decizia politică de extindere a valabilităţii Tratatului Pactului de la 
Varşovia. Două zile mai tîrziu, după ce Ceauşescu s-a referit la nevoia de a perfecta 
pactul, Jivkov a accentuat „imperativa supremă” pentru o viitoare „consolidare” a 
alianţei de Est, pe care a elogiat-o pentru a fi salvgardat vreme de 30 de ani „cîştigurile 


83. Scînteia, 19 decembrie 1984, pp. 1 şi 3 şi 21 decembrie 1984, p. 3. 
84. Vezi Romanian SR/8, RFER, 27 februarie 1975, Item 5. 


232 CULTUL LUI CEAUŞESCU 


istorice” ale comunismului, precum şi pacea. Jivkov a menţionat viitoarele festivități 
dedicate aniversării a 40 de ani de la „victoria asupra fascismului” şi a lansat un atac 
neobişnuit asupra „revanşismului”. 


Balcanii 


Diferenţele din modul în care a fost redat acest subiect au fost în aparenţă minore, deşi 
nu insignifiante. Ceauşescu a pledat pentru o extindere a cooperării printre şi între ţările 
balcanice. El a cerut transformarea zonei Balcanilor într-o zonă a păcii şi bunei vecinătăţi, 
liberă de arme nucleare şi de baze militare străine. El a mai afirmat că erau întrunite 
condiţiile pntru a discuta toate aceste propuneri, deşi nu s-a referit în mod special la o 
întîlnire în această regiune. Jivkov, despre care s-a zvonit că ar fi blocat o conferinţă în 
ianuarie 1985 la Bucureşti despre transformarea zonei balcanice într-o regiune fără arme 
nucleare, folosindu-se, după cît se pare, de scuza că Turcia nu doreşte să ia parte la 
aceasta, era, în fapt, foarte reticent în această privință®%. În cuvîntarea de la dineu, el s-a 
declarat în favoarea transformării Balcanilor într-o zonă denuclearizată, fără a sprijini un 
dialog multilateral instituţionalizat pe această temă. Două zile mai tîrziu, el s-a declarat 
favorabil continuării schimbului de vederi între ţările balcanice pe acest subiect, nelăsînd 
totuşi nici o îndoială asupra faptului că Sofia încurajează acordurile bilaterale în privinţa 
relaţiilor de bună vecinătate, precum cele pe care le-a încheiat cu Grecia şi Turcia. De 
fapt, din respect faţă de neîncrederea sovietică în privinţa oricăror acorduri multilaterale 
din afara controlului Moscovei, Sofia a susţinut în general o abordare mai degrabă 
bilaterală decît una multilaterală în privinţa legăturilor politice şi militare în Balcani. 
Prin semnarea unor asemenea acorduri, Bulgaria, a spus Jivkov, va garanta „renunţarea 
la pretenţii teritoriale, neadmiterea folosirii teritoriului ţărilor contractante în scopuri şi 
pentru acţiuni ostile una împotriva celeilalte”. Arogîndu-şi paternitatea ideii summit-ului 
balcanic, Jivkov nu a mai amintit-o de data aceasta ; şi nici Ceauşescu. 

Comunicatul comun a ignorat, ca de obicei, divergenţa de opinii în favoarea punctelor 
asupra cărora s-a căzut de acord. Sprijinul pentru linia Pactului de la Varşovia a fost mai 
aproape de poziţia standard a lui Jivkov decît de aceea a lui Ceauşescu. Două aspecte 
merită să fie menţionate: în primul rînd, comunicatul nu a amintit problema unei 
extinderi, perfecţionări sau consolidări ulterioare a Pactului de la Varşovia. În al doilea 
rînd, în privinţa chestiunii Balcanilor, s-a ajuns la un compromis care a luat în considerare 
şi dorinţele exprese ale lui Ceauşescu. Textul a afirmat sprijinul pentru cooperarea 
bilaterală în toate domeniile de interes comun, precum şi pentru cooperarea multilaterală. 
Mai mult, el a recunoscut că discuţia multilaterală în privinţa denuclearizării regionale, 
care a început la Atena (următoarea întrunire urma să aibă loc la Bucureşti), trebuie să 
continue şi că trebuie făcute pregătirile necesare pentru summit. 

În rezumat, ultima întrunire Jivkov-Ceauşescu a fost poate mai mult decît una de 
rutină, de vreme ce ambii lideri au avut intenţia evidentă de a da un nou suflu relaţiilor 
economice stagnante ale ţărilor lor. În plus, bunele lor relaţii politice continuă să nu se 
împiedice de dezacordurile obişnuite asupra unor probleme politică externă. 


Romanian Situation Report/4, Radio Free Europe Research, 22 februarie 1985 

Relaţiile româno-chineze 


Rezumat : A cincea vizită a lui Ceauşescu în China, desfăşurată între 7 şi 12 
octombrie 1985, a venit ca o surpriză din cauza zvonurilor persistente despre 
sănătatea sa precară. Motivele acestei vizite au fost atît economice, cît şi politice. 
Pe lîngă nevoia urgentă de a îmbunătăţi situaţia energetică a României prin importuri 
mai mari de ţiţei şi cărbune din China şi de a spori schimburile bilaterale şi 
cooperarea economică, Ceauşescu a părut dornic să obţină informaţii de primă 
mînă despre viitorul curs al politicii externe a Chinei în condiţiile normalizării 
continue a relaţiilor sino-sovietice. 

Între 7 şi 12 octombrie 1985, Nicolae Ceauşescu a făcut o „vizită oficială de prietenie” 
în China. Era a cincea sa vizită în această ţară şi a patra în calitate de secretar general 
al P.C.R.%. Nu s-a relatat vreo escală în U.R.S.S., aşa cum s-a întîmplat în 1971 şi 
1982. El onora invitaţia făcută de secretarul general al P.C.C., Hu Yaobang, şi de 
preşedintele chinez Li Xiannian deopotrivă, care vizitaseră România anterior, în mai 
1983 şi, respectiv, august 1984. 

După vizita preşedintelui chinez Li Xiannian, ritmul contactelor bilaterale la nivel 
înalt dintre cele două ţări a sporit*?. România este singura ţară a Pactului de la Varşovia 
al cărei partid de guvernămiînt întreţine relaţii cu partidul chinez. Potrivit unui raport 
preliminar apărut înaintea vizitei lui Ceauşescut%, relaţiile dintre cele două partide 
comuniste reprezintă „forţa motrică din spatele relaţiilor generale româno-chineze”. 

Alţi membri ai familiei Ceauşescu au fost implicaţi în contacte de acest gen. Elena a 
primit-o pe soţia preşedintelui Li Xiannian, Lin Jiamei, în mai 1985. În luna următoare, 
Nicu Ceauşescu a făcut o vizită în China ; secretarul general al C.C. al P.C. Chinez i-a 
spus că „prietenia dintre China şi România va fi transmisă din generaţie în generaţie”5, 
ceea ce a alimentat speculațiilor despre posibila încuviinţare din partea Chinei a schemei 
succesiunii dinastice în România. - 

Discuţiile pe teme economice au figurat la loc de frunte în contactele dintre cele două 
ţări. Chiar şi vizita ministrului de Externe Ştefan Andrei la Beijing din iulie anul acesta 


86. Ceauşescu a mai vizitat China în 1964, iar ca secretar general al P.C.R., în 1971, 1978 şi 1982. 

a fost dedicată mai ales finalizării eforturilor de coordonare a planurilor pentru următorul 
cincinal. În ultimele 12 luni, un număr neobişnuit de mare de oficiali din guvernul 
chinez au venit în România, printre care Gao Yangwen, ministrul Industriei Cărbunelui ; 
Li Rushan, vicepreşedinte al Comitetului pentru Planificare de Stat; Jiang Zerhin, 
ministrul Industriei Electronice ; Zhou Yunzhong, director adjunct al Autorităţii Aeronautice 
Chineze ; Ji Long, ministru adjunct al Industriei Uşoare ; Sen Chienlin, vicepreşedinte 
al Comisiei Naţionale pentru Ştiinţă, şi Li Yingkai, ministru adjunct al Industriei 
Chimice. Chen Muhua, ministrul chinez al Relaţiilor Economice cu alte ţări, care 
prezidează partea chineză a Comisiei Comune pentru Cooperare Economică şi Tehnică, 
a vizitat România de două ori în 1985. i 

Anul trecut, a avut loc şi un schimb viu de delegaţii militare, de securitate şi juridice. 
Ministrul chinez al Securităţii Publice, Liu Fuzhi, şi ministrul Apărării, Zhang Aiping, 
au făcut vizite lungi în România, iar preşedinţii Curţilor Supreme ai ambelor ţări s-au 
vizitat reciproc. 


Relaţiile bilaterale se ameliorează, dar nu sînt lipsite de probleme 


În ciuda „relaţiei speciale” dezvoltate între România şi China drept consecinţă a rupturii 
sino-sovietice, au apărut mereu probleme de la începutul anilor '80. Pînă în 1981, 
chinezii şi-au exprimat deja pe faţă nemulţumirea faţă de deteriorarea relaţiilor econo- 
mice. Această schimbare a fost cauzată nu doar de criza economică şi financiară din 
România, ci şi de atitudinea mai pragmatică adoptată de chinezi cu privire la schimburi 
comerciale. Totuşi, în ultimii ani, comerţul dintre România şi China a manifestat o 
tendinţă crescătoare, urcînd de la 700 000 000 de dolari în 1983 la 900 000 000 în 1984; 
se aşteaptă ca aceste cifre să depăşească 1000 000 000 de dolari în anul în curs. 
Conform unor estimări occidentale, exportul total al României în China a crescut cu 47% 
în 1984 faţă de 1983, totalizind 560 000 000 de dolari. Se spune că aceasta s-ar fi 
realizat în special prin sporirea vînzărilor de maşini româneşti către China. România 
vinde echipament de forare şi alte instalaţii petroliere şi miniere, vapoare, autoturisme 
Dacia şi ARO, tractoare, utilaje zootehnice, echipament feroviar, tehnologie informatică, 
produse electronice şi echipament pentru industriile uşoară şi alimentară. Exporturile 
Chinei în România constau în special în materii prime, precum ţiţei, cărbune, cocs, 
metale feroase şi neferoase, maşini şi bunuri de consum. China, se pare, este gata să 
sporească exporturile de petrol către România în schimbul îngrăşămintelor chimice”. 
Comerţul cu China reprezintă aproape 3,5% din comerţul global al României. România 
este cel mai important partener de schimb est-european al Chinei, cu excepţia U.R.S.S., 
situîndu-se pe locul cinci în Europa, după R.F.G., U.R.S.S., Marea Britanie şi Italia”. 

China este interesată în general în intensificarea exporturilor de ţiţei, cărbune şi 
metale neferoase şi în asigurarea echipamentului şi tehnologiei necesare pentru politica 
Sa activă de investiţii. Dat fiind deficitul de valută forte, China ar putea fi gata să importe 


90. În 1979 şi 1980, China a exportat în România 750 000 de tone de petrol. Se spune că această cifră 
a sporit de curând la 1000 000 de tone. AP, 5 octombrie 1985. 

91. Vezi Beijing Review, nr. 36, 3 septembrie 1984, p. 6; AP, 5 octombrie 1985 ; Jan Vanous, „Romanian 
Foreign Trade Performance”, în Harton Economic Forecasting Associates, vol. V, 5 iulie 1985; 
Agerpres, 7 octombrie 1985, şi Reuters, 7 octombrie 1985. 


AROGANȚA POLITICII EXTERNE 235 


maşini româneşti în regim barter. Ambele ţări sînt hotărîte să dezvolte şi alte modalităţi 
de cooperare pe lîngă cele existente, cum ar fi combinatul de cocsificare a cărbunelui din 
Huaxian, linia de asamblare a camioanelor româneşti TKD la Jinan, extinderea minelor 
din Long Quan şi fabricarea de maşini-unelte chinezeşti pentru întreprinderile româneşti. 
În 1984, au fost realizate noi asocieri în ramuri industriale prioritare, precum industria 
constructoare de maşini, industria chimică, electronică şi inginerie electronică. China 
s-a arătat interesată de investiţiile româneşti în industria minieră chineză, nu numai în 
ceea ce priveşte aparatura românească, ci şi transferul de tehnologie şi calificarea 
specialiştilor. 


O problemă în suspensie: consulatele 


O chestiune legată de relaţiile româno-chineze care nu prea este menţionată public e cea 
a înfiinţării consulatelor. De fapt, în mai 1978 a fost încheiat la Beijing un acord privind 
înfiinţarea unui Consulat General chinez în România şi a unuia român în China, acord 
ratificat de Consiliul de Stat din România pe 11 august 1978%. Documentul oficial nu a 
specificat localizarea celor două consulate, dar s-a presupus la acea dată că ele vor fi 
stabilite la Constanţa şi la Shanghai. De atunci Occidentul a bănuit că acordul nu s-a 
materializat din cauza opoziţiei sovietice faţă de un consulat chinez plasat în apropierea 
portului Sevastopol. l 

În ajunul vizitei lui Ceauşescu în China, Qian Qichen, adjunctul ministrului Afacerilor 
Externe şi totodată şeful delegaţiei chineze care poartă discuții vizînd normalizarea 
relaţiilor cu U.R.S.S., a oferit un interviu ziarului Scînteia” în care a vorbit despre acest 
proiect. Problemele comerciale ivite din dificultatea transportului pe distanţe lungi ar 
putea fi depăşite, a spus el, dacă s-ar implementa acordul „deja încheiat” privind 
înfiinţarea Consulatului General Chinez la Constanţa. Interesant este că exprimarea din 
interviul lui Qian Qichen sugerează că partea chineză leagă aplicarea, de către partea 
română, a acestui acord de promptitudinea sa de a face concesii economice. Astfel, în 
urma deschiderii consulatului, China se va servi de portul Constanţa şi de Canalul 
Dunăre-Marea Neagră în scopul creşterii eficienţei economice. 


Un caz pentru cei interesaţi de problema sănătăţii 


În lumina speculațiilor din presa occidentală potrivit cărora Ceauşescu ar suferi de 
cancer de prostată şi s-ar reface după operaţia suferită în luna iulie a acestui an, ziariştii 
care monitorizează vizita lui Ceauşescu în China au fost interesaţi în mod special de 
aspectul său fizic. Pentru prima dată, „surse” europene nespecificate (citate de corespon- 
denţi occidentali) au contribuit la aceste speculaţii, sugerînd că Ceauşescu ar putea 
rămîne în China după vizită pentru tratament. A fost citat chiar şi un „oficial est-european 
de rang înalt” din Beijing cu privire la faptul că Ceauşescu a părut „slab şi lipsit de 
energie” chiar în aprilie, la întîlnirea liderilor Pactului de la Varşovia”. Oficialii chinezi 

au respins speculaţiile potrivit cărora vizita lui Ceauşescu ar putea fi anulată în ultimul 
moment pentru motive de sănătate. Cînd vizita a avut totuşi loc, ziariştii occidentali 
prezenţi pe aeroportul din Beijing au observat că preşedintele român arăta slăbit atunci 
cînd a ieşit din avion, că a avut probleme la defilarea prin faţa gărzii de onoare şi că a 
trebuit să fie asistat cînd s-a aşezat la convorbirea cu Li Xiannian%. Chiar şi un ziarist 
român ce l-a însoţit pe Ceauşescu la Beijing a povestit că liderul P.C.R. era oarecum 
obosit şi că suferea de diabet. Se spune că un diplomat român a negat aceasta. O altă 
agenţie de presă a relatat că Nicolae Ceauşescu era însoţit de doi doctori şi că avea o 
agendă de vizite uşoară”. În orice caz, Ceauşescu nu s-a întîlnit, ca în 1982, cu presa 
chineză şi cu cea internaţională cînd şi-a încheiat vizita, poate pentru a evita alimentarea 
altor zvonuri despre starea sa de sănătate. 


Delegaţia : o altă întorsătură dinastică 


La fel ca în 1982, Elena Ceauşescu a fost prezentă la toate convorbirile oficiale şi a 
primit o delegaţie de oameni de ştiinţă chinezi, condusă de către directorul Academiei de 
Ştiinţe din China. 

Spre surpriza tuturor, s-a anunţat că fiul adoptiv al lui Ceauşescu, Valentin, în vîrstă 
de 38 de ani, secretar ştiinţific la Institutul Român de Fizică Nucleară din Bucureşti, 
participa şi el la călătorie, ceea ce nu fusese anunţat dinainte. Chinezii au pus numele său 
imediat după cel al lui Nicolae şi al Elenei, cînd el a luat parte la întilnirile oficiale. 
Valentin, a cărui participare la un proiect nuclear cu savanţi din R.F.G.” a fost recent 
menţionată de presa din România, mai fusese înainte peste hotare în misiuni ştiinţifice, 
în Elveţia şi Marea Britanie ; totuşi, acum era pentru prima dată cînd îşi însoţea-părinţii 
într-o călătorie oficială şi i s-a acordat un tratament diplomatic special. Lăsînd la o parte 
consideraţii despre cultul familiei, prezenţa lui Valentin s-ar putea explica şi prin acordul 
încheiat în 1982 între cele două ţări privind folosirea energiei nucleare în scopuri 
paşnice. Cu ceva vreme în urmă, unele relatări din presa occidentală au menţionat 
posibilul interes chinez pentru reactorul canadian Candu, solicitat de către români. Din 
cîte se ştie, China extrage şi îmbogăţeşte propriul uraniu pentru alimentarea reactoarelor 
nucleare şi plănuieşte să devină autonomă în construcţia propriilor uzine nucleare. Ea a 
elaborat şi metode pentru administrarea şi reprelucrarea deşeului nuclear. S-ar putea ca 
toate acestea să fi stîrnit interesul României. 


O misiune de detectarea a faptelor ? 


Ceauşescu a fost informat despre stadiul reformei în China şi a fost plimbat în oraşul din 
centrul Chinei, Wuhan, considerat unul dintre modelele reformei chinezeşti. În cursul 
acestor întilniri, Deng Xiaoping i-a vorbit, din cîte se pare, lui Ceauşescu despre avantajele 
economice şi corectitudinea ideologică a reformelor din China. Potrivit presei chineze, 
Deng Xiaoping i-a spus lui Ceauşescu că statul chinez proceda corect lansînd reforma 

economică. Reforma este un experiment, dar ea va avea succes, deşi, în cursul acestui 
proces, au ieşit la iveală unele probleme; s-au luat însă măsuri pentru rezolvarea lor”. 

Pe lîngă aspectele economice, Ceauşescu a fost fără îndoială mai interesat de politica 
externă a Chinei, în special de stadiul relaţiilor sino-sovietice. Vizita delegaţiei române 
în China a coincis cu o altă rundă de convorbiri sino-sovietice în scopul normalizării, 
desfăşurate la Beijing, şi cu vizita unei delegaţii parlamentare sovietice conduse de 
preşedintele Sovietului Suprem, Lev 'Tolkunov. Românii au făcut apel în repetate rînduri 
la încheierea disputei dintre sovietici şi chinezi, deşi tocmai această ruptură a oferit 
României un anumit spaţiu de manevră în politica externă. 

Ceauşescu a ridicat problema relaţiilor sino-sovietice într-o cuvîntare ţinută oţelarilor 
din Wuhan!%. El a reiterat interesul român binecunoscut în dezvoltarea relaţiilor cu 
„toate ţările socialiste” şi a spus că ţara sa încerca să „depăşească divergenţele dintre 
statele socialiste”. El a declarat în continuare că România nu „s-a lăsat angajată în 
criticarea” altor state şi partide comuniste şi a luptat „cu toată hotărîrea” pentru întărirea 
cooperării şi solidarităţii lor. El a accentuat faptul că România a dezvoltat legături cu 
China în ciuda divergenţelor intra-comuniste şi că „va face totul” şi în viitor pentru a 
menţine şi dezvolta relaţii cu partidul şi statul chinez în toate domeniile. 

În conversaţia cu liderul român, politicienii chinezi au oferit în mod repetat asigurări 
că politica Chinei faţă de România nu se va schimba, „orice s-ar întîmpla”!!. În discursul 
ţinut cu ocazia mitingului de la Wuhan, tipărit în întregime în presa românească, Hu 
Yaobang a oferit o schiţă cuprinzătoare a politicii externe chineze în general şi a relaţiilor 
româno-chineze în particular. China, spunea Hu, nu se va abate de la următoarele principii : 
stabilirea şi menţinerea relaţiilor externe pe baza celor cinci principii ale coexistenţei 
paşnice - refuzul de a se alia cu vreo mare putere, opoziţia faţă de hegemonie, sprijin 
pentru ţările Lumii a Treia, aderarea la o „politică a uşilor deschise” de dezvoltare a 
relaţiilor economice cu toate ţările, indiferent de orînduirea socială, şi întemeierea politicii 
externe pe „principialitate”. Revenind la chestiunea relaţiilor româno-chineze, el a spus : 


Iar acum aş dori să subliniez un lucru în mod special : China nu va uita acele ţări şi popoare 
care ne-au simpatizat şi ne-au sprijinit revoluţia şi construcţia, care ne-au ajutat şi ne-au 
sprijinit în momentele grele. România se numără tocmai printre aceste ţări. Poporul chinez 
consideră sprijinul şi prietenia dumneavoastră drept cel mai ales şi cel mai de preţ lucru din 
lume. Generaţia noastră nu va uita acest lucru ; vom educa şi generaţiile noastre viitoare să nu 
uite în vecii vecilor acest lucru! 


Declaraţie de presă comună, acorduri economice 


Spre deosebire de vizita din 1982, atunci cînd divergenţele dintre cele două părţi au făcut 
cu neputinţă emiterea unui comunicat de presă comun, de data aceasta presa românească 
şi cea chineză au publicat un asemenea comunicat., În cadrul acestuia, atmosfera din 
timpul convorbirilor a fost descrisă ca una cordială, marcată de prietenie, respect şi 
înţelegere reciprocă, dîndu-se expresie satisfacţiei faţă de relaţiile dintre România şi China 

care, se spunea, erau bazate pe principiul suveranităţii independenţei naţionale, deplină 
egalitate în drepturi, neamestec în treburile interne şi avantaj reciproc (mai degrabă decît 
pe principii marxist-leniniste). 

Cît priveşte politica externă, comunicatul a afirmat că cele două părţi împărtăşeau 
poziţii identice sau foarte apropiate. Exista acolo acord cu privire la nevoia de a opri 
amplasarea rachetelor cu rază medie de acţiune (sau de orice alt fel) în Europa, de a le 
retrage pe cele existente, de a renunţa la amplasarea rachetelor nucleare în alte părţi ale 
lumii (în Asia, spre exemplu) şi de a opri militarizarea spaţiului. Într-o cuvîntare ţinută 
la Wuhan, Ceauşescu a reafirmat sprijinul pentru recentele propuneri de moratoriu 
unilateral ale lui Gorbaciov, dar şi-a exprimat în toastul de la dineu!% şi sprijinul pentru 
poziţia Chinei în legătură cu dezarmarea nucleară : 


Apreciem poziţia Republicii Populare Chineze privind oprirea amplasării rachetelor nucleare 
în Europa, în Asia şi în orice parte a lumii - şi considerăm că aceasta are o importanţă 
deosebită pentru întreaga viaţă internaţională. 


Românii şi chinezii s-au angajat să-şi intensifice consultările în privinţa politicii 
externe şi să întărească relaţiile de partid pe baza echităţii şi autonomiei. Ceauşescu i-a 
invitat la rîndul său pe Hu Yaobang, Li Xiannian şi Zhao Ziyang să viziteze România, 
propunere care a fost acceptată. Ceauşescu l-a invitat şi pe Deng Xiaoping, însă 
comunicatul nu a menţionat dacă şi această invitaţie a fost acceptată. 

La încheierea vizitei, România şi China au semnat un acord privind dezvoltarea 
relaţiilor economice între 1986 şi 1990, un alt a-ord comercial pe cinci ani şi un acord 
privind plata cash pentru anumite schimburi!%. (Presa românească nu şi-a informat 
cititorii că între cele două ţări se fac tranzacţii în bani lichizi, probabil în valută forte.) 


Sprijin pentru Ceauşescu - în folosul cui ? 


Poate că Nicolae Ceauşescu a avut o satisfacţie personală în urma acestei vizite. Chinezii 
au revărsat asupra sa nenumărate laude şi chiar l-au creditat cu meritul de a fi proiectat 
dezvoltarea pozitivă a economiei româneşti. Procedînd astfel, chinezii l-au ajutat pe Ceauşescu 
să-şi îmbunătăţească imaginea în ţară, prezentîndu-l ca pe un lider competent, şi totodată 
să-şi remedieze imaginea peste hotare. Sprijinul moral şi politic al Chinei s-ar putea să nu fie 
totuşi de mare ajutor pentru Ceauşescu. Observaţia fostului ministru de Externe Zhou Enlai, 
potrivit căreia apele îndepărtate nu pot stinge incendiile şi-a menţinut valabilitatea”. 

Mai mult, e puţin probabil ca poporul chinez să poată oferi României un sprijin 
economic major. Mai întîi, avînd în vedere cele două sisteme economice diferite, 
cooperarea ar putea deveni extrem de dificilă. În al doilea rînd, chinezii au propriile lor 
probleme legate de valută şi comerţ. În al treilea rînd, referirea lui Qian Qichen la 
deschiderea Consulatului Chinez la Constanţa ca un soi de premisă obligatorie pentru 
concesiile economice indică faptul că asiaticii şi-ar putea pierde răbdarea faţă de obiceiul 
românilor de a nu se ridica la înălţimea declaraţiilor lor de politică externă. 


Romanian Situation Report/15, Radio Free Europe Research, 29 octombrie 1985 

Gorbaciov vine în România: un prolog 


Rezumat: Mihail Gorbaciov, Secretarul General al P.C.U.S., şi-a programat săptămîna 
viitoare o vizită în România, singura ţară din Europa de Est pe care nu a vizitat-o 
de cînd a venit la putere, în martie 1985. După plenara „reformei” C.C. al P.C.U.S. 
din ianuarie 1987, presiunea sovietică sporită asupra României pentru a-şi îmbună- 
tăţi sistemul socialist şi relaţiile cu aliaţii, în special cu U.R.S.S., este primită în 
continuare cu reţinere de conducerea românească. Combinînd în mod subtil presiu- 
nea cu răsplata, politica sovietică pare a face apel mai degrabă la conducerea 
viitoare decît la cea prezentă a României. 


kkk 


Pe 15 mai 1987, presa din România şi cea din U.R.S.S. au anunţat că liderul de 
partid şi de stat Mihail Gorbaciov plănuieşte o vizită „oficială de prietenie” în România 
în ultimele zece zile din mai. Aceasta va fi prima sa vizită în România de cînd a devenit 
lider al P.C.U.S. în martie 1985 şi cea dintii a unui lider sovietic de vîrf de la vizita lui 
Leonid Brejnev din noiembrie 1976. Venind într-un moment de tensiunie maximă între 
noul conducător sovietic, dinamic şi inovator, şi liderul de partid estic, considerat în 
general întruparea trăsăturilor negative de tip Brejnev, întîlnirea nu poate decît să 
muşamalizeze divergenţele dintre elitele conducătoare ale celor două ţări. 

Negocierile economice intense care încă mai au loc s-ar putea încheia totuşi cu un 
acord de ultim moment care va solicita românilor un comportament mai cooperant. În 
ajunul întrunirii de la Berlin a Pactului de la Varşovia şi al sesiunii cruciale a C.C. al 
P.C.U.S., un asemenea acord ar fi cu siguranţă în interesul sovieticilor. 

Nu este poate o coincidenţă faptul că România este ultima ţară est-europeană pe care 
o vizitează Gorbaciov : Ceauşescu a fost ultimul lider de partid din bloc care a mers în 
U.R.S.S. Zvonuri despre vizita lui Gorbaciov „în primăvara anului viitor” au apărut mai 
întîi în timpul şederii ministrului de Externe sovietic Eduard Şevarnadze în România în 
octombrie 1986'%. Speculaţiile potrivit cărora vizita ar urma să aibă loc înainte de 
sfîrşitul anului 1986 s-au dovedit nefondate”. La puţină vreme după ce Ghenadii 
Gherasimov, purtătorul de cuvînt al Ministerului sovietic al Afacerilor Externe, a confirmat 
că Gorbaciov va merge în România!8, Tanjug” a relatat că vizita, programată pentru 

începutul lui mai, a fost amânată pentru ca preşedintele român să poată vizita Praga, unde 
el şi liderul cehoslovac reticent faţă de reforme, Gustâv Husâk, au lăudat „succesul” 
ambelor modele de „construcţie socialistă”. Totuşi, pe 19 mai, cînd Ceauşescu s-a 
întîlnit cu Aleksei Antonov, vicepreşedintele Consiliului sovietic de Miniştri, se părea că 
nu s-a ajuns la un acord deplin în privinţa tuturor detaliilor vizitei. Potrivit serviciului în 
limba română al postului Radio Moscova din acea zi, vizita lui Gorbaciov urma să dureze 
„două zile sau ceva mai mult”. Pe lîngă probleme mai substanţiale, se poate să fi jucat 
un rol şi unele aspecte de protocol, cum ar fi dacă să aibă sau nu loc vreo întîlnire 
„spontană”, tipică pentru Gorbaciov, cu populaţia locală. 


Presiune pentru reformă prin integrare în C.A.E.R. 


De la începutul anilor '80, au devenit tot mai frecvente şi mai puternice criticile sovietice, 
deşi voalate, la adresa proastei administrări româneşti şi, de aici, a dificultăţilor econo- 
mice. Un comentariu de la Radio Moscova a descris noua abordare sovietică de evaluare 
atît a valabilităţii teoretice, cît şi practice a „modelelor” din celelalte ţări est-europene 
după cum urmează : 


În prezent, fidelitatea faţă de marxim-leninism [şi] valabilitatea noilor idei şi experienţe este 
verificată, prin rezultatele activităţii economice şi sociale, de consolidarea practică a socialis- 


mului. Aşa cum ne învaţă viaţa, cantonarea în teze învechite atunci cînd experienţa le infirmă 


este o activitate dăunătoare", 


Acestea argumente sînt similare celor din tot mai numeroasele critici autohtone la 
adresa lui Ceauşescu, dintre care unele aparţin unor foşti susţinători. În loc să permită 
măcar un minimum de reformă, în special în agricultură, Ceauşescu a reuşit să impună 
o politică de austeritate şi de achitare rapidă a datoriei externe. 

Încă din mai 1985, Gorbaciov s-a întîlnit cu secretarii C.C. însărcinaţi cu probleme 
economice din ţările C.A.E.R. şi i-a îndemnat să ia măsuri urgente de armonizare a 
politicilor economice şi a resurselor comune pentru a face faţă împreună provocărilor 
tehnice şi politice tot mai mari. Potrivit unui comunicat Reuters care cita un diplomat 
sovietic, „problema-cheie” a vizitei lui Gorbaciov la Bucureşti este „nevoia urgentă de a 
restructura relaţiile economice” cu România de vreme ce acestea îi afectează pe toţi 
membrii C.A.E.R.!!. Dezbaterea pe marginea reformei în România include prin urmare 
argumentele pro şi contra ale cooperării lărgite în cadrul blocului estic. Nu putem să nu 
ţinem cont de posibilitatea ca anumiţi membri din aparatul de partid românesc să fi fost 
cîştigaţi de strategia sovietică de reformă orchestrată prin integrarea în C.A.E.R. 


Apărînd „modelul românesc” 


De la bun început, Ceauşescu a limitat în mod strict cantitatea de informaţii privind 
reforma sovietică pentru cetăţenii români. Textul complet al discursului de forţă al lui 
Gorbaciov la plenara din ianuarie 1987 a P.C.U.S. nu a fost încă publicat în România. 


110. 19 mai 1987 (În engleză.). 
111. 21 mai 1987. 

Volumul de Opere alese al lui Gorbaciov, pus în vînzare la Bucureşti în preajma vizitei 
acestuia, se încheie cu noiembrie 1986. 

Din ianuarie, Ceauşescu a dedicat cîteva discursuri chestiunii reformei. y EREET 
folosite (indirect) împotriva aplicării reformei de tip sovietic la condițiile din România se 
întind de la pretenţiile de puritate şi ortodoxie ideologică şi de la pretenția de a fi oricum 
mult înainte în privința reformei, pînă la insistența pe dreptul fiecărui partid comunist de 
a-şi alege propriul model de construcție socialistă, fără vreun amestec din afară. 

Pozînd în apărătorul neclintit al purității ideologice, Ceauşescu a respins orice 
posibilitate de reîntoarcere la ceea ce el a numit „elemente ale capitalismului”, fie 
aceasta chiar şi o măsură temporară. Cuvîntările sale şi o serie. de articole autoritare din 
Era Socialistă au arătat totuşi în mod clar că stăruința pe proprietatea socialistă, pe 
planificarea centralizată şi pe rolul conducător al partidului în problemele economice 
provine nu numai din consideraţii ideologice, ci şi din opoziţia de lungă durată a 
României faţă de strategia evidentă a U.R.S.S. de a restructura C.A.E.R.-ul în aşa fel 
încît să obţină un mai mare grad de integrare. Accentuarea proprietăţii socialiste la scară 
naţională serveşte ca argument al opoziţiei faţă de constituirea unor asocieri integrative 
multinaționale în cadrul C.A.E.R. Susţinînd preeminenţa „planului naţional uniform” în 
cadrul complexului economic naţional, poziţia românească oficială plasează prerogativele 
naţionale deasupra luării supranaţionale a deciziei. Greşit sau nu, propagandiştii români 
insinuează faptul că tendinţa actuală din cadrul C.A.E.R. este orientată din nou, la fel 
ca începutul anilor '60, către „integrarea suprastatală şi supranaţională”, care favorizează 
o diviziune a muncii între membri şi o „specializare unilaterală” a ţărilor C.A.E.R.!?. 

Ceauşescu pretinde acum şi că procesul de „îmbunătăţire” şi de „reorganizare” a 
societăţii în România a început acum 20 de ani, adică în momentul cînd el a devenit 
secretarul general al P.C.R. „Noul Mecanism Economico-Financiar” adoptat în 1977 şi 
1978 (şi întregul cadru legal ulterior) este considerat neîncetat ca fiind „bun în esenţă”. 
Implementarea sa deplină, se afirmă, a fost împiedicată doar de rezistenţa birocratică. 
În ultimul an, Ceauşescu nu a ratat nici o ocazie pentru a poza în „arhitect” al modelului 
românesc „original” de democraţie economică, participare a maselor în procesul de 
luare a deciziei politice, autoadministrare şi autofinanţare. După cum se spune în mod 
oficial, România s-a ângajat de mult pe calea intensificării, accelerării, înnoirii, moderni- 
zării şi chiar a „restructurării”, dobîndind o experienţă considerabilă în implementarea 
democraţiei în cadrul partidului. 

În cuvîntările de la plenara C.C. din martie 1987! şi la întrunirea secretarilor C.C. 
însărcinaţi cu probleme organizatorice din cîteva ţări comuniste, desfăşurată la Bucureşti 
pe 13 şi 14 mai, Ceauşescu s-a lăudat că statutele revizuite ale P.C.R. au avut în vedere 
întinerirea, rotația şi promovarea personalului pe baza candidaturilor multiple şi că toate 
cadrele de conducere, inclusiv membrii C.C. şi secretarul general, au fost „discutaţi şi 
aprobaţi” la întîlnirile de partid. Aici, Ceauşescu a fost în deosebit de categoric în a 
apăra dreptul fiecărui partid comunist de a-şi stabili propria „linie generală” de dezvoltare, 
fără vreo interferenţă din exterior. El a mai făcut apel la o discuţie deschisă asupra 
„greşelilor” apărute în relaţiile dintre partidele şi statele comuniste şi a pledat pentru 


112. Vezi Romanian Situation Report/2, Radio Free Europe Research, 6 martie 1987, Item 1. 
113. Scîmeia, 26 martie 1987, p. 1. 

întemeierea relaţiilor dintre partide pe „principii cu adevărat democratice şi revoluţionare” 
şi a unui nou tip de cooperare interstatală pe principiile dreptului internaţional. 


Linia sovietică : politica în perspectivă ; 


În relațiile cu România aflată în criză, conducerea sovietică a construit, se pare, o 
politică sofisticată, care va ieşi probabil mai clar la iveală în timpul vizitei lui Gorbaciov. 
De vreme ce nu doreşte să fie considerată drept un suporter al politicii interne şi externe 
a lui Ceauşescu, conducerea sovietică nu pare interesată în a-l destabiliza pe Ceauşescu 
într-atît încît să amenințe stabilitatea sistemului comunist în România. De asemenea, 
sovieticii vor evita probabil să-i ofere lui Ceauşescu un pretext pentru a amplifica 
sentimentele naţionale şi chiar antisovietice ale populaţiei. 

Pe de altă parte totuşi, propaganda sovietică încearcă în mod clar să arate publicului 
român, precum şi elitei politice, tehnice şi culturale că U.R.S.S. a devenit o locomotivă 
a progresului în cadrul blocului şi că o mai mare cooperare cu Moscova în plan economic 
ar fi benefică. Propagandiştii sovietici au subliniat faptul că sporirea schimburilor 
bilaterale româno-sovietice din ultimii cîţiva ani este rezultatul direct al disponibilităţii 
mai mari a României pentru investiţiile pe pămînt sovietic şi pentru intensificarea 
cooperării şi specializarea în producţie cu vecina sa de la Răsărit. Se promite o destindere 
şi mai mare în schimbul voinţei României de a stabili legături directe între întreprinderi 
şi parteneriate în direcţiile dorite de U.R.S.S. Astfel de argumente, deşi nu sînt pe deplin 
aplicabile sub guvernarea română actuală, ar putea găsi mai multă susţinere din partea 
unei generaţii viitoare de lideri români şi în rîndul poporului român, profund dezamăgit 
de direcţia specifică de „socialism” a lui Ceauşescu, fie ea şi înveşmîntată în culori 
naţionale. 


XXX 


Vorbind „femeilor tăcute” ale Bucureştiului 


Secretarul general al P.C.U.S. Mihail Gorbaciov şi soţia sa Raisa au fost întîmpinaţi pe 
aeroportul Otopeni luni, 25 mai, cu toate onorurile pe care protocolul românesc le 
rezervă vizitelor oficiale. Mulţimi de „oameni ai muncii” şi de şcolari purtînd portrete 
ale lui Ceauşescu şi Gorbaciov au fost înşirate pentru a scanda numele celor doi şi pentru 
a flutura steagurile româneşti şi sovietice atît la aeroport, cît şi de-a lungul drumului 
către reşedinţa unde vor fi găzduiţi oaspeţii sovietici. Deşi observatorii au remarcat o 
„răceală neobişnuită” în felul în care cei doi lideri s-au îmbrăţişat şi s-au sărutat (de trei 
ori), presa românească a accentuat primirea caldă şi entuziastă făcută familiei Gorbaciov 
de către un popor ospitalier prin tradiţie. 

Radioteleviziunea română a transmis în direct ceremonia primirii, în timp ce progra- 
mele sovietice au minimalizat importanţa momentului, tratîndu-l în mod obişnuit şi mult 
mai reţinut. Totuşi, sovieticii au făcut dovada unui grad considerabil (şi poate nu întru 
totul spontan) de „transparenţă” (glasnost) în rapoartele lor detaliate despre trecerea lui 
Gorbaciov prin Piaţa Victoria. În vreme ce Agerpres a relatat că tovarăşii români şi 
sovietici au fost „primiţi cu căldură de către mii de bucureşteni” pe cînd „treceau prin 
Piaţa Victoria”, telejurnalul sovietic „Vremia” de la ora 7 seara a înregistrat în detaliu 

încercarea eşuată a lui Gorbaciov de a discuta (de fapt, de a monologa) cu românce 
amuţite de frică şi totuşi incapabile să-şi ascundă grijile şi viaţa grea. 

La un moment dat, el s-a adresat femeilor din mulţime întrebîndu-le de ce erau 
tăcute. Le-a spus că, dacă aveau să pretindă că totul era în ordine, nu le va da crezare. 
Existau probleme în orice ţară, a spus el, însă aceste probleme şi soluţiile lor trebuiau 
discutate între ţările socialiste. El şi-a exprimat hotărîrea de a „întări” şi, dacă era 
necesar, de a „reclădi casa noastră socialistă”, ca şi cum ar fi vrut să sugereze capacitatea 
şi disponibilitatea sovietică de a vindeca boala românească. Radio Moscova în limba 
română a oferit ascultătorilor români o redare exactă a „discuţiei” lui Gorbaciov cu 
„femeile tăcute” din Bucureşti. 


Cuvîntarea lui Ceauşescu de la dineu 


Deşi nu a apărut nimic substanţial în privinţa conţinutului primelor convorbiri oficiale 
ale celor doi lideri, desfăşurate luni după-amiaza timp de trei ore şi jumătate, discursurile 
ţinute la dineul oficial din aceeaşi seară a oferit o imagine clară a diferendelor dintre ei. 

` Prima parte a cuvîntării lui Ceauşescu a fost, după cum relatează Agerpres, un elogiu 
la adresa pretinsei „experienţe” îndelungate a României în sporirea eficienţei, moder- 
nizării, autoadministrării, autofinanţării şi democratizării. Ulterior, el s-a referit la 
„eforturile şi preocupările oamenilor sovietici ai P.C.U.S. îndreptate spre reorganizarea 
societăţii, dezvoltarea democraţiei socialiste, a tuturor ramurilor vieţii economice şi 
sociale”. România a urmărit aceste eforturi „cu interes” şi, „în calitate de vecină şi 
prietenă”, le-a urat „iubiţilor” tovarăşi sovietici „realizări şi mai mari pe această cale”. 
Totuşi, spre deosebire de Kâdâr, Jaruzelski, Jivkov şi Husâk, el nu a afirmat că experienţa 
sovietică era relevantă pentru România aşa cum a fost ea pentru întregul bloc comunist 
şi că ţara sa va avea grijă să o urmeze. 

Ceauşescu a trecut la chestiunea cooperării bi- şi multilaterale, care se discutase, 
după cum a spus el, în cadru oficial; nu a susţinut însă că s-ar fi ajuns la vreun acord 
sau la vreo identitate de opinii. Ceauşescu a adoptat poziţia standard a României, 
manifestată mai clar de la semnarea programului complex al C.A.E.R. din 1985, potrivit 
căreia se exprima un interes acut în promovarea cooperării în domenii „de interes 
comun”, fără a se lua în seamă presiunea pentru o integrare mai puternică în C.A.E.R. 
El a mers pînă într-acolo încît şi-a exprimat dezamăgirea faţă de „o anumită rămînere în 
urmă în ce priveşte dezvoltarea relaţiilor economice” şi a îndemnat la acţiune în vederea 
rezolvării problemelor „fiecărei ţări membre” prin eforturi comune. 

Cu toate că şi-a exprimat sprijinul faţă de iniţiativele de dezarmare nucleară ale lui 
Gorbaciov, ideile sale difereau întrucâtva în privinţa unor chestiuni precum renunţarea la 
armele convenţionale, regulile de conduită în relaţiile internaţional şi cooperarea în 
politica externă româno-sovietică. Privitor la primul aspect, Ceauşescu a făcut apel la 
„trecerea la măsuri hotărîte de reducere a armamentelor convenţionale”, indicînd 
acţiunile unilaterale ale României în această direcţie, care au reflectat „hotărîrea fermă” 
a ţării de a acţiona în concordanţă cu „toate forţele dezarmării, destinderii şi păcii”. În 
obişnuita sa manieră ambiguă, care a evitat referirea explicită la U.R.S.S., Ceauşescu 
şi-a exprimat opinia că era necesară şi o „acţiune mai fermă” pentru „dezarmare şi pace”, 
prin aceasta permiţîndu-se fiecărei ţări să „se dezvolte în libertate şi independenţă”. 

Fără a menţiona cooperarea româno-sovietică din cadrul Pactului de la Varşovia, 
Ceauşescu a elogiat „colaborarea activă dintre ţările noastre, dintre România şi U.R.S.S. 
în cadrul O.N.U. şi în general pe arena mondială, în lupta pentru dezarmare, pentru 
securitate, colaborare şi pace”. 


Cuvîntarea lui Gorbaciov de la dineu 


Spre deosebire de primirea politicoasă şi linguşitoare făcută de Ceauşescu lui Gorbaciov, 
liderul sovietic a fost expeditiv şi rece, evitînd chiar şi cel mai mic semn de efuziune. 
Abordînd direct chestiunile de cea mai mare importanţă, Gorbaciov a reuşit o extra- 
ordinară performanţă diplomatică în a răspunde punctelor avansate de Ceauşescu. El nu 
s-a referit direct la problema reformei, însă a insinuat în mod evident eşecul „modelului 
românesc” şi efectele negative ale obstinaţiei României de a nu se implica în procesul de 
integrare în C.A.E.R. În concordanţă cu politica sovietică faţă de celelalte ţări comuniste, 
Gorbaciov a indicat nevoia unei „schimbări calitative” în relaţiile româno-sovietice. 
„Mecanismul cooperării” avea nevoje de „ameliorări” şi trebuia „adaptat” cerințelor 
actuale. El a respins în mod clar politica lui Ceauşescu de a urmări cooperarea în 
interesul României, ignorînd în acelaşi timp programul general al U.R.S.S. Deşi s-au 
înregistrat multe „realizări” într-un număr de domenii, el a spus că „în faţa ţării stau 

serie de probleme, există dificultăți”. i 

El a indicat domenii specifice în care României i se cerea o cooperare mai strînsă : 
o analiză şi o comparaţie mai complete ale experienţelor reciproce (un îndemn indiscutabil 
de a urma modelul sovietic în construcţia socialistă), precum şi o mai strînsă cooperare 
între organizaţiile de partid şi colectivele muncitoreşti şi în ştiinţă şi ideologie. 

Gorbaciov a precizat că o cooperare mai extinsă în comerţ şi producţie era posibilă 
doar dacă bunurile româneşti se vor ridica la cerinţele calitative sovietice, iar ridicarea 
standardelor calitative şi tehnologice se putea' realiza doar prin „folosirea resurselor 
materiale şi intelectuale” în scopul unei „accelerări” a ameliorării economice şi prin 
„intensificarea prin toate căile a procesului de integrare” în C.A.E.R. El a spus că se 
făcuseră primii paşi în vederea „adîncirii şi lărgirii cooperării în producţie”, că se 
stabiliseră legături directe de producţie între o serie de unităţi industriale şi că se 
dezbăteau, de asemenea, proiecte de parteneriat. El simţea că „voinţa politică” de a 
urma aceste direcţii există în ambele ţări. 

Retorica lui Gorbaciov privind politica externă din discursul său de la dineu suna 
aproape identic cu frazele lui Ceauşescu referitoare la chestiuni de politică externă şi 
dezarmare. Acordînd atenţie abordărilor şi eforturilor comune ale României şi Uniunii 
Sovietice în acest domeniu, se pare că Gorbaciov a anulat aspiraţiile lui Ceauşescu la 
autonomia politicii externe. 


kk 


Pe 26 mai, a avut loc o a doua rundă de întîlniri între Mihail Gorbaciov şi Nicolae 
Ceauşescu. Potrivit agenţiei TASS, discuţiile s-au desfăşurat într-o „atmosferă tovără- 
şească şi un spirit de sinceritate şi înţelegere reciprocă”. Agenţia de presă sovietică a 
ţinut să-l citeze pe Ceauşescu, care a spus că „în cadrul vizitei şi al convorbirilor cu 
tovarăşul Gorbaciov am ajuns la o serie de înţelegeri bune”. În aceeaşi zi, cei doi lideri 

au vizitat Uzina „23 August” din Bucureşti, care produce un număr de articole exportate 
în U.R.S.S. şi este considerată de către români vîrful de lance al modernizării industriale. 
În vreme ce Radio Bucureşti şi Agerpres nu au menţionat nimic despre discuţiile dintre 
Gorbaciov cu directorii şi muncitorii, televiziunea sovietică l-a arătat pe liderul sovietic 
insistînd pe necesitatea ca România şi U.R.S.S. să producă şi să comercializeze bunuri 
de calitate şi criticînd exportul acestora doar către Occident pentru a obţine valută forte. 
Deşi aceste critici au fost exprimate la Bucureşti, ele nu se referă doar la România. 


„ Restructurare”, „democratizare ” şi „transparenţă ” 
explicate publicului român 


În cursul aceleiaşi zile, a avut loc o adunare la Bucureşti, la Palatul Republicii. Deşi cei 
aproximativ 3 000 de oficiali aleşi cu grijă au fost în mod evident instruiți cînd să 
aplaude în timpul discursului lui Gorbaciov şi cînd să păstreze liniştea (în timpul pasajelor 
care elogiau „restructurarea”), liderul sovietic trebuie să fi fost conştient că alocuţiunea 
sa, difuzată live la radio-televiziunea română, era poate singurul mijloc direct de a 
transmite poporului român mesajul său reformist. . 

Conceptul de reorganizare în U.R.S.S., a spus Gorbaciov, nu se limita la o simplă 
cosmetizare, care viza „reforme fundamentale, radicale”. Referindu-se la plenara C.C. 
al P.C.U.S. din ianuarie, Gorbaciov a spus că exista doar o singură cale de a realiza 
„restructurarea” : prin democratizare. Era absolut necesar, spunea el, să „descătuşăm 
iniţiativa oamenilor”, „să înlăturăm cu hotărîre piedicile birocratice”, pentru ca „fiecare 
membru al societăţii noastre să aibă garanţii reale privind apărarea drepturilor şi 
intereselor sale legitime”. 

Pentru a dezvolta democraţia, „informarea largă şi deschisă” era „o condiţie obliga- 
torie”. Tocmai prin această „transparenţă”, a spus Gorbaciov unui auditoriu obişnuit, 
probabil, cu cel mai strict control al informaţiei din estul Europei, a început „înnoirea 
socialismului” în U.R.S.S. Orice informaţie ascunsă poporului sau reprimată, spunea el, 
nu făcea decît să agraveze situaţia: „un adevăr spus pe jumătate este mai rău decît o 
minciună”. „Onestitatea şi sinceritatea în politică” erău cheia problemelor dificile. 

În observaţiile sale privind importanţa schimbării metodei şi stilului în munca de 
partid, Gorbaciov a făcut unele insinuări la stilul de conducere puternic centralizat şi 
personalizat al lui Ceauşescu şi absenţa discuţiei şi iniţiativei colective în luarea deciziei. 
Critica sa implicită la adresa vîrstnicei conduceri române era şi mai evidentă în referirea 
la noua practică sovietică de a demite cadrele de partid „care nu fac faţă muncii, nu pot 
merge în pas cu timpul” şi mai ales pe cei care s-au compromis, printre altele, prin 
nepotism. El făcea apel în mod evident la noua generaţie de lideri români, cînd a 
subliniat că abandonarea de către U.R.S.S. a selecţiei automate de cadre de conducere 
pentru. funcţii era văzută ca un mijloc important de a asigura participarea maselor şi ca 
o „contrapondere în metodele birocratice”. „Restructurarea este un examen serios pentru 
cadre, însă totodată şi o şcoală care formează noi conducători.” 

Gorbaciov a precizat că U.R.S.S. vedea relaţia dintre politica economică şi cea 
socială altfel decît România, care acorda prioritate dezvoltării industriale în detrimentul 
consumului. Oamenii muncesc aşa cum trăiesc, a spus el, iar dacă erau ignorate condiţiile 
de trai, aveau să sufere atît standardul de viaţă, cît şi producţia. 

Gorbaciov ridică problema minorităţilor 


Poate că aspectul cel mai izbitor al discursului lui Gorbaciov a fost critica sa implicită la 
adresa modului în care România tratează problema minorităţilor. Vorbind despre nevoia 
de a întări educaţia „internaţionalistă” şi prietenia între popoare, Gorbaciov trebuie să fi 
avut în minte nu numai relaţiile României cu alte ţări şi popoare comuniste, ci şi politica 
lui Ceauşescu faţă de minorităţi. 

Se ştie ce importanţă acorda Lenin relaţiilor naţionale, cerînd să se dea dovadă de fineţe, de o 


atenţie deosebită în rezolvarea acestor probleme. Cred că preceptele leniniste în această 
privinţă îşi păstrează caracterul actual şi astăzi. Noi le vom urma. 


În ciuda recentelor infirmări la nivel înalt sovietice şi maghiare, în ajunul vizitei lui 
Gorbaciov în România şi a summit-ului Pactului de la Varşoviă, au existat indicii că 
Ungaria ar fi încercat să-şi exprime îngrijorarea faţă de etnicii maghiari din Transilvania. 
The Sunday Times a relatat pe 24 mai, pe baza unor „surse sovietice de încredere” 
nedezvăluite, că guvernul maghiar a căutat să-l convingă pe Gorbaciov să-şi anuleze 
vizita la Bucureşti, deoarece aceasta ar fi însemnat o recunoaştere tacită a tratamentului 
la care era supusă minoritatea maghiară. Ferenc Glatz!!%, director adjunct şi secretar de 
partid al Institutului de Istorie al Academiei Ungare, a spus anul trecut că Ungaria făcea 
presiuni pentru înfiinţarea unei instituţii care să monitorizeze politica pentru minorităţi 
în cadrul blocului sau cel puţin pentru emiterea unei declaraţii de principiu şi de politică 
comună în legătură cu minoritățile din Europa de Est. Deşi nu foarte lămuritoare, 
observaţia lui Gorbaciov demonstrează faptul că el este la curent şi că trebuie chiar să fi 
ridicat această problemă în discuţiile cu Ceauşescu. Trebuie reamintit faptul că în timpul 
ultimei vizite a lui Ceauşescu în Cehoslovacia, el şi Husâk au căzut de acord asupra 
nevoii de a lupta împotriva „revanşismului” nu numai în Germania, ci şi oriunde se 
manifestă acesta, referire ce poate fi pusă în legătură cu perspectiva lui Ceauşescu asupra 
Ungariei ; şi, la urma urmei, Cehoslovacia are şi ea o importantă minoritate maghiară. 
În cuvîntarea ţinută la adunarea de la Bucureşti, Ceauşescu, respingînd în mod evident 
insinuările lui Gorbaciov, a pretins că toţi cetăţenii români, „indiferent de naționalitatea 
lor”, se bucură „de condiţii ideale de muncă şi viaţă în România.” 


Românii sînt îndemnați să ia în considerare modelul sovietic 


Ca un răspuns evident la afirmaţiile româneşti repetate (care au fost reluate în discursul 
lui Ceauşescu de la adunare) privind dreptul şi nevoia fiecărui partid comunist de a-şi 
urmări propria linie şi propriul model, precum şi dreptul fiecărei ţări de a-şi desemna propria 
strategie de dezvoltare în concordanţă cu interesele naţionale, Gorbaciov a definit politica 
sovietică dublă faţă de chestiune în felul în care a făcut-o la Praga. Ţările socialiste, a 
spus el, se bucură de „independenţă deplină în stabilirea liniei lor politice” ; iar modelul 
„Testructurării” sovietice a fost elaborat pornind de la condiţiile din U.R.S.S. El a 
afirmat totuşi fără echivoc că ţările comuniste poartă „răspunderea colectivă pentru 

destinele socialismului mondial” şi că U.R.S.S. va fi bucuroasă cînd ţările frăţeşti găsesc 
ceva util pentru ele în activitatea creatoare care se desfăşoară în U.R.S.S. 

Ca pentru a arăta că „transparenţa” de tip sovietic se aplică şi în politica externă, 
Gorbaciov a sugerat că U.R.S.S. se poate să fi comis unele greşeli în relaţiile sale cu 
ţările comuniste în primii ani de după război, chiar că nu toate iniţiativele sovietice în 
privinţa controlului armamentului au fost „reuşite şi s-au soldat întotdeauna cu succes”. 
Lăudînd acţiunile comune independente şi propunerile ţărilor mici ale Pactului de la 
Varşovia, printre care şi România, Gorbaciov a sugerat că, dacă ar fi încheiat un acord 
pentru înfiinţarea unei zone denuclearizate în Balcani, U.R.S.S. ar putea lua în calcul 
acordarea garanţiilor necesare acestor ţări că nu va plasa ori folosi arme nucleare sau 
chimice în această zonă. 

Discursul lui Ceauşescu, care nu a fost difuzat în direct de către televiziunea sovietică, 
a constat într-o reluare a cîtorva dintre punctele principale avansate la dineul din ziua 
anterioară. El şi-a exprimat satisfacția pentru „buna înţelegere” din timpul discuţiilor cu 
Gorbaciov, fapt în urma căruia, a spus el, va spori cooperarea bilaterală (româno- 
-sovietică) şi cea multilaterală din cadrul C.A.E.R. El a insistat totuşi din nou pe nevoia 
de a reduce cheltuielile militare, fără de care nu pot fi implementate programele de 
dezvoltare în orice ţară, inclusiv în cele comuniste. 


Romanian Situation Report/4, Radio Free Europe Research, 29 mai 1987 


România şi mişcarea de nealiniere 


Rezumat : Relaţiile României cu mişcarea de nealiniere joacă un rol important în 
politica sa externă. Încă din 1964, România, care se consideră „tară socialistă în 
curs de dezvoltare”, a făcut primii paşi către celelalte ţări în curs de dezvoltare. În 
1976, România devenise deja membru plin al „Grupului celor 77” şi obținuse 
statutul de membru permanent al mişcării de nealiniere. 


kkk 


Un summit al ţărilor nealiniate a început la Zimbabwe pe 1 septembrie. Mişcarea de 
nealiniere, în care Iugoslavia a jucat un rol de seamă, are acum un nou aspect est-euro- 
pean, de cînd România se bucură de statutul de oaspete obişnuit 'a diversele sale întîlniri. 
Bucureştiul, la rîndul său, simte că, din punct de vedere ideol: "Bic, are multe în comun 
cu ţările în curs de dezvoltare, care alcătuiesc în mare parte această mişcare. 

Cu mult înainte ca P.C.R. să proclame, în 1972, România drept „o ţară socialistă în 
curs de dezvoltare”, Bucureştiul a început să se apropie de ţările în curs de dezvoltare din 
cadrul "Naţiunilor Unite. În 1964, anul în care (pe atunci) Partidul Muncitoresc Român 
a elaborat „Declaraţia de Independenţă”, România i-a abordat pe participanţii la Conferinţa 
de la Geneva a Comisiei pentru Comerţ şi Dezvoltare din cadrul Naţiunilor Unite, în 
vederea admiterii în „Grupul celor 75” (cunoscut mai apoi ca „Grupul celor 77”). Deşi 
această primă încercare a eşuat, liderii români au făcut eforturi insistente pentru a întări 
cooperarea şi schimburile comerciale ale României cu ţările în curs de dezvoltare. În 
1971, statul român a devenit membru. al Acordului General pentru Tarife şi Comerţ 
(GATT), iar în 1972, a iniţiat contracte cu Fondul Monetar Internaţional şi Banca 
Mondială. Apoi, în februarie 1976, beneficiind de garanţia membrilor din America 
Latină ai grupării, a fost recunoscută drept membru plin al „Grupului celor 77”. 

La o întrunire a Comisiei pentru Comerţ şi Dezvoltare din cadrul Naţiunilor Unite 
desfăşurată la Nairobi, în aprilie 1976, delegaţia română şi-a ocupat locul printre ţările 
în curs de dezvoltare şi a votat la unison cu acestea, ceea ce uneori însemna un vot 
împotriva celorlalte state ale blocului sovietic. Presa maghiară oficială şi-a exprimat 
ulterior dezaprobarea faţă de „greşelile fatale” şi „confuzia ideologică” demonstrate de 
România. Cu această ocazie, ea a respins şi viziunea Chinei asupra unei lumi împărţite 
în naţiuni bogate şi sărace, diferită de distincţia ideologică sovietică între ţări capitaliste 
şi socialiste!!5. Ulterior, în 1982, P.C.R. a anunţat un „program ideologic” (pe care avea 


15. Külpolitika, nr. 3/1976, şi Edgar R. Rafael, Entwichlungsland Rumänien (România, țară în cum de 

să-l adopte în 1984) ce includea exact acest concept chinez. Atacînd cu înverşunare un 
articol din presa română care propunea această diviziune primară a lumii în naţiuni 
bogate şi sărace, săptămînalul sovietic Novoe Vremia afirma că marxist-leniniştii nu vor 
accepta niciodată asemenea „vederi eronate”. Această împărţire, se spunea, lăsa Uniunea 
Sovietică pe acelaşi plan cu ţările capitaliste, sugerînd astfel că ea ar fi o „putere 
neocolonială”, care ar dori să se amestece în afacerile interne ale ţărilor în curs de 


dezvoltare”ć. 


Baza ideologică a relațiilor de nealiniere 


Sustinerea oferită de România mişcării de nealiniere reprezintă piatra de temelie a 
politicii sale externe. Aceasta caută să-şi promoveze independenţa propriei politici externe 
în cadrul Pactului de la Varşovia, prin accentuarea ţelurilor politice pe care le împărtăşeşte 
cu statele nealiniate, precum independenţa naţională, independenţa economică şi demo- 
cratizarea relaţiilor internaţionale pe baza dreptului internaţional. 

Totuşi, identificarea tot mai mare a României cu mişcarea de nealiniere nu este în nici 
un caz echivalentă cu o turnură ideologică occidentală, fapt ce reiese din participarea 
României la corul statelor nealiniate în curs de dezvoltare, care fac apel la tot felul de 
„noi ordini” în economia mondială şi informaţie, la transferul nerestricţionat de tehno- 
logie şi la stoparea aşa-zisei „scurgeri de materie cenuşie” din ţările sărace înspre cele 
bogate. În plus, pe lîngă faptul că serveşte aspirațiilor româneşti la o mai mare inde- 
pendenţă faţă de Uniunea Sovietică în politica externă, motivul din spatele acestei 
susţineri este unul clar economic. În 1960, comerţul cu ţările în curs de dezvoltare 
reprezenta 6% din comerţul exterior al României ; în 1976, cifra a crescut la 21,3%, 
atingînd apogeul în 1981, cînd reprezenta 33%. În 1985, ea se situa încă în jurul valorii 
de 25%. Mai mult, cîştigîndu-şi recunoaşterea în cadrul O.N.U. ca ţară în curs de 
dezvoltare, România a obţinut favoruri comerciale din partea multor altor ţări, factor ce 
a determinat de asemenea sporirea comerţului cu ţările occidentale dezvoltate. 


Tensiunea între calitatea de membru al Pactului şi legăturile 
cu mişcarea de nealiniere 


În 1975, României i s-a permis pentru prima oară să participe la o întrunire oficială a 
ţărilor nealiniate, cu ocazia unei întîlniri a miniştrilor de Externe organizate la Lima, în 
Peru. În august 1976, la summit-ul ţărilor nealiniate de la Colombo, Sri Lanka, România 
a primit statutul de oaspete permanent al mişcării de nealiniere. Totuşi, ea nu deţine încă 
statutul de observator în cadrul acesteia. Potrivit rapoartelor din presa occidentală, în 
1975 România a făcut demersuri pe lîngă Iugoslavia, membru fondator al mişcării de 
nealiniere, spre a interveni în numele său în vederea obţinerii statutului de observator ; 

se spune că Iugoslavia ar fi transmis dorinţa României, fără însă a o susţine!!”. Statutul 
de observator i-a fost refuzat, din cauza faptului că România este membru al Pactului de 
la Varşovia, ceea ce contravine principiilor fundamentale ale mişcării de nealiniere. (De 
asemenea, în cercurile diplomatice se zvoneşte că s-ar putea ca unul sau mai mulţi dintre 
prietenii Moscovei să fi contribuit la blocarea cererii României de a obţine statutul de 
observator.) 

În deceniul care s-a scurs de la întîlnirea de la Colombo, România s-a străduit să 
obţină un statut mai însemnat în cadrul mişcării de nealiniere. În cursul vizitelor sale în 
peste 40 de ţări nealiniate din Asia, Africa şi America Latină, precum şi la întrunirile la 
care a jucat rolul de gazdă pentru mai mult de 30 din şefii acestor state, Ceauşescu a 
accentuat mereu „identitatea ori similaritatea” dintre politica externă a României şi cele 
ale ţărilor nealiniate. România a încheiat numeroase şi, foarte adesea, costisitoare 
acorduri economice cu ţările nealiniate; aproximativ 16 000 de specialişti români 
lucrează la circa 130 de proiecte majore în aceste state.‘ Între timp, în România sînt 
educați în prezent cam 20 000 de studenţi din ţările nealiniate şi au fost încheiate 30 de 
parteneriate economice!!8. 

În ciuda acestor sacrificii economice, pe care ţara nu şi le prea permite din pricina 
propriilor dificultăţi economice, nu se ştie încă dacă România va reuşi să-şi asigure un 
statut mai înalt în cadrul mişcării de nealiniere. La o conferinţă de presă din aprilie 
1976, Ceauşescu a căutat să justifice solicitarea României de a deveni observator, 
argumentînd că într-o zi toate pactele vor fi oricum abandonate!?. În ultimul an, presa 
românească a insistat din ce în ce mai mult că „a lua sau a nu lua parte la alianțele 
politico-militare” nu mai reprezintă un impediment major în calea aderării la mişcarea 
de nealiniere. Ceea ce contează cu adevărat, continuă raţionamentul, este „actualul anga- 
jament” al ţării faţă de nealiniere şi „voinţa politică” de a implementa măsuri politice în 
concordanţă cu cele ale celorlalte ţări nealiniate. „Din punct de vedere al angajamentelor 
asumate de România pe planul relaţiilor sale externe, nu sînt nici un fel de impedimente 
pentru participarea sa, în diferite forme, la activităţile mişcării de aliniere.”12 

După conferinţa ministerială a ţărilor nealiniate desfăşurată anul trecut la Luanda, 
Angola, un comentator român a ţinut să sublinieze că „România se pronunţă, în 
continuare, pentru participarea, în forme corespunzătoare, la activităţile statelor nealiniate”. 
Într-adevăr, România şi-a intensificat în ultima vreme relaţiile cu liderii nealiniaţi, în 
special cu Iugoslavia ; ceea ce nu înseamnă că ar fi mai probabilă consolidarea statutului 
său în cadrul mişcării de nealiniere. 


Preferința lui Ceauşescu : suveranitate în detrimentul prosperității 


În contextul relaţiilor României cu mişcarea de nealiniere, trebuie luate în considerare şi 
preferinţele personale ale lui Ceauşescu, atît cele publice, cît şi cele private. Este clar că 
el şi soţia sa au fost încîntaţi de pompa şi festivitățile organizate în cinstea lor de liderii 

Lumii a Treia în timpul vizitelor în străinătate. De asemenea, nu a trecut neobservat 
faptul că Nicolae Ceauşescu pare uneori tentat să calce pe urmele lui Tito - drept dovadă, 
telegrama pe care preşedintele Partidului Libertăţii din Sri Lanka, Siriamavo Bandaranaike, 
i-a trimis-o lui Ceauşescu cu ocazia celei de-a 65-a aniversări : 


Foarte puţini au fost conducătorii din Europa răsăriteană care au luptat cu consecvență 
împotriva dogmatismului în teoria politică şi au adoptat măsuri care să răspundă cerinţelor 
societăţii în diverse perioade din istoria ţărilor lor. Unul dintre aceşti conducători a fost 
regretatul mareşal Tito. În prezent, Excelenţa Sa Nicolae Ceauşescu s-a ridicat ca personalitatea 
cea mai proeminentă în acest sens. În cadrul comunităţii socialiste de naţiuni, dumneavoastră 
Ssusţineţi cu tărie principiul nealinierii şi vă opuneţi tuturor formelor de dominație. Această 
atitudine a făcut din dumneavoastră un prieten adevărat al ţărilor nealiniate. 


Siriamavo îşi încheie telegrama cu o apreciere adecvată a gîndirii lui Ceauşescu în 
acest context : 


Pentru dumneavoastră, independenţa şi suveranitatea naţională au o valoare mult mai mare 
decît o prosperitate cîştigată prin pierderea autorespectului naţional. 


Romanian Situation Report/10, Radio Free Europe Research, 1l septembrie 1986 


Comerţul României cu Occidentul : 
probleme şi prospecte 


Pe 1 şi 2 decembrie, oficiali ai Comunităţii Economice Europene (C.E.E) şi ai 
României s-au întrunit pentru cea de-a treia rundă de convorbiri de cînd România a 
devenit, pe 28 iulie 1980, prima ţară din C.A.E.R. care a semnat un acord comercial cu 
CEE. (România a mai încheiat ulterior încă două acorduri privitoare la textile şi oţel.) În 
urma acestor convorbiri, nici măcar agenţia română de presă Agerpres!?! nu a ascuns 
faptul că schimburile comerciale nu se ridicaseră la înălţimea aşteptărilor şi că ambele 
părţi vor încerca în viitor să îndeplinească obiectivele stabilite în acordurile existente. 


Temeri în privința comerțului dintre România şi CEE 


De fapt, lucrurile nu au mers deloc bine în schimburile comerciale dintre România şi 
C.E.E. din 1980 pînă în 1983, în special din cauza marii crize financiare şi a consumului 
intern din România. Cifrele oferite de C.E.E. arată că aceasta a înregistrat un deficit 
comercial din pricina României, datorită exporturilor extrem de reduse în România. 
Deficitul a crescut de la 59 000 000 dolari în 1980 la 151 000 000 dolari în 1981 şi la 
710 000 000 dolari în 1982. În doar prima jumătate a anului 1983, acest deficit atinsese 
deja cifra de 356 000 000 dolari. 

Deşi pare să fi existat înţelegere pentru problemele financiare ale României, Comisarul 
Afacerilor Externe Wilhelm Haferkamp nu a încercat să ascundă nemulţumirea comisiei 
faţă de insistența României ca exportatorii C.E.E. să cumpere la rîndul lor bunuri 
româneşti şi faţă de faptul că Bucureştiul nu a oferit Bruxelles-ului suficiente informaţii 
despre posibilităţile de export ale comunităţii. Au existat de asemenea dezacorduri în 
privinţa modalităţii de implementare a acordului asupra textilelor. C.E.E. s-a plins că 
România depăşise procentele asupra cărora se căzuse de acord, iar delegaţiă română 
condusă de ministrul Comerţului, Vasile Pungan, s-a arătat nemulțumită în privinţa 
sancţiunilor impuse României pentru subminarea acordului existent. 

C.E.E. este din nou dispusă să acorde României reduceri la tarifele pe diverse 
produse, precum cele de ceramică, porțelan, plastic ori piese auto şi articole din piele ; 
de asemenea, au fost luate în discuţie unele modalităţi de sporire a comerţului cu produse 
agricole şi de extindere a acordului comercial dintre România şi C.E.E., în vederea 

includerii unui acord de cooperare!%?. Un oficial superior al C.E.E. a spus că, „deşi nu 
s-a înregistrat un progres semnificativ în urma discuţiilor, acestea au avut o valoare 
politică importantă prin încurajarea relaţiilor României cu Occidentul” şi prin faptul că 
acestea servesc drept model pentru alte state est-europene (Ungaria ar putea fi următoarea 
ţară care va încheia un acord bilateral cu C.E.E.). Comisia comună este considerată un 
cadru important de discuţie. 


Diminuarea schimbului cu Occidentul 


În ciuda balanței pozitive a schimburilor cu economiile de piaţă dezvoltate, comerţul 
României cu Occidentul s-a diminuat în mod dramatic în ultimii doi ani. Balanța 
comercială a României cu economiile de piaţă a fost pozitivă în 1981 (36 000 000$, 
ridicîndu-se la 80 000 000$ în 1982 şi la o sumă estimată de 1 300 000 000$ în 19831%). 
România a reuşit să crească surplusul balanței de plăţi de la un total de 1 500 000 000 
dolari anul trecut la 2 200 000 000 per total şi 2 100 000 000 în relaţiile cu economiile 
de piaţă. 

Deşi aceasta demonstrează capacitatea României de a-şi plăti datoriile în valută forte, 
ea s-ar realiza cu preţul unei reduceri masive a importurilor din ţările occidentale şi o 
imposibilitate ulterioară de sporire a exporturilor în aceste state. Două serii de cifre 
oferite de O.N.U. atestă acest fapt. 

Datele privitoare la comerţul românesc cu anumite ţări occidentale în anii 1982 şi 
1983 sînt doar parţial valabile. Importurile româneşti din R.F.G. au scăzut cu 40% în 
1982, în vreme ce exporturile s-au diminuat cu 9%124. Importurile româneşti din Austria, 
unul dintre partenerii tradiţionali comerciali ai României, au scăzut cu 28% în 1982 şi 
deja cu 50% în prima jumătate a lui 1983175. Potrivit unui raport publicat de Institutul 
Austriac pentru Cercetări Economice, importurile româneşti din ţările occidentale s-au 
redus în 1982 cu 47%, o cifră chiar mai mare decît cea indicată în raportul O.N.U. 


| Comerțul românesc cu economiile de piață dezvoltate | 


1980 1981 1982 1983 (estimat) 
| Importuri (în mii de milioane de dolari) | 4,03 | 3,11 | 1,77 | 1,20 | 
| Diferenţa faţă de anul precedent | +4% | -2% | 43% | -36% | 
| Exporturi (în mii de milioane de dolari) | 3,45 | 3,47 | 2,57 | 2,40 | 
Diferenţa faţă de anul precedent + 6% - -26% -5% 


Comerțul total al României cu S.U.A., care atinsese 1000 000 000 dolari în 1981, a 
scăzut brusc la 571 600 000 dolari în 1982, însă este de aşteptat ca el să crească din nou 
la 750 000 000 dolari anul acesta!2. Delegaţia comercială a S.U.A., condusă de Sam 
Gibbons, membru al Camerei Reprezentanţilor şi preşedintele Subcomitetului pentru 
Comerţ al House Ways and Means Committee, a sosit în România pentru a discuta 


122. Süddeutsche Zeitung, 5 decembrie 1983. 

123. U.N. Economic Bulletin for Europe, vol. 35, 1983. 
124. Handelsblatt, 24 mai 1983. 

125. Die Presse, 30 noiembrie 1983. 

126. AP, 4 mai 1983. 

relaţiile comerciale viitoare, inclusiv cererile mai vechi ale României, precum cea privind 
prelungirea clauzei naţiunii celei mai favorizate pentru o perioadă de un an şi legislaţia 
motivată politic care facilitează legăturile economice. 

Se pune întrebarea în ce măsură aceste reduceri ale comerţului românesc cu Occidentul 
vor afecta partea care-i revine din comerţul global. Într-un interviu acordat ziarului 
danez Information’? , Ceauşescu a afirmat că schimburile comerciale cu ţările socialiste 
(din C.A.E.R. şi altele) constituie „aproape 50%” din comerţul României ; „peste 25%” 
îl reprezintă cel cu ţările în curs de dezvoltare, iar „restul”, cu ţările capitaliste dezvoltate. 
Mai recent, Agerpres!” a stabilit cifra legată de ţările în curs de dezvoltare la un nivel 
şi mai înalt, adică „30%”, fără a preciza care alt grup a suferit scăderi. 

Cele mai recente cifre româneşti oficiale în privinţa comerţului ţării cu Occidentul 
datează din 1981, cînd acesta reprezenta 32,8% din comerţul total!2. Pe de altă parte, 
potrivit datelor O.N. U., partea ce revine României din exporturile occidentale a scăzut 
la o treime din cît era în 1980 (de la 0,33% în 1980 la 0,26% în 1981, la 0,16% în 1982 
şi, estimativ, 0,11 % în 1983). Importurile occidentale din România, pe care ţara încearcă 
cu disperare să le sporească, au scăzut în ultimii ani de la 0,27% în 1980 la 0,28% în 
1981, la 0,22% în 1982 şi, estimativ, la 0,22% în 1983. Comentînd comerţul din 1983, 
U.N. Economic Bulletin afirmă că volumul exporturilor româneşti în ţările occidentale 
s-ar putea să se fi diminuat în 1983, alte ţări socialiste precum R.D.G. compensînd 
pierderile suferite de România. 


„Politică economică independentă” - un obiectiv mai degrabă ipotetic 


Un articol din săptămînalul cultural-politic ieşean Cronica!% descria politica comercială 
actuaiă din România după cum urmează: 


România înţelege să dea un exemplu viu, concret, al posibilităţilor ce stau în faţa unui stat ce 
a optat pentru o politică economică independentă, activă, ge se bazează pe efortul propriu şi 
respectul principiilor dezvoltării şi cooperării economice cu toate ţările. 


Mai recent, într-un interviu acordat Clubului de Presă Mexican, Primera Plana!?!, 
Ceauşescu s-a referit la „acţiunea fermă” a României pentru „o politică de deplină 
independenţă economică şi politică” : 


Privim, desigur, problema politicii independente nu în mod abstract, nu ca o tendinţă de 
izolare, ci, dimpotrivă, de dezvoltare largă a colaborării internaţionale cu toate statele lumii, 
fără deosebire de orînduire socială. 


Aceasta însemnă că România a încercat din greu să obţină avantajele economice în 
cadrul C.A.E.R.!?, precum şi cele oferite de ţările occidentale şi de statele în curs de 
dezvoltare. Pentru a realiza acest lucru, ţara pozează alternativ în stat subdezvoltat 


127. Scînteia, 17 februarie 1983. 

128. 18 august 1983. 

129. Calculată pe baza Anuarului Statistic al R.S.R. 1982. 

130. Nr. 25, 24 iunie 1983. 

131. Scînteia, 16 octombrie 1983. 

132. Vezi Romanian SR/18, Radio Free Europe Research, 27 octombrie 1983, Item 6. 

(sau mediu dezvoltat) atunci cînd poate obţine unele avantaje dintr-o asemenea situaţie, 
ori în ţară puternic industrializată, al cărei potenţial trebuie luat în calcul (de exemplu, 
în contextul procesului de specializare, aflat momentat în discuţie în cadrul C.A.E.R.). 


Rezultatele : datorii şi rupturi 


„Exemplul viu” al aşa-zisei politici economice „independente” a României nu este prea 
convingător. Datoria externă a României este estimată în prezent între 9 300 000 000 
dolari”? şi 9 500 000 000 dolari!*. În 1983, România trebuia să plătească în jur de 
3 500 000 000 dolari”. La începutul acestui an, prognoza românească extrem de opti- 
mistă era că pînă în 1985 ţara îşi va fi plătit jumătate din datoria externă, iar în primii 
doi-trei ani ai cincinalului 1986-1990, toate datoriile vor fi lichidate!%. Mai nou, 
Ceauşescu a solicitat o reducere a datoriei externe în 1984 cu cel puţin 25%, fără să se 
refere la vreun program pe termen lung. Într-o cuvîntare ţinută pe 19 noiembrie la 
plenara C.C., liderul P.C.R. nu a exclus în mod explicit posibilitatea ca România să 
contracteze mai departe credite : deşi România nu a luat nici un credit bancar internaţional 
în 1982 şi în primele trei trimestre din 1983, se pune întrebarea dacă se va folosi de linia 
de creditare redeschisă recent pentru ea de către S.U.A.!%. 

În general, se spune că politicile financiare ale ţării, care îi îngroziseră pe bancherii 
şi experţii financiari internaţionali în primele etape ale crizei datoriei româneşti, s-ar fi 
ameliorat în ultimul an. Se mai aud încă unele plîngeri, totuşi, nu neapărat din partea 
reprezentanţilor celor aproximativ 200 de bănci internaţionale cu care România a reuşit 
să semneze, în iunie anul acesta, un acord de reeşalonare, cît mai ales din partea micilor 
creditori comerciali ai României. Potrivit unui raport publicat în Siebenbuergische 
Zeitung!*%, Occidentul a încercat indirect, prin intermediul unei firme panameze, să 
stoarcă bani de la acei exportatori germani (cererile lor s-ar părea că se ridică la 
21 000 000 dolari) care vor să recupereze măcar o parte din bani. Se spune că guvernul 
R.F.G. ar fi promis să ridice această problemă la întrunirea Comisiei Economice Mixte 
româno-germane, care s-a ţinut la Bucureşti în prima parte a lunii decembrie. Presa a 
relatat de asemenea şi alte evenimente, precum inundarea pieţei cu mărfuri ieftine, 
nerespectarea condiţiilor livrărilor şi încasarea de taxe în dolari, ce au violat acordurile 
bilaterale existente. | 

Într-o cuvîntare de la plenara C.C. din noiembrie, Ceauşescu a recunoscut că 
realizările din comerţul extern îndeplineau obiectivele planificate, datorită unor „defi- 
cienţe” în acest domeniu. Cu această ocazie, s-au adoptat programe cu totul nerealiste de 
ameliorare a calităţii produselor şi de creştere a productivităţii muncii. Ceauşescu a 
afirmat necesitatea ca produsele româneşti să atingă ori chiar să depăşească standardele 
mondiale. El a recunoscut, de asemenea, că existau anumite neajunsuri, precum unele 
sarcini nerezolvate în politica investiţiilor, capacităţi industriale prost exploatate sau 


133. Neue Zuercher Zeitung, 3 septembrie 1983. 

opriri şi întreruperi frecvente ale producţiei, care au rezultat din politica reducerii 
importurilor din Occidentul avansat din punct de vedere tehnic. Reduceri radicale ale 
importurilor au condus la o încetinire în ceea ce priveşte introducerea tehnologiei 
moderne atît în cazul noilor utilaje, cât şi în modernizarea celor vechi. Ca urmare a lipsei 
pieselor de rezervă şi a materiilor prime, va începe în curînd o reacţie în lanţ care va 
afecta nu numai întreaga industrie, dar şi agricultura. Seceta din primăvara şi vara 
trecută a accentuat criza energetică din România şi a afectat totodată producţia agricolă, 
deoarece România făcuse economie la îngrăşămintele importate, extrem de necesare în 
aceste condiţii climatice nefavorabile. 

Datorită diverselor măsuri (multe impuse de F.M.I.) luate în acest an pentru a limita 
puterea de cumpărare a populaţiei, nu ne putem aştepta ca nivelul de trai să atingă 
standardele din 1980. Mai mult, prin noile legi de remuneraţie, regimul nu mai trebuie 
să plătească muncitorilor un salariu de bază garantat anterior, ci veniturile au devenit tot 
mai dependente de îndeplinirea planului, fără a se lua în considerare circumstanţele care 
nu permit acest lucru, precum lipsa de energie, de materii prime şi de piese de schimb. 
Muncitorii români îşi pierd motivaţia şi umblă zvonuri despre tentative de greve spontane. 
care au avut loc în cursul lunii trecute. Această nouă legislaţie va spori povara de pe 
umerii populaţiei, confruntată deja cu dificultăţi în producerea alimentelor de bază, cu 
aşa-zisele ture de lucru patriotice „voluntare” şi cu frecvente demonstraţii de pace 
dictate de către regim. E de presupus că propaganda naționalistă care însoţeşte aniver- 
sările şi evenimentele istorice, precum aniversarea statului unitar român, care a avut 
loc recent, nu prea mai poate face mare lucru pentru a distrage atenţia populaţiei de la 
grijile zilnice. 

Ca o ironie, datorită măsurilor de austeritate impuse de creditorii occidentali, a 
„crescut optimismul” în cercurile bancare occidentale cu privire la faptul că sistemul 
politic rigid din România îi permite să facă progrese în plata datoriilor. „S-ar putea ca 
sistemul să nu convină”, scria Country Credit Ratings, „dar el dă guvernului mînă liberă 
în impunerea măsurilor de austeritate”. Aceste măsuri, care par a fi întrecut chiar 
binecunoscutele regulamente severe ale F.M.I., au condus la anumite fricţiuni între 
FEM.I. şi România. Potrivit rapoartelor de presă, România a intrat în încurcătură în ceea 
ce priveşte relaţia ei cu FE. M.I. nu doar din cauza neputinței de a oferi acestui for datele 
economice necesare, dar şi pentru că programul de austeritate românesc a întrecut 
practic măsura. Se spune că, abordaţi fiind de oficiali ai F.M.I. în legătură cu aceste 
chestiuni, reprezentanţii români ar fi răspuns că politica lor economică independentă le 
va permite să aplice stipulările după cum cred ei de cuviinţă. Această aşa-zisă politică 
„independentă” nu poate să fie decît extrem de contraproductivă pe termen lung, nu doar 
pentru populaţie, dar şi pentru regim. 


Romanian Situation Report/20, Radio Free Europe Research, 31 decembrie 1983 

DE RESTRICŢII ŞI REPRESIUNE 


Epoca Ceauşescu - o perioadă 
de restricţii 


Rezumat: În cele ce urmează vom oferi o trecere în revistă a celor mai semnificative 
restricţii impuse românilor în cei 20 de ani ai epocii Ceauşescu, sărbătoriţi acum în 
presa românească. Aceste restricţii vizează planificarea familială, dreptul la proprie- 
tate, libera circulaţie în afara ei, libertatea de a primi şi de a transmite informaţia, 
libertăţile culturale şi academice şi drepturile revendicate de minoritățile naţionale. 
Toate acestea afectează majoritatea componentelor vieţii cotidiene, de la hrană la 
curentul electric. Studiul de faţă încearcă să demonstreze că aceste restricţii nu au 
apărut la întîmplare în decursul anilor, ci reprezintă elemente deliberate ale politicii 
interne neostaliniste a lui Ceauşescu. 


XX 


În ciuda efectelor dezastruoase ale crizei energetice din iarna trecută, atît în privinţa 
situaţiei economice generale a statului, cît şi a nivelului de trai al populaţiei greu 
încercate, maşina de propagandă a lui Ceauşescu a funcţionat anul acesta la turație 
maximă. Nici nu s-au încheiat bine festivitățile anuale dedicate aniversării „liderului 
providenţial” pe 26 ianuarie, că a şi început sărbătorirea venirii la putere a lui Ceauşescu, 
la 22 martie 1965, fără a se face nici cea mai mică referire la cea de-a 20-a comemorare 
a morţii predecesorului său, Gh. Gheorghiu-Dej. Comitetul Politic Executiv a decretat 
organizarea unor ample festivități cu ocazia celei de-a 20-a aniversări a celui de-al IX-lea 
Congres al P.C.R., „momentul istoric” la care Ceauşescu şi-a elaborat politica externă 
şi internă, înfăptuind „prefacerea radicală a întregii societăţi”, potrivit presei româneşti!. 

Schimbările din ultimele două decenii au fost într-adevăr radicale nu doar în ceea ce 
priveşte colapsul iminent al economiei româneşti şi sărăcirea populaţiei, ci şi în legătură 
cu un cadru politic din ce în ce mai restrictiv, dogmatic şi autoritar, care afectează toate 
sferele vieţii. Această abordare esențialmente „stalinistă”, tipică lui Ceauşescu de la bun 
început, nu a fost atît de evidentă în primii ani de conducere. Hotărît să-şi consolideze 
puterea în cadrul partidului, Ceauşescu a adoptat la început cu precauţie politicile 
inaugurate de predecesorul lui, inclusiv o politică externă mai independentă 'şi o limitată 
liberalizare internă. Privind retrospectiv, anul 1968 ne apare ca un moment de răscruce 
pentru Ceauşescu. Deşi şi-a impus superioritatea asupra rivalilor din partid, destinul 


1. Scînteia, 24 mai 1985, p. 6. 

Cehoslovaciei i-a dat o lecţie despre pericolele inerente liberalizării politice din interior. 
Pînă în 1971, o dată cu proclamarea aşa-numitei „minirevoluţii culturale”, a fost stabilit 
pe deplin cursul dogmatic ce avea să fie urmat. Conferinţa pentru Securitate şi Cooperare 
în Europa, care a condus la semnarea Actului Final de la Helsinki din 1975, criza 
financiară, energetică şi alimentară din ţară, precum şi lecţia crizei „socialismului real”. 
din Polonia au determinat o şi mai mare înăsprire a restricţiilor. 

Ca marxist, Ceauşescu a acordat întotdeauna mai multă atenţie materiei decît omului, 
strategiilor politice mai degrabă decît bunăstării populaţiei. Nu e poate o coincidenţă 
faptul că una dintre primele măsuri legislative restrictive promulgate de regimul Ceauşescu 
a fost legea interzicerii avorturilor, publicată în 1966 ; legislaţia împotriva divorţurilor a 
fost şi ea adoptată în acel an?. Implementarea fără discernămînt a acestor dispoziţii 
legale spune mult despre punctul de vedere pur instrumental al lui Ceauşescu faţă de 
cetăţenii români. Amestecul în comportamentul reproductiv al unui popor - şi nu din 
motive etice ori religioase - arată pînă unde este gata să meargă Ceauşescu pentru a-şi 
asigura forţa de muncă necesară îndeplinirii obiectivelor sale economice extrem de 
ambiţioase. În 1984, au fost implementate noi reglementări legale, medicale şi fiscale în 
vederea impunerii mai eficiente a legii împotriva avorturilor. Ca atare, pe medicii care nu 
se supun legii împotriva avorturilor îi aşteaptă sancţiuni draconice, cuplurile fără copii 
plătesc impozite mai mari, iar femeile sînt obligate să se supună unor teste ginecologice 
lunare pentru a se asigura că nici o sarcină nu va trece neobservată. 


Restricţii în privința proprietăţii 


În România, principalele mijloace de producţie au fost naţionalizate în 1948; iar 
colectivizarea agriculturii româneşti se încheie în 1962, mai rămînînd astfel doar un 
sector privat foarte redus, constînd mai ales din mici parcele de pămînt particulare. În 
ultimii 10 ani a existat totuşi o tendinţă nu numai de a restrînge şi mai mult posesia 
privată de pămînt, ci şi de a spori supervizarea micilor terenuri particulare care mai 
există. Concluzia pe care Ceauşescu a tras-o din tulburările din Polonia a fost aceea că 
era nevoie de mai mult, şi nu de mai puţin, „socialism”: nu mai multă, ci mai puţină 
agricultură privată, nu mai mult, ci mai puţin comerţ liber, precum şi restricţii mai mari 
în privinţa Bisericii Catolice şi a disidenţilor?. 

În 1974, s-a anunţat deja o lege care proclama statul drept unic posesor al pămîntului ţării 
şi deci autorizat să hotărască folosirea acestuia. Prin aceeaşi lege, se restrîngea şi dreptul de 
a moşteni pămînt, fiind dezmoşteniţi cei care nu aveau pregătire agricolă. Potrivit unei 
alte legi publicate în 19804, achiziţionarea loturilor particulare atît în zonele urbane, cît 
şi în cele rurale era permisă doar dacă acestea urmau să fie folosite în scopuri agricole. 

În cursul anilor '80, a sporit amestecul statului în agricultura particulară. Pomii 
fructiferi, viile şi animalele erau înregistrate de autorităţi, iar tăinuirea efectivelor de 
animale atrăgea după sine confiscarea acestora. Sacrificarea animalelor particulare sub 


2. Decretul nr. 770, 29 septembrie 1966, Buletinul Oficial, nr. 60, 1 octombrie 1966; şi Decretul 
nr. 779, 7 octombrie 1966, Buletinul Oficial, nr. 64, 8 octombrie 1966. 

3. Scînteia, 17 septembrie 1980, p. 3. 

4. Legea nr. 59, 29 octombrie 1974, Buletinul Oficial, nr. 138, 5 noiembrie 1974; şi Decretul 
nr. 184, 11 iunie 1980, Buletinul Oficial, nr. 46, 13 iunie 1980. 

o anumită vîrstă era interzisă prin lege. Amestecul statului în agricultura privată a 
culminat cu reintroducerea sistemului de cote. Potrivit acestuia, nerespectarea cotelor 
obligatorii de livrare atrage pierderea dreptului de folosire sau de posesiune a pămîntului. 
Această măsură a condus la o şi mai mare scădere a rezervelor alimentare, împreună 
cu stabilirea, în 1983, a preţurilor maximale pentru produsele agricole vîndute de 
producătorii particulari. 

Era limitată de asemenea deținerea particulară de case şi apartamente, după o scurtă 
perioadă de liberalizare în anii '70. În 1980, se interzicea prin lege deținerea de către o 
persoană a mai mult de o casă ori un apartament. În România, cetăţenii nici măcar nu au 
dreptul să posede mai mult de un loc de veci. În 1982, s-a decretat deja că pămîntul ori casele 
celor care emigraseră vor fi „preluate” de statul român. În plus, cei care făceau cerere 
de emigrare erau nevoiţi să-şi vîndă proprietăţile la preţuri stabilite de o comisie de stat. 

Prin legea referitoare la patrimonial cultural, intrată în vigoare în 19747, se limita 
drastic deținerea de către persoane fizice ori instituţii (precum bisericile) a obiectelor cu 
valoare istorică şi artistică. Proprietarii nu mai sînt liberi să reţină, să vîndă ori să 
exporte astfel de bunuri. Deţinerea de metale rare şi pietre preţioase a fost limitată în 
1969 şi declarată monopol de stat în 1974. 

Restricţii privitoare la folosirea proprietăţii private sînt strîns legate de cele privind 
libertatea de a vinde şi a cumpăra. Declarînd, încă din 1969, că statul are dreptul să 
verifice dacă bunurile unei persoane fuseseră achiziţionate „ilegal”, regimul şi-a creat de 
fapt o nouă modalitate de a controla populaţia. Această „lege a bunurilor ilicite”, cum 
este ea numită în România, împreună cu un decret emis în 1977 care interzicea membrilor 
nomenklaturii să cumpere lucruri de valoare ori să le accepte drept cadouri, indică în 
mod indirect extinderea corupţiei, mitei şi şantajului din ţară&. Cu toate acestea, stilul de 
viaţă regesc al clanului Ceauşescu arată în mod clar că membrii săi nu au considerat 
niciodată că aceste legi şi decrete s-ar aplica şi în cazul lor. 


Munca şi salariile 


Sub masca „reformării” sistemului de remuneraţii prin aşa-zisa stabilire a plăţilor în funcţie 
de performanţă, fără ca totuşi să aibă loc o liberalizare a sistemului de planificare centralizată, 
salariile încasate de angajaţii români au fost reduse, uneori considerabil, în contextul 
dispoziţiilor aşa-numitului „acord global”?. Vinderea obligatorie a „acţiunilor sociale” 
către muncitori reprezintă. doar o altă încercare a regimului de a reduce puterea de 
cumpărare a populaţiei. Introducerea sistemului de autoadministrare şi autofinanţare al 
noului mecanism economic în 1977 şi 1978 a aruncat şi mai multe poveri pe umerii 

6. Legea nr. $, 17 octombrie 1980, Buletinul Oficial, nr. 90, 22 octombrie 1980 ; şi Decretul nr. 402, 
Buletinul Oficial, nr. 95, 1 noiembrie 1982. 

populaţiei, reducîndu-le o dată în plus veniturile nete. Oamenii sînt acum obligaţi să finanţeze 
(sau să presteze) munca de întreţinere, curăţarea străzilor şi alte lucrări publice. Au fost 
tăiate fondurile de stat pentru educaţie şi cultură şi au fost reduse ajutoarele de sănătate. 

În timpul epocii Ceauşescu, se poate discerne de asemenea o tendinţă restrictivă în 
domeniul legislaţiei muncii. În 1973, a fost instituţionalizată munca silnică, iar în 1966, 
o lege decreta că cei acuzaţi de „parazitism” erau obligaţi să muncească un an”. 


Libertatea de mişcare 


În ultimul deceniu, s-au făcut simţite efectele negative ale politicii regimului de industria- 
lizare rapidă şi intensivă. Emigrarea masivă de la sat a redus drastic populaţia rurală. În 
consecinţă, au fost introduse legi pentru a încetini ori chiar pentru a inversa procesul. 
În 1976, dreptul stabilirii în oraşele mari era puternic limitat, iar doi ani mai tîrziu s-a 
decretat ca aceia care stăteau într-un loc mai mult de cinci zile erau obligaţi să se 
înregistreze la miliția locală. În 1978, a fost îngrădit dreptul de a consulta un medic la 
alegerea persoanei ; oamenii erau forţaţi să apeleze la unităţile sanitare unde erau arondaţi 
de către stat. În 1983, s-a decis, la o întrunire a Comitetului Politic Executiv, că şcolarii 
care locuiau în zone rurale urmau să frecventeze şcoli din satul natal, ceea ce le răpea 
posibilitatea de a merge la şcolile urbane de mai bună calitate. O altă iniţiativă cvasi- 
feudală de acest fel a constituit-o încercarea de a-i obliga pe intelectualii şi activiştii de 
partid şi de stat care lucrau la ţară, dar trăiau în oraşele învecinate, să-şi stabilească 
reşedinţa în satele unde activau. Implementarea efectivă a acestei politici s-a lovit de o 
opoziţie considerabilă". 


Emigrarea 


Pînă de curînd, au fost ridicate o serie de obstacole birocratice menite a opri valul 
crescînd al cererilor de emigrare făcute nu doar de cetăţenii de origine germană ori 
evreiască, ci şi de un număr tot mai mare de nativ români!?. Cei care au depus cereri de 
emigrare se confruntă cu hărţuiri şi posibila pierdere a locului de muncă, a aparta- 
mentului, a asigurării de sănătate şi a altor „daruri” din partea guvernului lor. Fetele 
logodite cu cetăţeni străini pot emigra doar cu aprobarea părinţilor, mulţi dintre aceştia 
fiind presaţi de regim pentru a nu-şi da acordul. Un decret care cere fiecărui potenţial 
emigrant să plătească o taxă în valută forte, rambursînd statului costul educaţiei, ar 
restrînge drastic, în cazul aplicării sale, dreptul de a emigra, mai ales pentru că românilor 
nu li se permite să deţină valută!5. Datorită presiunilor din S.U.A. şi R.F.G., decretul nu 

a intrat deocamdată în vigoare, dar el se află încă pe ordinea de zi. Totuşi, se practică 
frecvent mituirea în valută forte, plătită unor intermediari mai mult sau mai puţin oficiali 
care promit facilitarea emigrării. 


Contacte umane 


Unul dintre efectele dogmatizării vieţii culturale din România l-a constituit restrîngerea 
contactelor dintre românii şi străinii care vizitează România. Din 1971, străinii care nu 
sînt rude apropiate ale românilor nu mai au dreptul să locuiască la cetăţenii români, fiind 
nevoiţi să stea la hotel. Justificarea acestei constrîngeri constă, chipurile, în apărarea 
securităţii naţionale. Contactele românilor cu ziariştii străini sînt restrînse în acelaşi mod!“. 
Practic, orice român care discută cu un străin este obligat să se prezinte la serviciile de 
Securitate în 24 de ore, regulă care îi face pe mulţi cetăţeni să evite total contactul cu străinii. 

Călătoriile în ţările occidentale sînt limitate din moment ce cheltuielile de călătorie 
trebuie plătite în valută. Mai nou, s-a stabilit o limită de trei minute pentru apelurile 
telefonice pentru străinătate, dincolo de care preţurile devin prohibitive. 


Libertatea informaţiei, culturii, educaţiei 


Dînd vina pe criza valutară din România, regimul a eliminat practic abonamentele la 
periodicele occidentale, drepturile de autor pentru cărţile străine şi dreptul de a pune în 
scenă piese din Vest. Cum Elena Ceauşescu este cea care supraveghează politica educaţio- 
nală, mulţi cercetători şi studenţi români au fost împiedicaţi să beneficieze de bursele 
occidentale obţinute. 

În timpul epocii Ceauşescu, a fost limitată pas cu pas libertatea de a căuta şi de a 
difuza informaţii, de vreme ce regimul şi-a consolidat monopolul asupra informării şi 
îndoctrinării. Încă din 1969, deținerea de fotocopiatoare neînregistrate la autorităţi în 
timp de trei zile de la achiziţionare era considerată încălcare a legii. În 1983, posesia 
fotocopiatoarelor era interzisă pe deplin, iar maşinile de scris trebuie acum înregistrate 
la miliţie. Potrivit unui paragraf din Legea presei româneşti, publicată în 1974, „libertatea 
presei nu poate fi folosită în scopuri potrivnice orînduirii socialiste”, clauză care a fost 
folosită practic împotriva oponenților regimului”. 

În ultimul deceniu, o pretinsă penurie de hîrtie (care nu a împiedicat totuşi publicarea 
scrierilor familiei Ceauşescu în tiraje uriaşe şi într-un număr tot mai mare de limbi 
străine) a fost folosită drept pretext pentru restrîngerea numărului de pagini şi a dimensiu- 
nilor periodicelor, a numărului de cărţi scoase de edituri şi a numărului de debuturi 
literare ale poeţilor. Scriitorilor nu li se permite să publice mai mult de o carte pe an — 
cu unele excepţii notabile. Statul a încetat să mai cumpere operele artiştilor importanţi, 
plasîndu-şi în schimb fondurile culturale în organizarea evenimentelor de masă care 
glorifică națiunea, precum festivalul „Cîntarea României”. Un accent similar pus pe 

uniformizarea maselor este evident în politica educaţională a ţării. Reforma educaţională 
din 1978, bazată pe triada ce uneşte educaţia, cercetarea şi pregătirea practică în 
producţie, a condus la restricţii severe în privinţa ştiinţelor umane, a limbilor străine şi 
a celor clasice, precum şi a artei în şcolile româneşti, în favoarea ştiinţelor exacte şi a 
cursurilor tehnice. 


Drepturile minorităţilor 


Deşi nu s-a adoptat nici o legislaţie care să restrîngă privilegiile şi drepturile minorităţilor 
naţionale, şi mai precis cele ale minorităţii maghiare, aceste grupuri par a fi totuşi indirect 
amenințate prin anumite măsuri. Exemplul cel mai convingător l-a constituit probabil 
dezmembrarea Regiunii Autonome maghiare în contextul reorganizării teritoriale generale 
a ţării, finalizate în 1968. Prin această măsură, au fost abolite orice drepturi colective 
speciale de care beneficia minoritatea maghiară. Multe alte legi şi regulamente restrictive, 
precum legea patrimoniului cultural, reforma educaţională care stipulează faptul că este 
necesar un număr minim de elevi pentru a înfiinţa şi menţine clasele minoritare, reducerea 
totală a numărului de studenţi şi restricţiile referitoare la numărul de cărţi ce urmau a fi 
publicate, precum şi al celor care veneau în contact cu vizitatori străini — au fost resimţite 
extrem de dur de minoritățile naţionale. Regulamentul anunţat în 1971, care interzicea 
scrierea numelor oraşelor transilvănene în limbile maghiară ori germană, a fost privit de 
minoritățile naţionale ca o provocare. În ultima vreme, emisiunile pentru minorităţi au 
fost întrerupte, deoarece televiziunea română s-a limitat la două ore de transmisie, 
consecinţă a programului naţional de austeritate în vederea economisirii energiei. 


Rezervele alimentare şi energetice 


Politica de austeritate în vigoare din 1979, rezultat al crizei energetice şi al datoriei, a avut 
repercusiunile cele mai directe şi mai severe asupra nivelului de trai al populaţiei. În 1981, 
au fost raţionalizate alimentele de bază (pîinea, făina, carnea, ouăle, zahărul şi uleiul!S). 
Țăranilor nu li se mai permitea să-şi hrănească animalele cu pîine şi să cumpere alimente 
din altă parte decît din satul lor natal. Orăşenii sînt acum obligaţi să folosească anumite 
magazine din cartierele lor. Stocarea alimentelor a devenit o practică ilegală. Faptul că 
aceste restricţii drastice asupra raţiilor alimentare ale oamenilor s-ar baza, chipurile, pe 
un program alimentar „ştiinţific”, care stipulează norme alimentare „raţionale” în funcţie 
de vîrstă, profesie ş.a.m.d., adaugă o notă de cinism strident la imaginea de ansamblu. 

Deşi consumul energiei casnice în România reprezintă doar o mică parte din consumul 
de energie electrică la nivel naţional, regimul a impus reduceri tot mai severe ale 
stocurilor casnice de cînd a izbucnit prima criză energetică mondială în 1973. În acel an, 
au fost introduse primele măsuri de economisire a energiei pentru utilizatorii casnici şi 
limite de viteză pe drumurile româneşti. Pînă în 1979, au mai fost dictate de sus restricţii 
la lumină, încălzire şi carburanți”. Utilizarea energiei a fost redusă cu 20% în 1979, cu 

20% în 1982, cu 50% în 1983 şi din nou cu 50% în 1985 — de fiecare dată măsurat în 
funcţie de cifrele deja reduse din anul precedent. Cu alte cuvinte, consumul de energie 
al unei gospodării în iarna trecută a reprezentat mai puţin de o cincime din cantitatea pe 
anul 1979. Restricţiile privind circulaţia automobilelor au devenit şi mai severe; după 
măsura din 1979, care permitea proprietarilor de autoturisme să circule doar o dată la 
două duminici, în această iarnă a mai fost instituită o lege generală care interzicea 
folosirea maşinilor particulare între 16 ianuarie şi 25 martie 1985. 

Duritatea inutilă a multora dintre aceste măsuri, adesea nejustificate chiar din 
consideraţii pur economice, indică lipsa de interes a lui Ceauşescu pentru bunăstarea 
populaţiei. Pînă acum se pare că nu doar standardele de viaţă ca atare, ci însăşi bunăstarea 
fizică a poporului român este ameninţată de aceste măsuri. Totuşi, sînt puţine semne că 
regimul ar intenţiona să-şi schimbe măsurile. Privind înapoi la cei douăzeci de ani pe 
care i-a petrecut în fruntea P.C.R., Ceauşescu a recunoscut că s-a întrebat adesea dacă 
drumul urmat şi eforturile făcute pentru atingerea scopurilor economice şi sociale dorite 
erau „justificate”. Totuşi, el a rămas ferm convins că „nici un efort nu este prea mare — 
nici uman, nici material — pentru a asigura triumful visului de aur al poporului nostru”!5, 
care era chipurile rezervat României comuniste. 


Romanian Situation Report/10, Radio Free Europe Research, 26 iunie 1985 


18. Scînteia, 28 martie 1985, p. 1. 


De la Meditaţia Transcendentală 
la represiunea intelectualilor 


De cîteva săptămîni, agenţiile şi revistele occidentale!” au făcut publice rapdarte 
similare despre o epurare fără precedent care afectează oficiali de partid şi de stat, 
oameni de ştiinţă, ingineri, artişti, medici, preoţi români etc. Se spune că aproape 250 
de oficiali de rang înalt şi-au pierdut posturile şi circa 1 500 de persoane au fost 
interogate de către serviciul de Securitate, fără a fi totuşi arestate, cel puţin pînă acum. 
Aceste măsuri de control luate în privinţa elitei politice şi intelectuale a ţării au fost 
declanşate, potrivit unor informaţii, de acuzaţiile şi incriminările grave dintr-un articol 
publicat în revista lunară Pentru Patrie, editată de Ministerul de Interne şi distribuită 
printre angajaţii săi, însă în mod normal neaccesibilă cetăţenilor români de rînd sau în 
Occident (potrivit zvonurilor, acest articol circulă în copii xerox în România). 

Pentru Patrie pretinde că toţi cei care au participat în ultimii patru ani la cursurile de 
relaxare a corpului şi a minţii prin practici yoga, desfăşurate la Institutul de Cercetări 
pentru Educaţie şi Psihologie din Bucureşti de către emigrantul român Nicolae Stoian şi 
soţia sa elveţiană, intraseră de fapt într-o „sectă mistică”, numită „Meditaţia Transcendentală”. 
Potrivit revistei, această sectă, care s-a străduit să înfiinţeze o ramură şi la Bucureşti, a 
încercat să spele creierul oamenilor şi să infiltreze societatea românească de la bază pînă 
la cele mai înalte niveluri de guvern şi de partid, cu scopul ultim de a corupe poporul şi 
de a scoate România din Pactul de la Varşovia. Principiul „pace mondială prin conducere 
planetară”, presupus a fi profesat de către „transcendentalişti”, cum se numesc ei în 
România, este considerat de către revistă ca o încercare de a obţine dominaţia mondială. 
Ea a mai afirmat că „Meditaţia Transcendentală este [...] un cal troian prin care se 
încearcă imixtiunea în libertatea de gîndire a omului şi chiar în treburile interne ale 
popoarelor lumii”. 


Victimele 


Prima victimă a epurării recunoscută în mod oficial a fost ministrul Educaţiei şi 
Învățămîntului Aneta Spornic”. Ea a fost demisă pe 28 aprilie 1982, fără ca vreun motiv 
să fie dat publicității. S-a spus totuşi că Spornic, împreună cu cei doi adjuncți ai ei, 

Marin Rădoi şi Petre Gheorghe, fuseseră demişi pentru „lipsă de vigilenţă”, atunci cînd 
au autorizat şedinţele de yoga. Probabil că din aceleaşi motive şi-au pierdut posturile alţi 
doi înalţi oficiali din Ministerul de Interne, deşi nu s-a făcut nici o referire la implicarea 
lor în mişcare: ministrul adjunct gen. mr. Vasile Moise şi secretarul de stat Gheorghe 
Zagoneanu, şi el general-maior în forţele de Securitate”. Cel mai înalt oficial guverna- 
mental care şi-a pierdut postul din cauza presupusei participări la cursurile de meditaţie 
a fost Cornel Burada, ministru adjunct al Transporturilor şi "felecomunicaţiilor??. 

Deşi există zvonuri potrivit cărora au mai fost afectate şi alte ministere, este greu de spus 
dacă şi cele mai noi demiteri?, a lui Alexandru Mărgăritescu, secretar de stat în Ministerul 
Comerţului Exterior şi al Cooperării Economice Internaţionale, şi ale lui Enache Sîrbu 
şi Andrei Rogojeanu, adjuncţi în Ministerul Agriculturii şi Industriei Alimentare, sînt 
legate în vreun fel de scandalul „transcendentaliştilor”. Potrivit unui comunicat oficial, 
ei au fost demişi pentru încălcarea reglementărilor privind cheltuirea valutei străine. 

Printre cei mai proeminenţi intelectuali care şi-au pierdut posturile, după cum a 
relatat presa occidentală, sînt Ştefan Milcu, fost vicepreşedinte al Academiei Române şi 
preşedinte al Comitetului Român pentru Istoria Ştiinţei şi Filozofiei, care se zice că ar fi 
permis „sectei” să-şi desfăşoare activităţile în institutul bucureştean. Directorul institu- 
tului, Virgil Radulian, a fost şi el demis, iar institutul — desfiinţat, cu tot cu organizaţia 
sa de partid. Alte victime sînt criticul de artă Andrei Pleşu şi Marin Sorescu, redactor-şef 
al revistei literare lunare Ramuri din Craiova, membru al Consiliului de Conducere al 
Uniunii Scriitorilor şi unul dintre cei mai cunoscuţi scriitori români peste hotare. Potrivit 
zvonurilor persistente din România, grupul victimelor include chiar şi oameni mai 
influenţi, dintre care unii sînt membri ai C.C. al P.C.R., un membru din conducerea 
Consiliului Naţional pentru Ştiinţă şi Tehnologie (condus de Elena Ceauşescu) şi chiar 
un membru al serviciului personal de securitate al lui Ceauşescu. 


Indicii şi aluzii în presa românească 


Cu excepţia revistei Pentru Patrie, presa românească nu a făcut nici o referire directă la 
afacerea transcendentaliştilor, deşi unele aluzii indirecte pot fi identificate. Săptămînalul 
Flacăra, spre exemplu”, a reprodus un articol din revista franceză Marie-Claire care 
enumera o listă de diverse secte deghizate sub chipul a „tot felul de mişcări, asociaţii şi 
companii”. Meditaţia Transcendentală a fost menţionată ca ascunzîndu-se în spatele a cel 
puţin trei asemenea asociaţii. În aceeaşi zi în care a apărut articolul din Flacăra, 
săptămînalul cultural Contemporanul? a criticat aspru expoziţia de la Bucureşti a 
fotografului şi pictorului Ion Grigorescu, care a expus un autoportret „în postură 
brahmanică” şi a folosit simboluri yoga şi tantra, etalînd astfel „proaspătul său interes 
pentru vechea filozofie indiană şi practicile ei rituale”. Un alt articol din acelaşi 
săptămînal cultural? se ocupă de impactul pe care continuă să îl aibă Weltanschauung-ul 

răspîndit de (nenumiţii) „transcendentalişti” asupra comunităţii ştiinţifice. Autorul, Radu 
Voinea, membru al Academiei, a detectat „o gravă lipsă în formaţia cultural-ideologică” 
a oamenilor de ştiinţă care, în afara domeniului lor specific de activitate, adică în 
psihologie, sînt captivaţi de „explicaţii spiritualiste” şi „elucubraţii pseudo-ştiinţifice”. 
În ciuda reverberaţiilor slabe şi indirecte observate pînă acum, potrivit zvonurilor, există 
în România în momentul de faţă o campanie, din care nu lipsesc întîlniri pe această temă 
ţinute în ateliere de lucru, celule de partid, instituţii ştiinţifice şi culturale de pe întreg 
teritoriul patriei. Această „afacere” pare să fi venit ca o ocazie pentru partid, în ajunul 
Congresului Cultural programat pentru a doua jumătate a lunii iunie, pentru a-i disciplina 
pe intelectualii nărăvaşi. S-ar putea - sau nu - să fie o coincidenţă faptul că cel puţin doi 
dintre oamenii de ştiinţă pedepsiţi ca fiind „transcendentalişti” - Ştefan Milcu şi Virgil 
Radulian - au pledat de curînd pentru o reconsiderare a rolului şi importanţei elitei 
intelectuale în România”. 


Se teme oare regimul de opoziţia intelectualilor ? 


Se pune problema de ce anume a ales conducerea de partid această ocazie pentru a spori 
presiunea:asupra elitei intelectuale româneşti. Simpla predare a tehnicilor yoga în sine ar 
putea cu greu provoca o asemenea reacţie violentă, deoarece chiar de la sfîrșitul anilor 
"60 şi în cursul anilor '70 erau predate exerciţii de yoga pînă şi la televiziune, deşi iniţial 
oficialităţile au ezitat să-şi dea acordul; de asemenea, se ţineau cursuri şi erau publicate 
cărţi şi articole în acest domeniu. În 1981 a putut să fie publicată în România chiar şi /storia 
ideilor şi credințelor religioase, cartea lui Mircea Eliade, faimosul istoric al religiilor şi 
expert în mituri şi rituri orientale. Să fi existat oare vreun detaliu despre secta Meditaţia 
Transcendentală a lui Mahesh Yogi care a înfuriat conducerea P.C.R. ? A fost oare vorba 
despre faptul că secta numără 1 500 000 de membri, deţine 1 500 de centre şi 16 000 de 
profesori în 140 de ţări ? Sau poate pentru că ea pretinde a-i conduce pe practicanți către 
adevărul din ei înşişi şi către relaxare interioară, pregătind societatea ideală prin 
armonizarea tuturor membrilor acesteia ? Dar dacă regimul a considerat periculoase atît 
secta, cît şi ideile sale, atunci de ce i-a permis acesteia să funcţioneze atîţia ani? 
Potrivit unui interviu publicat de curînd”, maestrul „transcendentalist” Nicolae Stoian 
a pretins că fusese „invitat” acum aproape 6 ani de către o persoană particulară să ţină 
cursuri de Meditaţie Transcendentală la Bucureşti şi că făcuse cerere la Ministerul 
Învățămîntului pentru a i se permite în mod oficial să întemeieze centrul, cerere la care nu 
a primit vreun răspuns. Singura persoană cu adevărat importantă din conducere cu care se 
întîlnise a fost Cornel Burada, ministrul adjunct al Transporturilor şi Telecomunicaţiilor. 
Se pune întrebarea, pe lîngă situaţia mai degrabă stranie în care i se permite unui fost 
cetăţean român ce deţine acum un paşaport francez să desfăşoare o asemenea activitate 
pentru o perioadă atît de lungă în România şi sub ochii unei poliţii recunoscute pentru 
vigilenţa ei: dacă Stoian a fost expulzat, potrivit agenţiilor occidentale, iarna trecută 
(1981), de ce presiunile asupra intelectualilor au început abia la cîteva luni după aceea? 
A fost oare aceasta o capcană întinsă intelectualilor, percepuți, în ansamblu, ca fiind 
tot mai sceptici, dacă nu chiar recalcitranţi, la planurile politice generale ale lui 

Ceauşescu ? Sau poate simplul fapt că un mare număr de intelectuali, de oameni de 
ştiinţă, de artişti, s-au înscris la aceste cursuri, mînaţi de nevoile materiale crescînde din 
ţară, de alienarea şi frustrarea tot mai răspîndite, a trezit teama regimului ? La începutul 
primăverii a circulat în România şi în străinătate un memorandum, semnat, se pare, de 
un grup de intelectuali români, ai cărui autori anonimi atrăgeau atenţia asupra gravelor 
pericole care amenințau soarta ţării şi îi cereau lui Ceauşescu să permită tuturor oamenilor 
de bună credinţă să poată lua parte la efortul comun destinat salvării ţării, punînd punct 
politicilor greşite urmate pînă atunci?. 

Nu e deloc nerealist ca Nicolae Ceauşescu să fi văzut în grupul mai degrabă restrîns 
de intelectuali un posibil nucleu de opoziţie politică faţă de regimul său. Nu putem decît 
să ne întrebăm dacă aceste măsuri restrictive, care ar putea sau nu degenera în viitoare 
arestări ori procese publice, au fost destinate a da o lecţie tuturor intelectualilor în ajunul 
Congresului Cultural, sau, într-un sens chiar mai larg, reprezintă o lecţie pentru întreaga 
populaţie. După cît se pare acum, România a revenit la întunecatul deceniu 5, nu numai 
prin prisma condiţiilor de trai, dar şi în privinţa stării libertăţilor şi a siguranţei 
individuale. 

Romanian Situation Report/9, Radio Free Europe Research, 21 mai 1982 


29. Le Monde, 14 mai 1982. 


Campania ideologică antioccidentală 
se înteţeşte 


În ultimele săptămîni, campania antioccidentală începută cu cîtăva vreme înainte în 
presa românească s-a întețit, căpătînd tonuri tot mai stridente. Aproape că nu a existat o 
zi fără vreun comentariu transmis de Radio Bucureşti sau un articol publicat în ziarul 
partidului ori guvernului care să nu se ocupe, la modul cel mai neprietenos, de realităţile 
„sumbre” din ţările capitaliste occidentale, pradă unei presupuse crize a sistemului lor. 
Pentru a da mai multă credibilitate imaginilor unei lumi occidentale sfîşiate de şomaj, 
sărăcie, inechitate, imoralitate, crime şi decădere, presa românească reproduce adesea 
articole publicate anterior în presa occidentală. singurele fotografii înfaţişează oameni 
stînd la coadă ; îi înfăţişează, mai exact, pe cetăţenii americani care aşteaptă în ordine nu 
în faţa magazinelor alimentare, ci în faţa agenţiilor de plasare a forţei de muncă din 
Manhattan“. Potrivit acestor opinii româneşti oficiale sau semioficiale, democraţia 
occidentală este, în fapt, o „democraţie a dolarului”, iar drepturile omului sînt inexistente 
în ţările capitaliste: „Cînd dreptul la educaţie include şi dreptul la... analfabetism”2! 
(acesta este titlul unui articol despre nedreptăţile care predomină în sistemele educaţionale 
din ţările occidentale), iar „dreptul la sănătate” înseamnă, de fapt, „inaccesibilitatea la 
asistenţa medicală”??. 


Propagandă românească cu puternice accente antiamericane 


Într-o emisiune la radio”, Eugen Florescu, adjunct de şef de secţie la Secţia de, 
Propagandă a C.C. al P.C.R. (despre care se spune că e un apropiat al Elenei şi al lui 
Nicu Ceauşescu şi care pare a investi cel mai puternic interes personal în campania 
antioccidentală), a acuzat S.U.A. că ar fi devenit dirijorul „campaniei ideologice” 
purtate de ţările burgheze din Vest împotriva a înseşi ideii de societate revoluţionară, a 
socialismului în genere. Potrivit lui Florescu, nou în recenta campanie antisocialistă din 
Occident este faptul că aceasta este în mod deschis recunoscută ca atare. Florescu neagă 
dreptul moral al S.U.A. de a purta o luptă pentru democratizarea ţărilor guvernate de 

comunişti: modul în care Statele Unite fac tot ce le stă în putere pentru a discredita 
prestigiul ideii înseşi de socialism este, spune el, lipsit de orice scrupule şi tocmai 
această lipsă de scrupule merge pînă într-acolo încît uită că numai în anii din urmă 
"numărul şomerilor din Statele Unite a atins cifra de 8-10 000 000; dar, după cum se 
poate vedea, Casa Albă a organizat o dezbatere ideologică, şi chiar una internaţională, 
menită să lupte pentru democraţie - ghiciţi unde? - în statele socialiste. 

Totuşi, Florescu se arată încrezător, deoarece, în ciuda eforturilor sporite făcute de 
către cei de acolo, din Manhattan, care vor să ne înveţe ce sînt democraţia şi drepturile 
omului, va fi „dificil” pentru aceşti adepţi ai „propagandei feroce” să găsească un număr 
suficient de persoane într-atît de naive încît să-i creadă. 

Într-un alt comentariu de la Radio Bucureşti*, delegaţia S.U.A. la întrunirea C.S.C.E. 
de la Madrid a fost criticată pentru a fi adus din nou în discuţie probleme care, potrivit 
observatorilor, îi depăşesc atît cadrul, cît şi scopul întrunirii şi care nu sînt deloc menite 
să încurajeze desfăşurarea acesteia într-o atmosferă constructivă. 


Reacţia faţă de „campania antisocialistă” din Occident 


Asemenea omologilor lor din celelalte ţări ale blocului estic, propagandiştii români 
consideră nevoia de a înteţi campania lor ideologică drept o sarcină esențialmente 
defensivă, menită a contracara valul crescînd al campaniei antisocialiste din ţările 
occidentale. Se afirmă că sistemul capitalist a intrat într-o perioadă de criză acută, de 
natură economică, dar care implică şi credibilitatea sistemului însuşi. 

Se spune în mod diversionist în presa din România că ideologii occidentali încearcă 
acum să cosmetizeze imaginea civilizaţiei apusene şi a sistemului capitalist în ansamblu, 
căutînd în acelaşi timp să denigreze ideea şi realitatea socialismului, spre care se îndreaptă 
tot mai mult speranţele muncitorilor occidentali, chipurile treziţi la realitate. Ceea ce 
stîrneşte în mod deosebit mînia ideologilor români” este faptul că „dificultăţile” pe care 
le întîmpină în prezent ţările socialiste şi care sînt evidente şi în relaţiile dintre ele i-au 
făcut pe ideologii occidentali să vorbească despre o „criză a socialismului”. Totuşi, 
replică Scînteia, dacă există dificultăţi, acestea sînt determinate „în mare măsură” de 
criza economică mondială pentru care, în schimb, „răspunderea principală” o poartă 
exclusiv ţările capitaliste*6. Mai mult, la fel de inadmisibil este în ochii propagandiştilor 
P.C.R. metoda folosită de presa occidentală pentru a judeca sistemul politic din ţările 
comuniste şi agitarea unor probleme precum drepturile omului etc. „de pe poziţiile şi 
prin prisma concepţiei şi practicii burgheze a drepturilor şi libertăţilor, care înţeleg 
libertatea într-un sens negativ şi individualist, şi nu într-unul pozitiv”. Garantarea acestor 
drepturi şi libertăţi nu este considerată de către partidele comuniste ceva foarte important, 
deşi P.C.R. a adăugat, sub conducerea lui Nicolae Ceauşescu, unele „garanţii politico- 
-judiciare ale acestor drepturi”, care au fost deja anterior salvgardate de facto prin 
garanţii materiale. „Superioritatea istorică a socialismului asupra capitalismului” în 
această privinţă constă, se spune, în faptul că, sub socialism, aceste drepturi au un temei 
material pentru a fi puse în practică, în vreme ce în capitalism ele sînt simple vorbe. 


34. Ibid., 3 decembrie 1982. 
35. O masă rotundă pe această temă a fost publicată pe o pagină întreagă în Scînteia, 4 decembrie 1982. 
36. Vezi Romanian SR/20, RFER, 24 noiembrie 1982, Item 1. 

Acelaşi lucru este valabil şi în cazul definiției occidentale a democrației, a pluralismului 
constituțional şi a alternanței libere la conducerea țării a partidelor politice. În comunism, 
pretind participanții la discuția redată în Scînteia, a fost creat un stadiu calitativ nou al 
relațiilor politice, bazat pe o presupusă participare mai activă a poporului la procesul de 
luare a deciziilor politice. 


Lupta ideologică nu înseamnă un antagonism al blocurilor 


Ideologii români nu au pierdut din vedere riscul ca militantismul ideologic tot mai mare 
cu care România continuă confruntarea ideologică dintre capitalism şi socialism să poată 
fi interpretat ca un semn de coordonare politică la un grad mai înalt dintre R.S.R. şi 
statele Pactului de la Varşovia. În discuţia din Scînteia menţionată anterior, Constantin 
Vlad, directorul Institutului de Ştiinţe Politice şi de Studiere a Problemei Naţionale, a 
propus o interpretare interesantă a ceea ce a intenţionat să spună Ceauşescu, în cuvîntarea 
de la plenara C.C., atunci cînd a insistat pe nevoia unei coexistenţe paşnice între diferite 
sisteme sociopolitice (de altfel, o idee nu atît de izbitor de originală). Potrivit opiniei 
sale, spune Vlad, această aserţiune a lui Ceauşescu reprezintă în fapt o încercare de dezamor- 
sare „a tendinței de a identifica contradicţia între socialism şi capitalism cu o contradicţie 
între blocuri”. Asta în vreme ce, spune Vlad, antagonismul dintre socialism şi capitalism 
priveşte „orînduirile care pe plan istoric coexistă şi se confruntă în primul rînd pe planul 
unei întreceri istorice” ; contradicţia dintre blocurile politice şi cele militare are 


propria logică, stimulînd confruntarea şi tensiunile, alimentînd pericolul grav al unei confla- 
graţii militare care ar pune sub semnul întrebării nu numai capitalismul şi socialismul ca 
orînduiri sociale, ci însăşi existenţa omenirii ca specie. 


Separarea confruntării ideologice (văzută ca o îndatorire naţională) de confruntarea 
politico-militară în contextul Pactului de la Varşovia are un dublu efect pozitiv asupra 
scopurilor generale ale propagandei româneşti. Mai întîi, aceasta nu interferează cu ambițiile 
României, şi în special ale lui Ceauşescu, de a lansa campanii pacifiste, pentru care liderul 
Partidului Comunist Român a depus foarte mult efort. Iar în al doilea rînd, insistența pe 
faptul că dogmatismul ideologic al P.C.R. nu ar trebui interpretat ca un semnal pentru 
ţările din Lumea a Treia, dintre care multe sînt ţări autointitulate „socialiste” (orice ar 
însemna aceasta în fiecare caz în parte). În al treilea rînd, mai este şi tendinţa României 
de a se identifica cu ţările subdezvoltate şi nealiniate, adică cele aflate în afara blocurilor. 

Un exemplu grăitor despre cît de stîngaci a reuşit România să combine critica 
politicilor urmate de ţările capitaliste cu adoptarea unui punct de vedere al Lumii a Treia 
a fost campania, fervent purtată în presa românească, care protesta împotriva „scurgerii” 
de specialişti din ţările subdezvoltate în Vestul industrializat. 

Citînd un mare număr de cifre menite a confirma mărimea acestui „transfer invers de 
tehnologie” din ţările subdezvoltate în cele dezvoltate, Scînteia” l-a numit, într-un 
editorial, „furtul creierelor — practica unor state dezvoltate de a racola pe gratis specialişti 
cu pregătire superioară, formaţi de regulă pe spezele ţărilor în curs de dezvoltare”. În 
vreme ce se spune că ţările din Lumea a Treia fac eforturi uriaşe să educe şi să 

pregătească propriii specialişti, Occidentul trage un profit uriaş din această „«contrabandă» 
de inteligenţă” organizată, contravenind astfel nu numai drepturilor omului, ci şi principiilor 
dreptului internaţional şi ale eticii. Pentru a sublinia punctul de vedere al Lumii a Treia, 
din care a pomit această critică a ţărilor capitaliste dezvoltate, România a iniţiat de 
curînd proiectul unei rezoluţie prezentate de „Grupul celor 77” sesiunii permanente a 
O.N. U. , cerînd acestui organism să urgenteze măsurile de stopare a fluxului de specialişti 
din zonele subdezvoltate ale lumii înspre cele dezvoltate. După cum a indicat un articol 
din Scînteia”, intitulat „Cînd sub pretextul drepturilor omului se încearcă furtul de 
inteligenţă”, tocmai această iniţiativă de politică externă a inspirat recent publicatul 
decret care îi obligă pe cetăţenii români ce încearcă să emigreze să plătească statului 
costurile educaţiei şi pregătirii lor, decret considerat a fi 


în consonanţă cu această poziţie principială (adoptată în documentul sesiunii O.N.U. a 
„Grupului celor 77”), firească, de ocrotire a unei valoroase bogății naţionale cum este fondul 
de cadre cu pregătire superioară, bogăţie creată prin eforturile întregului popor.. 


Intelectualii - cap de pod al subversiunii capitaliste ? 


Unul dintre cele mai interesante aspecte ale campaniei ideologice anti-Occident româneşti 
este neîncrederea exprimată deschis faţă de intelectuali, în special scriitori, ca un posibil 
cap de pod al subversiunii occidentale. Această „teorie” a fost şi ea dezbătută de Eugen 
Florescu, adjunct de şef de secţie la Secţia de Propagandă a C.C. al P.C.R. şi, în mod 
clar, un specialist de încredere în domeniu. Într-o serie de trei lungi articole intitulate 
„Intelectual şi societate”*, Florescu îi acuză pe ideologii occidentali de a fi adoptat o 
nouă strategie bazată pe posibilele efecte destabilizatoare pe care o poziţie „«albă», de 
«rezervă» şi «reţinere»” faţă de regim sau chiar „atitudinea direct opoziţionistă a unor 
intelectuali naţionali” le-ar putea avea asupra regimurilor blocului de Est, deoarece 
aceşti intelectuali „s-ar face mai credibili în rîndul propriilor popoare”. Potrivit lui 
Florescu, raţionamentul occidental cu privire la această strategie se centrează pe încer- 
cările „de a opune intelectualitatea şi, în cadrul acesteia, cu deosebire pe scriitori, 
forţelor aflate la putere” (sublinierea autorului). După ce s-au aflat multă vreme în 
serviciul regimului, ei trebuie să se plaseze acum „în afara legii”, adică „împotriva 
statului”. Ei ar trebui „să-şi tempereze avîntul revoluţionar, să viseze o «libertate» vagă, 
spre atingerea căreia, cel mult, pot utiliza «reformismul»”. Din cauza „puternicei ofensive 
idelogice desfăşurate de cercurile filozofice burgheze”, spune Florescu, ar trebui să li se 
sugereze intelectualilor din ţările socialiste că „libertatea” lor nu poate fi dobîndită 
alături de „putere”, ci, dimpotrivă, acţionînd „ca un fel de scutier, gata perpetuu să sară 
contra unei permanente tiranii, venită din partea omului politic”. În opinia lui Florescu, 
ideologii occidentali încearcă să-i convingă pe intelectualii din ţările socialiste să simtă 
şi să acţioneze ca o „elită” care şi-a asumat ea însăşi rolul „de «conştiinţă» a epocii, de 
«reprezentant moral al cetăţeanului în faţa politicii»”. Totuşi, în ţările comuniste, pretinde 
Florescu, „calitatea de «reprezentant moral» al cetăţeanului, de «reprezentant al conştiinţei 
naţionale»” aparţine partidului comunist, iar intelectualul reprezintă o parte a structurii 

de putere. Mai mult, susţine Florescu, chiar dacă partidul comunist la putere a comis 
unele greşeli faţă de intelectualii români, în trecutul mai apropiat sau mai îndepărtat, 
aceste erori aparţin forţelor antinaţionale, dogmatice care au luat conducerea în partid 
pentru o vreme. Totuşi, atît Lucrețiu Pătrăşcanu (lider al P.C.R. arestat şi executat de 
Gheorghiu-Dej şi reabilitat apoi de Ceauşescu), cît şi Nicolae Ceauşescu însuşi au 
adoptat întotdeauna poziţia justă, pozitivă, constructivă în problema intelectualilor. 

Referindu-se la schimbările care privesc presupusa campanie occidentală îndreptată 
împotriva intelectualilor estici, Florescu susţine că aceasta nu a prea avut succese. El 
recunoaşte că s-ar putea să fi existat „şi spirite slabe”, însă „realitatea - şi ne vom referi 
în primul rînd la cea din ţara noastră — este departe de a indica o victorie a celor ce 
încearcă să-i abată pe intelectuali de la marile lor misiuni sociale”. 

După lectura acestor articole, se adaugă şi o teorie la neîncrederea antiintelectuală 
atît de specifică regimului actual din România, care s-a materializat de curînd în faptele 
încă neclare din jurul afacerii „Meditaţia Transcendentală”, dar şi în campaniile constante, 
neobosite îndreptate împotriva scriitorilor liberali, care sînt adesea acuzaţi de colaborare 
ideologică cu Occidentul. Sau, mai degrabă, platforma teoretică pe care s-a bazat 
antiintelectualismul P.C.R. de ceva vreme a rămas, în cele din urmă, goală. 


Romanian Situation Report/22, Radio Free Europe Research, 27 decembrie 1982 


Ceauşescu îşi apără doctrina militară 


Pe 4 martie 1983, Nicolae Ceauşescu, care este şi comandant suprem al armatei 
române, şi preşedinte al Consiliului de Apărare, a luat cuvîntul la întrunirea activului de 
partid şi a eşaloanelor superioare ale forţelor armate române. Au mai fost prezenţi 
prim-ministrul Constantin Dăscălescu ; Emil Bobu, secretarul C.C. pe problema cadrelor ; 
Ion Coman, secretarul C.C. pe probleme de armată ; ministrul Apărării, Constantin Olteanu ; 
ministrul de Interne, George Homoştean, şi Tudor Postelnicu, şeful departamentului 
Securităţii Statului. 

Cuvîntarea lui Ceauşescu“ este de importanţă specială, venind, din cîte se zvoneşte, 
după o lovitură (sau mai multe“) de stat militară eşuată şi după recenta campanie 
propagandistică pentru ziua de naştere a lui Ceauşescu, care a accentuat realizările 
„comandantului suprem” ca mare „erou” naţional“? şi autor al „doctrinei” militare 
originale a României, în special în ceea ce priveşte pregătirea politică şi militară a 
armatei în perioada 1981-1985 (schiţată într-o cuvîntare în faţa membrilor armatei la 
10 octombrie 1980) şi în privinţa măsurilor de reducere unilaterală a armelor în România 
şi a poziţiei sale în cadrul cooperării cu ceilalţi aliaţi din Pactul de la Varşovia. În 
cuvîntarea sa introductivă la întîlnirea de pe 4 martie, ministrul Apărării Constantin 
Olteanu s-a simţit obligat să afirme devotamentul armatei române nu numai „faţă de 
patrie, partid şi popor”, ci şi faţă de „comandantul suprem”, Ceauşescu personal, ceea 
ce pare să indice faptul că s-ar putea să existe unele îndoieli în privinţa unei asemenea 
atitudini în cercurile militare. 


Industrializare vs. modernizare a armatei ? 


Unul dintre punctele esenţiale ale speech-ului lui Ceauşescu l-a constituit (poate şi ca o 
replică faţă de criticile formulate pe această temă) susţinerea politicii sale economice 
generale şi în special cea a industrializării, pe care o consideră singura cale de a spori 
capacitatea de apărare a ţării. Doar modernizînd industria în general, a spus Ceauşescu, 
se poate realiza o modernizare a armamentului românesc (care, mai mult, ar trebui 

produs în principal în România)“. Ca o replică la îndoielile exprimate în legătură cu 
posibilităţile industriei româneşti de a produce într-adevăr armament la standarde suficient 
de înalte, Ceauşescu a afirmat : 


Industria românească este în stare să soluţioneze cele mai complexe probleme ştiinţifice şi 
tehnice, să producă cele mai moderne maşini, utilaje pentru întreaga economie, inclusiv să 
asigure producerea mijloacelor de luptă dintre cele mai moderne. Aceasta este un rezultat 
direct al politicii de industrializare... şi aceasta constituie un factor important pentru întărirea 
forţei materiale a societăţii noastre, pentru întărirea capacităţii de apărare a Patriei. 


Ceauşescu a asigurat neîncetat auditoriul că armata va fi dotată „corespunzător 
actualelor împrejurări”. 

Se pare totuşi că Ceauşescu s-a confruntat nu numai cu cereri pentru o tehnologie 
avansată în privinţa armamentului, dar şi cu critici privind nivelul cheltuielilor pentru 
armată. El a părut defensiv, cel puţin atunci cînd i-a asigurat pe experţii militari că „prin 
acest nivel al cheltuielilor militare pe 1982, se va asigura pînă în 1985 o dotare 
corespunzătoare armatei”. (România este singura ţară membră a Pactului de la Varşovia 
care a decis în mod unilateral să-şi îngheţe bugetul militar, anume la 12 700 000 000 lei 
pe an, pînă în 1985.) În acest punct, ca să aplaneze poate îndoielile cu privire la cursul 
ulterior al acestei politici, Ceauşescu şi-a exprimat propria concepţie cu privire la 
„modernizare”, promiţind ascultătorilor săi că în 1985 se vor lua noi decizii asupra 
nivelului viitor al cheltuielilor militare şi că acestea vor depinde pînă atunci de progresele 
negocierilor privind dezarmarea mondială. Totuşi, el nu şi-a ascuns speranţa că 


nu vom fi obligaţi să alocăm nici după 1985 mijloace suplimentare. Am dori ca, după 1985, dacă 
va fi posibil chiar pînă în 1985, să trecem în continuare la o reducere a cheltuielilor militare. 


El nu a lăsat nici o îndoială asupra direcţiei generale a politicii sale, care acordă 
prioritate dezvoltării economice generale a ţării (considerată a fi de importanţă strategică) 
prin reducerea cheltuielilor militare. 


Armata română în cadrul Pactului de la Varşovia 


Din cuvîntarea militară a lui Ceauşescu reiese faptul că poziţia şi devotamentul armatei 
române faţă de partenerii săi din Pactul de la Varşovia reprezintă o problemă care trebuie 
de asemenea elucidată. El a reiterat poziţia binecunoscută adoptată de partid cu privire 
la natura pur defensivă a armatei române („sarcina armatei este de a asigura în orice 
condiţii integritatea teritorială a României” şi refuzul acesteia de a acţiona pe teritoriul 
altor ţări şi „al altor popoare”.) Ceauşescu a admis totuşi că 


numai în condiţiile urmăririi adversarului armata va trece graniţele pentru a apăra ţara şi de 
asemenea în condiţiile îndeplinirii obligaţiilor în cadrul alianțelor militare ale României, dar 
tot în condițiile respingerii unei agresiuni imperialiste”. 


43. Vezi, spre exemplu, discursul lui Constantin Olteanu la Conferinţa Naţională a Partidului, Scînteia, 
18 decembrie 1982. 

44. Radio Bucureşti, 4 martie 1983. 

45. Radio Bucureşti, 3 iulie 1983. 

Remarcele lui Ceauşescu ar putea ascunde intenţia de a replica nu doar unora dintre 
comandanții săi militari, ci şi Uniunii Sovietice şi aliaţilor săi loiali din cadrul Pactului 
de la Varşovia, faţă de care România şi-a exprimat deschis, încă din 1978, dezacordul în 
legătură cu datoriile şi responsabilităţile armatei române în cadrul pactului. 

Liderul român de partid şi de stat a pledat de asemenea pentru „întărirea colaborării 
cu armatele ţărilor participante la Tratatul de la Varşovia” şi „organizarea [...] unor 
acţiuni de întărire á pregătirii şi conlucrării pentru a putea, în caz de necesitate, să-şi 
îndeplinească îndatoririle ce-i revin”, cu condiţia însă ca aceasta să aibă loc „în spiritul 
hotărîrilor partidului nostru”. Din moment ce se gîndeşte la acest amendament, înseamnă 
că Nicolae Ceauşescu nu intenţionează neapărat să treacă peste refuzurile sale actuale de 
a participa cu trupe la manevrele Pactului de la Varşovia pe teritoriul României. 


Misiunea şi statutul armatei 


Judecînd după atitudinea defensivă a lui Ceauşescu în unele probleme precum rolul 
armatei în viziunea militară generală a unui război naţional şi defensiva teritorială, el 
pare să se fi confruntat cu o oarecare opoziţie şi în această privinţă. Potrivit acestor 
vederi, doar „o armată care constituie o parte integrantă a poporului” poate „în orice 
împrejurări să obţină victoria în apărarea patriei”. Pusă în practică, această concepţie 
presupune un spectru vast de activităţi economice (în construcţia Canalului Dunăre-Marea 
Neagră, precum şi în minerit, construcţii şi agricultură) la care trebuie să participe 
armata, precum şi o mai strînsă cooperare cu ministerul de Interne şi gărzile patriotice. 
Insistenţa lui Ceauşescu pe „întărirea ordinii şi disciplinei militare” şi pe ideea că 
„armata nu poate rămîne în afara, dimpotrivă, trebuie să participe activ la înfăptuirea 
politicii de pace şi colaborare internaţională” reprezintă un indiciu cu privire la rezervele, 
dacă nu chiar criticile care vor fi fost exprimate în legătură cu acest subiect. 

Există un pasaj interesant în cuvîntarea lui Ceauşescu referitor la relaţia între 
eşaloanele superioare din armată şi conducerea de partid ; el s-a plins că 


faţă de primii ani de după revoluţia de eliberare socială şi naţională, ofiţerii noştri iau parte 
într-o măsură mult mai mică la diferitele activităţi sociale şi politice [...] ; ar fi nevoie ca toţi 
conducătorii din armată să participe mult mai activ la activităţile politice ; de asemenea, ei ar 
trebui să devină activişti de partid şi de stat în domeniul economic, în cel politic şi educaţional. 


El a accentuat cu precădere faptul că discursul său se referea nu numai la ofiţerii 
politici, ci şi la ofiţerii de comandă. Se pune întrebarea: ce fapte ori ce critici aduse 
conducerii de partid au provocat apelul lui Ceauşescu la o mai mare implicare a armatei 
în politica generală a țării? Au fost oare aduse aceste critici de pe poziţia armatei ca forţă 
socială, aflată în afara sau deasupra responsabilităţii pe care o poartă partidul şi guvernul 
cu privire la dezastrul economic ? Intenţionează oare Ceauşescu să compromită armata, 
implicînd-o cel puţin formal în politica sa? 

Nu trebuie să excludem posibilitatea ca nemulţumirile în legătură cu „politica 
(defensivă) de austeritate” a lui Ceauşescu, ce presupunea bizuirea pe armele produse în 
ţară şi înghețarea cheltuielilor militare pînă în 1985, să se fi făcut auzite în cadrul unor 
grupări interesate de o modernizare tehnică rapidă a forţelor armate combatante din 
România. Poate că s-a dezvoltat şi un sentiment de inferioritate din pricina discrepanţelor 

între echipamentul militar al României şi armele sofisticate oferite de U.R.S.S. partenerilor 
săi loiali din cadrul Pactului de la Varşovia. În plus, s-ar putea ca ofiţerii superiori să se 
simtă de asemenea afectaţi de pierderea caracterului elitist al armatei, prin fuzionarea 
treptată a acesteia cu elementele paramilitare ale forţelor armate naţionale ale lui 
Ceauşescu, prin sporirea controlului pe care unităţile de Securitate se aude că l-ar fi 
cîştigat asupra armatei. Se poate să fi fost lezat şi respectul de sine al armatei, prin 
utilizarea acesteia la munca obligatorie. 

În ceea ce priveşte angajamentele pe care România şi le-a luat în cadrul Pactului de 
la Varşovia, „comandantul suprem” s-a străduit să-şi asigure atît propria armată, cît şi 
partenerii că România le va îndeplini aşa cum a făcut-o în ultimii ani, încredinţîndu-i că 
armata română va coopera îndeaproape, chiar şi după disoluția pactelor militare, cu 
armatele statelor învecinate, adică U.R.S.S., Ungaria, Bulgaria şi Iugoslavia cea nealiniată. 
În momentul de faţă, Ceauşescu are nevoie de mai mult decît o toleranţă pasivă din 
partea armatei ; el doreşte susţinerea activă a acesteia în ceea ce priveşte evidenta 
deviere a României de la strategiile de dezarmare şi iniţiativele Pactului de la Varşovia, 
aşa cum au fost ele expuse la recentul summit de la Praga“. Pe lîngă faptul că a cerut 
înghețarea unilaterală a cheltuielilor militare (măsură care nu a fost urmată de nici o altă 
ţară din Pactul de la Varşovia), Ceauşescu a declarat de curînd echipei unei televiziuni 
olandeze“” că, în contradicţie cu opinia mareşalului sovietic Viktor Kulikov, propunerea 
secretarului general al P.C.U.S. Iuri Andropov de a aduce proiectilele sovietice cu rază 
medie de acţiune la acelaşi nivel cu cele ale Franţei şi Marii Britanii nu reprezenta- o 
„soluţie radicală la problema armelor nucleare din Europa” ®. În acelaşi interviu, 
Ceauşescu a afirmat de asemenea că România „prezentase cîteva propuneri de dezarmare” 
(la Praga ?), una dintre ele cerînd „reducerea generală şi echilibrată [a trupelor] în Europa 
centrală din partea Pactului de la Varşovia”, într-un gest unilateral simbolic menit să dea 
avînt acordurilor generale de dezarmare dintre N.A.T.O. şi Pactul de la Varşovia. 


Romanian Situation Report/5, Radio Free Europe Research, 17 martie 1983 


46. Vezi Il Popolo, 23 februarie 1983. 
47. Scînteia, 1 februarie 1983. 
48. AND, 25 ianuarie 1983. 


Noi restricţii privind folosirea maşinilor 
de scris şi a copiatoarelor 


Pe 28 martie, Nicolae Ceauşescu, în calitatea sa de preşedinte al Consiliului de Stat, 
a semnat un decret“? care înăspreşte controalele Ministerului de Interne în privinţa 
folosirii de copiatoare în România ; de asemenea, acesta reintroduce reglementări asupra 
folosirii maşinilor de scris de către persoane particulare, care sînt chiar mai severe decît 
cele abolite în 1964%. Decretul va intra în vigoare din 28 aprilie. 


Controale mai stricte în privința copiatoarelor 


Ca şi în trecut, decretul recent publicat limitează deținerea oricărui tip de fotocopiator şi 
consumabile de către unităţile şi organizaţiile socialiste ; persoanelor particulare li se 
interzice producerea, deținerea ori (în prezent) chiar folosirea aparatelor ori a consu- 
mabilelor destinate fotocopierii“!. Orice violare a acestui articol va avea drept consecinţă 
confiscarea aparatelor şi a consumabilelor deţinute, folosite ori produse în mod ilegal. 
Ministerul de Interne are sarcina de a pune în aplicare decretul prin organele de miliţie 
şi de a ţine o evidenţă strictă a producerii, deţinerii şi folosirii tuturor copiatoarelor şi a 
consumabilelor. 

Întreprinderile şi organizaţiile care fabrică ori achiziţionează un aparat de fotocopiat sînt 
obligate să-l înregistreze la secţia de miliţie în decurs de cinci zile. Aceeaşi reglementare 
se aplică şi în cazul oricărui transfer de copiatoare de la o unitate sau organizaţie la alta, 
şi chiar în cadrul aceleiaşi instituţii, în cazul mutării dintr-un loc în altul. Pierderea sau 
dispariţia fotocopiatoarelor trebuie raportate la secţia locală de miliţie în 24 de ore. Violarea 
acestor prevederi va fi sancţionată prin cele mai mari amenzi (între 1000 şi 3 000 de lei). 
Mai mult, o altă stipulare prevede ca toate documentele aparţinînd unor persoane 
particulare să fie fotocopiate doar în centre sau organizaţii specializate ; cei care încalcă 
această lege vor fi amendaţi cu 800 pînă la 1 500 de lei. Aceasta pare a fi o încercare din 
partea regimului de a împiedica persoanele care au acces la fotocopiatoare în cadrul 


49. Buletinul Oficial, nr. 21, 30 martie 1983. 

50. Decretul nr. 148, Ibid., nr. 3, 6 aprilie 1964. 

51. Hotărîrea Consiliului de Miniştri, nr. 199, Colecţia de Hotăriri şi Dispoziţii ale Consiliului de 
Miniştri al R.PR., nr. 14, 9 aprilie 1964, şi Decizia nr. 2288, Buletinul Oficial, nr. 150, 24 
decembrie 1969. 

unităţii la care lucrează să le folosească în scop privat, pentru ca nu cumva să fie 
multiplicate alte materiale scrise decît documentele personale (de care cetăţenii români 
au frecvent nevoie din pricina labirintului birocratic al ţării). 


Maşinile de scris: reglementări orwelliene 


La apogeul guvernării staliniste în România, Consiliul de Miniştri a emis primele 
reglementări drastice cu privire la deținerea, folosirea şi cumpărarea ori comercializarea 
maşinilor de scris şi a copiatoarelor*?. La acea vreme, şi pentru cel puţin încă un 
deceniu, maşinile de scris au fost aproape singura modalitate a publicului de a reproduce 
materiale scrise ; orice restricţie în privinţa folosirii lor a fost, de aceea, foarte dură, ceea 
ce a făcut ca în timpul procesului de înregistrare a lor să fie confiscate multe maşini de 
scris de la persoane considerate periculoase din punct de vedere politic. Această decizie 
a fost revocată şi înlocuită prin decizia nr. 1400/1962, care a fost abrogată la rîndul ei în 
1964, punînd astfel capăt reglementărilor privind procurarea, deținerea şi folosirea 
maşinilor de scris în România pentru cel puţin două decenii. Cu toate acestea, noul decret 
al lui Ceauşescu este, în anumite privinţe, chiar mai dogmatic şi mai restrictiv decît 
decizia din 1962 şi este mult mai pasibil de interpretări aberante şi manipulări politice. 
Organele de miliţie sînt cele care vor controla deținerea şi folosirea maşinilor de scris, 
şi la ele trebuie să apeleze cetăţenii pentru autorizaţia de deținere a lor. Maşinile de scris 
neînregistrate, precum şi cele confecţionate în particular pot f confiscate. 

Noul decret conţine două stipulări absente în decretul din 1962, care sînt relevante în 
mod special pentru situaţia reală a „democraţiei socialiste” în România şi se referă 
indirect la folosirea ilegală, reală sau posibilă a maşinilor de scris în România. Articolul 
15, paragraful 2, statuează că „nu pot fi autorizate să deţină maşini de scris persoanele 
care, datorită antecedentelor penale sau comportării lor, prezintă pericol pentru ordinea 
publică şi securitatea statului”. Aceasta este o clară discriminare politică la adresa 
oricărei persoane (scriitori, studenţi, oameni de ştiinţă, persoane aparţinînd minorităţilor 
sau clerului sau membrilor Sindicatului Liber-Profesioniştilor, pentru a aminti doar 
cîteva categorii) al cărei „comportament” (un termen deliberat şi periculos de vag) poate 
fi considerat de către regim a intra în conflict nu cu legea sau cu Constituţia ţării, ci cu 
unele concepte dubioase precum „ordine publică” sau „securitate a statului”. Dată fiind 
recenta campanie de presă orchestrată împotriva scriitorilor neînregimentaţi (acuzaţi, 
într-o rezoluţie a Biroului Uniunii Scriitorilor români, de colaborare cu Radio Europa 
Liberă)", acest articol din decret ar putea să apară ca un instrument deosebit de eficace 
pentru a-i disciplina şi a-i determina să se supună rigorilor dogmatice şi naţionaliste. Pe 
de altă parte, o nouă prevedere, care lipseşte din decretul din 1962, stipulează că atît 
unităţile socialiste, cît şi persoanele autorizate care folosesc maşini de scris au voie să o 
facă numai în scopul specificat la momentul înregistrării sau autorizării. Aceasta indică 
faptul că indivizilor care nu sînt recunoscuţi oficial drept scriitori, jurnalişti sau oameni 
de ştiinţă (cum ar fi, spre exemplu, muncitorii şi ţăranii) le va fi greu să obţină o 
autorizaţie pentru maşina de scris. În plus, ca şi în cazul fotocopiatoarelor, regimul se 


52. Hotăriîrea nr. 583, Buletinul Oficial, nr. 51, 9 iunie 1950. 
53. România literară, nr. 13, 31 martie 1983. 

străduieşte din răsputeri să împiedice folosirea în scopuri particulare a maşinilor de scris 
înregistrate din instituţii şi organizaţii. | 

Numeroase prevederi ale decretului din 1962 au fost reinstituite şi au scopul de a 
preveni orice posibilitate de ocolire a legii. Se specifică, de exemplu, că persoanele 
cărora li s-au dat sau care au moştenit maşini de scris trebuie să obţină la rîndul lor 
permisiunea miliției pentru a le folosi. Este interzis să închiriezi sau să împrumuţi maşini 
de scris ori să le repari în alte magazine decît cele autorizate de miliţie. Ca să existe 
siguranţa că oamenii nu vor schimba caracterele, cetăţenilor li se cere să predea miliției 
o hîrtie conținînd amprentele fiecărui caracter al maşinii de scris. 


Înregistrare naţională 


În partea sa finală, decretul prevede înregistrarea la secţiile de miliţie din întreaga ţară 
a tuturor copiatoarelor (în timp de 90 de zile) şi a tuturor maşinilor de scris deţinute de 
persoane particulare (în 30 de zile). Miliția va „analiza” apoi cererile deţinătorilor 
particulari de maşini de scris şi va decide în 90 de zile dacă „va aproba sau refuza 
autorizaţia deţinerii” maşinilor de scris. Aceasta înseamnă că cel puţin unele din maşinile 
de scris deţinute în prezent de cetăţenii români ar putea fi confiscate şi vindute sau 
distruse sub supravegherea miliției. Aceasta înseamnă, de asemenea, că regimul doreşte 
să creeze un dosar cu amprentele tuturor maşinilor de scris din ţară. Motivul acestei 
măsuri nu e greu de ghicit: în ultimii ani, se spune că ar fi circulat în România manifeste 
critice la adresa politicii şi a practicilor regimului. Mai mult, membrii minorităţii 
maghiare au scos cîteva numere dintr-o publicaţie ilegală numită E//enpontok (Contrapuncte), 
care se pare că erau tipărite şi multiplicate în România. În sfîrşit, un număr tot mai mare 
de documente şi scrisori exprimînd nemulțumiri sau critici la adresa regimului din 
România au ajuns în Vest. Nicolae Ceauşescu, care „îndrumă în mod nemijlocit activitatea 
presei”s* în ţara sa, este probabil interesat de stoparea oricărui flux de informaţie 
samizdat. Înregistrarea tuturor aparatelor de copiat şi tipărit din România, precum şi 
restricţiile staliniste severe aplicate uzului acestora îl vor ajuta cu siguranţă să atingă 
acest scop. 

Este interesant de observat că decretul nu se aplică în cazul a două instituţii: 
Ministerul Apărării Naţionale şi Ministerul de Interne, unde vor intra în vigoare regula- 
mente de ordine interioară. 


Romanian Situation Report/7, Radio Free Europe Research, 19 aprilie 1983 


54. Potrivit unei telegrame trimise de către participanţii la plenara Consiliului Ziariştilor (Radio 
Bucureşti, 9 aprilie 1983). 


Inaugurarea Canalului 
Dunăre-Marea Neagră 


Canalul Dunăre-Marea Neagră, o nouă cale navigabilă artificială care leagă portul 
fluvial Cernavodă de portul maritim Constanţa-Sud-Agigea şi trece în întregime pe 
teritoriul României, a fost inaugurat pe 26 mai, după mai multe amînări. Construcţia 
canalului a început încă din 1949, dar a fost abandonată în 1953, iar termenul limită de 
finalizare a fost stabilit pentru 1982 şi amînat ulterior de cîteva ori. 


Festivitatea 


Festivitatea de inaugurare a fost concepută ca încă un mijloc de a spori cultul personalităţii 
lui Ceauşescu. Presa românească s-a străduit să elogieze construcţia ca pe o „grandioasă 
realizare a epocii Ceauşescu” şi a indicat faptul că întreg proiectul a fost conceput sub 
„directa călăuzire” a secretarului general al P.C.R.55. Construirea canalului a fost 
comparată, în termeni biblici, cu facerea universului, iar Ceauşescu a fost asemuit lui 
Prometeusf. 

În cuvîntarea ţinută la inaugurare, Ceauşescu a lăudat aptitudinile creatoare şi tehnice 
ale poporului român, care a sprijinit construirea canalului ; el a accentuat importanţa 
socialismului şi a independenţei drept condiţii pentru această realizare şi semnificaţia 
canalului pentru Europa. Ceauşescu s-a referit doar în treacăt la eforturile de construire 
a canalului între 1949 şi 1953, acţiune care, a spus el, a fost abandonată deoarece ţara 
nu dispunea de forţa tehnică şi materială necesară. 

În prima perioadă a construcţiei, din '1949 pînă în 1953, canalul a provocat moartea 
a mii de deţinuţi politici aduşi cu forţa să muncească aici. Potrivit unui observator 
occidental, 60 000 de deţinuţi au fost cazaţi în barăci rudimentare şi forţaţi să depună o 
muncă extenuantă şi în schimbul unei diete alimentare care se reducea uneori la broaște, 
cîini ori şerpi”. În memoria poporului român, canalul va rămîne drept „Canalul Morţii”, 
un număr real al victimelor sale nefiind dezvăluit niciodată. 

Doar după ce în România a început construirea „socialismului multilateral dezvoltat”, 
a spus Ceauşescu, a fost posibilă continuarea acestui proiect. Nu a repetat însă afirmaţiile 


55. Neuer Weg, 26 mai 1984. 
56. Contemporanul, nr. 22, 25 mai 1984; Flacăra, nr. 21, 25 mai 1984. 
57. Vezi Romanian Situation Report/7, Radio Free Europe Research, 19 aprilie 1984, Item 9. 

din presă că proiectul a fost finanţat în întregime de către România. De fapt, Banca 
Mondială a contribuit (cu un împrumut de 300 000 000 de dolari, din cîte se aude) la 
costurile de construcţie estimate între 1 700 000 000 şi 2 000 000 000 de dolari. 


O magistrală naţională de importanţă internaţională ? 


Ceremonia de inaugurare a fost gîndită ca un eveniment pur naţional, fără participarea 
delegaţiilor sau a oaspeţilor din străinătate. Totuşi, o delegaţie chineză care a vizitat 
România pentru 2 săptămîni a obținut permisiunea de a vizita canalul“. Pe 30 mai, o 
delegaţie militară iugoslavă la nivel înalt a putut vedea şi ea construcţia recent inaugurată. 
Nu se ştie dacă vicepremierul maghiar Jozef Marjai ori ministrul bulgar al Afacerilor 
Externe Hristo Hristov, care au vizitat România în ajunul inaugurării canalului, au 
discutat cu omologii lor români această chestiune. 

Se poate ca alegerea datei de 26 mai drept zi a inaugurării Canalului Dunăre-Marea 
Neagră să fi fost decisă de încărcătura simbolică naţională şi comunistă a acestei date. 
După cum a remarcat Viaţa Studenţească“, pe 26 mai 1944 s-a format în România o 
„coaliţie naţional-democrată” între Partidul Comunist, diferite organizaţii de front 
procomuniste, Partidul Social-Democrat şi partidele Naţional Țărănesc şi Naţional Democrat 
necomuniste, o coaliţie care a constituit temeiul pentru lovitura de stat de la 23 august. 

Informaţii detaliate asupra administrării şi funcţionării Canalului Dunăre-Marea 
Neagră au fost oferite într-un interviu acordat de contraamiralul Nicolae Hîrjeu, ministru 
adjunct al Transporturilor şi Telecomunicaţiilori!. Hîrjeu a confirmat faptul că acest 
canal a fost plasat sub jurisdicţia exclusivă a statului român, ca orice altă cale navigabilă 
din interiorul ţării. Scopul său era acela de a servi în primul rînd nevoilor economiei 
naţionale, iar în stadiul iniţial al existenţei sale, el va fi deschis doar vapoarelor aflate sub 
pavilion naţional. Totuşi, în etapa următoare, canalul va fi deschis şi vaselor străine, a 
spus Hîrjeu, „evident, atît cît traficul o va permite”, în condiţiile stipulate de România 
şi numai după plata taxelor aferente (pe care acesta nu le-a specificat). 


Beneficii economice : reale sau imaginare ? 


Presa românească a dedicat un spaţiu neobişnuit de mare ridicării în slăvi a avantajelor 
„multilaterale” prezente şi viitoare ale canalului pentru economia românească. Se spune 
că acest canal va servi nevoilor de transport naţionale ; că va fi benefic agriculturii din 
Dobrogea datorită irigaţiilor, rezervelor de apă şi lucrărilor de fertilizare şi că va 
reprezenta o sursă de apă potabilă şi industrială, exercitînd chiar o influenţă pozitivă 
asupra mediului. Acestea sînt predicții destul de hazardate, în lumina îndoielilor expri- 
mate de presa străină şi, în unele cazuri, chiar de cea românească. S-a menţionat de 
asemenea importanţa întemeierii de noi centre industriale de-a lungul canalului, în 
vederea unor viitoare tendinţe sociale şi demografice în Dobrogea şi a fost exprimată 


58. Scînteia, 27 mai 1984. 
59. Ibid., 26 mai 1984. 
60. Nr. 21, 23 mai 1984. 
61. Agerpres, 25 mai 1984. 

speranţa că acesta va îmbunătăţi traficul turistic în zonă. În comparaţie cu braţul Sulina, 
folosit pînă în prezent exclusiv pentru traficul dunărean, presa subliniază faptul că noul 
canal va scurta drumul către Marea Neagră cu 400 de kilometri, va economisi timp şi 
combustibili şi va fi menţinut la o temperatură mai înaltă pe timpul iernii datorită faptului 
că apa canalului va fi folosită în procesul de răcire al uzinei nucleare de la Cernavodă, 
momentan în stadiu de proiect. 

În linii mari, eforturile româneşti de a prezenta canalul drept o realizare prestigioasă 
a capacităţilor de cercetare şi tehnologice din ţară reprezintă un semnal atît pentru 
partenerii C.A.E.R. ai României, cât şi pentru partenerii comerciali şi de cooperare ai 
ţării din Lumea a Treia. Totuşi, observatorii străini şi-au exprimat dubii serioase în 
privinţa profiturilor potenţiale ale Canalului Dunăre-Marea Neagră nu doar pentru 
perioada precedentă finalizării Canalului Rin-Main-Dunăre, ci şi ulterior acestui eveni- 
ment (programat să aibă loc în preajma anului 1992). Potrivit unor experţi occidentali, 
resurse financiare, materiale şi umane uriaşe au fost risipite pentru acest canal, care a 
primit eticheta de „cel mai stupid proiect la Turnul Babel încoace”, ca de altfel şi 
proiectul canalului din Germania occidentală. S-au exprimat îndoieli serioase că se vor 
putea recupera cheltuielile în 25 de ani, aşa cum se aşteaptă românii. S-a argumentat 
că traficul dunărean nu e destul de intens pentru a exploata în mod adecvat capacitatea 
canalului românesc. Capacitatea proiectată a Canalului Dunăre-Marea Neagră, de apro- 
ximativ 75 000 000 de tone, este aproximativ egală cu cantitatea anuală de bunuri 
(76 500 000 de tone, potrivit raportului din 1984 al Comisiei Dunării) transportate pe 
fluviu. Nu au existat pînă în prezent critici oficiale în privinţa canalului din partea 
vecinilor comunişti ai României, cu toate că jurnalul vest-german Frankfurter Allgemeine 
Zeitung“ a oferit detalii dintr-un document maghiar care evalua critic avantajele şi 
dezavantajele noii căi fluviale româneşti. Potrivit acestui studiu, vasele maritime nu vor 
putea intra pe Dunăre, astfel că multe lucruri vor depinde de funcţionarea Portului 
Constanţa, precum şi de întreaga infrastructură a canalului. Fiind o cale fluvială 
naţională, transportul nu va fi gratuit şi se aude că taxele vor fi neobişnuit de mari. Se 
spune că experţii maghiari ar fi decis chiar înaintea deschiderii oficiale a canalului că 
vasele ungurești vor alege porturile sovietice Ismail şi Reni mai degrabă decît Constanţa. 


Tensiune în relaţiile româno-sovietice ? 


Repercusiunile construirii Canalului Dunăre-Marea Neagră asupra relaţiilor româno- 
-sovietice sînt de trei feluri: economice, politice şi strategice. Aspectul economic are în 
vedere mai ales competiţia care se anunţă între portul românesc Constanţa şi porturile 
sovietice Ismail şi Reni, aflate pe vechiul curs al căii fluviale dunărene, şi poate chiar 
portul maritim Odessa. În vreme ce U.R.S.S.a început să extindă Ismailul în anii '70, 
presa românească a elogiat avantajele portului maritim Constanţa, „modern” şi „fără 
maree”, care, avînd o capacitate anuală de 57 000 000 de tone, este pe cale de a deveni 
„cel mai mare port al Mării Negre”%. 


62. Süddeutsche Zeitung, 24 mai 1984. 
63. 26 mai 1984. 
64. Radio Bucureşti, 26 aprilie 1984. 


EPOCA CEAUŞESCU - O PERIOADĂ DE RESTRICȚII ŞI REPRESIUNE 285 


Jurnaliştii occidentali prezenţi la ceremonia de inaugurare au primit indicii clare din 
partea gazdelor române în privinţa semnificației geopolitice a canalului nou construit. 
Deplasînd calea fluvială. dunăreană de la graniţa sovietică pe teritoriul românesc, se vor 
reduce, din cîte se pare, posibilităţile sovietice de control, presiune ori şantaj asupra 
transportului pe apă românesc şi chiar internaţional. Teama că sovieticii ar putea ameninţa 
controlul românesc asupra Dunării a devenit o temă istorică recurentă de cînd Rusia 
ţaristă a acaparat sudul Basarabiei, devenind astfel o ţară cu graniţa pe Dunăre, cu toate 
consecinţele legale care derivă din acest statut. Românii au considerat întotdeauna 
decizia luată în 1956 de Comisia Europeană a Dunării, care a declarat braţul Sulina 
deschis pentru navigaţie, contrară intereselor naţionale românești’. 

Mai mult, proclamarea Canalului Dunăre-Marea Neagră drept cale fluvială naţională 
ar putea avea repercusiuni politice asupra echilibrului de forţe din cadrul Comisiei 
Dunării (înfiinţată la Belgrad în 1948), în care U.R.S.S. se opune deciziei luate de 
R.F.G. de a declara Canalul Rin-Main-Dunăre drept cale fluvială naţională (în loc de 
internaţională)S5. Se pune întrebarea dacă în condiţiile actuale U. R.S.S., al cărei ambasador 
în Ungaria a fost ales de curînd preşedinte al Comisiei Dunării (ambasadorul român 
fiindu-i adjunct), va recunoaşte Canalul Dunăre-Marea Negră drept cale fluvială naţio- 
nală, creînd astfel un precedent pentru canalul german. 

Aspectul strategic al canalului este legat de vechile planuri sovietice de a folosi 
Dobrogea ca zonă militară de tranzit spre Bulgaria şi restul Balcanilor. Refuzul repetat 
al României de a se supune acestei cerinţe a forţat U.R.S.S. să stabilească, acum cîţiva 
ani, o legătură prin feribot între Odessa şi Varna. În lumina accentului pus în studiile 
româneşti recente“ pe importanţa strategică a tuturor sistemelor de canalizare şi irigație, 
noul canal, care străbate Dobrogea, trebuie văzut la rîndul său ca un potenţial obstacol 
strategic în calea invaziilor străine. 

Posibilităţile economice ale Canalului Dunăre-Marea Negră vor depinde cu siguranţă 
în mare parte de situaţia politică generală din Europa şi din lumea întreagă. Numai 
viitorul va arăta dacă profitabilitatea economică scontată a canalului va surmonta riscurile 
politice ale construcţie sale, precum şi imensa povară financiară aruncată pe umerii 
poporului român. 


Romanian Situation Report/9, Radio Free Europe Reseach, 14 iunie 1984 


65. Vezi Enciclopedia României, vol. IV, Asociaţia Ştiinţifică pentru Enciclopedia României, 1940, 
pp. 78-127. 

66. Handelsblatt, 25 mai 1984; Frankfurter Allgemeine Zeitung, 28 martie 1984. 

67. Vezi Sistemul Apărării Naţionale a României Socialiste, Bucureşti, Editura Militară, 1982, pp. 82-105. 


Economiştii români critică modelul 
creşterii extensive 


Doi economişti români au publicat recent în revista bucureşteană Revue Roumaine 
d'Etudes Internationales un articol provocator, cu titlul inofensiv: „Unele probleme ale 
dezvoltării eonomiilor socialiste europene”. Studiul se ocupă de problemele cu care se 
confruntă economiile ţărilor din blocul estic în anii din urmă într-o manieră neobişnuit 
de critică. După ce trec în revistă, pe numai o jumătate de pagină, „realizările” sistemului 
blocului sovietic, autorii ajung la „anumite probleme majore ale procesului de trecere la 
o dezvoltare intensivă” în ţările C.A.E.R. 

Pentru a identifica aceste probleme, ei schiţează un tablou general al evoluției 
economice a țărilor C.A.E.R. în ultimele trei decenii şi identifică patru dintre „cele mai 
relevante trăsături” ale acesteia, după cum urmează: 

1. O diminuare continuă a indicilor macroeconomici (rata de creştere anuală medie 
a P.N.B. pe cap de locuitor, diferenţa mare între P.N.B. pe cap de locuitor în comparaţie 
cu ţările capitaliste dezvoltate, rata de creştere anuală medie a producţiei industriale, rata 
de creştere a părţii ce revine ţărilor C.A.E.R. din producţia industrială mondială). 

2. Ratele de creştere a producţiei industriale. în ţările comuniste cele mai avansate 
(R.D.G., Ungaria şi Cehoslovacia) sînt de regulă mai mici decit cele atinse în ţări 
precum Japonia, S.U.A., Italia, Franţa ori R.F.G. 

3. Ratele ridicate ale expansiunii industriale înregistrate în unele ţări est-europene (a 
se citi: Polonia şi România), în special în anii '70, ar fi fost imposibil de atins fără 
credite şi împrumuturi din Occident, care mai tîrziu s-au transformat într-o povară ce 
împiedică dezvoltarea economică. 

4. Partea care revine ţărilor comuniste europene din exporturile mondiale a scăzut de 
la 10,9% în 1965 la 7,9% în 1980. Şi mai semnificativă este „deteriorarea puternică a 
comerţului cu statele capitaliste”, indicată de cantitatea sporită de combustibili şi materii 
prime exportate şi de maşini şi echipament importate în şi din Vest. 


Căutarea cauzelor 


În analiza făcută cauzelor acestei dezvoltări, Pilat şi Dăianu nu amintesc faptul că 
modelele politice şi economice au fost impuse ţărilor est-europene de către U.R.S.S., 
care era străină de evoluţia organică a acestora ; totuşi, ei au arătat handicapurile care 


68. Vasile Pilat şi Daniel Dăianu, „Some Problems of the Development of European Socialist Economies” , 
în Revue Roumaine d’Etudes Internationales, mai-iunie 1984, pp. 245-261. 

existau în stare latentă în acest model economic. De.la bun început, acesta a implicat o 
tendinţă către autarhie şi producţie expansivă, încurajînd „mentalitatea cantitativistă”. 
A mai implicat şi alocare şi utilizare centralizată de resurse, ca o trăsătură fundamentală 
a mecanismului economic. Cu o singură excepţie (Ungaria), ei au spus că modelul 
economic tradiţional este încă favorabil celor care iau decizii în ţările membre ale 
C.A.E.R. Potrivit celor doi, mecanismul economic tradiţional, cu sistemul său specific 
de investiţii, a fost şi încă este cauza fundamentală a dezvoltării extensive şi a dificultăţilor 
întîmpinate în creşterea eficienţei producţiei. 

Potrivit autorilor, producţia se bazează în special pe o politică de investire extensivă, 
promovînd sporirea bunurilor fixe. Ca rezultat, industria se împovărează mai devreme 
sau mai tîrziu cu echipament învechit şi uzat, ale cărui întreţinere şi reparare înghit 
resurse financiare considerabile. 

Goana după echipament mai mult decît mai bun descurajează progresul tehnologic şi 
are drept rezultat folosirea ineficientă a mîinii de lucru şi deficienţe cronice ale muncii. 
Mai mult, prioritatea acordată manufacturii conduce la neglijarea altor sectoare, cum ar 
fi agricultura, industria bunurilor de consum, precum şi industria serviciilor. În acest 
context, „deficienţa” devine un concept analitic cheie. 


Diagnostic şi tratament 


Pilat şi Dăianu vorbesc cu prudenţă de o „involuţie a eficienţei producţiei sociale”, 
folosind cuvîntul „criză” oarecum la modul ambiguu şi sugerînd că actuala criză trebuie să 
fie văzută ca un proces răspîndit la scară mondială. Potrivit dogmei marxiste, bineînţeles, 
crizele sînt specifice sistemului capitalist şi astfel de neconceput în economiile planificate. 

Autorii comentează asupra faptului că reformele economice de la mijlocul anilor *60 
din Europa de Est nu au pus cu adevărat probleme modelului tradiţional al dezvoltării, 
rezultatele lor fiind în consecinţă limitate şi mai degrabă nesatisfăcătoare. Ei pledează 
acum pentru mai multă autoadministrare, mai multă competiţie şi, mai presus de toate, 
pentru preţuri flexibile ; cu alte cuvinte : o restaurare parţială a economiei de piaţă. Cît 
priveşte preţurile, cei doi economişti susţin fără echivoc faptul că sistemul preţurilor 
rigide şi fixate de la centru trebuie abolit (cu excepţia preţurilor la bunurile esenţiale, în 
special alimente). În acelaşi timp, ei avertizează cu privire la pericolele unei pieţe 
complet libere, insistînd asupra nevoii de descentralizare şi autonomie la nivelul întreprin- 
derilor, combinată cu intervenţie directă şi indirectă de la centru. 

Pentru ţările mici şi mijlocii, participarea la diviziunea mondială a muncii şi la 
schimbul internaţional este vitală, consideră autorii. Pentru a realiza acest lucru, unele 
ţări socialiste din Europa vor trebui să aducă unele ajustări structurilor lor de producţie, 
diminuînd sau eliminînd complet anumite produse şi dezvoltîndu-le pe cele selectate pe 
o bază raţională. 


Griji cu privire la economie 


Vasile Pilat şi Daniel Dăianu fac parte din conducerea Institutului de Economie Socialistă 
de la Bucureşti, iar studiul lor pare să fi fost iniţial un raport confidenţial pentru oficialii 
înalţi de partid. Acest institut, la fel ca Institutul pentru Economie Mondială, realizează 
din cînd în cînd asemenea evaluări realiste, dar din păcate ele ajung rareori să fie tipărite. 


288 CULTUL LUI CEAUŞESCU 


Cei doi economişti pretind că grija lor profundă pentru starea economiilor est-europene 
este împărtăşită de persoane „din eşaloanele politice de vîrf”. Deşi perspectiva vizează 
Europa de Est ca un întreg, informaţii despre starea economică particulară a României 
apar ocazional dintr-o masă de date statistice ale C.A.E.R. (Este interesant, în treacăt fie 
spus, faptul că sînt folosite ca bază pentru analiza generală nu numai statistici din blocul 
sovietic, ci şi statistici oficiale, occidentale şi de aiurea.) De exemplu, rata medie de 
creştere a producţiei industriale în România a scăzut de la 12,9% între 1971 şi 1975 la 
9,6% între 1976 şi 1980 şi, în cele din urmă, la 1,8% în perioada 1981-1982, ceea ce 
reprezintă o performanţă deplorabilă ; într-adevăr, doar Polonia pare a sta mai prost. 
Mai mult, România a fost ultima ţară din blocul C.A.E.R. care şi-a definitivat industria- 
lizarea de bază, reuşind acest lucru abia după 1975. 

Pentru a sugera nevoia acută de reformă economică în România, autorii îl citează pe 
Ceauşescu, potrivit căruia „vechiul mecanism trebuie distrus”. Ei omit totuşi să amin- 
tească faptul că această afirmaţie datează din februarie 1978% şi că, între timp, vechiul 
mecanism a rezistat oricărei încercări serioase de reformă, inclusiv cîteva noi reglementări 
salariale extrem de controversate din septembrie 1983. 

Este puţin probabil ca articolul lui Pilat şi Dăianu, apărut într-o revistă de limbă 
străină cu o circulaţie practic inexistentă în România şi, mai mult, cu o „dezicere” 
neobişnuită a redactorilor comunişti, potrivit căreia opiniile autorilor „nu implică angaja- 
mentul nici unei instituţii”, să anunţe vreo schimbare iminentă în climatul economic al 
ţării. Deşi directivele schiţate pentru cel de-al XIII-lea Congres al P.C.R. care va avea 
loc la mijlocul lunii noiembrie se referă deopotrivă la „creşterea economică intensivă” 
şi la „noul mecanism economico-financiar””, ele fac aceasta în termeni despuiaţi de 
orice substanţă economică reală şi par a constitui pur şi simplu un argou de partid 
optimist. Atunci de ce oare a decis revista să publice un articol despre chestiuni 
controversate într-o abordare nedogmatică? Răspunsul ar putea fi căutat în solicitarea 
autorilor ca ţările membre C.A.E.R. să nu se izoleze de restul lumii, retragîndu-se în 
interiorul C.A.E.R., ci să colaboreze mai activ cu instituţiile economice internaţionale 
precum F.M.I. şi Banca Mondială. Aceste comentarii ar putea avea o semnificaţie aparte, 
dacă luăm în considerare faptul că numărul din mai-iunie al Revue Roumaine d'Etudes 
Internationales coincide cu întîlnirea la vîrf a C.A.E.R. de la Moscova. 


Romanian Situation Report/14, Radio Free Europe Research, 
5 octombrie 1984 (împreună cu Dan Ionescu) 


69. Scînteia, 18 februarie 1978. 
70. Ibid., 5 septembrie 1984. 


Munca obligatorie şi remuneraţiile 


Rezumat : A fost propus un proiect de lege care stipulează munca obligatorie şi 
contribuţii financiare din partea românilor pentru planuri de lucrări publice ; pe 
10 septembrie el a fost înaintat spre aprobare Congresului Consiliilor Populare. 
Aceste stipulări sînt incluse într-un cadru legal mai larg, prin care organismele de 
conducere locală ar deveni tot mai răspunzătoare de administrarea financiară a 
comunităţilor lor. Deşi a fost prezentat de regim drept un nou pas spre imple- 
mentarea aşa-numitului „nou mecanism economico-financiar” proclamat în 1978, 
acest proiect reprezintă o altă încercare guvernului de a retrage susţinerea statului, 
impunînd în acelaşi timp populaţiei alte poveri financiare. 


XXX 


Pe 27 august 1985 presa românească a publicat un proiect de lege intitulat „Legea privind 
autoconducerea, autogestiunea economico-financiară şi autofinanţarea unităţilor administra- 
tiv-teritoriale”. El a fost înaintat spre aprobare la cel de-al 3-lea Congres al Consiliilor 
Populare de pe 10 septembrie”. El solicită contribuţii particulare obligatorii la lucrările 
publice în muncă sau bani, în vederea economisirii resurselor de la bugetul de stat, idee 
discutată iniţial la o întrunire a Comitetului Politic Executiv al P.C.R. de pe 5 iulie 19857. 


Constrîngere în loc de „liber consimţămînt” 


Preambulul la legea similară din 1971 a insistat asupra elementului de liber consimţămînt 
în ceea ce privea contribuţia cetăţenilor la proiectele de lucrări publice. Potrivit pro- 
iectului de lege din 1985, contribuţiile la proiectele locale şi naţionale devin obligatorii, 


71. Pînă în prezent, nu există informaţii care să arate dacă acest proiect dê lege a fost aprobat. Iniţial, 
se anunţase că acest Congres se va desfăşura între 4 şi 6 septembrie 1985 ; cel de-al 2-lea Congres 
al Consiliilor Populare s-a ţinut între 10 şi 12 septembrie 1980. 
72. Se pare că Marea Adunare Naţională, organismul legislativ suprem al ţării, a fost evitată în această 
privinţă. Deşi în martie s-a spus că Marea Adunare Naţională va rămîne deschisă în vederea 
- discutării anumitor „proiecte de lege” nespecificate, ea a fost în mod surprinzător declarată închisă 
pe 30 iulie, fără ca acestea să fi fost dezbătute (Scînteia, 30 martie 1985, p. 5). În decembrie 1971, 
cînd a fost publicată „Legea organizării contribuţiei băneşti şi în muncă pentru efectuarea unor 
lucrări de interes obştesc” (Legea nr. 20, Buletinul Oficial, nr. 155, 16 decembrie 1971), aceasta 
conţinea precizarea adițională destul de neobişnuită că 6 din cei 424 de deputaţi au votat împotrivă. 
Legea aceasta, care poate fi considerată predecesorul legal al proiectului de lege publicat de 
curînd, diferă de cel din urmă în cîteva puncte majore, care pot declanşa opoziții şi mai puternice. 

iar cei care nu vor respecta aceste prevederi îşi vor atrage sancţiuni. Mai mult, conform 
proiectului de lege din 1985, românii vor avea şi mai puţine de spus în privinţa proiectelor 
care urmau a fi executate cu banii şi munca lor. În timp ce, pe baza legii din 1971, o 
majoritate de două treimi plus unu dintre participanţii la întrunirile locale era necesară 
pentru a decide în privinţa unui proiect, noua lege preconizată a redus această majoritate 
la jumătate plus unu. 

Pe lîngă impozitele normale pe care le plătesc, românii vor fi acum obligaţi să aducă 
o contribuţie mult mai consistentă în bani şi prestări de servicii faţă de contribuţiile 
voluntare specificate în legea din 1971. De exemplu, în 1971, contribuţia în bani calculată 
pentru o familie întreagă putea atinge suma de 300 de lei pe an. Acum, aceasta este 
calculată pe „membru de familie apt de muncă” şi se poate ridica pînă la 400 de lei 
pentru o familie cu un astfel de membru, la 700 de lei pentru familiile cu doi astfel de 
membri şi la 1100 de lei pentru cele cu trei. (Salariul mediu lunar în România anului 
1984 era de 2 925 lei, în 1985 fiind prevăzută o majorare la 3 045 lei?.) 

Pe lîngă bani, românii vor fi siliţi să presteze şi muncă. Noua lege nu numai că va 
face această muncă obligatorie, ci va mări de asemenea şi numărul candidaţilor. Conform 
legii din 1971, puteau fi recrutaţi bărbaţii între 18 şi 55 de ani şi femeile între 18 şi 50 
de ani; noua legislaţie elimină limita de vîrstă. În principiu, conform noului proiect de 
lege, chiar şi pensionarii ţării pot fi puşi la muncă. Cele 6 zile opţionale de muncă ar 
deveni obligatorii şi ar putea fi chiar extinse în cazul în care normele nu vor fi îndeplinite. 
Ca şi înainte, românii trebuie să-şi aducă propriul echipament agricol cu tracţiune 
animală sau mecanică şi să pună la dispoziţie nutreţ sau carburanţi. Se pot oferi bani în 
schimbul muncii, aceste plăţi fiind mai ridicate decît cele prevăzute în 1971. Echivalentul 
unei zile de muncă este fixat la 100 de lei de persoană (faţă de 25 de lei în 1971) ; acesta 
poate urca pînă la 200-600 de lei, în funcţie de tipul de echipament pe care lucrătorul îl 
are la dispoziţie. 


Subvenţii ale cetăţenilor pentru investiţiile de stat 


Printr-o veritabilă răsturnare a politicii precedente, regimul a redus drastic subvenţiile 
pentru organisme locale : de la 12 398 000 000 lei în 1975, s-a ajuns la 2 450 000 000 lei 
în 1980 şi la doar 689 000 000 lei în 198374. Între timp, s-a spus că proiectele realizate 
în 1984 prin „muncă patriotică” s-au ridicat la 39 000 000 000 lei^. Prin introducerea 
prevederilor din proiectul de lege publicat recent, statul poate obţine de la populaţie 
aproximativ 14 000 000 000 lei în bani şi muncă. Potrivit noului proiect, aceste mijloace 
nu vor mai fi folosite doar pentru lucrările publice cu caracter local, după cum stipula 
legea din 1971, ci şi pentru proiecte de natură regională sau naţională. Conform unei 
anexe la legea din 1985, banii şi contribuţia în muncă ale cetăţenilor vor fi canalizate în 
special către sectorul energetic aflat în plină criză ; înspre ameliorarea solului şi reţelelor 
de irigație din agricultură şi în direcţia investiţiilor în drumuri, spitale şi şcoli. Serviciile 
publice, precum curăţarea zăpezii sau reciclarea, vor fi şi ele finanţate din fonduri 
obţinute prin impozitarea locală şi vor solicita munca obligatorie. 


73. Agerpres, 20 mai 1985. 
74. Anuarul Statistic al R.S.R. 1984, Direcţia Centrală de Statistică, Bucureşti, 1984, p. 272. 

Autofinanţare locală - legende şi fapte 


Elogiată ca măsură menită să descentralizeze procesul guvernamental de luare a deciziilor 
şi să încurajeze iniţiativa locală, „autofinanţarea” locală stipulată duce de fapt la opusul 
ei. În realitate, există mai puţină iniţiativă de jos şi un control mai puternic de la centru. 
Faptul că volumul contribuţiei populaţiei în bani şi muncă va fi inclus în planul naţional 
central vorbeşte de la sine. Transferînd o mare parte a obligaţiilor sale financiare către 
organismele locale şi către cetăţenii înşişi, regimul aruncă în acelaşi timp responsabilitatea 
politică pentru eşecuri şi neajunsuri în spinarea acestora. Aşa cum reiese din noul proiect 
de lege, sarcinile consiliilor populare locale şi răspunderile pe care acestea le presupun 
vor deveni extrem de dificile. Ele trebuie să asigure îndeplinirea planului în întreprinderile 
industriale aflate în jurisdicţia lor, să aibă grijă ca unităţile agricole să livreze suficiente 
bunuri către fondul de stat şi pentru consumul local şi să vegheze asupra serviciilor sociale 
şi culturale, precum şi a nevoilor populaţiei. Finanţarea acestora devine cu atît mai dificilă, 
cu cât consiliile locale trebuie să plătească mai întîi o anumită cotă din venit la stat'f. 

Două prevederi sînt deosebit de semnificative. În cazul neîndeplinirii planului de venituri 
de către administraţia locală, plăţile efectuate la bugetul centralizat de stat au prioritate 
obligatorie asupra nevoilor locale. Mai mult, dacă în urma plăţilor la buget consiliile nu 
mai au suficiente fonduri pentru proiectele planificate, unele dintre acestea trebuie să fie 
eliminate. Rezultă clar de aici că, atîta vreme cît nu există o autonomie reală a întreprinde- 
rilor şi a administraţiei locale, retorica oficială despre pretinsele reguli de „eficienţă” şi 
„profitabilitate” ale „noului mecanism economico-financiar” din România ascunde în 
realitate mai multe şi mai dure măsuri de constrîngere, împovărînd şi mai mult populaţia. 

Ceea ce se petrece acum în România s-ar putea să conducă în cele din urmă la 
nemulțumiri sociale. Regimul actual este pe cale să înlăture cei doi stîlpi pe care se 
bazează contractul social dintre conducerea comunistă şi mase : salarii mici, dar garantate, 
în schimbul unei anumite bunăstări sociale finanţate de către stat. Primul pilon - salarii 
minime, dar garantate - a fost distrus prin introducerea aşa-numitului „acord global”, 
care condiţiona salariile de îndeplinirea planului. Eliminînd majoritatea subvenţiilor de 
stat şi lăsînd astfel consiliile locale să se descurce pe cont propriu, regimul aruncă povara 
financiară majoră a serviciilor sociale în spinarea populaţiei înseşi. 

În aşa-zisa dezbatere lansată în presă după publicarea proiectului de lege, scrisori de 
susţinere aproape identice din partea autorităţilor locale îşi exprimă sprijinul pentru 
noile reglementări. Ei pretind că este „natural şi etic” pentru populaţie să plătească şi să 
muncească în beneficiul propriu. Nivelul contribuţiilor impuse cetăţenilor este considerat 
a fi „corect””, iar un primar şi-a exprimat chiar satisfacția fără rezerve legată de 
caracterul obligatoriu al noilor reglementări, care nu vor mai permite unor cetăţeni să 
evite plăţile ori munca în folosul comunităţii”. Va fi interesant de văzut dacă se va face 
auzită vreo voce critică în această privinţă. 


Romanian Situation Report/13, Radio Free Europe Research, 11 septembrie 1985 

Drepturile omului în România : 
restricţii pentru călătorii şi relaţii umane 


România are în comun cu celelalte ţări comuniste faptul că priveşte emigrarea nu ca 
pe un drept civil, ci ca pe o concesie acordată unui număr limitat de indivizi, în special 
pe motivul reîntregirii familiei. Pentru a menţine o rată scăzută a emigrărilor, regimul a 
ridicat o serie de obstacole birocratice şi financiare, motivate politic. El îi privează pe 
solicitanţi de multe dintre drepturile lor economice şi sociale şi face presiuni de ordin 
moral asupra acestora pentru a nu pleca; uneori se recurge chiar la hărţuire pe faţă. 

Candidatul la emigrare întîlneşte mai întîi intimidările birocratice. După ce înaintează 
o cerere iniţială, solicitantul este chemat la biroul local de paşapoarte pentru a da detalii 
despre motivele pentru care vrea să emigreze. Dacă acest interviu nu reuşeşte să-l sperie, 
i se va înmîna un nou formular, care solicită mai multe amănunte despre persoana sa. În 
principiu, oamenii au posibilitatea de a cere aprobarea de emigrare în calitate de cetăţeni 
români care doresc să obţină drept de şedere în străinătate („paşaport albastru”) sau 
permisiunea de emigrare care implică renunţarea la cetăţenia română („paşaportul 
maro”). Practic, şi cea dintii implică pînă la urmă pierderea drepturilor sociale şi 
economice ale unui cetăţean român”. De regulă, o dată ce a fost completată în întregime 
cererea, solicitantul îşi pierde slujba şi este transferat la muncă necalificată. Scriitorilor 
li se interzice publicarea, iar profesorii sînt demişi. Studenţii sînt exmatriculaţi (deşi 
există anumite variaţii locale în această privinţă) ; elevilor li se permite totuşi, aparent, 
să continue educaţia. Mulţi, dacă nu chiar majoritatea, sînt forţaţi să plătească pentru 
serviciile medicale, anterior gratuite. 

Urmează piedicile financiare. Pe lîngă o taxă de aproximativ 1000 de lei pentru cei 
care doresc să renunţe la cetăţenia română, trebuie plătite şi taxe de paşaport, şi taxe 
vamale pe numărul limitat de bunuri pe care emigranții le pot lua cu ei peste graniţă. În 
anumite cazuri, este cerută şi o sumă considerabilă de bani pentru renovarea aparta- 
mentului emigrantului. 

În 1982, regimul a încercat să impună emigranților plata în valută a costului educaţiei 
lor suportate de stat. Această decizie a fost întîmpinată cu vii proteste din partea S.U.A., 
R.F.G. şi Israelului şi, deşi reglementarea se află încă în codul de lege, ea nu a fost pusă 
vreodată în aplicare. O practică răspîndită, aproape o rutină, nu e stipulată în lege: 
presiuni asupra solicitanţilor, pentru a oferi mită în valută forte. Potrivit unei reviste 

occidentale’, mita cerută unui adult se ridică pînă la 10 000 DM, în cazul pensionarilor 
ea poate ajunge pînă la 6 000, iar pentru copii, pînă la 4 000 DM. 

Ca răspuns la numărul tot mai mare de cetăţeni care solicită viza de emigrare din 
cauza situaţiei economice tot mai precare din România, regimul a căutat să-i intimideze 
pe solicitanţi, apelînd la diferite forme de presiune morală şi de hărţuire. În încercarea 
de a micşora numărul de căsătorii între cetăţenii străini şi cei români, ceea ce conduce 
de obicei la o cerere de emigrare din partea românilor, Ceauşescu a invocat aşa-zisă 
tradiţie românească ce interzice un astfel de mariaj dacă părinţii nu sînt de acordf!. Mai 
mult, această practică a fost extinsă şi în cazul reunificării familiilor. Un înalt oficial din 
Guvernul României i-a spus ministrului Economiei din R.F.G., Martin Bangemann, în 
timpul vizitei sale în România din noiembrie 1985, că, dacă un membru al unei familii 
de etnie germană care încearcă să se repatrieze se opune acestei plecări, atunci nici 
guvernul nu va fi de acord’. Se ştie că, într-un caz, cererea de emigrare a unei familii 
a fost respinsă pe baza faptului că doi unchi şi un văr se opuneau. 

În ultima vreme hărţuirea aspiranţilor la emigrare a luat amploare. Presa occidentală 
a prezentat un număr tot mai mare de cazuri în care paşapoartele au fost retrase chiar 
după ce fusese acordată permisiunea de emigrare. Candidaţii la emigrare au fost urmăriţi 
şi interogaţi de către Securitate ; li s-au percheziţionat casele şi li s-au confiscat bunurile. 
Unii au fost chemaţi să-şi îndeplinească serviciul militar în detaşamentele de muncă 
forţată, iar alţii au fost chiar arestaţi. 

Grija României pentru păstrarea statutului ei de naţiune cea mai favorizată, acordat de 
S.U.A., a contribuit fără îndoială la numărul mare de permisiuni de emigrare acordat 
românilor de către autorităţi. Totuşi, soarta celor care aşteaptă permisiunea de a emigra, 
grup desemnat de Richard Schifter ca „noua clasă de refugiaţi interni”*, a devenit o 
povară în relaţiile S.U.A.-Românias. 

România postbelică nu s-a lăudat niciodată cu o politică liberală în ceea ce priveşte 
permisiunea cetăţenilor de a face vizite peste hotare (nici în alte ţări est-europene şi nici 
în Occident) sau de a stabili contacte cu străinii pe pămînt românesc. Limitările legale şi 
descurajările practice ale unor asemenea vizite şi contacte s-au accentuat în perioada 
1979-1981, cînd au fost adoptate cîteva noi legi. Călătoria individuală peste hotare nu 
este privită ca un drept civil, ci ca o favoare acordată de regim acelor cîţiva care sînt 
demni de ea. Autorităţile privesc cu mai multă bunăvoință excursiile colective, însă 
permisiunea nu decurge de aici în mod logic. 

-Călătoriile în ţările vestice şi în Iugoslavia sînt posibile doar dacă doritorul poate 
prezenta o invitaţie scrisă din partea unei gazde care se obligă să suporte cheltuielile 
acestuia peste hotare; de asemenea, gazda trebuie să trimită o sumă de bani în valută 
forte pentru a plăti cheltuielile de transport ale solicitantuluit“. 

Obstacolele birocratice, motivate politic, pe care regimul le ridică în calea celor care 
doresc să călătorească peste hotare sînt descurajatoare. Aprobarea pentru cerere trebuie 

să fie obţinută de la un superior de la locul de muncă, care poartă astfel răspunderea 
pentru reîntoarcerea în ţară a solicitantului. Trebuie să-şi dea acordul şi Consiliul 
Oamenilor Muncii, sindicatul şi organizaţiile de partid de la locul de muncă, precum şi 
Securitatea şi consiliul judeţean de partid. De regulă, doritorul trebuie să lase acasă cel 
puţin un membru al familiei, drept garanţie suplimentară a reîntoarcerii. Legea românească 
include şi o stipulare intenţionat vagă, ce interzice călătoriile în străinătate pentru orice 
cetăţean a cărui ieşire peste hotare ar putea prejudicia interesele statului român sau afecta 
bunele sale relaţii cu alte state??. 

În ultimul deceniu, perioadă în care influenţa Elenei Ceauşescu asupra vieţii culturale 
şi intelectuale a României a crescut extrem de mult, contactele oamenilor de ştiinţă, artiştilor 
şi studenţilor români cu colegi de peste hotare, în special cu cei din Occident, au fost 
drastic reduse. Invitaţiile adresate savanților sau artiştilor români pentru a participa la 
diferite conferinţe tind să rămînă neonorate sau sînt respinse de către oficialii de partid. 
Politicienii occidentali s-au plîns autorităţilor române de faptul că bursele oferite românilor 
nu au fost onorate. Pretextul pentru o asemenea izolare este stoparea aşa-numitei scurgeri 
de inteligenţă din „ţara socialistă în curs de dezvoltare”, România ; această politică s-a 
dovedit extrem de dăunătoare dezvoltării intelectuale şi tehnologice a ţării. Mai mult, printre 
specialiştii cărora li se permite ieşirea, mulţi se folosesc de această ocazie pentru a fugi, 
lăsînd cercetarea românească şi mai izolată şi situată sub standardele mondiale. 

Deşi anumiţi clerici şi predicatori au putut vizita România (dintre care cel mai 
cunoscut este cazul lui Billy Graham, în 1985), asemenea vizite sînt permise de către 
autorităţi atunci cînd servesc propriilor scopuri propagandistice. Mai mult, miliția este 
foarte atentă cu asemenea oaspeţi, pentru a se asigura că aceştia nu se amestecă prea mult 
cu credincioşii de rînd, iar vizitele reciproce în Vest ale membrilor comunităţii religioase 
din România sînt foarte rar permise. 

Contactele între cetăţenii români şi străinii care vizitează România au fost supuse din 
1970 unui număr de restricţii“. Turiştilor nu li se mai permite să locuiască la cetăţenii 
români, cu excepţia rudelor apropiate ; acestă reglementare i-a afectat pe ungurii şi 
germanii care îşi vizitau rudele aparţinînd minorităţilor naţionale din România. Românilor 
li se cere să raporteze la Securitate în decurs de 24 de ore orice conversaţie cu un străin, 
precum şi orice vizită peste hotare. Cînd călătoresc în afară, cetăţenii români nu au voie 
să dea interviuri posturilor de radio şi televiziune „defăimătoare” din străinătate ; sînt 
interzise în general interviurile cu ziarişti occidentali pe teme politice, sociale şi 
economice, de apărare ori ştiinţă şi tehnologie. 

În ultima vreme, accesul cetăţenilor români în ambasadele străine nu a fost doar 
descurajat, ci a devenit aproape imposibil. Clădirile ambasadelor sînt bine păzite şi 
românii care vor să intre aici trebuie să facă dovada unui paşaport românesc care le dă 
dreptul fie să călătorească, fie să emigreze. 


Research and Analysis Department Background Report/51 
(Eastern Europe), Radio Free Europe Research, 1l aprilie 1986 

Ceauşescu respinge reforma de tip sovietic 
şi întăreşte politica de austeritate 


Rezumat : Nicolae Ceauşescu a lansat o campanie de apărare a propriei politici 
dogmatice şi antireformiste, în contrast, dacă nu în opoziţie, cu mersul reformei pe 
care secretarul general al P.C.U.S., Mihail Gorbaciov, l-a trasat nu doar pentru 
U.R.S.S., ci şi pentru întregul bloc estic. Acestă situaţie, alături de intenţia de a 
întări programul de austeritate, pare să întîmpine tot mai multă opoziţie în interiorul 
şi în afara partidului. 

După întrunirea secretarilor C.C. din ţările comuniste însărcinați cu ideologia şi 
relațiile externe, desfăşurată între 22 şi 23 ianuarie la Varşovia, precum şi după plenara 
C.C. a P.C.U.S., par să fi sporit presiunile asupra conducerii P.C.R., considerată în 
întreg blocul comunist drept fortăreaţa pozițiilor conservatoare, antireformiste şi antiinte- 
graţioniste. , 

În afara comunicatului oficial, presa română nu a publicat nici un comentariu cu 
privire la întrunirea de la Varşovia ; şi nu a existat practic nici un articol despre cuvîntarea 
lui Gorbaciov. În schimb, Radio Moscova (în limba română) a difuzat aproape zilnic 
fragmente şi comentarii despre criticile lui Gorbaciov la adresa practicilor economice, 
ideologice şi politice învechite din U.R.S.S., ceea ce, păreau ei să sugereze, se aplica şi 
cazului României. Mai mult, Ceauşescu a ţinut două discursuri semnificative care nu 
doar că au contrazis noua politică a lui Gorbaciov, dar au apărat şi propria abordare 
împotriva susținătorilor cursului reformist din cadrul P.C.R. şi al birocraţiei de stat. 


Ceauşescu pretinde că restructurarea în stil româneasc 
a precedat reforma sovietică 


Timp de cîteva luni, maşina de propagandă românească a susţinut că România a iniţiat de 
multă vreme modernizarea şi reorganizarea structurală, înfăţişîndu-l pe Ceauşescu drept 
iniţiatorul dinamic şi inovator al procesului general de restructurare şi democratizare 
care cuprinde toate sferele societăţii româneşti. Încă de la cel de-al XXVII-lea Congres 
al P.C.U.S., Ceauşescu a adoptat această poză, afirmînd chiar că muncitorii de la o 
fabrică din Moscova, cu care s-a întîlnit în timpul şederii sale în capitala sovietică, au 
lăudat autoadministrarea românească şi participarea oamenilor muncii ca pe un model 

demn de urmati”. Pretinsa „gorbaciovizare” a sistemului românesc întreprinsă de 
Ceauşescu, care îi mira pe conservatorii de la Kremlin, are oarecare tradiţie în politica 
românească postbelică. Predecesorul lui Ceauşescu, Gheorghe Gheorghiu-Dej, a adoptat 
o poziţie similară faţă de presiunea exercitată de Hruşciov pentru destalinizare în Europa 
de Est, pretinzînd că epurarea staliniştilor asociaţi cu Ana Pauker în 1952 l-a transformat 
în primul destalinizator al Blocului. De fapt, Dej i-a susţinut pe conservatorii de la 
Kremlin, care au reuşit să răstoarne procesul de destalinizare, după izbucnirea Revoluţiei 
din Ungaria din 1956. 

De atunci, liderul P.C.R. şi presa românească au făcut tot posibilul pentru a arăta că 
România Xiniţiat modelul propriu al unui „nou mecanism economico-financiar” încă din 
1978, că a fost pus la punct şi este pe cale de a fi introdus un sistem bine gîndit de 
autoadministrare muncitorească şi de autofinanţare a întreprinderilor, că se aplică 
„principiul socialist al remunerării” în funcţie de realizări şi că au fost recunoscute cu 
multă vreme în urmă rolul ştiinţei în procesul de modernizare şi importanţa bunei 
pregătiri. Mai mult, Ceauşescu s-a prezentat pe sine în mod repetat drept cel mai 
neînduplecat promotor al acestui proces de restructurare, care se desfăşura împotriva 
inerţiei şi opoziţiei din partea aparatului de partid şi de stat. Pe 26 ianuarie 1987, cu 
ocazia celei de-a 69-a aniversări a lui Ceauşescu, s-a pus un accent deosebit pe aşa-zisele 
realizări ale acestuia în calitate de inovator „dinamic, creativ”, care urmărea „modernizarea”, 
„accelerarea” şi „perfecţionarea” organizării economice, politice şi sociale a României”. 


Ceauşescu pozează în apărător al purității ideologice 


Într-o cuvîntare ţinută de ziua sa”, Ceauşescu şi-a comparat în mod favorabil măsurile 
politice cu modele nespecificate de „construire a socialismului” pe baza purității lor 
ideologice. Admiţînd în mod indirect criticile aduse de alte ţări din bloc, şi în special de 
U.R. S.S., la adresa modelului românesc al „socialismului multilateral dezvoltat”, Ceauşescu 
s-a apărat adoptînd obişnuita sa poziţie ofensivă. El a recunoscut că au existat „greşeli” 
în implementarea socialismului ; a menţionat totuşi că acest lucru s-a întîmplat cu 25, 30 
sau chiar 35 de ani în urmă, cu alte cuvinte, înaintea venirii sale la putere în 1965. El 
a recunoscut şi „neajunsurile”, deşi a spus că temeiul lor „decisiv” trebuie căutat în 
trecutul şi mai îndepărtat, în aşa-numita „asuprire” a României de către „diferitele 
imperii” , precum şi de către „monopolurile şi ţările imperialiste”. A ţinut să accentueze 
totuşi faptul că sistemul socialist este just în esenţă (deşi are periodic nevoie de întărire 
şi îmbunătăţire) şi că strategia politică generală a PC.R. corespunde în întregime princi- 
piilor „socialismului ştiinţific”, anume menţinerea proprietăţii socialiste şi rolul condu- 
cător al partidului. 

În acest punct al discursului său, Ceauşescu a criticat încercările nespecificate de 
„reînnoire socialistă” şi „perfecţionare a socialismului” care, spunea el, deşi sînt 
prezentate de iniţiatorii lor ca fiind în concordanţă cu „legităţile obiective” ale construirii 
societăţii comuniste, violează conceptele ideologice fundamentale : 


89. Vezi Romanian Situation Report/4, Radio Free Europe Research, 25 martie 1986, Item 1. 
90. Articolul lui Ştefan Andrei din Scînzeia tineretului, 26 ianuarie 1987, p. 1. 

Vorbind acum de necesitatea perfecţionării şi dezvoltării în continuare a socialismului, consider 
că trebuie să pornim de la învăţămintele pe care le avem, de la experienţa şi practica construcţiei 
socialiste, dar să avem întotdeauna în vedere principiile invincibile ale socialismului ştiinţific, 
ale comunismului. Nu se poate vorbi de înnoire socialistă, de perfecţionarea socialismului, 
decît pornind de la aceste principii. [...] În nici un caz nu se poate vorbi de perfecţionarea 
socialistă privind înapoi, vorbind de aşa-zisul socialism de piaţă, de libera concurenţă - şi 
aceasta invocîndu-se legităţile obiective. [...] Trebuie să desprindem legităţile şi adevărurile 
general-valabile pentru dezvoltarea societăţii omeneşti, dar şi să înţelegem bine legităţile 
specifice societăţii burgheze, imperialiste, bazate pe proprietatea unui grup de exploatatori, pe 
asuprire, pe inegalitate între oameni. [...] Proprietatea capitalistă, mică sau mare, rămîne 
proprietate capitalistă! Nu se poate vorbi de o economie socialistă fără a aşeza la baza ei 
proprietatea socialistă asupra mijloacelor de producţie. 


Ceauşescu a fost la fel de categoric şi în respingerea autonomiei industriale pe motiv 
că aceasta ar pune în pericol rolul conducător al partidului în economie : 


Nu se poate concepe ca un partid revoluţionar să spună „voi lăsa întreprinderile sau sectorul 
economic să se autoconducă”, înţelegînd prin aceasta ca partidul să nu se mai amestece în 
conducerea întreprinderilor sau în conducerea activităţii ştiinţifice, culturale şi în alte domenii. 


Ceauşescu întăreşte politica de austeritate în ciuda opoziţiei crescînde 


Pentru Ceauşescu, „iluziile” şi „deziluziile”, aşa cum a descris el încercările de restructu- 
rare şi „democratizare” întreprinse în alte ţări, nu pot servi drept călăuză în mijlocul 
„furtunilor” şi al „norilor” ce împînzesc dezvoltarea socialismului zilelor noastre. Nu 
trebuie să existe vreo abatere de la „calea dreaptă spre comunism”, chiar dacă s-ar 
întrevedea o uşurare de moment. Încă o dată, soluţia lui Ceauşescu constă în „livrarea” 
unor doze şi mai mari din măsurile politice existente. 

În cuvîntarea ţinută pe 26 ianuarie, Ceauşescu i-a criticat pe susţinătorii unei poziţii 
mai puţin dogmatice şi radicale în rîndurile P.C.R., sugerînd că aceştia erau activişti de 
partid mai tineri, care nu au trăit „revoluţia” şi primele etape ale „dezvoltării socialiste”. 
Acestor indivizi, care „cred că este timpul să trăim mai liniștiți, mai comod”, Ceauşescu 
le amintea că el nu va renunţa la credinţa sa în lupta continuă şi revoluţionară în România 
de astăzi, care, spunea el, poate fi dusă doar de către cei înzestrați cu un suprem spirit 
de sacrificiu. 

Totuşi, au existat multe indicii că acest „spirit de sacrificiu” a lipsit nu doar în rîndul 
partidului, dar şi în cazul populaţiei în general. Se aud zvonuri despre unele greve în 
uzinele româneşti, în semn de protest faţă de reducerile efective ale salariilor şi faţă de 
alimentaţia proastă. Recent, au apărut în Occident copii scrise de mînă ale unui manifest 
care chema cetăţenii din Bucureşti la o grevă generală pasivă prin neprezentarea la locul 
de muncă în ziua de 23 ianuarie”. Nu se ştie cine sînt autorii manifestului şi cum anume 
au reuşit să evite controalele dure ale Securităţii, plasînd copiile în cutiile poştale ale 
unor diplomaţi din Bucureşti. Existenţa acestui manifest reflectă totuşi starea crescîndă 
de nemulţumire populară faţă de politica de austeritate a lui Ceauşescu. 

Chiar şi în organismele superioare de partid şi de stat pare să scadă sprijinul pentru 
argumentarea acestei politici de austeritate. La o întrunire a Comitetului Politic Executiv 

al C.C. de pe 30 ianuarie 1987, care a dezbătut aplicarea planului pe anul 1986, 
Ceauşescu a recunoscut că exporturile au scăzut în 1986 cu 11% faţă de nivelul anului 
precedent. Deşi a atribuit parţial această stare de lucruri scăderii preţului țițeiului şi a 
produselor petroliere pe pieţele internaţionale, Ceauşescu a dat vina şi pe o presupusă 
creştere a consumului intern. El a dat vina pe oficialii din Comitetul de Stat pentru 
Planificare, pe Consiliul de Miniştri şi pe diferite ministere care au neglijat instrucţiunile 
de a da prioritate exporturilor în detrimentul consumului intern. El i-a acuzat şi pe cei 
care au ocolit prevederile legale în privinţa taxelor de a fi arătat un „spirit umanitar” 
fals, care a dăunat intereselor economice generale ale României. 

Aceste presupuse interese generale (adică plata rapidă a datoriei externe a ţării) devin 
un fel de obsesie personală pentru Ceauşescu şi par să primească din ce în ce mai puţin 
sprijin din partea restului partidului şi a conducerii de stat. La întîlnirea Comitetului 
Politic Executiv, la care Ceauşescu a declarat disponibilitatea României de a plăti datorii 
de cîteva sute de milioane de dolari în primele luni ale lui 1987 şi a cel puţin un miliard 
de dolari pînă la sfîrşitul anului, au venit nu numai membri ai Comitetului Politic 
Executiv, ca de obicei, ci şi alte personalităţi de partid şi de stat, considerate loiale. Mai 
mult, deşi cuvîntările lui Ceauşescu în faţa acestui organism sînt publicate rar şi doar 
atunci cînd există dezacorduri cu membrii Comitetului Politic Executiv”, el pare acum 
să-şi păcălească oponenții, declarîndu-şi discursul drept document programatic, care va 
fi dezbătut în toată ţara. Acest şiretlic al ocolirii organelor superioare de partid prin 
apelul la sprijinul popular a devenit tot mai frecvent în ultima vreme. Presiunea sporită 
nu l-a forţat totuşi pe Ceauşescu să facă unele compromisuri, ci pur şi simplu i-a ascuţit 
instinctul conservării cu orice preţ a puterii personale ; peisajul general devine cu atît 
mai sumbru. 

Izbucnesc proteste muncitoreşti 


Rezumat : Potrivit relatărilor recente din presa occidentală, în ultimele luni au avut 
loc greve în cîteva oraşe din Ardeal, ca o formă de protest faţă de introducerea decretul 
promulgat în 1983 şi devenit lege în 1986, care desfiinţează practic salariul minim. 


okk 


Greve la Cluj şi Turda 


Presa occidentală a relatat în ultima vreme despre o serie de greve şi alte semne de 
nemulţumire ale muncitorilor, care, din cîte se aude, au avut loc toamna trecută în 
România. Potrivit unui articol din Le Monde”, bazat pe relatările „Presei Maghiare din 
Transilvania”, o agenţie de ştiri samizdat maghiaro-transilvăneană, un număr neprecizat 
de muncitori de la Uzina de Maşini Grele din Cluj au intrat în grevă deoarece salariile 
le-au fost reduse cu 40% din pricina neîndeplinirii planurilor de producţie. Se spune că 
ei au protestat şi împotriva sistemului raţionalizării alimentelor, care alocă fiecărei 
persoane doar 300 grame de pîine pe zi. Potrivit aceleiaşi surse, au izbucnit proteste şi 
în rîndul muncitorilor de la uzina Tehnofrig de la Cluj. Greviştii au reluat lucrul doar 
după ce li s-au livrat cantităţi suplimentare de alimente. Se spune că unii dintre protesta- 
tari au dispărut pur şi simplu în urma acestor greve, iar alţii şi-au pierdut slujbele. 

Arielle Thedrel, reporter al publicaţiei Le Figaro”, care s-a întîlnit la Bucureşti cu 
disidentul român Mihai Botez, a oferit informaţii suplimentare cu privire la o grevă 
(relatată şi de Le Monde) despre care se spune că ar fi avut loc la Turda. Cîteva mii de 
muncitori de la o fabrică locală de sticlă au sistat lucrul, declanşînd o „grevă în stil polo- 
nez”, aşezîndu-se cu braţele încrucişate în faţa maşinilor. Cererile lor au vizat o mai bună 
aprovizionare cu alimente, mergînd pînă la abolirea legislaţiei „acordului global”. După 
trei zile, aşa cum s-a scris în ziar, cererile greviştilor au fost satisfăcute „pe moment”. 

Atît Le Monde, cît şi Le Figaro au menţionat de asemenea, aproximativ în acelaşi 
timp cu grevele, apariţia la Cluj a unor manifeste care chemau la „o revoltă împotriva 
regimului Ceauşescu”, precum şi a unor graffiti care condamnau „guvernarea Ceauşescu” 
şi cereau „pîine şi lapte” pentru copii. 


94. 31 decembrie 1986. 

Proteste anterioare 


Ca rezultat al crizei alimentare apărute în urma stării generale proaste şi a politicii de 
austeritate iniţiate.de Ceauşescu la începutul anilor '80, au avut loc în mod repetat în 
România greve, demonstraţii de protest şi chiar acte de violenţă colectivă şi individuală. 
În ianuarie 1981, s-a relatat că muncitorii au refuzat să vină la lucru. Ei au spus că 
trebuie să stea la coadă pentru a procura hrana familiilor lor”. S-a relatat şi despre 
proteste ale muncitorilor, în februarie 1981, la o fabrică de oţel şi la o uzină chimică din 
Bucureşti, precum şi în uzine petrochimice din oraşele Ploieşti şi Piteşti”. În septembrie 
1981, s-a raportat explozia unor mici bombe la Ploieşti. În luna octombrie a aceluiaşi an, 
o altă grevă a minerilor, prima de la marea grevă din 1977 de la minele din Valea Jiului, 
a izbucnit în trei mine din zona Motru şi la uzina termică de la Rogojelu. Acte de violenţă 
colectivă şi individuală au fost raportate în oraşele Orşova şi Giurgiu, precum şi în satul 
Mătăsari8, cu toate că detaliile nu au putut fi, bineînţeles, confirmate separat. În 1982 
şi 1983 au apărut rapoarte cu privire la unele graffiti şi sloganuri împotriva regimului şi 
a lui Ceauşescu”. 


Salariile minime nu mai sînt garantate 


Un decret al Consiliului de Stat din 13 septembrie 1983, care înlocuieşte salariile 
garantate în unităţile industriale, agricole şi de cercetare majore cu remuneraţia pe baza 
acordului global, a constituit un reper în mai multe privințe. Privîndu-i pe muncitorii 
români de un venit minim garantat care se ridicase anterior la 80% din venitul lor 
obişnuit, guvernul a înlăturat un element al legislaţiei sociale considerat fundamental în 
mai toate ţările socialiste. Mai mult, acest act contravine ideii, tacit respectate în ţările 
comuniste, potrivit căreia regimul, care i-a privat pe manageri şi pe muncitori de puterile 
decizionale reale, garantează un venit minim indiferent de rezultatele activităţii lor 
economice. Deşi se spune în mod oficial că sistemul salarizării din România constituie o 
realizare importantă în autoadministrare, autofinanţare, participare a muncitorilor şi 
democraţie, analiştii occidentali l-au considerat în mod justificat o abordare bazată doar 
pe constrîngere, şi nu pe atractivitate. Este cel puţin cinic să condiţionezi salariile 
directorilor şi ale muncitorilor de îndeplinirea planului, fără a le acorda prerogative şi 
autonomie sporite în eforturile lor de a-şi atinge ţelurile. 

Aparent, micşorarea puterii de cumpărare a populaţiei, pentru ca aceasta să fie 
în acord cu cantitatea de bunuri disponibilă pe piaţa internă, pare a fi un element 
rezonabil în politica generală de austeritate. Însă alte consideraţii, precum pericolul pe 
care îl prezintă la adresa stabilităţii regimului, au provocat opoziții considerabile faţă de 
acest decret în cadrul conducerii'româneşti de partid şi de stat. Ceauşescu a avut nevoie 

de doi ani şi jumătate pentru a convinge Coniitetul Politic Executiv, C.C. şi Marea 
Adunare Naţională să adopte „Legea privind retribuirea în acord global şi în acord direct 
a personalului muncitor”, care a intrat în vigoare în toată ţara din aprilie 1986:%. În 
forma sa finală, legea face ca salariile să depindă de un număr de factori (precum 
îndeplinirea planului întreprinderii, utilizarea economică a materiilor prime şi folosirea 
adecvată a instalaţiilor) asupra cărora muncitorii şi directorii au foarte puţină sau nici o 
influenţă. Mai mult, sistemul este atît de complicat încît, timp de cîteva luni, ziarele 
româneşti au publicat articole lungi care arătau cum se calculează salariile în diversele 
ramuri ale economiei. 

Numeroase sînt grijile şi confuziile în rîndul directorilor de întreprinderi şi al 
oficialilor din ministere. Practica directorilor şi chiar a miniştrilor de a ajusta cifrele 
realizărilor din cadrul planului pentru a putea plăti integral salariile angajaţilor a devenit 
atît de răspîndită, încît au ajuns să fie criticaţi de Ceauşescu şi de ziarul Scînteia'®. 
(O alianţă tacită de acest gen s-a manifestat şi în agricultură între autorităţile locale şi 
directori, care sînt conştienţi de situaţia sumbră a aprovizionării şi de insistența regimului 
ca producţia agricolă să fie livrată statului, în special pentru export, înaintea satisfacerii 
nevoilor populaţiei locale.) 


Sporirea nemulțumirilor faţă de sistemul remunerativ 


Muncitorii români au protestat încă de cînd a intrat în vigoare decretul din septembrie 
1983. Potrivit informaţiilor deţinute de Liga pentru Apărarea Drepturilor Omului din 
Paris!%, imediat ce decretul a intrat în vigoare, a izbucnit o grevă în şapte mine din 
Maramureş. În afara protestelor faţă de reducerea salariilor, muncitorii s-au plîns şi de 
mâncarea proastă din catine şi de condiţiile precare de lucru. Fostul ministru al Minelor, 
Ion Lăzărescu, a înăbuşit revoltele, trimiţînd 2 000 de milițieni în zonă şi promiţînd o 
anchetă. 

Potrivit aceleiaşi surse, 1000 de muncitori de la Întreprinderea de Autocamioane 
„Steagul Roşu” din Braşov au părăsit lucrul în noiembrie 1983, cînd au aflat că salariul 
lor lunar a fost redus de la o medie de 2 500 lei la 700 lei, drept rezultat al noului sistem 
de plată. Muncitorii s-au întors la lucru cînd prim-secretarul de partid al oraşului i-a. 
ameninţat cu demiterea, spunîndu-le că poate găsi uşor înlocuitori. 

În februarie 1985, au ajuns în Occident relatări despre o manifestaţie de nemulţumire 
a muncitorilor din Timişoara. După ce Securitatea i-a arestat pe capii revoltei, se 
spune că muncitorii s-au întors la lucru. Se pare că lucrătorii din transporturi au intrat 
în grevă la Arad, pentru a protesta împotriva faptului că nu au primit salariul lunar şi că 
nu existau alimente în magazine. Ei s-au încuiat în depozite ; se spune că 9 persoane 
au fost arestate, ceilalţi fiind întorşi la lucru cu forţa cu ajutorul forţelor de Securitate. 

E de presupus că puţinele relatări care ajung din România strict controlată nu 
reprezintă decît vîrful aisbergului nemulțumirii legate de noile reglementări salariale. 

Se pare că, pe lîngă criza alimentară şi energetică, insatisfacţia generală cu privire la 
reducerile aspre şi arbitrare ale veniturilor lunare i-a ajutat pe muncitori să treacă 
dincolo de bariera care i-a împiedicat pînă acum să-şi arate solidaritatea unul faţă de 
celălalt, precum şi faţă de ceilalţi cetăţeni. Dacă este adevărat, noua lege ar putea să se 
dovedească un punct de cotitură. 

